










PARTEA   I

Capitolul 1.  Despre tradiţie în cultura educaţiei fizice transilvănene

De la începuturile existenţei umanităţii, activităţile fizice au constituit un element fundamental al vieţii. Cele mai vechi mărturii materiale ale unor elemente legate de asigurarea vieţii de zi cu zi : pescuitul, vânătoarea, confruntarea armată, se pot găsi azi şi în muzeele din Transilvania : arme de luptă, unelte de lucru, de pescuit, printre multe altele, barca dintr-un singur trunchi de copac găsită în albia Crişului, patina de lemn găsită în albia Someşului, care poate fi considerată ca un mijloc de deplasare pe gheaţa râului, dar şi un mijloc de distracţie, sau şi una şi alta.
Tradiţia orală, nu îndeajuns cercetată în acest sens, unele denumiri de locuri, anumite obiceiuri şi ritualuri laice precreştine, atestă faptul că şi în Transilvania, ca în toate celelalte locuri în care existau comunităţi umane, trebuinţele inexorabile, existenţiale, erau prezente şi practicate din generaţie în generaţie, până departe, spre antichitatea mai bine desluşită de ştiinţa istorică.
Şi populaţia locală, bărbaţii, dar şi femeile, ocazional, practicau călăria, în primul rând ca mijloc de deplasare, de muncă, dar şi luptă în caz de nevoie, când, mânuirea arcului, a suliţei, a lancei, a paloşului, confruntările pe jos sau călare cu inamicul, dar şi jocurile de petrecere, erau frecvente.
Virtuţile lăudabile ale tineretului dac, calităţile fizico – militare ale soldaţilor români cuceritori, făurite prin exerciţii fizice şi disciplină fortuită, au fost transmise timp de mai multe secole poporului român care a dovedit, în lupte de secole, cu năvălitorii, apoi cu împilatorii, că au dezvoltat şi perfecţionat însuşirile proprii probate în luptele duse pentru apărarea fiinţei naţionale.
Tradiţia e plină şi de exemple de conduită civică, în care calităţile fizice joacă un rol predominant: jocuri de mişcare prilejuite de unele evenimente şi ritualuri din existenţa colectivităţii (nunţi, sărbători de iarnă) , sau jocuri legate de viaţa cotidiană şi îndeletnicirile curente.
Mai existau apoi întrecerile drepte, voiniceşti, unde vitalitatea, vigoarea, ca şi virtuţile morale, erau cele mai admirate. Alte jocuri se apropiau mult de exerciţiile sportive: variantele trântei, de-a capra, alergări, căţărări, întreceri  călare.
Copiii sunt cei mai inventivi prin jocurile ce solicită fizicul, abilitatea, inventabilitatea : jocul de-a lupul şi oile, mâţa şi şoarecele, etc.
Folclorul, acest nestemat al tradiţiilor unui popor, prin poveştile sale, aduce la lumină eroi purtători de însuşiri şi trăsături transformatoare în personaje legendare: haiduci, mânuitori de buzdugan şi arcul cu săgeţi, călăreţi luptători cu sabia şi suliţa, vânători înfruntând animalele sălbatice.
Mai există apoi şi „jocurile de petrecere” , cărora folclorul nostru le conferă o atestare de netăgăduit.
	Ştiinţific, în 1930, în Biblioteca ASTRA, Subsecţia de Educaţie Fizică Cluj, sub îngrijirea profesorului Dr. Iuliu Haţieganu, este publicată cartea profesorului Ştefan Bezdechi, întitulată „Sportul la eleni”, care anticipa ca idee Palestrica lui Kiriţescu. Citându-l pe Platon: „Vom fi perfect îndreptăţiţi că numim om cu desăvîrşire cult pe acela care, în chipul cel mai potrivit, va şti să-şi cultive sufletul prin o gimnastică împletită cu preocupări spirituale”. Prof. Dr. Iuliu Haţieganu, în Cuvînt înainte, sublinia: „Azi educaţia fizică, în toate ţările, a devenit un factor cultural foarte important (....). Azi toţi oamenii care se ocupă cu educaţia fizică concepută în înţelesul ei clasic – kalos kei agathos – poate să asigure o educaţie integrală fizică, intelectuală şi morală [...] . Făcând educaţie fizică, stăm în serviciul patriei, care are nevoie de oameni sănătoşi la trup, la minte şi la suflet, de acel „aner kalokagathos” al jocurilor olimpice” .
	Cu ajutorul cercetărilor ştiinţifice, a documentelor de epocă, vom încerca să reconstituim, în parte, etapele dezvoltării educaţiei fizice, din cele mai vechi timpuri până în epoca modernă, în această parte a ţării.
	Din vremuri ancestrale, omul a perfecţionat mişcarea fizică pentru a-şi agonisi hrana supravieţuirii ( cules, vînătoare, pescuit, păstorit, agricultură ). Mai apoi, mânuirea armelor, a uneltelor războinice, necesitau o anume pregătire a forţei fizice şi îndemânării.
	În antichitate mişcarea fizică se diversifică şi ia amploare. După cucerirea Daciei de către români, în castrele, cetăţile, municipiile române, mişcarea fizică capătă valenţe instituţionalizate, organizatorice. Un exemplu concret ar fi amfiteatrul român de la  Porolissum–Moigrad (Zalău), restaurat în timpul împăratului Antonius Pius (T. Aelius Hadrianus Antonius Pius, 138 – 161 e.n.). Existenţa unui amfiteatru la Porolissum e atestată printr-o inscripţie descoperită în anul 1858. Cercetările arheologice din 1959, au confirmat existenţa unui amfiteatru mai vechi, la sud–vestul castrului „de la Pomet”. Acesta avea şi încăperi pentru animale, deci se pare că aveau loc şi lupte cu animale, probabil urşi de pe aceste meleaguri, descoperindu-se şi oase de animale în straturile săpăturilor. Ridicat în apropiere de castru, amfiteatrul de la Porolissum pare a fi fost construit mai ales pentru soldaţi, fiind „amphyteatrum castrense”. După reconstituirea din timpul lui Antonius Pius, a fost folosit, alături de soldaţi, şi de populaţia civilă din zonă. Arena avea 60 m lungime, în formă eliptică. Inscripţia găsită la Porolissum atestă că reconstrucţia a fost efectuată în 157 e.n. Anterior amfiteatrului român construit cu piatră, la Porolissum a existat un amfiteatru mai vechi, de lemn, construit se pare de populaţia băştinaşă, dacică.
	Luptele de gladiatori şi întrecerile călare se practicau şi în această parte a imperiului român. Amfiteatre române puteau fi şi la Napoca, Potaissa, Apulum, dar ele încă nu au fost descoperite.
	Cele mai vechi exprimări ale melosului popular, preamăresc voinicii care aleargă, sar peste obstacole, călăresc, sunt neîntrecuţi în muncile grele, dar şi în luptă.
	Încă de la începutul secolului al XIX–lea, şi în Transilvania, se simte suflul novator al ideilor moderne ce cuprind Europa. Printre ele, se remarcă răspândirea, în primul rând, printre studenţi şi elevi, a elementelor constitutive ale educaţiei fizice (gimnastică, înot, jocuri sportive). În Transilvania, anvergura fenomenului se explică şi prin faptul că, aici, arenele luptei economice, sociale, culturale, spirituale, politice şi naţionale, se întâlnesc ca într-o competiţie, o emulaţie, printre locuitorii români, maghiari, germani, evrei şi cei de altă naţionalitate. Este perioada când românii transilvăneni îşi dau tot mai mult seama că drepturile lor naţionale trebuie să şi le câştige singuri, prin forme şi modalităţi diverse, de la cele economice, politice, diplomatice, la cele spirituale, culturale, ştiinţifice. Pentru aceasta era nevoie de un tineret educat, sănătos la minte şi la trup, întreprinzător, având dezvoltat sentimentul demnităţii, al dreptăţii, echităţii, al întrecerilor drepte, loiale, dar şi al justeţei cauzei pentru care luptă, după cum timpul îi fixase menirea într-un viitor mai mult sau mai puţin apropiat.
	Sprijinirea unei asemenea întreprinderi de anvergură şi durată putea fi facilitată şi prin introducerea obligatorie în învăţământ a educaţiei fizice, a gimnasticii, organizarea unor jocuri sportive, mai apoi competiţii, în cadrul unor reuniuni, societăţi, asociaţii sportive şi altele, după modelul ţărilor din Europa apuseană.
	Din cercetările de până acum, rezultă că primele cunoştinţe despre predarea sistematică a unor noţiuni de gimnastică în şcolile româneşti, sunt cele puse în circulaţie în cadrul Preparandiei din Arad ( înfiinţată la 16 noiembrie 1812 ), elaborate de profesorul Ion Mihuţ, în anul 1830, la cursul de pedagogie intitulat „Cercare publică de pedagogie”, unde, în  capitolul III, se găsesc descrise noţiuni de anatomie, fiziologie şi antropologie. În legătură cu educaţia trupului, Ion Mihuţ scrie: „Creşterea dezveleşte puterile omului, sfîrşitul ei (scopul), este bunătatea cea moralistică. Puterile omului cele sufleteşti laolaltă încopciate fac obiectul creşterii, de unde creşterea se desparte în creşterea trupească şi sufletească. Creşterea cea trupească. Pentru dezvoltarea puterilor trupeşti de lipsă sunt: aerul proaspăt sănătos, curăţenia şi păzirea sănătăţii. Creşterea este ajutorinţa dezvelirii puterilor omeneşti, iar învăţătura este împărtăşirea ideilor şi cunoştinţelor cu alţii.” [footnoteRef:2] [2:  Tiberiu Corneşanu, Nicolae Cordoş, Consideraţii cu privire la unele manuale de educaţie fizică din sec. al XIX – lea, în Educaţie fizică şi Sport, nr. 4, 1974, pag. 62.] 

	Însuşindu-şi şi exersând practic elementele de bază ale disciplinei de educaţie fizică, gimnastică, jocuri sportive, predate la cursurile Preparandiei din Arad, an de an, zeci de absolvenţi, deveniţi învăţători în şcolile româneşti ale Transilvaniei şi Banatului, vor constitui tot atâtea focare de iniţiere în răspândirea noţiunilor primare de educaţie fizică, gimnastică, jocuri sportive.
	Preocupările pentru mişcare, pregătirea ştiinţifică a educaţiei fizice, a gimnasticii, a jocurilor sportive, devin tot mai largi odată cu întoarcerea şi încadrarea în societatea transilvăneană a tinerilor de aici, plecaţi pentru studii în diferite centre ştiinţifice şi de cultură, în Europa. Medici, jurişti, funcţionari, profesori, ingineri, militari, au contribuit la ridicarea spirituală, culturală, economică, politică, naţională, a neamului românesc, educaţia fizică, gimnastica, jocurile sportive, bucurându-se de o tot mai mare atenţie.
 
     Un precursor al învăţămîntului gimnastic transilvănean: Dr. Pavel Vasici. 
	Personalitate multilaterală a secolului al XIX–lea, medicul transilvănean Pavel Vasici (1806–1881), publicist, gânditor, luptător paşoptist, propagator al darwinismului, membru de prestigiu al ASTREI şi al Academiei Române din Bucureşti, şi-a câştigat pe merit un loc de seamă în istoria culturii româneşti, militând peste o jumate de secol pentru propăşirea economică, socială, culturală, sanitară a românilor din Transilvania, acordând importanţă deosebită rolului determinant pe care îl are educaţia fizică, gimnastica şi jocurile organizate ştiinţific, pentru formarea sănătoasă a tinerei generaţii.
	Într-o vreme când, în multe ţări europene avansate, nu se puneau astfel de probleme, Pavel Vasici şi alţii ca el, cereau introducerea educaţiei fizice în programa obligatorie din şcolile transilvănene.
	În anii 1844–1845, Pavel Vasici tipăreşte la Braşov cele două volume de lucrări MACROBIOTICA, traducerea îmbunătăţită prin contribuţii originale după Hufeland. Problemelor educaţiei fizice le este consacrat un întreg capitol din volumul II, teza esenţială fiind formulată cu cuvintele: ”Mai folositoare este mişcarea atuncea când nu numai trupul ci şi sufletul se mişcă şi trăieşte asemenea.”
	În Transilvania, la sate, jocurile cele mai vechi sunt cele cu mingea, folosindu-se mâna, piciorul. Se practică înotul, jocul cu coarda, săriturile, călăria. Iarna, săniuşul, patinajul, din cele mai îndepărtate timpuri.
	Un document pus în circulaţie atestă că tinerii din Ţara Moţilor, dintre care mulţi îşi fac studiile superioare la Cluj, practică jocul cu mingea. Făcând referire la revoluţia română din 1848–1849, într-un manuscris ( nr. 4853 ) aflat la Muzeul Unirii din Alba Iulia, Rubin Patiţia (moţ din Cîmpeni, avocat, cunoscut fruntaş memorandist) îşi aminteşte: „Tinerii tribuni în timpul de după amiază se adunau în troaşul (în graiul local „troaşul” desemna un fînaţ îngrădit, un teren de o suprafaţă plană, înierbat ( gazon natural) Onu Chitului şi băteau lapta–pila, în care joc erau mulţi foarte dexteri (buni, abili). Noi, copiii, fugeam după laptă şi o aduceam la domni (jucători). Iancu (Avram) era între ei şi însuşi lua parte.” [footnoteRef:3] [3:  Dominuţ Pădureanu, Avram Iancu şi începuturile „ jocului cu mingea” în România – Aspecte inedite, în Avram Iancu 1824 – 1872, Restituiri V, Deva, 1997.] 

	Despre copilul Avram Iancu se ştie (conform mărturiei unuia care l-a cunoscut şi care încă trăia în 1920) că „Avrămuţ era un băiat vesel şi vioi, îi plăcea să se joace şi să alerge. Clocotea în el viaţa şi sănătatea. Nimeni nu avea cotcă (minge) mai bună ca el între toţi copiii de moţi  din satul Vidra de Sus ( azi comuna Avram Iancu), şi nimeni n-o ştia bate mai bine ca el”.
	Din documentele vremii rezultă că jocul cu mingea era practicat de tineri atât la sate, cât şi de elevii din şcolile gimnaziale şi superioare din Cluj, Arad, Timişoara, Beiuş, Oradea, Sibiu, Braşov, Tîrgu Mureş, Zlatna, Alba Iulia, Năsăud ş.a., de tineretul studios german, maghiar, român, ori de alte naţionalităţi, ca şi de tinerii transilvăneni care se pregătiseră sau învăţau în universităţile din apusul Europei.
	După revoluţia din 1848–1849, în Transilvania, alături de progresele remarcabile înregistrate în procesul de introducere a gimnasticii în şcolile germane şi maghiare şi a înfiinţării primelor societăţi cu caracter sportiv, în rândul acestora, au loc primele încercări şi în şcolile româneşti. La numai 3–4 ani după revoluţie, şi pe lângă gimnaziile române din Braşov şi Sibiu, funcţionează aşa numitele „şcoli de gimnastică” (cu profesori de educaţie fizică şi medici plătiţi ), iar, mai târziu, în 1861, toamna, la Braşov, îşi inaugurează activitatea „Reuniunea Română de Gimnastică”, iniţiată de profesorul Nicolae Teclu (1839 – 1916), viitorul savant de renume mondial, care a studiat ingineria, arhitectura, chimia la Viena şi Berlin, mai târziu membru al Academiei Române, unul din precursorii români ai aeronauticii.
	Între anii 1853–1856, Dr. Pavel Vasici, în calitate de redactor al ziarului „Telegraful Român” din Sibiu, va dezbate şi va căuta să impulsioneze problema educaţiei fizice şi a gimnasticii. În pledoaria sa, Pavel Vasici apelează la istoria jocurilor olimpice elene, la istoria românilor, căutând să demonstreze necesitatea introducerii educaţiei fizice, a gimnasticii în gimnazii. „Cultura fizică – scrie Pavel Vasici – are nevoie de o nouă reformă în interesul statului şi în folosul lui”, propunând ca statul să înfiinţeze un „Institut pentru deprinderi trupeşti”, cu întreprinzători retribuiţi, care să tipărească cărţi, „să le împartă poporului pentru ca acesta să înţeleagă menirea unui atare aşezământ”.[footnoteRef:4] [4:  „Telegraful român” , Sibiu, 11 martie 1853] 

	Consilier şi inspector şcolar în Transilvania timp de 25 de ani, dr. Pavel Vasici a militat pentru a populariza şi familiariza pe elevi, studenţi, învăţători, profesori, intelectuali, cu metode prin care se poate dobândi sănătatea şi fortificarea fizică şi intelectuală a tineretului.
	Pavel Vasici avea în vedere existenţa, încă din anii de după 1840, a unor asemenea institute de formare şi pregătire a profesorilor de gimnastică, în oraşele germane: Berlin, Dresda, Stuttgart,  Műnchen.
    
   Părintele învăţământului gimnastic din România : George Moceanu.
Tocmai în aceşti ani, şi tocmai din şcolile transilvănene, răsare cel mai prestigios precursor al educaţiei fizice româneşti, părintele învăţământului gimnastic din România, George Moceanu.    
Fiu de ţărani, George Moceanu s-a născut în anul 1838, în satul Orman, com. Iclod, jud. Cluj, a învăţat la şcolile din Dej, Gherla, Blaj, Cluj. Talent intuitiv, „Moceanu cu gimnastica, cu lupta, a intrat în şcoală la Dej, cu gimnastica a terminat şcoala” [footnoteRef:5], scria unul din apropiaţii săi, V. Gr. Borgovan. [5:  Gazeta Transilvaniei, nr. 204, 23 sept. / 6 / nov. 1909, pag. 2-3] 

Şi-a cizelat talentul la Cluj, mai apoi la Viena, după care a trecut munţii şi s-a stabilit, în 1860, în România, la Bucureşti, prin apariţia lui determinând o cotitură însemnată în statutul educaţiei fizice şcolare româneşti. Începând cu 1863, a fost profesor de gimnastică la Liceul „Matei Basarab”, Liceul „Sf. Sava”, Şcoala normală de institutori, în şcolile militare. Printr-o activitate stăruitoare şi competentă, George Moceanu a animat timp de o jumătate de secol educaţia fizică în România, fiind iniţiatorul introducerii gimnasticii în şcolile de stat şi în toate institutele particulare.
George Moceanu a fost adeptul sistemului german de gimnastică al lui Ludwig Jahn, pe care l-a adaptat şcolii româneşti, acordând o atenţie sporită jocului naţional de echipă, oina, şi dansurilor populare româneşti, a căror corectă învăţare a introdus-o în toate şcolile publice şi pe care, cu ajutorul elevilor săi, le-a făcut cunoscute în Europa ( Paris, Londra), Asia ( India, Calcutta ), America de Nord.  
„Din Transilvania  a adus Moceanu „Căluşarii” şi „Bătuta” la Bucureşti, de la Bucureşti le-a dus la Paris, de la Paris la Londra, de acolo peste ocean în America şi îndărăt, până în Asia, în Indii la Calcutta” .[footnoteRef:6] [6:  Gazeta Transilvaniei, nr. 204, 23 sept. / 6 / nov. 1909, pag. 2-3] 

	George Moceanu s-a ocupat şi cu pregătirea profesorilor de educaţie fizică din România, „formînd în acelaşi timp aproape pe toţi profesorii actuali de gimnastică”, scria în 1909, V. Gr. Borgovan.
	Activitatea lui publicistică în domeniul popularizării educaţiei fizice şi gimnastice este deosebită. În 1869 a publicat prima carte de educaţie fizică în limba română : „Carte de gimnastică”, o prelucrare după „Deutsche turnkunst” de Ludwig Jahn şi Eiselen; a urmat apoi „Istoria, Anatomia şi Higiena gimnasticei după cei mai însemnaţi autori” , ediţia a IV–a, apărută în 1881, adaptare după Junad şi Senglet şi după concepţiile şcolii de înot din Drezda, iar, în 1882, lucrarea „Şcoala de patinaj şi înot”, precum şi „Cartea de gimnastică pentru uzul şcolilor primare şi secundare de fete”.
	În colaborare cu N. Velescu, în 1887, George Moceanu publică „Gimnastica populară naţională pentru uzul şcoalelor primare, secundare şi superioare” cuprinzând elemente privind anatomia omului, biomecanica, exerciţii gimnastice la sol şi aparate, elemente de înot şi scrimă.
	La moartea lui G. Moceanu, în 1909, Nicolae Iorga scria : „De loc din Ardeal ... el s-a aşezat la noi pentru a îndeplini o operă, pe care, după ideile şi puterile lui, a şi îndeplinit-o. A avut o întreagă pleiadă de gimnastici îndrăzneţi, eroici, de artişti în echilibristică şi mîndria lui era să-i poată arăta şi străinătăţii, smulgîndu-i aplauze...
	Nu numai o figură dar şi un om de bine, acest reprezentant, dintre cei din urmă, ai Ardealului, veniţi a deschide la noi, cu orice preţ, drumuri nouă ” .[footnoteRef:7] [7:  N. Iorga, „Gimnasticul Moceanu”, în Neamul Românesc, 23 sept. 1909
Vezi şi George Moceanu, Călătoriile mele prin Europa, Asia, Africa şi America, Ediţia a IV – a , Editura Societăţii culturale ProMaramureş „ Dragoş Vodă”, Cluj Napoca, 2008] 

	Cu acelaşi prilej, V. Gr. Borgovan, scria : „Pe acest teren, pe  terenul educaţiunii fizice şi naţionale, regretatul maestru Moceanu se poate asemui, fără greş, cu marii dascăli care au pus temeliile României de azi. Precum nemuritorul Lazăr – introduce limba strămoşească în şcoala grecizată a ţării, precum bătrînii Maiorescu, Laureanu şi alţii organizează şcoala românească; astfel G. Moceanu introduce şi organizează gimnastica şi jocurile naţionale în şcoală şi în viaţa socială a Ţării”.

Capitolul 2.  Începuturile activităţii de educaţie fizică, gimnastică şi jocuri sportive.

	În Transilvania, în deceniul 7–8 al sec. al XIX–lea, în diferite centre de elevi şi de studenţi români, apar forme de reuniuni, societăţi, casine, care, chiar dacă nu aveau specific concret de practicare a educaţiei fizice, a gimnasticii, ofereau condiţii prielnice pentru a reuni energiile tinereşti, a le călăuzi spre activităţile sportive, aici formându-se tinerii din care se vor ridica, mai târziu, iniţiatorii şi conducătorii asociaţiilor sportive româneşti din Transilvania.
	La Cluj, în 22 martie 1861, ia fiinţă „Societatea română de lectură”, având sediul în incinta parohiei greco–catolice din actuala stradă Napoca, nr. 6–8. Elevii români ai Liceului piarist din actuala stradă Kogălniceanu se grupau în cadrul societăţii secrete „Sătean”, care se întrunea în excursii şi jocuri comune în aer liber. În anul şcolar 1866–1867, se reînfiinţează şi „Societatea junimii studioase din Cluj”, animată şi sprijinită de inspectorul şcolar dr. Pavel Vasici care trăia în acel timp la Cluj.
	Studenţii români din Viena s-au grupat aici în „Asociaţia studenţească” (1860), alături de care, tot la Viena, în 1868, s-a înfiinţat societatea studenţilor români de pretutindeni, „Românul”.
	La Budapesta, studenţii români s-au organizat, în 1862, în cadrul societăţii „Petru Maior”, care va avea un rol deosebit în dezvoltarea sportului studenţesc românesc din Austro – Ungaria.
	Aceştia sunt anii în care se fac eforturi deosebite pentru a se obţine din partea guvernului ungar introducerea obligatorie a educaţiei fizice în programa şcolară, deziderat realizat în 1868. Tot atunci, în Ungaria, a început să funcţioneze un institut care organiza cursuri pentru profesorii de educaţie fizică, având durata de 6 luni (nov.–mai), unde se predau, după modelul german, bazele gimnasticii, istoria gimnasticii, metodele gimnasticii, anatomia, biologia, biomecanica, principii ale dieteticii, asigurarea primului ajutor, antrenamentul şi practica gimnasticii.
	Absolvenţii primeau diplome de practicanţi ai profesiunii de instructori de gimnastică în şcoli elementare, licee şi învăţământul superior. Până în 1897, au avut loc 45 de cursuri, absolvind aici peste 1500 de cursanţi, printre care şi mulţi români transilvăneni, la sfârşitul sec. al XIX–lea fiind primite la cursuri şi fete.
	Un rol deosebit în promovarea ideilor şi practicarea educaţiei fizice, a gimnasticii şi jocurilor printre românii transilvăneni, l-au avut dr. Pavel Vasici, P. Pipaş, V. Petri, I. Tuducescu, V. Dumbravă, P. Roşca, I. Aron, I. E. Prodan, V. Stan, V. Oniţiu ş.a., consilieri şi inspectori şcolari, profesori, învăţători şi pedagogi.
	Aceştia au găsit un sprijin real în paginile presei pedagogice din Transilvania („Foaia Scolastică”, „Higiena şi şcoala”, „Vatra şcolară”, „Şcoala română” ş.a.), dar şi în presa naţională, politică, culturală ( „Gazeta Transilvaniei”, „Telegraful Român”, „Familia”, „Foaia poporului”, „Transilvania”, „Unirea”, „Libertatea”, „Românul”,  „Cosînzeana” etc.) care au inclus în tematica lor variată şi problematica educaţiei fizice şi a sportului, ca o componentă intrinsecă a unui proces social, economic, cultural, politic şi naţional.
	Studenţii români ai Universităţii maghiare din Cluj, în anul universitar 1872–1873, au creat societatea de lectură „Iulia”, având în frunte pe profesorul Grigore Silaşi, printre membrii fiind Petre Dulfu, viitorii memorandişti Iuliu Coroianu, Teodor Mihali, Aurel Isac, Al. Sterca Suluţiu, Ion Pipaşiu, Absolon Todea, Samuil Poruţiu, Nicolae Hossu, Iuliu Herbai, etc., unii dintre ei jucând un rol important în luptele naţionale, politice, şi chiar în propagarea educaţiei fizice şi sportului în Transilvania.
	La data de 8 aprilie 1871, la Viena, prin contopirea celor două societăţi studenţeşti româneşti, ia fiinţă societatea studenţilor români din Viena, „România Jună”, în care au activat personalităţi de seamă ale culturii şi ştiinţei româneşti: Mihai Eminescu, Ciprian Porumbescu, Ioan Slavici, Andrei Bîrseanu, Nicolae Teclu, Şt. Ciurcu şi mulţi alţii.
	Demnă de semnalat este preocuparea lui Ioan Slavici (1848–1925) pentru educaţia fizică, pentru sport în general, pe care l-a practicat încă din anii tinereţii. În 1909, a publicat lucrarea „Educaţia fizică”, apărută în „Biblioteca Minerva” din Bucureşti, după ce s-a manifestat ca un frecvent susţinător al „educaţiei fizice a maselor”, prin nenumărate conferinţe şi prelegeri. Slavici susţinea ideea că exerciţiile fizice servesc nu numai ca mijloace pentru întărirea morală ci şi intelectuală.
	Revista „Higiena şi şcoala”, care în anii 1876–1878 apare la Gherla, publica numeroase articole de popularizare a educaţiei fizice, devenise un obiect de învăţământ în „şcolile poporale” şi în gimnaziile din Transilvania. În articolul „Mişcarea-Comoţiunea”, apărut în iunie 1876, Dr. Pavel Vasici arăta importanţa gimnasticii şi a înotului în şcoală, pentru că „nu s-a introdus dară fără raţiune gimnastica şi în şcolile populare, care bine întrebuinţată, mai ales în aer liber, foloseşte mult dezvoltării şi întăririi corpului.”
	Dr. Vasici recomanda, printre altele, învăţătorilor, „gimnastica susţinătoare de sănătate”, ce putea fi exercitată după manualul ardeleanului G. Moceanu, „care e şi prescris pentru gimnastica şcolară”.
	Într-un alt articol din aceeaşi revistă, în 1878, dr. Pavel Vasici semnala cu bucurie că la Preparandiei din Arad s-au introdus însuşirea practică a gimnasticii, dar şi unele cunoştinţe teoretice legate de studierea anatomiei, fiziologiei şi antropologiei în pregătirea viitorilor învăţători. El îndeamnă fetele să facă gimnastică alături de băieţi, sub supravegherea atentă a învăţătorilor, care „vor binemerita de omenire şi mai vîrtos de naţiunea sa, dacă vor da cea mai mare atenţiune gimnasticii, care este oarecum chemată a ţine echilibrul între ocupaţiunile mintale şi cele corporale”.
	În revistă se anunţă că, în 1880, în Gherla, se va desfăşura un concurs de „cărţi şcolare” printre care şi un „Manual pentru propunerea gimnasticii”. [footnoteRef:8] [8:  „Higiena şi şcoala”, Gherla, nr. 3 / 1880] 

	Tot la Gherla, în 1884, se tipăreşte „Calendarul pedagogic” din iniţiativa Reuniunii „Mariana”, unde este publicat şi studiul învăţătorului năsăudean Clement Grivase, care demonstrează că şcolarii români trebuie să parcurgă şase stadii în procesul de educaţie, primul fiind considerat stadiul pregătirii fizice, urmat de cel intelectual, moral, religios, estetic şi naţional. [footnoteRef:9] [9:   Teodor Tanco, Virtus Romana Rediviva, vol. IV, Bistriţa, 1981] 

	Semnalăm apariţia la Braşov, în 1892, a „Manualului de gimnastică”, scris de profesorul diplomat în gimanstică Ioan E. Prodan, întocmit „pe baza planului Ministerului pentru şcolile poporale”. Cartea a fost considerată cea mai complexă lucrare românească de educaţie fizică din sec. al XIX–lea.
	Tot la Braşov, în 1897, învăţătorul Iosif Aron publică volumul intitulat „Exerciţii gimnastice în şcolile elementare române”.
	Ministerul Instrucţiunii Publice din Ungaria a organizat, în anii 1893 şi 1895, la Budapesta, sub conducerea profesorului Otto Jőzsef, cursuri practice de gimnastică şi jocuri sportive, la care au participat peste 100 de profesori de gimnastică din licee, printre care şi clujeni, dar şi din alte oraşe ale Transilvaniei. 

Capitolul 3. Primele forme organizatorice: asociaţii, cluburi, întreceri şi competiţii sportive[footnoteRef:10]. [10:  Pentru redactarea acestui capitol am utilizat o substanţială bibliografie, din care amintesc : Dr. Al. Culcer, „Din istoria sportului în regiunea Cluj” ( mss ); „Din istoricul sportului clujean” (mss); Dr. Ion Arnăutu – Dorin Almăşan, „Din istoricul atletismului clujean” ( mss ); Dr. Victor Pop, Prof. Vasile Boldiş, „Din istoricul fotbalului clujean” ( mss ); Albin Morariu, „Sportul clujean de ieri şi de azi” ( mss ); Kiss Dionisie şi Márton Gheorghe, „Aspecte din istoricul sportului de lupte din oraşul Cluj” ( mss ); Felvinczi Eugen, „Istoricul sportului de popice” (mss); Chendreanu I. , Stanomir F. „Scurt istoric al boxului clujean” ( mss ), „U” – 75. „Almanah aniversitar ilustrat”, redactori coordonatori : Dr. Gheorghe I. Bodea, Alex. Paloşanu, Cornel Udrea, Mircea Zeicu, Ed. „DACO - Press”, Cluj – Napoca 1994; Paneth Farkas, „Paleta şi Planeta”, „Întâmplările unei vieţi tălmăcite şi redactate de Gheorghe I. Bodea”, Tipolux, 1997; Gheorghe I. Bodea, Agora <<U>> vol. I, Napoca Star, 2004; ş.a.  
] 



	În Cluj şi în împrejurimi, primele încercări organizatorice, primele asociaţii, cluburi, întreceri şi competiţii în domeniul sportului, se menţionează încă de acum 140 de ani şi mai bine.
	Populaţia Clujului număra în 1767, 12.603 suflete, în 1835, 14.000, iar în 1857,  20.615. Intre 1857–1890,  sporul populaţiei este de 84%.
	Odată cu avântul economic şi industrial, în zona Transilvaniei, determinat de introducerea căii ferate Viena–Budapesta–Cluj–Braşov–Bucureşti (gara din Cluj fiind inaugurată în septembrie 1871), au loc profunde mutaţii economice, sociale, culturale.
	Clujul, înregistrează în cele două decenii dintre anii 1890–1910, o creştere demografică caracteristică marilor oraşe ale vremii, cu un procentaj de peste 60%, având ca indicii : 1890– 37.957 locuitori; în anul 1900– 45.295 locuitori, iar în 1910– 60.808 locuitori.
	La începutul veacului XX, în oraşul Cluj, 24.786 locuitori trăiau din activităţi industriale, comerciale şi de credit, precum şi din transporturi şi comunicaţii, ceea ce constituie mai mult de jumătate (50,3%) din populaţia oraşului.
	Creşterea numărului de unităţi industriale, lărgirea reţelei comerciale, a liniilor de cale ferată, a comunicaţiilor, dezvoltarea instituţiilor culturale, a învăţământului universitar, au determinat nu numai evoluţia demografică a Clujului, ci şi dezvoltarea topografică şi urbanistică, Clujul fiind centru politic al Transilvaniei prin existenţa reşedinţei în acest oraş a Guberniului şi Dietei.
	Parcul central al oraşului, întins pe o suprafaţă de 22 iugăre şi căruia i s-au pus bazele încă din 1812, a fost amenajat încă în deceniul al şaptelea al sec. al XIX–lea.[footnoteRef:11]  [11:  Kövári László, A Kolozsvári sétatér keletkezése és fejlődése ( Formarea şi dezvoltarea parcului din Cluj ) ( 1812 – 1886 ), Cluj, 1886 nr. 6 ] 

	Datorită activităţii Asociaţiei parcului, el a fost construit sistematic, modern, amenajat cu alei flancate cu copaci, cu lac de canotaj şi chioşc. Parcul servea însă nu numai pentru odihnă şi amuzament; el a constituit şi un teren propice pentru desfăşurarea unor activităţi şi competiţii sportive, în aer liber. Aici şi-a avut sediul Clubul Atletic din Cluj ( K.A.C ). Tot aici, pe una din alei, îşi făceau antrenamentul cicliştii. Iubitorii de tenis aveau la dispoziţie un teren amenajat în Parcul Rozelor. Iarna, lacul îngheţat servea drept patinoar. Mai târziu, în parc, s-a construit arena sportivă şi ştrandul de înot şi polo. Unul din protectorii sportului clujean, profesor la Facultatea de Drept, Károl Haller, a sprijinit amenajarea parcului central şi pentru scopuri sportive. Încă în 1867, K. Haller a subscris iniţiativei de a se amenaja un patinoar pe lacul îngheţat. La 14 ianuarie 1867, scrie, în „Kolozsvári Kőzlőny”, despre „Un club de gimnastică la Cluj”, îndemnând studenţii Academiei de Drept să organizeze cluburi sportive, să planteze pomi în oraş. A plantat şi el personal ca să dea exemplu studenţilor.
	Un sport tradiţional, temeinic organizat în părţile Clujului, a fost hipismul. Vechimea lui în această zonă numără peste un veac şi jumătate.
	Încă înainte de 1848, la Câmpia Turzii, englezul John Paget (1808 – 1892) căsătorit cu văduva unui conte din familia Wesselényi, s-a îngrijit de crearea şi activitatea unei herghelii de cai de curse şi de întreceri hipice. Nu departe de Cluj, la Jucu, erau cunoscute hergheliile familiei nobiliare Bánfy. Această familie avea herghelii şi la Lujerdiu, Luna, ş.a. De peste 150 de ani, această familie a organizat la Jucu, în fiecare an, pe perioada lunilor mai–iunie, concursuri hipice care ţineau o zi întreagă, fiind o adevărată sărbătoare populară pentru întreaga populaţie din zonă.
	La concurs participau călăreţi din Jucu şi din satele din jur. Marea majoritate a călăreţilor erau iobagi români, cu vârste cuprinse între 20 şi 30 de ani. Uneori participau şi concurenţi mai vârstnici. Concursurile hipice erau urmărite de mii de spectatori sosiţi din satele şi oraşele învecinate (Cluj, Gherla, Dej, Turda). Învingătorii erau premiaţi în ovaţiile mulţimii. Ziarele vremii menţionau an de an concursurile hipice de la Jucu. Uneori participau la concurs şi personalităţi ale vieţii de stat din acea vreme. Hergheliile din Jucu şi din alte localităţi erau vestite în toată Transilvania şi faima lor a crescut an de an până la aberantele măsuri ale regimului comunist din anii 1949–1950, care a masacrat potenţialul cabalin de rasă.
	În concurs, unii călăreţi se prezentau cu caii proprii, alţii concurau cu caii hergheliei (arabi de mai multe soiuri, lipiţani ş.a.). Concursul hipic se desfăşura pe baza unui regulament stabilit de organizatori. Publicul spectator urmărea cu vădit interes concursurile cu obstacole foarte dificile.
	Concursul hipic de la Jucu era atât de popular încât el s-a menţinut mult timp ca o sărbătoare populară, constituindu-se, an de an, ca un punct de atracţie aşteptat de locuitorii din acele părţi, dar şi pentru publicul din oraşele din împrejurimi (Cluj, Gherla, Dej, Turda), amatori de sportul hipismului.
	În 1871, la Cluj, ia fiinţă un club al amatorilor şi practicanţilor sportului luptelor greco – române. [footnoteRef:12] [12:  Kővári Lászlo, „Testedző intézményeink multia Kolozsvárt ( Trecutul societăţilor de întărire a corpului la Cluj ), Cluj 1897.] 

	Acesta era un prim pas care a deschis calea spre împlinirea năzuinţelor mai vechi ale tinerilor sportivi din oraş, de a-şi înfiinţa un club sau o asociaţie de atletism sau de gimnastică. După 2 – 3 ani de încercări, concretizate în discuţii şi tratative cu reprezentanţii autorităţilor locale, ale primăriei, în 1872, s-a reuşit înfiinţarea, la Cluj, a Asociaţiei sportive de gimnastică şi scrimă (Torna–Vivo Egyesület). Statutele elaborate la Cluj au fost aprobate de guvernul de la Budapesta. În vechea sală a Redutei (actualul Muzeu Etnografic al Transilvaniei, de pe str. Memorandumului) se ţineau uneori şi conferinţe despre problemele sportului pe plan european, despre atletism, informaţii care erau reliefate şi în paginile presei de atunci.
	La înfiinţarea „Asociaţiei sportive de gimnastică şi scrimă”, Primăria oraşului Cluj a donat asociaţiei un spaţiu intravilan, iar cei 60 de membri fondatori au realizat, prin subscrieri de la 216 persoane, un fond bănesc de 37.300 forinţi, o sumă importantă pentru vremea respectivă. Prof. Károl Haller a donat 40.000 forinţi pentru Asociaţia de gimnastică şi pentru construirea unei săli de gimnastică. Pe terenul intravilan donat de primărie, situat în actuala Piaţă Mihai Viteazul (pe locul actualei Hale Agroalimentare şi spaţiile din apropiere), s-a amenajat un parc sportiv şi s-a construit o sală de gimnastică. Membrii asociaţiei practicau gimnastica, unele probe de atletism (sărituri în lungime şi înălţime, alergări pe anumite distanţe, marşul, aruncarea suliţei), de asemenea scrima, boxul şi luptele greco–române. 
	Mai târziu, în lipsă de săli, liceele din Cluj îşi ţineau orele de gimnastică în această sală a Asociaţiei. În parcul sportiv de aici s-a amenajat şi un teren de tenis, care iarna era transformat în patinoar, cu preţuri modeste, frecventat îndeosebi de elevi şi tineret studios. Patinoarul de pe lacul din Parcul Central al oraşului avea fixate preţuri mai mari, fiind accesibil numai celor înstăriţi, dornici de patinaj, sport ce devenise o modă răspândită în toată Europa la sfârşitul sec. al XIX–lea şi primele decenii ale sec. XX.
	Presa clujeană a fost tot mai mult şi mai mult interesată de subiectele şi ştirile sportive care aveau o audienţă tot mai mare la publicul cititor. În 1876, la Cluj, apare prima publicaţie care se ocupă numai cu problemele sportului şi ale gimnasticii. Acest eveniment impulsionează activitatea organizatorică a mişcării sportive din Cluj, concretizată în înfiinţarea Kolozsvári Atletikai Club (K.A.C), Clubul Atletic din Cluj.  În prima fază, au fost elaborate statutele care au fost mai apoi aprobate la nivel guvernamental, demers mult înlesnit de faptul că acest Club Atletic din Cluj se inspira, în formularea statutelor, după exemplul Clubului budapestan – Magyar Atletikai Club (M.A.C ), în care au activat de-a lungul anilor şi numeroşi studenţi români care îşi făceau studiile la Budapesta (dintre ei merită a fi amintiţi şi Teofil Moraru, student la drept, un excelent aruncător de greutate şi Virgil Salvan, student la Politehnică – boxer, luptător, fotbalist. Concurând ani în şir, aceşti doi sportivi au cucerit numeroase titluri de campioni). 
	Prof. Károl Haller şi-a dat concursul nelimitat pentru înfiinţarea Clubului Atletic din Cluj. Tot el a înfiinţat şi organizat la Cluj, clubul celor care doreau să practice tirul. Clubul de tir din Cluj a avut legături cu cluburile sportive din Bucureşti.
	În mod oficial, Clubul Atletic din Cluj a luat fiinţă la 12 Noiembrie 1884, cel care are meritul de a fi pus piatra de temelie a primului club sportiv din Cluj fiind prof. Felméri Lajos, pe atunci rector al Universităţii clujene. Se adeverea, astfel, că atletismul, ca ramură sportivă de sine stătătoare, a apărut în şcolile, gimnaziile şi Universitatea din Cluj, în ultimele decenii ale sec. XIX–lea, fiind o exprimare pe planul realităţilor locale a experienţei deja câştigate în Germania, Austria, Ungaria, Cehia, liantul uman fiind tinerii din Transilvania care studiau în aceste ţări.
	La puţin timp după înfiinţare, Clubul Atletic se remarcă în viaţa sportivă şi modernă a oraşului şi localităţilor din zonă prin organizarea unor activităţi care s-au bucurat de un mare succes şi care au reuşit să joace un rol important în propagarea ideii de educaţie fizică, de sport, în rândurile unui public larg, numeros.
	Astfel, la 11 noiembrie 1883, se organizează un concurs în proba de marş, pe traseul Cluj–Floreşti–Cluj, la care au luat parte 19 concurenţi. La 5 noiembrie 1884, are loc un alt concurs în proba de marş, pe traseul Cluj – Apahida – Cluj. În ziua de 4 octombrie 1885 se organizează un concurs de anvergură în proba de marş pe un traseu întins pe distanţa de 45 km: Cluj – Gherla, la care iau parte 6 concurenţi. La 24 octombrie 1886 s-a organizat un important concurs în proba de marş pe distanţa de 60 km: Cluj – Dej, iar în 1887 un alt concurs în proba de marş pe distanţa Cluj – Cojocna, dus – întors.
	La 17 mai 1885, Clubul Atletic din Cluj organizează primul concurs public de atletism cu probe de alergări, aruncarea greutăţii, alergarea peste garduri, precum şi întreceri de box şi lupte greco – române.
	Întrecerile au avut loc în „Grădina pentru tir” (situată pe locul actual al terenurilor de tenis şi a parcului de distracţii pentru copii din Parcul Central al oraşului).  Probele s-au bucurat de o numeroasă asistenţă.
	Clubul Atletic din Cluj a organizat şi o serie de manifestări sportive la Tîrgu–Mureş, Dej. După modelul clubului din Cluj, se organizează şi în alte oraşe din Transilvania, asociaţii de educaţie fizică, sport, gimnastică. Încă de la început, Clubul Atletic din Cluj a depus eforturi pentru a-şi edita un organ de presă propriu. După unele documente de epocă, săptămânalul sportiv „Hercule” din Cluj avea un public cititor în întreaga Transilvanie.
	În 17 mai 1885, Clubul Atletic din Cluj a organizat primul concurs de tir. Anuarul pe perioada 1883 – 1885 al Clubului Atletic menţionează 30 de articole apărute în presa vremii care prezintă şi descriu manifestările şi concursurile de gimnastică şi sportive ce au avut loc în acea perioadă. În 1886–1887, Clubul Atletic avea 253 de membri. Mijloacele materiale erau asigurate prin cotizaţiile membrilor, prin donaţii, uneori şi prin subvenţii.
	Ciclismul este un sport cu vechi tradiţii pe aceste meleaguri. În 1861, un cismar din Rohia (Tîrgu–Lăpuş) a construit, cu mijloace proprii, un velociped. În vara anului 1883, Alexandru Tutsek circula pe străzile Clujului cu un velociped stârnind curiozitatea şi admiraţia publicului. Clubul Atletic din Cluj a preluat iniţiativa şi, încă din 1886, a început să organizeze concursuri de biciclete. În 1887, la un concurs de velocipede (biciclete) organizat la Tîrgu–Mureş, au participat şi doi concurenţi clujeni, care au parcurs distanţa Cluj – Tg. Mureş cu bicicletele proprii, eveniment sportiv singular, cu totul remarcabil pentru acele timpuri. Mai mult, în vara anului 1889, ciclistul clujean Borbély s-a remarcat pedalându-şi bicicleta pe distanţa Paris – Cluj, reîntorcându-se de la Expoziţia universală ce a avut loc în capitala Franţei.
	În anul 1887, la primul concurs de gimnastică pentru juniori, ce a fost organizat la Budapesta, au participat şi concurenţi clujeni, elevi la colegiul unitarian şi la şcoala normală. Alături de ei au luat parte şi concurenţi elevi ai liceului de stat din Baia Mare şi ai gimnaziului din Bistriţa.
	În anul 1874, Clubul de tir din Cluj a invitat clubul similar din Bucureşti la un concurs pe bază de reciprocitate. Prima întâlnire a avut loc la Cluj, în zilele de 27 – 30 iunie 1874, returul disputându-se la Bucureşti, în zilele de 23 – 25 septembrie, acelaşi an. Ambele întâlniri au fost câştigate de clujeni, reprezentaţi fiind de trăgătorii Dr. Károl Haller şi Molnár Sándor. Trofeul câştigat a fost o medalie de argint cu inscripţia „Serbarea Generală 1874 Societatea de dare la semn Bucureşti”. Concurenţii bucureşteni (Emanuil Florescu, Alex. Florescu, Bălan şi Tőrők) au fost primiţi cu o deosebită afecţiune la Cluj. În semn de apreciere aceştia au donat suma de 1000 de franci pentru orfelinatul din Cluj. La concursul de tir de la Cluj au participat şi echipele pompierilor din Mănăştur şi trăgătorii din Zalău.
	Întâlnirea sportivă dintre concurenţii clujeni şi bucureşteni din 1874 a fost viu comentată de presa vremii. Ziarul „Magyar polgár”, din 27 iunie 1874, descrie vizita bucureştenilor la Cluj. Sportivii bucureşteni au fost găzduiţi la hotelul Biasini din actuala str. Avram Iancu. La banchetul ce a urmat întrecerii a toastat Alex. Florescu. Ziarul „Kelet” din 30 iunie 1874 notează ca în concurs s-au tras 9550 de cartuşe, menţionându-se că au participat mulţi români şi saşi.
	Ziarele menţionează gestul de bunăvoinţă al bucureştenilor prin donaţia făcută, amintindu-i cu numele pe dr. Ludovic Fialla, prof. la Facultatea de medicină din Bucureşti, Emanoil (Manea) Florescu, parlamentar, Alex. Florescu, vicepreşedintele camerei, Ioan Bălan, preşedintele Curţii de Casaţie, farmacistul Tőrők.
	Ziarele clujene elogiază pe dr. Károl Haller pentru reuşita manifestării, care s-a constituit într-o adevărată serbare sportivă, la care au participat sute de spectatori clujeni şi din întreaga Transilvanie.
	Deplasarea clubului clujean la Bucureşti, descrisă în presa vremii de Molnár Sándor, a fost o reuşită, pe lângă obţinerea premiului întâi. La trecerea graniţei n-au fost controlaţi. Încă la Ploieşti, sportivii clujeni au fost salutaţi de un delegat al clubului bucureştean, Simion. La o altă gară, i-a întâmpinat dr. Ludovic Fialla. La Bucureşti au fost găzduiţi la „Grand Hotel”. După concurs a urmat un banchet şi dans. Sportivii clujeni au fost salutaţi de Alex. Florescu iar apoi şi de dr. L. Fialla.
	Cluburile sportive din Cluj organizau excursii şi în diferite zone din Transilvania, Bucovina. De un mare succes se bucura concursul de ciclism care avea ca probă urcarea Feleacului. Membrii clubului făceau excursii pe jos la Gherla, Dej, îndemnând, prin exemplul lor, populaţia de pe Valea Someşului la mişcare fizică, la excursii în mijlocul naturii.
	În ultimii ani ai secolului al XIX–lea, mişcarea sportivă din Cluj, în cadrul cluburilor şi asociaţiilor existente, se desfăşoară în condiţii mulţumitoare, situându-se la nivelul cerinţelor europene, bine reliefată şi în presa vremii. Astfel, printre altele, în „Tribuna”, putem citi : „La întrecerea festivă aranjată aici (Cluj), la reuniunea de patinaj, primul premiu pentru patinajul artistic l-a câştigat un român: dr. Ioan Mesaroşiu, student în drept”. [footnoteRef:13] [footnoteRef:14] [13:  Tribuna , nr. 17, 23 ian. 1897, pag. 67]  [14:  Idem, vol. III, Sibiu, 1904, pag. 1003
C. Diaconovici, Enciclopedia Română, vol. II, Sibiu, 1900, pag. 1003] 


Capitolul 4. Apare şi fotbalul competiţional



Jocul cu mingea (cotca, pila–lapta) de cârpă sau din păr de cal, în beşică de porc sau vită, era răspândit printre copiii şi tinerii transilvăneni, de mai multă vreme. Ceea ce încă nu se cunoştea la sfârşitul secolului al XIX–lea în această parte de ţară era mingea specială de fotbal (anvelopă din piele şi camera din băşică de vită ) şi regulile noului joc sportiv care cucerise deja definitiv Europa. Termenul este introdus în presa cotidiană, în cea sportivă, ba chiar în lexicoanele vremii, aşa încât şi tinerimea studioasă din Cluj făcuse deja cunoştinţă cu el. În 1894, unul din cele mai răspândite lexicoane nota: „Football” (termen englez, se pronunţă futbol), joc cu mingea. Pe un teren plat, adecvat, se ridică doi pari, care, la o anumită înălţime, se unesc în plan drept, cu o sfoară. Mingea este o băşică de vită acoperită cu piele, care trebuie aruncată peste sfoară, dar nu ai voie să te atingi de minge decât cu piciorul, lucru ce nu este uşor şi lovitura cu piciorul poate provoca des scrântiri ale picioarelor ba şi accidentări mai grave. Jocul este jucat de două echipe având fiecare acelaşi număr de jucători, fixat după plac”. 

	Din momentul renaşterii, în 1896, a Jocurilor Olimpice, educaţia fizică, sportul din Transilvania, capătă accente noi. Prima enciclopedie română apărută în Transilvania, datorată lui Cornel Diaconovici (care a văzut lumina tiparului în trei volume, la Sibiu, între anii 1898 – 1904 sub îngrijirea Societăţii „ASTRA”) introduce, printre altele, termenul de gimnastică (din grecescul gymnos = gol, despuiat), definitivând-o ca „arta de a exercita corpul pentru a-i da putere şi vînjoşie”, iar sportul  (hipismul, ciclismul, vânătoarea, patinajul, fotbalul, pescuitul, atletismul etc.) ca o „petrecere, îndeosebi petrecere cu exerciţii corporale care reclamă forţă, curagiu şi abilitate”. 

	În directă legătură cu amplificarea practicii jocurilor sportive în ultimul deceniu al sec. XIX–lea este şi constituirea, în 1898, a primului „Club de atletism al Universităţii” maghiare din Cluj ( K.E.A.C ), având în frunte un comitet condus de profesorul de gimnastică şi scrimă N. Vermes [footnoteRef:15]Lajos, fără a avea încă statutele oficiale ale unei asociaţii sportive cu personalitate juridică, dar oricum, jocurile sporadice, demonstrative, practicate de 2–3 decenii de un cerc tot mai larg de studenţi şi elevi clujeni, capătă acum o formă organizată, de asociaţie, după exemplul altor universităţi europene. [15: 1  A. Pallas Nagy Lexikon, vol. VII, 1894, pag.358.
2”Erdélyi Sportlap”, Cluj, an I, nr. 1., 15 Oct. 1903, pag.6 ] 

	Introducerea jocului de fotbal competiţional, organizat după regulamentul în vigoare în acel timp, poate fi stabilit între anii 1898 – 1900 şi acţiunea se leagă de numele a doi profesori clujeni de educaţie fizică şi sport : Lassel Lászlo (un german care îşi luase diploma de profesor de gimnastică la Berlin, unde fotbalul era în plină ascensiune) şi N. Vermes Lajos (profesor de educaţie fizică la liceul romano – catolic şi la Universitate, specializat în gimnastică şi scrimă).
	Din informaţiile şi documentele avute la îndemână, rezultă că, în toamna anului 1901, profesorul Lassel Lászlo, pentru popularizarea fotbalului, organizează întâlniri demostrative pe terenul colegiului unitarian (situat pe un loc viran,  în perimetrul străzilor Crişan şi Racoviţă, de azi). În prima fază jocurile nu au impresionat în mod deosebit.
	Acum trei decenii şi jumatate, în 1974, doi dintre oamenii de sport ai Clujului, dr. Victor Pop şi prof. Vasile Boldiş, aşterneau pe hârtie cercetările proprii sub titlul: „ Din istoricul fotbalului clujean ”. Reproducem o parte din acest manuscris valoros prin informaţiile sale utile: „Una din caracteristicile fotbalului este universalitatea sa. Dragostea pentru acest joc bărbătesc s-a răspândit pe toate meridianele pământului. Regulile jocului, cuprinse în 17 articole, sunt reprezentate peste tot. El nu mai este o modă ci o recunoaştere a valorilor morale pe care le cultivă şi le dezvoltă cei ce-l practică. El propovăduieşte disciplina, cavalerismul, spiritul de solidaritate, mărinimie, dragostea pentru colectiv, respectul pentru partener. Acest fapt a dus la ridicarea fotbalului la rangul de sport de mase.
	Tot ceea ce sportul caută să dezvolte în corpul şi caracterul omului este înfăţişat în desfăşurarea unei partide de fotbal: forţă, viteză, rezistenţă, supleţe, iniţiativă, corectitudine, cavalerism, bun simţ, sînge rece, solidaritate, responsabilitate, şi unitate colectivă. Fotbalul este apreciat şi recunoscut ca un factor educativ important în viaţa omului de tip nou.”
	Începuturile fotbalului în oraşul Cluj sunt situate în jurul anului 1900, deci în urmă cu 109 de ani, când un profesor de educaţie fizică, Vermes Lajos, după o vizită făcută la Budapesta în cursul vacanţei de iarnă, s-a întors de acolo cu o minge de fotbal. Probabil că a asistat la câteva meciuri şi a fost cucerit de caracterul lui de joc, întrecere. Este sigur că nu s-a gândit că el şi mingea adusă la Cluj şi introdusă în sala de gimnastică a liceului româno–catolic (fostul liceu Piarist, str. Kogălniceanu) unde era profesor, vor deveni punctul de plecare al istoriei fotbalului clujean.
	În timpul lunilor de iarnă, în sala de gimnastică a susamintitului liceu a început jocul cu mingea după regulile pe care, din interes profesional, şi le-a însuşit în vizita de la Budapesta. În primăvara anului 1900, au apărut primele două echipe formate din 40 de elevi, din două clase mai mari ale aceluiaşi liceu, iar primul joc s-a desfăşurat între aceste două clase. Porţile au fost făcute din ghiozdanele şi paltoanele elevilor celor două echipe, aşa cum în mod spontan şi azi fac nenumăraţi copii când se întâlnesc în jurul unei mingi de cârpe sau cauciuc.
	Primul joc, oarecum oficial, între echipele celor două clase, s-a desfăşurat pe cunoscutul „Rît al bivolilor” de la marginea oraşului, azi în cartierul Gheorgheni (Intre lacuri), în cadrul unei excursii a elevilor. Despre rezultatul meciului nu avem date concrete, însă jocul a avut un deosebit succes, ca dovadă că după acest început şi elevii celorlalte şcoli din oraş, dar mai ales studenţii universităţii, ai Academiei Comerciale şi ai Academiei de Agricultură au început să practice fotbalul, pe lângă elevii celorlalte şcoli publice şi confesionale din oraş. Farmecul jocului, spiritul de întrecere bărbătească, plăcerea unui angajament fizic au fost atât de spontane, încât în scurt timp masele de tineret, indiferent de categoria lor socială, l-au îmbrăţişat cu un mare entuziasm.
	În anul 1902, la 18 mai, se organizează prima întâlnire cu public, pe „Rîtul bivolilor”, între echipa A şi echipa B a Universităţii, care purta numele de „Fotbal Club Universitar”. Cu această dată începe adevărata tradiţie a sportului universitar din Cluj şi putem spune că pe această tradiţie s-a format şi actuala echipă a Universităţii ( s.n. G.I.B ) .
	Arbitrul acestui joc a fost profesorul L. Vermeş. Acesta era un om nu numai pasionat al jocului ci şi un original, astfel că lovitura de începere este dată cu un pistol de start întrebuinţat la concursurile atletice. Abaterile de la regulament, pe terenul de joc, sunt semnalate cu o bătaie de gong, gongul fiind purtat de un copil după arbitru.
	Deplasarea echipelor la terenul de joc se făcea după o adunare în faţa şcolilor respective, în formaţie de marş cu trompete şi tobe, cu steagurile echipelor şi instalaţiile necesare jocului: porţi, frânghii, steguleţe, echipament şi var pentru marcarea terenului. Manifestaţia avea un oarecare caracter de carnaval – sărbătoare şi a atras atenţia publicului, care din curiozitate se atasa echipelor şi le însoţea până la teren, iar după afinităţi, le încurajau, pe una sau pe cealaltă, organizându-se în două tabere. Aceste întreceri au avut la început un caracter distractiv, de petrecere populară şi se citează că la primul meci au asistat circa 300 de spectatori curioşi.
	Jucătorii echipei Academiei de Agricultură purtau numele de „Rambler” deoarece jucau în cizme, susţinând că, cu cizmele, pot lovi mai tare mingea. Meciul constituia o adevărată distracţie nu numai pentru faptul că echipamentul era deosebit, ci şi datorită stângăciei jucătorilor care producea un adevărat amuzament. În timpul pauzei dintre reprize, organizatorii, prin intermediul unor comercianţi interesaţi, asigurau mâncare şi băutură pentru spectatori.
	Din păcate, aceste prime manifestări nu au durat mult, căci, în primăvara anului 1903, în cursul unei asemenea întreceri, a apărut pe teren şeful poliţiei locale însoţit de două ajutoare călări şi, spre marea mirare şi nedumerire a tineretului, au scos din pământ stâlpii şi panglica roşie care servea drept bară transversală, oprind jocul pe motiv că ţăranii din Hostat (recunoscuţi specialişti clujeni în cultivarea pământului, a legumelor şi zarzavaturilor), au reclamat că jucătorii distrug terenul.
	Tineretul, care era cucerit de farmecul acestui joc, nu s-a lăsat până nu a găsit un alt teren şi acesta a fost pe Calea Turzii, în apropierea cimitirului oraşului, fiind situat la prima curbă cum urci Dealul Feleacului, în aşa numita grădina „Stark”. Aici, publicul se deplasa cu mai multă plăcere şi era destul de numeros, mai ales când jucau studenţii de la drept cu cei de la Academia Agricolă.
	Primul teren de antrenament a fost cel de pe Cetăţuie, situat între actuala stradă Emil Racoviţă şi Câmpul Mic (str. Crişan). El purta numele de „Grădina Berbecilor” şi aparţinea Liceului Unitarian, pe care profesorul de educaţie fizică, Lassel Iuliu Lászlo, german de origine, l-a amenajat în mod corespunzător pentru practicarea jocului de fotbal în folosul elevilor de la liceul unde îşi avea catedra. Profesorul Lassel a plecat, întâi la Berlin şi apoi la Bratislava, în scop de documentare asupra regulilor de desfăşurare a noului joc.
	Este de la sine înţeles că această „nouă metodă” nu a avut un drum atât de uşor şi de simplu cum l-am enunţat noi, deoarece atât desfăşurarea jocului, cât şi modul de interpretare a anumitor paragrafe din regulament, organizarea echipelor, mişcarea în teren, provocau multe discuţii, ca de altfel şi azi, stârnind multe pasiuni.
	În anul 1902, la Liceul Unitarian, vine un absolvent de la Budapesta, pe nume Telkes Béla, care era nu numai tehnician ci şi un cunoscător al regulamentului de joc iar pe acesta profesorul Lassel îl foloseşte ca instructor al elevilor de la acest liceu. Se constituie, astfel, două echipe care participă la campionatul şcolar.
	Primul campionat zis „concurs” s-a desfăşurat în vara anului 1902, în vacanţa mare a elevilor şi studenţilor, la care au participat şase echipe, şi anume: Fotbal Club Universitatea, Academia Comercială, Academia de Agricultură, Liceul Romano- Catolic, Colegiul Unitarian şi o echipă cu denumirea Fotbal Club Tineret, compusă din elevi şi alţi tineri din oraş care nu făceau parte din celelalte organizaţii. Acest concurs s-a desfăşurat în sistem turneu. Nu a existat nici un fel de premiu, dar jucătorii au luptat cu ardoare pentru gloria clubului şi a echipei. Publicul amator a fost format din simpatizanţi ai echipelor, membrii familiilor lor, prieteni, colegi, care au urmărit cu o deosebită curiozitate, interes şi pasiune desfăşurarea jocurilor.
	Arbitrii jocurilor s-au recrutat dintre profesorii de educaţie fizică printre care, peste câţiva ani, întâlnim şi un nume din afara acestui cerc, cel al lui Aurel Isac (1882–1924), jurist polisportiv clujean (gimnastică, scrimă, lupte) încă din anii studenţiei. A fost fiul cel mai mare al avocatului memorandist Aurel Isac, deci fratele poetului Emil Isac. El a avut posibilitatea să-şi însuşească cunoştinţe de fotbal şi, după puţin timp, a devenit secretar al echipei studenţilor, arbitru  de fotbal şi cronicar sportiv. Organizarea jocurilor şi a arbitrajelor a căzut în sarcina profesorului Hoffman Francisc de la Academia de Agricultură. Pe postul de arbitri de tuşă întâlnim elevi şi studenţi care semnalizau ieşirea mingii afară din teren cu batiste sau cu crengi verzi. Tineretul epocii şi-a însuşit nespus de repede regulile de joc datorită, în primul rând, presei sportive, care nu mai considera jocul de fotbal ca un fapt divers ci ca o manifestare de mase cu repercursiuni  sociale remarcabile.
	Primul regulament de fotbal a fost prelucrat la Cluj în primăvara anului 1903, de către profesorul Telkes, cel care a venit de la Budapesta cu un an înainte şi care cu această ocazie a adus şi primul fluier şi prima pereche de bocanci de joc. Cele mai multe explicaţii şi interpretări au necesitat poziţia de „offside”.
	Jucătorii, la început, au jucat în hainele lor de stradă şi numai mai târziu şi-au confecţionat echipament special.
	Cronica nu ar fi completă dacă nu am aminti şi despre marea problemă pe care a constituit-o mingea de fotbal, de care se ducea lipsă şi toate jocurile se desfăşurau cu aceeaşi singură minge. Preţul unei mingi era de 12 coroane şi trebuia adusă din străinătate, dar spiritul colectiv a făcut ca echipele să adune prin colectă banii necesari pentru procurarea mingii.[footnoteRef:16]  [16:  Dr. Victor Pop, Prof. Vasile Boldiş, Din istoricul fotbalului clujean, ( 1974 ), ( mss ).] 

	Juristul Aurel Isac din Cluj este primul arbitru de fotbal român (1902 – 1903), care popularizează în presă jocul de fotbal şi regulile sale. Presa românească de la începutul secolului al XIX–lea include în vasta ei tematică şi problemele sportului, simţindu-se ca o emulaţie în acest sens, determinată de apariţia unor cluburi, asociaţii sportive, îndeosebi în rândurile tineretului maghiar şi german. Se înfiinţează primele rubrici permanente de sport (ca de ex. în paginile ziarului „Românul” din Arad), se iau iniţiative de a se organiza concursuri, se solicită sprijinul intelectualilor şi al congreselor studenţeşti în această acţiune de „sportificare a vieţii sociale”.
	Între timp, în primăvara anului 1903, se organizează un campionat de fotbal între echipele colegiilor romano–catolic (Liceul piarist), unitarian şi Clubul de fotbal tineret. Echipa colegiului romano–catolic este câştigatoarea turneului, având printre componenţii ei şi cinci jucători români: Gavrilă Deac, Gal, Iancu, Fărcaş şi Mut.
	La 15 octombrie 1903 apare la Cluj primul număr al ziarului sportiv „Erdélyi Sportlap”, care va inaugura o rubrică intitulată „Foot–ball”. Chiar la debut, ziarul anunţa pentru data de sâmbătă 17 octombrie 1903, orele 17, în localul Institutul Universitar de Gimnastică şi Scrimă, aflat în clădirea centrală a Universităţii, de pe actuala stradă Kogălniceanu, adunarea generală a „Clubului Universitar de Football” din Cluj, având drept scop votarea statutelor oficiale de funcţionare, după o existenţă practică, deja, de 3 – 4 ani. Studenţii sunt invitaţi să se înscrie cât mai mulţi în acest club, care le pune la dispoziţie gratis echipamentul necesar. Locul de joacă, scrie ziarul, este „marele teren de sport aflat lângă Calea Feleacului” (pe Calea Turzii, în apropierea cimitirului, în grădina „Stark”).
	Din acelaşi număr al ziarului rezultă că, la Universitatea din Cluj, în acel an, studiau peste 2000 de studenţi, printre care un număr destul de apreciabil de studenţi români, care activau cu bune rezultate în asociaţiile, cluburile şi secţiile sportive ale colegiilor maghiare. La 13 martie 1904, tineretul universitar din Cluj, cu sprijinul clubului atletic universitar clujean – K.E.A.C. – a organizat, în sala de gimnastică a Colegiului Unitarian (Lic. Brassai Sámuel, de azi), un concurs de gimnastică şi scrimă pe întreaga ţară, la care a luat parte un public numeros şi unele oficialităţi locale (fişpanul judeţului, rectorul universităţii, cadre didactice). Studentul român Eremia Leucă a câştigat medalia de argint la bară fixă. [footnoteRef:17]   [17:  Erdélyi Sportlap, Cluj, an II, nr. 3, 15 martie 1904, p. 1] 

	La 6 decembrie 1903, în Sala de Gimnastică şi Scrimă (Torna Vivoda), în cadrul unui turneu internaţional de lupte, la juniori, pe primul loc, s-a clasat elevul Moldovan.[footnoteRef:18] [18:  Idem , an I, nr. 4, 15 decembrie 1904] 

	Un sport mult practicat de tinerimea studioasă clujeană în acel timp era tenisul de câmp. Din documentele vremii rezultă că, în anul 1903, Clujul avea 18 terenuri de tenis de câmp.
	Fostul student medicinist clujean din anii începutului de secol XX, doctor Vasile Paşca, în ianuarie 1970, îşi amintea că la Cluj erau în acei ani studenţi remarcabili în diferite ramuri sportive: Rechiţean Ioan – lupte greco–române, student în drept şi Stan Şteflea, student la Academia Comercială, Prişcu Tarquiniu la box, Deac Gavrilă la scrimă, fotbal, Aurel Isac scrimă, fotbal, ş.a.m.d.[footnoteRef:19] [19:  Dr. Vasile Paşca, Viaţa socială şi studenţească în Cluj la începutul secolului, ( mss ), p.10, 1970, ( în posesia autorului, G.I.B. )] 

	La 17 octombrie 1903 s-a constituit Kolozsvári Egyetemi Football Club – K.E.F.C. (Clubul Universitar de Fotbal din Cluj), având ca preşedinte de vârstă pe Hankó Elemér, N. Vermes Lajos, conducător al clubului, István János vicepreşedinte, Baló Gáspár secretar şef şi Szombati Armin, casier.[footnoteRef:20] [20:  Erdélyi Sportlap, an I, nr. 2, 1 noiembrie, 1903, p. 5] 

	La începutul sec. XX, tactica folosită în  fotbal era una simplă. Se juca după principiul „toţi în atac, toţi în apărare”, fenta, driblingul şi pasa, apărând ceva mai târziu.
	Din punct de vedere organizatoric, pentru dezvoltarea fotbalului în Transilvania, ziua de 15 februarie 1904 reprezintă o dată de referinţă. Acum se publică hotărârea Consiliului Federaţiei de Fotbal din Budapesta de a organiza campionatul pe anul 1904 pe întreg teritoriul Ungariei, împărţit în districte geografice. Câştigătoarele districtelor vor juca între ele şi cea care le-a învins pe toate, respectiv a acumulat cele mai multe puncte, îşi va măsura forţele cu câştigătoarea districtului Budapesta pentru cucerirea titlului de campioană a Ungariei. Au fost desemnate 8 districte geografice: Arad, Budapesta, Beszterczebánya (Banska Bistrica ), Debrecen, Győr, Kassa (Kosice), Cluj, Kaposvár. Echipele trebuiau să-şi anunţe participarea până cel târziu la 30 aprilie 1904. [footnoteRef:21]  [21:  Idem, an II, nr. 2, 15 Februarie 1904, p. 6] 

	Pe întreg teritoriului Transilvaniei au fost organizate, la început, doar două districte fotbalistice, la Cluj şi Arad, adică acolo unde acest joc, în acel moment, era cel mai răspândit. După doar câţiva ani, tocmai în aceste centre vor lua fiinţă şi primele echipe româneşti de fotbal.
	În toamna anului 1904, în cadrul Clubului Atletic Cluj ( K.A.C. ) se înfiinţează şi secţia de fotbal care îşi amenajează, în anul următor ( 1905 ), un teren regulamentar competiţiv de fotbal ( în incinta unei foste fabrici de cărămizi şi sobe, dezafectată, pe strada Rákoczi, (actuala Eremia Grigorescu ). Inaugurarea terenului, care era împrejmuit, cu plase la porţi, marcat regulamentar, a avut loc la 11 Iunie 1905, cu jocul dintre echipa Clubul Atletic Cluj (K.A.C.) şi echipa poştaşilor din Budapesta, încheiat cu scorul de 19–1 în favoarea oaspeţilor. Acesta a fost şi primul joc de fotbal din Cluj la care s-a perceput o taxă de intrare. Spectatorii puteau fi însoţiţi de mame, soţii, nurori, prietene, fetiţe, care aveau accesul gratuit.
	În anul 1906, echipa de fotbal a Academiei Comerciale din Cluj se organizează pe baze mai temeinice, competiţive, iar în 1907, din iniţiativa tehnicianului Sándor Sándor, ia fiinţă echipa de fotbal a feroviarilor clujeni (M.Á.V. – Magyar Állami Vasút – Căile ferate maghiare). În acel an, 1907, are loc un campionat local de fotbal, cu echipe formate din câte 6 jucători, în organizarea Clubului Atletic Cluj, care va câştiga campionatul.
	În anul 1908, la Cluj, se organizează un campionat de fotbal regulamentar, cu participarea echipelor K.A.C. ( Clubul Atletic ), Clubul Academiei Comerciale şi Clubul Feroviarilor  Clujeni.
	Pentru a reuşi reconstituirea atmosferei fotbalistice clujene din anii primului deceniu al secolului XX, apelăm din nou la manuscrisul deja citat al doctorului Victor Pop şi profesorului Vasile Boldiş :
	„În primăvara anului 1904, conducerea Universităţii oferă 11 medalii de bronz pentru jucătorii echipei de fotbal câştigătoare a campionatului şcolar care s-a desfăşurat în timpul sărbătorilor de Rusalii, între 31 mai şi 11 iunie. În această perioadă, elevii şi studenţii fiind în vacanţă ( cei de la ţară fiind plecaţi acasă ), campionatul a fost câştigat de echipa Liceului Romano – Catolic. Amintim ca o informaţie cu caracter istoric că la acest campionat – turneu publicul a plătit pentru prima oară o taxă de intrare, necesară pentru chiria terenului. Un loc pe scaun costa o coroană, iar un loc în picioare costa 40 de fileri. Din cauza chiriei prea mari pentru teren şi a lipsei de fonduri, în acel an, la sfârşitul verii, tineretul a rămas din nou fără teren.”
	Interesul pentru jocul de fotbal, cu toate vicisitudinile materiale, în loc să scadă, a crescut şi mai mult. Din iniţiativa unor oameni pasionaţi problema terenului de joc s-a rezolvat, după cum aminteam, pe strada Rákoczi (actuala str. Eremia Grigorescu), dincoace de Tăietura Turcului, unde exista în acea vreme o fabrică de sobe ce nu mai funcţiona. În incinta ei se găsea un teren pentru stivuirea cahlelor şi acest teren gol a fost amenajat ca teren de fotbal prin munca benevolă a tineretului din Cluj. Acesta a fost pregătit în mod regulamentar, fiind îngrădit, cu dimensiuni de 120/70 metri, marcat cu var şi având porţi regulamentare. Tot pe acest teren, se aminteşte că au apărut şi primele plase la porţi. Locurile de şezut au fost asigurate prin scaunele şi băncile împrumutate de locuitorii din vecini, fiind transportate de conducătorii şi jucătorii echipelor organizatoare, care aveau şi obligaţia de a amenaja terenul. 
	În campionatul din 1906 se aminteşte de un nou teren, cel al Clubului Feroviarilor, situat lângă Pârâul Nadăş, în imediata apropiere a sălii de cultură a clubului, care purta numele de „Sala Armonia”. Primul campionat oficial a fost organizat în anul 1908 de Clubul Academiei Comerciale, care l-a şi câştigat. În clasament, echipa Clubului Atletic Cluj a fost clasată a doua, iar echipa feroviarilor a treia.
	Primul joc amical între oraşe s-a desfăşurat în anul 1908, între Clubul Atletic Cluj şi Clubul Sportiv din Târgu Mureş, fiind câştigat de clujeni.
	Anul 1909, şi mai precis la data de 26 octombrie, rămâne însemnată în istoria fotbalului clujean, deoarece campioana oraşului, care la acea dată era de fapt şi campioana Ardealului, echipa de fotbal a Cercului Sportiv al Academiei Comerciale, a jucat la Bucureşti primul meci internaţional. Echipa clujeană, după cum descrie atât de interesant şi fidel, regretatul prof. Koncz Rudolf, a fost cazată la un hotel de pe B-dul Elisabeta. Echipa s-a deplasat la terenul de pe şoseaua Kiseleff, cu un omnibus cu etaj. La acest meci au asistat mai mult de o mie de spectatori, deoarece adversarul echipei clujene era echipa reprezentativă a României din acea vreme, jucătorii fiind selecţionaţi de la Clubul Olimpic Colentina din Bucureşti şi United Fotbal Club Ploieşti. Rezultatul meciului : 5 – 4 pentru Cluj. Din echipa Clujului au făcut parte printre alţii Gajzagó, Petran, Nasta, Vesely, Martincovici şi Betna. Masa comună, după meci, s-a servit la Bolta Rece, jucătorii s-au împrietenit şi s-au făcut demersuri pentru organizarea unui meci revanşă.
	În primăvara anului 1910, în zilele de 1 şi 2 mai, echipa Bucureştiului este la Cluj, meciul având loc în ziua de 1 mai, pe terenul de pe str. Rákoczi, fiind popularizat prin presă şi prin afişe colorate răspândite în tot oraşul. Preţul de intrare la meci: o coroană pe scaune, 40 de filieri în picioare şi 20 de filieri dacă biletul era cumpărat cu anticipaţie. Meciul a fost câştigat de echipa clujeană cu scorul de 8 – 2 (Cercul Sportiv al Academiei Comerciale ). A doua zi, în 2 mai, echipa Clubului Atletic, câştigă şi ea în faţa echipei bucureştene, cu scorul de 4 – 2. Echipa Bucureştiului a fost alcătuită din 6 englezi, 2 nemţi, un olandez, un român şi un maghiar – Kemény Arnold, care a fost şi organizatorul turneului.
	În anul 1911, echipa studenţilor din Cluj, în vacanţa de Paşti, face un turneu în Turcia, unde întâlneşte echipa Galatasaray  Istanbul , pe care o învinge cu scorul de 4 – 2. Peste două zile, echipa clujeană susţine un nou meci cu echipa reprezentativă a Turciei, scorul fiind egal, 2 – 2. Aceste două rezulate dovedesc că fotbalul clujean era de un bun nivel la acea vreme, fiind apreciat şi peste hotare.
	O altă dată importantă din istoria fotbalului clujean este 11 septembrie 1911, când se inaugurează adevărata arenă sportivă, la capătul parcului oraşului, pe locul fostului Stadion « Ion Moina », la a cărui inaugurare joacă reprezentativa oraşului cu echipa de fotbal a Clubului Atletic din Budapesta. Echipa clujeană pierde acest meci cu scorul de 4 – 1 după un joc spectaculos. Acest joc şi inaugurarea noului teren, au dat un mare şi nou avânt fotbalului clujean. Astfel că, la data de 24 septembrie 1911, pe gazonul stadionului apare echipa Galatasaray Istanbul  din Turcia, care este învinsă de reprezentativa oraşului cu scorul de 5–1. La 26 septembrie 1911, sub denumirea de Reprezentativa Turciei, Galatasaray joacă cu echipa de fotbal a studenţilor de la Academia Comercială şi este învinsă din nou cu scorul de 4 – 2 . Amândouă meciurile au fost arbitrate de Koncz Rudolf.
	Între anii 1912–1914, s-au desfăşurat întreceri locale, echipele pregătindu-se după concepţii mai noi, fotbalul fiind considerat de acum un sport complet. Pregătirea de iarnă se făcea în sălile de gimnastică, jucătorii fiind obligaţi să practice gimnastica, atletismul, halterele, luptele, boxul, patinajul şi popicele.” [footnoteRef:22]         [22:  Dr. Victor Pop, Prof. Vasile Boldiş, op. cit. ( mss )] 

     

Capitolul 5.  Sportul  în şcolile începutului de veac XX


	După cum notează dr. Alexandru Culcer, într-un manuscris redactat acum mai bine de o jumătate de secol: „Gimnastica s-a introdus în toate şcolile de stat şi confesionale (foarte numeroase în acel timp). În şcolile primare, învăţătorii aveau posibilitatea de a face gimnastică dar, în mod efectiv, astfel de ore se făceau numai atunci când timpul era favorabil. Nu existau săli speciale pentru gimnastică în şcolile de patru ani. Orele de gimnastică se ţineau doar primăvara şi toamna. Uneori, se duceau în excursie câţiva kilometri. În curtea şcolii, copiii se jucau cum ştiau ei. Cam la atât se reducea educaţia fizică.’’
	În regiunea Cluj, cele mai vechi şcoli româneşti sunt cele de la Năsăud. La liceul din Năsăud au fost profesori de gimnastică: Friederic Műler (1844–1909), primul dintre profesorii de gimnastică, Teodor Suciu, fost sergent, a predat gimnastica între 1875 – 1876; Leonida Pop, a fost primul profesor cu diplomă de gimnastică la acest liceu. S-a construit sala de gimnastică, care în 1913 avea 24 de aparate în sală, 312 rechizite, teren şi aparate pentru gimnastica de vară. Până în 1907 aveau şi un teren de patinaj.
	La şcolile medii, educaţia fizică începe a avea un rol tot mai important. Se construiesc săli de gimnastică în care erau aparate. Să luăm un exemplu mai concret: în anuarul liceului din Dej, pe 1912 – 1913, găsim un capitol despre educaţia fizică ( pag. 26 – 32 ). Aflăm de aici că a existat un „cerc de gimnastică”, al cărui preşedinte era chiar directorul şcolii.
	Citim în raportul din anuar că se făceau ore de gimnastică, uneori se organizau după–mese de jocuri, sub supravegherea profesorului de gimnastică. Aveau şi ore de atletism la care participau numai elevii cu aptitudini mai deosebite. Cercul de gimnastică a avut 73 de membri din clasele 4–8. Elevii plăteau cotizaţii de 2 coroane. Din cotizaţii au cumpărat o minge de fotbal şi alte obiecte sportive.
	“În 22 mai 1912, la orele 15, a avut loc, la liceul din Dej, o serbare sportivă. Se făceau exerciţii de tir pe un deal din apropierea oraşului pentru elevii claselor superioare (5 –8). Un joc favorit al elevilor din Dej şi Gherla era „Fűleslabda” (badmintonul de azi). În curtea liceului era patinoar, unde elevii erau supravegheaţi de profesorul de gimnastică.”[footnoteRef:23] [23:  Dr. Alexandru Culcer, Din istoria sportului în regiunea Cluj, ( mss )] 

	Într-un material scris în 1966, fosta glorie a sportului românesc şi internaţional, gimnastul clujean Albin Moraru, scria următoarele: „Clujul, centru cultural, cetate veche universitară, poate fi mândru de trecutul său sportiv care cuprinde mai bine de o jumătate de veac. Încă din 1908, la Olimpiada din Londra, clujeanul Somody Ştefan a fost clasat al doilea la săritura în înălţime, atingând 1,88 m. Este primul vicecampion olimpic din Transilvania. El s-a antrenat în curtea actualului liceu Gh. Şincai din Cluj. 
	Vorbind despre viaţa sportivă a Clujului, nu putem omite sportul practicat în liceele din localitate şi în cele din regiunea Cluj, care au furnizat elemente valoroase pentru sportul clujean. Să luăm ca exemplu un singur liceu, pe cel din Gherla, care a crescut sportivi fruntaşi de talia fraţilor Salvan, unul dintre ei profesor de educaţie fizică, iar celălalt, Virgil, boxer cu renume mondial, poreclit „Pumnul de Fier”. Apoi, dr. Teofil Morariu, primul campion al ţării la aruncarea greutăţii, mai târziu arbitru internaţional de fotbal. Apoi, priceputul şi inimosul Simion Ilieşiu, profesor de educaţie fizică, Mureşan Inocenţiu, gimnast fruntaş, Huza Vasile, fotbalist şi alţii.
	Dintre clujeni merită să amintim pe bătrânul Jordaki Ludovic senior, înotător de performanţă, animator al sportului în rândurile tineretului muncitoresc, veteranul polisportiv, prof. Koncz Rudolf, cunoscut de toţi sub numele de Rudi-baci, patinatorul fruntaş Somodi Andrei, Nádor R., înotător de performanţă, dr. Prişcu, Duşa Florian, Andrási Iuliu, toţi gimnaşti excelenţi şi alţii.
	Aceşti sportivi veterani au fost un exemplu de nepreţuit pentru tineretul oraşului, în perioada de după primul război mondial, prin munca lor demnă şi perseverentă şi prin modestie şi capacitate. Pătrunşi de o dragoste neţărmuită faţă de sport ei au ştiut să transmită această dragoste şi în inima elevilor lor, care apoi au urmat exemplul lor şi s-au arătat demni de marii lor predecesori.
	Numai prin entuziasm tineresc s-a putut învinge marele obstacol ce a stat în calea progresului sportului: indiferenţa autorităţilor şi mentalitatea ruginită a oficialităţilor, conform căreia, educaţia fizică a fost găsită ca dăunătoare celei intelectuale.
	De fapt, la liceele clujene exista o lăudabilă activitate sportivă de masă, care îşi găsea realizarea în tradiţionalele sărbători şcolare de final de an, la fiecare liceu în parte. La aceste serbări de mare importanţă, în afară de elevi, mai asista întreg corpul profesoral şi părinţii elevilor, care prin această delectare îşi găseau răsplata confecţionării costumului sportiv pentru odrasla lor.
	În acest timp, elevilor le era riguros interzis să se antreneze în cadrul puţinelor asociaţii sportive existente. Am reuşit însă să înlăturăm această piedică pentru elevii sârguincioşi la învăţătură, însă la publicarea prin ziare a clasamentului, nu era permis să menţionăm numele real al elevului antrenat.”[footnoteRef:24] [24:  Albin Moraru, Sportul clujean de ieri şi de azi, ( mss ), 1966] 

	Atletism: Unul dintre primele concursuri atletice la Cluj a fost organizat în data de 27 mai 1901, de fapt o serbare polisportivă cuprinzând probe de atletism, ciclism, lupte şi scrimă, dar şi probe de alergări de viteză pe 100 şi 200 de yarzi, săritura în lungime şi săritura în înălţime. Cele mai bune rezultate le-a obţinut atletul polisportiv Kiss Imre. De altfel, primii sportivi clujeni au fost în general polisportivi, practicând deopotrivă atletismul, gimnastica, scrima, boxul şi luptele. După cum notează dr. Ion Arnăutu şi prof. Dorin Almăşan, acum câteva decenii, „primul atlet clujean care se afirmă pe plan internaţional a fost Somody Ştefan, care, la Jocurile Olimpice de la Londra, din 1908, folosind stilul său original, o variantă a flopului de azi, a câştigat medalia de argint la săritura în înălţime ‘’.
	Activitatea atletică organizată competiţional va începe în Cluj odată cu înfiinţarea primelor cluburi sportive: Clubul Atletic Cluj (1900), Clubul Sportiv Feroviar (1907), Clubul Sportiv Muncitoresc (1911), Clubul Sportiv Ardelean (1913), Clubul Sportiv Universitatea (1919).[footnoteRef:25] [25:  Dr. Ion Arnăutu, Dorin Almăşan, Din istoricul atletismului clujean, ( mss )] 

	Profesorul universitar Henrich Schmiedt şi sportivul Somody István, în perioada premergătoare primului război mondial, au depus, alături de alţii, eforturi pentru organizarea sportului, a atletismului transilvănean, după modelul occidental, inspirându-se din experienţa organelor competente de la Budapesta, Viena, Paris, Berlin, Londra, ş.a.m.d., cel mai la îndemână fiind modelul „Asociaţiei Fotbaliştilor Maghiari” şi „Atletismul Maghiar”.
	După modelul echipelor şi al formaţiilor sportive din Cluj, se alcătuiesc echipe sportive şi în oraşele transilvănene. Un eveniment care a mobilizat toate forţele sportive atletice din Transilvania a fost inaugurarea stadionului sportiv din Cluj, la 17 septembrie 1911, construit după planurile arhitectului Kovács Gyula. Au participat sportivi şi atleţi din întreaga Transilvanie, care s-au întrecut într-un şir de competiţii atletice în faţa unui numeros public iubitor de sport.
	Această perioadă marchează începutul practicării şi a altor sporturi. Astfel, începând cu iarna 1907 – 1908 se statorniceşte obiceiul organizării unor concursuri regulate de lupte în sala de gimnastică a Colegiului unitarian. De instruirea luptătorilor, din rândurile cărora s-au evidenţiat valoroşii luptători Sabin Nemeş şi Victor Váczi, s-a ocupat maestrul rus Vladimir Kassulakov.
	În vara anului 1908, Stoter Aladár, aduce din străinătate prima minge de polo pe apă. Antrenamentele încep în piscina oraşului (situată aproximativ în faţa fostului ştrand din parc). Accesul publicului la ştrand era strict reglementat: zilnic, între orele 8 – 13, bazinul putea fi folosit numai de femei, iar între orele 14 – 20, numai de bărbaţi. Primele echipe de polo s-au format în cadrul cluburilor K.A.C. şi Academia Comercială, având componenţi aproape exclusiv pe fotbalişti. Antrenorul poloiştilor era profesorul de limba franceză şi latină Rudolf Koncz, mare animator al sportului clujean.
	În oraşul Cluj, sportul luptelor s-a practicat în mod ocazional din a doua jumătate a secolului XIX, dar el a devenit competiţiv, organizat, odată cu înfiinţarea secţiei de lupte în cadrul Clubului Sportiv Muncitoresc, în 1911.
	În iarna 1910–1911, sub îndrumarea lui Manouchek Otto, încep primele antrenamente de hochei pe gheaţă.
	Luna iunie 1912 marchează primul concurs de gimnastică şi atletism al şcolilor secundare din Transilvania, organizat la Cluj, ocazie care evidenţiază pe sportivii Teofil Morariu şi Virgil Salvan, pe atunci elevi ai liceului de stat din Gherla. Mai târziu, Morariu Teofil avea să devină campion de haltere, ca membru al clubului budapestan B.E.A.C., iar Virgil Salvan, campion de box, va obţine un loc de frunte la Olimpiada Phersing, organizată în Antwerpen, în 1920.
	Deşi jocul de popice este cunoscut în ţara noastră de mai bine de două secole, fiind răspândit în rândurile iubitorilor sportului, totuşi, în literatura de specialitate, el nu a beneficiat de o bibliografie specializată. Sunt puţine documente care ar putea preciza perioada exactă a apariţiei acestui joc în ţara noastră şi în Cluj.
	În trecutul îndepărtat, conform unor informaţii culese de la cei mai vârstnici, acest joc nu urmărea realizarea unor performanţe ci era considerat ca o destindere, o relaxare, după programul de lucru, organizându-se întreceri, în special individuale, doar pentru stimulare.
	La sfârşitul secolului al XIX–lea şi începutul celui de–al XX–lea, în mai multe judeţe ale ţării, datorită interesului tot mai mare de a se practica acest joc, au început a se forma echipe reprezentative, în special pe meserii, la Cluj constituindu-se echipele Hercules, Minerva, Şnurul, Avram Iancu, Favorit, Matador, Solidaritatea ş.a. Întrecerile aveau un caracter distractiv, neurmărindu-se încă performanţa.
	În Transilvania, încorporată pe atunci în Imperiul Austro-Ungar, boxul a pătruns la începutul sec. XIX, în primul rând prin intermediul câtorva tineri, aparţinând nobilimii maghiare sau unor familii de oameni înstăriţi care putea ajunge în Anglia, unde alături de alte sporturi, au îmbrăţişat şi scrima cu pumnul. Pe de altă parte, boxul, ca şi alte sporturi, a fost popularizat cu sau fără intenţie, de către reprezentanţii unor firme străine, care îl practicau în timpul liber. Cert este că „noua modă englezească” practicată la început ca un divertisment de un cerc restrâns, a căpătat treptat o arie tot mai largă de răspândire, începând din 1901, la serbările cultural sportive din Cluj, alături de întrecerile atletice, întâlnind şi demonstraţii de box ale unor tineri proveniţi din mica burghezie sau din rândurile muncitorimii. Au fost anii unui entuziast pionerat, care nu a ţinut seama de lipsurile de ordin material sau organizatoric, şi astfel, în 1909, pentru prima oară pugiliştii clujeni s-au întrecut cu reprezentanţii unui alt oraş, anume cu cei din Arad.
	În 1911, Virgil Silvan din Cluj, student pe atunci la Budapesta, cucerit de nobila artă, îşi desăvârşeşte pregătirea sub îndrumarea americanului de culoare Bobby Dobbs şi reuşeşte să se facă cunoscut nu numai în Transilvania ci în toată Austro-Ungaria. În 1912, ia parte la primul turneu internaţional organizat la Budapesta, alături de concurenţi din Anglia, Danemarca şi Germania, fiind declarat învins în finala cu englezul Tom Smith, după un meci dramatic. În anul 1919 participă şi la Jocurile Interaliate desfăşurate la Paris. În istoria boxului românesc, ing. Virgil Salvan din Cluj, este primul pugilist român angajat într-o întâlnire internaţională.”[footnoteRef:26] [26:  I. Chendreanu, F. Stanomir, Scurt istoric al boxului clujean, ( mss ), Cluj, 5 decembrie 1974] 

	Revista „Panorama” din Viena, publicând în 1922 un articol de analiză retrospectivă asupra sportului transilvănean, scria: „Clujul joacă de 15 ani un rol primordial. La Cluj, sportul a devenit popular datorită strădaniei studenţilor şi a profesorilor universitari, în frunte cu profesorul Kuttner. Dintre studenţi s-au afirmat câteva talente de prim rang care au ajuns mai târziu la Budapesta şi au devenit mândria sportului universitar maghiar. Nagy Joszef, Rácz Béla, dr. Welser au fost membrii echipei campioane de fotbal a Ungariei. Dintre atleţi, dr. Somody István, săritorul în înălţime clujean, este şi astăzi (1922) un element activ al sportului clujean. Somody a reprezentat Ungaria la Olimpiada din 1908 de la Londra.”[footnoteRef:27] [27:  Panorama, Viena, an II, nr. 2, 8 ianuarie 1922] 

	În ultimii ani ai primului deceniu al secolului XX, printre animatorii vieţii culturale naţionale a românilor din Cluj se remarcă şi pe linia mobilizării şi organizării potenţelor sportive ale tineretului românesc, o pleiadă de intelectuali de prestigiu cum ar fi: dr. Amos Frâncu, avocat, care milita încă din 1904 pentru înfiinţarea unui club sportiv al tinerimii române din Cluj, dr. Laurian Gherman, avocat, Anton Mandeal, Simion Nemeş, avocat, dr. Iuliu Pordea, avocat, dr. Victor Poruţiu, dr. Valentin Poruţiu, dr. Emil Haţieganu, dr. Iuliu Haţieganu (absolvent al medicinei clujene în 1908), Vasile Pop, dr. Aurel Socol, studenţii medicinişti Petre Vlad, Constantin Stanca, Zaharia Lupu, Lazăr Isaicu, Alexandru Pop, Ioan Prună, Dominic Stanca, studenţii în ştiinţe juridice Octavian Rusu, Ieronim Stoichiţă şi mulţi alţii.
	Portrete din panoplia sportivă. În aceşti ani pleacă de prin părţile Clujului ca să cucerească lumea sportului, un polisportiv de valoare internaţională, intelectual român de înaltă ţinută patriotică şi naţională, ing. arhitect Virgil Salvan „pumnaci, luptător, fotbalist, călăreţ”.
	S-a născut în 1890 la Ceaba, lângă Gherla, jud. Cluj. La liceul din Gherla l-a avut ca profesor pe Csinády Gábor „un profesor foarte de treabă, mama lui era româncă şi a ştiut să ne insufle dragostea şi pasiunea pentru sport”. S-a evidenţiat în liceu mai ales la aparatura suedeză de gimnastică.
	La Politehnica din Budapesta, în anul şcolar 1910–1911, după ce hotărâse să continue sportul luptelor greco–române, dintr-o întâmplare norocoasă a ajuns pentru prima oară într-o sală de antrenamente pentru box, fiind elevul antrenorului american de culoare Bobby Dobbs, fost campion, de 6 ori, al S.U.A. care, expirându-i contractul cu Universitatea Oxford din Anglia, acceptase un contract la Politehnica budapestană. În 1912, Virgil Salvan devine campion de box al Ungariei la „clasa medie”. În anul următor, 1913, în compania unor boxeri din Germania, Anglia şi Danemarca, Virgil Salvan dispută la Budapesta tot titlul de campion al Ungariei. Întâlnind în finală pe englezul Tom Smith, unul dintre cei mai buni boxeri europeni, îl învinge de o manieră categorică, dar juriul acordă decizia la puncte lui Smith, pe motiv că acesta „are mai multă experienţă”. În anul 1914, Salvan câştigă titlul de campion al Ungariei şi la lupte. Viaţa sportivă a continuat cu turnee organizate la Viena, Berlin şi alte oraşe.[footnoteRef:28] [28:  C. Dumitrescu, Oracolul şi clepidra, Ed. Dacia, Cluj – Napoca, 1983, p. 73] 

	Pentru perioada începuturilor sportului competiţional clujean, se evidenţiază printr-o activitate polisportivă îndelungată, calităţi organizatorice deosebite, continuată pe parcursul a zeci şi zeci de ani, dinaintea primului război mondial şi mult după cel de–al doilea, prof. Koncz Rudolf.
	Profesorul de limba franceză şi latină, clujeanul Koncz Rudolf, s-a născut în 1883. Încă din anii de liceu, apoi de facultate, a practicat diferite sporturi: atletism, fotbal la K.A.C., nataţie, patinaj, mai apoi hochei pe gheaţă, în anii următori, timp de multe decenii, până la vârsta de peste 85 de ani, fiind un cunoscut şi respectat arbitru, antrenor şi conducător în aceste ramuri sportive.
	Un merit civic deosebit îi revine datorită faptului că a observat greşeala de proiectare a terenului sportiv din Cluj (1911), în ceea ce priveşte orientarea sa, obligând la refacerea documentaţiei respective cu orientarea terenului cu axul longitudinal pe direcţia Nord-Sud.
	Prof. Koncz Rudolf, împreună cu Nagy Lajos, au organizat cursuri şi examene de arbitri pentru a asigura activităţii sportive cadrele necesare. Ani în şir a fost preşedintele Asociaţiei Arbitrilor de Fotbal din Cluj şi a condus fără nici o remuneraţie, numai din dragoste pentru sport, antrenamentele echipelor de fotbal Academia Comercială, K.A.C., K.M.S.C., iar mai târziu Universitatea, C.F.R., Victoria, Haggibor, Napoca, Uzina Electrică, sau cele de patinaj viteză şi hochei pe gheaţă ale echipelor Asociaţiei de Patinaj Viteză din Cluj şi Universitatea, de polo pe apă şi înot ale K.A.C. şi Universitatea. Multă vreme el a fost singurul arbitru calificat de hochei pe gheaţă din Ardeal.
	Nagy Lajos, ziarist (decedat în 1968), a fost atlet, campion la lungime, aruncarea greutăţii, încă de când era elev de liceu. A participat la primele concursuri de marş, organizate la Cluj. A activat la K.A.C., ca atlet şi fotbalist, apoi antrenor la echipa K.K.A.S.K.
	La 11 septembrie 1911, cu ocazia inaugurării festive a terenului de sport din Cluj i s-a acordat diploma de arbitru, calitate în care s-a evidenţiat mult timp.
	După primul război mondial şi-a continuat activitatea de organizator sportiv, ca instructor în cadrul Federaţiei Transilvănene de Fotbal al cărui conducător a fost ani în şir.
	A fost fondatorul şi mult timp redactorul responsabil al săptămânalului bilingv „Sportul” din Cluj, publicaţie foarte populară.
	Ca arbitru, a condus numeroase meciuri interoraşe şi internaţionale. A fost invitat să conducă I.F.A., a participat la Olimpiada din 1924 de la  Paris, în calitate de reprezentant al arbitrilor de fotbal români.
	A fost unul din fondatorii „Asociaţiei Arbitrilor de Fotbal din România”, în organizarea căruia meritul principal îi revine ing. Eugen Şincai din Cluj, care a fost ales secretar general. Cunoştinţele sportive, ochiul ager, fermitatea, dârzenia şi spiritul înalt de obiectivitate, i-au asigurat lui Nagy Lajos un mare prestigiu, precum şi calificativul de „cel mai bun arbitru al României.”
	
Capitolul  6.  Prima competiţie sportivă românească din Transilvania
	
          La adunarea Societăţii „Petru Maior” din 20 ianuarie / 2 februarie 1913 s-a adoptat hotărârea de a se înfiinţa o secţie sportivă a Societăţii „Petru Maior”, unde, începând din luna iunie 1913, studenţii români puteau practica: atletismul, trânta (luptele greco–române), boxul, gimnastica, scrima, tenisul de masă, fotbalul.
	Sub imboldul acestei realizări, în 1913 a luat fiinţă Clubul Sportiv Ardelean din Cluj, Clubul Sportiv „Gloria” din Arad, Societatea de gimnastică, sport şi excursiuni „Şoimii” din Sibiu. Mai mult, chiar şi Societatea „Astra” va include şi activitatea sportivă în cadrul secţiei şcolare a acestei societăţi.
	Despre condiţiile înfiinţării Clubului Sportiv Ardelean la Cluj avem mărturia – document, din 1967, a unuia din autorii acestui eveniment sportiv, dr. Simion Nemeş, în „Sportul Românesc în Cluj”:  “Până în 1912 nu exista un club organizat al tinerilor români în Cluj. Cererile pentru înfiinţarea unor astfel de cluburi erau respinse. În 1912 un mare prieten al sportului, el însuşi mult apreciat maestru în scrimă, ceea ce pe vremea aceea îi dădea mare autoritate în conflictele zilnice dintre tineri (unguri şi români), Deac Gavril, ne-a propus câtorva amatori ai sportului să intrăm într-o societate existentă „Erdélyi Sport Club” (Clubul Sportiv Ardelean), înfiinţată şi înregistrată în regulă la Tribunalul din Cluj în 1907, dar care societate, la 1912, nu avea decât un singur membru, pe Deac al nostru.
	Am intrat deodată peste 50 de români şi am început a funcţiona închiriind un local potrivit în str. 23 August nr. 18 de azi (str. I. C. Brătianu în prezent), unde exercitam mai ales scrima şi atletismul, luptele greco – române şi gimnastica la aparate. Îndemnaţi de succesul nostru s-a înfiinţat, la Arad, Clubul Sportiv „Gloria” şi, la Sibiu, un alt club sportiv românesc.
	Deja la anul 1913 eram aşa de bine organizaţi încât am aranjat o mare întrecere sportivă la Orăştie, cu celelalte 2 cluburi împreună, iar în februarie 1914, un mare bal în saloanele Hotelului New York (Continentalul de azi), având oaspeţi din întreg Ardealul şi având un mare răsunet în toate straturile româneşti de pe acea vreme.
	După războiul din 1914, activitatea a stagnat, membrii activi fiind aproape toţi mobilizaţi”.
	 Dr. Vasile Paşca, un alt participant la evenimentul constituirii Clubului Sportiv Ardelean, scria după aproape 6 decenii: „O realizare vrednică de amintire a acestor timpuri este înfiinţarea Clubului Sportiv al tinerimii române”. Secretarul clubului a fost Gavril Deac. În cuvântarea sa de deschidere spunea: „Dacă munca noastră, care în ziua de azi o declarăm începută, va fi plină de însufleţire statornică şi de energie antică, eu cred cu tărie, că la Olimpiada din 1916 ce se va ţine la Berlin, tânărul şi mândrul nostru steag va fi desfăşurat spre mândria noastră şi a neamului nostru românesc”. [footnoteRef:29]   [29:  Dr. Vasile Paşca, op. cit., pag. 3 – 4  ] 

	Odată pregătirile încheiate, Comitetul provizoriu al clubului, convoacă simbolic, pentru data de 24 ianuarie 1914(ziua aniversării Unirii Principatelor din 1859), în localul Casinei române din Cluj (din actuala str. Memorandumului nr. 13), o adunare generală de constituire a Clubului Sportiv Ardelean, având următoarele secţii sportive: scrimă, atletism, fotbal, tir, gimnastică, trântă (lupte greco–române) şi box. Din conducerea Clubului făceau parte: Amos Frâncu- preşedinte, dr. Sever Dan-director sportiv, dr. Simion Nemeş-vicepreşedinte, medicul Ion Prună-vicepreşedinte, Gavril Deac-secretar, Octavian Mereţ-casier, dr. Laurian Gherman şi dr. Valentin Drăgan-controlori. Din juriul de onoare făceau parte: dr. Iuliu Pordea, dr. Ştefan Morariu, Antoniu Mandeal, dr. Aurel Socol. Membrii în comitet: la secţia scrimă – dr. Petre Vlad, şef de secţie şi Mircea Prişcu, referent; la secţia gimnastică – dr. Simion Nemeş, şef de secţie, medicul Lazăr Isaicu, referent; la secţia tir – Romeo Dan, şef de secţie, Cornel Bianu, referent.
	Ceilalţi membri erau: Nicolae Dumitru, Coriolan Hârţoagă, Vasile Herpău, Octavian Neagoe, Ilariu Nemeş, Eugen Nicoară, Traian Nicoli, dr. Octavian Rusu, Fabian Sângioan, Vasile Sava, Leonida Şerban, Dominic Stanca, dr. Ieronim Stoichiţă.
	Membrii activi ai clubului: Silviu Achim, Ioan Aleman, Eugen Bunea, Valer Bilţiu, Ioan David, Aron Demian, Cornel Doneli, Romul Dragoş, Ştefan Fejer, Victor Felea, Ioan Gafton, dr. Iuliu Haţieganu, Mihail Mitrea, Ştefan Pantea, Alexandru Pop, Aurel Pop, Olimpiu Popa-Radu, Ioan Pardea, dr. Valentin Poruţiu, Teodor Roxin, Iacob Sângeorzan, Ioan Şterr, George Sglimbea, Constantin Stanca, Teodor Vaşca, Flaviu Vilt.[footnoteRef:30] [30:  „Libertatea”, nr. 4, 9 / 22 ianuarie 1914] 

	Fondurile şi mijloacele materiale erau asigurate din donaţii particulare, serate organizate în beneficiul clubului, cum a fost cea din 28 februarie 1914 din sălile restaurantului „New York” ( Continentalul de azi ). Invitaţia lansată cu această ocazie avea următorul text :„CLUBUL SPORTIV vă invită cu drag la petrecerea ce se va da în ziua de 28 februarie 1914 ST.N. orele 9 în toate sălile din parter ale hotelului „Newyork”.  Petrecerea se dă în beneficiul clubului: Toaletă simplă şi port românesc: La dansatoare, cele mai frumoase costume se vor premia: La miezul nopţii TABLE – DE – HOTEL: 3 coroane de persoană: Tango şi Two – Step: Ţarăf de lăutari excelent: Intrarea: 4 coroane de persoană, 10 cor. de familie: Adresa casierului: Strada Szentegyház (azi Iuliu Maniu) Nr. 6 II. Informaţii de tot felul se pot lua de la Domnul ROMEO DAN Str. Deák Ferenc Nr. 44: De locuinţe se va îngriji: Dl. Tarquiniu Prişcu Str. Király 18: Bilete de table – de – hotel se găsesc la Dl  Eugen Roşescu, Str. Kossuth Lajos 26 ( Vatra ): Cluj 6 Faur St, II. 1914: COMITETUL CLUBULUI”.
         Rolul Clubului sportiv Ardelean din Cluj. Anul 1913 a marcat înfiinţarea primelor cluburi sportive româneşti din Transilvania, la Cluj, Arad şi Sibiu. S-a iniţiat la Cluj organizarea unor competiţii sportive de anvergură, complexe stimulatoare îmbinate cu demonstraţii, unde să poată participa toată suflarea românească din Transilvania, prilej totodată de manifestări cu caracter naţional. Sub rezerva procurării unor fonduri materiale suficiente, C.S.A. Cluj, în şedinţa din martie 1914, a hotărât organizarea periodică a competiţiilor sportive din Transilvania. 
	Competiţia inaugurală, datorită faptului că autorităţile n-au aprobat ţinerea ei la Cluj, a fost fixată pentru ziua de 17 mai 1914, la Dej, urmând ca, apoi, la 8 iunie 1914, să se ţină cea de la Orăştie. Din păcate, datorită lipsurilor materiale, competiţia de la Dej a fost contramandată, iar cea de la Orăştie reprogramată pentru ziua de 31 mai (stil nou) 1914. Invitaţi la Orăştie de către clubul organizator C.S.A. Cluj au fost: „Clubul Atletic şi al trăgătorilor la ţintă din Orăştie”, Clubul „Gloria” din Arad, Clubul „Şoimii” din Sibiu, Societatea studenţilor „Petru Maior” din Budapesta, Tinerimea de la gimnaziile româneşti din Transilvania. Programul a cuprins concursurile de la disciplinele de gimnastică, fotbal, scrimă, trântă (lupte greco-române) şi box – o mică olimpiadă românească de suflet şi comuniune. Secretarul concursului a fost numit studentul din Cluj: Traian P. Nicolin, taxa de participare fiind de 5 coroane. Sediul C.S.A. era pe actuala strada I.C. Brătianu, nr. 18.
	Competiţia sportivă de la Orăştie din 31 mai 1914 (ţinută în Prund la Târgul de vite) a fost o adevărată sărbătoare a sportului românesc transilvănean. Ziarele vremii au consemnat numele învingătorilor: Mircea Prişcu, student la Cluj (floretă) şi Giurgiu (sabie); la gimnastică individuală (sol şi paralele) I. Turcu; la trântă, în ordinea categoriilor: Ovidiu Man (fulg), Virgil Salvan (uşoară), D. Salvan (mijlocie). A avut loc şi o demonstraţie de box între Virgil Salvan, campionul Budapestei, şi clujeanul Tarquiniu Prişcu.
	Evenimentul central a fost meciul de fotbal dintre echipa studenţilor Societăţii „Petru Maior” şi cea a Clubului „Gloria” din Arad, victoria revenind cu 3-2 studenţilor. Arbitrul întâlnirii a fost Deac Gavril, doctorandul în drept, secretar al Clubului Sportiv Ardelean din Cluj. Una din realizările competiţiei de la Orăştie, din 31 mai 1914, a fost votarea de către participanţi a statutelor „Federaţiei sportive şi de gimnastică română” din Ungaria.
Ca un fapt ce ţine de istoria sportului transilvănean, amintim că în primăvara anului 1914, la Cluj (pentru prima oară în Transilvania), au fost filmate secvenţe din meciul de fotbal dintre echipa studenţilor clujeni (K.E.A.K) şi cea a amploaiaţilor comerciali (K.K.A.A.S), care a fost prezentat pe ecranele cinematografelor din Cluj şi din alte localităţi.
În vara anului 1914 s-au pus bazele organizatorice la nivel de federaţie a sportului românesc din Transilvania. Dar totul a fost o scurtă amăgire. La 1 august 1914, Austro-Ungaria a fost cuprinsă de vâlvătaia Primului Război Mondial. Tinerimea sportivă, indiferent de apartenenţa la o naţie sau alta, a fost mobilizată şi trimisă pe front, ca să-şi dea viaţa pentru împărat. Mulţi, foarte mulţi sportivi transilvăneni nu s-au mai întors niciodată la familiile şi casele lor. 




PARTEA a II-a


Capitolul 1. Sportivii transilvăneni şi înfăptuirea Marii Uniri.

În toamna anului 1918, tinerii sportivi români transilvăneni au constituit o prezenţă activă în evenimentele ce au culminat cu înfăptuirea actului istoric al unirii Transilvaniei cu România. Unii dintre sportivii epocii au îndeplinit roluri importante de conducere, de decizie, iar alţii, cei mai mulţi, au participat activ, direct, alături de cei mulţi înfăptuitori ai Marii Uniri.
Astfel, la 12 octombrie 1918, la şedinţa din Arad a Comitetului Executiv al Partidului Naţional Român, în care s-a definitivat faimoasa declaraţie prin care se proclama independenţa naţiunii române din Transilvania faţă de monarhia Austro-Ungară şi despărţirea de statul ungar, alături de fruntaşii politici (Teodor Mihali, Vasile Goldiş, Ştefan Cicio-Pop, Aurel Lazăr, Aurel Vlad, Ioan Suciu, Ioan Ciordaş), au participat şi Dan Sever, fost director sportiv al Clubului Sportiv Ardelean din Cluj şi fostul student şi sportiv clujean Gheorghe Crişan, preşedintele Clubului Sportiv „Gloria” din Arad.
La Cluj, ofiţerii români din garnizoană, conduşi de dr. Amos Frâncu, unul din preşedinţii Clubului Sportiv Ardelean, au refuzat să depună jurământul de credinţă faţă de Consiliul Naţional Maghiar. Din delegaţia ofiţerilor români care a reuşit să-şi impună punctul de vedere, la 31 octombrie 1918, au făcut parte şi foşti componenţi ai Clubului Sportiv Ardelean  (dr. Dominic  Stanca şi alţii).
La 2 noiembrie 1918, la Cluj, în localul Partidului Social Democrat, a luat fiinţă „Adunarea constituantă a românilor din Ardeal”, formată din 100 de membri, din a cărei conducere făceau parte şi foştii membrii ai Clubului Sportiv Ardelean: Valentin Poruţiu şi dr.Laurean Gabor.
Foştii sportivi universitari români au acţionat ca ofiţeri în slujba idealului naţional al Unirii, la Budapesta (Iosif Victor Vlad), la Praga (dr.Constantin Stanca) şi aşa mai departe. Unul din secretarii Consiliului Naţional Român Central din Arad era dr. Gheorghe Crişan, iar în redacţia ziarului din Arad, „Românul”, făcea parte şi fostul sportiv Traian P. Nicolin. Printre membrii Comitetului Naţional Român Central se afla şi socialistul năsăudean, ing. Enea Grapini, fost component al echipei de fotbal „Petru Maior” din  Budapesta. 
Din însărcinarea Comitetului Naţional Român Central, la 16 noiembrie 1918, au fost trimise dincolo de linia frontului mai multe persoane la Iaşi, pentru a pune în concordanţă cu Guvernul României detaliile realizării actului Unirii. 
Această misiune primejdioasă, istorică, a fost îndeplinită de tinerii Gheorghe Crişan (1887 - 1935) şi Teodor Roxin, oameni de curaj şi acţiune, foşti sportivi activi ai Clubului Studenţilor români transilvăneni. După îndeplinirea misiunii la Iaşi, cei doi delegaţi ardeleni au luat parte la Adunarea Naţională de Unire a Bucovinei cu România, care a avut loc la Cernăuţi în ziua de 28 noiembrie 1918, unde, în numele ardelenilor, a cuvântat Gheorghe Crişan. 
La 1 decembrie 1918, la Alba Iulia, alături de cei 1228 de delegaţi, se numărau şi mandatele (credenţionale) societăţilor sportive româneşti: „Societatea de gimnastică, sport şi excursiuni”, ”Şoimii” din Sibiu şi Clubul sportiv „Gloria” din Arad, ca reprezentante de drept, în timp ce delegaţia studenţimii din Cluj, printre care mulţi foşti sportivi, îl avea  în frunte pe dr. Iuliu Haţieganu. 
Printre componenţii prezidiului Marii Adunări Naţionale de la Alba Iulia, ales în dimineaţa zilei de 1 decembrie 1918, alături de Gheorghe Pop de Băseşti, Ioan I. Pop, Demetriu Radu, Teodor Mihali, Stefan Cicio-Pop, Ion Fluieraş, secretarii fiind Alexandru Fodor, Sever Nicolae, Caius Bredicianu, Laurenţiu Onea, se aflau şi Silviu Dragomir (viitor preşedinte al Clubului Sportiv „U” Cluj), Victor Deleu, Iosif Cizer, Ionel Pop şi Gheorghe Crişan, binecunoscutul om de sport. 
Odată cu această zi de 1 decembrie 1918, pentru populaţia României Mari, atunci apărută pe harta Europei, începea o epocă neştiută încă de consolidare a unei vieţi noi pe plan economic, social, spiritual, cultural, în diferite forme de manifestare spre afirmare, atât în ţară cât şi peste hotare. Mişcarea sportivă îşi avea rolul şi locul binemeritat în procesul de dezvoltare şi de progres al tinerei naţiuni aflate pe drumul afirmării pe plan internaţional.
          Odată cu desăvârşirea Statului Naţional Unitar Român, au fost create condiţii mai prielnice dezvoltării forţelor de producţie, a vieţii sociale, politice, progresului ştiinţei şi culturii. Toate acestea au avut influenţe însemnate şi pentru capitala Transilvaniei, Cluj. Şi aici s-a exprimat plenar dezvoltarea culturii, a vieţii spirituale, a învăţământului de toate gradele, a educaţiei fizice şi a diferitelor ramuri sportive, îmbrăţişate de un număr tot mai mare de tineri muncitori, elevi, studenţi, intelectuali români, maghiari, germani, evrei, ş.a. În peisajul cultural, ştiinţific, artistic, sportiv al României interbelice, Clujul ocupa un loc de frunte, unanim recunoscut atât în ţară cât şi în străinătate.
         Evoluţia demografică a Clujului după 1918, este semnificativă. Dacă în 1920 populaţia se cifra la aproximativ 83.000 de persoane, în 1930 recensământul oficial înregistrează 106.245 de locuitori, din care 52.492 bărbaţi şi 53.753 femei. În cele 77 de întreprinderi industriale lucrau 4.567 muncitori, în anul 1921 numărul acestora ajungând la 7.986, în afara celor care lucrau în mici unităţi de producţie şi ateliere meşteşugăreşti. Persoanele angajate în reţeaua comercială a Clujului se cifrau la un număr de 3.851 în 1930 şi la peste 4.000 în 1938.
           În 1921, învăţământul primar avea un total de 5.676 elevi români, maghiari, germani, evrei, iar în totalul şcolilor medii şi profesionale din Cluj, în anii 1928–1929, erau aproximativ 4.500 de elevi şi peste 500 de cadre didactice. 
          La deschiderea oficială a cursurilor Univesităţii Româneşti „Ferdinand I”, la 3 noiembrie 1919, numărul studenţilor înscrişi a fost de 2.034, în semestrul I, şi de 2.152 în semestrul următor.

Capitolul 2. „U” - Primul club sportiv universitar din România Mare.  „Societatea    Sportivă a Studenţilor Universitari” din Cluj (SSSU) cu semnul  distinctiv „U” .
        
            Pregătirile înfiinţării Clubului fanion al sportului universitar din România: „U” Cluj.  După unirea Transilvaniei cu România, în viaţa sportivă din Cluj se înregistrează o emulaţie semnificativă, care are la bază efervescenţa ridicată la rang de program social, educaţional şi naţional. Dr. Iuliu Haţieganu, personalitate ştiinţifică prestigioasă a timpului, un avizat promotor al educaţiei fizice a tinerei generaţii, făcea publică părerea sa potrivit căreia „educaţia fizică s-a dovedit cea mai bună metodă de educaţie. Ea ne învaţă la exactitate, subordonare, prezenţă de spirit, curaj, disciplină, spirit de jertfă şi camaraderie! „Este […] o necesitate naţională şi de stat ca educaţia fizică să fie practicată în toate universităţile noastre. Ea trebuie să fie aşezată pe planul ce-l merită, având ca scop creşterea unor generaţii creatoare şi conştiente de datoriile lor faţă de neam şi ţară.”
	Comisarul general al Comisiei pentru preluarea Universităţii din Cluj şi totodată organizatorul învăţământului de toate gradele din Transilvania anilor 1919 – 1920, profesorul Onisifor Ghibu, ilustru pedagog, ctitor şi precursor al educaţiei fizice moderne din România, a conceput educaţia fizică fiind parte integrantă a procesului de educaţie a tineretului studios.
	La câteva luni după Marea Unire, s-a hotărât înfiinţarea la Cluj a unei “Cetăţi Universitare”, pentru care Consiliul Diligent al Transilvaniei a alocat suma de 50.000.000 lei. În cadrul “Cetăţii Universitare” a fost proiectat pentru prima oară în istoria învăţământului românesc şi un Institut de Educaţie Fizică (care urma să fie construit în partea de sud a vechii Grădini Botanice). În 1970, prof. Onisifor Ghibu îşi amintea : “în acest scop am publicat un concurs pentru ocuparea celor două catedre, la care au reuşit Virgil Bădulescu şi Iustin Marinescu, membrii absolvenţi ai Institutului Superior de Educaţie Fizică din Stockholm – Suedia, însă Guvernul central din Bucureşti, prin desfiinţarea […] Consiliului Dirigent, a dat peste cap planul “Cetăţii Universitare”, iar fondurile au fost trecute la Bucureşti. Aşa a luat fiinţă Oficiul Naţional de Educaţie Fizică cu cei doi profesori, care în împrejurările iniţiale urma să-şi deschidă cursurile de educaţie fizică la Cluj, în luna mai 1920.”
	Între timp, în luna mai 1919 în Franţa, la Paris, pe stadionul Pershing[footnoteRef:31] din Joinwille – Le Pont au avut loc jocurile sportive ale celor 26 de armate aliate, printre care: Franţa, Anglia, Italia, România, Belgia, Grecia, Canada, SUA, care ieşiseră învingătoare în Primul Război Mondial. [31:  John Joseph Pershing, (1860 – 1948), general american, a comandat trupele americane pe frontul din Franţa în 1918 ] 

	Delegaţia ţării noastre a fost destul de numeroasă, cuprinzând concurenţi în aproape toate ramurile sportive: fotbal, box, hipism, scrimă. Din Detasamentul Sportiv “România” prezent la întreceri au făcut parte şi doi sportivi clujeni: ing. Virgil Salvan, ce a boxat în finală cu canadianul Ad Wood, cucerind medalia de argint, şi Eugen I. Meţianu, fundaş stânga în echipa de fotbal a României (din care făcea parte printre alţii şi celebrul cântăreţ de operă de mai târziu basul Nicolae Săcăreanu). Palmaresul echipei de fotbal: Franţa – România: 2-0; România – Grecia: 2-1; Italia – România: 3-0.
	La Cluj, primele măsuri organizatorice pentru impulsionarea mişcării sportive, sunt luate în primăvara anului 1919, când se constituie “Asociaţia fotbaliştilor din Transilvania”, care a reuşit în scurt timp să înfiinţeze câteva cluburi, să organizeze meciuri de fotbal ale echipelor clujene cu unele echipe din Arad, Timişoara, Târgu Mureş, mult aşteptate şi gustate de către publicul spectator. 
	În conducerea acestei asociaţii au fost aleşi inginerii: Adrian Suciu, Virgil Salvan, dr. Teofil Morariu, Fr. Safrany, Sotter Aladár şi aşa mai departe. Din considerente de ordin militar (România încă se afla în stare de război cu Ungaria comunistă a lui Kun Béla), autorităţile militare din Cluj, la 23 iunie 1919, au dispus dizolvarea tuturor organizaţiilor sportive.
	După încheierea operaţiunilor militare, în toamna anului 1919, s-a reînceput organizarea activităţii sportive. Se reînfiinţează Clubul Atletic Cluj (K.A.C.) şi Clubul Sportiv CFR,  care au început o activitate rodnică.
	Evenimentul care a marcat întreaga mişcare sportivă românească în perioada interbelică şi după aceea, a fost naşterea, în noiembrie 1919, la Cluj, a Clubului Universitatea, club fanion al sportului studenţesc din România. În cei 90 de ani care au trecut de la naşterea sa, “U” Cluj s-a dovedit a nu fi o grupare sportivă, ci o IDEE, o stare de fapt rar întâlnită, cu milioane de iubitori pătimaşi, cu o impresionantă falangă de intelectuali, aparţinând deja istoriei, care a susţinut, a impus, a scos la lumină – una singură, ca şi adevărul – acest concept de “U” Cluj, fără de care sportul românesc, dar nu numai el, ar fi fost mai sărac, mai lipsit de culoare, tributar unei emoţii irepetabile. 
	În afara cluburilor deja amintite, existente la Cluj în momentul apariţiei “Universităţii”, se mai înfiinţau “Clubul sportiv ardelean”, Secţia sportivă a Societăţii “Petru Maior” şi Societatea sportivă “Dacia”, iniţiată şi condusă de Virgil Salvan, care grupau toate, ca membri, în marea lor majoritate, studenţi. Forţele trebuiau, deci, unite sub acelaşi standard universitar.
	În noiembrie 1919, odată cu aprobarea din partea conducerii noii Universităţi, s-a convocat o consfătuire în saloanele viitorului Automobil Club (B-dul Eroilor nr.16). Au participat un număr mare de studenţi şi profesori, şi s-au pus bazele “Societăţii Sportive a Studenţilor Universitari din Cluj” (S.S.S.U.) purtând numele simbolic de “Universitatea” şi semnul distinctiv “U”.[footnoteRef:32]  [32:  Pentru amănunte vezi dr Gheorghe I. Bodea, Agora „U”, Editura Napoca-Star, 2005] 

	S-a hotărât caracterul polisportiv al societăţii ce se va impune tot mai mult de-a lungul anilor ca un element de forţă şi conţinut în peisajul sportului românesc, prin câştigarea a nenumărate titluri, campionate şi concursuri, naţionale şi internaţionale, în atletism, gimnastică, nataţie, polo, tenis, hochei, patinaj viteză, patinaj artistic, scrimă, jocuri sportive, cât şi prin contribuţia adusă la gloria sportivă a ţării în perioada interbelică. Încă din momentul înfiinţării sale, în 1919, Clubul „U” s-a declarat club polisportiv. În anul 1920, la adunarea generală de constituire, când au fost votate statutele clubului şi s-a ales comitetul de conducere, s-a hotărât şi caracterul polisportiv al societăţii. Celor şapte secţii ce au constituit nucleul iniţial, li s-au adăugat în anii următori alte ramuri sportive, alte secţii, ce aveau să-l singularizeze în ansamblul vieţii sportive din România. Nici chiar cluburile Capitalei, cu tradiţiile şi ambiţiile lor, nu au putut atenta la această supremaţie. Faimoasele, pe vremuri, cluburi „omnium”, Stadiul Român, Viforul Dacia, Sportul Studenţesc, T.C.R., ce au dominat viaţa sportivă a Capitalei, au excelat în răstimpuri într-o ramură sportivă sau alta, dar nu s-a putut ridica niciun moment la dimensiunile marelui club transilvănean.
	Din cauza iernii, până în februarie 1920, activitatea s-a rezumat la antrenamente de sală. În februarie 1920 a avut loc prima Adunare Generală a societăţii, unde s-au votat statutele şi unde a fost ales şi primul comitet de conducere, având următoarea componenţă: 
Preşedinte: prof. dr. Nicolae Meţianu, şeful catederi de ORL, în 1923 transferându-se la Facultatea de Medicină din Bucureşti.
Vicepreşedinte: I. Ţeţu şi Traian Mica
Secretar general: I. Glăvan
Casier: Octavian Mereţ
Secretar şedinţă: Aurel Meziun, Emil Caba
Majordom: Valeriu Miltea
Cenzor: Valeriu Tempea, I. Leucuţia
Conducerile secţiilor sportive: 
Fotbal: Ion Popescu Şpiţ, fost înaintaş centru al echipei liceului “Andrei Şaguna” din Braşov (prima echipă românească din Transilvania, 1910).
Atletism: Iosif Nemoianu, dr. Belu, dr. Aurel Nemeş.
Lupte greco-române: Teofil Moraru, Liviu Sălăgean.
Tenis: Alma Mohora, Vlad Haţieganu.
Gimnastică: Sava Golumba.
Box: Virgil Salvan.
Scrimă: Marin Nica.
Dansuri şi jocuri naţionale: av. Sotir, lt. aviator Alexandru Vodă.
	Ziarul “Patria” din Cluj insera în paginile sale un scurt material ce consemna constituirea Societăţii Sportive Universitatea din Cluj. “Stăpâniţi de dorinţa de a face din corp un lăcaş sănătos, pentru ca să se poată dezvolta în el o minte sănătoasă, studenţii de la Cluj, vor lupta din toate puterile, pentru ca societatea lor să-şi atingă scopul.
	Năzuinţa lor cea mai de seamă este ca să dezvolte gustul pentru orice fel de sport, în toată România, şi nădăjduiesc să găsească în marele public un bun sprijin, pentru a-şi putea realiza frumosul scop.”[footnoteRef:33] [33:  „Patria”, Cluj, an II, Nr.74, Duminica, 4 aprilie 1920.] 

	Efervescenţa a cuprins şi celelalte pături şi grupuri sociale, naţionale, care se întreceau, de a se organiza în asociaţii, societăţi, cluburi, grupuri sportive. Documentele vremii, mărturiile celor care au trăit evenimentele şi le-au aşternut pe hârtie acum 80-90 de ani, ne ajută să încercăm reconstituirea atmosferei şi a suflului sportiv al primilor ani de după 1918.
	După Primul Război Mondial, fotbalul, care a cucerit o masă mare de tineri simpatizanţi, ia un mare avânt. Este practicat de copii, de tineretul şcolar, de tineretul universitar, de muncitori, ce folosesc orice împrejurare şi orice loc viran pentru a se constitui în echipe şi a juca cu ardoare. Ba chiar şi oamenii maturi il practică, mai mult cu caracter de amuzament şi de distracţie, folosindu-l ca şi prilej de petrecere.
	În februarie 1920, îşi începe activitatea echipa de fotbal a “Universităţii”, pe lângă secţiile de atletism, gimnastică, scrimă, tenis, sub denumirea de “Universitatea”, care polarizează în jurul ei masele de studenţi, tineret şi simpatizanţi, recrutaţi dintre foşti universitari. Ea va duce mai departe, pe alte culmi, tradiţiile sportului clujean care, aşa cum s-a văzut, a avut rezultate remarcabile şi înaintea celui dintâi război mondial. Alături de echipa studenţilor existau în întrecere înca 11 echipe care reprezentau aproape toate păturile sociale de pe acea vreme, precum şi interesele de breaslă, cercurile comerciale, băncile, care aveau posibilitatea de a asigura existenţa cluburilor de fotbal din punct de vedere material, întrucât noile regulamente prevedeau o organizare proprie, echipament uniform, chirii şi întreţinere de terenuri, personal specializat de deservire, ispravnici, pantofari etc. Printre aceste 11 echipe amintim: Echipa Clubului Atletic Cluj (K.A.C.), echipa Uniunii Sportive a Angajaţilor Comerciali din Cluj, echipa Clubului Gimnastic al Muncitorilor din Cluj “Victoria”, echipa Mănăşturenilor, “Haggibor”, echipa evreilor sionişti, una dintre cele mai organizate şi antrenate, “Husos”, echipa măcelarilor din Cluj, “K.T.E.”, echipa ceferiştilor din Cluj şi altele.
	În anul 1920, se organizează un campionat al oraşului cu participarea echipelor sus numite. Pe lângă aceste echipe de cartier şi stradă, fotbalul cucereşte aproape dintr-o dată locul întâi în ierarhia activităţii sportive, devenind un sport de mase care polariza, în jurul echipelor, mecenaţi, susţinători, amatori, familii întregi. Se pot aminti şi echipe de cartier şi de stradă ca: echipa din cartierul Calea Turzii; “Stăruinţa”, din jurul abatorului, a cărui preşedinte a fost Chendi Karol, care mai târziu a devenit unul dintre conducătorii avizaţi ai echipei “Victoria”, fiind în acelaşi timp şi chestorul poliţei oraşului; echipa cartierului “Dintre ape”; echipa din cartierul “Sinuţa” care avea teren propriu; echipa cartierului Lupşa-Dermata, reprezentată de echipa plugarilor, ispravnic fiind inimosul Puşcaş Ştefan, muncitor la fabrica Dermata; echipa Străzii secuilor care purta numele de “Royal” Fotbal Cluj, a circumscripţiei 3 – strada Paris, în care jucau fraţii Bakos.
	În acel timp, jucătorii îşi confecţionau singuri echipamentul necesar, numai tricourile şi mingea fiind asigurate de către asociaţie sau mecenaţii interesaţi în a-şi face reclamă, arbitrajele fiind asigurate de către jucători mai în vârstă, cărora li se recunoşteau posibilităţile şi cunoştinţele despre regulamentul de joc.
	Prima cronică de fotbal în Cluj apare în ziarul “România” la data de 25 mai 1920, asupra jocului dintre “Universitatea” şi “Gloria” din Arad, desfăşurat la 16 mai 1920 şi câstigat de “U” cu 3-1. Primul gol a fost marcat de Crâsnic II. Joc spectaculos, printre cei mai buni fiind amintiţi Meţianu, care era şi preşedintele secţiei de fotbal, Guga şi Tripa. Cronici de fotbal bune au mai scris şi ziarele “Ellenzék” şi “Uj Kelet”, cronicarii fiind recrutaţi dintre jucătorii echipelor, cu preocupări de ziaristică.[footnoteRef:34]  [34:  Dr. Victor Pop, prof. Vasile Goldiş, op.cit. (mss).] 

	Într-adevăr, întâmplarea sau dorinţa de a respecta o simbolică tradiţie, face ca acest prim meci intercluburi de după Primul Război Mondial să fie perfectat între “U” Cluj şi ”Gloria” Arad, ca o reluare, în alte împrejurări, a primei dispute din 7 septembrie 1913 dintre echipa arădeană şi cea a studenţilor de la “Petru Maior”, unul dintre predecesorii lui “U”. În 1920, conducătorul echipei din Arad era maiorul de cavalerie Dorel Davila, nepotul renumitului medic Carol Davila. Cu numai un an înainte, maiorul Davila fusese coechipier cu Eugen I. Meţianu în reprezentativa României la Olimpiada Interaliată de la Paris.
	Meciul a fost stabilit a avea loc la Arad, în ziua de 16 mai 1920. Cu doar 2 zile înaintea întâlnirii, la 14 mai 1920, a sosit tocmai de la Praga primul echipament complet, în culorile studenţeşti tradiţionale pe plan mondial, alb-negru în dungi, culorile “U”-iste până în ziua de azi, şi un rând de ghete de crom, toate procurate de studenţii Mihai Tripa (primul portar al lui “U”) şi Andrei Suciu (ambii foşti studenţi ai Politehnicii din Praga).
	Prima echipă “U”-istă care a disputat la Arad, la 16 mai 1920, orele 17.00, meciul în compania formaţiei “Gloria” Arad a fost formată din următorii jucători: portar Mihai Tripa (student la Politehnica Praga); fundaş dreapta Aurel Guga (student la Academia Comercială); fundaş stânga Eugen I. Meţianu (student la Drept); mijlocaş dreapta Brutus Raţiu (student la Drept); mijlocaş central Ioan Nichim (student la Drept); mijlocaş stânga Petrila Petrică (student la Drept); mărginaş dreapta Arcade Crâsnic I (student la medicină); inter dreapta Sabin Vaţianu (student la Medicină); centru atacant Eugen Crâsnic II (student la Drept); inter stânga Sabin Târla (student la Drept); mărginaş stânga Nicolae Gruescu (student la Medicină).
	Portarul Mihai Tripa şi mărginaşul stânga, Nicolae Gruescu, sunt jucătorii care fac puntea de legătură între echipa studenţească „Petru Maior” şi descendenta ei directă, „ U” Cluj. Meciul a fost câştigat de studenţi cu scorul de 3-1, prin golurile marcate de Crâsnic Eugen II, Târla Sabin şi Vaţianu Sabin, fiind arbitrat de Bischoff de la clubul A.T.E. (Asociaţia de gimnastică din Arad).
	Un document emoţionant ne-a parvenit încă din 3 decembrie 1968, din Caransebeş, semnat de avocatul pensionar, Dr.Isac Rădulescu, ”fost student la Universitatea din Cluj şi iubitor al sportului.”
	Dr. Isac Rădulescu specifică: „ Am fost membru activ al societăţii în anii 1920 şi 1921, când, terminând studiile, am părăsit Clujul. În 1920 am făcut parte din Comitetul de Conducere al Societăţii, ca «notar» şi împreună cu preşedintele de atunci al Societăţii, cu numele Ţeţu- student la medicină- am însoţit echipa societăţii „ U ”, care a luat parte la primul concurs al campionatelor de atletism, organizat în România întregită, la Bucureşti, în ziua de 4 iulie 1920, dotat cu „ Cupa Principele Carol”. Din cele 18 discipline ale concursului, echipa noastră, adică „U”, a luat parte la toate, obţinand la nouă dintre ele, locul I, patru locuri II şi un loc III şi anume:
1. Alergare 100 m plat: 	Vichentie Murărescu –loc. I.
2. Alergare 400 m plat: 	Aurel Nemeş- loc. I.
3. Aruncarea greutăţii: 	Aurel Corcan- loc. I
Zorilă Pop- loc. II.Emil Caba- loc. III.
4. Aruncarea discului:   	Zorilă Pop- loc. I.
Emil Caba- loc. II.
5. Aruncarea ciocanului: 	Liviu Selejan- loc. I.
6. Săritura în lungime: 	Zorilă Pop- loc. I.
					Aurel Nemeş- loc. II.
7. Săritura în lungime de pe loc:  Zorilă Pop- loc. I
8. Triplu salt:  			Zorilă Pop- loc. I.
9. Ştafetă 4×100 m : 		Vali Corcan, Emil Caba, Vichentie Murărescu şi Aurel Nemeş-loc. I.
10. Alergare 10.000 m : 	Eugen Belu- loc. II.
	Cu acea ocazie, ca de obicei, s-a făcut o fotografie cu toţi concurenţii şi însoţitorii de la “U” şi cupa câştigată. [...]
	Din cei 8 concurenţi, 7 fiind bănăţeni, ştiu că mai sunt în viaţă (la 3 decembrie 1968) doi, şi anume: Zorilă Pop şi Eugen Belu, primul se află în Caransebeş şi al doilea în Timişoara. Singurul ardelean, Aurel Nemeş, fost student la medicină, nu ştiu dacă mai trăieşte.
	În anul următor, adică în 1921, concursul de atletism s-a ţinut la Cluj, pe actualul stadion. La acesta am concurat şi eu, la alergare 110 m garduri, clasându-mă pe locul III. După câte îmi amintesc, şi în 1921 “U” Cluj a câştigat cupa, clasându-se pe primul loc.
	De atunci urmăresc mereu activitatea societăţii “U” Cluj şi mă bucur de fiecare ocazie când se evidenţiază, căci am rămas fidel societăţii care mi-a prilejuit multe emoţii plăcute de domeniul sportiv.
	Din toată inima urez Clubului Universitatea Cluj progres, împlinire şi succes la toate. 
Dr. Isac Rădulescu ”[footnoteRef:35] [35: ] 

	La 20 septembrie 1921 s-a ţinut la Cluj congresul studenţilor. Cu acest prilej a avut loc şi o competiţie de atletism şi de gimnastică. S-au distins: Nemeş Aurel (Universitatea), la 400 m plat; Teofil Morariu şi Zorilă Pop, la aruncarea greutăţii; căpitanul Lazăr Bodea, la aruncarea cu ciocanul; Belu, la cross; dr. Corcan Ludovic şi dr. Corcan Pavel au dovedit aptitudini sportive excepţionale.
	Diversele organizaţii şi cluburi sportive s-au unificat. S-a format un comitet regional, având în frunte un comitet format din: dr. Silviu Dragomir, profesor universitar, dr. Coriolan Tătaru, dr. Valer Tempea, dr. Valer Mitter, dr. Colbazi, dr. Ţârlea, dr. Gheorghe Bilaşcu, dr. Liviu Pop, dr. Alexandru Pop, colonelul Marian Pop, dr. Ioan Cosma, dr. Eugen Barbu, dr. Ioan Pop, Ilie Simion, dr. Adam Popa, dr. Constantin Lapedatu.
	Comitetul a ales 12 reprezentanţi ai cluburilor maghiare şi evreieşti, între care şi dr. Ştefan Somody, care a obţinut medalia de argint la săritura în înălţime la Olimpiada de la Londra, Fr. Safrany, Sotter Aladár, ş.a.
	Formarea clubului clujean a înviorat viaţa sportivă. Despre activitatea sportivă clujeană apăreau dări de seamă în ziarele locale („Patria”, „Înfrăţirea”, „Conştiinţa Românească”, „Naţiunea Română”) şi adesea informaţii detaliate, în „Pagina Ardealului” din „ Universul ”.
	Sub influenţa ştirilor de presă şi a entuziasmului publicului spectator, se formează şi în provincie unele cluburi sportive. La Turda, Luca Catarig şi Iosif Frenkel, reuşesc să organizeze un club sportiv. La Bistriţa, clubul „Gloria” grupează români şi germani, organizând manifestări sportive. 
	La Cluj, sunt invitate echipe bucureştene (ca de exemplu „Venus”). Meciul a avut loc pe terenul din str. Grigorescu (unde a fost Fabrica de cărămizi). Evreii din Cluj formează un club sportiv în care au avut şi unii coechipieri unguri. Clubul evreiesc „Haggibor” era sprijinit de intelectuali evrei.
	Interesul pentru sport creşte din ce în ce mai mult. Publicul cititor urmăreşte în cotidienele existente cronicile sportive, dar vrea şi o publicaţie sportivă. Clujul, centru sportiv important, ajunge în curând să aibă şi unele publicaţii sportive ce s-au răspândit foarte mult. 
	
	
	
          „U” Cluj, prima echipă românească într-un turneu european
	Prima echipă românească de fotbal, care întreprinde un mare turneu în mai multe ţări europene (Franţa, Italia, Iugoslavia), cu un meritat ecou favorabil în ţară şi străinătate, a fost „U” Cluj. În luna noiembrie 1923, urma să se inaugureze cel mai frumos stadion al Franţei, în vechiul centru universitar, Grenoble. Pentru festivitate, organizatorii au invitat echipa Universităţii Cluj. Echipa a plecat la 20 noiembrie 1923, pe ruta Jimbolia- Iugoslavia- Milano- Paris, cu următorii jucători: Pompei Lazăr, Petre Ţârlea, Iosif Albini, Pavel Deutsch, Brutus Raţiu, Petrică Petrila, Eugen Haţieganu, Vasile Huza, Pavel Curea, Pavel Corcan, Aurel Guga, Nicolae Bonciucat, Victor Giurgiu, Şerban Grand, Titus Şerb; conducători: dr.Mitter, Popescu Spiţ, dr. Vaţianu, dr. Leucuţia, dr. Al. Lucian, ing. Şincai. În primul joc, din 27 octombrie 1923, de la Paris, cu campioana Franţei, „Stade Francaise”, disputat pe stadionul „Parc de Prince”, clujenii pierd cu scorul de 5-0, după un joc frumos şi elegant al echipei clujene. Al doilea joc, în 1 noiembrie  1923, are loc la Lyon, cu reprezentativa oraşului, câştigat de clujeni cu 4-2, golurile lor fiind marcate de Guga (2), Bonciucat şi Grand. La 4 noiembrie 1923 are loc meciul Grenoble Etudiant Club (G.E.C) şi Universitatea Cluj, câştigat de clujeni cu scorul de 3-0, marcatorii fiind Guga (2) şi Giurgiu (1).
	În ziua de 6 noiembrie 1923 are loc jocul cu echipa R. Politehnic din Torino, unde jucau cinci titulari ai „Squadrei Azzura”, italienii câştigând greu, cu 1-0.
	La 9 noiembrie 1923, la Zagreb, „U” joacă cu campioana Iugoslaviei, H.A.S.K, în care este învinsă greu cu 2-1 ( 0-1).
	După cum scria presa vremii: „Din acest turneu, Clubul „U” s-a ales cu o frumoasă faimă de buni jucători, disciplinaţi, plini de fantezie în joc.”
         
           Educaţia fizică-precept universitar. Rolul Prof. Univ. Dr. Iuliu Haţieganu
	Deja citatul Albin Moraru nota: „O cotitură radicală în sportul din capitala Ardealului a fost semnalată de intrarea în viaţa sportivă a savantului prof. univ. dr. Iuliu Haţieganu. Încă din anul 1925 a luat fiinţă la universitatea clujeană o comisie care în anul 1926 a prezentat Senatului Universitar un memoriu cu propuneri concrete în sensul introducerii educaţiei sportive şi în rândul tineretului universitar.
	Senatul însă nu a luat nici o hotărâre în această privinţă. Abia după 6 ani, când prof. dr. Iuliu Haţieganu a devenit rector al Universităţii clujene, s-a introdus şi în rândul tineretului universitar, oficial, practicarea educaţiei fizice.
	De fapt, pentru practicarea sportului de performanţă, încă din 1919, a existat „Societatea Sportivă a Studenţilor Universitari” (SSSU), în cadrul căreia se practica în special fotbalul, atletica, lupta, scrima, polo, înotul, hochei pe gheaţă şi gimnastica. Această societate a dat ţării sportivi de mare valoare, ca fotbaliştii: dr. Guga, dr. Ţârlea, Sepci, dr. Huza şi alţii, apoi atleţii: Gorgan, Nemeş, I. Arnăutu, Teofil Morariu, lupătorii: dr. Hodor, dr. Anton, Mureşan, dr. Bărbuceanu, etc., gimnaştii: Mureşan Inocenţiu, Bindea Maxim, înotătorii: fraţii Giurgiu, Oros, etc. Şi pe hocheistul Ciucă Eugen.
	Una din cele mai importante realizări ale profesorului dr. Iuliu Haţieganu şi a Clinicii Medicale din Cluj, a fost înfiinţarea, în anul 1930, a primei „Societăţi medicale de Educaţie Fizică şi Sport”.
	Tot de numele profesorului Haţieganu se leagă şi o realizare practică de mare valoare: splendidul Parc Sportiv din Cluj. Tot el, în cadrul „ Astrei ”, a cutreierat satele Ardealului împreună cu colaboratorii săi, pentru a introduce educaţia fizică şi în mediul rural. 
	Prin activitatea neobosită a sportivilor veterani, sprijiniţi de câţiva oameni de suflet, s-au putut învinge greutăţile şi condiţiile vitrege create sportului de nepăsarea oficialităţilor şi s-au putut obţine rezultate îmbucurătoare, atât pe plan naţional cât şi internaţional. 
	Cu voinţă de fier, sacrificii mari şi o persistenţă excepţională, am reuşit să scoatem campioni în atletică, pe dr. Biro Ludovic şi Arnăutu Ionel; campioni în patinaj, pe Beke Ludovic, Bindea Maxim, Horosz A. şi alţii.
	Echipa de tenis de masă a României, compusă numai din clujeni, a reuşit să învingă cu 5-0 echipa Ungariei, pe atunci de nouă ori campioană mondială, clasându-se pe locul al doilea la Campionatul Mondial de la Praga din anul 1936 (Paneth, Valdone, etc.).
	Între precursorii sportului clujean de ieri, trebuie să mă menţionez şi pe mine, ca fost campion de gimnastică al României, care am reprezentat culorile ţării mele cu cinste şi în străinătate.
	În acest timp a fost descoperit şi pregătit, de profesorul Gheorghe Comănaru, tânărul elev de la şcoala pedagogică, atletul Ioan Moina, care a adus atâta fală culorilor ţării pe plan internaţional.
	La popice, echipa Clujului a figurat între primele din ţară. În ramura sportivă gimnastică, hegemonia a susţinut-o ani de zile echipa din Cluj, din care au făcut parte: Eugen Ciuca, Vasile Moldovan, Dudu Remus, Hortopan, fraţii Koncz, Albert, ş.a.
	Mai trebuie menţionat ansamblul compus din 600 de ţărani şi ţărănci, prezentând exerciţii demonstrative cu coase şi dansuri naţionale la Socoliadele din Praga, în anul 1936, care, în faţa a 220.000 de spectatori, a repurtat un succes răsunător. ”  
        
         „Nu atât concursul, întrecerea ci o educaţie completă.”
	Călăuzit de acest deziderat vechi de peste un secol în învăţământul transilvănean, la începutul deceniului 4, prof. dr. Iuliu Haţieganu şi colaboratorii săi, au reuşit, după mai multe strădanii, să realizeze la Cluj o operă profilactică fără precedent în România, în folosul tineretului universitar şi al ţării în general.
	Încă în 1925, la propunerea dr. Iuliu Haţieganu, rectorul Universităţii de Medicină, senatul universitar a numit o comisie care trebuia să studieze posibilitatea introducerii educaţiei fizice în universitate.
	La 10 iunie 1930, în amfiteatrul Clinicii Medicale, dr. Iuliu Haţieganu, savant şi părinte al educaţiei fizice universitare în ţara noastră, anunţă în mod oficial înfiinţarea primei „Societăţi Medicale de Educaţie Fizică şi Sport” din România, care a devenit cunoscută sub denumirea de „medicină sportivă”. Obiectivul primordial era: să organizeze controlul şi asistenţa medicală a sportivilor, să asigure medicilor o pregătire teoretică minimă în problemele de medicină sportivă.
	Consecvent principiilor sale, în iarna anului 1928, în cadrul Astra  (Asociaţia pentru cultura poporului român din Transilvania), dr. Iuliu Haţieganu înfiinţează o secţie de educaţie fizică, „Şoimii Carpaţilor”, frecventată de sute de studenţi, profesori, funcţionari, muncitori. Cursurile de educaţie fizică erau conduse de prof. Simion Ilieşiu, ajutat de un colectiv de instructori voluntari: fotbalistul Ilie Olteanu, prof. Teofil Faur, dr. Onoriu Cheţianu, gimnastul Albin Moraru, juristul atlet Ion Arnăutu, V. Moldovan, V. Doboşiu, Maxim Bindea, Ion Făţian, Remus Ludu, Vasile Hortopan ş.a. . 
	Una din cele mai de seamă realizări ale prof. dr. Iuliu Haţieganu este parcul sportiv al Universităţii din Cluj, care azi îi poartă numele, unic în această parte a Europei. S-a realizat o bază sportivă model (pentru perioada interbelică), pe care se pot practica cu succes atât sporturile de masă cât şi cele de performanţă.
	În 1930, în calitate de rector al Universităţii din Cluj, propune pentru prima oară în istoria învăţământului românesc, iar senatul votează, „Legea educaţiei fizice universitare”, care prevede înfiinţarea unei catedre de educaţie fizică, încadrată cu un şef de lucrări şi patru asistenţi, toţi licenţiaţi în educaţie fizică (titular O. Cheţianu, licenţiat al Institutului de Educaţie Fizică din Berlin, şi 4 asistenţi: Teofil Faur, Gheorghe Comănar, Zelma Fătu, Zina Tomas) şi obligativitatea studenţilor anului I (din toate facultăţile) să frecventeze cursurile practice de educaţie fizică. Drept urmare, la Universitatea din Cluj, obligativitatea practicării educaţiei fizice a fost introdusă cu 20 de ani înaintea celorlalte universităţi şi institute superioare din ţară (unde cursurile şi normele practice de educaţie fizică au fost introduse abia în 1950).
	Numărul medicilor clujeni care se interesau de problemele medico-sportive a crescut mereu. Prof. Dr. Iuliu Haţieganu a organizat, răspunzând acestei chemări, primul curs de medicină sportivă din ţara noastră, un experiment pedagogic care capătă o consacrare ştiinţifică inedită, unică. Cursul a fost organizat în anul 1937, în parcul sportiv, având durata de o lună. Au participat 50 de cursanţi: profesori de la Facultatea de Medicină, conferenţiari, asistenţi, profesori de educaţie fizică. Dintre participanţi (conferenţiari sau cursanţi) amintim: prof. dr. Iuliu Haţieganu, prof. dr. Grigore Benettato, prof. dr. Aurel Moga, prof. I. Avram, prof. Al. Rădulescu, dr. E. Viciu, dr. L. Telia, dr. O. Cheţianu, col. Dr. Apostol, ş.a.




           Capitolul 3.  Începuturile activităţii ramurilor sportive din Cluj.
          1. Atletism
	După 1918, atletismul clujean, cu rezultate meritorii şi până la acea dată (Clubul atletic K.A.C.), capătă noi dimensiuni, la nivel naţional şi internaţional, prin rezultatele atleţilor universitari şi ai celorlalte cluburi clujene puternice: K.A.C, Haggibor, K.K.A.S.E, impunându-se de-a lungul anilor la concursuri locale, inter-oraşe (Bucureşti, Timişoara, Lugoj, Arad, Târgu-Mureş, Petroşani, Aiud, Braşov, Oradea, ş.a.), regionale, inter-universitare, cupe şi campionate universitare, întreceri internaţionale, cupe inter-ţări (Iugoslavia, Polonia şi Ungaria), olimpiada Micii Antante, din 1923 (România, Cehoslovacia, Iugoslavia).
	La înfiinţare, în 1919, S.S.S. Universitatea, primul club polisportiv din ţară, avea şi o puternică secţie de atletism formată din: Aurel Corcan, I. Murărescu, dr. Sălăgean, Zorilă Pop, dr. Caba, dr. E. Belu, dr. S. Nemeş, dr. Teofil Moraru, dr. Ion Corcan Bojin, Rădulescu, profesorii universitari dr. Coriolan Tătaru, Ion Ţeţu, Leucuţia, Iuliu Moldovan, Alexandru Pop, membrii ai conducerii clubului „U”.
	La 4 iulie 1920, în parcul sportiv F.S.S.R din Bucureşti, pe un teren viran, amenajat sumar, se dispută primul campionat naţional de atletism al României. Atleţii clubului „Universitatea” din Cluj, conduşi de dr. Paul Corcan, câştigă titlul de echipă campioană a României, pe anul 1920, din cele 18 probe disputate, adjudecându-şi următoarele:
100 m plat: Vincenţiu Murărescu („U”) – 12, 2 sec.
200 m plat: Vincenţiu Murărescu („U”) – 26 sec.
Triplu salt: Zorilă Pop („U”) – 11, 37 m.
Săritura în lungime cu elan: Zorilă Pop („U”) – 5, 90 m.
Săritura în lungime fără elan: Zorilă Pop („U”) – 2, 76 m.
Ştafetă 4×100 m: „Universitatea” Cluj (A. Corcan, Emil Caba, V. Murărescu, Aurel Nemeş).
Aruncarea greutăţii: Aurel Corcan („U”) – 10, 55 m. Record naţional.
Aruncarea discului: Zorilă Pop („U”) – 37, 85 m. Record naţional.
Aruncarea suliţei: Aurel Corcan („U”) – 38,6 m.
Clasamentul general al primului campionat naţional de atletism şi al „Cupei Carol” la atletism în 1920: 
1. Universitatea Cluj: 9 victorii.
2. Educaţie fizică Bucureşti: 4 victorii.
3. Stadiul Român: 3 victorii.
4. Societatea gimnastică Lugoj: 1 victorie.
	În anul 1921, campionatul naţional de atletism a avut loc la Cluj, în perioada 30- 31 iulie 1921. Cele mai bune rezultate obţinute de atleţii clujeni sunt: 
· 100 m plat: Péter L. ( K.A.C. )- 11, 4 sec. Record naţional.
· 200 m plat: Péter L. ( K.A.C. )- 23,6 sec.
· 110 m garduri: A. Imre ( Haggibor)- 17,6 sec. Record naţional.
· 400 m garduri: A. Nemeş ( „U”)- 62 sec.Record naţional.
· Săritură în lungime: Zorilă Pop ( „U”)- 5,82 m. 
· Săritură în lungime fără elan: Péter L. ( K.A.C.)- 2, 99 m. Record naţional.
· Triplu salt: Péter L. ( K.A.C.)- 12,18 m. Record naţional.
· Săritura cu prăjina: Şt. Vajna (K.A.C.)- 2, 98 m. Record naţional.
· Aruncarea greutăţii: Teofil Moraru („U”)- 12,55 m.
· Aruncarea discului: Uitz Ujlaky Rezső („U”)- 48, 10 m.
· Aruncarea suliţei: Uitz Ujlaky Rezső („U”)- 40,86 m. Record naţional.
· Aruncarea ciocanului: Lazăr Bodea („U”)- 34,12 m. Record naţional.
	Lazăr Bodea a fost de 10 ori campion al ţării la aruncarea ciocanului. A doborât de 11 ori recordul naţional iar la 8 octombrie 1931 a cucerit titlul balcanic la Atena.
Punctajul general:
1. Universitatea Cluj: 6 victorii
2. K.A.C. Cluj: 5 victorii
3. Cl. At. Arad: 2 victorii
4. Cl. At. Timişoara: 2 victorii
5. Stăruinţa Arad: 1 victorie
6. Haggibor: 1 victorie
7. Soc. Gim. Arad: 1 victorie
8. Cl. At. Oradea: 1 victorie

	„U” Cluj câştigă pentru a doua oară consecutiv campionatul naţional de atletism, pe locul secund situându-se atleţii de la Clubul atletic Cluj (K.A.C).
	Un document emoţionant, datat la 7 decembrie 1968, emanat de la bucureşteanul Ludovic S. Lampert, fost membru activ al secţiei de atletism a Clubului Sportiv Universitatea „Cluj”, este intitulat „Atleţii „U” la începutul atletismului în România.”. Fostul atlet „U”-ist marturiseşte că „datele statistice privind activitatea atletică din ţară pe anul 1921 – unul dintre primii ani de existenţă a clubului „U”, au pentru mine un limbaj cu totul aparte.”
	„Ele îmi evocă vremuri eroice ale atletismului în ţara noastră.	Fără nici un ajutor de nici un fel din partea autorităţilor, în mijlocul unui public care ne privea ca pe nişte arătări hilare şi cu contribuţia noastră proprie bănească, o mână de tineri entuziaşti – dotaţi cu calităţi fizice care mai de care mai deosebite decât ale semenilor noştri – făceam atletică. 	Aceasta se chema, că rupeam din timpul nostru de studiu sau din pauzele dintre orele de muncă, ca să putem îmbrăca, măcar pentru o oră, tricoul cu „U”, pentru antrenamente.
	De multe ori, în situaţii extrem de grele, când însuşi scopul pentru care ne aflam la Cluj era pus în joc, ideea renunţării la atletism ne strângea în chingi. Dar nu ne lăsam învinşi. Dragostea faţă de culorile clubului şi stima pentru „U” erau atât de puternice încât nimic şi nicicând nu ne-ar fi putut determina să renunţăm la ele!  Ca urmare a acestei însuşiri, antrenamentele le făceam cu toată rigurozitatea, iar viaţa noastră o duceam fără abateri de la normele cerute de o viaţă sportivă”.
	Aşa se explică rezultatele bune pe care le-au obţinut atleţii „U” în cadrul competiţiilor atletice organizate în România în anul 1921.
	Trei ani la rând: 1921, 1922 şi 1923, atleţii „U” au dominat competiţiile atletice din România. Dovadă: „Cupa Bucureştiului” (Cupă „Challenge”) cucerită de ei în aceşti 3 ani.”
	În anul 1922, campionatul naţional de atletism a avut loc la Timişoara, în zilele de 17 şi 18 iulie. Dintre clujeni, au câştigat probe: Imre (Haggibor – 110m garduri); Nemeş („U”- 400m garduri); Vajna (K.A.C. – săritura cu prăjina); Teofil Murariu („U” – aruncarea greutăţii); Uitz-Ujlaky Rezső („U” – la aruncarea discului şi aruncarea suliţei); Lazăr Bodea („U” – la aruncarea ciocanului).
	Cu 6 victorii obţinute, „Universitatea” Cluj s-a clasat pe primul loc, câştigând pentru a treia oară consecutiv campionatul naţional de atletism, celelalte cluburi clujene participante (Haggibor şi K.A.C. ) situându-se pe locurile V – VI în clasament.
	În concursul din 4-5 iunie 1922, din Bucureşti, dotat cu „Cupa Carol” şi câştigat de atleţii universitari clujeni, 10 titluri adjudecate, s-au înregistrat şi 3 recorduri naţionale: aruncarea discului, Uitz Ujlaky Rezső („U”), 42,20 m, aruncarea ciocanului, Lazăr Bodea („U”), 38,80 m. Record naţional, săritură în lungime: A. Nemeş ( „U”),  6,22 m.
	La 8 iunie 1922, cu ocazia meciului de fotbal de la Belgrad, Iugoslavia – România, a avut loc şi o întâlnire atletică internaţională între selecţionatele celor două ţări, la care au luat parte şi atleţi clujeni: Zorilă Pop, locul 3 la aruncarea greutăţii şi discului; Uitz Ujlaky Rezső, locul 1 la disc şi Lazăr Bodea, locul 1 la ciocan.
	Campionatul naţional de atletism pe anul 1923 s-a desfăşurat în luna iulie la Braşov şi a fost câştigat de Clubul Atletic din Cluj ( K.A.C.), care a obţinut 7 victorii, în timp ce „Universitatea” Cluj a ocupat locul 2, cu 4 victorii, dintre care: Nemeş, la 400 m garduri, a stabilit un nou record naţional.
	În cadrul Olimpiadei Micii Antante, disputată în zilele de 23-24 septembrie 1923, la Timişoara, dintre atleţii clujeni selecţionaţi în echipa României, care s-a confruntat cu selecţionatele Cehoslovaciei şi Iugoslaviei, s-au remarcat: dr. Teofil Moraru, locul III la aruncarea greutăţii, Lazăr Bodea, cu locul I la aruncarea ciocanului, dr. Corcan,  locul II la aruncarea suliţei, Nemeş, locul I la 400 m garduri, dr. E. Belu, locul III la 5000 m.
	Anul 1924, aduce pentru atletismul clujean, un nou titlu de Campioană naţională. În zilele de 27-28 septembrie 1924, la Cluj, campioană este  formaţia K.A.C., 7 victorii, urmată de C.A. Arad, cu 5 victorii, „Colţea”   Braşov, cu 3 victorii, (având pe Zorilă Pop şi pe Lazăr Bodea, transferaţi de la „U” Cluj), C.A.M. Petroşani, Braşovia, Timişoara, Olimpia Bucureşti.
	Campionatul naţional din 1925, desfăşurat în zilele de 18-19 iulie, la Timişoara, a dat câştig de cauză Clubului Atletic Arad, urmat de Olimpia Braşov, Olimpia Bucureşti, Colţea Braşov, ş.a.m.d.
	Atletismul clujean, după ce a dominat copios în primii ani, de după 1918 pe scena naţională, înregistrează, în a doua jumătate a deceniului 3 al sec. XX, o oarecare stagnare, pentru formaţia atletică pe echipe, cu toate că individual sunt unii atleţi care se remarcă în mod deosebit în aceşti ani: Péter Ludovic ( K.A.C.) în probele de 100 m, cu cel mai bun timp, de 10,6 sec., obţinut la Timişoara, pe 31 iulie 1928, iar la 200 m, cu cel mai bun timp, de 22,2 sec., obţinut la Bucureşti, în 25 septembrie 1927; universitarii: E. Kappler, Virgil Fulicea –sculptor, L. Lampert, Ion Maxim, Scorţea, Vitályos I, Vitályos II, Chivulescu, Negruţiu, Popa şi alţii.
	Atleţii clubului „U” ( printre cei mai performanţi numărându-se: A. Nemeş, L. Bodea, T. Moraru, Z. Pop, E. Bellu, L.Lampert etc), câştigă trei ani consecutivi „Cupa Carol”, 1922, 1923, 1924, dobândind-o astfel definitiv.
             Atletismul clujean intre 1930-1940.
	După ce, în 1921, Clujul organizează pentru prima oară în istoria atletismului românesc, campionatul ţării, în perioada următoare au fost adăpostite aici şi campionatele din 1924, 1935, 1938. 
	În deceniul premergător celui de-Al Doilea Război Mondial, în atletismul clujean se petreceau schimbări esenţiale. După ce au dominat categoric atletismul românesc în deceniul 3, atleţii clubului „U”, din cauza condiţiilor materiale precare, au parte de rezultate tot mai nesemnificative, secţia încetându-şi, de fapt, activitatea în 1934, dar atleţii studenţi continuă să se pregătească cu aceeaşi antrenori, pe aceleaşi terenuri ale Parcului sportiv, în concursuri sub egida Asociaţiei ”Şoimii Carpaţilor„ (aflată sub patronajul ”Astra„). 
	În acei ani, pe plan naţional se impuseseră cluburile K.A.C. (Clubul Atletic Cluj), Grănicerul Bucureşti, Venus Bucureşti, U. D. Reşiţa, K.T.V. Braşov, M.S.E. Tîrgu Mureş, Viforul Dacia, C.S.M. Cluj, Politehnica Timişoara, Crişana Oradea, etc.  
	După cum îşi aminteşte fostul atlet ”U”-ist, dr. Aurel Nemeş, campion naţional la 100 m garduri în 1921, 1922, 1923, “ în 1932 am condus o echipă naţională de atletism la Balcaniadă, concurs ce a avut loc la Atena, în Grecia, unde România a ocupat locul 3, din 5 echipe, după Grecia şi Iugoslavia. Aceasta era, în deceniul 4, aproximativa ordine atletică, balcanică, campionatele europene debutând abia în septembrie 1934. Prima participare românească a avut loc la Europenele din 1938, de la Paris, dar rezultatele lui Vasile Firea, la marş, şi ale lui Carol Eilhard, la prăjină, au fost departe de a satisface. De altfel, participarea României la Europenele atletice în anii dinaintea celui de-Al Doilea Război mondial a fost considerată a fi mai mult de natură simbolică”.
	În campionatul României, ediţia a X-a din 1930, dintre atleţii clujeni sau care au activat la Cluj, se numără E. Vitalyos, campion la 400 m garduri (60,9) şi Lazăr Bodea, campion la aruncarea ciocanului (41,90m). La ediţia a XI-a din 1931, acelaşi E. Vitalyos rămâne campion la 400 m garduri (60,1), Lazăr Bodea se menţine campion la aruncarea ciocanului, dar se impune un nou atlet clujean, dr. Biro Lajos, campion la prăjină (3,20), dar şi la decatlon (6.278.010 puncte, după tabela de punctaj de atunci), în concursul ce a avut loc la Cluj, în perioada 28-29 iunie 1931. 
	Alături de dr. Biro Lajos, dintre atleţii clujeni, în ediţia a XII-a din 1932 a campionatelor atletice ale României, se impune Aurel Lupan, campion naţional la săritură în lungime, în timp ce, în anul următor, în 1933 (Ediţia a XIII-a), se va remarca, dintre atleţii clujeni, un autentic talent :  Kovács Adalbert, campion naţional la 100 m (10,8) şi la 200 m (23,0). Atleţii clujeni Kovács Adalbert şi dr. Biro Lajos îşi vor menţine titlurile de campioni (la 100 m, la 200 m, Kovács Adalbert; înălţime: 1,66 m, prăjină: 3,50 m, dr. Biro) şi în anul următor, 1934, la cea de-a XIV-a ediţie a campionatelor naţionale de atletism. 
	În 1935, la campionatele naţionale de atletism ale României, care s-au desfăşurat la Cluj, în zilele de 14-15 septembrie, Kovács Adalbert şi-a păstrat titlul la 100 m garduri şi Aurel Lupan pe cel la lungime.
	La 3 mai 1936, în cadrul unui concurs atletic organizat de K.A.C. (Clubul Atletic Cluj), în proba de greutate s-au impus Herzsényi, 12,46 m, de la K.A.C., urmat de Drimus (Şoimii), Fabik (Electrica Timişoara). La înălţime a câştigat Balco, 1,75 	m (K.A.C.), urmat de Herzsényi (K.A.C.), Alexandrescu (K.A.C.), Drimus (Şoimii), Rasin (Şoimii). În proba de lungime s-au impus Alexandrescu (K.A.C.) şi Drimus (Şoimii). 
	În anul 1936, în sprintul românesc, la campionatele naţionale, ediţia a XVI-a, care a avut loc în zilele de 28-29 iunie, la Bucureşti, s-a impus un atlet care va face cinste Clujului : I.Bejenariu, campion naţional la 100 m şi 200 m, în timp ce, în 1937, la a XVII-a ediţie a campionatelor naţionale de atletism, care au avut loc la Bucureşti, la 21-22 august, un singur atlet clujean, Kiss Győrgy a devenit campion naţional, în proba de 1500 m. 
	Dar pentru atletismul clujean, anul 1937 aduce şi alte satisfacţii şi perspective dintre cele mai încurajatoare. În cadrul unui concurs pentru juniori organizat de Liga Someş, la 4 iulie 1937,  la Cluj,  se înregistrează următoarele rezultate mai importante : 100 m : Nemetz (K.A.C.), Georgescu (Şoimii), Nagy (M.S.E. Târgu Mureş) ; 1000 m : Bibo (K.A.C.), Kiss (S.G. Aiud), Radazan (Şoimii) ; 110 m garduri : Bánffy M. (K.A.C.) Bánffy I. (K.A.C.), Necrulescu (Şoimii) ; 4 x 100 m : K.A.C., Şoimii ; înălţime : Győrffy (K.A.C.), Georgescu (Şoimii) , Precup (Şoimii) ; lungime : Salamon (Tg. Mureş), Kulcsár (K.A.C.), Ion Moina (Şoimii). Este prima apariţie în documentele şi statisticile noastre a multiplului campion de atletism al României, un emerit al sportului, specialist în probe de sprint (100m, 200m, ştafetă), care se dovedeşte, însă,  un adevărat atlet polivalent, concurând în primii ani la mai multe discipline atletice cu rezultate remarcabile, Ion Moina.
	În cadrul unui concurs de selecţie organizat la 18 iulie 1937, la Cluj, de către Federaţia Atletică Română, s-a impus un alt mare atlet polivalent al Clujului şi al României, provenit din gruparea ”Soimii„ (mai târziu reprezentând culorile ”U„) : Pompiliu Stoichiţescu, care a câştigat probele de înălţime (173 cm), lungime (693 cm), triplu (13,39 m). 
	La Campionatele Naţionale din 21-22 august 1937, de la Bucureşti, Pompiliu Stoichiţescu se clasează al doilea în proba de lungime. Rezultatele pe viitor se anunţau promiţătoare. 
	În cadrul unui concurs atletic organizat la Cluj, la 17 iulie 1938, de către Federaţia Română de Atletism, proba de sărituri la înălţime este câştigată de P. Stoichiţescu (170 cm), iar la proba de lungime juniori câştiga Ion Moina (613 cm). I. Moina mai participă şi la proba de înălţime juniori, unde se clasează pe locul 3 cu un rezultat de 155 cm. 
	Ediţia a XVIII-a a Campionatelor atletice ale României, este ianugurata la 17 iulie 1938, prin disputarea la Cluj a două probe: 4 x 100 m, câştigată de Clubul Atletic Cluj (K.A.C.) (44,6) şi 4 x 400 m, titlu adjudecat de echipa Stadiul Român din Bucureşti, 3 :32,2.
	Succesele atleţilor clujeni continuă la 27-28 august 1938 în desfăşurarea celorlalte proble atletice la Bucureşti prin câştigarea de către I. Bejenariu a probelor de : 100 m (11,2 ; timp european 10,5), 200 m (22,4 ; timp european 21,2), Kiss Győrgy, 1500 m (4 :10,8 ; timp european 3 :53,6), Pompiliu Stiochitescu : lungime (6,78 ; rezultat european 7,64 m), triplu (14,06 ; rezultat european, 15,32 m). 
	În ziua de 18 septembrie 1938, în cadrul Campionatelor Regionale pentru Juniori de la Cluj, în proba de 100 m, câştigată de Sulyok I (Şoimii) cu 11,3, Ion Moina (Şoimii) se clasează pe locul secund, cu timpul de 11,4. Este prima menţiune a participării lui Ion Moina  la proba atletică de 100 m care, nu peste mult, îl va consacra definitiv în arenă naţională şi internaţională. La acelaşi concurs, Ion Moina s-a clasat în primele locuri şi în probele de înălţime, lungime, ştafetă. 
	În cadrul concursului atletic organizat de Clubul Atletic Cluj (K.A.C.), la 4 iunie 1939, proba de 100 m are o desfăşurare interesantă, care impune pe primele locuri un trio ”Şoimist„, cu un atlet necunoscut până atunci : fotbalistul - extremă dreaptă de la ”U„ , Sever Coracu. Ordinea şi timpii înregistraţi : 1) Ion Moina, 11,2, 2) Sever Coracu, 11,4, 3) Sulyok I. 
	La înălţime şi lungime câştigă Pompiliu Stoichiţescu, la lungime juniori, un câştigător neaşteptat: Sever Coracu, înaintea lui Ioan Moina. Alături de ei se mai remarcă: Alexandrescu (înălţime, lungime), Ioanovici (400 m), Vasu (400 m, prăjină), Bran (lungime), Răcăşan (prăjină, greutate, disc), Maniu (greutate, suliţa), Doboş (greutate), Ciortea (suliţa), Spaniol (400 m, 400 m garduri, 110 m garduri), Drimus (110 m garduri).
	În cadrul Triunghiularului Atletic de la Klagenfurt, din 29-30 iulie 1939, dintre echipele Germaniei, Iugoslaviei, României, atletul clujean Pompiliu Stoichiţescu, componentul echipei naţionale, a obţinut rezultate remarcabile. La proba de lungime, ordinea a fost următoarea : 1.Leventh (Iugoslavia), 693 cm ; 2. Stoichiţescu (România) 685 cm ; 3. Dujak (Germania), 684 cm. La triplu : 1. Calistrat (România) ; 2. Dujak (Germania) ; 3. Zenicevic (Iugoslavia) ; 4. Stoichiţescu (România). 
	Un mare succes pentru atletismul clujean l-a constituit concursul de la Predeal din 26-27 august 1939, unde aceştia au obţinut câteva recorduri naţionale de certă valoare: Ion Moinea, în proba de 100 m cu timpul de 10,9. Proba de înălţime este câştigată de P. Stoichiţescu (173 cm), care câştigă şi cea de lungime, cu un record naţional (716 cm). 
	Sever Coracu a câştigat proba de 200 m, cu timpul de 23,4. În proba de 4 x100 m, atleţii clujeni, membrii ai Asociaţiei ”Soimii„ au câştigat  printr-un  record naţional : 43, 8 (timp european 40,9). 
	Campionatele naţionale de atletism, ediţia a XIX-a 1939, au avut loc, pentru primele probe, la Braşov (5-6 august 1939) şi la Bucureşti (9-10 septembrie 1939). Atleţii clujeni au câştigat mai multe titluri naţionale, prin Kiss Győrgy, 3 titluri la 400 m, 800 m şi 1500 m, prin Pompiliu Stoichiţescu, în proba de lungime, şi, surprinzător, prin tânărul atlet Zeno Dragomir, în proba de prăjină, cu rezultatul de 3,40 m (rezultat european 4.05 m). 
	Dintre atletele clujene, în această perioadă se remarcă „Soimistele” Ileana şi Irina Medrea (înălţime, greutate, lungime, disc, suliţa), Taciova (lungime, 80 m garduri), Nicolae (100 m), Biriş (disc, suliţa), ştafetă de 4 x 100 femei (Nicolae, Puşcaş, Taciova, Bârlea), Bârlea (100 m, 80 m garduri, lungime) etc. 
	La Jocurile Balcanice de Atletism de la Atena, din 1-8 noiembrie 1939, proba de lungime a fost câştigată de clujeanul Pompiliu Stoichiţescu, iar, în proba de 4 x 100, ştafeta României, formată din clujenii Sever Coracu, Lazăr, Stoichiţescu şi Hidisan (Venus Bucureşti)  s-a clasat pe locul II, după câştigătoarea Iugoslavia. 
	La începutul anului 1940, o serie de noi atleţi clujeni încep să se impună: Zenide (100 m, 200 m), Ardelean (greutate), Sulyok, Spaniol, Maniu, Bădilă, Sasu, Bară. 
	Ultimul concurs atletic al anului 1940 şi al perioadei interbelice a fost campionatul naţional al României, organizat la Bucureşti, în zilele de 24-25 august 1940, cu o săptămâna înaintea dictatului nefast de la Viena. 
	Acest concurs a constituit un adevărat triumf pentru atletismul clujean : doi atleţi ( I. Moina şi P. Stoichiţescu) au coborât sub 11" în proba de 100 m, un rezultat onorabil pentru orice ţară din Europa acelor ani (rezultatul european : 10,5``). 
	Rezultate : 100 m : 1. Ion Moina (Şoimii), 10,8" ; 2. P. Stoichiţescu (Şoimii), 10,9"  3. Zenide (Şoimii), 11". 
Înălţime : 1. P. Stoichiţescu, 170 cm 
Lungime : 1. P. Stoichiţescu, 652 cm 
200 m: 1. I.Moina, 22,1"; 2. Zenive, 22,9" 
„Şoimii” Cluj au obţinut titlul şi în proba de 4 x 100, cu timpul de 44,1".
	Atletul clujean Kiss Győrgy a câştigat mai multe probe : 400 m, 800 m, 1500 m, în timp ce Bánffy Istvan a câştigat proba de prăjină cu rezultatul de 3,50 m, iar L. Kiss era clasat primul la 400 m garduri. 
	În această ediţie (1940) a Campionatelor naţionale de atletism ale României, pe primul loc s-a clasat K.A.C., cu 5 locuri I, iar ”Soimii„ Cluj, pe locul III (4 locuri I, 2 locuri II, 1 loc III).  
	O privire retrospectivă asupra atletismului clujean în ultimul deceniu dinaintea celui celui de-al doilea război mondial ne oferă, într-un scurt material informativ, doi specialişti reputaţi: Dr.Ion Arnăutu şi prof. Dorin Almăşan, care, referindu-se, în prealabil, la deceniul 3 al secolului XX, trec apoi în deceniul următor, motivând: "Mai tîrziu se vor remarca sprinterul Kovács Adalbert (campion al ţării în 1935, 1934 şi 1935)  şi dr. Biro Ludovic, campion la săritura cu prăjina şi decatlon. Tot în această perioadă, pe care o putem numi de "pionierat" dar şi de succese ale atletismului clujean, se mai remarcă sprinterul şi alergătorul de garduri dr.E. Kappler, sprinterul şi săritorul de lungime Aurel Lupan, aruncătorul de greutate Herzsényi, semifondiştii  Gh. Kiss şi Vasile Boldis, alergătorul de garduri şi săritorul Alexandrescu, aruncătorul de disc şi greutate N. Borcoman şi, mai tîrziu, fondiştii Kiss Iuliu şi Dimény.”
           Dorin Almasan povesteste: „Pompiliu Stoichiţescu s-a născut şi a murit pe plaiuri bănăţene, dar oraşul său de suflet a fost Clujul, după cum culorile alb-negru şi majuscula „U” au fost marile lui iubiri. Alături, fireşte, de atletism, pentru că Pompi a fost un mare, excepţional atlet. Tânărul student în drept va intra la Cluj pe mâna doctorului Arnăutu, care-l va duce, ca pe mulţi alţii, spre marile performanţe atletice.
	Talent multilateral, de excepţie, Pompiliu Stoichiţescu câştiga cu nonşalanţă titlurile de campion al ţării la sprint, lungime, înălţime şi triplu salt, făcând parte şi din ştafeta de 4x100 metri. A deţinut mulţi ani recordul ţării la săritura în lungime şi a câştigat titlul de campion balcanic la această probă (Atena, 1939). Detenta sa era proverbială, ca şi ciudăţenia sa de a sări la înălţime cu un picior desculţ, sau ca şi stilul pe care-l folosea şi care era o variantă, o anticipare a tehnicii spectaculoase, astăzi generalizată, a flop-ului.
	Se antrena şi concura cu zâmbetul pe buze. Considera sportul o joacă, atletismul o întâlnire între prieteni, o verificare a voinţei şi caracterului, dar şi o relaxare, un prilej de descătuşare. Când concura, când „se juca” de-a sportul, totul căpăta aspectul de glumă, de joacă, dar privirea atentă descoperea nu numai seriozitatea, dar şi intregul ritual al întrecerii şi bineînţeles al imboldului spre supremaţie. Era unul din paradoxurile sale şi poate secretul succeselor lui. Avea prieteni şi colegi de antrenament pe Ion Moina şi Sever Coracu, alături de care, apoi, concura. De multe ori monopolizau locurile I-III ale probelor în care concurau. Împreună formau baza ştafetelor de 4x100 metri, aliniate de „U”: Moina- Stoichiţescu -Sulyok-Coracu sau Moina- Stoichiţescu -Zenide-Coracu, neînvinse ani şi ani.
	Pompiliu Stoichiţescu s-a stins, din păcate, prematur, lăsând un gol de neînlocuit şi nestinse amintiri în inimile celor ce l-au iubit.”
	Începînd cu anii 1930—1931, o contribuţie deosebită în dezvoltarea atletismului clujean a adus medicul Iuliu Haţieganu, adept şi animator al sportului în general, şi îndeosebi al atletismului. De fapt şi Parcul Sportiv pe care el îl va construi va avea o importanţă deosebită în depistarea şi pregătirea viitorilor atleţi. Un rol deosebit 1-a avut, totodată, şi doctorul Onoriu Chetianu, la organizarea viitoarelor campionate de atletism, ce se vor desfăşura la Cluj. Stradaniile lui şi ale altor pasionaţi, printre care şi dr.Arnautu, se vor vedea prin anii 1936-1937, când se poate vorbi de o epocă de aur a atletismului clujean. Apar stele de prima mărime, care vor străluci ani de zile pe firmamentul atletismului românesc. Încercăm să amintim pe câţiva din atleţii deosebiţi ai acestei perioade. Cred că e cazul să începem cu "Pompi" Stoichitescu, atlet desăvârşit, sportiv multilateral şi camarad agreabil, care uimeşte specialiştii prin dezinvoltura cu care câştigă probe atletice atât de diferite. Apoi, Dr. Sever Coracu,  talent polivalent care oscilează câtva timp între sprint şi lungime, pentru ca, pînâ la urmă, să devină un demn slujitor al zeului fotbal. Tot acum, se remarcă Ion Zenide şi Bejenaru, excelenţi sprinteri, prăjinistul Florin Stinghie, semifondistul  Mircea Gogonea, talentaţii fraţi Sulyok şi, în sfîrşit, fenomenalul Ion Moina. În atletismul românesc, "MOCI" este o figură singulară, campion sau recordman al ţării la l00 m, 200 m, 300m, 400m, 500 m, lungime, triplusalt şi pentatlon, cvadruplu campion balcanic în 1947, asul pistelor europene din anii 1946-1950, a stabilit la 28 august 1946, la Predeal, un record de 10,4`` pe 100 m, care a înfruntat timpul două decenii. Chiar astăzi încă, la noi în ţară, această cifră este o "rara avis". Revenind la anii sfârşitului deceniului al IV-lea şi începutul celui de al V-lea, să ne amintim de cele două celebre ştafete de 4x100 m : Moina – Stoichitescu – Sulyok - Coracu şi Moina – Zenide – Stoichitescu – Coracu, care în înfruntarea cu consacratele echipe ale cluburilor bucureştene Venus, Viforul Dacia sau Stadiul Român au obţinut victorii clare.(1)
       




    2.Tenis  de câmp 
	Are o veche tradiţie la Cluj, cu multe terenuri de joc amenajate încă de la începutul sec. XX. Alături de secţiile de tenis ale cluburilor clujene K.A.C, Haggibor, în 1919 a luat fiinţă şi secţia de tenis a clubului „Universitatea” din Cluj şi a clubului „ Victoria”, Tenis Club Cluj ş.a.
	La „U”, în 1920, preşedinta secţiei de tenis, a fost aleasă Alma Mohora, măritată apoi cu dr. Traian Popovici. La început, numărul jucătorilor era mai mic, dar, după o muncă propagândistică şi oferirea de material sportiv necesar, amatorii şi practicanţii jocului de tenis câştigă numeric şi calitativ. Găsim, deja, un grup de jucători cu o mai veche activitate, printre aceştia numărându-se prof. Teofil Faur, lt. Şerb Titus, lt. Eugen I. Meţianu ( ambii fotbalişti la „U” ), precum şi studenţii Văleanu I. , Grant P., Botiş Aurel şi alţii. Toţi aceştia se vor dedica şi activităţii de iniţiere a noilor veniţi în cadrul secţiei. Alături de studenţi, întâlnim şi profesori, conferenţiari, dascăli ai acestora. Încet, dar sigur, încep să se arate şi progresele în mânuirea rachetei, şi, firesc, participarea la primele concursuri şi campionate regionale va aduce sportivilor „Universităţii”  şi satisfacţia întâilor victorii şi succese. Se vor impune în aceste prime confruntări mulţi jucători şi jucătoare : Ilea, Georgescu, Grigoriu, Adam, Savu, Grünfel, Ciocârlan, Borza, ca şi Terfeloga, Chifor, Pop, Vasiliu. În anul 1924, preşedinte al secţiei de tenis este dr. Culda Dimitrie, căruia, din anul 1928, îi va urma Titus Şerb. Se vor adăuga numelor de mai sus, multe altele care se vor impune în concursurile ce se înmulţesc în perioada anilor 1929 – 1932 : jucătoarele Fărcaş E., Pascal, Boaru Livia ca şi jucătorii Şotropa, Schultz, Muste, Sabău I, Sabău II, Faur Lucian.
Progresul tenisului universitar clujean se leagă în mod nemijlocit de numele profesorului Iuliu Haţieganu, cel care a reuşit, prin eforturi deosebite, să înzestreze Universitatea clujeană cu o bază sportivă excepţională pentru vremea aceea, dotată, printre altele, cu opt terenuri de tenis cu zgură roşie. Era firesc ca primii beneficiari ai noii arene să fie tocmai studenţii şi cadrele didactice ale Universităţii. Acest început a devenit treptat o tradiţie. Generaţiile succesive de tenismeni valoroşi, care au apărat de-a lungul timpului culorile clubului, au fost alcătuite în marea lor majoritate din studenţi.
Fostul jucător şi mai apoi conducător al secţiei de tenis, Eugen I. Meţianu, ne-a lăsat câteva mărturii ale acelei perioade : „În anul 1932, faimosul tenismen Tilden împreună cu compatriotul său, Barnes, ne-au onorat cu prezenţa lor la Cluj. Prezenţa lui "Big" Tilden la Cluj, pe terenurile de tenis ale "U-ului, a produs o vie emoţie şi bucurie în rândul sportivilor din întreaga Transilvanie. Cel mai mare jucător al vremii, învingător în trei ediţii consecutive ale Wimbledonului, ne-a încântat cu jocul său. Am fost gazde şi al altui mare campion, al celebrului jucător francez, H.. Cochet, component al echipei Franţei, câştigătoare, în alcătuirea Cochet, Lacoste, Borotra, Brugon, a trei ediţii ale Cupei Davis. (...) Îmi amintesc cu mare emoţie de toţi membrii secţiei: profesor Teofil Faur, Titus Şerb, Aurel Botiş, fraţii Grant, I.Văleanu, Alex. Fărcaş, N. Albon, Al. Gitta, Zoltán Gábor, Lucian Faur, I. Dolha, Marcel Bolintineanu, Zeno Borza, Petre Gurgiuţ.  Tenisul feminin cuprindea o serie rachete excepţionale: Sofia Rosin, Zoe Hossu, Eugenia Herbay, Florica Missit, M. Ternovici, Elena Missit, B. Crenian, M. Szekely, B. Tofan, Voicu. Am răspuns unor invitaţii şi am efectuat, la rândul nostru, turnee în Austria (Semmering), Franţa (Vichy), Germania (Mainz şi Wiesbaden) . Ţin să remarc, îşi continuă Eugen Meţianu rememorările-valoarea şi rezultatele unui alt mare tenismen „U”-ist al anilor '30, Zoltán Gábor, component al echipei de tenis, între anii 1931-1938, cu o întrerupere de un an". După cum nu poate avea decât cuvinte de laudă pentru un alt mare jucător, al acelor ani, Grad Tiberius, component al echipei reprezentative a României.	
	În diferitele campionate de tenis de câmp pe „regiuni”, municipii, naţionale şi internaţionale, „Cupa Haggibor”, „Cupa Cămărăşescu”, dintre jucătorii clujeni s-au impus: Lám, Logofhetty (K.A.C.), Răzvan Dumitru (Victoria), Văleanu, Davidescu, I. Botiş, Giurgiuş, M. Bolintineanu, doamnele Rosin, Culda Eugenia, H. Giurgiuţ, Terfeloaga, Chifor, Zoe Răzvan, Vasiliu, Crenian, dr.Ternovici, Schultz, Pethő, Albon, Şotropa, Sabău I, Sabău II, Missits, Pascal.
	Între 1-4 august 1929, Clubul Atletic Cluj ( K.A.C.), a organizat un concurs internaţional de tenis, cu participarea unor sportivi din Cehoslovacia, Ungaria, iar din ţară, din localităţile: Cluj, Bucureşti, Arad, Oradea.
	La 13 octombrie 1929 a avut loc la Cluj meciul de tenis între echipa „Universitatea” (Meţianu-Şerb) şi puternica echipă a Hamburgului (Frenz- Scholtz), câştigat de jucătorii germani, după un joc strâns, cu scorul de 3:2.
	Alături de cei citaţi se remarcă tenismenii: Radó, Wasserntrom, Frenkel, Simon (Haggibor), Pusztay, Béldy Zs., Kenderessy, (K.A.C.), Benedek, Szász, Hintzkuhn, Arató, Kemény (K.A.C.), Zoltán Gábor, tânărul din Deva, care, devenind student la Cluj, din toamna anului 1931, va deveni un component de bază al „Universităţii”, dar şi al tenisului de câmp din România.

         3.Tenis de masă
	La începutul sec. XX şi chiar mai târziu, tenisul de masă era un simplu joc distractiv.[footnoteRef:36] Pe teritoriul României începuturile jocului de ping-pong, se situează, pentru zona Transilvaniei şi a Banatului, la sfârşitul sec. al XIX-lea, îndeosebi prin studenţii transilvăneni (germani, evrei, maghiari, români) care învăţau în marile capitale europene: Berlin, Viena, Budapesta, Praga. Din 1904, se organizează un campionat în Ungaria şi Transilvania, întrerupt în timpul primului război mondial. [36:  Pentru amănunte vezi Paneth Farkas, Paleta şi planeta. Întâmplările unei vieţi tălmăcite şi redactate de Ghe. I. Bodea, Ed. Tipolux, Cluj-Napoca, 1997.] 

	Informaţii de presă relevă faptul că, în 1926, jocul era răspândit în Transilvania şi Banat, în oraşele Timişoara, Arad, Cluj, Oradea. Concurenţii erau organizaţi pe categorii, ca urmare a continuării tradiţiilor şi a afilierii la regulamentele internaţionale în această parte a ţării.
	Federaţia Internaţională de Tenis de masă a luat fiinţă în anul 1926, la iniţiativa şi insistenţele dr. Lehmann. În anul acela s-au afiliat: Austria, Anglia, Germania, Ungaria şi apoi Cehoslovacia şi Suedia. România s-a afiliat în 1930.
	La Cluj, secţii de tenis de masă aveau cluburile K.A.C., Haggibor, iar, în 1929, o asemenea secţie a fost infiinţată şi în cadrul Clubului „Universitatea”, având în componenţa ei pe jucătorii: Beke, Albon, Pop, Weisz, Balint, Nagy I.( bărbaţi) , Nagy Gabriela, Kővendi Ana, Fűlőp Magda (femei). Activităţile de pregătire aveau loc în sala de gimnastică a Liceului „G. Bariţiu”. 
	În 1926 se înfiinţează Federaţia de Tenis de masă, cu sediul la Cluj, unde existau şi cele mai multe asociaţii sportive în care se juca tenisul de masă: Colping, Haggibor, Dermata, Asociaţia tâmplarilor, Asociaţia tipografilor, Asociaţia comercianţilor, K.A.C. şi Universitatea.
            În deceniul 4 al secolului XX, tenisul de masă a adus cele mai importante rezultate pe plan mondial, atât pentru sportul românesc cât şi, implicit, pentru cel clujean[footnoteRef:37]. [37: 1 Dr Ion Arnautu –Dorin Almasan,Din istoricul atletism clujean(mss)[1974]
] 

	În deceniul 3, acest joc de salon (la începuturi) era răspândit în Transilvania, Banat, la Timişoara, Arad, Cluj, Oradea. În aceste localităţi, concursurile erau organizate pe categorii, conform afilierii la regulamentele internaţionale. La Bucureşti, în 1926,  se desfăşoară prima competiţie de acest gen, deschizându-ne o sală specială, jocul antrenând în primul rând jucătorii de tenis de câmp (Gh. Cobzuc, T. Caralulis). Dintre clujeni, polisportivul Erős Csibi, în 1938, a devenit campion naţional în 3 probe : tenis, tenis de masă şi floretă.  Federaţia de ping-pong din România se înfiinţează în anul 1926, având sediul la Cluj. 	                                                                 
	România s-a afiliat în 1930 Federaţiei Internaţionale de Tenis de Masă. Campionatele mondiale ( ”Cupa Swaythling„) pentru bărbaţi se desfăşoară începând cu anul 1926, iar cele pentru femei (”Cupa Carbillon„) începând din anul 1934. 
	În 1929 se consemnează prima participare oficială a unei echipe româneşti la Campionatele Mondiale de la Budapesta, la care echipa României se situează pe locul 7 din 10 echipe.  
	În 1931 se afirmă o pleiadă de jucători, la Arad : Ponta, Albert, Szanto, Emil Prokopecz, Victor Pop, Bildhaner, dar şi la Cluj : Victor Vladone, Bloz, Kopenet, Bekő, Balint, Diamandstein, Erwin, Farkas Paneth, Marin Goldberger, Erős, Piţu Pop, Kolozsvári , Weisz Eva, Havas Kato, precum şi la Bucureşti : Mavrocordat, Rurac, A. Adelstein (Rozeanu), Luci Slăvescu, Patulea, Manescu, Negreanu, Schopira, fraţii Garabedian, Giurgiu, etc. 
	La Cluj,  cluburile care aveau secţii de tenis de masă erau: K.K.A.S.E. (Clubul sportiv al angajaţilor comerciali din Cluj), care îşi avea sediul şi sală de antrenament în localul Liceului Brassai Samuel, ”Haggibor„ (unde activau ca organizatori, ziaristul Erős, tatăl polisportivului Erős Csibi şi al scrimerului Erős Lászlo, comercianţii Hirsch-Hodos etc., dar şi jucători precum: Tiberiu Drăgan, Balint, fraţii Krebs, Komoroczi, Blaz, Ridely, Szenkovits, Piţu Pop (fiul lui Ionel Pop, nepot al lui Iuliu Maniu), Victor Vladone, Marin Goldberger, Diamondstein Erwin, Magyar Robi, Baumzweig, s.a. 
	Un alt club important este U.E.C. (Uzinele Electrice Cluj), Kolping, Sindicatul Lemnarilor, „România„ ,  „Universitatea„ , K.A.C. 
	Printre cei care au sprijinit material, moral, organizatoric cluburile de tenis de masă se numără: Dr. Iuliu Hatieganu, ing. Weber Oszkár, ing. Nestor Meteş, Kolozsvári (tatăl Sarei), Aranyosi (tatăl înotătorului şi poloistului ”U„-ist Laszlo), polisportivul şi gimnastul Albin Morariu, ing. Richard Cortazzi, ing. David, etc. 
	La 1 decembrie 1933, a luat fiinţă Societatea Sportivă U.E.C. (Uzinele Electrice Cluj), care, la sediul din str. Ilie Macelaru 28, a amenajat o bază sportivă modernă (sală de gimnastică, aparatură). În sala de antrenamente au fost pregătiţi ”cei mai buni sportivi clujeni pentru gimnastică şi tenis de masă . De aici a pornit flacăra tenisului de masă clujean„ , afirmă Farkas Paneth.
	În 1934, echipa Haggibor Cluj (Erős, Goldberger, Diamondstein, Farkas Paneth), devine campioană naţională la seniori. În ediţia 1934-1935, la simplu, prima cupă a României a avut doi câştigători: Marin Goldberger şi Farkas Paneth, amândoi clujeni. La dublu domni a câştigat cuplul E. Diamondstein - Piţu Pop, tot din Cluj.  
	În 1935, echipă Haggibor Cluj (Erős, Goldberger, Diamondstein, Paneth) cucereşte din nou titlul de campioană naţională ,adjudecându-şi şi titlul la simplu(V. Marin Goldberger), la dublu domni ( Diamondstein-Piţu Pop), la dublu mixt (Maretz Victor Vladone). 
	În ajunul pregătirilor pentru participarea la viitorul Campionat Mondial (martie, 1936, Praga), Federaţia Română de Tenis de Masă a perfectat pentru echipa reprezentativă a României (formată exclusiv din clujenii : V. Marin Goldberger, Farkaş Paneth, Victor Vladone, Piţu Pop) un meci la Zagreb contra echipei Iugoslaviei, aflată atunci pe locul 3 în ierarhia mondială. Echipă României, surprinzător, a câştigat în deplasare cu 9-7. Era un semn bun. 
	Echipa naţională a României la tenis de masă s-a pregătit la Cluj, la sala U.E.C., asigurată în condiţii optime de directorul ing. Nestor Meteş, ing. David, jucătorii fiind atent supravegheaţi de omul de sport Albin Moraru şi ajutaţi material şi de marii comercianţi Placsintar, Emil Schuster,  Boschan Géza, Hajos, Pál ş.a. 
	În primele zile ale lunii martie 1936, s-a fixat lotul echipei reprezentative de tenis de masă a României la Campionatele Mondiale de la Praga. El era alcătuit exclusiv din sportivi clujeni : V. Goldberger Marin, Victor Vladone, Farkas Paneth, Piţu Pop, Diamandstein Erwin, la masculin, iar la feminin, tânăra de 15 ani, Angelica Adelstein (căsătorită mai târziu cu Rozeanu) şi E.  Solomon, ambele din Bucureşti. Conducătorul şi căpitanul echipei României a fost Albin Moraru.  
	Au participat echipele a 14 ţări : Austria, Cehoslovacia, S.U.A., Anglia, Iugoslavia, Germania, Belgia, România, Franţa, Ungaria, Polonia, Lituania, Letonia, Olanda. Echipele au fost împărţite în două serii, România făcând parte din seria a II-a alături de Franţa, Ungaria, Polonia, Letonia, Lituania, Olanda. Echipa ţării noastre s-a clasat prima în seria a II-a, învingând şi campioana mondială en titre, Ungaria, cu 5-0. Jucătorul Paneth şi polonezul Elerich au reuşit un record de neegalat: un schimb de minge timp de 2 ore şi 15 minute !! Finala s-a jucat între Austria şi România. După o luptă strânsă în care România a condus cu 4-3, Austria s-a impus în final cu 5-4, devenind campioană mondială.Echipa României devenea vicecampioană a lumii. A fost primul şi cel mai mare succes de  atunci al vreunei echipe sportive din România într-o competiţie la nivel mondial. 
	Campionatul  de tenis din România pe anul 1936 a fost câştigat din nou de   Haggibor (Diamandstein, Erős , Paneth), titlul de simplu băieţi, revenindu-i clujeanului Victor Vladone. La dublu domni, victoria a fost adjudecata  de clujenii Erős-Krebs, iar la dublu mixt, perechea Meretz-Vladone a repetat istoria din anul precedent. 
	În anul 1937, Campionatul mondial s-a desfăşurat în Austria, la Baden bei Wien. Echipa masculină a României, formată din G. Erős, Farkas Paneth, A. Krebs, M. Schapira s-a clasat pe locul 8, iar cea feminină (Angelica Adelstein şi G. Nagy) pe locul 9.
	În urma politicii discriminatorii faţă de evreii din România, aplicată în timpul regimului instaurat de Carol al II-lea (”numerus salachicus„ , apoi ”numerus nullus„) sportivii evrei, după 1938, sunt înlăturaţi din sport. ”În aceste momente se vedea cumpăna din viaţa mea - notează Farkas Paneth - , marile caractere mi-au dovedit înţelepciunea şi spiritul lor uman. Profesor Dr. Iuliu Hateganu, într-un cadru festiv, mi-a dăruit o mică cupă de argint pentru meritele mele, spunându-mi: « Munca şi talentul te vor răsplăti în viaţă. Abuzurile sunt trecătoare şi nu definesc spiritul uman. Priveşte înainte cu încredere ! ». Nici dânsul, nici eu nu ştiam ce ne rezervă viitorul apropiat."
	În 1940, din cauza evenimentelor internaţionale tulburi, a celui de-Al Doilea Război Mondial, Campionatul Mondial de tenis de masă nu s-a mai disputat. Nici în acel an, nici în următorii. Campionatul Mondial de Tenis de Masă a fost reluat în anul 1947, când a fost aleasă ca loc de desfăşurare, capitala Franţei, Paris.
	
          4. Lupte. Box. Scrimă

	După 1918, în peisajul sportiv clujean se pot distinge şi strădaniile unor susţinători, antrenori şi sportivi, de a face să se afirme şi pe plan naţional şi internaţional şi aceste ramuri sportive. Încă de la începuturile sale, în 1919, S.S.S. Universitatea avea printre secţiile sale şi pe acelea de lupte şi box. La lupte greco-române aflăm preşedinţi pe Teofil Moraru şi Liviu Sălăgean, mai vechi animatori ai sportului românesc transilvănean. Printre sportivii de atunci ai secţiei de lupte care participă la concursuri, obţinând bune rezultate, îi găsim pe Pálosi, dr. Hodor, Mureşan, Puia.
  	La 10 mai 1922, la Cluj, în organizarea clubului "Universitatea", se înfiinţează Academia de luptă, box şi scrimă, având ca antrenori pe Marian Pop, ing. Vincze, la scrimă, Virgil Salvan, la box, în acelaşi timp şi preşedinte.	
	Clubul „Universitatea”, la 6 mai 1923, organizează la Cluj, un concurs de lupte la care participă cei mai buni sportivi din ţară la această disciplină, printre care se remarcă luptătorii bănăţeni, cu vechi tradiţii în acest sport.
	După o cercetare a documentelor la Cluj, începând cu ultimele decenii ale sec. XIX (despre care am făcut deja amintire), sportul luptelor sub formula organizată, în cadrul unui club, se practică începând cu anul 1911, o dată cu înfiinţarea K.M.S.C ( Clubul Sportiv Muncitoresc Cluj ), cu sprijinul atleţilor de atunci, care practicau în egală măsură gimnastica, probele atletice, scrima, boxul, luptele.
	După 1925-1926, sportul luptelor la Cluj capătă consistenţă prin organizarea diferitelor concursuri regionale, interorăşeneşti, naţionale, la care participă şi luptătorii clujeni. La Campionatele naţionale ce au avut loc la Bucureşti, în 1930, luptătorul clujean Győrkős Ferenc, s-a clasat pe locul I, fiind clasificat ca cel mai bun tehnician din acel timp. De asemenea, antrenorul şi cunoscutul luptător Klein Sándor, s-a clasat pe locul II.[footnoteRef:38]  [38:  Kiss Dionisie, Márton Gheorghe, Aspecte din istoricul sportului de lupte din oraşul Cluj, ( mss. În arhiva autorului, G.I.B.). [ 1974 ].] 

	Până în 1918, dintre practicanţii clujeni ai boxului, cel mai valoros sportiv pe plan naţional şi internaţional a fost, fără îndoială, Virgil Salvan. În primul deceniu de după 1918, sportul cu mănuşi cunoaşte o oarecare înviorare organizatorică, în cadrul unor cluburi sportive de tradiţie, ca: K.K.A.S.E. (Clubul Sportiv al Angajaţilor Comerciali din Cluj), înregistrându-şi atenţia spre mediile muncitoreşti, orientare îndreptăţită, care după mai mulţi ani, îşi va arăta roadele. În primii ani de după 1918, sportul acesta are o oarecare trecere şi în mediul studenţesc, dar apoi,  încet,  încet, interesul scade şi din lipsa mijloacelor.
	După Primul Război Mondial, ajunge la Cluj, sculptorul Gyemánt János, pasionat al boxului şi un excelent pedagog. În scurt timp reuşeşte să strângă în jurul său la K.K.A.S.E. o serie de tineri extrem de talentaţi ca : Pálfi Victor, fraţii Dorian şi Tătaru, Bűkősi, Kézdi şi Schlezak, tineri care au reuşit curând să afirme boxul clujean pe plan naţional.
	În anul 1930, semi-mijlociul Pálfi Victor a adus oraşului său natal prima centură de Campion naţional al României, urmând să o dobândească din nou în următorul an.[footnoteRef:39] [39:  I., Chendereanu, F., Stanomir, Scurt istoric al sportului clujean, ( mss.) 5 decembrie 1974.] 

	În această perioadă, majoritatea cicliştilor, gimnaştilor şi boxerilor din Cluj, erau din mediul muncitoresc.
Înainte de a figura printre secţiile sportive ale căror existenţe au fost consfinţite la adunarea generală de constituire a S.S.S. „Universitatea”, din februarie 1920, scrima a fost prezentă în viaţa sportivă a tinerilor români transilvăneni cu mulţi ani înainte. Apare printre sporturile practicate în cadrul secţiei sportive ce a luat fiinţă în anul 1913 pe lângă Societatea Academică „Petru Maior” din Budapesta. În anul 1914, printre secţiile sportive ale nou înfiinţatului Club Sportiv al Tinerimei Române din Cluj, sau Clubul Sportiv Ardelean din Cluj, cum se mai numea, figurează şi scrima. Şef de secţie al acesteia era doctor Petru Vlad; referent şi practicant al scrimei, Mircea Prişcu. Însuşi secretarul clubului, Gavrilă Deac, era campion la scrimă şi antrenor. De altfel, la marea sărbătoare sportivă de la Orăştie a românilor transilvăneni, din luna mai 1914, au figurat şi întreceri de scrimă la care au participat şi sportivi aparţinând secţiilor pomenite mai sus. Din rândurile lor vor fi desemnaţi şi învingătorii : Mircea Prişcu la floretă şi Giurgiu la sabie, ambii de la Clubul Sportiv Ardelean, iniţiatorul şi organizatorul acestei „mici olimpiade” a sportivilor români transilvăneni.
Asadar, scrima este una din secţiile cu vechime de la S.S.S. Universitatea. Primul preşedinte al secţiei a fost Marin Nica. Maiorul Marian Pop şi inginerul Ion Vinţe sunt marii animatori ai scrimei în vremurile ei de la început la „U”. Pentru pregătirea sportivilor este angajat maestrul Ludovic Schenker. Clujul va deveni curând al doilea centru de scrimă al ţării, după Bucureşti. Se vor organiza primele campionate regionale. Marian Pop devine campion la sabie. Încă din primii ani de la înfiinţare se remarcă sportivul Adrian Deheleanu. Din 1924 până în 1931, obţine victorii la sabie şi floretă în multe concursuri oficiale regionale, naţionale, universitare. Se vor remarca în aceste întreceri, alături de Adrian Deheleanu, şi alţi concurenţi valoroşi : Markovici, Kakucs, la bărbaţi; Simay şi Vitályos, la femei. După 1932 succesele scrimerilor universitari se înmulţesc. Adrian Deheleanu devine campion naţional la sabie. Neufeld, Klein, Iuliu Boldor sunt alte nume ce se vor impune. Gheorghe Man va domina toate concursurile în perioada 1934 – 1935. multiplu campion la sabie şi component al echipei de sabie, de asemeni campioană, alături de Boldor, Deheleanu şi Bachner. 
	Dintre secţiile de scrimă ale oraşului Cluj, cele mai bune rezultate le-au obţinut sportivii clubului „Universitatea”, alături de cei de la K.A.C, Haggibor, ş.a: Adrian Deheleanu (n. 1905, fratele fotbalistului Vasile Deheleanu) a fost vicecampion naţional la floretă în 1929, la sabie în 1931 şi locul 3 la floretă în 1931; dintre fete se remarcă: Simay Margareta, loc. 3 la campionatul naţional 1924, Marcovici, vicecampioană naţională la sabie (Bucureşti 1929), Vitályos, Kakucs şi alţi sportivi şi sportive, campioni şi vicecampioni locali, regionali, universitari, ş.a.m.d.
	Actele şi documentele referitoare la începuturile sportului scrimei în Cluj, scot în evidenţă personalitatea colonelului Marian Pop, din Cluj, care poseda o serie de acte referitoare la istoria scrimei. Marian Pop s-a născut la 19 septembrie 1889, în comuna Driviciorii Mici (raionul Gherla). Tatăl său, Vasile Pop, ţăran cu ştiinţă de carte, a fost numit învăţător la şcoala confesională din Driviciorii Mici şi din Mohelu. Mama sa, Ana Pop era o femeie energică. Marian Pop a urmat şcoala primară la şcoala armeană, de limbă maghiară, din Gherla, apoi din 1901 până în 1909, a fost elev al liceului din Gherla, unde s-a distins la educaţie fizică.
	Noul edificiu al liceului are o sală de gimnastică construită în 1901. Primul profesor de gimnastică (calificat), a fost Gavril Csinadi, dascăl şi al lui Virgil Salvan. În 1906 Szantó I. , profesor de gimnastică, a ţinut la liceul din Gherla, un curs de scrimă pentru elevi. Marian a urmat cursul şi a devenit pasionat pentru acest sport. În 1907 a obţinut medalia de argint  (gradul întâi), la concursul de gimnastică de la liceul din Gherla. După terminarea licelui a urmat cursurile Academiei militare Ludovica din Budapesta, între 1909-1912. La Budapesta s-a specializat în scrimă, în proba de sabie individuală şi pe echipe, fiind distins cu două palete.
	Din 1913 până în 1921, ca ofiţer la Bistriţa, a practicat tirul cu arma şi pistolul. În 1921 a fost transferat la Cluj, unde a fost apreciat ca excelent instructor scrimeur şi a adunat o colecţie de documente referitoare la trecutul acestui sport.
	În primăvara anului 1922, Marian a întâlnit, la Cluj, pe ing. I. Vincze din Budapesta, elevul maestrului de scrimă Santelli. Aceştia se cunoşteau din 1912 de la Budapesta. Cei doi au discutat cum ar putea contribui la dezvoltarea scrimei în Cluj şi la relaţiile cu organizaţiile de scrimă din străinătate. Marian a reuşit să adune un număr de amatori de scrimă şi a luat contact cu organizaţia studenţească. A început antrenamentele şi, după câtva timp, a organizat prima gală de scrimă, pentru propagandă. Dr. Coriolan Tătaru, profesor la Facultatea de Medicină din Cluj, şi-a dat concursul la organizarea unei gale de scrimă, punând la dispoziţia antrenorului o sală de gimnastică pentru antrenament. În scurt timp s-au adunat următorii amatori: ing. I. Vincze, Carol Gáal, Teodor Cotuţiu, prof. Prişcu Mircea, dr. Ioan Cosma, dr. Ioan Tolciu, Marian Pop.
	Inginerul Vincze şi-a asumat rolul instructorului. La 9 iulie 1922, s-a organizat prima gală de scrimă din Cluj, în sala Redutei (actualul Muzeu Etnografic), de pe str. Memorandumului.
	La 24 aprilie 1924 a apărut Regulamentul concursului de scrimă, editat de Comitetul regional FSSR din Cluj, semnat de ing. Ciortea, preşedinte şi căpitan de poliţie, Chifor- secretar. Reproducem acest document:
„Comitetul Regional FSSR Cluj - Subcomisia de scrimă”
Regulamentul concursului de scrimă
1. Subcomisia de scrimă a Comitetului Regional FSSR Cluj aranjează în zilele de 2, 3, 4 mai a.c. concurs de scrimă cu floretă şi sabie, cu participarea membrilor cluburilor aparţinătoare Regionalei şi altor amatori.
2. Participanţii vor concura într-un grup unic.
3. Numirile sunt a se anunţa domnului Ludovic Schenker, profesor de scrimă Cluj, str.Văcărescu nr. 26 până la 26 aprilie 1924. Cu această ocazie se va numi şi genul armei  (floretă sau sabie). Taxa de concurs 50 de lei pro armă şi persoană, trebe trimeasă prin mandat poştal la adresa domnului secretar Ioan Chifor Cluj, Calea Regele Ferdinand nr. 89.
4. Pentru concurenţi întrucât la numire îşi exprimă dorinţa, comitetul aranjator se va îngriji de cuartiruire la hotel.
5. Concursul va avea loc în sala de Gimnastică a colegiului reformat din str. Kogălniceanu la orele 6 p.m. în 2 şi 3 mai a.c. Concursul decisiv şi academia de scrimă va avea loc în 4 mai 1924 orele 9 a.m. în sala mare a Redutei din str. Memorandumului.
6. Concurenţii întârziaţi de la terminele fixate în punctul 5, nu se vor admite în concurs.
7. Concursurile vor fi arbitrate de un juriu de 4 membri. Contra decisiunei juriului nu se admite nici o observare sau apelare.
8. La asalturi va arbitra o comisie din 3 membrii.
9. Participanţii vor face două asalturi de clasificaţie care asalturi vor servi la stabilirea capacităţii concurenţilor. În această probă concurenţii vor fi clasificaţi în punctele 1-12  luând în consideraţie atât calitatea cât şi numărul tuşurilor. Perechile se vor trage la sorţi, cu toate acestea juriul are dreptu să combine după buna sa apreciere. Minimul admisibilităţii pentru continuarea concursului este de 5 puncte.
10.  Concursul preliminar se va face în grupuri de 5 compuse de juriul concursului. În cadrele acestor grupuri, concurenţii între ei vor face câte un asalt de 4 tuşuri. Cei mai bine calificaţi 3 din fiecare grup ajung la concursul decisiv unde vor repeta asalturile între ei. Din rezultatul acestor asalturi concurenţii se vor clasifica definitiv. La concursul de floretă participanţii se vor grupa în raport cu numărul participanţilor. La rezultatul definitiv decide numărul învingerilor. În cazul identităţii de învingeri se va lua în considerare numărul tuşurilor date.
11.  Juriul va distribui participanţilor premii în număr corespunzător. Nime nu poate însă primi mai mult de un premiu.
12.  Concurenţii sunt obligaţi să se prezinte cu arme şi costume reglementare.
13.  Participantul atins este obligat a se opri şi a anunţa tuşul. În cazul unui tuş nereglementar atinsul se va opri şi va anunţa de asemenea. Juriul decide asupra valabilităţii tuşului.    
14. Întrucât unul dintre concurenţi se va retrage la limita pistei (teren) această împrejurare nu va putea servi de motiv pentru întreruperea asaltului.
15. Încotro cade în detrimentul provocatorului. Tuşurile duble sunt a se evita, deoarece repetate se vor impune ambilor adversari. 
16. Distribuirea premiilor se va face după terminarea academiei Cluj, la 12 aprilie 1924, Preşedinte: inginer Ciortea , Secretar : căpitan de poliţie Chifor.”
În toamna anului 1922, antrenamentele de scrimă se fac în sala de gimnastică a fostului liceu reformat (azi Şincai) sub conducerea lui Francisc Varga, profesor de educaţie fizică. În august 1923 la Cluj a avut loc o întrecere de scrimă la care au participat şi studenţii de la Budapesta, instruiţi de Santelli.
	La Cluj se formează o subcomisie de scrimă. Din 1923 până la sfîrşitul anului 1924 preşedintele subcomisiei a fost inginerul şef al municipiului Cluj, Ciortea. An de an creşte numărul amatorilor de scrimă la Cluj. La 28 ianuarie 1925 se elaborează statutele clubului de scrimă Cluj, C.S.C."Clubul de scrimă Cluj”. Din club făceau parte, în funcţiile de conducere: Prof. C. Cozma, notar public, cel care întocmeşte actele juridice ale clubului.
          5. Jocul de popice
          
              Este cunoscut de sute de ani, dar practicarea organizată a acestui sport în oraşul Cluj se face începand cu deceniul al 4-lea al secolului XX. Până atunci acest joc nu urmărea realizarea unor performanţe, ci destinderea, relaxarea după programul de lucru, organizandu-se întreceri ocazionale, individuale, pentru stimulare.
	La început, în primele decenii ale secolului XX se simte puternic influenţa breaslelor, echipele organizându-se pe meserii, ateliere, fabrici. Astfel apar la Cluj echipe purtând numele de : Hercules, Smeul, Avram Iancu, Favorit, Matador, Solidaritatea ş.a. Întrecerile acestor echipe erau ocazionale, ele având mai mult un caracter amical, neprezentând încă performanţe.

          6.Scurt istoric al patinajului clujean.

Patinajul, la începutul începuturilor, nu a fost un sport sau un mijloc de agrement, ca în zilele noastre. Multitudinea descoperirilor arheologice dovedesc că omul primitiv folosea patinele cconfecţionate din oase de animale, în special de cal şi de ren, ca mijloc de circulaţie în deplasările lui pentru procurarea hranei. În diferite muzee din lume se găsesc patine din oase, al căror finisaj, mai reuşit sau mai rudimentar, arată un întreg proces de dezvoltare a patinelor şi, prin aceasta, şi a vitezei de deplasare a patinatorului primitiv. Cele mai vechi patine sunt apreciate a avea respectabila vârstă de 20.000 ani, dar poate unele săpături viitoare vor scoate la iveală patine şi mai vechi. Patinajul a fost răspândit şi pe teritoriul patriei noastre. Mărturie stau cele două patine din os care se pot vedea în Muzeul Sporturilor din Cluj-Napoca. Ele au fost găsite cu ocazia săpăturilor fundaţiei "Casei de Cultură a Studenţilor". Arheologul Ion Mitrofan a apreciat vârsta lor la aproximativ 3000 ani (cca 1150-800 î.e.n.). Ele prezintă o serie de caracteristici care dovedesc scopul utilizării lor: urme de fasonare, orificii pentru introducerea legăturilor, probabil tendoane de animale, etc. Aceste patine sunt cele mai vechi mărturii din patria noastră asupra începuturilor patinajului ca sport. Cu trecerea timpului, patinele de oase au fost abandonate în favoarea patinelor de metal. La început s-a confecţionat numai lama din metal, dar pe urmă toată patina. Mult timp patinele au fost fixate pe picior cu ajutorul curelelor şi numai la mijlocul secolului trecut a fost inventată patina fixată cu şuruburi pe gheată. Astfel patina a devenit potrivită pentru patinajul sportiv: atât patinajul viteză, artistic, cât şi hochei pe gheaţă.
	La Cluj, sportul patinelor a fost foarte răspândit din timpuri străvechi şi numeroase dovezi scrise stau în sprijinul acestei afirmaţii. Se patina mai ales pe gheaţa Someşului, dar şi pe gheaţa unor lacuri. Printre primii patinatori clujeni, despre care se aminteşte că a fost şi un excelent concurent al vremurilor lui, a fost şi renumitul savant Brassay Samuel, care a trăit exact l00 de ani (1797-1897). Aşa de mulţi au fost adepţii patinajului încât, din iniţiativa lor, a fost amenajat, în anul 1866, actualul Parc  din mijlocul oraşului, care a cuprins şi un lac pentru canotaj vara şi patinaj iarna. Astfel a luat proporţii ideea de a se întruni adepţii patinajului şi de a transforma patinajul de agrement într-o activitate sportivă organizată.
	La începutul anului 1872, la 20 februarie, după cum anunţa un ziar local, „s-a recrutat o mică societate pentru îndrăgirea patinajului", ai cărei membri „nu s-au sfiit să lege cu sfori un fier de piciorul lor şi să alunece neîndemânatic pe gheaţă". Astfel a luat fiinţă "Asociaţia de patine din Cluj", primul club specializat pe o ramură de sport din ţara noastră. Din ziua aceasta se socoteşte naşterea sportului patinajului la noi în ţară şi, în afara tirului, este cea mai veche activitate sportivă organizată din România.
	Nici un alt sport nu are atestare documentară atât de veche precum patinajul şi este mândria noastră că, în această privinţă, Clujul a fost iniţiatorul. În statutul "Asociaţiei de Patine din Cluj" a figurat, printre altele: „propagarea şi răspândirea sportului de patinaj". În ziua de 17 februarie 1874, adică la aproape 2 ani după înfiinţare, s-a organizat primul concurs de patinaj din Cluj, unde bărbaţii s-au întrecut pentru "Premiul femeilor" şi femeile pentru "Premiul bărbaţilor". Din păcate, nu cunoaştem numele câştigătorilor.
	Exemplul Clujului a fost urmat rapid şi de către alte oraşe din ţara noastră. Astfel, putem spune, fără a greşi, că municipiul nostru a provocat o emulaţie şi în alte oraşe. În timp relativ scurt, au apărut asociaţii de patinaj în multe oraşe din ţara noastră.
	La început, la Cluj, s-au organizat concursuri de viteză, în completarea cărora s-au introdus probe speciale: alergarea cu spatele înainte, întreceri cu obstacole şi sărituri în lungime cu patinele. Se organizau întreceri şi pentru femei, denumite „concursuri de rândunici". La 16 ianuarie 1882 s-a dansat cadril franţuzesc în acompaniamentul fanfarei militare din Cluj. Având un succes enorm, în 12 februarie 1882, s-a introdus şi un „concurs estetic" al cărui prim câştigator a fost patinatorul Dezideriu Velitis. S-au organizat serbări pe gheaţă, care se terminau de obicei cu baluri pe gheaţă. Printre primii performeri ai patinajului artistic trebuie să amintim, dintre copii, pe Ernest Veisel, la femei pe Ghizela Merza şi la bărbaţi pe Coloman Rettegi. În anul 1886 se realizează, cu ajutorul unei maşini cu aburi, şi iluminarea patinoarului din parcul oraşului.
	La concursul din 13 ianuarie 1888, Bela Golner cîştigă proba de 500 metri cu 1 min. 30 sec. În 1894 Clujul avea deja patru patinoare naturale (atâtea nu avem nici în prezent). În 1896 se amenajează încă două şi se inaugurează şi noul Pavilion al "Asociaţiei de Patinaj din Cluj" (unde actualmente este restaurantul Chios) care a fost prevăzut cu vestiare şi bufet. Totodată, avea lumină electrică, asigurată de un motor acţionat cu gaze. În 1897 se remarcă pentru prima oară multiplul campion de mai târziu, Andrei Somodi, la categoria copii, clasându-se deocamdată pe locul II.
	În 1905, se organizează la Cluj primele concursuri în conformitate cu prevederile regulamentului internaţional. Se înregistrează şi primele recorduri la viteză, iar la patinajul artistic apar primele perechi. Au fost invitaţi la Cluj, pentru demonstraţii şi concursuri, cele mai mari vedete din lume la timpul respectiv. Astfel, a apărut în faţa publicului clujean Lilly Kronberger, de patru ori campioană mondială la patinaj artistic, şi alţi patinatori de valoare mondială sau europeană.
	Printre vedetele clujene din timpurile acelea se numără Ştefan Somodi, la viteză (vicecampion olimpic la săritura în înălţime din Londra 1908) şi Andrei Somodi, la artistic, care a câştigat şi câte un titlu de campion universitar, în 1908 şi în 1909. În acelaşi an, el a învăţat săritura Bittberger, chiar de la inventatorul ei. Printre campionii de viteză, mai poate fi amintit şi Iosif Voith, care a devenit cel mai bun vitezist din vremurile acelea, din Transilvania.
Clubul „Universitatea" a avut, încă din primii ani de existenţă, puternice secţii de patinaj şi hochei pe gheaţă. La patinaj artistic bărbaţi, se remarcă, în mod deosebit, doctor Elemer Hirsch (fotbalist de valoare, jucător în echipa naţională, component al echipei de hochei "U"). Multiplu campion naţional şi câştigător al multor concursuri naţionale, dr. Hirsch îşi înscrie în palmares, printre alte reuşite, următoarele: campion regional între anii 1924-1927; campion al României în anii 1924, 1925 şi 1927. Se alătură doctorului Hirsch, pe linia bunelor performanţe, Victor Linul, campion al României în 1928, Baby Bohăţiel, vicecampioană regională în 1928 şi vicecampioană a României în proba de perechi, în 1928 (împreună cu Gyorgy Bilkey). Alături de cei de mai sus, s-au remarcat patinatorii Bencze, la bărbaţi şi Linul, la femei. 
În anul 1928, Federaţia Româna de Patinaj îşi stabileşte sediul la Cluj, unde activau cele mai puternice şi mai vechi secţii de patinaj din ţară: Universitatea, Victoria, K.K.E., "România". Preşedinte al acestui for este ales dr. Nemeş Aurel, membru al Clubului Universitatea.
Patinajul artistic universitar clujean va căpăta o deplină confirmare în deceniul următor. Mai întâi, în 1931, Puşcaşu, la bărbaţi, şi Clara Ciorba, la femei, obţin locurile 3 la campionatele naţionale. Din 1932, patinajul artistic este dominat cu autoritate de Maxim Bindea, multiplu campion şi câştigător a numeroase concursuri internaţionale. Începând cu anul 1936, anul cuceririi primului titlu naţional şi până la cucerirea celui din urmă, în 1957, numele său va figura pe locuri fruntaşe şi în marile competiţii internaţionale. 
În anul 1939, ocupă locul al IX-lea la campionatele mondiale de la Budapesta. Ludu, Zăpîrţan, Popovici, Bohăţiel sunt nume ce vor completa tabloul participărilor valoroase la concursurile de patinaj artistic la bărbaţi în perioada 1932-1935.
La campionatele naţionale de patinaj viteză întâietatea şi-o dispută cucerind titluri de campioni Rusu Magda, Stanciu Gigi, Pop Barbara, Nagy Gabriela, la femei, Witemberg, Papp Eremia, Reiner, Gebefügi, Ludu, la bărbaţi.
	La primele campionate naţionale de patinaj viteză, organizate la Bucureşti, în 1924, primele 2 locuri au fost ocupate de clujenii Zoltan şi Ludovic Marczinkievitz. La patinaj artistic, fotbalistul echipei naţionale, şi al lui „U”, dr. Elemer Hirsch, câştigă fără emoţii. Pe locul 4 se situează clujeanul Ludovic Beke şi pe locul 5 un alt clujean, Aurel Puşcaşiu. În 1925 câştigă tot Hirsch, întrecându-i pe Puşcaşiu şi Beke. Ludovic Beke, împreună cu vicecampioana naţională, Ana Bijaky, câştigă titlul la perechi, performanţă repetată de încă 6 ori în anii următori. La proba de viteză, titlul de campion revine tot lui Marczinkievitz. În anul 1928, campionatele se desfăşoară la Cluj, unde câştigă Victor Linul, elevul lui Hirsch. La proba de viteză, la 5000 m şi cea de poliatlon, câştigă Ladislau Kormos.
	În anii următori se remarcă Bela Horosz, elevul lui Somodi, câştigător de 5 ori  al titlului de campion naţional. Tot din iniţiative clujene se organizează şi primul cantonament la altitudine pentru patinatori, la Lacul Roşu.
	Între cei care s-au remarcat în proba de patinaj artistic bărbaţi, după 1920, au fost dr. Hirsch Elemèr (fotbalist selecţionat şi în echipa naţională a României), campion al României în anii 1924 (Bucureşti), 1925 (Braşov), 1927 (Cluj), câştigător a numeroase titluri regionale, concursuri pe ţară, jucător, apoi conducător al primei echipe de hochei pe gheaţă a „Universităţii” din Cluj, Victor Linul, campion al României (Cluj, 1928). La patinaj artistic pentru femei s-a remarcat Baby Bohatiel, vicecampioană regională (Cluj) în 1928, vicecampioană a României în proba de patinaj artistic perechi (împreună cu Gheorghe Bilkei), în 1928 (Cluj). În acei ani, la Cluj acţionau cele mai vechi şi mai puternice echipe de patinaj din România, în cadrul cluburilor „Universitatea”, „Victoria”, K.K.E.- Societatea de Patinaj din Cluj, „România” ş.a. La 13 ianuarie 1928, Federaţia de Patinaj a României îşi avea sediul la Cluj, în funcţia de preşedinte fiind ales căpitanul medic dr. Aurel Nemeş. 
           7.Hochei pe gheaţă
La puţină vreme de la înfiinţare, în cadrul clubului „U”  a luat fiinţă şi secţia de hochei pe gheaţă, prima din Cluj şi întâia grupare sportivă în această ramură în mediul universitar din România. Dintre cei care au fost pionierii acestui sport la Cluj, amintim pe Constantin Buga (fotbalist), Lelu Sabău (fotbalist), Indrieş, Vancea, Gebefügi, Papp Emeric, dr. Biro, Orban, Kuti, dr. Hirsch Elemèr (fotbalist, patinator artistic). La început, conducătorul echipei a fost căpitanul medic dr. Aurel Nemeş, apoi dr. Hirsch Elemèr. Începuturile practicării, acestei discipline sportive în cadrul S.S.S. Universitatea, se situează în perioada anilor 1925-1926. Confirmă această dată şi Mihai Flamaropol, în volumul său: "Hochei - 50 de ani de existenţă". Ne pune în temă cu împrejurările naşterii echipei de hochei pe gheaţă, Constantin Buga, fostul portar al echipei de fotbal "U". Împreună cu prietenul şi colegul său de echipă, Sabău, vor înfiinţa echipa de hochei, stârniţi de îndemnul lăuntric de "a-şi pune în valoare însuşirile fizice şi înclinaţia firească de exteriorizare a talentului lor polivalent'. Deşi au găsit mulţi adepţi ai realizării acestui proiect, piedicile pe care le-au avut de învins au fost numeroase şi numai insistenţa, elanul şi pasiunea lor au făcut ca în final ideea lor să prindă viaţă.
Antrenamentele şi chiar jocurile se desfăşurau în echipament de fotbal, mai puţin bocancii, care, firesc, erau înlocuiţi cu ghetele cu patine. Într-un târziu, în urma unor intervenţii, s-a reuşit aducerea din străinătate a unui rând de echipament specific. Lotul primei echipe era alcătuit din sportivi practicanţi ai altor discipline sportive: Hirsch, Buga, Nemeş, Guga, Sabău, Indrieş, Vancea, Gebefügy, Papp E., dr. Biro, Orban. Echipa dispută primul meci cu Tenis Club Bucureşti, iar înfrângerea, scontată, n-a fost deloc descurajantă: 0-1, împotriva unui adversar rutinat şi de mare faimă.
Urmează multe alte meciuri, chiar şi cu echipe din străinătate (B.E.A.C.-Budapesta), iar înfrângerile, oarecum fireşti, dar, aşa cum s-a subliniat, la scoruri minime, nu i-au descurajat pe băieţi. Se vor avânta cu mai mult elan, cu entuziasm sporit, iar experienţa acumulată de la rneci la meci va face să apară curând şi semnele unui progres ce se va materializa în obţinerea unor rezultate dătătoare de speranţe. 
În anul 1930, într-un campionat neorganizat, încă, după sistemul clasic, Universitatea aspira, ca şi alte echipe, la câştigarea titlului de campioană naţională, la care îi dădeau dreptul rezultatele bune obţinute în cursul sezonului. Acesta va reveni însă altei echipe. 
Acest prim succes a fost prefaţat, în anul 1928, de un alt rezultat şi acesta, deosebit de valoros: locul al ll-lea într-o finală de campionat disputată la Cluj cu Hochei Club Român din Bucureşti. Scor: 0-3. Formaţia lui "U" din această finală: Buga, Hirsch, Szabo, Nemeş, Ritter, Ghilezan, Sabău, Orban, Bencze. 
În perioada anilor 1935-1937, "U" participă la turneele finale alături de echipele H.C. Bragadiru, Telefon Club, ambele din Bucureşti, Dragoş Vodă şi Jahn - ambele din Cernăuţi, S.C. Miercurea Ciuc. În anii 1938-1940, "U" ia parte la campionatele regionale. Conducători ai echipei au fost în această perioadă cpt. Nemeş, apoi dr. Hirsch Elemer, fost campion la patinaj artistic şi jucător de fotbal. Printre jucători figurau: Kuty, dr. Biro, Boitor, Eremia, Pogăceanu, Ştefănescu, Mura, Domide, Cobîrzan, Imre, Eugen Ciucă, David, Buduc, Daroczi, Pusztái, Pop B., Reiner, Telea I şi II, Sângeorzan I şi II, Frăţilă, Covrig, Marian, Marincaş, Hariton, Tănase.
	Echipa clujeană s-a înfruntat de multe ori cu cea din Miercurea Ciuc, cu Tenis-Club şi Hokey-Club din Bucureşti, cu BEAC din Budapesta. 
	La campionatele naţionale din ianuarie 1928, care au avut loc la Cluj, echipa de hochei  „Universitatea” s-a clasat pe locul II, campioană fiind „Hokey Club Bucureşti”. Clujul a aliniat o formaţie în care evoluau: C.Buga (fotbalist), Lelu Săbău (fotbalist), E.Hirch (fotbalist, patinator), Nemeş, Beneze (patinator), I.Ghilezan (fotbalist), Orban, ş.a. Această echipă a „Universităţii” Cluj a devenit, în anul 1930, campioana României.  
           
             8. Înotul sportiv. Polo pe apa.

           În oraşul Cluj, a apărut, după primul război mondial, practicându-se în bazinul "Diana" şi la Ştrandul oraşului, înfiinţat în 1913. Activitatea competiţională a început mai târziu ca în alte oraşe (Bucureşti, Oradea, Tg. Mureş, Brăila, Galaţi). Totuşi, Clujul, în scurt timp, a devenit un centru puternic al nataţiei româneşti. În 1923, se înfiinţează Comisia de nataţie regională, unde, ani îndelungaţi, a activat Seliceanu Grigore. Se înfiinţează secţii de nataţie în cadrul cluburilor existente sau nou înfiinţate (KAC, KKASE, Haggibor şi „U” Cluj). Secţia de nataţie, ca şi cea de polo, figurează printre secţiile Clubului "U" începând cu anul 1924. La Adunarea Generală a S.S.S. "Universitatea" din acel an, când s-a ales şi o nouă conducere, cele două ramuri sportive-surori vor mări la opt numărul secţiilor ce activau în cadrul clubului.
Primul preşedinte al secţiei: cpt. Giurgiu. Din păcate, despre aceste două secţii ale Clubului "U", încărcate de glorie, de mare tradiţie, se vorbeşte acum numai la timpul trecut. Fiecare din ele au adus clubului faimă şi prestigiu; împreună cu fotbalul şi atletismul au constituit secţiile pivot ale Univesităţii.
La nataţie, numărul titlurilor de campioni naţionali şi al recordurilor naţionale stabilite, la seniori şi juniori, la masculin şi feminin, în cei peste 30 de ani ai existenţei sale, este impresionant. Dacă între anii 1925-1928, înotătorii universitari clujeni se afirmă mai mult pe plan local şi regional sau în concursuri interoraşe, începând cu anul 1929 ei se vor afirmă şi pe plan naţional. Iată o lungă listă a înotătorilor ce se impun în aceasta perioadă: Gh. Giurgiu II, V. Giurgiu III, Mărgineanu, Körmendy, Deutsch, Ghilezan, Ballo II, Bilkey, Horacsek, Ziegler, Geréb, Török, Grigore Paşca, Gavrilă Orosz, Lörinczi, Asztaloş, Crucin, Nagy, la bărbaţi, Ujhelyi, Bucur, la femei. 
Laurii celor mai multe victorii le-au cules Emil Ziegler, 20 de titluri de campion naţional; Arthur Horacsek, 6 titluri; Gavrilă Orosz, 5 titluri; Ecaterna Orosz, 30 titluri; Maria Bucur, 6 titluri; Török şi Hanko la sărituri în apă, dar şi Grigore Paşca, Gh. Giurgiu, Aranyossi, Bundialek, Széplaky Bara, Ciortea, Opreanu, Hristea, Schönfeld, Erdös, Miclea, Th. Bindea. Hartig, Boitor, la bărbaţi şi Vlad, Stanciu, Erdös, Ballo, Rusu, Pop, Enghiş, la femei.
            Având în vedere existenţa a numeroase cluburi, participarea înotătorilor la numeroasele concursuri care se organizează pe plan local este masivă, ajungându-se astfel în scurt timp la câteva rezultate remarcabile. Amintim pe talentatul înotător I. Pusztafi (KAC), decedat de tânăr, şi pe Sniaritz Marika (KAC), mai târziu concurentă la „U”. Tot în acest timp se organizează primele meciuri de polo şi concursuri de sărituri.  În 1927, „U” Cluj participă pentru prima oară la campionatul naţional, cu înotători, unde se clasează pe primele locuri, devenind în scurt timp unul dintre centrele cele mai puternice din ţară. Între anii 1928-1935 remarcăm înotătorii: Emil Ziegler*, Arthur Horacsek, fraţii Giurgiu, Rusu, Paşca, Grigore, Aranyossi L., Hect Eva, etc. La săriturile de pe trambulină domină Hanko şi Tőrők, amândoi de la „U” Cluj. 
	Trebuie subliniat faptul că echipa „U” Cluj a fost campioana ţării neîntrerupt, între 1929-1933. Formaţia echipei: Constantinescu, Giurgiu, Oros, Boitor, Ghilezan, Ballo, Tőrők, unii fiind selecţionaţi în echipa reprezentativă a ţării. 
	Aceste rezultate sunt cu atât mai valoroase cu cât condiţiile de pregătire au fost foarte grele (Bazinul Ştrandului nu era pus decât de 2 ori pe săptamână, câte o jumătate de oră, la dispoziţia înotătorilor pentru antrenament, iar cluburile primeau doar câte trei legitimaţii de liberă intrare la ştrand).Top of FormBottom of Form
	*Emil Ziegler (n.1907) a studiat la Tg. Mureş, Budapesta, Firenze (arte plastice) şi, din 1926, dreptul la Cluj. Polisportiv de valoare (campionatul de box al Transilvaniei, 40 de titluri de campion al României la înot, într-un răstimp de 10 ani). Mai târziu s-a stabilit în Australia. Autor de lucrări de istoria artei foarte apreciate.
	Între anii 1935-1936, nivelul performanţelor scade, prin plecarea înotătorilor de valoare naţională ca Horacsek, Rusu, Paşca Grigore, Aranyossi. Rezultate mai bune obţin în această perioadă înotătoarele de la „U” Cluj: Bucur, Ballo, Benedek M., Cros Irina, Nagy Gabriela.
	Prezenţa înotătorilor clujeni la diferite concursuri din alte localităţi ale ţării s-a remarcat încă din 1923, când Pusztafi a câştigat locul I la Cupa Felix, unde au participat peste 200 înotători. An de an clujenii participă la Cupa Felix, la concursurile din Tg. Mureş, Oradea, stabilind primele recorduri naţionale, apoi la Bucureşti, la Cupa Kiseleff (Cupa Ştrand), unde, în 1930, prin Ziegler, „U” câştigă probele de 200 şi 400 m liber, cu un timp record,  iar echipa de polo învinge echipa Bucureştiului cu 9-2.
În anii până la izbucnirea războiului mondial, au loc concursuri bilaterale (Bucureşti – Cluj), sau triunghiulare (Tg. Mureş – Oradea – Cluj), unde înotătorii clujeni se afirmă din ce în ce mai puternic. Activitatea este restrânsă, până spre 1923-1924, ani, după care, jocul de polo se răspândeşte într-un ritm rapid în multe oraşe din Transilvania. La Cluj, Oradea, Târgu Mureş, Arad, Timişoara iau fiinţă echipe de polo ce vor da un serios impuls acestei activităţi. 
În anul 1925, la Cluj, existau deja patru echipe de polo: "U", Haggibor, K.A.C. şi Victoria. Competiţiile de polo se desfăşurau împreună cu întrecerile de nataţie, ca o anexă a acestora. În anul 1929, într-o finală de campionat cu M.S.E. Târgu Mureş, "U" câştigă primul său titlu de campioană. În anii 1930-1931, campionatele de înot şi polo se desfăşoară în capitală. Învingătoare şi campioană la polo a acestor ani este echipa !'U" Cluj al cărei lot era format din jucătorii: Mitică Constantinescu, Török; Horacsek, Ghiţă Giurgiu, I. Boitor, Gh. Boitor, Gavrilă Orosz, Bilkei, Bállo. Şi în campionatele următoare ”U" îşi va păstra prestigiul cucerit, jucătorilor amintiţi, alăturându-li-se şi alţii: I. Bâra, Titus Cernăuţeanu, Rusei, Petri, Aranyossy, Vancea, Bella Ibrdaky, fraţii Roşianu, Olpreteanu, Arion, T. Deutsch, Gh. Galea, Ziegler, Kovács, I. Hartig, Grigore Paşca. În prim- plan s-au situat portarul Mitică Constantinescu şi Gavrilă Orosz, jucători de mare valoare. După anul 1934, efectivul secţiei va suferi modificări, iar rezultatele vor fi sub valoarea celor de mai înainte.  
	[footnoteRef:40]Între anii 1925-1940 au loc anual campionatele regionale, unde participă, în afara echipei clujene, şi invitaţi din Tg. Mureş, Oradea, Aiud, Zalău. Pe langă înot, se organizau şi concursuri de sărituri de pe trambulină şi campionatele de polo (UKAC, Haggibor, Victoria). [40: Lorinczi F., Szatmari L., Drăgănescu – Cucu Lia

 ] 

	Începând din 1924, se organizează campionatele naţionale. De-a lungul anilor, Clujul a găzduit adeseori aceste campionate, la care înotătorii clujeni obţin, de la an la an, performanţe tot mai bune, cucerind numeroase titluri de campioni (Ziegler Emil, Horacsek Arthur, Pasca G., Aranyos Vasile, Ballo, Orozs G., Giurgiu, Sniaritz M., Bucur Maria, Ujhelyi I., Hecht Eva, Oros Irina, Nagy Gabriela, iar la sărituri, Tőrők Francisc şi Hanko fiind alternativ campioni(1)).
Unul  din foştii componenţi ai echipei de polo „U”, Aurel Ardelean, mai apoi antrenorul echipei pentru mulţi ani, completează cu noi date istoria sportului de polo de apă a clubului studenţesc clujean:  „Secţia de polo a Clubului sportiv universitar „Politehnica" Cluj – Napoca, este, de fapt, urmasa secţiei de nataţie şi polo a Clubului sportiv „Universitatea" Cluj – Napoca, înfiinţată în anul 1919, care ani la rând va funcţiona mai modest, până prin anul 1923, când jocul de polo începe să se răspândească într-un ritm mai rapid, cu deosebire la Cluj, Oradea, Tg Mureş, Arad şi Timişoara. La polo nu exista o competiţie separată de campionat, competiţiile de polo se disputau ca o anexă a concursurilor de înot. Începînd cu anul 1925, în Cluj activează patru echipe de polo: "U", Haggibor, KAC şi "Victoria".
	În anul 1929, este începutul unei noi etape de dezvoltare a înotului şi jocului de polo din ţara noastră, când pentru prima dată se organizează campionatele naţionale de înot şi polo, titlul la polo se dispută între cinci echipe: „U”, KAC, Haggibor, Bucureşti, Tg. Mureş. Finala se dispută între „U” şi MSE Tg. Mureş,  scor 5-1, rezultat care aduce Universităţii primul titlu de campioană.
	În 1930, campionatele naţionale de înot şi polo sunt găzduite de capitală.  La polo, „U” este din nou campioană naţională.
	În 1931, campionatele naţionale de înot şi polo se desfăşoară la Bucureşti, unde puternica echipă a lui „U” cucereşte din nou titlul suprem în următoarea componenţă: Mitică Constantinescu - portar, Tőrők, Horacsek, Ghiţă Giurgiu, Boitor, Orosz Gavril, Bilkei. Meritul acestei echipe şi succesele obţinute s-au datorat în primul rând dragostei faţă de acest joc şi de culorile clubului, deoarece nu au avut antrenor.
	Urmeză o perioadă mai lungă antebelică în care echipa lui „U” nu mai câştigă titlul suprem la polo, deoarece o parte dintre jucători se transferă sau pleacă la studii în alte localităţi. Pe plan regional se menţine pe locuri fruntaşe. În această perioadă, la „U”, au jucat: Orosz Gavril, Bîra Ion, dr.Cernăuţeanu Titus, dr.Russei M., Petri, Szekely Tiberiu, Aranyossi Vasile, Jordaky Adalbert, Bazsa Gh., fraţii Roşianu, Ardelean Aurel, etc.”
	Echipa de polo „U” Cluj a cucerit titlul de campioană naţională în anul 1929 şi 1930, cele mai puternice adversare fiindu-i echipele KAC Cluj, MSE Tg. Mureş şi Tenis Club Român din Bucureşti.
	În 28 iulie 1929, selecţionata oraşului Cluj, formată din echipa „U”, a  fost invitată la festivitatea de inaugurare a ştrandului Kiseleff (azi Tineretului) din Bucureşti şi  a jucat cu selecţionata Capitalei, învingând-o cu categoricul scor de 7-0, în aplauzele a mii de spectatori prezenţi la festivitate.
	Între 1928-1943, echipa de polo „U” a câştigat în fiecare an titlul de campioană naţională. În acest răstimp nu a fost alcătuită echipa selecţionată naţională, deoarece nu s-a putut întâlni internaţional la rang de reprezentative naţionale.

              9. Şahul clujean,
             Cu vechi tradiţii în municipiul şi judeţul nostru, cu aderenţe serioase în mase, poate fi împărţit în două perioade bine distincte. Până în anul 1946 este timpul „şahului de cafenea”, neorganizat, practicat de jucători de o apreciabilă tărie, a căror ierarhie nu era dată de rezultatele unor concursuri oficiale, fără categorii de clasificare. Cu toate că, încă în anul 1921, se organizează un prim campionat al Clujului, disputat în cafeneaua Hotelului Continental şi câştigat de Iosif Mendelsohn (pe locul III clasându-se Zaharia Boilă, participant şi la campionatul Clujului din anul 1975) urmează o lungă perioadă dominată de mici concursuri neoficiale, sporadice, disputate la lungi intervale de timp, în care cele mai bune rezultate le obţinea Nicolae Brody, jucător de forţa unui foarte bun maestru. N. Brody a participat pe cheltuială proprie şi la unele concursuri internaţionale, obţinînd remarcabile succese, printre care şi un loc I la turneul internaţional de la Budapesta din anul 1939.
       

      10.Automobilism
	În septembrie 1920, necesităţile crescânde ale sportului automobilistic în plină dezvoltare pe teritoriul Transilvaniei, au determinat înfiinţarea la Cluj a Automobil Clubului Regional Cluj, sub preşedenţia de onoare a principelui moştenitor Carol. 
	Clubul a participat direct la organizarea marilor concursuri de turism ale A.C.R.R. Din 1927 şi-a oferit propriul program sportiv prin organizarea a nenumărate raliuri la Cluj şi curse de viteză pe Feleac. 
	Raliul Cluj era o cursă de turism cu plecări din diferite centre ale ţării, având punctul final Clujul. Primul rally a fost organizat în 1929 şi a cunoscut un succes cu totul excepţional. Cursele de viteză în coastă, organizate pe dealul Feleacului, au devenit celebre încă din 1930, când au avut loc cursele pentru desemnarea ierarhiei în Campionatul de munte al Europei. Cursele de pe Feleac au devenit foarte cunoscute pe plan internaţional, iar pista Feleacului „este una dintre pistele cele mai frumoase ale Europei”. Până în 1937 au avut loc 5  curse internaţionale cu participarea a numeroase personalităţi, printre care şi Regele  Carol al II-lea, oaspete frecvent al Clujului. 
	Automobil Club Român Cluj s-a mai ocupat şi de problemele turismului automobilistic intern şi extern, organizând Biroul de Turism. Clubul clujean avea filiale în 16 judeţe din Ardeal. Secretariatul era condus în 1937 de dr. V.I. Berdo, iar Automobil Clubul Român Cluj avea în frunte pe Dr. Coriolan Tataru, preşedinte, Eugen Besa, vicepreşedinte, Dr. Ioan Buia, secretar general, Prof. univ. Yves Auger, casier şi Dr. Marius Hanganut, preşedinte al comisiei sportive. Profesorul Valeriu Puşcariu, fost secretar al A.C.R. a publicat un ghid al drumurilor din România, un ghid  turistic şi unul balneologic.
            11. Alpinism
	“În România, prima organizare a “căţărătorilor” a avut loc În 1931 sub numele de “Gruparea Alpină”, desprinsă din Turing-Clubul României şi transformată, în 1934, în Clubul Alpin Român, după modelul vest-european.
	După război, alpiniştii s-au încadrat în asociaţiile sportive de pe lângă uniunile sindicale.
	În Cluj, primele secţii de alpinism din anii ’50 au fost: CFR, Metalul şi Voinţa, care participau la etapele alpinismului competiţional.
	Secţia de Alpinism a Clubului “U” Cluj a luat fiinţă în octombrie 1971 la iniţiativa geologului Valentin Crăciun de la Institutul de Speologie şi a medicului Constantin Mititeanu de la Facultatea de stomatologie.
	S-au putut în acest fel realiza mai multe obiective:
1.Alinierea Clujului, şi în acest domeniu, lângă celelalte centre universitare care aveau deja puternice echipe (secţii) de alpinism: Bucureşti, Braşov, Timişoara,  Iaşi.
2.Continuarea, pe un alt plan, a tradiţiei interbelice a secţiei “Frăţia Munteană” a Turing-Clubului Român, secţie onorată de nume celebre de universitari clujeni: Emil Racoviţă, Valeriu Puşcariu, Leon Daniello, Titu Vasiliu, Remus Doctor şi alţii.
3.Materializarea ideii primului student alpinist clujean - Ene Sabin Doctor – care absolvise strălucit, în 1959, şcoala de instructori de alpinism dar care decedase tragic, în februarie 1962, într-o escală de iarnă în Pietrele Doamnei din Masivul Rarău-Giumalău.
4.Regruparea celor câţiva alpinişti clujeni talentaţi şi experimentaţi rămaşi “orfani” prin desfiinţarea secţiilor sus amintite.
	Activitate:
-Cursuri teoretice şi practice de iniţiere şi perfecţionare în alpinismul de vară (căţărare) şi de iarnă;
-Antrenamente nespecifice în Parcul Sportiv şi “pe stâncă”, în Cheile Turzii;
-Participarea cu câte două echipe de seniori, doua de tineret şi una feminină, la Campionatul Naţional de Alpinism (două etape de iarnă, două etape de vară);
-Participarea la alpiniadele interjudeţene nominalizate de Federaţia de specialitate, în special la alpiniadele universitare.
	Rezultate şi trofee:
-numeroase locuri I-III la alpiniadele universitare;
-deseori locuri II-IV la campionatul de tineret (la care participau de obicei peste 30 de echipe);
-un titlu de campioană naţională prin Mezei Maria în 1975;
	Escaladarea celor mai dificile trasee de căţărare din Cheile Bicazului, Bucegi, Piatra Craiului, de către seniori: două parcurgeri iarna a Crestei Făgăraşilor, inclusiv a porţiunilor mai dificile: Creasta Ciortea, Custura Sărăţii, Strunga Dracului, Creasta Arpăşelului; escaladare în Munţii Tatra; ascensiune pe Vârful Mont Blanc (20 iulie 1973, C. Mititeanu), al II-lea român, primul clujean; ascensiune pe Vârful Matterhorn din Alpii Elveţieni (12 august 1982-Alexandru Brăduţ-Şerban, al doilea român pe acest vârf celebru).
	Alţi alpinişti evidenţiaţi: Gyöngyösi Nicolae (antrenor), Oros Doru, Stoica Eugen, Omar Roli, Bucur Ioan, Nistor Georgeta, Székely Iulia, Engy Lajos, Raţiu.
	
          12.Semnal rugbystic
	Încercări de popularizare ale jocului de rugby în oraşul Cluj au existat încă din anul 1921. În gazeta „Sportul” (an I, nr. 1, 8 mai 1921) se menţionează că rugbiul este aproape un joc necunoscut în Transilvania, unde simpatiile sportive s-au polarizat de la bun început către fotbalul asociaţie. La 6 mai 1921 a avut loc pe terenul stadionului din parcul oraşului Cluj un meci demonstartiv între echipele Sportul Studenţesc şi Tenis Club, ambele din Bucureşti, încheiat cu scorul de 12-7 în favoarea primei formaţii. Se credea că acest meci demonstrativ va fi semnalul debutului unui nou sport printre tinerii din mediul universitar din Transilvania, dar acest lucru se va realiza abia peste un sfert de secol.
13. Schi 
Dintre sporturile de iarnă, schiul nu putea lipsi din activităţile studenţilor sportivi de la "U" Cluj. Alături de hochei, patinaj artistic şi patinaj viteză, schiul a avut mulţi practicanţi care, începând cu deceniul al IV-lea, au participat la numeroase competiţii locale, regionale şi naţionale. 
Faur Lucian câştigă proba de 30 Km la campionatele naţionale din anul 1931; pe locul al 3-lea clasându-se un alt "U"-ist, Eremia Bodeanu. Primele trei locuri, în aceeaşi probă, la campionatele universitare sunt ocupate de schiori de la "U": Faur Lucian, Eremia Bodeanu, llie Olteanu. 
În proba feminină de slalom, M. Diceu se clasează pe locul secund. În anul 1932, nume mai noi şi mai vechi, cu bune rezultate pe tablourile concursurilor de schi fond şi alpin: A. Socol, V. Dragomir, Dumitru, Gh. Sibianu, D. Constantin, M. Enescu, G. Poruţiu la masculin; Diceu, Tofan, la feminin. Apoi, ceva mai târziu, în 1940, alţi "U"-işti în fruntea întrecerilor la schi alpin şi fond: Hanko, Vass, Paulini, Pop E., Krausz.
                      
                      









                        14.  Fotbalul în perioada  1920 – 1940
           1. Campionatul districtual 1920/1921. Primul după înfăptuirea Marii Uniri. Participă opt echipe. „U” se clasează pe locul al V-lea, câştigătoare fiind echipa Hagibor. Lotul primei participări : Tripa, Szilaghi, Butoarcă, Meţianu, Tîrlea, Şerb, Raţiu Brutus, Jean Popescu, Dumitru Popovici, Crâsnic I, Crâsnic II, Alex. Sălăgean, Nicolae Bonciucat, Aurel Guga, Giurgiu I, Grand Şerban, Leucuţa.
           2. Campionatul districtual 1921/1922. Participă echipele : „U”, Victoria, M.T.K., M.M.T.E., Hagibor, K.A.C., C.F.R. Cluj, C.F.R. Tg. Mureş. „U” se clasează pe locul al IV - lea după Victoria, M.T.K., Hagibor.
           3. Campionatul districtual 1922/1923. „U” se clasează pe locul al III - lea după K.A.C. şi Victoria.
           4. Campionatul districtual 1923/1924. „U” se clasează pe primul loc şi întâlneşte în faza superioară a campionatului pe N.A.C. Oradea. Rezultate : N.A.C. – „U” 0 – 0 şi „U” – N.A.C. 0 – 2. „U” părăseşte competiţia. În toamna anului 1923, „U” efectuează un turneu în Franţa, invitată fiind la serbările ce aveau loc la Grenoble, cu ocazia inaugurării stadionului local. La întoarcerea spre ţară, va disputa un meci la Torino şi apoi, un altul, la Zagreb, cu campioana Iugoslaviei. Se remarcă în mod deosebit, în aceste întâlniri, marele jucător care a fost Aurel Guga.
           5. Campionatul districtual 1924/1925. „U” din nou pe primul loc. În jocul de calificare pentru faza următoare, pierde la Cluj jocul cu U.C.A.P.S. Petroşani, scor 0 – 1. Formaţia lui „U” : Lazăr, Deutsch P., Hirsch, Haţieganu, Giurgiu II, Huza, Giurgiu I, Blaj, Rusu, Bonciucat, Deutsch S.
           6. Campionatul districtual 1925/1926. Nume noi în lot : Ritter, Milivoi, Maier I, Ionescu, Totoianu. Dar şi multe nume ce nu vor mai apare în echipă : Brutus Raţiu, Pavel Corcan, Şerban Grand, Eugen Meţianu, Albini, Curea, Tripon. Va părăsi echipa, transferându-se la Petroşani, celebrul Aurel Guga, absolvent al Academiei Comerciale. „U” ocupă în final locul al II – lea, după Victoria.
           7. Campionatul districtual 1926/1927. Nume noi : Dima, Ghilezan, Topan I, Buga. Clasament final : „U” – locul I. Rezultate obţinute în fazele superioare : „U” – Mureşul Tg. Mureş 2 – 0; AMEFA Arad – „U” 0 – 3; Chinezul Timişoara – „U” 5 – 3 – semifinală de campionat.
           8. Campionatul districtual 1927/1928. „U” se înscrie şi participă în campionat numai din luna noiembrie. În vară, „U” şi Victoria din Cluj fuzionează, noua echipă numindu-se „România”. Dar numai pentru scurtă vreme, cei mai mulţi jucători ai lui „U” refuzând să joace la noua echipă apărută în urma fuzionării. Lotul de jucători : Buga, Bozac, Klein, Sabău, Dobra, Olteanu, Magda, Stanoeff, Csiki, Ţăranu I, Ghilezan, Blaj, Giurgiu II, Frenţiu, Liuba, Marschall, Surlaşiu, Abrudan, Giurgiu I, Huneade, Bonciucat, Ţîrlea. „U” se clasează pe locul al II – lea, după România.
           9. Campionatul districtual 1928/1929. Apar în echipă : Szücs, Cobîrzan, Baciu, Antal, Mureşan, Stanciu. „U” nu obţine calificarea în fazele superioare. La Bucureşti se desfăşoară, în luna mai 1929, primul campionat interuniversitar. Rezultate : „U” – Poli Timişoara 3 – 1 ( reintrare a lui Guga, după trei ani de absenţă ); Selecţionata studenţească Bucureşti – „U” 0 – 5. Formaţia lui „U” : Puşcariu, Olteanu, Sabău, Stanoeff, Ghilezan, Karp, Maier II, Guga, Marschall, Giurgiu, Huneade.
           10. Campionatul districtual 1929 – 1930. Apar noi jucători : Marius Ştefănescu, Rosenfeld II, Baciu Andrei, Silviu Bulzan, Grigore Iancovici, Nicolae David. Clasamentul final are în frunte pe „U”. Urmează partidele din fazele superioare ale campionatului : „U” – C.S Mureşul Tg. Mureş 1 – 0; „U” – Stăruinţa Oradea 4 – 0; „U” – H.T.V. Sibiu 7 – 0. În semifinala campionatului naţional, la Arad, Gloria Arad – „U”       3 – 0. Formaţia lui „U” : Puşcariu, Ghilezan, Doczi, Ksiki, Giurgiu, Stanoeff, Trandafirescu II, Marschall, Guga, Surluşiu, Huneade.
            11. Campionatul districtual 1930/1931. Nume noi : Noveanu, Lazăr Sfera, Ion Doboşan, Vasile Deheleanu, Tabacu Trifu, Sepi II Graţian, Deaconescu, Tudor, Baba, Kömendi. Cu ocazia aniversării a 10 ani de la înfiinţarea Clubului Universitatea, se organizează la Cluj un turneu cu participarea echipelor Poli Timişoara, Sportul Studenţesc Bucureşti, România Cluj şi „U”. Rezultate : „U” – Sportul Studenţesc Buc. 1 – 3 ( în tribuna de onoare Ms. Regele Carol II, Regina Maria, principele Nicolae ); „U” – Poli Timişoara 0 – 0 ( partidă întreruptă din cauza unor încăierări ). Clasamentul final al campionatului districtual : locul I „U”; locul al II – lea România Cluj. În faza superioară a campionatului Sparta Gherla – „U” 1 – 2. „U” pierde însă la masa verde cu 0 – 3, pentru folosirea unui jucător fără drept de joc.
           12. Sezonul 1931/1932. În toamna anului 1931 nu s-au disputat decât jocuri amicale, internaţionale şi jocuri în cadrul „Cupei României”, aceasta desfăşurându-se într-o formulă inedită. Au participat cinci selecţionate regionale : Liga de Nord ( Cluj – Oradea ), Liga de Vest, Liga de Sud, Liga de Centru, Liga de Est. Finala se va juca la Bucureşti pe stadionul O.N.E.F., la 18 octombrie 1931, între Liga de Nord, alcătuită pe scheletul echipei „U” şi echipa Ligii de Sud ( selecţionata Bucureşti ). Clujenii vor câştiga Cupa României cu scorul de 1 – 0, prin golul înscris de Lazăr Sfera. În primăvara anul 1932 se vor disputa jocurile din turul campionatului districtual. „U” se clasează pe primul loc, competiţia încheindu-se aici. „U” a prezentat următorul lot : Noveanu, Sabău, Bulzan, Sfera, Iancovici, Ghilezan, Doboşan, David, Huneade, Stanoeff, Sepi II, Abrudan, Surlaşiu, Todor, Ştefănescu, Rosenfeld – Trandafirescu II, Tabacu. Echipa nu avea un antrenor oficial.
           13. 1932/1933, primul campionat naţional, sistem divizionar. Noua divizie A este formată din două serii a câte şapte echipe stabilite prin tragere la sorţi, câştigătorii seriilor urmând a-şi disputa finala pentru titlul naţional, în două manşe. „U” face parte din grupa B, alături de Unirea Tricolor, Venus, ambele din Bucureşti, C.A.O. ( Oradea ), Braşovia (Braşov ), R.G.N.T. ( Timişoara ), A.M.T.E. ( Arad ). Iată lotul lui „U” : Şepci, Iancovici, Sfera, Ghilezan, Doboşan, David, Matei, Ploieşteanu, Sepi II, Ştefănescu, Surlaşiu, Gain, Tabacu, Stanoeff, Marschall. Antrenor : Adalbert Kovács. După disputarea jocurilor din tur, „U” ocupă locul al II – lea, la egalitate de puncte cu Venus Bucureşti.
              Fotbaliştii lui „U” dau o „lovitură” de o sută de mii de lei ! Cum? Acceptând oferta echipei Unirea Tricolor de a disputa în deplasare, la Bucureşti, contra a o sută de mii de lei, jocul de campionat ce trebuia să se dispute la Cluj. Erau în joc două puncte ce puteau fi pentru „U” decisive, dar încrezători în forţele lor, şi cu bugetul „pe butuci”, clujenii îşi vor asuma, totuşi, acest risc enorm. Vor câştiga, însă, partida cu scorul de   4 – 3, suta de mii de lei, admiraţia bucureştenilor, dar şi a celor de acasă. Realizând şi un 3 – 3 cu Venus la Bucureşti, „U” îşi asigură prezenţa în finala campionatului, ce o va disputa cu Ripensia Timişoara, câştigătoarea grupei A. Primul joc se dispută la Timişoara şi este câştigat de Ripensia cu scorul de 5 – 3. Returul se joacă la Cluj şi se încheie cu un „egal”: 0 – 0. Asadar, Ripensia, campioană; „U” Cluj, vicecampioană. În luna august 1933, „U” întreprinde un turneu pentru câteva jocuri amicale în Ungaria şi Austria.
            14. Campionatul 1933/1934. Acesta se va desfăşura după formula celui din ediţia trecută, cu participarea, însă, a câte 8 echipe în serii. „U” face parte din seria A împreună cu Crişana ( Oradea ), C.F.R. şi Venus ( ambele din Bucureşti ), Chinezul ( Timişoara ), Tricolor ( Ploieşti ), Braşovia ( Braşov ), AMEFA ( Arad ). Vechiului lot al lui „U” i se adaugă jucătorii : Borgea, Ionaş, Orza, Baciu, Vidrăşan. Antrenor : Molnar ( Ungaria ). O partidă excelentă realizează clujenii la Bucureşti, în compania echipei Venus, câştigând meciul cu scorul de 7 – 3 ! „A doua zi, luni, am fost întâmpinaţi în gara din Cluj, de suporterii noştri cu flori şi purtaţi prin oraş în triumf ”, îşi aminteşte unul din eroii meciului. Returul meciului cu Venus, disputat la Cluj, avea să fie pierdut de către clujeni cu 0 – 3. Aceasta, după ce ei au refuzat oferta venusiştilor de a disputa jocul la Bucureşti în schimbul a 150.000 de lei! S-au pierdut şi punctele şi banii de care ei aveau atâta nevoie! În clasamentul final al seriei A, „U” ocupă locul al IV – lea.
              În Cupa României, „U” dispută următoarele meciuri : C.A.T. Timişoara – „U” 2 – 4; Olimpia Satu Mare – „U” 1 – 6. Urmează la Reşiţa, semifinala dintre echipa locală U.D.R. şi Universitatea Cluj. Public pătimaş, arbitraj slab, jucătorii reşiţeni se vor întrece în durităţi pe toată durata jocului, victime fiind Sepi II, Sfera, Gain, Surlaşiu. „Carnagiu pe teren”, iată expresia unui comentator. „U” câştigă cu scorul de 3 – 2 şi va disputa finala cupei cu Ripensia Timişoara. Gazdă a finalei va fi Ripensia, desemnată prin tragere la sorţi. Numai că aceasta nu convenea deloc clujenilor. Ei fac o contestaţie al cărei răspuns întârzie să sosească. Clujenii totuşi se prezintă la joc, fără câţiva titulari însă, şi pierd cu 2 – 3. Federaţia va dispune, ulterior, rejucarea finalei la Bucureşti, în sezonul de toamnă. Cupa României va reveni Ripensiei Timişoara care câştigă în faţa lui „U” cu      5 – 0.
              Vara anului 1934 va fi fierbinte pentru „U” Cluj. Echipa se va confrunta cu mari probleme de efectiv. Sepi II, Sfera Lazăr sunt cu bagajele făcute pentru Venus Bucureşti. David este accidentat, Sîrbu se pregătea să plece la studii în străinătate, Doboşan acceptă o ofertă a U.D.R. –ului Reşiţa. Plecările se datorau încheierii studiilor sau acceptării unor oferte ce soluţionau probleme materiale în faţa cărora clubul era neputincios. Se încheie la „U” un ciclu. 1929 – 1934, cu rezultate bune, cu evoluţii apreciate. Jucătorii, conducătorii, publicul spectator, simpatizanţii au constituit o familie unită, marcând astfel o epocă pe care mulţi o vor numi „epoca de aur” a lui „U”.
           15. Campionatul 1934/1935. Într-o altă formulă de disputare, cu o serie unică de 12 echipe, cu jocuri tur – retur. Lotul lui „U” : Sepci, Vidrăşan, Iancovici, Sîrbu, Ghilezan, Borgea, Tabacu, Orza, Ionaş, Surlaşiu, Baciu, Ştefănescu, Gain, Ploieşteanu, David, Sfera. Antrenor : Eckhardt ( Austria ). Clujul prezintă încă o echipă în campionat : „România”. Partida din turul campionatului dintre cele două echipe clujene revine României cu scorul de 1 – 0. Se inaugurează în această toamnă Clubul Amicilor lui „U”, un distins şi elegant loc de întâlnire pentru simpatizanţii lui „U” şi pentru elita Clujului. Renumitul compozitor şi interpret Ionel Fernic, mare simpatizant al lui „U” va concerta mult timp în acest local. „U” termină campionatul pe locul al IV – lea. În „Cupa României”, întâlneşte din nou pe Ripensia, la Timişoara. Rezultat : Ripensia – „U” Cluj  2 – 1. Jucătorul Victor Surlaşiu este sărbătorit cu ocazia absolvirii Facultăţii de Agronomie şi obţinerea diplomei de inginer.
            16. Campionatul 1935/1936. Se desfăşoară în aceeaşi formulă : 12 echipe participante cu jocuri tur – retur. Lotul echipei se completează cu jucătorii : Giurgiu III, Golub Duşan, Popovici Dumitru, Năsturel – Naftali, Păunescu Ioan, Draga Petru, Szaniszlo I, Giurgiu II, Subăşan Victor, Selim – Suleiman. Antrenor : Iosif Kovács. Turul campionatului este terminat de „U”pe ultimul loc. Returul debutează cu jocul „U” – Venus Bucureşti. Grave incidente se vor petrece în această partidă a orgoliilor. Venus părăseşte terenul înainte de fluierul final. Federaţia dictează sancţiuni şi menţine rezultatul consemnat la întreruperea jocului : 2 – 1 pentru Venus. În Cupa României, „U” ajunge din nou în semifinale, sorţii desemnându-i ca adversară tot pe Ripensia. Meciul, jucat la Timişoara, se încheie cu scorul de 4 – 2 în favoarea Ripensiei. În finalul campionatului, „U” ocupă locul al XII – lea, ultimul, şi va trebui să susţină două jocuri de baraj cu echipa I.L.S.A. Timişoara pentru a-şi păstra locul în prima devizie. „U” câştigă ambele jocuri; scor final 5 – 1, şi va activa în continuare în campionatul diviziei A.
            17. Campionatul 1936/1937. Formula de disputare, aceeaşi cu a anului trecut. În mare, acelaşi lot. Antrenor : Eckhardt ( Austria ). Din retur, instructorul voluntar Ilie Comşa. Clasamentul final : „U” locul al IX – lea; campioană, Venus Bucureşti. Mari frământări în sânul echipei şi în conducerea secţiei. În sferturile de finală ale Cupei României, „U” întâlneşte din nou pe Ripensia şi tot la Timişoara. Ripensia câştigă cu      1 – 0 şi se califică în semifinale.
           18. Campionatul 1937/1938. Criza apărută în rândurile echipei, a conducerii secţiei şi chiar a clubului se accentuează. Se anunţă ca iminente multe schimbări şi demisii. Noul antrenor este Adalbert Kovács. Vor părăsi echipa : Sepci, Borgea, Orza, Szaniszlo, Gain, Ploieşteanu. Nu vor mai apare în lotul acestui campionat nici Selim – Suleiman, Sîrbu, Năsturel – Naftali, Negrău, Păculea. Ziarele vremii anunţă schimbări în conducerea secţiei de fotbal. Victor Pop îşi prezintă demisia. Noul preşedinte este Gheorghe Boitor. La despărţirea de Andrei Sepci, ziarele aduc un călduros omagiu acestui mare jucător. Acest campionat se organizează pe două serii a câte 10 echipe. „U” figurează în seria a II – a, alături de echipele Venus, Juventus, Sportul Studenţesc ( toate din Bucureşti ), Ripensia ( Timişoara ), Gloria C.F.R. ( Arad ), Crişana ( Oradea ), Dragoş Vodă ( Cernăuţi ), A.C.F.R. ( Braşov ), Vulturii Textila ( Lugoj ). În lotul lui „U”, printre alţi jucători : Moldovan, Drăgulescu, Iancovici, Putnic, Domşa, David, Benţea, Ioanovici, Truţă, Draga, Ionaş, Adoc, Moiş, Greculescu, Angelescu, Medrea I, Medrea II, Negrea. Se anunţă ştirea că echipa de fotbal „U” se va amatoriza. Nu vor mai juca decât studenţi. Aceştia, printre alte obligaţii, o au şi pe aceea de a-şi trece examenele de an. În gazete se înmulţesc atacurile la adresa conducerii lui „U” care, se scrie, neglijează destinele echipei de fotbal. Urmează jocuri şi rezultate catastrofale care culminează cu un 9 – 3 administrat la Bucureşti de către Venus. „Din vechiul „U” n-au mai rămas decât tricourile” este titlul cronicii acestui meci, apărute în „Gazeta Sporturilor”. Meciul de cupă cu Sportul Studenţesc este pierdut de clujeni cu 3 – 4. Un alt articol din „Gazeta Sporturilor” cu titlul „Situaţia jalnică de la Clubul „U” ”, semnalează situaţia financiară dezastruoasă a acestuia. După jocurile din turul campionatului, „U” ocupă locul al V – lea în clasament. Preşedintele secţiei, Gheorghe Boitor, îşi va prezenta demisia. Până la instalarea în fruntea secţiei a noului preşedinte, Aurel Buteanu, director al Teatrului Naţional, conducerea acesteia este girată de doctor Traian Stoicoiu. Şi antrenor nou : maghiarul Nyul Ferencz. La finele campionatului, „U” se clasează pe locul al VI – lea în seria a II – a şi va trebui să susţină două meciuri de baraj cu echipa Tricolor Ploieşti, pentru rămânerea în divizia A. Rezultate: Tricolor – „U” 5 – 0 şi „U” – Tricolor 5 – 1, scorul ambelor partide, 5 – 6, şi „U” va părăsi divizia A. Era prima retrogradare a echipei de fotbal în cele două decenii de existenţă.
           19. Campionatul naţional divizia B 1938/1939. „U” va activa în seria Nord. Lotul de jucători : Moldovan, Boroş, Iancovici, Adoc, Golub, Ivanov, David, Medrea I, II şi III, Benţea, I. Păunescu, Coman Coriolan, Fieraru, Mihalcea, Ioanovici, Draga, Ţăranu. Antrenor : Szaniszlo I. „U” nu reuşeşte promovarea, se va clasa abia pe locul al III – lea, după Mureşul Tg. Mureş şi Industria Sârmei Câmpia Turzii. Echipa de juniori, ca şi anul trecut, dispută finala campionatului.
           20. Campionatul naţional divizia B 1939/1940. „U” este repartizată în seria a III – a. Lotul de jucători se va completa cu Wiezer, Cornea, Ţăranu, Csákány, Coracu Sever, Joja Grigore, Iconaru. Antrenor : Szaniszlo I. Clasamentul la sfârşitul turului : Crişana Oradea locul I, „U” locul al II – lea . Aceeaşi ordine se va menţine şi la finele campionatului; „U” ratând şi anul acesta promovarea. În urma disputării unui meci de baraj cu Victoria Cluj, câştigat de „U” cu 5 – 1, echipa studenţilor va figura totuşi printre participantele campionatului divizionar A 1940/1941.
           Bucuria revenirii în rândul divizionarelor A nu va fi trăită până la capăt. Pregătirile pentru noul campionat reluate, găsesc echipa, spre sfârşitul lunii august, într-un turneu de jocuri amicale, pe Valea Jiului, la Lupeni şi Petroşani. Vor fi şi ultimele, înaintea părăsirii forţate a Clujului şi stabilirea pentru aproape 5 ani a sediului clubului la Sibiu. Erau urmările nedreptului act de la 30 august 1940.

                                              
PARTEA a III-a

Capitolul 1.  Deceniul unor mari impliniri sportive, 1930-1940.
	Din punct de vedere al reprezentării educaţiei fizice, a gimnasticii, a jocurilor sportive, în oraşul Cluj se înregistrează progrese evidente. Acest proces are la bază concepţia modernă pe care o adoptau şi o aplicau personalităţile ştiinţifice care diriguiau şi susţineau mişcarea sportivă. Principalul promotor al acestei orientări moderne, Prof. Dr. Iuliu Haţieganu scria în acel timp: „Educaţia fizică în statul modern are ca obiectiv pe omul sănătos şi de caracter pe care vrea să-l transforme în omul cetăţean, gata de a subordona interesele sale personale la interesele generale”. 
	Anii aceştia de împliniri pe planul educaţiei fizice, al gimnasticii, al jocurilor sportive, rolul şi locul pleiadei de intelectuali clujeni care au contribuit efectiv la aşezarea educaţiei fizice pe baze largi, generoase, în rândul tineretului, au lăsat urme de neşters în conştiinţa şi memoria unor foşti practicanţi de marca ai exerciţiului fizic, ai gimnasticii, ai jocului sportiv. Peste ani şi ani, unele din aceste personalităţi au lăsat în scris mărturii edificatoare. 	
	În aprilie 1966, revista „ Sport” publică un articol al sculptorului Eugen Ciucă, fost polisportiv al clubului „U” Cluj, înainte de război, care mărturiseşte: „când prin anii studenţiei, ilustrul profesor al Universităţii clujene, Iuliu Haţieganu, a adunat un pâlc de tineri, demonstrându-ne în fiecare miercuri, prin conferinţele sale şi ale colaboratorilor săi, marele aport al culturii fizice în educaţia generală, nu m-am gândit că vor veni anii maturităţii, în care voi slăvi cu dragoste filială, grija, tenacitatea, perseverenţa, ştiinţa cu care profesorul Haţieganu construia clipă de clipă, pe trupurile noastre o putere fizică, în măsură a rezista anilor de muncă.”
	Metoda a devenit în curând un principiu al Universităţii clujene. Apoi, într-o zi, profesorul a luat grupul său de tineri, şi, îndreptându-se spre terenul viran dintre cele doua Someşe, a sădit festiv primul corp al viitorului parc sportiv. Au mai fost prezenţi în acest moment emoţionant câtiva tineri: Albin Moraru gimnast, maestru emerit al sportului, Ionel Arnăutu (atlet, gimnast), doctor în drept, stâlp permanent în atletica ţării noastre, medicul Cornel Doboşiu (gimnast, atlet), cunoscut specialist în ortopedie, doctorul Remus Ludu, lector al I.M.F. Bucureşti în catedra de medicina culturii sportive şi medic primar la Dispensarul central pentru sportivi, tipograful Eugen Bot, gimnastul cu putere herculeană, Puiu Munteanu, Max Bindea, ambii ingineri, Mircea Bolcaş, doctor în drept, toţi gimnaşti, medicul Onoriu Cheţeanu de la dispensarul pentru sportivi al regiunii Cluj şi subsemnatul”.
	Sculptorul Eugen Ciucă a fost printre primii gimnaşti ai ţării la sol. A fost centrul înaintaş şi căpitan al echipei de hochei a Universităţii Cluj. A practicat hocheiul între anii 1935-1950.
         „Trebuie să amintim că pe vremea noastră rectorul universităţii clujene, profesorul Iuliu Haţieganu, era unul dintre promotorii mişcării sportive studenţeşti. Se cuvine să adaug un gând de recunoştinţă acestui mare dascăl şi învăţat, membru activ al Academiei noastre, pentru întreaga sa operă şi pentru înţelegerea pe care a avut-o faţă de nevoile educaţiei fizice în universitati”. (Academician Eugen A. Pora) 
	„Profesorul Haţieganu a întemeiat un parc sportiv pe care mi-a cerut să-l vizitez şi care face cinste spiritului său creativ. Acest parc, situat în partea joasă a oraşului, ocupă o suprafaţa imensă. Toate jocurile, toate sporturile, chiar şi nataţia îşi au spaţiile respective. Este destinat educaţiei fizice. Este foarte frecventat. Toate exerciţiile sunt coordonate şi supravegheate de către medici. Există laboratoare unde se desfăşoară cercetări ştiinţifice asupra celor mai bune condiţii de efort pentru a obţine un antrenament metodic. Nu se caută să se creeze atleţi; obiectivul este sănătatea fizică şi vigoarea tinereţii, aud paşnice focuri de armă, rugbiştii aleargă după capriciosul oval, pe terenurile de tenis saltă elegant minusculele mingi albe”. (Dr. E. Borvet, cunoscut radiolog francez, care a vizitat Clujul în 1937 cu ocazia celui de al II-lea Congres naţional de radiologie, în calitate de delegat al Societăţii de radiologie franceze).
	«Iată de ce pe frontispiciul Parcului sportiv al universităţii clujene, ctitorul acestei «palaestra vitae», predecesorul meu la conducerea universităţii, academicianul prof. dr. Iuliu Haţieganu, aşează cu atâta înţelegere, iar noi o păstrăm cu sfinţenie, deviza înţeleaptă a unui gânditor antic: «Pro patria est ludere dum videmur» ca pe o realitate nedesminţită peste milenii”. (Academician C. Daicoviciu). 
	„Scopul nostru nu e acela de a crea campioni, ci oameni sănătoşi; nu record, ci armonie; nu ură, ci camaraderie; nu victorie personală, ci victoria naţiunii; nu spectacole, ci sărbătoare; nu «stele», ci mame; nu speculă, ci jertfă. La acestea vom ajunge prin disciplina timpului şi a sufletului, prin respectarea trecutului, ameliorarea prezentului şi răspunderea deplină faţă de viitor. Acum, mai mult ca oricând, avem nevoie de optimism absolut, de entuziasm”. (Iuliu Haţieganu, Din discursul rostit în sala de gimnastică a Şcolii Comerciale Superioare de băieţi din Cluj la 9 noiembrie 1932). 
	Copacii din parcul sportiv din Cluj au crescut mari…Sub îndrumarea pilduitoare a profesorului au crescut şi tinerii. Au devenit, cu toţii, adevăraţi stâlpi în muncă, spre mai bine patriei noastre. Ei demonstrează zilnic, cu munca lor, nu numai puterea de care dispun, dar dovedesc o vitalitate uimitoare, o tinereţe a fiinţei lor viguros constructivă, un model de trup împlinit, cu ajutorul căruia specialitatea profesiei fiecăruia se ridica pe trepte din ce în ce mai înalte.” (sculptorul Eugen Ciucă, fost student la Cluj şi component de bază al echipei de hochei pe gheaţă a lui „U”, multiplă campioană naţională). 
	Printre colaboratorii şi elevii protagonistului Iuliu Haţieganu în domeniul educaţiei fizice şi sportului universitar s-au numărat mari personalităţi, precum : Acad. Silviu Dragomir, Acad. Grigore Benetato, Dr. Liviu Telia, Prof. Dr. Marius Sturză, Acad. Leon Daniello, Acad. Aurel Moga, Acad. T. Spirchez, Acad. O. Fodor, prof. dr. docent M. Hanganut, prof. dr. I. Gavrilă, prof. doc. dr. V. Gligore, prof. doc. dr. St. Haragus, prof. doc. dr. Aron Faur, prof. doc. dr. Crişan Mircioiu şi mulţi alţii.
	În 1934-1935, peste 250 de studenţi şi aproape 40 de studente au frecventat cursurile de educaţie fizică (deşi nu erau obligaţi). Conducerea cursurilor era încredinţată lui dr. Onoriu Cheţianu, licenţiat al Academiei de Educaţie Fizică din Berlin, asistat de dr. Ilie Olteanu, Ion Arnăutu, Albin Morariu, Zoe Munteanu pentru studente. (În afară de O. Cheţianu, care era salariat, restul erau voluntari.)  
	După cum se exprimă dr. Onoriu Cheţianu: „Parcul sportiv din Cluj oglindeşte tendinţele unui sistem de educaţie integrală ce tinde spre idealul clasic al grecilor.”
	La Universitatea din Cluj, datorită insistenţelor profesorului dr. Iuliu Haţieganu, a fost numit un director al educaţiei fizice universitare, care îndruma activitatea sportivă a studenţilor. A fost numit dr. Onoriu Cheţianu (medic şi profesor de educatie fizică, a urmat şi pedagogia spre a se specializa în sport). 
	Organizaţia „Şoimii Carpaţilor" a fost înfiinţată în 1926, tinerii înscrişi în această organizaţie erau aduşi uneori la Cluj, unde dădeau programe de dansuri populare, exerciţii de gimnastică, ş.a. În 1936, erau vreo 10.000 de tineri înscrişi în aceasta organizaţie, majoritatea ţărani tineri, care prezentau programe demonstrative de dansuri româneşti şi gimnastică în oraşele şi satele ardelene. 
	În 1936, un ansamblu format din 800 de tineri, bătrâni şi femei, a fost invitat la Sokoliada de la Praga unde au prezentat un program de gimnastică cu greble şi coase şi de dansuri populare româneşti, foarte apreciate de organizatori şi publicul spectator, în număr de 220.000. 
	Gimnastica şi întreaga educaţie fizică din şcoli, între cele două războaie mondiale a fost oarecum subordonată unor organizaţii. Până în 1930, în educaţia fizică şcolară se făcea „cercetăşie”. Anuarele şcolare vorbesc despre activitatea cohortelor de cercetaşi. Creaţia lordului Baden Powel cuprinde în general masele, nu este ceva specific şcolar. Cohortele de cercetaşi erau formate dintr-un număr restrâns de elevi. Se ocupau deci numai de cei care aveau bani să-şi cumpere pălărie de cercetaş, să aibă costum de excursii, să poată plăti cotizaţiile. Mulţi elevi rămâneau în afara cercetăşiei. Cohorta era condusă de un profesor, care primea dispoziţii de la conducerea cercetaşilor. Se făceau  excursii în cadrul „cohortelor”, dar participau numai elevii bogaţi (cei săraci nu aveau bani să  plătească).
	În 1938, a fost desfiinţată organizaţia cercetaşilor şi în locul ei s-a format organizaţia de „străjeri”. A funcţionat în toate şcolile şi în regiunea Cluj. Organizaţia de străjeri urmărea însă, în primul rând, cultul personalităţii monarhului şi avea, deci, un caracter politic foarte pronunţat. Atât „cercetăşia” cât şi „străjeria” se ocupau şi de educaţia fizică, dar o considerau ca o anexă a problemelor, pronunţat politice, pe care le urmăreau.
	De la 6 septembrie 1940 şi până la 1 martie 1941, tineretul şcolar era încadrat într-o organizaţie pur politică, în care educaţia fizică avea caracter militarist. „Străjeria” a fost desfiinţată. De la 1 martie 1941 s-au desfiinţat toate organizaţiile de tineret şcolar. Educaţia fizică a avut un caracter şi mai pronunţat militarist, ca un instrument în slujba războiului.
	În regiunea noastră, înainte de 1938, exista un comandament de cercetăşie, iar din 1938 până în 1940, a fost un inspectorat al „Străjii ţarii". Profesorul Dionisie Maior, fostul Inspector regional al străjerilor din regiunea Cluj, ne spune că a primit instrucţiuni să facă naţionalism şi misticism. Comandantul străjerilor la Cluj era preotul dr. Sofron Vlad (mai târziu profesor de istorie bisericească la Sibiu). În mai multe oraşe, „comandanţii” erau preoţii. N. Iorga spunea că scopul străjeriei era acela de a contracara organizaţia „Frăţiilor de cruce”. „Frăţiile de cruce” aveau „cuiburi” iar străjerii aveau „stoluri”.
	Entuziaştii educaţiei fizice au fost cei care au reuşit să contribuie la dezvoltarea turismului. Dintre sprijinitorii şi îndrumătorii turismului clujean amintim pe savantul speolog Emil Racoviţă, care a îndrumat generaţii întregi să viziteze frumoasele peşteri din regiunea noastră, medicul dr. Leon Daniello, botanistul dr. Alexandru Borza, botanistul Erasmus Nyárádi, profesorul E.Chapuis şi alţii.
	Turismul a fost o preocupare a intelectualilor şi, în special, a naturaliştilor. Botanistul Florian Porcius, pasionat de studierea florei Munţilor Rodnei şi a nordului Transilvaniei a cutreierat, pe jos, toţi munţii, toate văile din aceste părţi. Ierbarul lui Florian Porcius, foarte important pentru botanişti, se păstrează la Muzeul botanic din Grădina botanică a Universităţii din Cluj. Savantul botanist, fost membru al Academiei, a fost un turist pasionat.
	Activitatea sportivă clujeană s-a îmbogăţit cu o serie de baze sportive ca: terenul central, ştrandul, parcul sportiv, terenurile unor cluburi (Haggibor), Dermata, Iris, CAC, înregistrând şi o serie de rezultate bune pe plan internaţional.
	În 1932, gimnastul Morariu Albin, care a participat şi la Sokoliada de la Praga, cucereşte locul I şi medalia de aur la inele, în compania unor valoroşi gimnaşti. De asemenea, în anul 1933, întâlnindu-se cu campionul mondial şi olimpic de la Los Angeles (1932), maghiarul Pelle, invitat în ţara noastră, în câteva concursuri demonstrative, gimnastul clujean Albin Morariu a prezentat la inele exerciţii superioare campionului olimpic, care a recunoscut că, dacă participa la olimpiadă, în mod sigur medalia de aur revenea sportivului clujean.
	Este de reţinut faptul că, în 1923, prin introducerea sistemului de gimnastică suedeză în şcolile din România, aparatele amintite (paralele, bara fixă, inelele, calul) au fost scoase din majoritatea sălilor de gimnastică din România.
	După cum scrie Dr. Onoriu Cheţianu, în 1974: „în  trecut, în oraşul nostru, gimnastica se practica sub două forme: gimnastica de mase sau gimnastica generală şi gimnastica sportivă de performanţă. Gimnastica generală se practica în şcoli şi în unele societăţi de gimnastică. Periodic sau la sfârşit de an şcolar se organizau serbări cultural – sportive cu demonstraţii în grup, ansambluri de gimnastică, piramide, exerciţii acrobatice şi dansuri populare, care aveau mare priză la masele muncitoare. Aceste serbări aveau loc în curtea şcolilor, la teatru sau pe arenele sportive. Astfel de serbări a organizat Albin Morariu cu tinerii de la uzinele electrice, cu  tinerii şi cu ţăranii, iar Szabo Dionisie şi Molnar Fredi cu muncitorii de la Metalul sau de la Dermata. Gimnastica sportivă care se executa la paralele, bară fixă, inele, cal cu mânere, evolua sub forma unor concursuri individuale între două sau mai multe echipe.”
	După unele începuturi mai modeste în cadrul „A.S. Comerţul” (KKASB) înfiinţată în 1912, mai târziu în perioada anilor 1930-1940, dar mai ales după eliberare, gimnastica sportivă a înregistrat, în oraşul nostru, un avânt deosebit, fapt pentru care ne permitem a o denumi „perioada de aur” a gimnasticii clujene. În acest timp, tinerii gimnaşti şi gimnaste din Cluj, au evoluat cu mult succes în concursurile naţionale, balcaniade, festivaluri mondiale ale tineretului şi chiar la olimpiade, reprezentând cu demnitate oraşul nostru şi România. 
               În oraşul nostru  existau următoarele societăţi de gimnastică:
· "A.S. Comerţul" cu antrenorul Andrási Iuliu, iubit şi stimat de către sportivi;
· Societatea Sportivă a Studenţilor "Universitatea";
· Societatea de educaţie fizică "Soimii Carpaţilor" înfiinţată de luliu Haţieganu;
· Asociaţia Sportivă "Dermata" (Flamura Roşie—Echo)
· Societatea sportivă "Uzinele Electrice" Cluj (inginer Meteş)
· Clubul sportiv Victoria - România;
· Asociaţia Sportivă "Metalul" (Spartak—Voinţa).
	La început, activitatea acestor societăţi de gimnastică se desfăşura în mod neorganizat, lipsind un for tutelar care să programeze concursurile şi să ţină evidenţa rezultatelor obţinute de către sportivi.
	În 1934, ia naşterere organul tutelar sub denumirea Regiunea de Nord de Gimnastică, care a avut sub jurisdicţia sa toate societăţile de gimnastică din Ardeal,  Banat şi Maramureş. Comitetul de conducere a fost format din : prof. Simion Ilieşiu, preşedinte, de la înfiinţare până în 1937, iar din 1937 până în 1940, prof. O.Chetianu;  Ludu Remus, secretar general, pe  tot  timpul cât a existat această Regiune, la a cărei [footnoteRef:41]înfiinţare a adus o mare contribuţie. Regiunea de Nord a organizat multe concursuri locale, intercluburi, interoraşe şi unele cu caracter regional, la care gimnaştii clujeni au participat cu mult entuziasm. Printre cei mai valoroşi amintim aici pe Moldovan Vasile, Ludu Remus, Albert Ion, Tőkes Iosif, Batiz Andrei, Pavel Gheorghe, Hortopan Vasile, apoi sportivele Pop Maria, Kerekes Melinda, Geczo Olga, Corobean Berta, Bota Magdalena, surorile Munteanu Lili şi Olga etc. Evenimentul sportiv cel mai însemnat în perioada anilor 1930-1940 a fost participarea României la Jocurile Olimpice de la Berlin, şi cu secţia de gimnastică sportivă. Această veste a umplut inima sportivilor clujeni de bucurie. La Cluj, se instituie o Comisie de Selecţie, formată din : Simion Ilieşiu,  Onoriu Cheţianu şi P.Tănăsescu. La concursul ce a avut loc la arena sportivă a oraşului, s-au prezentat sportivi din Cluj, Reşiţa, Braşov şi Tîrgu Mureş. La acest concurs au reuşit următorii gimnaşti : Moldovan Vasile, Ludu Remus, Albert Ioan, Abraham Andrei din Cluj, Dan Alexandru, Reghici Francisc din Reşiţa, Matuşek Adalbert din Arad şi Schmidt loan din Braşov. Conducătorul echipei a fost tot un clujean, în persoana prof. O. Cheţianu. După concurs, echipa selecţionată a fost reţinută în cantonament timp de trei săptămâni pentru completarea instruirii sportive. Aşa zisul "cantonament" a avut loc în condiţii precare, sportivii dormind în paturi suprapuse, la internatul Şcolii Pedagogice de băieţi şi alimentându-se cu hrană rece. Pentru a completa tabloul condiţiilor pe care regimul  îl acorda sportivilor de performanţă, fapt aproape de necrezut, fiecare gimnast a trebuit să achite 4.000 de lei, costul deplasării la Berlin. În aceste condiţii grele au participat sportivii ţării noastre la prima Olimpiadă, în anul 1936. [41: 1Dr.Onoriu Cheţianu,File de aur din gimnastica sportivă clujeană,mss[1974]
2 Idem
] 

	Printre puţinii oameni care au sprijinit ideea participării României a fost Iuliu Haţieganu, care a ţinut două conferinţe publice, una în Bucureşti şi a doua în Cluj. El a arătat că "România nu  trebuie să lipsească de la aceste primăveri ale omenirii ... care produc transformări adânci în viaţa spirituală a popoarelor. Căci important este nu să câştigi ci să participi la aceste lupte". Deşi rezultatele obţinute la Jocurile Olimpice au fost modeste, începutul s-a făcut, iar experienţa câştigată de către sportivii noştrii a dat roade bune mai târziu.”(2)
      
           Capitolul 2.          
           Anii bejeniei de la Sibiu, 1940-1945
	O analiză pertinentă a sportului universitar clujean în refugiu, nu o putea face decât o personalitate sportivă care a trăit acei ani, fiind implicată direct şi responsabil în viaţa de zi cu zi a grupării universitare, la cel mai înalt nivel. Această personalitate este Dr. Onoriu Cheţianu, director al sportului universitar între anii 1934-1949, care, la 9 iunie 1969, a lăsat aşternute pe hârtie propriile consideraţii referitoare la “Universitatea” Cluj, în refugiu la Sibiu, în perioada 1940-1945. Pentru valoarea lui documentară deosebită, cităm, în continuare, cea mai mare parte a acestui material: “Societatea Sportivă Studenţească “Universitatea”, începând cu anul 1934, a primit un ajutor substanţial din partea “Educaţiei Fizice Universitare”, în sensul că studenţii care au frecventat în primul an obligatoriu educaţia fizică şi care dădeau dovadă de aptitudini sportive, erau îndrumaţi să activeze, în continuare, în una din secţiile sportive ale “U”-ului. Menţionăm că Universitatea din Cluj a fost prima instituţie superioară din ţară care, în 1934, a introdus obligativitatea educaţiei fizice pentru studenţii săi. În celelalte universităţi din ţară acest lucru s-a întamplat în anul 1950.
	Activitatea de educaţie fizică şi sport din Universitatea noastră era condusă de către o comisie formată din profesori universitari, profesori de educaţie fizică, ajutaţi de către instructorii studenţi. Iată componenţa Comisiei de educaţie fizică şi sport din perioada refugiului: prof. dr. Iuliu Hatieganu rector, preşedintele comisiei; prof. dr. Benetato Gr., preşedintele Societăţii “U”; dr. O. Cheţianu, directorul educaţiei fizice universitare; Fătu Zelma, profesoară de educaţie fizică; Ştefan Aurel, student medicină, antrenor; Ciucă Eugen, student filologie, sculptor, antrenor; Bejenariu Iuliu, student drept, antrenor; Ionaşcu Rodica, studentă litere, secretară.”
	Pentru a stimula sportul universitar la Sibiu, rectorul Iuliu Haţieganu a instituit aşa zisele “burse sportive”. Aceste burse, în număr de 25-30, erau acordate acelor studenţi, care, pe lângă performanţele sportive, depuneau şi o muncă de instruire-antrenare a studenţilor în cadrul unei secţii a “Universităţii”. În felul acesta Societatea sportivă a activat din plin cu următoarele secţii: atletism, box, fotbal, gimnastică, nataţie, polo, patinaj, hochei, scrimă, tenis de câmp, tenis de masă, turism şi volei. În cele ce urmează vom încerca să analizăm pe scurt activitatea acestor secţii.
         
             1. Atletismul avea următoarea conducere: Dr. O. Cheţianu antrenor, Strâmbu Ioan student instructor sportiv, Peter Otilia secretară.
	Activitatea acestei secţii s-a desfăşurat pe stadionul de „Sub Arini”. Pista era bine îngrijită, având şi gropi pentru sărituri şi aruncări. Alături de secţia de fotbal, atletismul era mândria Universităţii în refugiu. Lotul atletic era format din: Ion Moina, Stoichiţescu P., Coracu S., Zenide I., Baciu C., Negruţiu T., Strâmbu I., Sârbu I., Turcu Maria, Ritivoi Ileana, Român Mariana, etc. A câştigat campionatul naţional de atletism chiar în toamna primului an de refugiu. De reamintit este faptul că în 30 iulie 1941, Ion Moina bate recordul naţional la 300 m plat cu 36,3, apoi în toamnă pleacă la Bucureşti ca student la Institutul de Educaţie Fizică. Moina revine la „U” în 1944, când la campionatele naţionale de la Predeal, universitarii se clasează din nou pe locul I cu 94 de puncte, înaintea Stadiului Român şi Atletic Club Român. La acest concurs, Ion Moina câştigă în mod strălucit cursa de 100 şi 200 m. La fel, ştafeta de 4 ori 100 m, formată din Moina-Stoichiţescu-Zenide-Coracu, ocupă locul I cu timpul de 45,5”. Pentru a ilustra activitatea intensă de atletism şi rezultatele bune obţinute în timpul refugiului la Sibiu prezentăm mai jos rezultatele concursului inter-universitar din 24 iunie 1943, în care campionii universitari au primit premii şi diplome din partea profesorului Iuliu Haţieganu, rectorul universităţii. Iată rezultatele obţinute cu acest prilej: 100 m Angelescu R. 11,5”; 400 m Rusu T. 55”; Gogonea M. 1500 m 4’49”; Rusu Tiberiu 3000 m 11’30”; Stoichiţescu P. înălţime 178 cm; Stoichiţescu P. lungime 642 cm; Negruţiu T. greutate 13,40 m; Negruţiu T. disc 39,45 m; Berbecaru D. suliţă 51,18 m; Baciu C. prăjină 3,50 m.”[footnoteRef:42] [42:  Dr. O. Cheţianu, „Universitatea” în refugiu la Sibiu (1940-1945), 9 iunie 1969] 

         Atleţii “U”-işti au stabilit în această perioadă de 5 ani câteva recorduri naţionale notabile, dintre care amintim: 10,5” pe 100 m, record stabilit de Ion Moina la 1 august 1942, la Predeal. Tot Ion Moina îmbunătăţeşte, într-un an, de 3 ori recordul naţional pe 200 m: 21,9”, la Bucureşti, în 8 august 1942, 21,8”, tot la Bucureşti, în 24 iulie 1943, 21,4” la Predeal, în 22 august 1943. Acest rezultat era considerat (până în 1962) drept una dintre cele mai mari performanţe româneşti din toate timpurile (cea mai bună fiind tot a lui Ion Moina, 21,3”, la Cluj, în 21 iunie 1948), alături de Ion Moina se remarcă şi Ion Zenide, care în 28 februarie 1943, la Predeal, reuşeşte un timp excelent de 21,5” pe 200 m.
	La Campionatele Naţionale de atletism ale României din anul 1941, care au avut loc în zilele de 30 – 31 august la Bucureşti, Ion Moina a câştigat 2 titluri de campion naţional (100 m, 200 m), iar Pompiliu Stoichiţescu, titlul de campion la triplu salt (13,83 m). 
	În ediţia din 1942, tot la Bucureşti, Ion Moina a cucerit 3 titluri de campion (100 m, 200 m, pentatlon), iar la 23 – 24 iulie 1943, la Bucureşti, alte 5 titluri de campion naţional (100 m, 200 m, 400 m, lungime, pentatlon).
	În anul 1944, Campionatele Naţionale de Atletism au avut loc la Predeal. Atleţii universitari clujeni s-au dovedit, din nou, cei mai buni din ţară, cucerind prin Ion Moina, titlurile naţionale la: 100 m, 200 m, lungime, triplu salt, Ion Zenide la 400 m şi ştacheta de 4 x 100 m, 4  x 400 m. 
	La 22 august 1944, Gazeta Sporturilor sublinia performanţele atletice ale lui Ion Moina, Pompiliu Stoichiţescu, Ion Zenide, Sever Coracu (3 locuri II), remarcând locul I obţinut de atleţii clujeni în clasamentul general, cu 94 de puncte, la 27 respectiv 37 de puncte diferenţă de ocupantele locurilor II şi III.
	Alături de atleţii deja citaţi, trebuie amintiţi şi ceilalţi sportivi universitari clujeni clasaţi pe listele celor mai buni 10 performeri ai României pe anii 1941 – 1944: I. Bejenariu (100 m, 200 m, 400 m), L. Bădilă (aruncarea suliţei)[footnoteRef:43]. [43:  “O jumătate de secol de atletism românesc (1912 - 1962)”, îintocmită de Romeo Vilara, Editura Uniunii de cultură fizică şi sport, Bucureşti, 1964 ] 

	2. Secţia de gimnastică era condusă de către dr. O. Cheţianu, profesor de educaţie fizică şi Zelma Fătu, profesoară de educaţie fizică. La Sibiu, Universitatea îşi desfăşoară activitatea de educaţie fizică în trei săli de gimnastică: Sala Liceului “Gh. Lazăr”, care era închiriată în fiecare seară de la orele 18 la 22, Sala de gimnastică de la Facultatea de Medicină şi o sală mai mică (în clădirea Administraţiei financiare) din incinta Oficiului Universitar.
	Gimnastica băieţilor avea loc în Liceul “Gh. Lazăr”, iar gimnastica studentelor se desfăşura în sala Facultăţii de Medicină. Lecţiile de gimnastica aveau un caracter igienic şi recreativ şi erau frecventate de un numar mare de studenţi şi studente. Secţia de gimnastică participa cu mult succes la diferite serbări şi concursuri universitare. Studenţii demonstrau multă vigoare şi disciplină prin exerciţiile de ansamblu executate periodic pe stadionul de la Sibiu. În cadrul acestei secţii, sportivii de la celelalte secţii îşi făceau pregătirea fizică generală.
           
           3. Secţia de box (antrenor Roşianu Dan) funcţiona în sala mică de gimnastică, de la Oficiul Universitar. Avea mulţi adepţi, mai ales în rândurile studenţilor de la Facultatea de Medicină. Această secţie nu a participat la campionatele naţionale de box deoarece acestea nu s-au ţinut, însă a organizat în mod regulat gale de box interuniversitare.
	Campionii universitari pe perioada de refugiu de la Sibiu au fost Ciuruş Iacob, Florian Liviu şi Roşianu Dan, toţi trei studenţi la Facultatea de Medicină.
           
             4. Secţia de scrimă avea următoarea conducere: Cătină Victor, student medicină, antrenor; Daneţiu Ioan, student medicină, antrenor, Lupea Maria, studentă medicină, secretară. Activitatea secţiei de scrimă s-a desfăşurat în sala de gimnastică a Liceului “Gh. Lazăr”, având antrenamente de trei ori pe săptămâna. S-au practicat asalturi cu armele clasice: floretă, sabie şi spadă.
	În 14 aprilie 1943 a avut loc primul concus mare inter-facultăţi, ieşind următorii campioni: Daneţiu Ioan, locul I floretă şi spadă; Streza Mircea, locul II la floretă; Dobrescu Dumitru, student drept, locul I la sabie; Catina Victor, locul I la spadă. Femei: Drotleff Anamaria, floretă locul I; Lupea Maria, floretă, locul II.
	În 28 iunie 1943, au avut loc campionatele naţionale universitare, la Bucureşti, la care s-au clasificat: Daneţiu Ioan pe locul I la sabie, câştigând cupa  şi pe locul IV la floretă şi spadă. Dumitru Dobrescu s-a calificat cu această ocazie pe locul IV la sabie.
	5. Secţia de patinaj şi hochei. A fost condusă de A. Ştefan, student la medicină, având ca antrenori pe Eugen Ciucă pentru patinaj artistic şi Cuti Ion pentru hochei.
	Pentru a da posibilitate studenţilor să practice patinajul şi hocheiul pe gheaţă, Universitatea a închiriat un teren potrivit, situat în oraşul de jos, ce purta denumirea „Carpaţi”. După ce terenul a fost reparat (garderobă, conductă de apă, etc.), la 10 decembrie 1941, patinoarul şi-a deschis larg porţile tineretului universitar. Antrenamentele de patinaj artistic s-au ţinut sub conducerea sculptorului Ciucă Eugen, antrenor, iar antrenamentele de hochei au fost conduse cu mult devotament de către antrenorul Cuti Ion. Secţia a luat parte la concursurile de hochei şi patinaj artistic de la Cernăuţi, ce au avut loc între 25 ianuarie – 5 februarie1943. Echipa de hochei a participat în 15 februarie 1944 la campionatele naţionale de hochei de la Bucureşti. La acest campionat au participat numai trei echipe care s-au clasat în ordinea următoare: locul I Venus, locul II Juventus şi pe locul III Universitatea Cluj.
           
             6. Secţia de volei a fost condusă de către Ştefănescu Sergiu, student la medicină, având ca ajutor pe Grigorescu Sandu. Voleiul a fost un sport foarte îndrăgit de către studenţii şi studentele Universităţii. În fiecare an a participat şi a organizat campionatele pe facultăţi (litere, drept, medicină). La aceste campionate, locul I îl ocupă echipa de volei a Facultăţii de Medicină care era compusă din: Sergiu Ştefănescu, Florin Birtolon, Grigorescu Sandu, Nistor I., Colbazi Tudor şi Dragoş Nicolae.
	Echipa de volei a participat şi la campionatele inter-universitare ce au avut loc la Bucureşti, în 1942 şi 1943, clasându-se pe locul II atât la fete cât şi la băieţi. Echipa studentelor era condusă de către Peter Otilia, studentă la medicină, şi în anul 1942 a câştigat „Cupa Conabie”.
           
             7. Secţia de nataţie şi polo a avut următoarea conducere: Ştefan Aurel, student medicină, antrenor pentru înot; Ardelean Aurel, student drept, antrenor pentru polo; Capeţian Titus, student medicină, secretar; Rusu Aurora, studentă medicină, secretară. Această secţie făcea antrenament de trei ori pe săptămână, în bazinul acoperit de la baia populară. Lotul acestei secţii era format din fraţii Petri, Bâra Ioan, Ardelean Aurel, Rusei I., Langa Tertulian, Ştefan Aurel, Vaida Verona, Bordea Maria, Şomlea Maria, Gusu Vlad, Nemeş Al., Arion Gh., Fulea D., Austriacu Dan şi Uleiu Octavian.	La 12 iulie 1941 secţia de polo are primul meci cu secţia de polo a Societăţii germane din Sibiu – Armin, pe care o învinge cu scorul 8:5. Antrenorul Ştefan Aurel organizează concursul de înot pe facultăţi, având o participare activă din partea studenţilor.
	8. Secţia de turism este condusă de către A. Ştefan şi Chipară Traian, studenţi la medicină. Aceştia organizează multe excursii în Munţii Sibiului şi mai ales în Munţii Făgăraşului şi anume la Păltiniş, Buru, Muntele lui Pătru, Santa şi la Cheile Sibiului. Profesorul Iuliu Haţieganu, în calitate de rector al Universităţii, închiriază 10 cabane cu o capacitate de 250 de paturi în staţiunea Păltiniş. Aşezarea pitorească a „Căminului de munte Păltiniş”, distanţa mică de la Sibiu, accesibilitatea cu maşina sau cu tramvaiul până la Răşinari şi de acolo pe jos, maxim 1-2 ore, au făcut din Păltiniş un loc foarte iubit de studenţii Universităţii. Aceştia îşi petreceau aproape toate vacanţele la Păltiniş, unde se organizau excursii în împrejurimi, la Găujoara, Santa, Izvoarele Sibiului, Izvorul Dorul Clujului, etc.
	Secţia de turism invita studenţi şi din alte centre universitare: Iaşi, Bucureşti, Timişoara. Iarna excursiile se făceau şi cu schiurile.
	
           9. Secţia de schi era condusă de Dr. O. Cheţianu, profesor de educaţie fizică la Universitate.	Oraşul Sibiu şi împrejurimile sale spre Răşinari şi Guşteriţa au oferit locuri minunate pentru învăţarea şi practicarea schiului. În cadrul orelor de educaţie fizică obligatorii şi în cadrul secţiei de schi foarte mulţi studenţi şi studente au învăţat şi au îndrăgit acest sport. Secţia avea 100 de schiuri la dispoziţia studenţilor.
	Unul dintre cele mai reuşite concursuri a fost cel din 23 martie 1943 de la Păltiniş, în prezenţa rectorului Iuliu Haţieganu. În programul acestui concurs a fost o cursă de coborâre cu slalom pe distanţa de 9 km, cu diferenţe de nivel de 150 m pentru băieţi şi o cursă de coborâre pentru fete pe distanţa de 2600 m. Au participat 55 de studenţi, clasându-se în ordinea sosirii astfel: Bâra Ionel, student litere; Maniu Victor, student litere; Cupşa Iuliu, student drept; Panaitescu Eugen, student medicină; Suroi Eugen, student drept; Mureşan Tiberiu, student medicină.
	La proba de coborâre fete au participat 21 de concurente la care am consemnat următorul clasament: Horja Paula nr.22, Muntiu Olga nr.23, Păsat Geta nr.24.
	În 27-28 februarie, au avut loc campionatele naţionale universitare, la Poiana Braşovului. La acest concurs au participat Centrul Universitar-Bucureşti, Cluj-Sibiu, Braşov şi Timişoara. Aceasta s-a făcut pe pârtia Sulinarul. Ştafeta Centrului Universitar Cluj-Sibiu, compusă din Duşescu P., Lupşa, Bercea şi Gogonea Mircea s-a clasat pe locul al II-lea. Coborârea s-a făcut pe pârtia Sulinarul, unde studentul Vigu Ion se clasează pe locul X, iar la slalom, studentul medicinist Scrob Octavian se clasează pe locul III.
           
           10. Tenisul de masă are următoarea conducere: Sighişoreanu Titus, antrenor; Malcoci Victor, secretar. Secţia avea antrenamente zilnice în sala mică de la Oficiul Universitar. Au participat şi au devenit campioni universitari la concursul din 14 noiembrie 1943 următorii studenţi: Simplu băieţi: Giurgiu II, Stura Eugen, Circa Tiberiu, Mureşan Tiberiu, Marcoci Victor. Studente: Şomlea Maria, studentă litere; Dimitriu Viorica, studentă medicină. Dublu băieţi: Giurgiu-Stura; Mureşan-Circa; Măgheruşan-Ştefan; Coman-Căpăţână. Dublu mixt: Şomlea-Mureşan; Dimitriu-Giurgiu II. Concursul acesta a fost dotat cu o cupă de argint donată de către Iuliu Haţieganu, care a fost câştigată de studentul Giurgiu II. În anul 1943 secţia de tenis de masă se deplasează la Reşiţa unde câştigă locul I.
           
            11. Tenisul de câmp a fost condus de către Colbazi Tudor, student medicină, preşedinte şi Dolha Ioan, student drept, secretar. Din comitet mai făceau parte: Ţăranul Teodor, Scorobete Alexandru şi Turcu Maia. La această disciplină sportivă, în acesti ani, nu s-au ţinut campionatele naţionale. Activitatea s-a desfăşurat în cadrul Universităţii pe terenurile de pe stadionul „Sub Arini”. Studentul Dolha Ioan fiind chemat pentru satisfacerea serviciului militar, conducerea şi activitatea secţiei au fost dirijate de către Colbazi Tudor, ajutat de Ţăranul Teodor. La campionatele inter-universitare din 1942, Colbazi Tudor câştigă locul al III-lea pe ţară. În 1943 acesta câştigă campionatul pe oraşul Sibiu şi pe Universitate.
	În 1945 toamna, la Cluj, se reorganizează secţia, având ca preşedinte pe prof. univ. Crişan Titus şi pe Dolha Ioan, antrenor. Din 1947-1950, Dolha Ioan este preşedintele acestei secţii. El devine campion naţional la categoria a II-a. De menţionat faptul că în această perioadă, secţia avea o serie de jucători distinşi: Sorin Sopa, Grighercic Eugen, Ghidari Gheorghe, Ghidari Eva, Dâmbuşan Puiu, Pop Eugen, Vaida Ştefan, Burhardt I.
	
          Capitolul 3. Din nou acasă!   
Evenimentele istorice declanşate odată cu actul de la 23 august 1944, au fost urmate, la 11 octombrie 1944, de eliberarea Clujului, şi încununate la 25 octombrie 1944, cu eliberarea întregului teritoriu al ţării de sub ocupaţia horthysto-hitleristă. Peste câteva luni, în mai 1945, al  II-lea război mondial lua sfârşit cu înfrângerea puterilor Axei de către ţările Alianţei, proces la care o contribuţie meritorie a avut şi poporul român.
Marcat în chip dezastruos de tragediile anilor de război, de ocupaţia străină, de pribegie şi holocaust, sportul clujean are puteri miraculoase pentru a renaşte încă din primăvara anului 1945, înregistrând o dezvoltare motivată şi spectaculoasă în anii următori.
O lume nouă, nemaiîntâlnită se instăpânea. În acele luni critice, în primul an de după eliberarea teritoriului Patriei, în general, dar cu deosebită stringenţă în Ardeal şi în primul rând la Cluj, civilizaţia sportului, a sportivilor, atmosfera din jurul stadioanelor, influenţa  unor vechi tradiţii, au ajutat la menţinerea unei atmosfere de construcţie socială, culturală, naţională. 
În anul 1945, în România (care în primele 5 luni era încă angajată în războiul anti- hitlerist), datorită greutăţilor financiare cauzate de pagubele provocate de război, activitatea competiţională nu se poate relua. În schimb se organizează unele competiţii locale (“Cupa Ardealului”, Campionatul Capitalei, ş.a.), întâlniri amicale între echipele locale, interoraşe, interzone, etc.
La Cluj, situaţia este mai complexă, mai complicată. Odată cu revenirea nordului Transilvaniei la trupul ţării, cu reîntoarcerea celor scăpaţi din ghiarele morţii pe front sau în lagărele hitleriste de exterminare, a refugiaţilor şi alungaţilor, se necesita şi problema revenirii acasă, la Cluj, a Universităţii româneşti de la Sibiu şi, o dată cu aceasta, a reîntoarcerii în propria-i matcă a Clubului Sportiv “Universitatea”. Dar, până la realizarea acestor obiective majore, viaţa sportivă începe, încet, încet, să-şi revină din calvarul  ultimilor ani de război, să organizeze manifestări care atrag un public tot mai mare, în ciuda condiţiilor de viaţă precare, a problemelor economice grave. Un element important a fost faptul că la Cluj, bazele sportive, oricum puţine, au suferit neînsemnate stricăciuni din pricina evenimentelor de război. Precum şi toate celelalte categorii de cetăţeni din ţara noastră, târâte în vârtejul halucinant al evenimentelor de război, şi universitarii clujeni, refugiaţi la Sibiu, s-au înfruntat cu numeroase avataruri.
Unii din sportivii Universităţii, la fel ca alţi tineri, au fost duşi pe front, înregistrându-se şi din rândurile lor morţi sau răniţi. Răniţi s-au întors de la Stalingrad, fotbalistul “U”-ist, Teddy Ţereanu şi Ion M. Păunescu (unchiul poetului Adrian Păunescu); întors invalid de pe frontul din Cehoslovacia, Pop Grigore, fostul centru înaintaş de la “U”, care, rănit pe frontul de răsărit şi aflat în convalescenţă, în august 1944, s-a cerut pe front şi a murit pe Feleac, în noiembrie 1944, luptând pentru eliberarea Clujului. Vicecampionul mondial la tenis de masă, clujeanul Paneth Farkas, scăpat cu viaţă de la Auschwitz, fostul fotbalist “U”-ist, pictorul Petre Abrudan, scăpat cu viaţă din detasamentele de muncă forţată horthyste, şi exemplele ar putea continua.
Primele semne de activitate organizată vin din partea “Asociaţiei Pescarilor Sportivi din Someşul Mic”, Cluj, strada Băii (azi Cardinal Iuliu Hosu) numărul 16, care îşi anunţă adunarea generală anuală   la 18 martie 1945.
Organul de presă “Făclia Democraţiei Române Ardelene” din Cluj, la 25 martie 1945, publică pe ultima pagină ştirea: “Mare eveniment de fotbal, în cursul săptămânii tineretului progresist, programat duminică, 25 martie 1945 la ora 9,30 pe arena sportivă “Dermata”: “Dermata”- C.F.R. juniori.  La ora 11: “Dermata”- C.F.R.
Tineri şi tinere! Din fabrici, uzine, şcoli, sunteţi invitaţi să participaţi în număr cât mai mare la locul indicat de mai sus”[footnoteRef:44] [44:  “Făclia”, Cluj, an I, nr. 12, 25 matrie 1945] 

La 1 aprilie 1945 a fost inaugurat sezonul de fotbal în Cluj în faţa a 2500 spectatori. În primul meci s-au întâlnit C.F.R. Cluj - C.F.R. Simeria 9:4 (7:1). S-au remarcat de la învingători: Csiki, Mureşan, Szelnicsek şi Hodi, iar de la oaspeţi: Găman, Luchian, Bodea. Arbitru: Varga.
În cea de-a doua partidă s-au întâlnit Muncitorii (Vasas, K.M.S.C,[Kolozsvári Munkás Sport Club]) Cluj – C.F.R. Braşov 7:1. În cuvântările rostite înainte de meci, oficialităţile locale au subliniat “importanţa reluării legăturilor sportive cu restul ţării”.[footnoteRef:45] Dintre clujeni s-au remarcat: Farkas, Bonyhádi, Vass, Szaniszló, de la braşoveni: Găitănean, Lungu, Spirea, Sava. [45:  Idem, 3 aprilie 1945] 

	La 7 aprilie 1945, apare anunţul: „Sâmbătă 7 aprilie se va desfăşura pe arena din parcul oraşului matchul de football dintre echipa Liceului „Gheorghe Bariţiu” din localitate şi reprezentativa celorlalte licee din oraş. Partida va începe la ora 16 precis. Această manifestaţie sportivă este organizată pentru ajutorarea deportaţilor”[footnoteRef:46]. Trebuie să  menţionăm că Liceul „Gheorghe Bariţiu” din Cluj era unica instituţie de învăţământ mediu din nordul Transilvaniei, cedat Ungariei horthyste, în care se preda în limba română. [46:  Idem, 7 aprilie 1945] 

	Pentru „U” aşteptarea nu mai avea sfârşit. Clubul putea fi repus în drepturi  numai după reîntoarcerea Universităţii româneşti, acasă la Cluj. Aceasta însă, întârzia. Paradoxal, în timp ce, în septembrie 1940, ea a fost obligată să se refugieze în doar câteva zile, acum, la reîntoarcerea din bejenie, era nevoie să treacă câteva luni.
	Prima reîntoarcere de după bejenia din 1940 a unei echipe de fotbal clujene,a fost Victoria, care la 8 aprilie 1945, pe stadionul din Parcul oraşului, întâlneşte echipa K.M.S.C. (fostă K.A.C., apoi Vasas, Fierar, Muncitorii), cea care în cei patru ani de ocupaţie, a activat în Campionatul Ungariei. După cum scrie presa vremii, Victoria era „compusă din jucătorii care au activat în trecut în cadrele simpaticei echipe mănăşturene. Fără antrenament, fără coeziune, jucătorii Victoriei n-au putut face – cu tot elanul lor – un rezultat onorabil, mai ales că echipa clujeană (K.M.S.C.) deţine o formă excepţională, fiind în stare să obţină rezultate frumoase cu oricare echipă din ţară”[footnoteRef:47]. Formaţiile au fost următoarele: Victoria: Costea, Felecan, Meşter, Soporean, Coman, Pál, Vigu I, Cornea, Vigu II, Jifcovici, Negruţiu (Vigu III). După cum se poate observa în echipă apar şi câţiva „U”işti. K.M.S.C: Márki-Vass, Szaniszló – Reinhardt, Fűlőp, Balint-Farkas, Kovács IV, Bonyhádi, Kovács V, Kovács VI. K.M.S.C. a învins cu 7:0. [47:  Idem, 10 aprilie 1945] 

          Clubul „U” se pregătea febril de reîntoarcere. După cum reiese din documentele de arhivă, inedite, în şedinţa consiliului de conducere se fac analizele activităţii sportive din anii bejeniei. 
       Astfel, referindu-se la anii de bejenie, raportul prezentat în şedinţa de conducere a Clubului „U” din iarna anului 1945, subliniază „marele sprijin moral şi material” pe care Dl.Profesor Iuliu Haţieganu, atât de confundat cu sufletul studenţesc, l-a adus societăţii noastre, alături de activitatea neobosită a iubitului nostru preşedinte Dl. Prof. Benetato,  omul care a dus în spate greutăţile conducerii, pe Dl. Asistent Stoicoiu. ”I-am fost colaborator apropiat şi cunosc toate sacrificile, toată munca, tot sufletul care l-a pus aici.”
	Mai sunt remarcaţi, alături de ceilalţi amintiţi deja, din cei care au activat în secţiile Clubului: ”Dl. Cernăuţeanu, Dl. asistent Crişan, Dl. asistent Gavrilă, Dl. Ştefan, Dl. Stavrescu, Domnii Căliman şi Ciosa, care ne-au înlocuit în timpul mobilizării, Dl. Dr. Colbazi, Dl. Sârbu, Dl. Petru, Dl. Bâra, Dl Părăşcanu, şi, în sfârşit, atâţia alţii care prin activitatea lor neobosită şi-au purtat secţiile respective din succes în succes .
	Dl. Prof. Iuliu Haţieganu aduce elogii Dl. Dr. Mihai Iubu pentru raportul făcut şi roagă întregul comitet să nu uite olimpiada în care putem să ne prezentăm  cu câţiva atleţi de valoare dacă vom face pregătirile necesare”[footnoteRef:48]. Este vorba de Olimpiada de la Londra din anul 1946. [48:  Direcţia Cluj a Arhivelor Statului, Fond „Dr. Mihai Iubu”, neinventariat] 

	Între timp, la Cluj , a avut loc şi „prima luare de contact dintre sportivii bucureşteni şi cei din Ardealul dezrobit”, la tenis de masă. Bucureştenii  au câştigat cu 5-4 în faţa unei formaţii clujene incomplete  (V. Vladone, Erős, Magyar).
	Cu ocazia „Săptămânii Deportaţilor”, şcolile secundare din Cluj au organizat un meci de fotbal în folosul ajutorării deportaţilor, nota la 11 aprilie 1945, ziarul Făclia. Tot acolo se anunţă că „Serviciul Economic al Primăriei Municipiului invită asociaţiunile sportive ca, în termen de 8 zile, să formeze cooperative pentru arendarea arenelor sportive şi să anunţe despre aceasta Serviciul Economic”.
	La 15 aprilie 1945, ziarul citat scria : „Anunţăm cu bucurie că pentru prima dată după 5 ani, echipa Haggibor va păşi pe teren. După suferinţele îndurate în urma teroarei hitleristo-fasciste, jucătorii reîntorşi din lagăre reîncep munca sportivă constituindu-se în toate ramurile sportive, în frunte cu foot-ballul. Aşteptăm bucuroşi prima lor apariţie pe teren şi-i vom primi cu dragostea ce li se cuvine”.
	Echipa Dermata, după stralucitul turneu în nordul Ardealului va fi un adversar tare.
	Nu uităm să salutăm cu simpatie pe bine cunoscutul aranjator şi ispravnic, Ioan Paşca, sub comanda căruia suntem convinşi că Victoria va păşi pe calea recâştigării faimei pe care o merită.” -nota ziarul.
	La 22 aprilie 1945, ziarul Făclia anunţă: „Echipa Bucureşteană „Rapid” la Cluj.  După o perioadă de 5 ani, cât timp nordul Ardealului a fost înstrăinat de trupul României, Duminică şi Luni publicul sportiv clujean va avea să vază din nou pe terenul din Parcul oraşului redutabilul unsprezece al echipei bucureştene Rapid (C.F.R.). Conducerea Clubului Muncitoresc Cluj, împreună cu dl. Polareczki, antrenorul C.F.R.-ului, au dus tratative cu conducerea feroviarilor bucureşteni în vederea disputării a două partide la Cluj”.
	În primăvara anului 1945, debutează la Cluj şi Campionatul interşcolar de fotbal, la care iau parte: Liceul „Gheorghe Bariţiu”, Liceul de Stat, Liceul Reformat, Liceul Unitar, ş.a.

Capitolul 4. Reîntoarcerea Universităţii
	
           În ziua de 3 mai 1945, „Rectoratul  Universităţii Regele Ferdinand I, face cunoscut că, în ziua de 1 mai, s-au deschis birourile Rectoratului din clădirea centrală. Cu aceeaşi dată încep şi înscrierile între orele 9 – 13, 16 – 19.”
	A început drumul întoarcerii acasă, după aproape 5 ani a Almei Mater Napocensis. Speranţele ca şi Clubul „Universitatea” să-şi reocupe locul meritat în viaţa sportivă a Clujului, încep să prindă contur, să dobândească conţinut organizatoric.
	Un document definitoriu pentru această etapă din trecutul Clublui „U” este procesul verbal al primei adunări generale, din mai 1945, odată cu reîntoarcerea din bejenia de la Sibiu. Dar, iata documentul.
	 „Adunarea Generală S.S.S. Universitatea ( Prima adunare generală la reîntoarcerea în Cluj). Şedinţa se deschide la orele 10 sub preşedinţia D-lui Prof. dr. Benetato. Iau parte Dl. Preşedinte de onoare Prof. Iuliu Haţieganu, Dl. Prof. Hăngănuţ, şi un mare număr de studenţi şi membrii ai Clubului.
	Dl.Preşedinte deschide şedinţa şi dă cuvântul D-lui Secretar General Dr. Mihai Iubu care citeşte următorul raport de activitate din refugiul de la Sibiu:

DOMNULE PREŞEDINTE DE ONOARE
DOMNULE PREŞEDINTE
Domnişoarelor şi Domnilor,
	Au trecut cei 5 ani grei de refugiu!
	Ne permitem retrospectiv să expunem pe scurt activitatea Societatii Sportive Studenţeşti Universitatea, intreprinzând  acest lucru pentru că simţim nevoia de a ne face inventarul greutăţilor noastre şi pentru că avem dorinţa de a ne extrage din experienţa noastră învăţămintele pe care ea le conţine pentru a le transforma în impulsuri de noi progrese. Evoluţia acestei societăţi a fost sigură, luminată şi dârză, meritând să fie cunoscută sub toate aspectele sale, deoarece alcătuieşte cel mai frumos omagiu ce se poate aduce membrilor şi conducătorilor ei în frunte cu Dl. Prof. Iuliu Haţieganu care cu optimismul său riguros şi care cu o conştiinţă puternică a datoriei ce a avut de îndeplinit a făcut ca această societate să trăiască, să prospere  şi să ajungă la culmi nebănuite.
	Voi încerca prin urmare Domnilor să arăt în cele ce urmează ce anume s-a realizat în refugiul de la Sibiu, măsurând drumul parcurs şi însemnând principalele etape de evoluţie.
	Voi începe deci cu toamna anului 1940, când, zdrobiţi şi dezorientaţi de nedreptul dictat de la Viena care ne-a făcut să părăsim o muncă pentru care jertfisem totul, căutam să ne reorganizăm la Sibiu. Despărţirea de Cluj, de Universitatea, de parcul nostru sportiv ca şi începuturile noastre în refugiu, au fost extrem de grele şi ele nu pot fi înţelese decât tot de refugiaţi, ca cei ce le-au trăit şi s-au identificat cu ele.
	Clujul era însă permanent în inimile noastre. Îl purtam cu noi zi de zi şi ne întălneam cu el la fiecare pas, în viaţa noastră, în activitatea noastră, în viitorul nostru.
	Ne-am pornit deci să reorganizăm întâi secţia de Foot-ball, ministerul propagandei, cum îi spunea Dl. Prof. Iuliu Haţieganu, adică să reorganizăm axa în jurul căreia trebuia să ia fiinţă toate celelalte secţii sportive.
	Divizia naţională A începuse demult, se parcursese chiar aproape cinci etape şi la Sibiu nu aveam nici un jucător, nici o minge, nici o pereche de ciorapi, nici un ban. «U», trebuia însă să existe, el prezenta Ardealul întreg de care era interzis atunci să se pomenească, să se scrie, să se discute.
	Porniţi de la nimic materialiceşte, dar cu conştiinţa trează de ceea ce reprezentăm, pribegii noştri răspândiţi în toate colţurile ţării, răspund cu tot entuziasmul tinereţii lor, apelului nostru, depăşind cele mai grozave lipsuri şi greutăţi, numai cu acest «U», cu acest simbol, cu această idee, să ia fiinţă în plin refugiu la Sibiu.
	Este, Domnilor, fără îndoială, din întreaga istorie a sportului Românesc, cel mai important şi cel mai mare eveniment istoric, pentru că nu cunoaştem şi nu poate exista un alt exemplu mai mare de dârzenie, de voinţă, de-a fi, de-a exista.
	Am găsit atunci în momente grele, adică atunci când poţi să cunoşti adevăratul om, doi băştinaşi sibieni, cărora le aduc aici, în numele întregii noastre societăţi, cele mai călduroase mulţumiri: sunt Părintele Protopop Mihail Neagu şi Dl. Inspector Tănase Viorel.
	Găzduirea întregului nostru lot de sportivi câteva luni în internatul Mitropoliei, împrumutarea şi apoi procurarea parţială a echipamentului necesar au fost în mare parte opera Dumnealor.
	Admiterea noastră oficială în campionatul care începuse, a fost extrem de grea, extrem de spinoasă, «U» fiind întotdeauna pentru ţinuta sa demnă şi corectă, un ghimpe permanent în ochii Federalilor. 
	Dificil, extrem de dificil a fost şi asta, dar am izbutit. Cu «U» pe tricou, cu Clujul în inimi, iată-ne trecând prin fiecare oraş în aplauzele delirante ale publicului de oriunde, lăsând impresia cea mai elegantă despre ţinută şi  joc şi  întreţinănd încontinuu făclia aprinsă pentru marea idee ce o purtam.
	Era o propagandă vie, activă, pentru Universitatea noastră, pentru Clujul nostru, pentru o cauză dreaptă şi sfântă, pe care ordinele dictatoriale de atunci nu o puteau cenzura.
	Dar Domnilor, greutăţile noastre materiale creşteau. Am fost siliţi să părăsim găzduirea fericită a Mitropoliei, să facem sacrificii aproape de nesuportat. Nu găseam nicăieri sprijinul necesar, nimeni nu ne ajuta, nici chiar Universitatea.
	Ca orice fenomen legat de activitatea omenească, cultura îşi are umbrele şi scăderile ei. Una din cele mai frecvente  este uşurinţa cu care se adoptă unele idei de-a gata fără să fie în prealabil supuse controlului raţiunii.
	Adevărata cultură este iscoditoare , îndrăzneaţă şi fecundă. Pseudocultura este nevrilă, inertă, statică. O cultură sănătoasă îşi asimilează cu circumspecţie elemente noi, primeşte larg discuţiile ce tind la stabilirea adevăratei valori, a ideilor şi ştie să se scuture de prejudecăţi, de idei preconcepute.  O pilduire a celor de mai sus o oferă în cultura noastră atitudinea de îndărătnicie pe care unele categorii intelectuale o manifestă faţă de componenta fizică şi implicit faţă de perfecţionarea ei prin sport. Dezinteresarea, s-ar putea spune chiar dispreţul pe care le efectuează unele cercuri intelectuale faţă de sport, este nu numai un simptom al pseudo culturii şi al inerţiei lor cerebrale, dar este şi manifestarea unui  spirit  prezumţios, al unui orgoliu sec cu cari unii oameni au pretenţia să se organizeze într-o  oligarhie  a inteligenţei şi a culturii. Dispreţ pentru corpul nostru? De ce Domnilor? El curpinde, îmbracă şi apără spiritul. Componenţa fizică a fiinţei noastre este ambiţia esenţială pentru reuşita omului în viaţă, fie el privind pe individ, fie ca şi colectivitate.
	Menţinerea preocupărilor pentru îngrijirile ce urmăresc a face un corp robust, mai ales la tinerii universitari va influenţa în rău munca şi productivitatea intelectuală precum şi mai ales valoarea lor morală. Această asociere a componenţei fizice cu cea spirituală, pe acelaş plan al preocupării educative, spre a satisface formula omului complet, a inspirat pe cei mai străluciţi reprezentanţi ai  gândirii  de la Platon până la Kant şi de la Sophocles până la Goethe.
	Cine ne-a înţeles în aceste vremuri de totală indiferenţă, când prăbuşirea noastră devenea o certitudine?   Dl.Profesor Iuliu Haţieganu.
	Fără  concursul  dumnealui direct, pe teren, noi nu am fi putut supravieţui. Bursele sportive acordate pentru asigurarea hranei sportivilor noştri, introducerea obligatorie a Educaţiei Fizice în Universitate, au transformat complet societatea noastră şi în doi ani am reuşit să deţinem titlul  cel mai de invidiat pe ţară, să fim de două ori campioni naţionali la atletism.
	La Foot-ball, atingem în plin refugiu o performanţă pe care numai în 1933 am reuşit s-o mai realizăm şi anume să fim finalişti în Cupa României. În ultimul campionat am atins chiar apogeul reuşind să conducem patru etape primii în clasament, depăşind cluburi bogate cu posibilităţi materiale enorme şi înfruntând o presă pe care nu o puteam finanţa şi o oficialitate destul de ostilă.
	La nataţie ne-am impus cu autoritate la campionatele naţionale, iar la Sibiu am câştigat detasat întâlnirea cu Bucureştenii.
	Secţia noastră de Hockey pe gheaţă câştigă campionatul regional, învinge Politehnica la Timişoara şi lasă cea mai bună impresie la Bucureşti.
	La ski, Păltinişul bine organizat de Dl. Prof. Ionescu oferă posibilitatea schiorilor noştri să căştige toate campionatele de acolo, să se claseze apoi pe locul II la Poiana Braşov şi să se afirme la concursurile  de la Predeal.
	Scrimerii   înving Timişoara la ei acasă.
	La ping-pong, Sighişoreanu, echipierul Universităţii, câştigă titlul suprem de campion naţional la simplu domni şi tot el cu studentul în medicină Giurgiu pe cel de campion naţional de dublu domni. Câştigă această secţie valoroasă şi concursul naţional de la Reşiţa şi cel de la Turnu Severin, şi întâlnirile avute la Sibiu cu reprezentanţii Ardealului ca şi cele câştigate detasat cu localnicii.
	La volei-ball facem meci egal cu Timişorenii la ei acasă, învingem o reprezentantă Bucureşteană la Sibiu, câştigăm concursurile cu localnicii ca şi cel de la Ocna Sibiului, al Ministerului Sănătăţii. 
                                          Domnişoarelor şi Domnilor:
	Am adus în tot timpul conducerii noastre o politică amatoare, făcând sport din dragoste pentru sport, fiind singura grupare din prima ligă a ţării care nu a vândut şi nu a cumpărat în tot acest timp vreun jucător. Nu cred că există în întreaga lume o grupare din prima ligă care să aibă o astfel de performanţă. Noi am îmbinat în modul cel mai fericit cartea  cu jocul, detaşându-ne net ca ideologie şi ţinută de toate celelalte grupuri al ţării. Am demonstrat că performanţele studenţilor noştri, atât de mari pe stadioane, au acelaşi nivel în sălile de curs, în seminarii, laboratoare şi clinici”.
[Aici, documentul se întrerupe, restul nefiind de găsit].
	Un alt fragment de document, probabil o filă dintr-un raport de activitate al Clublui «U» până în 1945, are următorul text: „Internaţionali Foot-ball: Aurel Guga, Dr.     Bonciucat, Sepi Graţian, Andrei Sepci, Sfera Lazăr, Dr. David N., V. Surlaşiu, Giurgiu II, şi S.Coracu. [lista e incompletă n.n. G.I.B.]. Atleti: Ion Moina, Dr. Teofil Moraru, Dr. Belu, Cpt. Zorilă Pop, Dr. Nemeş, P. Stoichiţescu, Col. Bodea, Dr. Eugen Haţieganu, V. Gain, Sighişoreanu, Dr. Eremia Bodeanu, Dr. Faur Lucian, Dr. Adrian Deheleanu, Dr. Magiaru, Dr. Giurgiu [ De notat că această enumerare este incompletă şi aleatorie n.n. G.I.B.].  Preşedinţi activi şi Vice-preşedinţi: Prof. Univ. Iuliu Haţieganu, Prof. Univ. Dimitrie Negru, +Prof. Univ. Romul Boilă [ semnul + al crucii desemnează moartea  profesorului, care a   decedat în 1946, deci documentul este redactat aproximativ în acest an n.n. G.I.B.], Prof. Univ. Iuliu Moldovan, Prof. Univ. Dr. Silviu Dragomir, Prof. Univ. Dr. Alexandru Pop, Prof. Univ. I. Teţiu, Prof. Univ. Dr. Aurel Ionaşcu, Prof. Univ. Dr. Liviu Rusu, Col. I. Băleanu, Dr. Nemoianu, Dr. Glăvan, Dr. Eugen Haţieganu, Dr. Aurel Buteanu.
	În cea mai vitregă situaţie refugiul de la Sibiu: prof. Univ. Dr. Iuliu Haţieganu, Prof. Univ. Dr. Benetato, asist. Dr. Traian Stoicoiu, asist. Dr. Mihai Iubu, Dr. Onoriu   Cheţianu, Dr. Prof. Zelma Fătu.”
	Organizaţia Sportului Popular (O.S.P.) începe să-şi extindă activitatea şi influenţa şi asupra oraşelor ardelene, concomitent cu U.F.S.N. Cu ocazia zilei de 10 mai 1945, O.S.P. a organizat la Cluj un program polisportiv. Meciuri de fotbal: C.F.R.-Dermata, Victoria-Haggibor. Concursuri de atletism, tenis de masă, box, lupte greco-române, ridicare de greutăţi (haltere), ciclism, ştafetă. Au participat atleţi de la cluburile: K.M.S.C., C.F.R., Dermata, Haggibor.
	La o zi după înfrângerea Germaniei hitleriste la Berlin, între 10 şi 14 mai 1945, s-a desfăşurat la Bucureşti  un mare turneu de fotbal cu participarea echipelor reprezentative ale oraşelor Cluj, Bucureşti , Oradea şi Timişoara. Turneul s-a bucurat de un succes extraordinar. Rezultate: Cluj – Oradea 5:1 (4:0), prin golurile lui Bonyhádi (3), Farkas, Kovács V. Pentru Oradea a marcat Spielman. Bucureşti – Timişoara 0:0, Timişoara – Oradea 2:1, Andrei Rădulescu, Reuter, respectiv Melan. Cluj – Bucureşti  1:1(0:0), după prelungiri. Pentru bucureşteni a marcat Barátki, pentru clujeni Pişti Kovács. S-au remarcat: Ghiuriţan, Drăgan, Constantinescu-Grecu, Marian (pentru Bucureşti ), Márki, Szaniszló, Bonyhádi (pentru clujeni).
	La Cluj, C.F.R.-ul (Nemeş, Nagy, Horváth, Csiki, Kiss, Szimcsak (Snorovschi), Magyari, Român, Mureşan, Hodi şi Matiş) a încheiat indecis 1:1 cu Arsenal Sibiu (Suciu, Secar, Grama, Marinescu, Gidriceanu, Astăluş, Victor, Szednicsek, Giling, Român, Borzan).
	În ziua de 15 mai 1945, la orele 17, în Amfiteatrul de Fizică al clădirii centrale a Universităţii, a avut loc deschiderea solemnă a cursurilor Facultăţii de Medicină a Universităţii “Regele Ferdinand I” din Cluj. Lecţia de inaugurare a fost ţinută de Dr. Kernbach. Mulţi studenţi sportivi ai Universităţii clujene au fost prezenţi. “După un refugiu forţat de patru ani şi jumătate, Universitatea “Regele Ferdinand I” se reîntoarce la locul ei firesc din capitala Ardealului (…). Elementele componente ale acestei Universităţi nu se reîntorc cu gând de răzbunare, ele vin animate de cea mai curată şi sinceră intenţie de colaborare şi înfrăţire”[footnoteRef:49] [49:  Făclia, 17 mai 1945] 

	Odată reîntors la Cluj, Clubul «U» continuă să întreţină legătura cu societatea „Amicii Universităţii Bucureşti”, care fiinţa încă din perioada interbelică. Preşedintele Clubului «U», Prof. dr. Grigore Benetato şi secretarul general Dr. Mihai Iubu, se adresează printr-un comunicat «U»-iştilor bucureşteni:
          „Către «Amicii Universităţii Bucureşti» :
	Societatea sportivă studenţească Universitatea din Cluj după cinci ani grei de refugiu şi-a reluat sediul ei firesc în Cluj. Ducând pe mai departe aceiaşi activitate prestigioasă cu cele unsprezece secţii sportive, păstrând aceiaşi ţinută demnă şi academică, «U» s-a impus cu autoritate după această lungă pribegie, reuşind să câştige detasat campionatul Clujului.
	Greutăţile materiale devenite de nesuportat, cu toată dragostea şi idealismul împins până la jertfă al membrilor şi conducătorilor ei, a găsit ecou în rândurile unui mănunchi de prieteni bucureşteni în frunte cu fostul jucător activ şi apoi conducător al „Universităţii” Dl. Dr. Jeni [Eugen] Haţieganu, [unul din fraţii Prof. Dr. Iuliu Haţieganu n.n. G.I.B.].
	Intervenţia Dânsului într-un moment extrem de critic al simbolicului «U» a făcut ca această societate, graţie ajutorului material dat, să-şi continuie pe  mai departe activitatea.
	Acum, în preajma deschiderii noului sezon [ august 1946 n.n. G.I.B.], secţia de foot-ball a Societăţii noastre arată marilor şi devotaţilor ei sprijinitori din Bucureşti toate greutăţile materiale de care este măcinată făcând cu căldură apel pentru soluţionarea lor:
1. Asigurarea cantinei şi căminului unui lot de 15 jucători         
2. Salarizarea lunară a antrenorului
3. Procurarea unui echipament complet pentru prima garnitură şi a unui echipament complet pentru juniori care trebuie să ia fiinţă în spiritul tradiţional al Societăţii noastre mai ales acum când după 10 ani beneficează de un antrenor.

Preşedinte                                                             Secretar general          
[Prof.Dr.Gr. Benetato]                                           [ Dr.Mihai Iubu]”[footnoteRef:50] [50:  Direcţia Cluj a Arhivelor Statului, Fond „Dr. Mihai Iubu”, neinventariat] 


	La 20 şi 21 mai 1945, la Cluj, două echipe din Baia Mare, “Noroc Bun” şi “Phoenix”, susţin jocul de fotbal cu echipele clujene CFR şi Dermata şi, tot atunci, la Teatrul din Parc (Teatrul Maghiar de Stat de azi), selecţionata Băii Mari va întâlni pe ceferiştii clujeni, la box. “Interesul pentru prima manifestare de box (de după război n.n), este cât se poate de mare. Întâlnirea se va termina prin lupte greco-române.”-notează presa clujeană.
	La 27 mai 1945, în urma dispoziţiunilor Comisiei Centrale a Arbitrilor din Bucureşti , s-a ţinut la Cinematograful „Capitol” din Cluj, examenul de arbitru de fotbal la toate categoriile. 
	În ziua de 29 mai 1945 a fost aleasă o Comisie Interimară în Cluj, “care să organizeze, să dirijeze, toate ramurile sportive în cadrul marilor norme ale organizaţiei sportului în România care se numeşte Organizaţia Sportului Popular (O.S.P.). Unităţile sportive care vor cumpune O.S.P.-ul  după noile norme de organizare, vor fi următoarele: -Sportul Muncitoresc, -Sportul Şcolar, -Sportul Universitar, -Sportul Militar, -Sportul Rural”[footnoteRef:51]. [51:  Idem, 29 mai 1945] 

	Printre cei aleşi  în  primul O.S.P Cluj au fost: Gheorghe Timofi, Pop- Imre Vasile, Wolf  Zoltán, Vintilă Dionisie, Vigh Alexandru, Kutik Andrei, Şuteu Gheorghe, Bartha Béla, Ioan Pintea, Vásárhelyi János, Schlezak Francisc. 
	La sfârşitul lunii mai, K.M.S.C.(Vasas) joacă cu Selecţionata Sindicatelor Bucureşti, pe care o învinge cu 3:1, remarcându-se de la clujeni Petschowski (legitimat la Cluj) şi  Reinhardt.
	La data de 1 iunie 1945, la Cluj se înfiinţează  Universitatea de Stat “Bolyai” cu limba de predare maghiară.
	Între 3-5 iunie 1945, Venus Bucureşti  a susţinut la Cluj două jocuri: Venus – Victoria 1:1, iar peste o zi K.M.S.C. – Venus 2:1(0:0), cei mai buni jucători fiind: Petschovschi, Bonyhádi, Vass (K.M.S.C.), Costea, Beffa, Humis (Venus).
	În 12 iunie 1945, se fac recrutări de fotbalişti pentru a alcătui o selecţionată a Clujului, care urma să joace în Capitală contra selecţionatei Bucureştiului. La Cluj, au fost convocaţi: Márki, Szaniszló, Vass, Petschovschi, Páll, Balint, Kovács IV, Bonyhádi, Reinhardt, Kovács V (K.M.S.C.), Hodiş, Kiss, Csiki, Mureşan (C.F.R.), Ilyes, Demeter, Kalló, Balogh, Enghi, Toth, Both, Kiss, Gáspár (Dermata), Hegedűs(Haggibor), Szaloki, Cornea (Victoria).
	Între timp, K.M.S.C. învinge,  în  11-12 mai 1945, echipa Târgu Mureşului, cu 7:1 şi  pe cea a Aradului, cu 7:3.
	La 17 iunie 1945, la Bucureşti, clujenii au fost învinşi cu severul scor de 7:0 de reprezentativa Bucureştiului,  în  “Cupa Atanasiu”. Meciul a avut loc pe stadionul Giuleşti. Echipa Capitalei: Ionescu Ştefan-Drăgan, Ghiuriţanu, Negrescu, Şiclovan, Fabian, Marian, Humis, Iordache, Naciu.
	La 20 iunie 1945, la iniţiativa Asociaţiei Sportive Culturale “Avântul” din Braşov, s-a organizat o mare cursă ciclistă, „Circuitul Ardealului”, în  lungime de 695 km: Braşov, Sfântul Gheorghe, Miercurea Ciuc, Târgu Mureş, Cluj, Sibiu, Braşov. „Acest circuit simbolizează unitatea Ardealului eliberat”[footnoteRef:52].  [52:  Făclia, 20 iunie 1945] 

	Duminică, 24 iunie 1945, Juventus Bucureşti  a jucat la Cluj  în  compania Victoriei. Scor 3:3 (3:0). Formaţiile: Victoria: Morariu, Felecan III, Popa, Bedő, Szaboki, Soporean, Cornea, Pop, Vigu II, Chiorean, Căpuşan. Juventus: Negru, Drăgan, Dasico, Pepelea, Negrescu, Gorgorin, Oană, Iordache, Flamaropol, Bărbulescu, Naciu.
	Luni, 25 mai 1945,  în  faţa a 4.500 de spectatori, Juventus,  în  formaţia din ajun, întâlneşte şi pe K.M.S.C. de care este învinsă cu 2:0. K.M.S.C.: Szoboszlai (fostul şi viitorul portar al lui „U”), Szaniszló,Vass, Fűlőp, Mészaros, Petschowski, Fabian, Kovács IV, Páll, Reinhardt, Kovacs V. A arbitrat binecunoscutul clujean Grigore Seliceanu. 
	La 6 iulie 1945, echipa maghiară D.V.S.C., întâlneşte la Cluj, C.F.R.-ul din localitate, care învinge cu 2:0, iar a doua zi K.M.S.C. – D.V.S.C. 6:2 (1:0). Cele două jocuri au confirmat valoarea fotbalului clujean.
	La 13 iulie 1945, ziarele clujene anunţă programul echipei „Carmen” din Bucureşti, care va susţine la Cluj, sâmbăta, 14 iulie, un meci  în  compania echipei „Victoria”, iar duminică, 15 iulie, o întâlnire  în  care va înfrunta formaţia K.M.S.C. Tot duminică urma să aibă loc partida de baschet dintre echipele clujene Dermata şi  K.M.S.C. Jocul s-a incheiat cu scorul de 16:16 !
	Bucureştenii de la „Carmen” (Ionescu Ştefan, I. Panait, Novac, Simatoc (Niculescu), Torjoc, Şiclovan, Fabian, Marian, Cireş, Covaci, Bonaţiu, Humis) au învins „Victoria” (Morariu, Felecan I, Felecan III, Bedő, Szaboki, Soporean, Cornea, (Kovacs VI), Pop Alexandru, Vigu II, Chiorean (Negruţiu), Căpuşan) cu 4:2. Alex. Vigu, unul din ispravnicii „Victoriei”, declara: „Victoria, după 2 luni de când s-a reîntors, şi-a spus cuvântul, obţinând un rezultat onorabil cu splendida echipă Carmen”.
	În celălalt meci, Carmen a întrecut K.M.S.E. (Szoboszlai, Szaniszló, Vass, Fűlőp, Páll, Petschowski, Fabian, Kovács IV, Bonyhádi, Reinhardt, Kovács V) cu scorul de 4:3. 	Cu această ocazie, patronul echipei Carmen, I.Mociorniţă, prin Dr. Raul Vizante, a donat echipei Mănăşturului, Victoria, 11 perechi de bocanci de fotbal.


Capitolul 5. ”U” îşi reocupă locul de drept.
	„U” Cluj s-a reîntors acasă cu o victorie de răsunet. La 15 iulie 1945, dorind mai mult decat orice să învingă, în meciul jucat împotriva senatorilor ultimilor 4 ani, K.A.C. (K.M.S.E., Vasas, Ferrar), ei s-au impus cu scorul de 3:1. Echipa şi-a câştigat astfel respectul şi încrederea spectatorilor”.
	Reîntoarcerea din bejenie a fost un moment de neuitat pentru toţi. Acum câţiva ani buni Dr. Mircea Luca, îi mărturisea lui Ioan Chirilă: „Nu pot povesti nimic despre ziua revenirii acasă la Cluj. Aproape nimic. Ştiu, doar, că-mi era parcă frică să calc pe pietre, pentru ca nu cumva ceva să se mişte şi să se schimbe. Chiar în ziua aceea ne-am dus la stadion. Sanyi-Bácsi (Komáromi Sándor) era acolo ca întotdeauna. Când ne-a văzut, n-a putut scoate un cuvânt. A stat aşa vreo trei minute în şir. Nici nu clipea. Apoi, la fel de mut, s-a îndreptat spre un dulap. A deschis cu cheia şi a tras de un sertar mare ca de scrin şi, cu aceleaşi mişcări de robot, a scos din sertar 11 tricouri alb-negre, aşezate cu grijă unul peste celălalt. Abia după ce le-a pus pe masă şi le-a netezit de câteva ori i-am auzit glasul: <<Le-am păstrat pentru voi aproape cinci ani. Ştiam că o să veniţi>>. Nimeni n-a mai scos o vorbă. Mi-am holbat ochii ca să nu plâng şi am căutat în grămadă tricoul cu numărul 5. Era tricoul meu. În timp ce-l trăgeam pe cap, am zăbovit, căutându-i gaura, ca să-l pot săruta pe dinăuntru. Pe chipul lui Sanyi-Bácsi se putea citi o imensă bucurie.”
	Meciul cu Vasas avea o greutate peste cea pur sportivă: după mai bine de 5 ani de bejenie, „U” trebuia să lupte pentru a-şi recâştiga prestanţa, autoritatea de statut, ca senatori de drept în fotbalul clujean interbelic. Şi, a câştigat în faţa unei formaţii cu jucători de mare valoare. După înfrângerea în meciul cu „U”, cei mai importanţi jucători ai formaţiei Vasas, au fost cumpăraţi de baronul Neumann din Arad, şi cu aceştia în formaţie, I.T.A. va domina ani la rând fotbalul din România.
	„În vederea organizării districtului de ping-pong, sunt convocaţi pentru ziua de Vineri 20 iulie 1945 orele 18 în localul O.S.P.-ului din clădirea Colegiului Academic, toţi sportivii care sunt interesaţi pentru organizarea acestui district”- scria ziaul „Făclia” din 18 iulie 1945. Tot mai multe ramuri sportive din Cluj se trezeau la viaţă, se organizau.
	În cadrul zilelor sportive organizate în Baia Mare, boxerii ceferişti din Cluj (Molnar, Ambrus, Kiss, Emil Dorian, Varga, Conti, Bimbea, şeful secţiei fiind Feher Zoltán), „au făcut senzaţie”, învingând cu scorul de 8-6.
	La 19 august 1945 s-a ţinut şedinţa de constituire a Asociaţiei Sportive „Victoria”. Preşedinte a fost ales Dr. Ioan Stoica, preşedintele secţiei de fotbal: Alexandru Vigu, secretar general Nicolae Munteanu, membrii: Drăgoiu, Vuierici. Ispravnicul echipei: Paşca. Antrenorul echipei este internaţionalul „U”-ist Iacob Felecan.
	Preşedintele secţiei de box: Ing. Virgil Salvan; preşedintele secţiei de ping-pong: Victor Vladone; preşedintele secţiei de nataţie: Grigore Seliceanu; preşedintele secţiei de tenis:  Căpitanu; preşedintele secţiei de patinaj: Alexandru Munteanu.
	La 22 august 1945, ” în campionatul Clujului, C.F.R. a învins „Universitatea” cu 4:0. „U” a pierdut prin jocul extrem de slab prestat mai ales de înaintare, în frunte cu Luca”[footnoteRef:53]- scrie ziarul local. Dacă Mircea Luca a jucat la înaintare, atunci e clar că efectivul “U”-ist nu se completase.  [53:  Făclia, 24 august 1945] 

	În ziua de 15, 16, 17 septembrie 1945 se vor desfăşura la Bucureşti,  „Zilele Sporturilor”. Clujenii vor participa cu selecţionate de box, lupte, atletism, baschet, volei, nataţie, polo pe apă, tenis şi tir, anunţă ziarele.
	În 24-26 august 1945 s-au desfăşurat Campionatele de Tenis ale Clujului, la care participă şi sportivi din Timişoara, Târgu Mureş şi bucureştenii: Tănăsescu,  Rurac, Viziru.
	Duminică, 26 august 1945, „va avea loc prima întâlnire contând pentru Campionatul Clujului, între „Universitatea” şi „Ferar”(Vasas). Partida este aşteptată cu mult interes”.[footnoteRef:54]„O frumoasă performanţă a Universităţii. Universitatea – Ferar 1:1 (1:0)”- titrau ziarele. Echipele aliniate au fost următoarele: „U”: Cristea, Moraru, Medrea II, Bretoteanu, Luca, Straja, Rădulescu-Jumate, Nicu Român, Pop, Medrea III, Coracu. „Ferar”(fost K.M.S.C -Vasas.):Márki, Szaniszló, Vass, Páll, Demeter, Nagy, Bonyhádi, Kovács IV, Reinhardt, Kovács V, Chioreanu. Golurile au fost marcate de Rădulescu – Jumate („U”), respectiv Páll (Ferar) din 11 m. Un rezultat echitabil. [54:  Făclia, 24 august 1945] 

	La 1 septembrie 1945, „Universitatea” s-a confruntat, la Cluj, cu „Carmen” Bucureşti , scorul fiind 2:2 (1:1), aliniind formaţia: Cristea, Medrea II, Moraru, Bretoteanu, Luca, Straja, Rădulescu, Român, Dascălu, Medrea III, Coracu.
	„Carmen” a abordat jocul cu următorii jucători: Ionescu Ştefan (Nicolae), Novac, Panait, Simatoc, Torjoc, Şiclovan, Fabian, Marian, Covaci, Bonaţiu, Dumitrescu.
	Dr. Mihai Iubu, unul din conducătorii clubului „U”, declara, după meci: „Meritam să câştigăm. Dacă loviturile lui Coracu nu întâlneau bara câştigam chiar detasat. Când vor veni şi ceilalţi patru titulari, sperăm să depăşim uşor orice adversar în ţară”[footnoteRef:55]. [55:  Idem, 4 septembrie 1945] 

	În acelaşi turneu de la Cluj, „Carmen” a învins „Ferar” cu 5:3(1:3).
	La 16 septembrie 1945, O.S.P. Cluj a organizat la Arena Sportivă din Parcul oraşului, „Ziua Sportivilor”. Un program sportiv bogat: gimnastică, ansamblul de copii Dermata (antrenor Szabo Dénes); atletism: Campionatul de Triatlon al Clujului. Campionul naţional Moina Ion, de la „Universitatea”, încearcă doborârea recordului naţional pe 100 m, dar reuşeşte doar 10,5”, cel mai bun timp europen. Meci de baschet feminin între selecţionata Baia Mare – Dermata; Campionatul de Fotbal al Clujului pentru Cupa O.S.P., între finalistele: Universitatea, Ferar, C.F.R., Victoria, Dermata, Sanitas (Haggibor), Selecţionata sindicală A şi B.
	Cupa a fost câştigată de „U” care a învins în finală cu 4:0 (2:0) pe Ferar(Vasas).
	Între 18-20 septembrie 1945, la Bucureşti , au loc Campionatele Naţionale de Tenis. Din Cluj au participat tenismenii: Radu, Bekő, Siko, Paulini, Erős, juniorul Telegdi, junioara Hellmann.
	Într-un comentariu sportiv intitulat „Felecan I şi Reinhardt”, publicat în 20 septembrie 1945, ziarul „Făclia” este de părere: „Cu toate greutăţile şi abundenţa neînţelegerilor din viaţa sportivă, credem puternic că sportul poate deveni o adevărată morală. Figurile proeminente ale câtorva sportivi ne determină a persista în credinţa că sportul nu este un mijloc de dezbinare a maselor populare, ci chiar invers, de apropiere frătească printr-o luptă cavalerească. Luptă care întăreşte deopotrivă atât fizicul, cât şi moralul”[footnoteRef:56] . [56:  Idem,20 septembrie 1945] 

	La 23 septembrie 1945, a avut loc partida amicală dintre „Universitatea” şi „Victoria”. „Un fapt care a surprins plăcut pe spectatori a fost faptul că, atât la „U” cât şi la „Victoria”, au jucat ieri titulari ai „Ferarului”, ceea ce înseamnă că “diferendele” şi “ura”, care unii le-au văzut cu răutate atât de adânci, sunt de domeniul fanteziei”.[footnoteRef:57] [57:  Idem, 25 septembrie 1945] 

	U: Crăciun, Dr. Dumitraş, Medrea, Bretoteanu, Luca, Borzan, Rădulescu, Covaci IV , Dascălu, Covaci (Vili), Coracu.
	Victoria: Szoboszlai, Felecan I, Felecan III, Nistor, Szaboki, Cornea, Vigu I, Pop (Bonyhádi), Vigu II, Páll, Căpuşan. Scorul a fost 4:2 (2:0) pentru „Universitatea”, prin golurile marcate de Dascălu (2), Coracu (2) pentru „U”, respectiv Bonyhádi şi Páll (din 11 m) pentru „Victoria”.
	La 27 septembrie 1945, presa anunţă că C.F.R. (Rapid) Bucureşti  se deplasează la Cluj, cu echipa de fotbal, cea de baschet şi “întreaga gardă atletică”, pentru a participa la concursuri cu echipele clujene.
	La 25 septembrie 1945, în sediul Districtului de Fotbal, din strada Kogălniceanu nr. 3, a avut loc şedinţa extraordinară de constituire a comisiunii de fotbal Cluj. A fost ales următorul comitet: Preşedinte: Constantin Schipor, Vicepreşdinte: Szabó Edmund, Secretar: Corpodeanu David, Casier: Geréb Károly, Membrii: Dr. Stoicoiu Traian, Stoica Petre, Vigu Alexandru, Szilássy Iuliu, Peter Irimie, Prof. Bartha Adalbert, Membrii supleanţi:  Megyei Alexandru, Radu Ludovic, Cenzor: Prof. Pintea Ioan, Pop Alexandru, Cenzori supleanţi: Sebi Maxim, Gere Andrei.
	Ziarul „Făclia” din 6 octombrie 1945 anunţa că “Echipa Ferar a facut o preţioasă achiziţie în persoana lui Bőrzsei János (n. 1921) de la Budapesta. (Între 1948-1956 a fost de 23 ori selecţionat în naţionalele Ungariei. A jucat în echipa Ungariei care a învins cu 5:1 pe cea a României la 24 octombrie 1948). Deasemenea au mai fost achiziţionaţi încă 3 jucători, a căror nume nu e încă publicat.
	Tot atunci se anunţă că „antrenorul Opata a trecut de la “Ferar” la “Universitatea”, sperându-se că astfel “U” îşi va recâştiga vechea faimă”-scrie  „Făclia”.
	La 5 octombrie 1945, “Universitatea” a plecat la Bucureşti, ”fără a putea deplasa cel mai bun 11, unii dintre jucători fiind plecaţi în provincie. Odată cu echipa a plecat şi excelentul atlet Moina care, probabil, va primi loc în echipă. Universitatea întâlneşte sâmbătă (6 octombrie) formaţia Unirii – Tricolor, iar duminică formaţia Venus”, mai anunţă presa. 
	Între 7-10 octombrie 1945, ”U” întreprinde un turneu cu jocuri în Capitală şi la Ploieşti. Presa acordă o atenţie deosebită acestui eveniment, astfel că putem găsi diverse ştiri, interviuri, materiale, încă din data de 28 septembrie, la care se vor adăuga comentariile de după turneu. Iată şi câteva din ziarele din care vom cita în descrierea acestui turneu: “Era Nouă”, “Universul”, “Gazeta Sporturilor”, “Sportul Popular”, “Momentul”. Toate ziarele amintite subliniază reîntoarcerea studenţilor din pribegia de la Sibiu şi informează despre angajarea cunoscutului antrenor Opata, ştire neconfirmată până la urmă. Mai aflăm de nerăbdarea cu care iubitorii fotbalului aşteaptă sosirea lui “U” ca şi de simpatia de care se bucură clujenii în rândul bucureştenilor. “Acum Universitatea s-a refăcut şi va juca probabil la Bucureşti . Nu pentru a-şi impune un orgoliu nemăsurat, ci pentru că “U” ştie că la Bucureşti  se poate afirma şi apoi aici are cele mai multe simpatii, pe care vrea să le revadă din mijlocul arenei şi pentru că nostalgia pentru vremurile frumoase este puternică în sufletul “şepcilor roşii” (“Sportul Popular”). În avancronici putem găsi şi lotul care va fi prezent la Bucureşti, deplasare ce nu va fi lipsită de peripeţii, studenţii ajungând în Capitală abia în seara premergătoare primei partide. Iată câteva rânduri apărute în “Gazeta Sporturilor” sub  titlul “Cincisprezece minute cu Universitatea Cluj”, semnate P. Hidioşanu: “Pentru dragii noştri “U”-işti ar fi fost puţin şi un reportaj pe o pagină. Dar îndatoririle redacţionale ne obligă să trecem peste sentimentalism. În locul reportajului uriaş, mă voi mărgini, în ceea ce mă priveşte,  să strig din vârful tribunei de la Venus, azi:  HAIDE “U” !”. 
	Studenţii debutează cu stângul, fiind întrecuţi de Unirea Tricolor cu 2-5, după ce conduseseră cu 2-0. Dar – după cum aflăm din “Era Nouă” din 9 octombrie – “scorul este cu mult prea exagerat. Fiindcă clujenii nu au fost cu nimic inferiori oborenilor şi dacă nu contribuia terenul moale, desfundat de ploaie, poate altul ar fi fost şi rezultatul final. Au fost momente când studenţii au dominat categoric, au arătat lucruri frumoase în câmp şi au trecut copilăreşte pe lângă victorie care le putea surâde”.[footnoteRef:58] [58:  „Era Nouă”, 9 octombrie 1945] 

	În al doilea meci însă, clujenii reuşesc să câştige. “Clujenii au meritat victoria, pe care a realizat-o 99% Coracu”, “«Sprintenul» Coracu a determinat victoria Universităţii asupra Venusului” sunt doar două din titlurile apărute în presa bucureşteană după acest joc. Scorul final a fost 4-3 pentru “U”, toate golurile fiind înscrise în repriza a doua. Pentru clujeni, au înscris Coracu (3) şi Român Nicolae, remarcat în unanimitate de cronicarii prezenţi la meci ca un junior extrem de talentat, de mare perspectivă. O preconizată revanşă în faţa Unirii Tricolor e contramandată, astfel că “U” pleacă la Ploieşti unde câştigă din nou, de data asta cu 1-0 (0-0), dar clujenilor le-a fost anulat un gol înscris de C. Rădulescu (“decizie eronată”[footnoteRef:59]). Golul victoriei îl are ca autor pe Coracu “care a ajuns balonul înaintea lui Iordăchescu şi a tras fulgerător în plasă”. Numeroase ziare, printre care “Momentul”, “Sportul Popular”, “Era Nouă”, au subliniat, după acest turneu, buna evoluţie a clujenilor, evidenţiind şi potenţialul uman de care aceştia dispun şi prevăzându-le o frumoasă ascensiune. [59:  „Momentul”,10 ocrombrie 1945] 

	Boxul clujean, întărit cu Secoşan, Borday, Moldovan, alături de mai vechii Ambruş I, Ambruş II, Ripka, Paizs, Kádár, Székely, Váradi , duminică, 14 octombrie 1945, strada Kogălniceanu, numărul 2, a înfruntat selecţionata Timişoarei, eveniment sportiv foarte aşteptat şi apreciat de amatorii de box din Cluj.
	Ferar(Vasas) încearcă să-l legitimeze pe Iuliu Bodola (n. 1912)  , după cum scrie “Sportul Popular”, oficialul O.S.P. “Bodola este oprit de la orice activitate sportivă forţat de gravele acuzaţii ce i s-au adus, iar cazul este trimis spre urgentă judecare la FRFA.”[footnoteRef:60] [60:  Făclia, 14 octombrie 1945] 

	La 25 octombrie 1945, O.S.P. Cluj comunică oficial că în aceste zile se vor ţine şedinţele de constituire a districtelor de baschet, tir, schi, hochei  şi patinaj.
	La 28 octombrie 1945, “Debutul Clujului s-a soldat cu rezultat nedecis: Universitatea – Ferar 0:0”. Meciul aşteptat de cei 5000 de spectatori, a fost “un duel al aşteptărilor care s-a soldat cu un rezultat nedecis”. “U”: Cristea, Straja, Medrea II, Bretoteanu, Luca, Dr. Dumitraş,  Dr. Ţăranu, Rădulescu, Medrea III, Coracu. “Ferar”: Márki, Demeter, Szaniszlo, Páll, Borzsei, Balint, Bonyhádi, Kovács IV, Chiorean, Kovács V, Fülöp.
	La 2 şi 3 decembrie, “U” întreprinde un nou turneu în Capitală, alături de Karres Mediaş. De notat că în echipa medieşeană evoluau, printre alţii, fostul “U”-ist Toni Dascălu şi internaţionalul Dobay. “U” pierde, la limită, ambele jocuri: 2-3 cu Ciocanul şi 1-2 cu Juventus. Peste puţină vreme Tony Dascălu revine la <<U>>
	Între timp,la 30 octombrie 1945, s-a constituit la Cluj şi comisia de tir, având ca  membrii pe: Andrei Hossu, Al. Lörinczi, Dr. Borzsenzi, Andrei Biro. Supleanţi: Goger, Emil Hossu. Secretar: Trif Vasile, Boldiş.
	Întoarcerea în căminul propriu, la Cluj, după o bejenie de 5 ani, este marcată şi de o acţiune de imagine publică prin organizarea unei Serate Dansante în clădirea Colegiului Academic. Iată textul invitaţiei, document semnificativ pentru acea vreme:
„«U»  Societatea sportivă studenţească  «U»
Invitare 
Soc.Sp.Student. «U», cu Onoare vă invită să luaţi parte la SERATA DANSANTĂ ce va avea loc în seara zilei de 12 Decembrie 1945 în sala Colegiului Academic. Serata va fi precedată de un program artistic şi muzical cuconcursul artiştilor de la Teatrul Naţional şi Opera Română.
	Începutul la ora 8 seara.
Muzică excelentă. Bufet bine asortat, şi diferite surprize.
Comitetul
[ Ştampila Clubului ][footnoteRef:61] [61:  Arhivele Statului,Filiala Cluj,Fond „Dr.Mihai Iubu”,neinventariat] 

	Era ultima manifestare festivă a sportivilor universitari clujeni din anul 1945.Urma un an cu mari frământări politice în Capitala Transilvaniei, care vor mobiliza şi universitarii clujeni, implicit şi sportivi «U»-işti. Conducerea Clubului universitar va fi pusă în faţa unor situaţii inedite, cărora vor încerca să le facă faţă.        
	În 1946, după desfiinţarea (la 7 iunie 1946) U.F.S.R., rămâne la conducerea vieţii sportive numai Organizaţia Sportului Popular (O.S.P.), care ia măsuri de reluare a activităţii sportului în general, dar şi a activitaţii fotbalistice competiţionale şi de dezvoltare a ei, precum şi de limitare a migrărilor de la o echipă la alta, prin ”îngheţarea” transferărilor – primul pas spre desfiinţarea lui. Continuă Campionatul Capitalei, se iniţiază Cupa “Înfrăţirii”, în cadrul căreia participă echipe din Arad, Bucureşti , Cluj şi Timişoara (cele mai puternice centre fotbalistice din ţară).
	Încă la sfărşitul lunii aprilie 1946, conducerea Clubului «U» se întruneşte într-o nouă şedinţă pentru a hotărâ atitudinea Clubului în faţa presiunilor comuniste de a participa la manifestaţia de 1 Mai. Iată textul:
                       „Proces Verbal"
          Şedinţa S.S.S. Universitatea din Cluj din 28/IV/1946
	La adresa Nr 173 din 25 Aprilie 1946 a Dlui. Prof. Doctor Onoriu Cheţianu,                             reprezentantul studenţilor în Organizaţia Sportului Popular şi Directorul Educaţiei Fizice Universitare, se convoacă adunarea Comitetului Central al S.S.S. Universitatea la data şi ora propusă de Dl.Dr. Onoriu Cheţeanu, adică Duminică  28/IV/1946, orele 12.
	La şedinţa prezidată de Dl. Prof. Benetato au luat parte următorii membrii:   Dl. Dr. Stoicoiu, Dl. Dr. Cosereanu, Dl. Cosma, Dl. Dr. Arieşeanu, Dl. Negru  Agenor,  Dl. Chioreanu şi Dl .Dr. Iubu.
	Dl. Dr. Benetato arată scopul şedinţei anume defilarea pentru ziua de 1 Mai la care trebuie să participăm [ n.n. G.I.B.].
	Dl.Dr. Iubu Mihai găseşte că este indicat să organizeze această defilare Dl. Prof. Dr. Onoriu Cheţeanu- directorul Educ[aţiei] Fizice şi reprezentantul Universităţi în Organizaţia Sportului Popular aşa cum a făcut-o şi la ziua Sporturilor în toamnă [1945, n.n. G.I.B].
	La această propunere Dl. Dr. Stoicoiu crede că ar mai trebui adăugaţi şi şefii de secţii pentru ca Dl. Prof. Dr. Cheţeanu să poată fi ajutat.
	Comitetul îşi însuşeşte aceste propuneri şi deleagă pe Dl. Secretar general Iubu Mihai să comunice în după amiaza acelei zile Dlui Prof. Dr. Cheţeanu că este însărcinat împreună cu şefii de secţii cu care trebuie să ia legătura să organizeze defilarea Soc [ietăţii] noastre în ziua de 1 Mai.
	Mai vorbeşte Dl. Cosma de felul cum are d-lui informaţii că se va defila pe resorturi, după care D-lui anunţă sosirea antrenorului Dl. Műller de la Budapesta, care a reuşit să facă câteva contracte avantajoase pentru secţia noastră de Foot-ball. 
         	                                                                   Secretar Dr.Iubu „[footnoteRef:62] [62:  Arhivele Statului,Filiala Cluj, Fond „Dr.Mihai Iubu”,neinventariat] 

Presiunea exercitată asupra Clubului, este tot mai puternică. După doar două zile are loc o nouă şedinţă  extraordinara a conducerii Clubului:
                                       „ Proces Verbal
                            Şedinţa extraordinară din 30 /IV/ 1946
Dl. Preşedinte Prof. Dr. Benetato deschide şedinţa la orele 16 dând cuvântul D-lui Secretar general pentru citirea procesului verbal al şedinţei anterioare.
Ia apoi cuvântul Dl. Prof. Dr. Cheţeanu care cere să se modifice în procesul verbal fraza în care se spune că D-lui a fixat ora şi ziua şedinţei precedente întrucât D-lui nu avea această calitate.
Dl. Secretar răspunde că această modificare nu poate [fi ] trecută deorece în procesul verbal scrie clar că D-lui numai a propus şi nu a fixat această dată.
Ia cuvântul apoi Dl. Prof. Dr. Benetato care roagă comitetul să treacă peste lucrurile mici ce nu aduc nici un folos Soc [ietăţii] noastre şi să se ia în discuţie problema defilării pentru ziua de 1 Mai, zi în care Soc [ietatea] noastră trebuie să defileze alături de celelalte Soc [ietăţii] sportive.
Dl. Prof. Dr. Cheţeanu anunţă că D-lui are concursul studenţilor de peste hotare care i-au promis participarea şi toate costumele noastre de defilare sunt pregătite.
Dl. Cosma anunţă la fel concursul unui grup de studenţi ai Academiei Agricole care au mai defilat şi la ziua Sporturilor în toamnă.
Dl.Ştefan propune ca echipa de Foot-ball să defileze. În discuţiile urmate pentru membrii comitetului care vor defila s-a împărtăşit propunerea D-lui Dr. Arieşeanu ca aceştia să fie Dl. Cosma, Dl. Cheţeanu, Dl. Moina, Dl. Negru şi Dl. Chiorean. Înainte de închiderea şedinţei, Dl. Secretar atrage atenţia secţiei de Foot-ball în ceea ce priveşte echipa de juniori ce trebuie neapărat înfiinţată, dat fiind dispoziţiile Federaţiei care nu admite ca echipele divizionare să nu aibă echipă de juniori. Din beneficiile matchurilor s-ar putea procura sau repara   ghetele   vechi pentru a pune pe picioare această echipă.”[footnoteRef:63]      	Primăvara anului 1946 se dovedeşte tumultoasă pentru studenţimea din Cluj, angajată în fruntea rezistenţei anticomuniste şi antirevizioniste maghiare aici, în capitala Ardealului. Această luptă a culminat cu greva studenţilor din Cluj, urmată de măsurile de represiune, în urma cărora unii studenţi au luat calea munţilor, înfruntând prigoana securităţii. La acţiunile de protest, la grevă,  au luat parte, fireşte, şi sportivii lui “U”. [63:  Direcţia judeţeană Cluj a Arhivelor Statului, Fond „Dr. M.Iubu”, neinventariat] 

Un document din aceste zile este procesul verbal al Conducerii Clubului, din primăvara anului 1946 :
                                                “ Proces Verbal
                              Şedinţa din 11/ V/ 1946 Institutul Fiziologic
Este deschisă de Dl. Prof. Benetato care dă cuvântul D-lui Cosma de la Secţia de Foot-ball care expune situaţia secţiei sale.
Dl.Cosma face un istoric al legăturilor noastre cu reprezentanţi ai “Amicii [«U»] din Bucureşti, ajungând la concluzia că pentru lămurirea definitivă a relaţiilor dintre noi şi Bucureşti, trebuie să plece de urgenţă un membru al comitetului care să clarifice această situaţie.
Al doilea punct al expunerii Domniei Sale este problema antrenorului care nu corespunde nici pe departe şi de care Clubul trebuie să se dispenseze cu orice risc.
Al treilea şi ultimul punct este disciplina jucătorilor care lasă mult de dorit şi roagă Comitetul de comun acord să poată lua măsurile necesare.
Dl. Preşedinte Benetato răspunde D-lui Cosma spunând că Societatea noastră are un prestigiu moral pe care nu-l poate negocia şi vinde.
Suntem un club de curaj  şi de dezinteres  şi nu ne putem arunca în braţele nimănui. În concluzie trebuie lămurită odată pentru totdeauna situaţia cu Bucureştiul[ cu “Amicii «U»” din Bucureşti n.n. G.I.B.]
În ceea ce priveşte antrenorul Műller constată Dl.Preşedinte, că Societatea noastră nu a căştigat ce i-a lipsit, ci a pierdut ce a avut, iar spiritul comercial pe care-l are Dl.Műller nu trebuia introdus în Clubul nostru.
Trecând la disciplina jucătorilor Dl.Preşedinte susţine că jucătorii noştri să nu facă politică, cea mai bună politică a lor, să fie rezultatul bun de pe teren. Dl.Maier propune renunţarea la [ “Amicii «U»” de la] Bucureşti.
Dl. Dr. Iubu propune redactarea unui memoriu în care să se expună situaţia Clubului aşa cum este ea.
Dl. Doctor Stoicoiu este pentru acest memoriu care rămâne să fie făcut de Dl.Secretar general până a doua zi când va trebui citit şi aprobat de Comitet la şedinţa ce trebuie convocată la stadion. Tot D[umnea] lui atrage atenţia asupra dezavantajelor ruperii contractului cu antrenorul Műller de către noi. Este vorba, bineînţeles, nu de dezavantajele priceperii antrenorului şi propune câteva zile de aşteptare când poate antrenorul Műller, din informaţiile pe care Dl.Stoicoiu le are îşi va trimite singur demisia.”[footnoteRef:64] [64:  Direcţia judeţeană Cluj a Arhivelor Statului, Fond „Dr.Mihai Iubu”,neinventariat] 

O mărturie convingătoare din acele zile o găsim în recentul volum “Memorii”, alcătuit de Valeriu Anania. Mitropolitul de azi al Clujului, Feleacului, Vadului, sub numele de I.P.S. Bartolomeu Anania, în acea vreme diacon şi student la Medicină şi conservator la Universitatea “Regele Ferdinand” din Cluj.
Iată un citat din volumul amintit: “De cum s-a făcut primăvară (1946), m-a chemat profesorul Iuliu Haţieganu şi m-a numit “confesor al Parcului Sportiv”. Parcul Sportiv al Universităţii, ctitorit de el în memoria unui copil mort (Simeon), avea şi o bisericuţă în stil moţesc (aprinsă şi arsă prin anii 1982-1983 n.n. G.I.B.), pe care ungurii o profanaseră în vremea ocupaţiei. Profesorul o restaurează şi voia să o pună la dispoziţia studenţilor creştini, cu slujire alternativă, o duminică în ritul ortodox, şi în alta, în cel greco-catolic (Haţieganu însuşi era uimit). Nu putea să ofere nimănui vreo plată. Misiunea mea era aceea de a mă ruga când de un preot ortodox, când de unul unit, să vină în Parcul Sportiv, cu tot ce era de trebuinţă, şi să facă o slujbă (eu eram numai diacon). În schimbul acestui serviciu, profesorul mi-a oferit o cameră în casa din mijlocul Parcului (cabana sportivilor n.n.G.I.B.) ceea ce pentru mine era un mare noroc. Camera mea se afla la parter, tot la parter trăia îngrijitorul Parcului cu familia lui, iar la etaj locuia Ion Moina, faimosul campion european la alergări la suta de metri, pe atunci un fel de cobai al profesorului Grigore Benetatto, care îi prescria fiecare gram de alimentaţie şi îi urmărea, ştiinţific, randamentul. Moina vedea că vin acasă tot noaptea târziu, că încă mai citesc după aceea, că dorm pe apucate, şi se luase de gânduri.
- O să te nenoroceşti, părinte, imi spunea el, stai cu plămânii în aburul de formol din sălile de disecţie, în otrăvurile din laborator, vii acasă şi te vâri cu nasul în praful cărţilor, cocoşat pe masă, ba mai şi fumezi.
Moina se scula foarte de dimineaţă, ca şi mine, îşi făcea exerciţiile de alergare pe alei, şi a tot stat de mine până m-a înduplecat să mă ţin după el. De alergat n-am învăţat să alerg, dar din toată treaba aceasta am căpătat o deprindere: de îndată ce mă sculam mă aruncam în marea piscină de lângă casă, şi înotam în apa rece, preţ de zece minute; „sportul” acesta îmi făcea plăcere şi mă  înfăţişam proaspăt , unei noi zile de muncă. Lui Moina i-am fost recunoscător prin aceea că-i împrumutam vioara mea, să scârţâie şi el în odaia lui de la etaj.”[footnoteRef:65] [65:  Valeriu Anania, „Memorii”, editura Polirom, 2008, pg. 108-109] 

La începutul lunii iunie 1946, se redactează primul regulament al Clubului Sportiv „Universitatea” Cluj:
                             „ Societatea Sportivă Studenţească „Universitatea”
                                        REGULAMENT DISCIPLINAR
Art.1. Soc. Sportivă Studenţească „Universitatea” este o grupare pur sportivă în              care politica,  oricare ar fi ea, este complect interzisă, pentru triumful ideii sportive, curată, corectă şi  Românească.
Art.2. «U» nu poate fi făcut instumentul de luptă şi propagandă politică a niciunui partid sau grupare politică, ea fiind instrumentul şi propagândista ideii sportive şi educaţiei fizice  universitare.
Art.3. Este complect interzis conducătorilor şi jucătorilor orice fel de propagandă politică în sânul grupării, sub orice formă ar fi ea/ scris, viu grai, cântece etc./.
Art.4. Cei ce se abat dispoziţiilor de mai sus, sunt pasibili de pedeapsa ridicării abonamentului de masă, de excluderea lor la premii de joc, şi dacă învinuirea a adus grave prejudecăţi Clubului, chiar de suspendare şi eliberarea lor din Club şi viaţa sportivă.
Art.5. Soc. Sport. Stud. Univ. este o grupare de intelectuali, o grupare academică, un exemplu de conduită şi ţinută sportivă la toate întrecerile sportive.
Art.6. Armonia şi bunăvoinţa trebuie să domnească atât între toţi jucătorii cât şi între conducere şi ei. Sunt condamnate şi sancţionate certurile, intrigile şi relele intenţii, care ating spiritul de armonie al Societăţii.
Art.7. Toţi jucătorii vor avea şi în afară de Club o ţinută morală, ireproşabilă iar studiile trebuie făcute cu toată sârguinţa.
Art.8. Este categoric interzis jucătorilor amestecul în conducerea Clubului, fie din punct de vedere administrativ, fie din punct de vedere tehnic. Deziteratele vor fi aduse la cunoştinţa conducerii prin căpitanul echipei la şedinţele din Comitet.
Art.9. Faţă de conducătorii sportivi, faţă de antrenor şi de întregul Comitet, conduita fiecăruia trebuie să fie exemplară ca disciplină şi respect.      
Art.10. Deplasările sau Turneele în ţară şi străinătate, obligă pe jucători şi conducători să aibă cea mai perfectă ţinută şi conduită. Sunt categoric interzise deplasarea persoanelor străine de Club/ rude, soţii, copii, fete, etc./.
Art.11. Santajiile diverse cu scopuri materiale sau morale sunt condamnate şi sancţionate cu toată hotărârea.
Art.12. Ordinea şi disciplina în Parcul „Regele Mihai I” trebuie ţinută cu toată stricteţea conform Regulamentului Parcului, pentru a nu ştirbi cu nimic măreţia acestei opere universitare româneşti.
Art.13. Nu este admisă consumarea băuturilor alcoolice înaintea antrenamentelor şi matchurilor. La mesele obişnuite după eforturi făcute în matchuri orice abuz este cu desăvârşire interzis, fiind în detrimentul condiţiei fizice şi morale.
Art.14. Fiecare jucător trebuie să ducă o viata sportivă ideală în tot timpul sezonului sportiv, stricteţea ei trebuie să fie desăvârşită în cele trei zile dinaintea partidelor ce sunt de susţinut / respectarea orelor de somn, abuzuri alcoolice şi sexuale, viaţă de cafenea / .
Art.15. Conştienţi şi  onoraţi că reprezintă Universitatea Ardealului şi întregul corp didactic, precum şi miile de colegi ce palpită pentru culorile lor la toate întrecerile sportive, fiecare trebuie să contribuie cu toată voinţa, cu tot elanul şi cu toată priceperea pentru ca să poată obţine rezultate ideale.
Art.16. Antrenamentele trebuie făcute cu  toată conştiinciozitatea, fiecare jucător fiind obligat să participe la toate antrenamentele şi la ora fixată de antrenor, subordonându-se întocmai dispoziţiilor date de el.
Art.17. Lipsurile şi întârzierile de la antrenamente şi matchuri vor fi judecate de antrenor şi Comitet şi pedepsite conf. art.XII.
Art.18. Este absolut interzis jucătorilor în decursul matchurilor oricât de pasionate ar fi ele, să lovească vădit şi cu intenţie adversarul, să înjure, să protesteze contra deciziilor arbitrului, să vocifereze, să arunce balonul în semn de protest sau alte atitudini nesportive, ce nu au nimic comun cu ideologia şi ţinuta unui Club universitar. Reclamaţiuniile trebuind făcute prin Căpitanul echipei.
Art.19. Cei ce vor contraveni dispoziţiilor din articolele de mai sus, vor fi pedepsiţi după cum urmează:
a) la prima abatere, mustrare
b) la a doua abatere, ridicarea primei de joc la meci
c) la a treia abatere, ridicarea cartelei de masă sau chiriei sau a beneficiilor de altă natură/ taxe, haine, pantofi, etc./
d) la a patra abatere, suspendarea din Club şi viaţa sportivă pe timpul cerut de Comitet.
Art.20. Dacă vina sau culpa este exagerată, prejudiciind interesul Clubului, neglijenţă, sabotare, incorectitudini grave etc., se poate încadra în unul din punctele articolului 19, fără ordinea succesiunii.
	Art.21. Căpitanul echipei fiind responsabil de disciplina echipei în timpul jocului şi trebuind să fie exemplu permanent pentru ceilalţi va fi sancţionat în caz de abateri cu mai mare severitate.
	Art.22. Dacă performanţele sportive ale echipei vor atinge scopul propus de Comitet, eforturile vor fi răsplătite sub formă de ajutoare materiale. Nu vor beneficia de avantajiile acestui articol cei ce au comis abateri sancţionate în art.19.
	Art.23, Prevederile acestui regulamnet vor fi îndeplinite de Comitetul Secţiilor şi de Comisia disciplinară.
	Art.24. Este absolut interzis sportivilor societăţii noastre din toate secţiile de a apărea în jocuri, concursuri etc. sub culorile altui club, fără aprobarea specială a conducerii Secţiei respective.
                                                               Redactat de Dl. Secretar General
                                                                           Dr.Mihai Iubu„[footnoteRef:66] [66:  Direcţia Cluj a Arhivelor Statului, Fond „Dr. Mihai Iubu”,neinventariat] 

	Memorialistul Valeriu Anania ne oferă încă o mărturie semnificativă pentru spiritul politic, de onestitate şi colegialitate, până la sacrificiu, de care erau animaţi sportivii Universităţii, în acele timpuri frământate şi învolburate. În plină desfăşurare a grevei studenţilor din Cluj, din iunie 1946, diaconul, student la medicină, Valeriu Anania, ajuns în postura de conducător al mişcării studenţeşti, ameninţat cu arestarea de către organele politice comuniste, a fost salvat de colegi şi ascuns într-un bordei improvizat undeva într-o pădure din zona Mănăşturului, apărat, discret, de un grup de tineri mănăştureni înarmaţi. Greva continua avându-i printre participanţi şi pe sportivii „U”-işti. Autorităţiile au recurs la o stratagemă: l-au delegat pe cunoscutul director sportiv al Clubului Universitatea Cluj, Onoriu Cheţianu, ca să-i propună lui Valeriu Anania să transmită colegilor studenţi la medicină şi jucători ai echipei de fotbal „U” (Mircea Luca, V. Cristea, S. Covacs, Grigore Joja, Rădulescu,etc.), că le va fi interzis să înscrie echipa de fotbal „U” în Campionatul Divizionar de Fotbal.
            Memorialistul Valeriu Anania notează: ”am avut o întâlnire cu Onoriu Cheţeanu, conducătorul echipei sportive „U”. Rectorul voia cu orice preţ să spargă greva şi caută jucători. Unde nu izbuteau ademenirea şi făgăduielile, interveneau, cel mai adesea, amenintările. Sportivii au fost întotdeauna oamenii cei mai îndragostiţi, cei mai pasionaţi de îndeletnicirea lor şi rectorul ştia aceasta când i-a anunţat pe studenţii din echipa de fotbal ca, dacă nu intra la cursuri, formaţia „U” va fi desfinţată. Tinerii care aveau programate competiţii cu alte echipe şi contau pe succese mari (era, întradevăr, o echipă foarte bună), începuseră să şovăie, şedeau în cumpăna. Cheţeanu-care era instructor de sport al Universitătii şi pe care îl cunoşteau de prin 1937, cănd sub auspiciile Străzii Tării, mă învaţase să schiez, în cadrul unui curs, la Predeal-părea îngrijorat, fiindca-i era teamă de o defecţiune. Ne-am înţeles ca el să-i sfătuiască pe băieţi să mai reziste puţin, căci mult nu va mai dura. În realitate nu stiam cât va mai dura.”[footnoteRef:67] [67:  Direcţia Cluj a Arhivelor Statului,Fond „Dr. Mihai Iubu”,neinventariat] 


	






PARTEA A IV-A
        
          Capitolul 1. Reluarea competiţiilor sportive. Noi forme organizatorice.
		
	La 14 luni după ieşirea României din războiul antihitlerist, timp în care mişcarea sportivă a făcut primii paşi pentru reorganizarea  formelor statutare ale competiţiilor sportive, s-a reuşit şi punerea la punct a formelor de relansare a celor mai importante competiţii sportive.
	În vara anului 1945, a luat fiinţă şi la Cluj, clubul sportiv ”Flamura Roşie”, cu intenţia de a iniţia tineretul în competiţii de tenis de masă, sah, volei, baschet, fotbal, ş.a.
	Începând cu luna august 1946, după doi ani de căutări, încercări de organizare competiţională, s-a ajuns la relansarea Campionatului de fotbal în România.
	Pentru început, Divizia A, având 14 echipe: Prahova - Ploieşti, I.T.A -Arad, Dermagant - Târgu Mureş, C.F.R Timişoara, U.D.R Reşiţa, Jiul Petroşani, Libertatea Oradea, Ferar Cluj, Universitatea Cluj, F.C Craiova, C.F.R Bucureşti, Ciocanul Bucureşti, Carmen Bucureşti, Juventus Bucureşti.
	În luna septembrie 1946 se reia campionatul divizionar B, format din trei serii a câte 14 echipe, apoi se reînfiinţează divizia C, care avea 12 serii a câte 10 echipe.
	Începând din 1950 se trece la sistemul competiţional primăvara-toamna în cadrul diviziilor A şi B, sistem la care se renunţă în 1957, revenindu-se la cel tradiţional (toamna-primăvara), mai potrivit participării echipelor noastre în competiţiile oficiale internaţionale care iau amploare şi se permantizează de la sfârşitul deceniului 6.
	În ziua de joi, 9 noiembrie 1947, a apărut în viaţa sportivă românească, revista STADION, prima revistă ilustrată din România.
	Cerându-i-se părerea şi lui Ion Moina, <<U>>-istul, cel mai bun sportiv român din acei ani, acesta a declarat: ”Revista Stadion, una din cele mai reuşite din cele apărute la noi. Umple un mare gol în publicistica sportivă şi urăm deplin succes.”[footnoteRef:68] [68:  Stadion,an I,nr.2,1947.] 

	Primele informaţii din revistă ne aduc ştiri interesante din epocă.”
	La 12 octombrie 1947 revista anunţă apropiatul meci de fotbal România-Ungaria, în care vor evolua, printre alţii,  Spielman, Petschovski, Mihălescu pentru România, Kispeter, Puskas, Szusza pentru Ungaria.
	A avut loc meciul de atletism Praga-Bucureşti 111-97. Atletul „U”-ist Ion Moina a câştigat proba de 100m cu timpul de 10’,6”, la 400m 48’,1”s.
	Zeno Dragomir, (fostul<<U>>ist din anii bejeniei de la Sibiu, apoi student la educaţie fizică în Bucureşti), a câştigat proba de prăjină cu 3,90m.
	Tot aici, revista anunţă că la Cluj a luat fiinţă o şcoală de instructori sportivi.
	Se dau rezultatele întâlnirilor de divizia A din campionatul naţional de baschet: Etapa a IV-a. Dermata Cluj-Telefoane Bucureşti 35:58,apoi în 15 octombrie 1947: Dermata Cluj-Viforul Dacia 27:46.
	La tenis, în Cupa „Cămărăşescu”, Dermata Cluj întâlneşte A.S. Armata Bucureşti, de care este învinsă cu scorul de 5-0.
	La 15 octombrie se anunţă şi meciurile echipelorclujene în prima etapă a Campionatului Diviziei A la fotbal: Dermata-Ferar; Universitatea-U.T.A.
	Revista notează şi rezultatele echipelor naţionale de fotbal între ţări: România A-Ungaria A 0:3. România-juniori-Ungaria-juniori 1:5. Ungaria B-România B 0:0.
	La Cluj într-un meci amical Ferar-D.V.S.C.(Debreţin-Ungaria) 11-1!
	Un material interesant este publicat la 3 decembrie 1947, semnat de Gh.Epuran, intitulat: ”Daca Moina ar fi alergat alături de Owens...Recorduri mondiale şi româneşti”: »1936-1946. La 10 ani distanţă în timp, separaţi de mii de kilometrii în spaţiu, un negru şi un alb au fixat acele cronometrelor în dreptul a două cifre de record:10”2/10’-10”4/10’.Şi cu ele fiecare s-a instalat pe un tabel al superlativelor. Owens este cel mai iute om din lume, Moina este cel mai iute om din România.
	Îi vedem acum deseori trecuţi alături, aşa cum poate i-am fi dorit pe pista întrecerilor şi comparăm, des, cele două zecimi de secundă care îi separă doar că nu ne spun destul.
	Şi luăm condeiul ca să facem ce nu a putut destinul, să-l aducem pe Owens din Chicago anului 1936 în Predealul anului 1946, să-l punem alături de Moina într-o cursă ce este egală recordurilor. Aşa aflăm că Owens este primul cu 10”2/10’ şi la 1m.932 vine Moina în 10”4/10’ (Şi nici unul n-a furat plecarea ...).
	În luna decembrie 1947 revista „Stadion” publică rezultatul unui plebiscit pentru alegerea celor mai populari din România. Primii 10 sportivi sunt:
		1. I. Moina(altletism) 1668 puncte
		2. Bazil Marian(foot-ball) 1115 p.
		3. Magda Rurac(tenis) 974 p.
		4. I. Chiriac(box) 540 p.
		5. I. Popa(box) 421 p.
		6. Zeno Dragomir (atletism) 325 p.
		7. Băcuţ (foot-ball) 132 p.
		8. C. Tănăsescu(tenis) 106 p.
		9. Petchovski(foo-ball) 101 p.
		10. Norhadian(ciclism) 91 p.
	Ordinea exactă a clasamentului a fost dată de 3 concurenţi la acest plebiscit, printre care, pe primul loc s-a situat un clujan: Gh. Lăzărescu-Cluj, str.Crişan 32, ap.6.[footnoteRef:69] [69:  Stadion,e decembrie 1947] 

	Seria manifestărilor sportive în ianuarie 1948, primul an al Republicii, a fost deschisă de triunghiularul de tenis de masă România-Iugoslavia-Cehoslovacia. Printre concurenţii României întalnim şi pe clujenii: Şari Kolozsvari,Victor Vladone, Paneth Farkas.
	În cadrul solemnităţii au luat parte şi alte grupări sportive, ”gimnaştii din lotul olimpic şi gimnastele de la Cluj”, scrimerii ca şi luptătorii,    care au contribuit la spectacolul sportiv. Sunt fotografiate Berta Corobeanu ”cea mai bună gimnastă a ţării” şi, într-o altă fotografie, clujencele Berta Corobeanu şi Magdalena Finta, într-un exerciţiu la sol.
	În martie 1948, revista Stadion publică clasamentul diviziei A la fotbal. După 19 etape, echipele clujene se situează: «U» pe locul 4, Dermata pe locul 9, C.F.R. pe locul 14 din 16 echipe. Ca o curiozitate, echipa Unirea-Tricolor are adăugat şi MAI, semn că din această echipă se va forma Dinamo, în timp ce Steaua de o zi figurează cu numele AŞA.
	O pagină întreagă este dedicată jucătoarei clujene de tenis de masă Şari Kolozsvari, cu un palmares naţional şi internaţional impresionant, care lucra la Oficiul poştal nr.1 din Cluj, ca dactilografă.
	”La 26 de ani, lui Şari Kolozsvari nu i-e frică încă de ...soţul pe care nu îl are, dar i-e teamă de ...mama pe care o iubeşte mult.
	-Când pierd, numai de ea mi-e frică/. Mă dojeneşte şi-mi spune: ...«Mai bine ai vedea de un bărbat!». Dar ce să fac. Un singur...dublu mixt mi-a plăcut şi acolo...am ajuns a doua!...
	Nu-i nimic, Şari, timpul nu e pierdut...
	Dintre atletele clujene sunt menţionate surorile «U»-iste Maria şi Ileana Medrea, Maria fiind recordmenă naţională la aruncarea discului, succes obţinut la Balcaniada de atletism, unde şi Zeno Dragomir a sărit 4m la prajina.
	La 31 martie 1948 revista Stadion publică o pagină intitulată „Plecarea. I.Moina vă este model”. Cu patru imagini arătându-l pe Ion Moina în cele trei mişcări ale plecării. Pe locuri, fiţi gata! Start !
	Din punct de vedere organizatoric, în şedinţa din 26 iunie 1949, autorităţile centrale, considerând că O.S.P. a constituit doar o treaptă de tranziţie pentru ”organizarea temeinică a culturii fizice şi a sportului de masă, în condiţiile actuale de dezvoltare a ţării noastre”, prin Hotărârea adoptată, a înfiinţat Comitetul pentru Cultură Fizică şi Sport de pe lângă Consiliul de Miniştrii (C.C.F.S), organ al administraţiei centrale de stat care avea ca sarcină primordială realizarea politicii partidului şi guvernului în domeniul sportului şi educaţiei fizice, cu sprijinul activ al sindicatelor.
	Peste câţiva ani, Hotărârea Consiliului de Miniştrii din 2 iulie 1957 consideră că forma organizatorică a C.C.F.S. nu mai corespunde întru totul ritmului de creştere şi dezvoltare a economiei şi culturii naţionale şi a creat o largă organizaţie sportivă de masă, cu caracter obştesc: Uniunea de Cultură Fizică şi Sport (U.C.F.S.).
	Etapele organizării mişcării sportive în ultimii 60 de ani sunt:                                                                                                                                                                            	   -    Prima, perioada Organizaţiei Sportului Popular, O.S.P.
· A doua , odata cu constituirea Comitetului pentru cultura fizică şi sport
· A treia , cea a Uniunii de cultură fizică şi sport
· A patra, cea a Consiliului Naţional de Educaţie Fizică şi Sport, odată cu elaborarea legii  privitoare la dezvoltarea acestei activităţi.
	Referindu-ne la prima perioadă vom arăta că după ce s-a înfiinţat Organizaţia Centrală a Sportului Popular (O.S.P.), la 15 decembrie 1944, şi la Cluj s-au constituit organizaţiile teritoriale, judeţeana şi municipala a sportului popular.
	Prin comitetele lor, aceste organizaţii, mobilizând un larg activ obştesc în comisii pe ramuri de sport, au început reorganizarea activităţii sportive clujene. S-a trecut la organizarea acivităţii sportive în rândul tineretului. S-au organizat, în această perioadă, în Cluj, oraşele Turda, Dej, în Gherla şi în Campia Turzii, un număr de 82 de cluburi şi asociaţii sportive, care cuprindeau peste 1500 de sportivi activi legitimaţi.
	Aceste întreceri populare, dintre care unele au devenit tradiţionale, au constituit embrionul revoluţionar, care a schimbat din temelie conţinutul vechi al activităţii sportive. Toate, antrenarea în masă a tineretului în activitatea sportivă, au constituit şi prilejuri de depistare a unor elemente talentate, care au intrat în componenţa loturilor ţării, ca de  exemplu: Marcela Iancu, Marks Lothar, Ileana Olga Haiduc, Olimpia Cîmpeanu, Konrad Emma, ş.a., la atletism, fraţii Ambruş, la box, etc.
	Tot cu ocazia acestor întreceri s-au introdus şi a început practicarea unor noi ramuri sportive noi, ca: voleiul, baschetul şi mai târziu rugbiul, care vor aduce multe satisfacţii sportului clujean.
	Această perioadă consacra pe plan internaţional pe sprintenul Moina Ion, supranumit ”Săgeata Carpaţilor” şi ”Owensul Balcanilor”, pentru rezultatele sale pe distanţe de la 100 la 400m, cât şi pentru rezultatele ce le obţinea în concursuri. Recordurile naţionale la 100m cu 10,4(1946), la 200m cu 21,3(1948), au supravieţuit aproape doua decenii. Ion Moina a dominat sportul european în perioada 1946-1948, clasându-se pe locul I în majoritatea concursurilor la care a participat. Pentru rezultatele sale şi pentru prestigiul adus atletismului românesc, în 1953, i s-a decernat titlul de maestru emerit al sportului.
	Activitatea fotbalistică s-a bucurat de mare succes în această perioadă, culminând, în anul 1946-1947, când 3 echipe clujene au participat în campionatul diviziei A (Universitatea, C.F.R. şi Dermata).
	La 26 iunie 1949, prin crearea Comitetului pentru Cultură Fizică şi Sport ca organ de stat pentru conducerea acestei activităţi, se marchează cea de-a doua etapă de dezvoltare a activtăţii sportive din ţara noastră şi din judeţul şi mai apoi regiunea Cluj.
	Prin complexul sportiv G.M.A. pentru care s-a compus, în 1950, şi un „Cântec pentru Complexul sportiv G.M.A.”, text: G.Mihalache şi S.Marian, muzica: S. Mersslev, se recunoaşte antrenarea tineretului în activitate multilaterală şi continuă. Peste 100.000 de cetăţeni ai regiunii Cluj de diferite vârste şi ocupaţii, au trecut cu succes normele acestui complex cucerind insigna respectivă.
	În cadrul celor 10 asociaţii pe ramuri de producţie: Progresul, Flamura Roşie, Metalul, Constructorul, Spartac, Ştiinţa, Voinţa, Recolta, Dinamo şi Armata, s-au înfiinţat numeroase secţii sportive, astfel că, la sfârşitul anului 1953, în cuprinsul regiunii Cluj, existau 480 de colective sportive care cuprindeau în jur de 120.000 de muncitori.
	Începe organizarea marilor competiţii de masă, cum au fost „Spartachiada Sindicală”, „Spartachiada de iarnă a satelor”, ”Concursurile sportive de vară ale tineretului”, ”Campionatele şcolilor medii şi universitare” etc., în care numărul participanţilor s-a cifrat la peste 220-250.000 anual.
	O atenţie deosebită s-a acordat promovării, formării şi creşterii calităţii cadrelor. În urma cursurilor organizate central sau local, au fost calificaţi, în perioada 1951-1955, un număr de 82 de antenori, 386 de arbitri şi 420 de instructori.
	Un articol din revista Stadion, din data de 1 septembrie 1950, descrie un cantonament atletic în Parcul sportiv universitar din Cluj, unde întâlnim numele lui Zeno Dragomir, Brassay, Mircea Dumitrescu, dar şi juniorii Prach, Ivan Mircea, Ioan Paul, Romeo Ionescu, toţi practicând săritura cu prăjina, apoi aruncătorii de disc Raica şi Coman, Soeter şi ceilalţi săritori la înălţime, precum şi aruncătorii de greutate, suliţaşii.
	De altfel, încă de la 1 august 1950, ”timp de patru zile Clujul a trăit emoţia uneia dintre cele mai mari manifestaţii sportive ale sezonului: finalele Campionatului R.P.R.[...]
	Organizarea a fost excelentă, şi trebuie să mărturisim că felul în care s-a desfăşurat acest concurs constituie un model pentru cele viitoare. Nimic nu a lipsit concurenţilor. Începând cu asistenţa medicală pentru care merită felicitari organizatorii şi medicii şi continuând cu precizia cu care s-a desfăşurat programul, totul a fost excepţional” - notează revista, care aminteşte că aceste manifestaţii atletice se desfăşoară pe stadionul Gh.Gheorghiu Dej (cum a fost numit în acea epocă stadionul municipal).
             
          Capitolul 2. Competiţii sportive în derulare
	Un caz interesant din atletismul feminin al Clubului «U» este relatat de revista Stadion, în 1951. Este vorba de atleta «U»-istă Alexandra Sicoe, despre care arată: ”La faza judeţeană a ”Cupei Tineretului Muncitor”, Alexandra Sicoe a luat startul la nu mai puţin de 7 probe. Ea a concurat în cursele de 50, 100, 200 şi 500m., la săritura în lungime şi aruncarea greutăţii.
	Interesant ese că atleta care, în actualul sezon, şi-a înscris cu autoritate numele pe lista celor mai bune sprintere ale ţării, s-a calificat atunci doar în dificila probă de 500m, reuşind să ajungă până în faza finală a competiţiei.
	De pe atunci însă, din anul 1949, se putea vedea că Alexandra Sicoe va excela totusi în alergările pe distanţe scurte. La puţin timp după terminarea C.F.M. va reuşi să stabilească un nou record al ţarii pe 200m cu timpul de 27,8 sec.
	În anul 1950, Dr. Ion Arnăutu a început să se ocupe de antrenamentele acestei atlete. Talentul său nu se putea desfaşura întru totul, din cauza unei serii întregi de lipsuri tehnice, care nu-i permiteau rezultate de clasă. Şi procedând corect, antrenorul a hotărât să ia totul de la început, lucrând atât asupra tehnicii alergării în general, cât şi asupra startului, finisului şi a caracteristicilor tactice ale fiecarei probe.
	Primul rezultat a fost un nou record pe 200m - 27”,0 - şi timpuri constante de 13,1-13,2sec.pe 100m.”
	În cadrul Campionatelor internaţionale de atletism, din 1951, Alexandra Sicoe a stabilit un nou record pe 100m (12,4sec), iar pe 200m un excelent 25,3sec.
            Alexandra Taifas-Sicoe este un unicat al atletismului universitar clujean: 27 de titluri de campioană naţională în probele de 100m, 200m, 400m, ştafete, cros; zeci de recorduri naţionale; participări şi victorii în multe, nenumărate concursuri internaţionale!  Zece ani şi mai bine, a pisat sub cuiele pantofilor zgura pistei din Parc, pregătindu-şi titlurile şi recordurile cu starturi, lansări, ture, mereu fără încrâncenare şi obidă; expansivitatea fiindu-i a doua natură, unde-şi găseau loc ”zicerile” ei folclorice de mare sinceritate şi haz. Câte fire albe întinse pe linia de sosire a rupt în finişuri sufocante această extraordinară alergătoare supranumită pe drept  ”Căprioara Carpaţilor” ? Îi adresăm, acum, semnele preţuirii şi admiraţiei noastre, pe care le merită cu prisosinţă şi le primeşte, fiţi siguri, cu recunoştinţă dar şi cu modestia-i de mult probată. Aceasta este Tanţa Sicoe, una din marile glorii, din toate timpurile, ale lui „U” Cluj!
	 În februarie 1953, într-un articol consacrat rezultatelor campionatelor de scrimă pe plan naţional, pe anul 1953, se constată: ”trebuie să subliniem de la început că ele au fost dominate de trăgătorii Casei Centrale a Armatei la probele de băieţi şi de către trăgătoarele Ştiinţei Cluj la floretă fete.[...]
	 Interesante şi îmbucurătoare sunt concluziile care se pot trage după disputarea probei de floreta fete, Marta Telegdi, Iulia Zagoni, Ecaterina Orban, Lelia Talpeş sunt patru tinere trăgătoare ale căror aptitudini se dezvoltă de la campionat la campionat. În special primele trei florestiste-toate de la Ştiinţa Cluj-au o combativitate, viteză, dârzenie care le-au scos şi mai mult în evidenţă frumoasele perspective. Cea mai tehnică dintre ele este Ecaterina Orban[...]. Campionă a ieşit Marta Telegdi în vârstă de numai 17 ani.”[footnoteRef:70] [70:  Stadion,februarie 1953] 

	  Tot în anul 1953, într-un articol dedicat nataţiei de performanţă, în problele feminine se evidenţiază clujanca Ecaterina Orosz, maestră a sportului, victorioasă în cursa de 100m fluture, 100m spate, a luat parte şi la cele două ştafete, clasata pe locul I.
	La începutul lunii decembrie 1954, revista „Sport” publică un articol semnat de Gh. Ştefănescu sub titlul „În aşteptarea gheţii”, în care, referindu-se la probele de patinaj artistic, aflate în faza finală a pregătirilor, se arată că: ”de la Cluj ne-a sosit vestea că talentatele patinatoare artistice Marieta şi Cecilia Weinrich, precum şi Ecaterina Pusztai, campiona noastră la patinaj artistic, se pregătesc, înca din luna iulie, pentru sezonul care va începe în curând. Marieta şi Cecilia Weinrich au făcut tot timpul balet, activitate care le dezvoltă supleţea, graţia şi totodată le întăresc articulaţiile gleznelor. Ecaterina Pusztai a practicat tenisul, iar în ultimul timp, toate au efectuat crosul. Acest sport le dezvoltă rezistenţa, asigurându-le o bună pregătire fizică generală”.
	La Cluj, activitatea competiţională s-a extins foarte mult, numeroase echipe din regiunea Cluj au promovat în campionatele divizionare, reuşind de multe ori să se situeze printre fruntaşi sau chiar să câştige titlurile de echipe campioane ale ţării. Astfel de exemple, sunt:
- la hochei pe gheţă, în 1954, Ştiinţa Cluj (fosta „Universitatea”)
- la gimnastică fete, în 1955, Metalul Cluj (fosta „K.A.C.,Vasas Ferarul”)
- la baschet fete, în 1953 şi 1954,  Ştiinţa Cluj (fosta „Dermata”)
- la polo pe apă juniori, în 1954, Progresul Cluj
- la atletism, în 1955 şi 1956, Ştiinţa Cluj (fosta „Universitatea”)
	Într-un articol dedicat atletismului, în iulie 1955, revista „Stadionul” face referire la ultimele 11 victorii internaţionale ale atletilor români, în concursurile susţinute în compania echipelor Poloniei, Bulgariei, Belgiei, Olandei, Elveţiei, în care, pe langa Dumitru Tălmaciu (1949), Iolanda Balaş şi Haralambie Răcescu (1954), Lia Manoliu, Ion Soter, Ilie Savel, Ion Opriş, se remarcă şi atleta «U»-ista Alexandra Sicoe, care a câştigat o probă de 400m cu timpul record de 57,2 sec”.
	În acelaş număr de revistă, se publică un articol sub titlul ”Un tragător de valoare”, consacrat sportivului clujan Ştefan Doczi, care, la 9 iunie 1955, la poligonul Tunari din capitală, la proba masculina de 3X40 poziţie culcat, a Campionatelor naţionale, s-a clasat al doilea, fiind întrecut doar de câţiva milimetri în înfruntarea cu maestrul emerit al sportului, Iosif Sârbu.
	În acest răstimp, numeroşi sportivi clujeni devin campioni la probe individuale pe baza rezultatelor obţinute în concursuri.
	În întâlnirile internaţionale unele succese au obţinut boxerul Ripka Gustav şi atleta Alexandra Sicoe.
	La Olimpiada din 1952 de la Helsinki, din delegaţia ţarii noastre au făcut parte 10 sportivi clujeni (4 la scrimă, 2 la polo pe apă, 2 la atletism şi 2 la gimnastică)  dar nici unul nu a reuşit să se situeze în lupta pentru locurile fruntaşe.
	La începutul anului 1955, revista Stadion nota: ”Se poate spune că cea mai mare surpriză a campionatului republican de hochei pe anul 1954 au constituit-o jucătorii echipei Ştiinţa Cluj. Desfaşurând jocuri la un inalt nivel tehnic, animati de o rară dârzenie, ei au reuşit să câştige înaltul titlul de campioni ai ţarii.”
	La Olimpiada din 1956 de la Melbourne, din cei 5 sportivi clujeni componenţi ai delegaţiei române, floretista Olga Orban a cucerit medalia de argint şi locul II, iar gimnastele Hurmuzache Geta şi Sacalici Ileana, au făcut parte din echipa ţării noastre care a cucerit medalia de bronz. Din echipa de polo pe apă, clasată pe locul V, a făcut parte şi clujeanul Szabo.
	Baza materială a sportului clujean s-a îmbogatit în această perioadă prin construirea sălii de sport a asociaţiei sportive „Flamura Roşie”, de pe lângă Fabrica de pielărie şi încălţăminte, şi prin transformarea manejului de călărie a Clubului sportiv „Dermata”  în sala de sport pentru jocuri.
	Un articol de analiză a mişcării sportive din Cluj din iarna anului 1955/1956 este publicat în revista Stadion,  datorat lui Romeo Vilara:
"CLUJUL ÎN PRAG DE IARNĂ"
	 Atunci când stai de vorbă cu un clujean şi discuţia alunecă în domeniul sportului, acesta nu va uita să-ţi amintească că în oraşul de pe malurile Someşului locuiesc, muncesc şi activează o mulţime dintre sportivii fruntaşi ai  tarii noastre. El nu va uita să-ţi spună că aici îşi desfăşoară activitatea profesională, la Universitatea Babeş, ca asistent, maestrul emerit al spotului Ion Moina, că la clinica de oto-rino-laringologie lucrează ca medic unul dintre cei mai iubiţi jucători de fotbal din Cluj, doctorul Mircea Luca. De asemenea, el va vorbi despre jucătoarele de baschet de la Stiinţa, campioanele ţării, despre tinerelele de la Progresul, despre activitatea sportivă care se desfăşoară în uzinele Herbak Janos şi bineînţeles despre victoria fotbaliştilor Ştiinţei. Dacă ai ocazia ca acest clujean să fie mai vorbăreţ el te va purta pe poteca discuţiilor prin tot Clujul, pe la toate uzinele sportive din localitate, îţi va vorbi despre toţi oamenii pe care îi ştie.
	Am revăzut acum câtva timp Clujul şi, bineînţeles,mi-am găsit timp şi pentru un drum până la «parc». Faţă de ultima oară când îl văzusem, parcul s-a schimbat foarte mult. Peste el, ca de altfel peste întreg oraşul, s-a aranjat parcă un decor nou: decorul toamnei. Peste parc s-a aşternut mai multa linişte: bazinul de nataţie a fost golit de apă, iar înotătorii au luat drumul bazinului acoperit.
	Cu toate acestea, toamna nu a adus decât numai o sistare a activităţii sportive. Terenurile sunt şi acum ocupate de jucătorii de fotbal, handbal, rugbi, iar pista de atletism continuă a fi mereu punctată de cuiele pantofilor alergătorilor. Toţi aceşti sportivi şi-au încheiat însă de acum câteva săptămâni activitatea competiţională, dar continuă antrenamentele pentru scăderea intensităţii eforturilor. A venit însă rândul altora care se pregătesc cu toată seriozitatea pentru marile eforturi ale competiţiilor. A veni rândul celor care se pregătesc pentru sporturile de iarnă: schiori, patinatori, hocheişti. În Cluj se află numeroşi sportivi de valoare din disciplinele care se practică iarna. Echipa de hochei pe gheaţă a colectivului Ştiinţa Cluj este campiona ţării pe anul 1954. Ecaterina Pusztai este campioană republicană la patinaj artistic, etc. În acele zile, când fotbaliştii jucau ultimele meciuri oficiale, pe aleile parcului puteau fi văzuţi alergând crosuri de intensitate diferită, jucătorii echipei de hochei pe gheaţă. Antrenorul Francisc Csaszar, el însuşi jucător în echipa Ştiinţa, dirijează cu atenţie întregul proces de antrenament. De la două antrenamente pe săptămână, cât se făceau în luna septembrie, s-a trecut la câte trei antrenamente (octombrie), ajungându-se la patru antrenamente (noiembrie şi decembrie). Planurile generale de antrenament au fost alcătuite după sistemele preconizate de specialiştii sovietici şi cehoslovaci. În ziua aceasta, de pildă, jucătorii de hochei au avut în program: cros, gimnastică generală şi specială şi diverse jocuri uşoare. Alteori ei iau mingea de handbal şi joacă un fel de «handbal» dar în care se aplică în totalitate pricipiile jocului de hochei, insistând în deosebi pentru aplicarea tacticii în «plic». Antrenamentele tehnice propriu-zise au loc în sala de gimnastică a universităţii Bolyai, pentru ca acum ele să continue în aer liber, chiar pe.. gheaţă!
	Este interesant de arătat că la antrenamentele echipei participă în afara lotului de jucători şi o mulţime de tineri, în special mulţi copii.
	Seriozitatea cu care i-am văzut pregătindu-se pe toţi jucătorii clujeni este ea însaşi o garanţie că şi în viitorul campionat republican, Ştiinţa va juca un rol principal,spre satisfacţia suţinătorilor săi, care vor avea astfel alte şi alte subiecte de noi dicuţii.”
	O fotografie din revista Stadion (dec. 1956) reprezentând o imagine din parcul municipal, lacul îngheţat, cu explicaţia: ”În programul de pregatire al echipei Ştiinţa Cluj, pe langa exerciţii de desăvârşire cu tehnici individuale, figurează şi meciurile de antrenament, în care antrenorul urmăreşte cum sunt aplicate aceste cunoştiinţe.”                   
	La puţină vreme, în aceeaşi revistă, într-un număr din ianuarie 1957, se menţionează că rezultatele campionatului naţional de hochei au constituit mai multe surprize. Pentru titlul de campioni s-au înfruntat 4 echipe: Recolta Miercurea Ciuc, C.C.A., Ştiinţa Cluj şi Progresul Gheorgheni [...] A plăcut mult, a entuziasmat puterea de luptă a unor echipe ca Ştiinţa Cluj şi Progresul Gheorgheni, echipe care deşi au avut aportul unor jucători experimentaţi, numărul acestora a fost totuşi redus, rolul prim revenind elelmentelor tinere introduse de curând în formaţie. Atât Progresul, cât mai ales Ştiinţa, au facut faţă rutinei unor echipe ca Recolta şi C.C.A., aflate de multe ori în dificultate. În cazul când Ştiinţa ar avea două linii complete de schimb de valoare, ar fi putut emite chiar şi pretenţii la titlu de campioana a ţării”
	Dintre jucătorii lui «U»[Ştiinţa] sunt amintiţi portarul Stafie şi Ludovic Takacs.
	În vara anului 1956, echipa de fotbal Ştiinţa Cluj a retrogradat în Divizia B. Venise timpul ca cei mai valoroşi tineri din echipa de juniori ai clubului, care câştigase titlul de campioni ai României doi ani la rând (1955,1956) să confirme în prima echipă.
	În acest moment, pentru a nu rămâne fără o echipă de fotbal de Divizia A, Clujul s-a bucurat de transferul în acest oraş a unei echipe itinerante, din centrul Dinamo, care îşi trimitea formaţia de rezerva în oraşele unde se ivea un loc vacant de Divizia A: Ploieşti, Braşov, Cluj, Bacău, unde s-a stabilit definitiv, dăruind acestui oraş moldav o echipă de Divizia A.
	La Cluj, Dinamo a rămas un an, 1957-1958, până când«U» [Ştiinţa] a revenit în Divizia A.	
	Lotul echipei Dinamo Cluj format din jucători tineri de perspectivă: Ilie Bucur, Victor Câmpeanu, portari, Traian Moarcăş, Ludovic Szakacs, Constantin Cincu, Ioan Ţârcovnicu, Gheorghe Dragomir, Nicolae Vătafu, Gheorghe Drăgoi, Constantin Rădulescu, Iosif Szakacs, Gavril Oprea, Eftimie Haralambie, Anton Public, Mihai Nicolae şi Ioan Csegeny. Cu toţii aveau diverse grade militare.[footnoteRef:71]	Antrenor era Vintilă Mărdărescu. [71:  Stadion,aprilie 1958] 

	Pe una din copertele revistei Stadion se publică fotografia atletului «U»ist Ion Moina, cu următorul text explicativ: ”Maestrul emerit al sportului Ion Moina (Ştiinţa Cluj). 	Prin excepţionalele performanţe din cadrul carierei sale de sportiv, atletul Ion Moina este un permanent exemplu pentru toţi tinerii atleţi. Actualmente Ion Moina-care şi anul trecut a cucerit un titlu de campion al R.F.R-deţine încă valoroase recorduri în probele de 100 şi 200m plat.”
	În aceasta perioadă, 1958-1968, sportivii clujeni culeg roadele  bogatei lor activităţi, obţinând o serie de rezultate prestigioase pe plan internaţional, ca de exemplu:
	La scrimă, în 1960, tânărul Gurath Adalbert II câştiga medalia de aur şi locul I la Criteriul mondial de la Leningrad, la proba spadă;
	Olga Orban Szabo, confirmând succesul de la Olimpiada din Melbourne şi din mai multe alte competiţii internaţionale, la campionatele mondiale din 1962, de la Buenos-Aires, se impune categoric, cucerind titlul de campionă a lumii, la floretă femei;
	La tenis de masă, echipa de băieţi a CSM Cluj formată din: Negulescu Radu, Cobârzan Gheorghe, Giurgiucă Dorin, Rethi Adalbert şi Bodea Marius (antrenor Farkas Paneth), cucereşte,în perioada 1961-1968, de şase ori „Cupa Campionilor Europeni”, fiind cea mai puternică echipă de club a Europei.
	Sportivul Negulescu Radu, care a dominat timp de 15 ani tenisul de masă românesc, a cucerit 6 titluri balcanice şi 24 titluri de campion naţional, iar pe plan internaţional, 5 titluri de campion de juniori al Europei în probele de simplu, dublu băieţi şi dublu mixt, împreună cu Cobârzan Gheorghe şi Barsasch Mariana. La seniori, a cucerit de două ori, în 1961, la simplu şi la dublu mixt, cu Angelica Rozeanu, titlurile de vicecampion al Europei şi medaliile de argint. Giurgiucă Dorin este câştigatorul mai multor competiţii internaţionale, ca de exemplu: campion internaţional al Ungariei, al Belgiei, Germaniei, al Angliei, etc.
	Rezultate prestigioase au obţinut şi atleţii clujeni, ca de exemplu:
	Cornel Porumb a cucerit la Milano, în 1963, titlul de campion mondial universitar. Sokol Kurt a cucerit 3 titluri de campion balcanic la decatlon, în 1964, 1966 şi 1967, deţinând şi recordul balcanic cu 7614 puncte. De asemenea, a câştigat proba de decatlon din cadrul concursului memorial Rosicky, Praga 1965.
	Titlul balcanic a mai fost cucerit şi de Sărucan Ladislau, în 1968, la lungime, cu performaţa de 7,72.
	Atleta Ileana Gergely-Silai (antrenor Biro Gyorgy) după ce a triumfat în mai multe concursuri pregătitoare dinaintea olimpiadei mexicane, obţinând şi un remarcabil rezultat de 2,01,5 pe 800m femei (al doilea timp mondial), în cadrul concursurilor olimpice de la Mexico City, din 1968, a cucerit titlul de vicecampionă olimpică şi medalia de argint la proba de 800m femei.
	Semnificativ este faptul că numai sportivii clujeni, într-o perioadă de 12 ani (1956-1968), au obţinut succese internaţionale mai mari decât întreg sportul din România într-o perioadă de patru decenii de la începuturile sale până la 23 august 1944.
	Rezultate bune au fost obţinute şi pe plan republican. Dintre acestea, trebuie să arătăm că, la fotbal, echipa Arieşul Turda (în 1959) şi Universitatea Cluj (în 1965), câştiga „Cupa României”.
	De menţionat că, şi la cele trei olimpiade organizate în această perioadă, judeţul Cluj a avut reprezentaţi în componenţa delegaţiei olimpice, după cum urmează:
	La Roma,  în 1960, 5 reprezentanţi dintre care 2 la scrimă (Olga Orban Szabo şi Rohony Ladislau), 2 la  box (Mihalik Iosif şi Mârza Vasile) şi unu la polo pe apă (Szabo Alexandru). Dintre aceştia, numai Olga Orban Szabo a reuşit să se situeze printre fruntaşi, clasificându-se pe locul V, precum şi soţul ei Alexandru Szabo, component al echipei polo, clasată tot pe locul V.
	La Tokio,în 1968, 4 reprezentanţi: 2 la box (Mârza Vasile şi Mihalik Iosif), unu la ciclism (Rusu Emil) şi unul la volei (Mocanu Ana, componentă a echipei clasată pe locul IV).
	Paralel cu creşterea volumului şi a rezultatelor ativităţii de educaţie fizică şi sport, s-a asigurat şi îmbunătăţirea bazei materiale. Astfel, judeţul Cluj a găzduit numeroase competiţii internaţionale, ca:
- turneul U.E.F.A. de fotbal, seria a IV-a, în 1963, cu ocazia căruia s-a inaugurat stadionul municipal, extins de la 1200 locuri , la 30000 locuri;
- Campionatul European de volei, seria a IV-a, din 1964;
- Campionatul European de baschet feminin din 1967, care s-a bucurat de un mare succes, organizat la Sala sporturilor, reconstruită în 1966-1967 şi care dispune de tribune pentru 2800 spectatori, vestiare şi instalaţii pentru transmisii radio şi televiziune.
- S-au mai organizat turnee şi întâlniri internaţionale de handbal, volei, tenis de masă, gimnastică şi box, de înot şi sărituri în apă, cărora li s-a asigurat un cadru sărbătoresc şi condiţii de organizare care au atras elogiile participanţilor.
	Paralel cu extinderea şi îmbunătăţirea condiţiilor materiale , a crescut şi nivelul sportului de performanţă, în care s-a consolidat şi îmbunătăţit cadrul şi baza organizatorică, constituindu-se în această perioadă un număr de 7 cluburi (5 studenţeşti, unul teritorial, CSM şi unul de întreprindere, ISCT) precum şi două unităţi şcolare pentru asigurarea elementelor de perspectivă (Şcoala sportivă şi liceul cu program special de educaţie fizică şi sport).
	Ca rezultat al acestor măsuri, numărul echipelor divizionare participante în campionatele republicane a ajuns la 43 de echipe, precum şi 400 echipe participante în campionatele judeţene şi locale.
	Într-un material sintetic intitulat “ Sportul clujean de ieri şi de azi ”, Albin Moraru, maestru emerit al sportului, la 10 aprilie 1966, sublinia: “ Condiţiile create pentru practicarea sportului sunt favorabile şi asigurate cu profesori de specialitate începând de la licee. S-a creat la Cluj “Liceul cu profil de educaţie fizică”, în cadrul Liceului “Nicolae Bălcescu”, având ca director pe profesorul emerit Brânzei Vasile, iar, ca adjunct pe Olteanu Dumitru. Am scos în evidenţă pe conducătorii acestei instrituţii în mod intenţionat, din două motive:
· aici s-a creat posibilitatea practicării atleticii şi pe timp de iarnă, pe un teren acoperit, având toate accesoriile necesare, garderoba,etc;
· cu sprijinul şi munca depusă de un colectiv voluntar şi însufleţit, s-a realizat parţial şi problema educaţiei fizice a elevilor din clasele I-IV.
De asemenea, la Liceul nr. 16, din str. Albini, s-a creat o bază sportivă demnă de urmat şi de alte şcoli din Cluj. Pe lângă amenajarea unei săli de gimnastică în clădirea şcolii,  s-a realizat şi un teren modern pentru jocuri sportive.”

Capitolul 3. Imagini ale sportului clujean în presa sportivă ( 1960-1970 )

	În ianuarie 1960, în revista Stadion, apare articolul lui Ion Moina, despre sprinteri, în care acesta dezbate probleme ale atletismului din România, la începutul deceniului 7 al secolului XX : „ De ani de zile mă frământă şi pe mine, ca şi pe alţi pasionaţi ai atletismului, problema impasului prin care trece sprintul nostru.
	Deşi condiţiile create practicării atletismului în special şi sportului în general sunt excelente astăzi, când avem mult mai multe asociaţii sportive şi cluburi cu secţii de atletism decât în trecut, când atletismul este practicat de o masă mare de tineri, care au la dispoziţia lor sute de tehnicieni cu înaltă calificare, nu avem totuşi sprinteri de valoare.
	Cauzele acestei stări de lucruri sunt numeroase. Mai înainte însă de a trece la enumerarea lor am să relatez un fapt.
	Aş dori de pildă să vă arăt că recordul stabilit de mine pe 100 m plat ( 10,4 sec.) în 1945, egalat o dată în anul 1946 la Predeal şi de două ori în anul 1948, a fost pregătit de mine şi de antrenorii mei încă din anul 1936, când aveam 15 ani şi când am alergat prima oară pe această distanţă, cu ocazia desfăşurării campionatelor şcolare de atletism ale oraşului Cluj. Atunci, deşi am câştigat cu modesta performanţă de 12,9 , am fost remarcat de specialişti.
	Am stat de vorbă şi cu alţi sprinteri de valoare din ţara noastră : E. Lupşa la prima sa cursă a obţinut 13’’,1 şi foarte târziu 10’’,5 ; I. Măgdaş 12’’,7 , apoi 10’’,6 ; Mircea Pop 13’’ apoi 10’’6, etc .  
	Şi astăzi sunt tineri care la vârsta de 15-16 ani aleargă în jurul cifrei de 13’’, nimeni nu le acordă acestora atenţia cuvenită. Specialiştii de astăzi doresc ca tinerii începători să „meargă ’’ chiar la prima lor cursă sub 13 sec., uitând de exemplu ca recordul meu de 10,4 a avut un drum lung de străbătut : 9 ani, în care am reuşit să scot acele 2,5 secunde. 
	Una din cauzele impasului actual al sprintului românesc ar fi deci goana după rezultate imediate şi lipsa unei selecţionări normale a sprinterilor . Iar alta – că tineretul nostru, izvor nesecat al atletismului , face prea puţin atletism , preferând jocurile sportive.
	Apoi, tinerii descoperiţi cu ocazia diferitelor competiţii de masă nu sunt urmăriţi în evoluţia lor. Nici cel puţin câştigătorii probelor respective. Aceasta ca să nu mai amintim de ceilalţi, clasaţi pe locurile 3 – 6, unii dintre ei eventual foarte talentaţi, dar întrecuţi din lipsa unor antrenamente metodice.
	Prin aceasta, scopul competiţiilor de masă, şi anume  acela de a angrena în mişcarea de cultură fizică şi sport cât mai mulţi tineri şi tinere, şi a descoperi elemente dotate, nu poate fi atins în întregime. Neacordându-se atenţia cuvenită nici măcar câştigătorilor probelor, este firesc ca suflul nou, înviorător pe care îl aduce tinereţea să nu se facă simţit în cercul restrâns – tocmai din această cauză – al sportivilor noştri fruntaşi.
	Consider de asemenea că antrenamentele sprinterilor noştri sunt prea tari, multora dintre ei lipsindu-le pregătirea specială din timpul perioadei pregătitoare de iarnă şi de primăvară .
	Este important şi faptul că în competiţiile atleţilor de categoria I nu mai sunt reprezentate oraşele cu veche tradiţie în altetism, cum sunt : Petroşani, Craiova, Iaşi, Galaţi , Brăila , Constanţa , Deva , Arad , Reşiţa etc. 
	Socotesc că ar fi necesar ca F.R.A. să studieze în mod amănunţit această problemă şi să ia măsurile corespunzătoare, ţinând seama că de felul cum merge sprintul la noi depinde şi dezvoltarea altor probe, ca : 800 m, 1.500 m, alergările peste garduri (80 m , 110 m , 400 m ) etc. , precum şi aceea a săriturilor în lungime şi a triplu-saltului.
	Deci, cred că ieşirea sprintului din acest impas ar rezolva şi situaţia critică a alergătorilor de semifond, a alergătorilor peste garduri, precum şi a săritorilor în lungime şi de triplu-salt.
	Să acordăm toată atenţia tineretului, din rândurile căruia pot fi recrutate numeroase elemente talentate. Să se organizeze cât mai multe concursuri interşcoli, pe oraşe, interoraşe, pe echipe, iar fiecare echipă să fie reprezentată de cel puţin 5-10 elevi la fiecare probă. 
	Cred că ar fi necesar să se ia următoarele măsuri :
1. Iniţierea unor întreceri regionale şi interregionale pentru descoperirea de sprinteri, apoi selecţionarea în scopul pregătirii în cadrul unor centre de antrenament care ar trebui să ia fiinţă în fiecare reşedinţă de raion, regiune sau oraşe mai mari.
1. Încadrarea  centrelor de antrenament cu absolvenţi ai I.C.F.-ului cu specializarea atletism.
1. Este necesară, de asemenea, individualizarea antrenamentelor sprinterilor în funcţie de vârsta, dezvoltare fizică, aptitudini  etc., precum şi trimiterea unor antrenori în străinătate pentru schimb de experienţă şi studiu.
	Sunt convins că mai sunt pe lângă acestea încă multe alte idei, încă multe acţiuni care pot ajuta la rezolvarea problemei care ne preocupă. Totul este însă să se pornească la treabă, la o muncă serioasă şi sunt sigur că în câţiva ani nu se va mai putea vorbi de „impasul’’ sprintului românesc.’’ Ion Moina, maestru emerit al sportului.
	Campionatele naţionale de patinaj viteză s-au desfăşurat în anul 1960 pe pista de gheaţă din Miercurea Ciuc. Gheorghe Catona ( Ştiinţa Cluj ) a reuşit să cucerească în aceste întreceri titlul de campion absolut şi totodată şi două titluri de campion republican în probele de 500 şi 1500 metri.1 
	Revista Sport , în numărul din luna mai a anului 1962, a publicat un articol, „Perspectivele atletice clujene’’, semnat de Ioan Chirilă, cu fotografii realizate de fotoreporterul Ionel David , în care sunt analizate unele aspecte ale atletismului clujean de performanţă. Sunt publicate 4 fotografii care reprezintă pe Ana Beşuan ,  sprinter care la 16 ani începe lupta pentru atingerea unui nivel internaţional, apoi cea a Doinei Drăghici, care este „abia în şcoala elementară, dar a îndrăgit stadionul şi se mândreşte cu cei 4,10 m realizaţi la lungime, ea fiind una din sutele de atlete „pitice’’  care au trecut recent prin sita selecţiei, apoi Gheorghe Plăcintaru, câştigătorul concursului republican din aprilie 1962 în proba de 800 m, care îl situează printre speranţele demifondului românesc, şi Eliza Soos, care are calităţi certe pentru proba de aruncare a discului, dar care necesită o pregătire mai intensă.  Dar iată articlolul semnat de Ioan Chirilă : „ Fără îndoială că sportivii clujeni nu pot fi mulţumiţi cu ceea ce au dat în ultimii ani atletismului nostru. Prezenţa lui Cornel Porumb, omul care l-a „detronat ’’ pe Soeter din lunga-i domnie, a Anei Beşuan , talentata sprinteră de 16 ani ale cărei rezultate (12,2 pe 100 sii 25,6 pe 200) ameninţă în perspectivă ambele recorduri republicane, a muncitorului – junior Gh. Plăcintaru ( 1:54,6 pe 800 m ) , a juniorului Kurt Sokol (discobol de 46 m ) şi altor două-trei nume calificate în circulaţia performanţei reprezintă, totuşi , foarte puţin pentru oraşul lui Moina . Şi asta cu atât mai mult cu cât Clujul are la dispoziţie principalele surse de extragere a valorilor atletice : şcoala şi universitatea , fapt pentru care exigenţa devina mult mai mare.
	Tehnicienii atletismului clujean recunosc că stagnarea manifestată în ultimii ani se datorează unei crize de interes şi mai ales elementului întâmplării, care şi-a pus amprenta în munca de selectare şi promovare a viitorilor atleţi.
	Se pare că hotărârile Conferinţei pe ţară a Uniunii de Cultură Fizică şi Sport au avut un puternic ecou în viaţa atletismului clujean.
	Cele trei cubluri sportive clujene ( Ştiinţa , C.S.M. şi Clubul sportiv şcolar ) au devenit „patroanele’’ a vreo douăzeci de şcoli. Planurile de perspectivă sunt vaste. Instructorii cluburilor şi-au deplasat sfera de activitate în curţile şcolilor, la orele de educaţie fizică, în strânsă colaborare cu profesorii. A început munca de investigare a tuturor copiilor apţi să urce şi să desfăşoare cât mai mult, în anii următori, stachetele şi ruletele performanţei.
	După această primă selecţie „în mare’’ a început munca de selecţie morfologico-funcţională. E ceea ce se întâmplă în momentul de faţă cu sutele de candidaţi- atleţi aduşi pentru prima oară pe stadion. Şi asta pentru că atletismul de performanţă are nevoie nu numai de tineri inimoşi ci, în primul rând, de voinici cu inima tare.
	Cei 250 de elevi între 14 şi 16 ani care vor „rezista’’ selecţiei vor intra chiar în cursul acestei primăveri în „atelierul’’ principal al minunatului parc Babeş-Bolyai şi în toate celelalte „ateliere’’ atletice ale Clujului. Abia atunci va începe selecţia sportivă, pentru a se vedea în ce măsură valoarea morfologico-funcţională rezistă efortului specific şi, mai ales, în ce măsură valoarea moral-volitivă poate începe bătălia aspră şi îndelungată pentru cucerirea performanţei. Cei 250 se vor împuţina, bineînţeles, datorită acestei selecţii Nr. 3. Şi totuşi , această cifră se va păstra sau chiar va creşte. Pentru că antrenorii şi instructorii de atletism ai cluburilor vor continua să aducă pe stadion noi loturi de „pitici’’ atleţi, iar cabinetele medicale vor continua să elibereze certificate celor „apţi pentru performanţă’’.
	Am fost la Cluj la sfârşitul lunii trecute. Semnele acţiunii de selecţie şi promovare au început să se arate. Parcul studenţesc e plin. Afluenţa de copii e mare. În jurul stachetei lui Porumb, lângă gropile de start ale Anei Beşuan sau în preajma sectorului de aruncare al discobolei  Eliza Soos, mişună „numai ochi şi urechi’’.
	Un singur lucru nu e de dorit: Să nu se oprească această frumoasă idee la nivelul campaniei ’’.
	Pe coperta lunii iunie 1962 a revistei Sport , apare fotografia celor două scrimere românce Olga Orban-Szabo şi Maria Vicol , iar în corpul revistei este publicat articolul „Argint şi bronz’’ semnat de Ştefan Tudor cu fotografiile lui V. Bugeac, pe care îl reproducem în cele ce urmează :
	„Melbourne 1956, Olga Orban-Szabo –medalie de argint! Roma 1960, Maria Vicol – medalie de bronz !
	Două performanţe de prim rang ale floretei noastre feminine. Două florete mai aprige decât toate spadele şi săbiile băieţilor.
	E meritul fetelor, stinghereala băieţilor şi reeditarea raportului de forţe din gimnastica noastră, unde bârna e mai puternică decât inelele. Iată de ce nu e întâmplător faptul că perechea Szabo –Vicol aminteşte de valorosul cuplu Leuştean – Iovan . Iată de ce, ani de-a rândul, aceste două perechi şi-au dominat coechipierele, animându-le în lupta pentru victoria echipei. 
	Peste o lună , după ce gimnastele noastre vor fi revenit de la mondialele pragheze, Olga Szabo, Maria Vicol şi echipa noastră feminină de scrimă vor traversa Atlanticul , pentru Argentina , unde se va desfăşura campionatul mondial de scrimă.	
	La Buenos Aires, Olga Szabo şi Maria Vicol vor avea handicapul medaliilor olimpice care strălucesc pe pieptul lor şi care reprezintă o ţintă în plus pentru zecile de florete de pe întreg globul. 
	Şi tocmai de aceea, în fiecare zi, în sala de scrimă a stadionului Republicii, cele două maestre desfăşoară ghemul paradelor şi ripostelor, alături de nălucile albe care zboară deasupra planşelor. Dar, în luna care a mai rămas până la „mondiale’’, Olga Szabo şi, mai ales Maria Vicol ( nestabilită încă complet de pe urma unui accident ), trebuie să-şi înzecească eforturile, pentru  a atinge plafonul valorii lor maxime, deoarece au de apărat prestigiul de medaliate ale ultimelor două olimpiade, cinstind astfel renumele sportiv al patriei.
	Duelul de antrenament Olga Szabo – Maria Vicol e la fel de pasionant ca şi duelurile lor indirecte pe planşele internaţionale. Viteza şi reflexele Olgăi asaltează tehnica Mariei. Se înfruntă două temperamente. Două temperamente care urmăresc să se completeze din această nesfârşită dispută. În fond, de la d’Artagnan la Fanfan la Tulipe şi de la d’Oriola la Jdanovici, scrimerii au fost sportivi compleţi, în care scânteia reflexului a aprins platoşa de oţel a forţei, iar sfredelul îndemânării n-a contenit să macine granitul rezistenţei’’.
	În revista „Sport’’, în luna aprilie 1963, se notează că la Cluj, în sala Armatei au avut loc întrecerile finale de baschet masculin, câştigată de Steaua:
	„Echipa studenţilor clujeni ca gazdă ospitalieră şi-a întâmpinat fiecare adversar cu buchete de flori. Dar parcă şi mai impresionant a fost gestul lui Viciu (Ştiinţa Timişoara), care a ţinut neapărat să ofere floarea primită antrenorului Alexandru Şerban (Politehnica Cluj), cel care i-a îndrumat primii paşi în baschet. Asadar, elevul nu şi-a uitat profesorul’’. 
	Ştiinţa Cluj -  Dinamo Oradea, 86-56. Clujeanul Horia Demian, pivot al naţionalei, s-a evidenţiat , alături de E. Vizi , în meciul Steaua –Ştiinţa Cluj : 88-86.
	În luna mai 1963, revista „Sport’’, la rubrica „ Rugbi sub lentilă’’, analizează stadiul de pregătire a echipelor din campionatul naţional, Divizia A, material realizat de D. Callimachi şi M. Bărbuţeanu, notându-ne că Ştiinţa Cluj, rămâne în continuare cea mai serioasă şi pregătită echipă din provincie. Meritul îi aparţine în mare măsură lui Paloşanu, antrenor şi jucător minunat, care alături de Căliman, Cordoş, Horia şi Ion Pop, Gebefugi, Sălăjan, Gherasim, Simion, ţine trează flacăra rugbiului în oraşul universitar. Victoria realizată în faţa formaţiei campioane (8-6) este edificatoare asupra posibilităţilor certe ale acestei echipe, care suplineşte prin seriozitate şi muncă lipsa unui lot suficient de complet şi valoros.
	Ioan Chirilă era unul din remarcabilii ziarişti sportivi din România care îndrăgea Clubul << U >> Cluj, căruia i-a consacrat şi un volum de suflet, „Şepcile roşii’’, şi a publicat numeroase articole de analiză a fenomenului sportiv << U >>.
	Tot astfel, în luna octombrie 1963, Ioan Chirilă, cu ajutorul fotoreporterului clujean Francisc Deak, publică articolul „Socol promite 7000 de puncte’’ .
	Iată textul semnat de Ioan Chirilă :
„Decatlonistul clujean C. Socol, după numai un an de pregătire specială, a izbutit să corecteze recordul republican ( 6809 de puncte în cursul meciului Balcani –Scandinavia ). 	Iată rezultatele decatlonului:
100 m 11,3 ; 400 m 51,6 ; 100 m garduri 15,5 ; 1 500 m 4.27,0 ; lungime 6,51; înălţime 1,79 ; prăjină 3,40 ; disc 44,76 ; greutate 12,80 ; suliţă 60,81.
	Din cercetarea acestui tabel reiese clar că tânărul atlet clujean are un remarcabil echilibru între probe.
	Iată acum şi recordurile personale ale lui Socol , în afara decatlonului : 100 m 11,3*; 400 m 51,6*; 110 m.g. 15,1 ; 1 500 m 4.27,0* ; lungime 6,70 ; înălţime 1,85 ; prăjină 3,50 ; disc 47,23 ; greutate 12,80 ; suliţă 63,50 .
	Suma decatlonului ( primul tabel ) este de 6809. Suma performanţelor ( dintre care cele trei cu asterisc sunt obţinute în cadrul decatlonului „scandinav’’ ) reprezintă 7465 de puncte . Resursele lui Socol sunt evidente .
	Care sunt perspectivele ?
	Antrenorul lui Socol , dr. Ion Arnăutu , precizează că elevul său urmează să-şi dezvolte rezistenţa specifică şi să-şi desăvârşească pregătirea tehnică în unele probe. Rezultatele sub posibilităţi obţinute în cel puţin patru probe ( prăjină, înălţime, lungime, greutate ) , se datorează imposibilităţii practice de însuşire a întregului repertoriu tehnic al decatlonului într-o perioadă de timp atât de scurtă.
	În iunie 1963, revista Sport publică un fotoreportaj dedicat handbalistelor de la Universitatea Cluj, care au promovat în Divizia A, având la cârmă pe apreciatul antrenor Tiberiu Rusu. 
„Handbalistele din Cluj în categoria A.
	După câţiva ani de încercări nereuşite, în sfârşit şi oraşul de pe malul Someşului, Clujul,  se poate mândri cu o echipă de handbal ajunsă printre cele mai bune formaţii din ţară. La Baia Mare, recent, a avut loc turenul final al campionatului de calificare rezervat echipelor feminine. Câştigând cu scoruri categorice toate cele trei jocuri ( 17 – 5 cu Locomotiva Teiuş, 17 – 9  cu I.L.S.A. Timişoara, 13 – 2 cu Voinţa Odorhei ), echipa Ştiinţa  din Cluj, reprezentantă a sportului universitar , a promovat în categoria A. Acest rezultat vine să confirme celelalte succese obţinute de studente în acest an: locul II la Cupa „Sportul popular’’, locul III la Cupa de iarnă, locul II în campionatul republican de junioare.
	Caracteristica echipei este tinereţea, nu mai puţin de opt jucătoare fiind junioare. De asemenea , ele sunt fruntaşe şi la învăţătură. Formaţia promovării: Adriana Coroiu –căpitanul echipei, prof. Tiberiu Rusu –antrenor, Elisabeta Csegeni, Ancuţa Maximinian, Eva Tokeş, Livia Olaru, Eva Torok, Aurelia Matei –conducătorul echipei. Susana Sigmond, Eva Ujşaghi, Rodica Floroianu, Elisabeta Mathe, Margareta Szilagyi şi Maria Vigh –portari’’.
	Despre jucătoarea Universităţii Cluj, valoroasa jucătoare internaţională Rodica Floroianu, transferată în acest campionat la Cluj, revista Sport  publică un portret reuşit sub titlul  „O extremă valoroasă :  Rodica Floroian’’ ,  cu următorul text : „Deşi handbalistele noastre nu şi-au putut apăra titlul mondial la ultima ediţie a campionatelor mondiale din R.F. Germană, nu se poate spune că handbalul feminin românesc este lipsit de valori. Mulţi dintre dumneavostră, suntem siguri, că o cunoaşteţi pe Rodica Floroianu, extrema dreaptă a naţionalei noastre , una din cele mai valoroase reprezentante ale tinerei generaţii. Rodica s-a născut la 13 iunie 1944, la Întorsura Buzăului. Debutul handbalistic şi l-a făcut când a împlinit 15 ani, la echipa „Lucreafărul’’ din Braşov. Primul antrenor : Dumitru Popescu –Colibaşi . De la el au învăţat handbal şi Ana Boţan, şi Maria Constantinescu , şi Iuliana Naco şi alte fete care au îmbrăcat tricoul naţionalei.
	Pe teren, Rodica era un adevărat „argint viu’’, dar nu a fost remarcată de selecţionerii echipei naţionale decât peste patru ani. Să fi fost de vină cei ...156 cm ai Rodicăi ? Posibil. Cert este că viitoare studentă a Facultăţii de educaţie fizică din Cluj se ambiţionase să facă totul pentru a fi ... văzută. Având o viteză mare şi netemându-se de „bătăliile’’ de pe semicerc, ea reuşea să scape tot mai des din „cleştele’’ apărătoarelor şi să facă să tremure plasa cu şuturile ei puternice. Se pare că acest fapt a fost cel mai „tare’’ argument pentru selecţionarea tinerei studente în echipa reprezentativă. Asta s-a întâmplat în anul 1963. Rodica a îmbrăcat de mai multe ori tricoul echipei noastre naţionale de handbal şi a cunoscut bucuria multor victorii internaţionale. Pentru meritele sale sportive a primit titlul de maestră a sportului.
	Va avea Rodica Floroian un viitor handbalistic strălucit ? La această întrebare ne va răspunde maestra emerită a sportului Ana Boţan : Tânăra mea colegă de echipă este foarte talentată. Faptul că la „mondiale’’ a jucat pe postul deţinut până nu de mult de Maria Constantinescu spune foarte mult. Viteza generală, viteza de reacţie, curajul (necesar mai ales la plonjoanele din alergare) şi tehnica bună fac din Rodica o handbalistă completă şi valoroasă. Va fi însă o jucătoare „mare’’ numai dacă va continua să se pregătească conştiincios şi –mai ales –dacă va învăţa sa-şi vadă în timpul jocului toate coechipierele’’.
	În acelaşi număr de revistă, pe aceeaşi pagină întâlnim un portret al unui alt sportiv clujean , cu titlul „ Ascensiune rapidă’’, dedicat jucătorului de tenis de masă Dorin Giurgiucă.
	Iată textul scris despre talentatul sportiv clujean : 
	„Dorin Giurgiucă a început să joace pentru prima oară tenis de masă în 1956, în oraşul Dej,  unde se stabilise împreună cu familia. Pe atunci nu avea decât 12 ani. În 1958, Dorin debutează într-un concurs la care asistă şi antrenorul F. Paneth. Ochiul de cunoscător a lui Paneth l-a „prins’’ repede în obiectiv pe Dorin Giurgiucă şi, peste numai un an, acesta îşi începea antrenamentele la Cluj împreună cu Negulescu, Cobîrzan, Reti, Hidveghi, Sentivani etc. În 1960 el câştigă concursul celor mai buni juniori din ţară. Acest succes a fost pentru Dorin Giurgiucă începutul ascensiunii sale vertiginoase, pe care avea să o parcurgă. 1961: locul secund ( cu N. Angelescu ) la Criteriul european de juniori; 1962 şi 1963: Dorin Giurgiucă este campion naţional de juniori. Anul 1962 i-a mai adus lui Dorin şi un alt succes, el este învingător la simplu băieţi la Criteriul european de juniori. Apoi Dorin Giurgiucă cucereşte diferite titluri de campion al ţării la dublu mixt ( cu Ella Constantinescu). Cu timpul, Dorin Giurgiucă devine foarte cunoscut şi peste hotare, fiind cotat ca unul din cei mai buni jucători de pe continent. În compania Ellei Constantinescu, el cucereşte –la dublu mixt –titlurile de campion internaţional al Iugoslaviei, Poloniei, Ungariei , R.D. Germane şi R.F. Germane, iar în primăvara lu1964 Giurgiucă ocupă primul loc la simplu bărbaţi, în campionatele internaţionale ale Angliei  şi Austriei şi se clasează pe locul II în campionatele internaţionale ale R.F. Germane. Un an mai târziu, în 1965, Dorin Giurgiucă iese campion internaţional al R.F. Germane  şi ajunge în finala campionatelor internaţionale ale Angliei. De asemenea, el câştigă şi titlurile balcanice la toate probele. În afară de aceste victorii de răsunet, Dorin este din 1962 om de bază al echipei C.S.M. Cluj , deţinătoare în două rânduri a trofeului „C.C.E.”
	În toamna anului 1963, problemele atletismului sunt tot mai frecvent dezbătute în presa sportivă. Intr-un articol,  „Perspective în septembrie’’, Gheorghe Zâmbreşteanu, maestru al sportului, antrenor federal, răspunzând la întrebarea referitoare la şansele atleţilor români de a se impune în întrecerile internaţionale ale momentului , îl remarcă pe atletul „U’’-ist Cornel Porumb, săritorul în înălţime, despre care spune :„Căror atleţi şi atlete li se întrevăd şansele de a fi  „capete de afiş’’ în aceste două confruntări internaţionale ? 
- Desigur , în primul rând aceste şanse le vor avea cei 4 recordmani ai anului 1963: Porumb (2,10 m la Galaţi şi 2,11 m la Ploieşti ), Barabaş ( 14:02,4 de la 14:03,0 pe 5 000 m la Helsinki ), Ciochină ( 16,13 m la Sofia) şi Calnicov ( 7,61 m la Cluj ).
	În privinţa lui Porumb, recordmanul la săritura în înălţime, nu s-ar putea vorbi, la ora actuală, din nefericire, de o pierdere a celei mai bune forme sportive ? Întrebarea se referă, în special, la evoluţia sa de la Cluj, unde cel mai bun „combustibil’’ l-a avut Spiridon , contrar aşteptărilor majorităţii specialiştilor.
-Despre Porumb s-ar putea spune că este omul victoriilor şi al eşecurilor. La Cluj , eşecul în faţa lui Spiridon , dar în primul rând în faţa propriului său record (2,00 m faţă de 2,11 m) şi-ar găsi explicaţia în indispoziţia pe care i-a creat-o tratarea cu întârziere a unei infecţii dentare. Vina este a lui pentru că a neglijat acest lucru. Nu a fost prevăzător. În schimb, a fost prea încrezător în posibilităţile sale. Şi a greşit. La Sofia, ii dorim să arate că el, personal, este convins ca locul II  de la campionatele republicane a fost un accident ce putea fi evitat ’’.
	În noiembrie 1963, odată încheiat campionatul naţional de rugbi, revista Sport publică un fotoreportaj dedicat echipei Ştiinţa Cluj şi antrenorului ei, internaţionalului Alexandru Paloşanu, care pentru o scurtă vreme s-a reîntors la Bucureşti, apoi a revenit la Cluj unde se dedică clubului „U’’ până în ultima clipă a vieţii sale.
	„Timp de aproape patru ani, internaţionalul Alexandru Paloşanu, student la filologie, a activat ca jucător şi apoi ca antrenor la Ştiinţa Cluj. Ştiinţa Cluj –Steaua (3- 3) a fost ultimul joc condus de Paloşanu la Cluj, ca antrenor, înaintea revenirii în Capitală. Iar rândurile care urmează poartă amprenta unui mic bilanţ : 
	„Părăsesc cu destule regrete o echipă pe care e greu să n-o îndrăgeşti. Ştiinţa continuă să fie cea mai bună echipă a provinciei, fapt demonstrat mai ales prin rezultatele bune obţinute în ultimii ani în faţa fruntaşilor,  6 – 3 şi 8 – 6 cu Griviţa, 8 – 9 şi 3 – 9 cu Steaua la Cluj şi 0 – 3 la Bucureşti. Studenţii clujeni au meritul de a fi rezistat înaintării şi individualităţilor de la Steaua, fanteziei dinamoviste şi prestigioasei linii a treia a griviţenilor.
	Progresul realizat de clujeni se referă la ameliorarea jocului în grămezile deschise, la participarea activă a tuturor celor 8 înaintaşi, la organizarea şi clarificarea generală a jocului. Ştiinţa este o echipă tânără. Din echipa – etalon Chirilă, Bucur, Gebefugi –Catană, Buzilă –Căliman, Sălăjan, Petreanu  -Horia Pop, Munteanu –Simion, Cordoş , Terboczi , Baba şi Gherasim , opt au fost promovaţi în ultimii doi ani.
	Ştiinţa are în continuare posibilităţi de progres. Desigur că există dificultăţi obiective (antrenamentele pe grupe determinate de programul divers al orelor de curs , lipsa unor parteneri de joc apropiaţi în perioada necompetiţională etc.), dar, cu toate acestea, mai sunt destule resurse ascunse, nevalorificate. În ceea ce mă priveşte, ori de câte ori Ştiinţa va juca la Bucureşti, să fie sigură că în corul de voci „Hai, Ştiinţa’’, una din voci va fi a mea...’’
	De altfel, în rubrica „Sub lentilă’’, dedicată rugbiului , în februarie 1963, revista Sport scria: „ Ştiinţa Cluj rămâne în continuare cea mai serioasă şi pregătită echipă din provincie. Meritul îi aparţine în mare măsură lui Paloşanu, antrenor şi jucător minunat, care alături de Călimanu, Cordoş, H. şi I. Pop, Gebefugi, Sălăjan, Gherasim, Simion ţine trează flacăra rugbiului în oraşul universitar. Victoria realizată în onoarea formaţiei campioane ( 8 – 6 ) este edificatoare asupra posibilităţilor certe ale acestei echipe care suplineşte prin seriozitate şi muncă lipsa unui lot suficient de complet şi valoros’’.
	În acelaşi an, în februarie, revista Sport publică fotografia echipei de hochei pe gheaţă Ştiinţa Cluj şi componenţii ei : Iszlai, I. Antal, Dibernardo, Soos, Capdebo, Cazan, Grodvi, Ardeleanu , Otvos , Csuros.
	Într-un set de caricaturi sportive, realizate de Neagu, jucătorul universitar clujean Zoltan Ivansuc apare într-o companie selectă : Ciosescu, Pârcălab, Petrescu, Ion Ionescu, Jenei, Eftimie, Năftănăilă,  ş. a. 
	În acceaşi perioadă, frecvent apar informaţii despre foşti << U >> -işti, transferaţi la alte fruntaşe, cum ar fi rugbistul Radu Demian, internaţional, transferat la Griviţa Roşie, voleibaliştii Gheorghe Fieraru şi Nicolae Bărbuţă, internaţionali, componenţi în 1963 ai echipei braşovene, după ce şi-au termiant studiile la Cluj.
	Un reportaj interesant publicat în februarie 1965 îl are în prim plan pe rugbistul clujean, component al echipei naţionale şi transferat la Griviţa Roşie din Bucureşti, despre care se scrie că: „ Radu Demian este astăzi în lumea balonului oval o stea’’.
	Ziaristul D. Calimachi –într-un reportaj, referindu-se la echipa de rugby a Ştiinţei Cluj : << Am văzut între cei 27 de oameni din lot, jucători tehnici  ca Radu Demian, Căliman, Fodor, şi alţii ... >> şi mai departe  << Am părăsit antrenamentul de rugby convins că această echipă va surprinde prin cumpătarea ei  >> . Şi nu m-am înşelat deloc, pentru că Ştiinţa Cluj –proaspat promovată în categoria A – a câştigat un loc între fruntaşele rugbiului, iar Radu Demian, s-a situat încă de pe atunci printre cei  mai  tehnici jucători români. Completam un an mai târziu, în articolul: << Un rugbist care se afirmă : Radu Demian >> ( Sport nr. 15/1960 ) aprecierile laudative la adresa talentatului sportiv clujean, acela care pătrunsese în chip atât de strălucit pe poarta echipei naţionale, stârnind o adevărată senzaţie cu prilejul memorabilei victorii asupra Franţei,11-5 (prima din palmaresul întâlnirilor româno – franceze):  <<  Omul care a privat echipa Franţei de muniţii >> - aşa a fost numit Radu de ziariştii francezi. <<  Cu aceste „ gloanţe’’ , dăruite apoi coechipierilor - scriam atunci – „profesorii” francezi au fost sistematic doborâţi şi cea mai grandioasă bătălie a rugbiului românesc s-a terminat printr-o victorie răsunătoare. La care a contribuit din plin Radu Demian, omul iniţial neprevăzut (mult timp selecţionerii au ezitat, considerându-l pe Radu încă prea...fragil pentru un joc cu francezii) . Alegerea de ultim moment s-a dovedit însă a fi fost extrem de fericită. Radu a dat un randament deplin. Asadar, tineretul, tovarăşi antrenori... >> Ochiul experimentat al antrenorului D. Manoileanu a…văzut deci bine.  << Va ajunge în curând un mare jucător ! >> - imi spusese el. 
	Debutul său în rugbi? A fost destul de anevoios – o spune el însuşi :  << Eram deşirat şi deloc convins că voi putea deveni un rugbist adevarat. În sezonul 1952-53 am apărut în echipa de juniori a Ştiinţei. Au urmat ani de ucenicie, de acumulări cantitative. În 1955-56 am apărat culorile Voinţei Cluj, în categoria B. Începeam, încet, incet să capăt o tot mai mare încredere în forţele mele... >>	Dar adevăratul salt calitativ, mărturiseşte Radu, l-a făcut abia după ce a îmbrăcat tricoul Ştiinţei Cluj (şi mai ales o dată cu promovarea echipei în categoria A, în 1959). În acelaşi an, sub îndrumarea antrenorului Manoileanu, Demian îmbracă pentru prima dată tricoul naţionalei în partida cu << 15 >> - le R . D. Germane (38-6). După numai un an, în viaţa lui Demian au loc două evenimente deosebite: îşi ia cu brio diploma de inginer constructor de maşini şi debutează în partidele cu Franţa, contribuind din plin la prima victorie, acel strălucit 11 – 5 din memorabila după – amiază de iunie. În 1962 se mută cu serviciul la uzinele Griviţa Roşie şi de atunci va juca sub culorile sportive ale uzinei. Aici, la Griviţa  Roşie, Radu a cunoscut cele mai mari satisfacţii: pe plan sportiv ( a fost campion republican, a disputat două finale ale Cupei campionilor europeni, dintre care ultima, aceea din 1964, cu Stade Montois, încununată de succes, e nelipsit din echipa naţională), pe tărâm profesional (lucrează cu rezultate dintre cele mai frumoase în biroul mecanicului – şef ). Tot la Bucureşti, Radu Demian şi-a intemeiat o familie ( a realizat o căsnicie fericită cu fosta braşoveancă Rodica Pop , azi profesoară de limbă şi literatură germană, cu care se înţelege de minune. Rodica are multă înţelegere pentru sport , fiind la rându-i o bună baschetbalistă în formaţia Rapidului şi o supoertră pasionată a rugbişilor Griviţei Roşii).
	L-am întrebat pe Radu Demian ce crede el despre perspectivele rugbiului în ţara noastră, despre căile sale  de progres. Şi-a grupat gândurile în trei idei principale : a)Trebuie susţinute mult mai ferm formaţiile din provincie ( atenţie mărită faţă de juniori, prin trimiterea unor antrenori calificaţi, cei mai indicaţi fiind foştii jucători localnici ) ; b) Este imperios necesară organizarea unor turnee în străinătate la nivelul echipei naţionale şi a unor formaţii de club ( gen cele efectuate de Griviţa Roşie în Franţa ). Numai astfel va creşte experienţa jucătorilor noştri şi vom roda în întâlniri dificile un număr sporit de rugbişti ; c) A sosit momentul pentru ca formaţiile româneşti să facă pasul cel mai greu: să treacă de la rugbiul defensiv la cel constructiv. Acumulările făcute în anii precedenţi ne dau dreptul să considerăm că orice întârziere în această direcţie devine de-a dreptul dăunătoare. Iată gânduri pe cât de competente, pe atât de înţelepte.
	În încheiere, Radu Demian mi-a împărtăşit şi o mare dorinţă a sa: să recâştige împreună cu echipa Griviţei Roşii campionatul 1965 – detronând  pe Steaua, care a întrerupt de doi ani şirul victoriilor griviţene.”
	Pe aceeaşi pagină e şi o fotografie a lui Radu Demian şi a soţiei sale Rodica, surprinşi în vizită la expoziţia maestrului Eugen Ciucă, fostul sportiv „ U ’’ –ist , a cărui artă, familia Demian o admiră mult.
	În luna aprilie a anului 1965 , revista Sport a consacrat sportului universitar clujean două  materiale, fotocronici, destinate, primul, echipei de rugbi , al doilea, având ca temă atletismul universitar. 
	Primul material este intitulat „XV-le lui Cordoş şi-a amînat asaltul pentru 1966’’. Textul materialului este următorul: „Rugbiştii clujeni şi-au propus să obţină în acest campionat locul VIII. Constanţă : anul trecut , „XV-le de la poalele Feleacului a sfârşit campionatul tot pe locul VIII. Acest loc –relativ modest –reprezintă –după ei –un total al posibilităţilor lor actuale, fără nici cea mai mică greşeală de adunare. Câteva argumente:
...Demian este acum bucureştean. La fel şi Fodor, iar un al treilea „as al tuşei’’ încă nu s-a ivit...Simion, Chişu, Gherasim, Tolu şi Baba au părăsit buturile Ştiinţei înainte de a răsări ghioceii „ediţiei 65’’, iar cele trei transferuri solicitate de clujeni nu au fost admise de federaţia de specialitate ( Romulus Popescu, secretar general al federaţiei de rugbi: „Clubul Ştiinţa Cluj a înaintat spre rezolvare cele 3 transferuri după mult timp de la expirarea termenului legal fixat. Cine-i de vină? Dânşii! Pentru că nu sunt punctuali, chiar când interesul lor este în joc!’’). Echipa nu poate face antrenamente comune de omogenizare decât foarte rar, din cauza faptului că jucătorii au programe profesionale diferite : 4 sunt studenţi la Construcţii ( Chirilă, Bucur, Buzilă şi Cocişiu ) , 2 studenţi la Mecanică ( Călian şi Mureşan ) , 3 studenţi la U.M.F. ( Catană, Munteanu şi Tănăsescu ), 2 studenţi la Medicină veterinară ( Hegeto şi Bălan ) , un student la Geologie ( Olteanu ) , un student la Biologie ( Ursu ) , 2 studenţi la Inst. Pedagogic ( Terboczi şi Ştefu ), 3 elevi (Constantin, Bucşa şi Constantinescu), unul funcţionar ( Modran ), 4 tehnicieni (Gebefugi, Sălăjan, Petreanu şi Gudea), unul jurist ( Pop ), unul profesor de istorie (Cordoş), şi doi medici (Cătănici şi Căliman)...Chirilă, Călian , Mureşan , Tănăsescu şi Terboczi sunt tineri şi talentaţi , dar , din păcate ( de altfel, nu e vina lor ! ), le lipseşte experienţa necesară categoriei A (poate şi forţa). Antrenorul Gebefugi susţine că existenţa unei „echipe –satelit’’ în Cluj i-ar putea ajuta pe juniori să promoveze în echipa de seniori, fără ...şocul inerent. Dar, federaţia de specialitate în loc să aprobe crearea unei asemenea echipe la Cluj a pus „aviz favorabil’’ pe cererea asociaţiei sportive de pe lângă C.I.L. Blaj ( Romulus Popescu , secretar general al Federaţiei de rugbi : „C.I.L. Blaj a solicitat aprobarea federaţiei încă  din 1963, iar Ştiinţa Cluj abia anul acesta. Le-aş sugera să organizeze în Cluj un campionat studenţesc de rugbi. Rezultatele ar fi desigur excepţionale!’’)...
	Şi acum, în încheierea argumentării noastre, câteva ... suplimente:
...Secţia de rugbi a clubului Ştiinţa posedă la ora actuală doar 4 baloane ovale „valide’’...
...Administraţia „Parcului Sportiv’’ le-a interzis rugbiştilor să se antreneze pe terenurile create în acest scop. Cauza ? După topirea zăpezii, terenurile s-au muiat ca o cocă. Unde puneai piciorul, rămânea gaură. După un antrenament, un teren întreg (lipsit de drenaj –poate, şi de gazon –în mod cert ) a fost pur şi simplu –hai, să zicem- arat, de ghetele cu crampoane ale mânuitorilor balonului oval. Rezultatul ? Rugbiştii nu au mai avut acces din acea clipă decât pe o ...parcelă. ( Rău! ). În acest mod au putut ei exersa, înainte de campionat, jocul de mână, placajul , şarjele pe trei sferturi , transformările. Este adevărat, această parcelă de 20x15 metri le-a folosit rugbiştilor clujeni : şi-au îmbunătăţit viteza de reacţie ! ...
	După părerea noastră, obiectivul clujenilor este judicios. Putem însă anticipa, fără teama de a greşi, o... creştere simţitoare în clasament în campionatul anului 1966. La baza afirmaţiei stau cele 3 medii ale echipei Ştiinţa Cluj : 23 de ani ( de vârtsă ), 79 de kilograme ( de greutate ), 1,77 m (inălţime ). Dar pentru punerea în valoare a acestor medii mai sunt necesare : punctualitatea administrativă ( care lasă de dorit ), terenuri de antrenament corespunzătoare ( nu ... parcele ), cât mai multe baloane ( se ştie că victoria va surâde aceluia care are cele mai multe baloane! ) şi, de ce nu, un campionat studenţesc de rugbi.
Echipa Ştiinţa Cluj: Mircea Chirilă ( 21 de ani, 1,82 m înălţime, 92 kg greutate), Ioan Pop ( 26, 1,74 m , 74 kg ), Alexandru Bucur ( 20, 1,72 m , 80 kg ), Andrei Gebefugi (33, 1,74m,80 kg ), Gheorghe Călian ( 20, 1,80 m, 82 kg), Virgil Buzilă (22, 1,78m, 90 kg ), Mugur Constantin ( 19, 1,66m, 69 kg ), Ştefan Cocişiu ( 19, 1,80m, 80 kg ), Francisc Hegeto ( 24, 1,89m, 88 kg ), Ioan Mureşan ( 19, 1,76m, 76 kg ), Mircea Constantinescu ( 19, 1,74m, 78 kg ), Zsombor Terboczi ( 24, 1.76m ,76 kg ), Nicolae Cordoş –căpitanul echipei (26, 1,70m, 74 kg ), Florin Munteanu (20, 1,76m, 71 kg), Gavril Ursu ( 23, 1,78m, 70 kg ), Horia Bucşa (17, 1,80m, 72 kg ), Ioan Gudea (22, 1,80m, 70 kg ), Liviu Tănăsescu (19, 1,78m, 70 kg ) , Laurenţiu Catană ( 23, 1,79m, 87 kg ), Alexandru Olteanu ( 23, 1,90m, 87 kg ), Demian Sălăjan ( 33, 1,84m, 89 kg), Petre Modran ( 25, 1,82m, 73 kg ), Sorin Petreanu ( 25, 1,84m, 73 kg ), Viorel Cătănici ( 27, 1,73m, 71 kg), Silviu Căliman (28, 1,75m, 78 kg), Gheorghe Bălan (23, 1,79m, 75 kg)’’.
  	Cel de-al doilea material este intitulat „Atleţii pe aleile „Parcului sportiv’’ din Cluj’’; şi în el este surprinsă o dimineaţă a unei zile de primăvară, când, pe aleile parcului sportiv al universităţii, reporterul întâlneşte atleţii la antrenament , în frunte cu  dr. Ioan Arnăutu.
Impresiile reporterului Horia Cristea sunt relevante : 
	„Pătrund pe poarta mare de lemn. Îl caut pe doctorul Arnăut. Mi s-a spus de la clubul Ştiinţa că-l pot găsi în acea dimineaţă în parc, cu atleţii săi. Prima alee –pustie. A doua , a treia, a patra – la fel. Peste tot –linişte. O linişte care mă îngrijorează. Îmi acordez auzul: doar –doar voi prinde fâlfâitul unui disc, tropăitul unui atlet, respiraţii sacadate de ritmuri impuse. Îngrijorarea se transformă în supărare : dacă aşa se antrenează atleţii Ştiinţei, de ce să te miri că-i înving cei de la C.S.M. Cluj? Dar supărarea nu ţine mult şi se preface într-o plăcută surprindere: aud paşi de atlet! De pe o alee...secundară apare un alergător cu bustul gol, bronzat. Ca o statuie. Impunător. Cine-o fi? Nu l-am văzut la nici un concurs. Şi uite ce frumos aleargă! Te pomeneşti că este un anonim care a citit undeva că-i bine şi sănătos să ştii să alergi. Când ajunge în dreptul meu , îmi spune fără să se oprească:
1. Scuză-mă ! Mai am de alergat două tururi şi vom sta de vorbă!
	Şi-mi ... întoarce spatele, „sigilând’’ cu tălpile bascheţilor aleile muiate de primele file ale anotimpului gătit ca o mireasă. Încerc să reconstitui scena, ca pe o scrisoare ruptă la supărare. Îl recunosc! Omul acesta, atletul acesta bronzat, cu părul cărunt, nu-i altcineva decât doctorul Arnăut!...Aud din nou paşi de atlet. Aceaşi paşi. Acelaşi atlet cu bustul bronzat şi părul cărunt. Când ajunge în dreptul meu, se opreşte. Ne salutăm , apoi îl întreb :
1. Vă pregătiţi pentru „Crosul veteranilor’’?
1. Nicidecum ! Indiferent de anotimp şi de starea timpului, obişnuiesc să-mi iau....raţia de 4 000 de metri. Antrenorul este dator să-şi câştige încrederea elevilor sfătuindu-i nu prin...telefon, ci la stadion, demonstrând şi-n alergări, şi-n aruncări, şi-n sărituri, ori de câte ori este nevoie.
1. Ce vârstă aveţi ?
1. Am împlinit chiar azi 55 de ani.
1. Vă felicit şi pentru vârstă şi pentru modul de invidiat în care vă sărbătoriţi aniversarea !
	Asadar, l-am găsit pe doctorul Ioan Arnăut. Încet, încet, au început să apară şi elevii săi. Fiecare îl saluta, dar nici unul nu-l felicita. Antrenorul consideră că asemenea aniversări sunt cu totul de interes personal. Când le-am spus atleţilor că antrenorul lor a împlinit 55 de ani, l-au felicitat cu căldură, iar doctorul Arnăut nu a putut să-şi ascundă bucuria. 
Alexandru Palosanu scria despre Doctor: „Dascăl într-ale fizicului, credincios însă conceptului de educator şi modelator de conştiinţe şi caractere, şi-a făurit o imagine rară de neîntrecut mentor, călăuzind destine ale multor generaţii de sportivi în ovalul pistei şi dincolo de spaţiul ei. Propriul destin şi l-a unit până la contopire cu ai atletismului universitar clujean, ilustrând la superlativ o vocaţie ce întrunea trăsături şi haruri ce-l singularizau. Multe generaţii de antrenori şi dascăli se vor succeda pe pistele de atletism până când un alt predestinat, din aceeaşi fibră cu a doctorului Arnăutu, va păşi pe porţile unei arene să oficieze cu aceeaşi dăruire, har şi solemnitate cum a făcut-o el, doctorul, în sanctuarul din Parcul sportiv al lui "U".
Ferit de rutină sau blazare, sfidând trecerea timpului, şi-a menţinut intacte energia şi suflul dintâi, ritualul împlinirii zilnice de-a lungul atâtor ani a chemării sale păstrându-şi prospeţimea din tinereţe. Satisfacţiile sale supreme, recompensa fidelităţii şi totalei dăruiri erau, evident, rezultatele sportivilor cărora le îndruma paşii. Şi acestea nu au fost puţine. Lunga listă a celor pe frunţile cărora -au fost aşezate frunzele de laur s-ar întinde pe multe pagini. Să alăturăm, aici, numelui doctorului Arnăutu pe cele ale căror performanţe nu pot lipsi din cartea de onoare a atletismului clujean: Ion Moina, Ilarie Măgdaş, Alexandra Taifas-Sicoe, Dora Copîndeanu, A. Palade-Ursu, Nina Pasciuc, Marilis Cuţui, Traian Sudrigean, Cornel Porumb, Kurt Sokol, Ana Beşuan, Vasile Bogdan, Pallfy Pal.
Nu ştim dacă există medalie sau distincţie care, acordându-i-se acum, s-ar situa la înălţimea la care doctorul şi-a împlinit vocaţia de-o viaţă. Omagiul nostru suprem n-ar putea fi decât instituirea unui premiu care să-i poarte numele şi care să consacre şi să recompenseze antrenori  şi sportivi cu rezultate de excepţie, amintind generaţiilor ce vin de acest unicat printre slujitorii culorilor lui ‘U’.
	Vitalitatea şi vigoarea sa vizică au constituit suportul tăriei sale psihice şi morale în faţa încercărilor, atunci când un destin nedrept l-a îndepărtat vremelnic de la rosturile cărora li se dedicase.
	Târziu, când cu trupul împuţinat, în urma cumplitei drame, suportate însă cu bărbăţie, revenea în parc la chemarea ce-l stăpânea şi acum, privind în jur la năvala tinereţii, gândind cu înţelegere la trecerea celor pământeşti, o lacrimă ascunsă, tăcută, lăsa, poate, să-i picure din inimă. El, falnicul, bravul, nu se putea lăsa covârşit, trebuia să ţină piept şi acestei provocări a destinului.
	Şi când acele cronometrului său au încremenit pentru totdeauna, când ecoul comenzilor sale nu s-a mai făcut auzit, peste întinderea parcului a coborât tristeţea, şi-n pustietatea ce-a urmat ne-am dat seama că sufletul Parcului acestuia a fost chiar el, doctorul.
Dar, iata o parte din cei aproape 60 de sportivi legitimaţi ai secţiei de atletism a clubului Ştiinţa, care-şi pregătesc reintrarea în sezonul 1965 : 
1. Ana Beşuan vrea să devină anul acesta maestră a sportului. Este restabilită şi crede că va reuşi 11,8 pe sută. Colegul ei de antrenament, Kurt Socol, recordmanul ţării la decatlon, speră să-şi rotunjească cifra actuală (7386 puncte), adica : 7500.
2. Studentă la limba engleză Livia Oros ( de aceeaşi vârstă cu Ana Beşuan -18 ani ) îşi doreşte şi ea suma de ...15 metri cu care să-şi ...cumpere insigna-bijuterie de maestră a sportului. 
3. Un alt junior : Constantin Preda ( învaţă limba engleză în acelaşi an cu Livia Oros ). Recordul său personal : 42 m ( cu ciocanul de 6 kg ). Şi-a planificat 50 m. Gheorghe Costache nu-i creează...complexe.
4. Sarcinile zilei de antrenament. De la stânga spre dreapta : Mihai Timiş (junior, semifondist), Livia Oros, Ana Beşuan , antrenorul Dr. Ioan Arnăut, Constantin Preda şi maestrul sportului Kurt Socol ( al doilea maestru al sportului al Clubului Ştiinţa se află la Bucureşti, la antrenamente de sală, ca să nu-şi plece steagul în faţa lui Şerban Ioan; numele său : Cornel Porumb).”
	În acelaşi număr de revistă, la rubrica „ Dialog lângă o statuie’’, reporterul Horia Cristea îl vizitează pe sculptorul Constantin Iordache, autorul unei serii de sculpturi inspirate din lumea sportului. La întrebarea „Prima lucrare? ’’Răspunsul prompt: „-Moina. Făceam atletism, sprint. Moina ne dădea un handicap de 20 m şi ne lăsa pe toţi în urmă. Trecând pe lângă noi ca o sageată.’’[footnoteRef:72] [72:  Sport, aprilie 1965] 

	Ion Moina este prezent în anul 1965, în numărul din luna septembrie, într-un alt gen gazetăresc : memorialistica. În acest caz, datorat vechiului atlet „U’’-ist Virgil Ludu, la ora respectivă, profesor universitar la institutul de Educaţie Fizică şi Sport din Bucureşti. Pe cei doi, Ion Moina şi Virgil Ludu îi lega o prietenie veche , statornică.
	Fragmentul publicat în revistă făcea parte din volumul aflat în pregătire : Virgil Ludu „Oameni şi atletism’’ :
„Prietenul nostru Moina : Dacă-mi amintesc bine, glumele noastre cu Moina au început încă din anii studenţiei. Moina reuşise acasa, la Cluj, şi în alte oraşe, câteva rezultate foarte bune la sprint şi lungime. Noi eram la Bucureşti, în vacanţă. El –la un curs de planorism, la Petroşani, cu nedespărţitul său prieten –Iliuţă Istrate. Era prin 1942. Făcându-ni-se dor de Moina, noi, prietenii din Bucureşti, i-am trimis o carte poştală care suna cam aşa : „Dragă 10,6. Ultimii 10,7 şi 10,6 ne-au bucurat nespus. Pe aici, doar 10,9-11. Ce vrei, tu eşti cel mai bun. Ne-au surprins 21,8 şi 7,02. Aici Z.D. a trecut 3,90 şi C.B. 3,80. Cei 4 au reuşit 44,2. Te sărutăm. Te aşteptăm. Prietenii tăi 10,9 , 50,8 şi 3,90’’. Vreţi să credeţi ceea ce prin minte nu ne-ar fi trecut ? Această carte poştală l-a adus pe Moina la ... poliţie. I s-a cerut să dea cifrul scrisorii şi pe complici. Noroc că atletismul se poate proba cu martorii cifrelor şi gazetelor. Astfel, Ion Moina lua startul ... închisorii , iar noi ar fi trebuit să facem ştafete de intervenţie ca să-l scoatem.
	Nu eram răutăcioşi, dar eram tare neastâmpăraţi şi dornici de glume, de farse. Îl iubeam pe Moina pentru picioarele lui repezi, pentru firea lui cinstită, şi nu voiam ca gloria, succesele, să-i schimbe caracterul. 
	După biruinţele lui balcanice de la Tirana, care i-au adus porecla de  „Owens balcanic’’ şi, mai ales, după acea strălucitoare Balcaniadă de la Bucureşti, din 1947, când Moina fusese întradevăr uluitor, se părea că îl ispiteau încrederea puţin exagerată şi vanitatea. Şi atunci, am năvălit amical, spre el.
1. Şi nu ţi-oi fi închipuind, dragă „Moci’’, că acum te cunoaşte tot Bucureştiul. –Moina, în glumă, dar la jumătate serios, ne-a înfruntat :
1. Ba eu cred că da !
1. Nu, „Moci’’ , fii serios... Stadionul Republicii are 35 000 de locuri. În 3 zile 105 000 spectatori. Ziarele apar în tiraje de 200-300 000 de exemplare, dar Bucureştiul are peste 1 000 000. Tot trebuie să fi rămas câţiva oameni care să nu fi auzit de tine.
1. Sunteţi geloşi –ne-a răspuns Moina.
1. Bine. Facem o încercare, ca să-ţi dovedim că nu eşti cel mai cunoscut om din lume.
1. Facem. 
...Am pornit a doua zi, după concurs, un grup de trei prieteni, cu el , Moina, biruitorul, să-i dovedim ... necelebritatea. În fond era o glumă, dar şi o treabă serioasă.
Am intrat pe Calea Victoriei, într-o parfumerie.
1. Vă rog, aveţi parfum „Tosca’’ sau „Violeta’’?
1. Da, fireşte.
1. Dar parfum Moina, nu aveţi?
1. Nu.
1. Nici n-aţi auzit de parfumul Moina? Parfumul marelui actor Moina?
1. Nu.
	Vânzătoarea a zâmbit puţin stingherită, noi –puţin triumfători, şi am pornit mai departe...
Ne-am îndreptat cu toţii , strecurându-ne ca într-un slalom, printre automobile şi motociclete spre mijlocul stăzii.
1. Ce doriţi dv.? –ne întreabă surprins agentul de circulaţie.
1. Noi, nimic. –Şi arătându-l pe Moina :
1. Dânsul e din provincie, nu cunoaşte oraşul, ar vrea să ştie unde e strada Ion Moina.
1. N-am auzit în viaţa mea de o astfel de stradă.
1. Nu se poate...
1. Ion Moina , ziceţi ?
1. Da, Ion Moina.
1. Bine, s-o mai caut...
	Omul a deschis ghidul străzilor din întreg oraşul Bucureşti şi a început să caute străzile literei M. Dar n-a găsit strada noastră.
1. Ştiţi ce, a spus unul dintre noi, poate e numele vechi. Lăsaţi. Ne descurcăm noi...
Moina a clipit mai des, noi am tăcut iar, şi, luându-ne de braţ, am pornit să bem berea pierdută de „Moci’’. Aşa înţelegem noi prietenia.
	Şi fiindcă Moina a mai fost o dată în pericol de a fi atins de virusul îngâmfării, nu l-am cruţat nici în vacanţă, la mare.
	Lui Moina îi plăcea să stea de vorbă cu fetele. Iar ele să-i spună că-l cunosc, că l-au văzut alergând. Şi dacă fetele îl solicitau, el le oferea, cu plăcere, nu, nu o întâlnire! ci un autograf. Asta ne-a sugerat nouă, prietenilor, o idee. Am pus o mulţime de fete să-l caute pe Moina şi să-i solicite un autograf. Timp de două săptămâni, Moina –fără să ştie că erau fetele trimise de noi –discuta, surâdea, glumea şi semna. Într-o zi, într-o bună zi în care îi demonstram lui Moina că modestia e tot atât de preţioasă ca talentul, Moina s-a pomenit „la concluzii’’ cu 20 de file albe , pe care scria: -Sunt un mare atlet –Sunt un băiat frumos –Am mare succes la fete –Sunt cel mai cunoscut sportiv din ţară –Sunt un încrezut –Sunt un naiv...Toate semnate ... Ion Moina.
	Erau autografe culese de noi, şi pe care Moina le dăduse cu cea mai mare încântare. Prieteni...’’
            Dorin Almasan povesteste despre Ion Moina : “Pot afirma că l-am cunoscut bine pe Ion Moina, unul dintre cei mai mari atleţi ai acestei ţări, omul care câtva timp n-a avut rival în Europa, în probele de sprint, cel ce era supranumit „Săgeata din Carpaţi”. Avea o alergare de o uimitoare eleganţă, nu făcea nici un effort, era total relaxat, fuleul său era magnific ca şi startul său care îl ajuta să ţâşnească din block-starturi şi încă de acolo să beneficieze de un avantaj decisiv. Epitetele care i-au încununat cariera erau însă şi altele: „Jesse Owens al Balcanilor”, „Săgeata de aur”, „Românul zburător” au fost doar câteva. Idealul său de atlet a fost Owens pe care-l admira fără reserve, în timp ce idealul lui Iuliu Haţieganu era ca Moina să devină primul campion olimpic al atletismului românesc. Lucru perfect posibil; din păcate împrejurări nefaste nu au permis participarea lui la J. O. de la Londra, din 1948, atunci când era la apogeul formei sale sportive şi când medalia de aur la 100 metri s-a cucerit cu un timp care îi era la îndemână atletului clujean.
	Poate puţini ştiu că înainte de a deveni atlet Ion Moina a cochetat cu fotbalul şi nu cu orice fel de fotbal, ci cu cel de performanţă. S-a antrenat alături de Şiclovan, Torjoc, Simatoc, Valentin Stănescu, la cea mai bună echipă pe atunci a ţării, Carmen Bucureşi, şi doar intervenţia de ultim moment a Federaţiei Române de Atletism a privat forbalul de o extremă şi a dat ţării un mare atlet. În schimb, a rămas un spectator fervent al jocului de fotbal, un susţinător trup şi suflet al echipei “Universitatea”, de la ale cărei meciuri nu cred să fi lipsit de 2-3 ori în câteva decenii.
	Performanţele sportive le-a obţinut într-o perioadă când materialele de concurs erau rudimentare, pistele primitive, iar antrenamentele se efectuau cu intensitate redusă şi doar de două-trei ori pe săptămână. Odată l-am întrebat ce părere are, dacă ar beneficia de condiţiile de pregătire de azi, cum şi-ar vedea rezultatele cifrice. Cu simplitate, modestie şi obiectivitate mi-a dat răspunsul pe care îl redau în întregime, deoarece l-am înregistrat atunci, în mai 1981 când Ion Moina împlinea şase decenii de viaţă: “Sunt aproape sigur că în condiţiile de azi şi mai ales cu un antrenament sistematic, intens şi ştiinţific – aş fi obţinut 10,1 pe sută, 20,2 pe două sute şi sub 46 pe patru sute”.
	Nu vreau să vorbesc aici nici despre viaţa, nici despre performanţele celui căruia prietenii îi spuneau “Moci”. Toate acestea se găsesc descrise cu talent şi umor în cartea sa autobiografică apărută în 1970 la Bucureşti: “Amintiri de pe stadioane”, o lucrare din păcate prea puţin cunoscută.
	Rândurile de faţă se vreau doar nişte confesiuni sentimentale în legătură mai mult cu omul Moina, decât cu atletul. Pentru că omul Ion Moina a fost un sensibil, aproape un timid, un prieten sincer şi deschis,; avea o anumită candoare şi puritate pe care nu i le-au alterat nici celebritatea, nici onorurile, nici funcţiile.
	Îmi amintesc cu plăcere desele discuţii pe care le-am avut în legătură cu viaţa sa şi cu competiţiile la care a participat. Am rămas stupefiat, odată, când mi-a spus cu simplitatea-i caracteristică şi cu auto persiflare, că atunci când era cel mai bun alergător din ţară şi unul dintre cei mai buni din Europa, când mergea vara în satul său din miezul Ardealului şi se întrecea cu prietenii lui pe tăpşanul de la marginea comunei, era unul care îl bătea la alergare! “Primul în România şi al doilea din Moci”, comenta el zâmbind.
	Am rămas uimit de simplitatea cu acre mi-a povestit că după un concurs, desfăşurat nu ştiu unde, alergând în proba de 100 de metri, a obţinut un nou record naţional, egalându-l pe cel European, dar că acesta – recordul – n-a putut fi omologat deoarece la sfârşitul cursei s-a remăsurat pista şi s-a constatat că era mai scurtă cu 10 centimetri!
	Dar cea mai extraordinară poveste (adevărată), cea mai (aparent) neverosimilă dar cea care îl caracterizează perfect şi total pe cel care a fost Ion Moina, am aflat-o târziu, după plecarea lui dintre noi şi mi-a relatat-o unul din “eroii” ei. Prin 1947 sau 1948, câţiva atleţi români, cei mai buni, au participat la un mare concurs la Paris. Era spuma atletismului nostru, vreo 4-5 oameni care cu greu au obţinut vizele de deplasare. Şi acolo, ei, cei patru sau cinci, având şocul Occidentului şi revelaţia Parisului, au hotărât să nu se mai întoarcă în ţară, să rămână acolo, să “aleagă libertatea”. Zis şi făcut. Seara dinaintea “revenirii” în ţară au mai discutat încă odată, şi-au aranjat lucrurile şi au cerut ca a doua zi să ceară azil politic. În zori s-au trezit cu emoţie şi febrilitate decişi să facă marele pas. Cu toţii în afară de “Moci”. Acesta îşi făcea liniştit bagajul spunându-le celorlalţi că el nu mai rămâne. Nedumerire, controverse, întrebări, discuţii. Moina, nu şi nu, că el s-a gândit peste noapte şi nu poate rămâne. Dacă tu nu rămâi – au spus ceilalţi – nu putem rămâne nici noi… Dar spune-ne de ce te-ai răzgândit aşa de brusc de aseară până acum? Şi după multe insistenţe ‘Moci’ le-a spus cu mult calm şi un zâmbet dulce-amar: “Nu pot băieţi. Suntem în noiembrie. Vine Crăciunul şi i-am promis surorii mele de la Moci că de sărbători îi cumpăr un porc. Iertaţi-mă eu mă întorc în ţară”. Şi s-au întors cu toţii…
	Iată câteva gânduri despre omul şi atletul Ion Moina, unul dintre primii noştrii “Maeştrii emeriţi ai sportului”, dascăl de sport, primul profesor universitar la această disciplină din Cluj-Napoca.
	Un om, un atlet, un prieten. Un om devotat atletismului şi care a vibrat întreaga sa viaţă pentru un singur club: “U” Cluj.”								
	Revista „Sport’’ din luna mai 1965 . Antrenorul Sebastian Mihăilescu prezintă noul lot de volei al României, când veteranii „gabaritului valoric’’ mondial,  Horaţiu Nicolau, Davila Plocon şi Gheorghe Ferariu – nu mai fac parte din acest lot naţional de perspectivă.
	Dintre „U’’-işti , îi întâlnim pe fostul student Nicolae Bărbuţă (28 de ani) şi pe tânărul Doru Rednic, de 22 de ani.
	În decembrie 1965, revist „Sport’’ , publică statistica celor mai buni atleţi ai României pe anul 1965.
	Dintre sportivii clujeni sunt notaţi : Kurt Socol la 110 m garduri, cu 14,7 situat pe locul 2; Cornel Porumb , înălţime 2,04 m , locul 2 ; Kurt Socol , înălţime 1,87 m , locul 5 ; S. Naghi ( C.S.M. Cluj ), suliţă 68,00 m , locul 5 ; Kurt Socol , decatlon 7433 pct., campion naţional ; Ana Beşuan  ( „U’’ Cluj ), 100 m , femei 12,1’’ , locul 3 ; Ana Beşuan 200 m, 25,3 , locul 3.
	Un fotoreportaj pe mai multe pagini de revistă, întâlnim în luna mai a anului 1966, purtând titlul „În frumosul parc sportiv al studenţilor clujeni’’, pe prima pagină, cu o fotografie de tineri angajaţi  într-un cros, având pe fundal imaginea minunată a bisericuţei de lemn ridicată de profesorul dr. Iuliu Haţeganu, odată cu terminarea parcului sportiv universitar , care la inaugurare purta numele voievodului Mihai. 
	Fotoreportajul e un document de epocă pentru istoria clubului universitar clujean. Iată textul documentului mai sus menţionat :   „Am făcut o vizită la complexul sportiv  << Victor Babeş >> din Cluj. Adevărată perlă oferită tineretului studios din oraşul de la poalele Feleacului. Trei terenuri de fotbal, o pistă de atletism, un teren de baschet, un bazin de înot de 50 m, poligon de tir, sală de atletism de 70 m, două terenuri de volei, opt de tenis de câmp etc.etc. stau la dispoziţia studentelor şi studenţilor care-şi petrec aici minunate clipe de recreaţie şi sport. Amplasat într-un decor de o reală frumuseţe, cu arbori decorativi şi peluze de flori, cu alei largi şi bine întreţinute, parcul sportiv “Victor Babeş’’ este pepiniera a numeroase promoţii de sportivi, de campioni şi recordmani ai ţării. În această privinţă, hronicul activităţii sportive a studenţilor clujeni cuprinde un material pe cât de bogat , pe atât de interesant.
	Călcam pe prundişul aşternut pe aleile parcului şi nu ştim unde să ne oprim mai întâi pentru a urmări antrenamentele. Pe pista de atletism îl observăm de la distanţă pe antrenorul Ion Arnăutu. Statura înaltă şi părul cărunt ne-au ajutat să-l identificăm. În mână ţine un cronometru. Supreveghează antrenamentele atleţilor şi atletelor din secţie. Pe culoare, paşii răscolesc zgura roşie. Ne grăbim să-i vedem băieţii şi fetele la lucru. Ca să scurtăm drumul, părăsim aleea şi intrăm pe o peluză de iarbă. Un strigăt de avertisment ne ţintuieşte însă locului. Tocmai la timp. O suliţă venită din zbor se înfinge vibrând la numai câţiva paşi de noi. Apoi, o alta, şi încă una. Cu privirea dăm ocol parcului. Din dreapta, dintr-un careu marcat de arbori , zece suliţaşi cu corpuri atletice sunt în antrenament. O voce ne face să ne întoarcem.
1. Era să vă lovească. Mergeţi mai bine pe lângă arbuştii de colo. Mare lucru nu aruncă ei, dar este mai prudent.
1. Cine sunt suliţaşii ?
1. Studenţii din grupa 732 de la Institutul Pedagogic, facultatea de educaşie fizică. Au ambiţia să fie selecţionaţi în secţia de atletism a clubului. Dar trebuie să mai muncească. Nicolae Costăianu şi Augustin Folvari sunt cei mai buni. Au aruncări de 50 m…
1. Sunteţi antrenorul lor ?
1. Antrenorul lor este Vasile Pop. Eu mă numesc Cornel Gaşpar. Sunt consilier jurist la Direcţia regională C.F.R., vechi susţinător al sportului studenţesc clujean. Când am timp liber, îmi place să vin să-i văd pe băieţi cum se antrenează. Ce vreţi ? Slăbiciune din tinereţe… 
Cu Cornel Gaşpar am stat de vorbă aproape o ora. Era entuziasmat de condiţiile ce le sunt oferite astăzi studenţilor pentru a se delecta - termenul îi aparţine - în întreceri sportive. Şi , ca să ne convingă, a ţinut să ne relateze : << Zilele frumoase ale Clubului Sportiv clujean au fost deseori întunecate în trecut de norii lipsurilor şi ai privaţiunilor de tot felul, care au afectat nu numai clubul propriu-zis, dar şi pe sportivii lui. Prin anul 1937, încasările de la meciuri scădeau continuu şi alarmant , iar puţinele venituri care se realizau totuşi erau poprite de către creditorii ce posedau titluri executorii împotriva clubului. În faţa acestei situaţii , în anul 1938 a luat fiinţă un cerc de sprijin al studenţilor sportivi , care, la scurt interval de la înfiinţare, a preluat conducerea clubului, având ca secretar general pe subsemnatul. Da, da am fost secretarul general al acestui club timp de doi ani. Deci, vă vorbesc nu din auzite. La 16 mai 1938 băieţii noştri au avut un joc de campionat cu Juventus , la Bucureşti, pe terenul Unirea Tricolor din Obor. Mi-aduc aminte că după meci , “Gazeta sporturilor’’ menţiona :  “Jucătorii de la Universitatea s-au prezentat pe teren cu tricouri vechi, decolorate, rupte’’. Şi aşa a şi fost. Mai mult chiar. La meciul despre care vorbesc, la o degajare, fundaşul Iancovici a rămas fără o gheată. I s-a rupt. Abia după vreo 15 minute , cel în cauză a primit împrumut o pereche de ghete şi a putut continua jocul. Noi, ghete de rezervă nu aveam. La un alt meci, Ripensia –Universitatea (7-1) din 20 martie 1938, nu am avut bani să ne întoarcem din Timişoara la Cluj. Când, după meci, ne-am prezentat la organizatori pentru a primi cota parte din încasări am constatat că banii fuseseră popriţi de către federaţie  pentru acoperirea datoriilor. Am fost nevoiţi să colindăm întreaga Timişoară pentru a împrumuta banii necesari întoarcerii>>.
	Neobosit , antrenorul Ion Arnăutu continua să cronometreze alergările elevilor lui. Concentrarea şi atenţia cu care-şi urmărea atleţii ne-au impus să nu-l deranjăm. Ana Beşuan şi Kurt Socol erau şi ei la datorie. Socol, student în anul IV la I.C.F., la cursurile fără frecvenţă, deţine recordul ţării la decatlon cu 7433 puncte realizate anul trecut, iar Ana Beşuan, studentă în anul II la Facultatea de drept, este recordmană de junioare la 100 m cu 12,1 sec. şi dublă campioană universitară 1965 (100 şi 200 m ).
	În sfârşit, îl vedem pe Arnăutu închizându-şi caietul.
1. Aveţi mulţi atleţi în secţie…
1. Cantitativ nu mă plâng, calitativ însă … Am trecut printr-un mic impas, dar sperăm să-l depăşim. Clujul trebuie să de-a mai mult. De curând, la primul concurs în aer liber, Ana Beşuan a mers 12,4 pe sută şi sper că în actualul sezon să poată coborî sub 12. Kurt Socol a răspuns la toate normele de control mai bine decât în aceeaşi perioadă a anului trecut ( 46,78 m la disc, 13,47 m la greutate, etc.) şi asta mă determină să sper într-o ameliorare a actualului record. În plus, avem şi câteva tinere speranţe. Gh. Raţiu, anul I la Drept, şi Ladislau Tuca anul III  Farmacie au sărit 1,90 m. Florin Purghel, anul II la Medicină, are 1:58,6 pe 800 m, Coloman Antal, elev, a realizat 11,1 pe 100 m şi 22,7 pe 200 m. Şi mai sunt şi alţii, despre care  -fără îndoială  - are să se vorbească. Şi nu peste mult timp…
	Pe terenul de baschet, studente din anul II Medicină se pregăteau pentru disputele campionatului universitar. Câteva dintre ele au reale aptitudini. O precizie la coş care lasă să se întrevadă că au toate şansele să intre în vederile selecţionerilor pentru prima echipă de baschet a clubului. De astfel, echipele divizionare de baschet , fete şi băieţi –cu rezultate meritorii în campionat –le-am văzut antrenându-se cu o seară înainte. În echipa de baschet, maestrul sportului Horia Demian este preparator chimist , Emeric Vizi, absolvent al facultăţii din anul 1960 – profesor de matematică, Matei Rührig – inginer agronom, Mircea Ionescu, căpitanul echipei –medic, Adrian Bogdan –inginer.
	Prăjinişti depistaţi în întrecerile sportive de masă, în prezent membri ai secţiei de atletism a clubului : Florin Coman, Trăian Bocu, Mircea Moţoc, Gheorghe Kiss, Dan Dumitrescu şi Mircea Dumitrescu, antrenor, fost campion al ţării la prăjină.
	Echipele de baschet –fete şi băieţi –ale Universităţii Cluj : Vasile Geleriu (antrenorul echipei de fete), Matei Rührig, Alexandru Geomoleanu, Iosif Kun, Aurel Brie, Nicolae Dăianu, Horia Demian, Adrian Bogdan, Emeric Vizi, Alexandru Balint, Voicu Moldovan, Mircea Bugnariu (antrenorul echipei de băieţi). Maura Popa, Marcela Topor, Carmen Briţchi, Ildico Horvat, Ana Marton, Suzana Kiss, Marilena Lazăr, Doina Rizescu, Magdalena Wagner, Iuliana Sereş, Olimpia Păcuraru.
	Deşi sunt antrenaţi de Mircea Bugnariu, fostul lor coleg de echipă, îi dau ascultarea cuvenită, jucătorii amintiţi fiind exemple contemporane pentru colegii mai tineri. La echipa fetelor (formaţia de baschet de fete a Universităţii obţinuse până la data vizitei noastre cinci victorii consecutive în campionat, dintre care trei în deplasare), Carmen Briţchi –studentă în anul I la Matematică şi Marilena Lazăr –anul V Stomatologie –au obţinut la examenele ultimei sesiuni media generală 9,50, iar Maura Popa –anul V Chimie – şi Magdalena Wagner –anul III Stomatologie –media generală 8,50. Fruntaşe la învăţătură sunt şi celelalte fete.
	Trecem prin dreptul terenurilor de tenis. Singurele din întregul parc în care domneşte liniştea. Tenismanii clubului studenţesc se antrenează pe alte şase terenuri de lângă stadionul mare. Păcat că nu sunt folosite şi acestea opt din parc. S-ar putea, eventual, ca patru dintre ele să fie reamenajate, dându-li-se o altă întrebuinţare. De exemplu s-ar putea realiza două terenuri de handbal. Ar fi, desigur, cu mult mai solicitate de către studenţi.
	Jucătorii de tenis ai Universităţii au obţinut şi ei rezultate remarcabile. Iar cei mai multi dintre membrii secţiei sunt încă juniori. Agneta Kun, elevă în clasa a X-a , este campioană republicană de junioare , iar colega ei de echipă, Vera Rado, a obţinut locul II la acelaşi campionat, ediţia 1965. În campionatul republican pe echipe, ediţia 1965, formaţia de tenis a studenţilor clujeni a depăşit echipele Mureşul Tg. Mureş, U.T. Arad, Ştiinţa Bucureşti, Electrica Timişoara, I.T. Oradea şi s-a clasat pe locul V ( Steagul roşu Braşov a întrecut-o cu 9-8 , iar Progresul Bucureşti cu 10-7). Mai apar : antrenorul Anton Tănăsescu cu două dintre talentatele sale eleve –Agneta Kun şi Vera Rado.
	O ştire care a pricinuit bucuria suporterilor “U’’-işti a fost publicată în revista Sport în iulie 1966 , titra titlul “tineri sportivi români în actualitate. Mihai Albu –în echipa Europei’’.
	Mihai Albu, fostul baschetbalist al echipei universitare clujene, transferat după caţiva ani la Dinamo Bucureşti, a atins cel mai înalt grad al performanţei sale sportive în 1966, după ce, la Campionatul Europei de la Moscova, unde a avut cel mai bun procentaj în transformarea loviturilor libere, fiind selecţionat în echipa Europei.
	După maestrul emerit Mihai Nedef, care a avut cinstea selecţionării în 1964, chiar în prima ediţie a acestei întâlniri, un alt român şi-a făcut loc în echipa Europei, alături de cehii Zidek şi Ammer, sovieticii Traian şi Volnov, spaniolii Luy şi Rodrigues, bulgarul Savov, grecul Trantzos şi belgianul Steveniers.[footnoteRef:73]  [73:  Sport, iulie 1966] 

	Echipa de rugby a universităţilor clujene, din motive economice, a trecut în custodia Institutului Agronomic ( ca şi echipa de baschet de fete ), purtând numele de Agronomia Cluj.
	Presa sportivă centrală urmărea cu atenţie evoluţia acestei echipe studenţeşti care conferea un plus de interes în cadrul campionatului republican de rugby.
	În iulie 1967. este publicat fotoreportajul intitulat “Agronomia Cluj, un XV al tinereţii şi al optimismului’’, în care era prezentat lotul echipei : Mircea Chişu ( 19 ani, 1,88m, 102 kg, linia a II-a, student I Drept), Ion Cotuţiu (19 ani, 1,86m, 82 kg, linia III-a, II Agronomie), Mircea Chirilă ( 23 de ani, 1,82m, 90 kg, linia a III-a , inginer constructor), Geza Deak ( 23 ani, 1,81m, 99kg, linia I, merceolog), Ioan Coteţ ( 22 ani, 1,70m, 77 kg, linia I, IV Electromecanică), Alexandru Bucur (23 ani, 1,72m, 82 kg, linia I, inginer constructor ), Cicerone Zamfir (28 ani, 1,68m, 78 kg, linia III, I Medicină Veterinară), Ioan Pop (21 ani, 1,80m, 84 kg, linia I, II Agronomie), Ion Balint (21 ani, 1,86m, 80 kg, linia II, III Medicină Generală), Doru Codlea ( 20 ani, 1,89m, 90 kg, linia II, II Mecanică), Ferencz Hegeto ( 26 ani, 1,89 m, 88 kg, linia II, IV Medicină Veterinară), Alexandru Paloşanu ( antrenorul echipei ), Aurel Bălan ( 25 ani, 1,80m, 82 kg, aripă, IV Medicină Veterinară), Victor Iureş ( 22 ani, 1,75m, 72 kg, fundaş, absolvent liceu), Ion Chişu ( 21 ani, 1,75m, 75 kg, aripă, I Medicină Veterinară), Nicolae Moraru ( 23 ani, 1,69m, 69 kg, centru, absolvent liceu), Nicolae Cordoş (28 ani, 1,69m, 74 kg, centru, profesor de istorie), Alexandru Ştefu (23 ani, 1,74m, 74 kg, centru, III Educaţie Fizică), Gligor Florea (21 ani, 1,78m, 72 kg, aripă, IV Filologie), Nicolae Măţăoană ( 24 ani, 1,70m, 72 kg, mijlocaş la grămadă, absolvent liceu ), Corneliu Cincora (21 ani, 1,72 m, 68 kg, centru, III Medicină Veterinară), Horia Bucşa (20 ani, 1,81m, 74 kg, mijlocaş deschidere, I Filologie), laurenţiu Catană ( 26 ani, 1,80m, 88 kg, linia III, VI Medicină generală), Ştefan Szentanay (24 ani, 1,86m, 94 kg, linia II, tehnician), Andrei Gebefugi (35 ani, 1,77m, 94 kg, linia I, tehnician).
	În continuare reporterul Horia Cristea prezintă reportajul propriu-zis, cu următorul text:	“După o absenţă de un an (în 1966 a activat în categoria B), echipa de rugby Agronomia Cluj a revenit în plutonul purtător al galonului A. Contrar unor aşteptări ( întrucât după retrogradare antrenorul Alexandru Paloşanu a primenit radical lotul ), revenirea nu le-a hărăzit clujenilor un fotoliu în loja anonimilor. La sfârşitul turului, Agronomia a ocupat locul 9 în clasamentul general ( 11 4 0 7 36 : 85 19 ), având în urma sa pe Gloria Bucureşti, Precizia Săcele şi Rapid Bucureşti. Locul 9 e relativ bun dacă îl raportăm atât la numărul mare al acelora care au făcut cunoştinţă cu exigenţele categoriei A abia în anul acesta, cât şi la tinereţea echipei ( 16 din rugbiştii clujeni au vârsta între 19 şi 23 de ani). Unii critici sportivi – ca să-i numim aşa –i-au dat acţiunii de primenire radicală a echipei din Cluj, întreprinsă de antrenorul Alexandru Paloşanu calificativul de “aventură’’. În ce a constat aşa zisa aventură ? În înlocuirea elementelor depăşite sau fără perspectivă, chiar dacă erau tinere, care intrase în echipă pe uşa unei selecţii greşite. Fireşte, procesul de asamblare a noului şi tânărului “XV’’ clujean a întâmpinat numeroase dificultăţi, şi mai întâmpină.
	Antrenorul Paloşanu a fost nevoit să recurgă chiar şi la improvizaţii pentru ca echipa care l-a dat pe Radu Demian să revină în categoria A şi să se menţină aici (obiectivul din 1967). Majorităţii jucătorilor încă nu i-a intrat în sânge că rugbiul modern înseamnă nu numai joc la mână, viteză, fantezie, şarje electrizante pe treisferturi, ci şi capacitatea de a suporta durerosul contact fizic cu adversarul. Şi asta din cauză că această majoritate este tânără, fără experienţă corespunzătoare. Situaţia nu v-a dura mult. Fiind talentaţi, bine pregătiţi şi mult îndrăgostiţi de balonul oval, băieţii Agronomiei vor învăţa să suporte şi latura dură a rugbiului. Antrenorul Paloşanu ne-a promis: “când băieţii nu se vor mai speria de şocul cu adversarul atunci, şi sper să fie cât mai repede, Agronomia va lupta nu numai ca să vieţuiască, ci şi să dobândească locul din frunte în ierarhia echipelor provinciale, pe care l-a avut, de altfel cândva’’. Cu siguranţă, promisiunea antrenorului Paloşanu se va materializa. El este un selecţioner exigent. Dacă ajunge la concluzia că talentul nu se poate afirma din lipsa curajului Paloşanu renunţă la serviciile celui în cauză. Rugbiul, deci şi Agronomia, are nevoie de jucători talentaţi şi îndrăzneţi.
	Agronomia Cluj dispune în pragul returului de un patrimoniu care îi dă dreptul să fie optimist: tinereţe, talent, dragoste pentru rugby; o pereche de aripi rapide, cu deprinderi tehnice corecte ( Chişu şi Florea ); o linia I puternică ( Pop, Deak şi Bucur ), o linie a doua care nu duce lipsă de jucători bine dotaţi din punct de vedere fizic, cu calităţi de luptători ( Chişu, Coldea, Hegeto, Balint, Szentanay), combativitate, tenacitate ( îndeosebi Zamfir, Pop, Chirilă ), un dirijor al treisferturilor ( Cordoş ), o pereche de mijlocaşi cu multă fantezie (Măţăoană şi Bucşa ), trei jucători cu calităţi bune pentru posturile de centri (Moraru, Ştefu, Cincora ). Se aşteaptă acum să revină în formă fundaşul Iureş , iar linia a III-a să se pună pe picioare ( ea este alcătuită din jucători reprofilaţi : Chirilă – fost pilier, Catană – fost linia II, Zamfir – fost taloner; s-a recurs la această reprofilare , fiind necesare în linia a treia –foarte pretenţioasă – un plus de experienţă şi multă orientare în joc).
	În încheiere , îi urăm Agronomiei Cluj –aflată pe un făgaş bun, însă cu un mare număr de debutanţi în categoria A – să-şi poată respecta promisiunea : rămânerea în categoria A şi, apoi în 1968, un loc fruntaş în clasamentul echipelor din provincie ! ’’[footnoteRef:74]  [74:  Sport, iulie 1967] 

  	În acelaşi număr al revistei , antrenorului Agronomiei Cluj, Alexandru Paloşanu i se solicită un interviu : „Antrenorul Paloşanu nu îşi ascunde gândurile. Da! Antrenorul Alexandru Paloşanu, care a fost unul din cei mai valoroşi componenţi ai „XV’’-lui României de acum 10 ani, nu-şi ascunde gândurile. A fost chiar bucuros când a aflat că le poate face cunoscute iubitorilor sportului cu balonul oval prin intermediul revistei SPORT.
Rep.: Iertaţi-mi indiscreţia ! La ce vă gândiţi ?
PALOŞANU : Întrebarea dumneavostră nu este o indiscreţie. Mă gândesc la federaţia noastră de specialitate, care ar putea să alcătuiască o selecţionată B a României nu numai din jucători ce aparţin echipelor provinciale. Iar acestei selecţionate să i se asigure anual 3-4 meciuri cu reprezentativele R.D. Germane, Poloniei , Cehoslovaciei şi Bulgariei. Ar fi un stimulent extraordinar pentru rugbiul din afara graniţelor  Bucureştiului.
Rep.: Este interesantă şi realistă dorinţa dumneavostră. Dar ce vor spune bucureştenii ?
PALOŞANU : Nu văd de ce s-ar supăra. Reprezentativele străine pe care le-am citat sunt „victime’’ sigure pentru „XV’’-le A al României.
Rep. : Vă ghicesc în priviri că vă mai gândiţi la ceva !
PALOŞANU : Eventual, selecţionata provinciei s-ar putea întâlni anual cu selecţionata Capitalei. S-ar ajunge la o tradiţie care ar da câştig de cauză rugbiului românesc !
Rep. : Totuşi, am impresia că este destul de complicată ideea cu selecţionata provinciei. Nu sunteţi de aceeaşi părere ?
PALOŞANU : Este complicată doar în măsura în care tovarăşii de la federaţie nu cunosc prea bine echipele din provincie. Asta se poate remedia. Adică, activiştii salariaţi de la Bucureşti să acorde mai multă atenţie echipelor de rugby din provincie, să le viziteze, să cunoască jucătorii.
Rep. : Probabil că o vor face în viitor, mai ales dacă însăşi provincia îi invită! Parcă , parcă , mai întrezăresc un gând cu ochii dumneavoastră !
PALOŞANU : Mă gândesc la rugbiul universitar bucureştean. E „liber’’. Termenul nu e academic, dar poate fi înţeles şi de cei mai tari savanţi. În Bucureşti sunt câteva echipe studenţeşti. De ani de zile activează, dar nici una din ele nu a reuşit să promoveze în categoria A.
Rep. : Or fi de vină antrenorii.
PALOŞANU : Echipa „Arhitectura’’ este pregătită de antrenorul emerit Nicolae Pădureanu. Nu a ajuns nici măcar până la baraj. Un alt antrenor cotat este Aurel Barbu. El pregăteşte echipa „Construcţii’’, iar Florentin Tudorache –„Politehnica’’. Toţi trei sunt absolvenţi I.C.F. cu specializarea rugbi, iar Pădureanu şi Barbu au fost şi antrenori federali. O echipă studenţească în categoria A ar produce un mare reviriment în rugbiul bucureştean. În orice caz mai mare decât acela datorat Gloriei sau Rapidului. Ar însemna o puternică propagandă rugbistică în rândurile zecilor de mii de studenţi din Capitală. Nemaivorbind cât ar câştiga echipa noastră naţională. În sfârşit, poate şi calitatea jocului s-ar îmbunătăţi, ştiind că echipele studenţeşti au, de obicei, un stil de joc spectaculos.
Rep. : Gândurile dumneavoastră sunt juste şi reprezintă propuneri de care federaţia de specialitate ar trebui să ţină seama. 
	Da! Antrenorul Paloşanu nu-şi ascunde gândurile. Sunt gânduri frumoase, izvorâte din dorinţa de a contribui la progresul rugbiului românesc.’’
	În noiembrie 1967, Nicolae Mărăşescu publică pe o pagină întreagă a revistei Sport un interesant material care evocă figura emblematică a unui adevărat sportiv, fost în tinereţe atlet al Clubului „U’’ la Sibiu, dispărut prematur din viaţă în urma unui tragic accident : Zeno Dragomir.
	În preambulul articolului se arată : „Primul număr al revistei „Sport’’ din 1947 (pe atunci revista „Stadion’’) a apărut avându-l pe copertă pe Zeno Dragomir, cel dintâi săritor român de 4 metri. Tragica încetare din viaţă a renumitului sportiv, profesor şi pedagog ne obligă să reamintim cititorilor şi tuturor iubitorilor de sport remarcabila sa carieră sportivă.
 	Textul articolului purta titlul „Povestea unui sportiv adevărat’’ şi avea următorul conţinut :
„Zeno Dragomir s-a născut la 27 iunie 1923 la Caransebeş. De mic a îndrăgit săritura cu prăjina. S-a obişnuit cu un băţ lung (boată) cu care sărea toată ziua. Cu timpul, tânărul Zeno a crescut, cu performanţele la fel, doar boata a rămas aceeaşi, astfel că a ajuns, acum 30 de ani, în situaţia în care se găsesc cei mai buni săritori mondiali de azi. Adică să sară mai mult decât lungimea boatei sale.
	Primul succes îl consemnăm în 1939, la 16 ani, când reuşeşte o performanţă care atrage atenţia tuturor specialiştilor : 3,40 m. Un an mai târziu, la Predeal, preia recordul naţional de juniori cu un rezultat de 3,64m. Avea numai 17 ani. Dar, pentru că suntem la acest capitol iată cum au evoluat rezultatele sale :
16 ani		1939		3,40  			25 ani		1948		3,80
17 ani		1940		3,64 			26 ani		1949		3,92
18 ani		1941		3,40 			27 ani    	1950		3,92
19 ani		1942		-			28 ani		1951		4,03
20 ani		1943		3,55  			29 ani 	           1952		4,20
21 ani 	           1944		-			30 ani		1953		4,12
22 ani    	1945		3,75  			31 ani		1954		4,15
23 ani    	1946		3,90  			32 ani		1955		4,10
24 ani 	           1947 		4,00 			33 ani		1956		4,00
	După cum se poate vedea, la un moment dat rezultatele sale au stagnat, deoarece în acel timp o prăjină era un vis, o himeră. Prăjina sa din copilărie rămăsese aceeaşi. Era lipită şi răslipită cu leucoplast. Dar la un moment dat a cedat şi s-a rupt. A fost anul în care el a cucerit titlul de campion al ţării la ... săritura în lungime cu 6,48 m ! Apoi, a venit noua prăjină, care  i-a adus multe succese şi în special realizarea celor 4 metri mult visaţi . Pentru Zeno, aceasta a fost împlinirea visului său sportiv. Şi pentru că vorbim de titlurile sale de campion , iată-le şi pe cele cucerite în proba sa favorită : 1939-3,40; 1941-3,40; 1946-3,60; 1948-3,80; 1949-3,80; 1950-3,91; 1951-3,85; 1952-4,12; 1953-4,05; 1955-3,90.
	În 1939 este selecţionat în echipa României pentru prima oară. Avea 16 ani şi a fost desemnat să reprezinte culorile ţării la Jocurile Balcanice. Emoţia debutului o trece cu destulă greutate: locul 6 cu 3,20 m. Apoi, odată cu trecerea anilor, Zeno avea să devină unul dintre atleţii de bază ai ţării, care avea să cucerească multe victorii pentru echipă, multe titluri de câştigător al unor concursuri de amploare, care aveau să-l facă cunoscut peste hotare. Să amintim în primul rând cele 2 victorii din cadrul Jocurilor Balcanice (1946-3,90; 1947-4,00), şi, în acelaşi an, locul 1 la Festivalul mondial al Tineretului (3,60). În 1952, locul 1 la Campionatele internaţionale ale României şi, în fine, de 14 ori internaţional. Ca un corolar al recunoaşterii valorii sale a fost selecţionat în echipa olimpică pentru Jocurile de la Helsinki ( locul 18 cu 3,95m) şi echipa pentru campionatele europene din 1954.
	Recordul ţării l-a adus tot mai sus : 3,90 în 1946, 4,00 în 1947, 4,03 în 1951, 4,10 în 1952 şi 4,20 m în acelaşi an. (Ultimul a fost doborât de Zoltan Szabo, în 1957). Interesant că la 20 de ani după ce Zeno a sărit 4 m s-a realizat şi prima săritură de peste 5 metri ( Astafei 5,03 m în 1967).
	Unul dintre cei care l-au cunoscut cel mai bine a fost Ion Soter. Colegi de echipă, de cameră, ani de zile împreună, ambii din Banat...Iată ce ne povesteşte Soter despre Zeno : „Îşi iubea proba şi prăjina precum violonistul vioara. În 1947, îmi amintesc, a fost în stare, la Praga, să umble prin tot aeroportul ca nu cumva prăjina să fie făcută „sandvici’’ printre geamantane. În ziua când şi-a văzut visul împlinit (4m) eu am sărit 1,90m-record. Ambii învinsesem două graniţe şi ne-am bucurat imens. În 1952 am realizat amândoi norma olimpică. El -4,10, eu – 2 m la înălţime. Puţin mai târziu am participat la un concurs la Kiev, fiecare la proba sa. Eu am sărit 2 m din prima încercare şi am cerut arbitrilor să ridice ştacheta la 2,05 m (recordul european era 2,04) şi eram sigur de reuşită. În acel moment Zeno sare peste ştacheta inălţată la 4,20 m şi eu am fost atât de bucuros şi de emoţionat totodată, încât nu am mai fost în stare de nimic. M-a scos pur şi simplu din ... priză. Mi-a părut rău pentru mine, dar m-am bucurat sincer pentru succesul său’’. Aceasta este pe scurt istoria sportivă a lui Zeno Dragomir. În afara activităţii sportive de performanţă, el a fost un remarcabil publicist şi scriitor, lucrările sale de specialitate, desenele sale, fiind mult apreciate. În munca profesională, ca antrenor şi profesor, a adus un aport substanţial la ridicarea de genereţii de profesori, fiind un minunat exemplu de disciplină, de seriozitate în muncă şi modestie. Despre neuitatele sale desene, Soter remarca foarte bine : „ Ca desenator sportiv a fost un artist desăvârşit , care , simţind mişcarea , o imortaliza. Desenele sale se mişcă’’.
	Ce poate fi mai elocvent în această privinţă decât faptul că renumita revistă vest-germană „Leichtathletik’’ a publicat o carte poştală ilustrată trimisă de Zeno cu prilejul Anului Nou, cu un desen atletic, pe care redacţia şi Toni Nett personal l-au apreciat ca pe ceva cu totul deosebit...
	Acesta a fost Zeno, sportivul , antrenorul, scriitorul, omul.’’[footnoteRef:75]  [75:  Sport , noiembrie 1967] 

	Atletismul clujean este în atenţia presei sportive centrale şi în cursul anului 1967. Într-o pagină de revistă intitulată : „ Moment atletic’’ , este citată promisiunea Ilenei Silai „Şi acum , spre 2 :05,0 !’’ , urmând textul articolului propriu zis: „Cu vreo 2 ani şi ceva în urmă, un corespondent din Cluj al „Sportului’’ mi-a trimis o scrisoare „par avion’’ cu relatarea unuia dintre numeroasele cursuri de atletism desfăşurate în oraşul său. Multe probe, foarte multe nume şi, la fel, foarte multe rezultate. Nu mai ţin bine minte despre ce concurs era vorba, dar îmi amintesc de un rezultat : 58,9 pe 400 m la fete. Evident , toate performanţele care „coboară’’ sub 60 de secunde au o anumită semnificaţie şi mi le trec în fişe. Autoarea acestei performanţe – o oarecare Ileana Silai – îmi era necunoscută şi ( de ce n-aş recunoaşte ? ) am notat rezultatul însoţindu-l cu două semne de mirare.
	58,9 secunde ! Un rezultat bun, care nu e chiar la îndemâna oricărei alergătoarepe 400 m. Cu prima cocazie i-am solicitat corespondentului respectiv amănunte despre această performanţă, despre autoarea ei. Şi am aflat –contrar părerii mele –că performera nu este o descoperire recentă a antrenorilor clujeni, ci o mai veche atletă clujeană –Ileana Ghergheli, care a revenit pe pista concursurilor după o întrerupere de trei ani. Ileana revenise, însă, în activitatea sub un nou nume, acela al soţului său. Oricum, rezultatul rămânea, ca atare, la fel de bun, dar din fişele mele am şters cele două semne de mirare...
	Ileana Ghergheli –Silai a început să practice atletismul cu aproape zece ani în urmă. În bilanţul anului 1958 am găsit-o înscrisă cu un rezultat de 63,2 pe 400 m. În anul următor debutului, 1959, sportiva clujeană a obţinut 60,0 pe 400 m şi 2:22,6 pe 800 m, pentru ca în 1960 ea să-şi încheie sezonul competiţional cu 59,4 şi, respectiv, 2:21,0. Au urmat trei ani de întrerupere şi în 1964  am notat, după cum am mai spus, reluarea activităţii acestei sportive, de fapt „debutul’’ atletei Silai.
	Eleva antrenorului Gheorghe Biro a revenit pe stadion cu forţe proaspete, cu dorinţa fermă de a realiza ceva deosebit. Aşa se face ca rezultatele ei au sporit considerabil ca valoare : în 1965 -58,4 şi 2:13,9 , iar anul trecut -56,3 şi 2:07,8. Dintre aceste rezultate , în mod special reţine atenţia cel înregistrat pe distanţa celor două tururi de stadion. În cursa respectivă, desfăşurată pe stadionul orăşenesc din Cluj, Ileana Silai pornise hotărâtă să doboare recordul republican al Floricăi Grecescu , 2:06,8 din 1961). Pentru aceasta a plecat foarte rapid şi a trecut la 200 m în 28,2 la 400 m în 59,0 şi la 600 m în 1:32,1. Puţinii spectatori şi-au dat seama, în acest moment, că Ileana este capabilă să coboare cu multe zecimi valoarea recordului dar... Atleta clujană n-a mai găsit resursele fizice necesare să alerge până la capăt în acelaşi tempo , a încetinit vizibil şi cele 35,7 de pe ultimii 200 de metri n-au putut-o duce decât la 2:07,8.
	La campionatele republicane din 1966, desfăşurate la Cluj în faţa propriilor spectatori între care se află întreaga ei familie, Ileana Silai a încercat din nou să intre în posesia recordului ţării. Din nou a pornit ca din puşcă , a trecut la 400 m cu multe zecimi sub 60 de secunde şi din nou nu a reuşit să-şi menţină tempoul de alergare propus. Din acest moment ea nu a mai avut nici măcar puterea să reziste finişului Florentinei Stancu şi al junioarei Elisabeta Baciu, pe care le condusese cu autoritate, şi a încheiat cursa abia pe locul trei. Eşecul, departe de a o fi demobilizat (Ileana a vărsat totuşi lacrimi amare), a îndârjit-o să se pregătească şi mai bine decât o făcuse până atunci. Dar până la sfârşitul sezonului, cu toată dorinţa ei , cifrele rezultatelor nu au mai putut fi îmbunătăţite.
	A trecut toamna, a trecut şi iarna. În acest răgaz de timp , Ileana Silai n-a lipsit de la nici un antrenament, lăsând în urma sa zeci şi zeci de kilometri , pentru că –aşa cum spune antrenorul Gheorghe Biro –rezistenţa nu-i este încă suficientă pentru a putea constitui un suport solid pentru marile aspiraţii ale atletei.
	A venit primăvara şi, odată cu ea, primele starturi în noul sezon de concursuri. În urmă cu câtăva vreme, pe stadionul din parcul Universităţii, Ileana Silai a luat startul într-o duminică la 400 m -56,3 ( record personal ) , iar a doua zi a participat la o cursă pe 800 m. De data aceasta, Ileana Silai a venit cu „lecţia’’ bine învăţată. Pentru a putea doborî recordul Floricăi Grecescu, trebuia, în primul rând, să ţină seama de greşelile comise în concursurile precedente, trebuia să-şi drămuiască mai bine efortul. Graficul cursei a exprimat acest lucru : 200 m .29,9 400 m -60,0 600 m -1:32,0. ( Aşa da! ) . Ultimii 200 m în 34,4. Cei cinci cronometrori aşezaţi în dreptul liniei de sosire înregistrează în corpore 2:06,4 – NOU RECORD REPUBLICAN. Ileana Silai şi-a văzut astfel împlinit un vis frumos.
	În luna iulie a anului 1967, revista „Sport” publică un reportaj dedicat felului cum se pregătesc atleţii clujeni pentru obţinerea a noi performanţe. Articolul se întitulează: „Oazele atletismului clujean” : „Atletismul clujean nu este o mare forţă, aşa cum ar inclina să creadă sentimentalul care a auzit de tradiţia sportului din cetatea universitară Babeş-Bolyai. Aici, în locul unei mări nemărginite, cu valuri cât casa, găseşti doar oaze, la care se adapă atletismul. „S-au retras apele şi a rămas marea de nisipuri”- explică profesorul Marian Păşcălău, vicepreşedintele al consiliului regional U.C.F.S Cluj- pentru că atletismul este recunoscut ca sport-rege  nu numai teoretic. Practic convingerile sunt cu totul altele, ele dînd câştig de cauză jocurilor. Din acest motiv, baza materială a atletismului nu este corespunzătoatre decât pentru un număr limitat de sportivi. Tot din acest motiv, în şcolile elementare, în licee şi în facultăţi atletismul stă în ultima bancă, de regulă.” 
	Şi pentru că această situaţie a atletismului clujean nu este o excepţie (într-unul din numerele trecute ale revistei noastre am semnalat-o la Timişoara, adică tocmai acolo unde, cândva, inima a pulsat cel mai mult sânge în arterele atletismului), să pornim în căutarea oazelor, însoţiţi de aparatele de fotografiat şi carnetele de însemnări.
	Instantaneul 1. Profesorul Petru Nagy şi cei mai buni elevi ai săi de la scoala  sportivă: Attila Gyorg (13 ani; aruncarea mingii de oină- 68m; lungime-5,12m; 60m- 8,1 sec; înălţime-1,41 m), Ioan Paţiu (14 ani; 60m-7,5 sec; campion regional la triatlon A+B), Vasile Madjik( 15 ani; recorman republican de copii la 60 m-7,1 sec, 80m- 9,3 sec triatlon I şi tetratlon I), Agepsina Rusu(16 ani; aruncatoare de greutate şi de disc), Iuliana Crişan (16 ani; recordmană republicană de junioare mici la 300 m- 41,7 sec; categoria I pentatlon). Petru Nagy: „ Iuliana Crişan este singura junioară mică deţinătoare a categoriei întâi de clasificare. Este cea mai valoroasă atletă din grupa mea şi sper să realizeze un record la finalele campionatelor scolare de la Târgu Mureş”. Şi, într-adevăr, reprezentanta  „acestei oaze” a devenit recormană naţională de junioare mici la 60 m garduri- 8,9 sec(vechiul record aparţinea timişorencei Gerda Covaci- 9,4 sec). De altfel a fost singurul record.
	Instantaneul 2. Profesoara Oprina Stroe cu cele zece „vârfuri „ feminine ale sale de la Liceul Nicolae Bălcescu cu program de educaţie fizică. Sus, de la stînga la dreapta : Viorica Moscalu(17 ani; 400m şi 200m), Angela Zirbo(17 ani; suliţă), Mariana Meşter (15 ani; garduri, sprint, lungime), Draga Comşa (15 ani; înălţime-1,46 m, lungime şi garduri),  Lucia Mureşan (14 ani; înălţime-1,46 m, sprint şi lungime). Jos: Mioara Bunea (16 ani, 500m), Ecaterina Sas (14 ani; sprint, garduri şi lungime), Sanda Cubleşean (13 ani; sprint şi lungime). La concursul liceelor cu program de educaţie fizică, ţinut recent la Câmpulung Muscel, fetele Oprinei Stroe au câştigat întrecerile de ştafetă 4X100m şi la junioare mici, şi la junioare mari, iar la înălţime au ocupat locurile doi şi trei. 
	Instantaneul 3. Profesorul Marian Paşcălău şi cel mai bun atlet al său, Andrei Sepci, căruia i-a indicat pentru acest an 7200 de puncte la declatlon (recordul său personal este de 6822 puncte). Andrei Sepci este unul din cei (...doi!) mai buni atleţi al Universitaţii din Cluj.
	Instantaneul 4. Doctorul Ion Arnăut dă startul. Vor ţâşni Gheorghe Lascu (elev; 100m-11,1sec şi 110 m garduri- 16,5sec) şi Dimitrie Grama, stînga(student; 400 m- 48,9sec şi 200m- 21,8 sec). La startul acesta asistă Florica Lupan (elevă; 80 m garduri-11,7 sec şi 5,40 m lungime). Sanda Tănase( bacalaureată; recordmană regională la pentatlon- 4093 puncte) şi Kurt Socol ( student; recorman naţional la decatlon- 7433 puncte). Ion Arnăut: „Dimitrie Grama este unul din cei mai buni atleţi ai Universităţii din Cluj. Sper să coboare în acest sezon le 48,5 pe 400m şi la 21,6 pe 200m . Sandei Tănase îi întrevăd  4160 de puncte la pentatlon, iar lui Kurt Socol o creşteră până la 7600 de puncte”. Din fotografie lipseşte Ana Beşuan, cea mai rapidă  sprinteră  a Clujului. După căsătoria sa cu recordmanul nostru naţional de decatlon ea a părăsit „oaza” doctorului Ion Arnăut, a părăsit atletismul. Păcat! Şi aşa destul de puţini atleţi de valoare...
	Instantaneul 5. După efort, doctorul Zina Olivia Simu  controlează pulsul şi tensiunea. De la stânga: antrenorul  Gherghe Biro (de la CSM Cluj), Ileana Silai (recormana noastră la 800m; antrenorul ei, Biro ne-a declarat că Ileana  va duce recordul în acest an la 800m sub 2:05:0), Radu Rusu (4:08,8 la 1500 m obstacole în 1967- 9:14,6 la 3000 m obstacole). Gherghe Biro : „Radu Rusu are 18 ani. L-am selecţionat acum patru ani dintr-un număr de 306 ucenici de la Scoala profesională a Atelierelor 16 Februarie. Împreună cu el, l-am selecţionat şi pe Iuliu Borbei. Acesta era mai înzestrat pentru atletism decât Radu, dar nu a mai fost primit la antrenamente pentru că nu a rezistat tutunului, alcoolului şi comodităţii . Începând din 1968, Radu Rusu  va porni în urmărirea lui Zoltan Vamoş”. A doua imaginea am luat-o în pădurea Hoia. Antrenorul Gheorghe Biro ne-a declarat că cel mai mare duşman al atletismului e plictiseala. De aceea, el caută să îndepărteze monotonia din timpul pregătirii. În acest scop foloseşte stadionul orăşenesc, traseul măsurat din parc, stadionul Babeş (pistă şi pădure). Cetăţuia (cu serpentină şi trepte), stadionul Clujeana (cu pistă scoarţă, moale şi elastică), pădurea Hoia. Schimbarea locului de antrenament păstrează noul, îi fereşte pe demifondişti de plictiseală. Un alt secret al lui Biro: încrederea pe care şi-a câştigat-o în rândurile elevilor săi. Cine-i respectă îndrumările obţine şi performanţa anunţată de antrenor.” 
	Revista „Sport” din decembrie 1967, prezintă o statistică a atletismului din România, printre care apar  următorii clujeni: D. Grama (U-Cluj) la 200 m 21,8 secunde, locul 5 I.Căpraru (C.S.M Cluj), 3000 m obstacole 9,05,2 locul5; Kurt Socol (U-Cluj), decatlon, 7,428, campion naţional; Andrei Sepci(U-Cluj) decatlon 6,872 pe locul al patrulea şi înălţime 2.02 locul 4; Sărucan (C.S.M Cluj) lungime 7,46m locul ; Kurt Socol (U-Cluj) disc 44,74 locul 5; Ileana Silai (C.S.M Cluj) 400m , 55,7 sec campioană naţională; S. Tănase (C.S.M Cluj) pentatlon 40,89 pe locul 5.
	Revista  “Sport”,  24 iunie 1968, publică o pagină  cu rezultatele de atletism pe acest an. Dintre clujenii îi găsim pe A. Darvas la 100m (10,4 sec), trioul  la decatlon C.Socol, A.Sepci, V. Bogdan (pe locurile 1,3,4), C. Socol la 110 m garduri (locul 5), I. Căpraru (3000 m , locul 2), A. Sepci (înălţime 2,05m  locul 3), V. Sărucan (lungime 7,72 locul 1), C. Socol (disc 49,74, loc 4, suliţă 69,36m locul 3). Ileana Pilar (400 m 54,5 locul 1 şi 800m 2,01,8, locul 1).
	Într-un clasament al antrenorilor după numărul de atleţi, în primi cinci ai anului 1968 (întocmit de  Nicolae Mărăşescu), Dr. Ioan Arnăut, antrenorul atletismului U-ist se află pe locul 5-6 împreună cu Nicolae Păiş, iar Gheorghe Biro de la C.S.M  Cluj (antrenorul Ilenei Silai, pe locul 7-8 împreună cu Ion Benga. 
	În clasamentul antrenorilor, clujeanul Gheorghe Biro se află pe locul 3. În acelaşi număr de revistă se notează că “recordul lui Kurt Socol din patrulaterul de la Cluj a fost de o bună valoare , dar pe de altă parte el nu a atins baremul olimpic al normei fixate…”
	Revista “Sport” întreprinde o analiză a fenomenului sportiv universitar din Cluj, reportajul fiind situat sub îndemnul care te întâmpină la intrarea în Parcul Sportiv “Iuliu Haţeganu” : “Pro patria est ludere dum videmur” .
	“Inscripţia “Pro patria est ludere dum videmur” întâmpină  de peste trei decenii pe toti acei care pătrund în parcul sportiv clujean de pe malul Someşului, donat de marele savant şi vizionar dr. Iuliu Haţeganu pentru generaţiile tinere. 
	În 1940, dr. Iuliu Haţeganu, decanul facultăţii de medicină, scria: S-a creat în amintirea micului şi bunului meu fiu Ţuţu, copil bun şi cuminte, care la vârsta de 10 ani a părăsit această  lume, pământul tării, pe care l-a iubit cu toată îngereasca putere a sufletului său…
	Mânat de o gândire a marelui filozof Maeterlink: Omagiul cel mai mare adus copiilor dispăruţi este de a face pentru copiii altora, tot ce am fi făcut pentru al nostru ”din anul morţii lui Ţuţu, am sacrificat timp, suflet, bani  pentru eucaţia tineretului… Pentru a reuşi în educaţie, prima condiţie este de a crea un loc unde tineretul să se întâlnească cu plăcere pentru a trăi marile învăţături … Ştiind că apropierea de tineret este mai uşoară prin porţile fizicului, am crezut necesară înfiinţarea unui parc sportiv…Locul l-am  găsit în plimbările mele pe malul Someşului. Cel mai potrivit loc, cu apă, cu aer, cu soare, cu arbori, o adevărată grădină olimpică în miniatură…În anul 1931 am început lucrările cu buget modest, cu forţe mici şi astfel an de an, cu cele mai mari economii şi cu ajutorul multor instituţii şi al câtorva conducători ai vieţii de stat, am reuşit să construiesc cel mai frumos şi cel mai armonic parc sportiv din Sud-Estul Europei. El se întinde pe 30 hectare, între cele două ramuri ale Someşului… Parcul sportiv cuprinde terenuri multiple pentru toate sporturile, jocurile şi exerciţiile fizice. Afară de aceste terenriu, are şi bibliotecă… Parcul sportiv nu serveşte spectacolului, ci este scoala adevăratei educaţii fizice. Nu este un stadion unde 22 fac sport şi 22 000 privesc, ci vrea sa inverseze aceste cifre, ca 22 000 să facă exerciţii şi 22 inşi să privească…  Adevărata educaţie fizică prin dezvoltarea armonioasă a vigoarei fizice şi psihice prin augmentarea rezistenţei şi capacităţii  de muncă, urmăreşte ameliorarea sănătăţii publice  şi sporirea puterii de muncă a naţiei… Parcul sportiv Cluj este o realizare românească –care vă rămâne ca un monument al muncii şi gândirii româneşti… În anul 1938 am scris despre acest parc, făcut în amintirea scumpului meu fiu Ţuţu, următoarele: “Sunt şi în alte tări parcuri sportive mai pompoase, cu stadioane de marmură, însă ce poate fi mai frumos decât un parc sportiv cu arbori, cu apă curgătoare, cu izvoare, cu peluze, cu terenuri, cu aer, cu soare- iată de ce eu consider  Parcul Sportiv din Cluj ca cel mai  frumos parc din lume.”
	Dr. Ion  Arnăut, care devenind discipol al dr. Iuliu Haţieganu, a renunţat la meseria de avocat şi s-a dedicat aceleia de antrenor (a crescut aproape 20 de maeştri ai sportului în atletism), ne-a declarat: “Ce-a fost în stare să facă dr. Iuliu Haţieganu-acest  grandios parc, noi nu suntem în stare să întreţinem. Cer senin-praf, plouă- noroi. Păcat că administraţia parcului nu ocroteşte acest bun al nostru, nemaivorbind că parcului îi mai trebuie construit un bazin de dimensiuni olimpice, conform proiectelor dr. Iuliu Haţieganu. Ar fi de dorit ca acest parc să îşi recapete toaleta îngrijită de odinioară cât mai curând, întrucât ar fi un omagiu adus ceratorului său.”
	Cândva, un profesor al Universităţii din Cluj aruncase un muc de ţigară pe una din alei, a fost amendat pe loc…
	În acelaşi  număr, un detaliat material intitulat: “Alfabetul performanţei”.
	“Clujul e un organism cu o polivalenţă sportivă impresionantă, comparativ cu celelate oraşe din ţară, exceptând-normal-Capitala. Credem că universalitatea în materie a Clujului  ar fi în stare să pledeze în favoarea unor întâlniri tradiţionale între cele două cetăţi, de pe malurile Dâmboviţei şi cele ale Someşului.
	Şi acum, să trecem la “alfabet” (cerîndu-vă, stimaţi cititori, scuze  pentru relatările în goana calului şi, unele omisiuni).
	Atletism
	Sport de tradiţie. Din pleiada trecută: Pompiliu Stoichiţescu, Ion Moina, Ilarie  Mădgaş, Aurel Palade-Ursu, Gabriel Georgescu, Ana Beşuan ş.m.a. Din pleiada de mijloc: mulţi, în frunte cu Ileana Silai, Andrei Sepci, Kurt Socol, Francis  Gedeon, Adalbert Darvaş. Acestia  se gândesc cu toată seriozitatea la Munchen. Jocurile Olimpice  de la Ciudat de Mexico, prin rezultatele frumoase obţinute de România, îi stimulează de pregătire. Şi pe alţi atleţi clujeni, cu toate că condiţiiile actuale nu ar justifica un prea mare optimism (insuficient atasament din partea copiilor şi tineretului faţă de atletism;lipsa unei săli omologate pentru atletism  în timpul iernii; numărul foarte mic de atleţi de performanţă din numărul foarte mare de studenţi din Cluj etc.). Consiliul judeţean pentru educaţie  fizică şi sport în colaborare cu organele locale ale Ministerului  Învăţământului, U.T.C  şi  C.G.S,  ar trebuie să întreprindă, de urgenta, acţiuni concrete în direcţia întăririi  atletismului pe meleagurile clujene.Talente există, dar imperfacţiunile pe tărâm organizatoric, împiedică  depistarea şi pregătirea  lor pe un larg front, în mod curgător, fără transpiraţie şi gâfâială: Uf ce ne facem? Bate la poartă olimpiada!, din  păcate meritele C.J.E.F.S Cluj în frumoasa ispravă a Ilenei Silai  la Ciudad de Mexico ar cam trebui căutate cu microscopul, chiar dacă după război mulţi viteji se arată! 
	Baschet
	În 1953 şi 1954 fetele de la Ştiinţa (printre care surorile Cristea, Ileana Rostaş şi Ana Bereţki- componente ale naţionalei) au fost campioane ale ţării. În ultimii ani, rolurile s-au inversat. Echipele masculine au început să dea mai mult naţionalei: Rusu, Albu, Vizi, Demian, Viciu. Au fost ani  când  Clujul deţinea 5 portofolii îm diviza A (3m+2f). Azi, în A activează două echipe feminine (A.S Armata şi U) şi una masculină (U). Baschetul traversează o perioadă de reflux, determinată şi de restricţiile în sportul universitar: anularea finanţării echipelor de juniori. Refacerea terenului pierdut cade acum în sarcina Clubului sportiv scolar şi a şcolii sportive, care dispun de elemente valoroase, de perspectivă. Dar mai trebuie aşteptat până  vor creşte bobocii…
	Box
	Şcoala clujeană a dat o serie de boxeri, printre care: Francisc Ambruş, Petru Ambruş, Gustav Ripca, Iosif Mihalic, Vasile Mîrza, Andrei Murg, Anton Murg, Gheorghe Chivăr, Ioan Otvos, Vasile Roşca. În perspectivă: Gheorghe Petreanu, Nicolae Cordoş, Ladislau Mathe, Arpad Majai. Boxeri de lot sunt şi Alexandru Popa  şi Vasile Kiss, încorporaţi pentru satifacerea serviciului militar. Boxului clujean îi lipseşte o sală, o sală care să fie numai pentru box, cât de mică, dar numai a sportului cu mănuşi. Daca ar avea-o, atunci… dar nu mai e nevoie să spunem ce-ar fi!
	Ciclism
	Relieful clujean este ideal pentru ciclism, nu însă şi materialele, cu minus şi la calitate. Apoi, ce creşte în Cluj , înfloreşte în altă parte.
	De pildă, Emil Rusu  a plecat la armată şi dus a fost. Şi ca el, Vasile Sălăjean, cel mai bun căţărător. Ioan fratele său, e încă în Cluj. Alte perspective: Ioan Cosma II, Stefan Szekeli, Vasile Rusu. Dacă federaţia de specialitate ar sprijini mai mult acest sport olimpic, dacă ar creşte numărul secţiilor de la două, la patru, cel puţin, dacă… ehe, ce s-ar mai vorbi despre cicliştii de pe dealul Feleacului.
	

           Călărie
	O secţie de călărie are Clujul. În cadrul A.S Armata. Şi un singur junior-Timiş. Şi e bun Timiş, că a fost inclus în lotul naţional, cu cal cu tot. În perspectivă: şi cantitatea calităţii!
	Fotbal
	La anul, în Cluj, vor fi jocuri de artificii, măcar în sufletele iubitorilor sportului cu balonul rotund : “U”- cea mai veche echipă de fotbal din România-îşi va serba o jumătate de secol de existenţă, iar suporterii ei îi vor căuta pe coechipierii, încă în viaţă, ai lui Guga- primul căpitan al echipei naţionale , să le povestească cum a jucat la “U”, la Paris, în 1923. La sărbătoarea din 1969, clujenii îşi vor aminti că “U” a cucerit Cupa României în 1965, şi se vor mândri că unsprezece lor, deşi este cel mai … bătrân, este totuşi cel mai… tînăr. Probabil că, în ciuda instabilităţii sale, antrenorul Titi Teaşcă va fi prezent la festivităţi şi va spune : Numai  cu o echipă atât de tânără, “U” se poate gândi şi la cea de a doua aniversare- de o sută de ani!
	Tot la anul, în Cluj, va exista, probabil două echipe de divizia  A, C.F.R. Cluj , întărită cu experienţa “bătrânilor” Petru Emil şi Alexandru Vasile, va promova din divizia B, dacă incertitudinile nu vor fi mai puternice.”
								                   (“Sport” nr. 13 anul 1968)
	 “Dacă nu pui la inimă…
	Duminică, 10 iulie 1965, la Praga. Clujeanul Kurt Socol  realizează un nou record naţional la decatlon: 7 433p. Duminică, 10 iulie 1965, la Bucureşti, clujenii cuceresc “Cupa României” la fotbal.
	Luni, 11 iunie, la Cluj,  antrenorul  atletului, dr. Ioan Arnăutu,  nimereşte la club tocmai când activiştii de toate felurile şi rangurile pregăteau buchetele de garoafe, mari ca în basme, pentru fotbalisti. Le spune:  “ aţi pregătit un buchet sau măcar o floare pentru Kurt? Cineva consultă tabelul cu fotbaliştii triumfători. Spune: Doctore ne pare rău dar pe listă nu figurează nici un fotbalist cu numele Kurt. Kurt Socol a fost întâmpinat la Cluj fără fanfară. Fără florile cumpărate din banii clubului. N-a pus la inimă. Recent a reuşit un nou record la decatlon. Sunt sigur că le va trimite fotbaliştilor vederi de la Ciudad de Mexico. „
	Revista ”Sport”, în februarie 1969, analizând schimbul de mâine al voleiului românesc, arată că la Cluj activează antrenori pricepuţi şi entuziaşti precum: Stănel Papu, Mihăilescu, Doina Bălăiţă, Vera Pavlenco, Dumitrescu, Tabacu, Chiriţă, Haimovici, Săvinescu, s.a
	Explicaţia unei fotografii al aceluiaş număr care prezintă cei 12 foşti componenţi ai formaţiei de campioni la volei: H. Nicolau, M. Grigorovici, D. Plocon, E. Derzsi, I. Szocs, M. Coste, A. Drăgan, W. Schreiber, M. Gonciu, M. Chezan alături de cei doi foşti u-işti,  Gheorghe Feraru şi N Bărbuţă, care la acea dată activau la Tractorul Braşov.
	În primăvara anului 1968, în primăvara pregătirilor pentru participarea la Jocurile Olimpice, revista ”Sport”, numarul 6, publică un reportaj inspirat de atleţii u-işti: ”În anii trecuţi, când era rostit numele MOINA gîndurile îti zburau imediat la Cluj, spre pista de atletism a parcului sportiv fondat de dr. Iuliu Haţieganu, unde feciorul lui Moci îşi pregătea triumfurile de la 100m,200m, 400m, 4X100m, triatlon, iar alături de el o întreagă pleiadă de tineri încercau cu succes sa îl imite.
	Anul acesta, an olimpic, ale cărei luni până la starturile de la 2300m altitudine sunt în împuţinare, când rosteşti numele MOINA, gîndurile îţi zboară tot la Cluj, dar nu spre pista de atletism, ci spre gazonul stadionului Tineretului, unde cei ”unsprezece” purtători ai lui ”U” bat mingea rotundă de piele.
	Anul acesta când pronunţi numele antrenorului dr. Ion Arnăutu, vibraţiile sunt aproape imperceptibile. Atletism...
	Anul acesta când pronunţi numele antrenorului Constantin Teaşcă vibraţiile ating superlative seismice. Fotbalul!
	O, tempora! În trecut, tradiţia afirmării atletismului clujean. Azi- încercări de cristalizare a tradiţiei anonimatului. Cu toate că la Ciudad de Mexico nici un fotbalist romîn nu este chemat să lupte pentru vreun trofeu, cât de mic ar fi el. În vreme ce acolo, în ţara a doua a piramidelor, a aztecilor, atletismul nostru nu ţinteşte  numai puncte... Iar o contribuţie vor încerca să aducă şi atleţii clujeni. Sunt puţini, e drept, dar, spre cinstea lor, sunt candidaţi olimpici, şi năzuiesc ca prin rezultatele lor să împiedice victoria tradiţiei anonimatului în atletism, să o reînvie pe aceea din anii trecuţi, pentru care Clujul stârnea atîtea invidii.
	Aceştea sunt : Ileana Silai... Kurt Socol... Vasile Sărucan...”
	Tot atunci, se publică un articol având ca temă viitorul sportului de polo pe apă, se face constatarea că, în general, în oraşele din provincie, printre ele şi Clujul, se manifestă o oarecare blazare, drept urmare rezultatele obţinute nu sunt pe măsura posibilităţilor cunoscute.
	În revista ”Sport”, luna iunie 1969, în notaţiile de la sfârşitul primăverii atletice, se afirmă că rezultatele sunt de bun augur, publicându-se bibliografia celor mai buni decatlonişti clujeni: Vasile Bogdan,  Andrei Sepci, Kurt Socol şi bibliografia Ilenei Silai, cu următoarea explicaţie: Ileana Silai, până la închiderea ediţei, cea mai bună performeră mondială a sezonului la 800m, 2:03,2, realizată în cursa internaţională de la Koln.
	În primăvara anului 1971 are loc un proces de revigorare a lotului masculin de baschet al României în vederea turneului de la Katowize (Polonia), având ca prim obiectiv calificarea pentru Campionatul European. Profesorul Dan Niculescu, investit la cârma naţionalei, a urmărit sportivii din  campionat, a selectat sportivi de talie înaltă. Printre ei au fost prezenţi şi baschetbalistii clujeni: Mihai Albu, Oczelak, Român, Zdrenghea,  Rührig, execelentul pivot al lui ”U”, Horia Demian.
	Un material interesant la rubrica ”sport şi agrement” a revistei ”Sport”, are ca obiectiv Clujul, cu bazele lui materiale sportive: „Clujul, oraş a cărui tradiţie sportivă ne este scumpă. Nu întâmplător aici, în Cluj,  a fost inaugurat, nu de mult, cel de-al doilea muzeu de istorie sportivă a României, cum nu este întâmplător nici faptul că, exceptând Bucureştiul, oraşul de la poalele Feleacului se bucură, în prezent, de o bază materială sportivă mai puternică decât a oricărui alt centru urban.
	Unul dintre cele mai solicitante puncte de agrement  sportiv al clujenilor, mai tineri sau mai vârstnici, este lacul din vecinătatea stadionului Municipal. Amenajat în urmă cu peste o sută de ani, în fiecare vară amatorii de canotaj petrec aici plăcute clipe de destindere la „ bordul” unor ambarcaţiuni ce le sunt puse la dispoziţie. (Regretabil este însă aspectul neîngrijit al parcului care adăposteşte acest străvechi punct de agrement al oraşului. În această privinţă s-ar impune mai mult spirit gospodăresc din partea celor în drept.)
	La numai câtiva paşi de lac, întâlnim ştrandul oraşului. O splendidă amenajare amplasată într-un cadru pitoresc, cu mulţi arbori, supranumit pe bună dreptate, pe timp de caniculă, ”oaza clujenilor”. Ştrandul a fost dotat de curând cu o instalaţie de încălzire a apei, iar faptul i-a ridicat substanţial cota de utilitate. Păcat că dotările sportive de aici se rezumă la câteva mese de ping-pong care, şi ele, sunt păstrate mai mult pe verticală.
	Dacă veţi întreba pe un clujean ce obiective merită să fie neapărat vizitate în oraşul în care s-a născut, vă va recomanda, cu căldură, Grădina Botanică (un parc floral de renume mondial), iar drept al doilea obiectiv de interes- Parcul Sportiv al Universităţii Babeş- Bolyai. Despre acest parc s-a scris mult şi, totuşi, o imagine reală a frumuseţilor lui nu ţi-o poţi face decât vizitându-l. Pentru felul în care este întreţinut, felictăm Universitatea clujeană, pe studenţii ei şi, îndeosebi, pe toţi cetăţenii oraşului, de la mic la mare, care frecventează parcul, protejându-i cu cea mai mare atenţie rondurile cu flori, arborii ornamentali, ca şi toate chioşcurile şi instalaţiile sportive cu care este dotat: 8 terenuri de tenis, două de fotbal, o sală pentru atletism, o pistă de atletism, ştrandul, sectoare de joacă pentru cei mici, etc. Un parc sportiv pus la dispoziţia tuturor amatorilor de destindere în aer liber, a amatorilor de sport şi în special al copiilor care găsesc aici, la alţi parametri, locurile de joacă ce le-au fost luate prin înfiinţarea noilor cvartale de locuinţe. Contra infimei sume de 50 de bani, orice copil (şi vin grupuri-grupuri de câte cinci-opt-zece ştrengari) găseşte în Parcul de sport al Universităţii o peluză de iarbă pe care... să bată mingea.
	Dar la Cluj, mijloacele de destindere şi recreere activă au fost create şi pe lângă unele mari fabrici ale oraşului. La Parcul sportiv ”Clujeana” de pildă, de pe lângă ”Combinatul de pielărie şi încălţăminte”, bazinele de înot, cu instalaţie de încălzire, terenurile de fotbal, de handbal, sunt tot atâtea obiective către care cetăţenii şi copiii din cartier îşi îndreaptă zilnic paşii. Şi tot atât de solicitate, în special acum, în timpul concediilor şi al vacanţei de vară, sunt şi terenurile şi bazinele de înot aparţinând asociatiei sportive ”Record”, de pe lângă Combinatul textil Someşul. Bazinul de înot, deşi e de numai 33X7 m , găzduieşte un puternic centru de iniţiere pentru înot, atât pentru copii, cât şi pentru cetăţenii de o vârstă mai înaintată. Tot aici funcţionează şi o popicărie, două terenuri de handbal, două de volei, un teren de baschet. Toate aceste amenajări puse la dispoziţia salariaţilor combinatului, dar şi a oricărui cetăţean  care doreşte să se destindă, să facă sport, sunt unanim apreciate drept excelente baze de agrement.
	În privinţa agrementului clujean, lucruri mai puţin bune am consemnat, însă, din partea edililor oraşului, care, în noile cartiere Grigorescu (pentru 12000 de locuitori) şi Gheorgheni (36000), nu au amenajat nici măcar un singur spaţiu de joacă pentru copii, ca să nu mai vorbim de terenuri de volei, de baschet etc. Timpul nu este însă pierdut. Buna tradiţie sportivă a Clujului îşi cere dreptul[footnoteRef:76].” [76:  Sport, Aprilie 1971] 

	Într-un număr din septembri 1971 se analizeză situaţia sportului clujean, situaţia tuturor secţiilor sportive: cea a boxerilor pregătiţi de primul campion Iosif Mihalik, a cicliştilor antrenati de exigentul Vasile Chisu, culturistii clujeni pregătiţi de antrenorul Ştefan Iavorski, cu multiplii campioni Dragomir Cioroslan, Alexandru Kis, Alexandru Spirer.Se publică şi fotografia echipei de handbal masculin Divizia A în frunte cu antrenorul Romeo Sotiriu şi jucătorii Burger, Saigo, Tudosie, Schobel, Udrea, Sârbu, Iancu, Slavici, Moldovan, Stuparu, Chircu,  Oros, Popa şi Capră.
	Cirfrele prezentate în tabloul alăturat reprezintă o situatie la nivelul anului 1969:
	Microstatistică
· Sportivi legitimaţi: 10 003 dintre care circa 1500 în mediu sătesc.
· Asociaţii sportive: 433 (dintre care 300 şcolare şi 76 la sate)
· Cluburi sportive: 7
· Profesori de educaţie fizică: 376
· Antrenori: 470
· Maeştri emeriţi: 3
· Antrenori emeriţi: 2
· Titluri republicane : 20 (seniori) şi 62 (juniori).
· În întrecerea sportivă dintre judeţe Clujul este fruntaş pe ţară în 1969 şi 1970[footnoteRef:77] [77:  Sport, 1971] 

	În luna ianuarie a anului 1972, Ion Marea, redactor la revista ”Sport”, solicită un interviu antrenorului echipei universitare clujene prof. Alexandru Paloşanu, pe care-l publică împreună cu clasamentul turului Diviziei A de rugby.
           ”LA CLUJ SE MIZEAZĂ PE O VARĂ FIERBINTE
	După o vacanţă de vară călduţă (locul VI în ediţia 1970/1971 a campionatului), studenţii clujeni s-au regăsit cu greu într-o toamnă mohorâtă, după ce păreau că se rătăciseră de la primul pas. Spunem s-au regăsit, fiindcă realmente aşa a fost, numai că, din păcate, prea târziu  pentru a avea parte de o iarnă fără fiori reci. Iată de ce astăzi mulţi continuă să întrebe: - Mai există şanse, Alexandru Paloşanu? 
	Dar iată răspunsul antrenorului clujean: Bilanţul cifric, la jumătatea competiţiei (locul 12- ultim în clasament, nouă jocuri pierdute din 11 disputate) pare să indice o situaţie definitiv compromisă. Socotelile sunt, după unii, ca şi încheiate. Noi, însă, nu putem gândi aşa. Mi se pare normal. Situaţia naşte de obicei, atitudini şi gesturi patetice de genul : ” vom  lupta până la ultima picătură”- ”am luat măsuri hotărâte” sau ”ne vom prăbuşi cu demnitate”. 
	În ceea ce ne priveşte pregătim, într-un climat general de calm  şi seriozitate, un retur al reabilitării, în care credem cu toţii. Avem principii la care am ţinut şi cărora le rămânem fideli. De altfel, în partea a doua a acestei perioade grele, am probat marile noastre resurse morale şi de voinţă!
	În privinţa performanţei pure, ambiţiile noastre sunt deocamdată limitate. Sistemul de ”autoutilitare” şi-a arătat din plin fisurile. În toamnă nu am putut evita o gravă criză de efectiv- mai ales valorică- peste care am trecut totuşi, dar cu un tribut greu plătit în puncte. Ne gândim acum la viitor şi sperăm să găsim soluţiile cele mai bune. Drumul dificil până  la formarea unei echipe care să adune în ea toate virtuţiile şi ideile nobile ce le poartă în sine acest sport, cere dăruire, pasiune, inteligenţă... Dar ce nu cere? Deocamdată, muncă, încredere, calm, acestea sunt şansele noastre.
Auzindu-l vorbind astfel, l-am întrebat pe Paloşanu:
- Dv. sunteţi profesor de limba română. De ce vă ocupati de rugby?    
A zâmbit: Rugbyul e un fel de a trăi pentru mine, nu-i o meserie...
E şi asta  o şansă pentru clujeni, o mare şansă, numai de ar înţelege-o cu toţii.
CLASAMENTUL TURULUI:
0. Ştiinţa Petroşani 11  8  1  2  73- 44  28
0. Griviţa Roşie      11  7  3  1 183- 74 28
0. ”U” Timişoara     11  8 0  3  131- 76 27
0. Steaua                 11  6 2  3  165- 88 25
0. Dinamo               11  6 2 3   118- 64 25
0. Rulmentul           11  5 1 5   87- 103 22
0. Farul                    11  5 0 6  77- 133 21
0. Politehnica          11 5 0 6   88- 97   21 
0. Gloria                  11 3 1 7 67- 145  18
0.  C.S.M Sibiu       11 3 1 7  74- 90  18
0. Sportul St.           11 2 1 8 71- 138 16
0. Agronomia          11 2 0 9 63- 145 15 

         




                                                                  PARTEA a V -a

         
         Capitolul 1.
         Atletism
         Leagănul atletismului clujean
„Există în oraşul de la poalele Feleacului un colţ de lume unic şi fascinant:
Parcul Sportiv "Dr. Iuliu Haţieganu". Născut dintr-o tragedie - dispariţia prematură a
propriului copil, pe care omul de ştiinţă şi medicul nu l-a putut salva - parcul, ce
poartă numele generosului său ctitor, a devenit o oază de reculegere şi rugă
sportivă,  o vatră unde s-au plămădit mari sportivi, campioni şi recordmeni, dar,
deopotrivă, mari oameni ! Acolo, în parcul de farmec şi lumină, aşa cum dorise înţelept profesorul, alergau sute şi mii de tineri şi priveau doar câteva zeci. Alergau pentru viaţă, pentru viitor, pentru naţiune. Pe frontispiciul parcului sunt aşezate ca o poruncă sau ca un testament cuvintele: "Pro patria est ludere dum videmur". Adică: "Se pare că ne jucăm, însă ne pregătim pentru a servi patria". În acel templu de pe Someş, tulburător şi mereu viu pentru cei ce l-au cunoscut şi au trăit anotimpuri şi victorii sub cerul lui, nu era ură, invidie, nici egoism sau îngrădire, nici pizmă sau neadevăr. Era doar pasiune arzândă, trudă şi virtute. Acolo a fost şi a rămas leagănul atletismului clujean şi nu numai. Căci a fost, în parte, şi al atletismului naţional! Mai cu seamă în  primele decenii de după al doilea război mondial.
         Eroii unei legende şi, în acelaşi timp, ai unei lumi pilduitoare îmi trec prin minte ca dulci şi cuceritoare eresuri, cum ar zice poetul. Se muncea pentru performanţă, se lupta pentru recorduri, pentru titluri naţionale şi internaţionale. Şi totul se făcea doar din pasiune. Şi pentru un loc, nu la cămin, ci, la cabana din parc, unde studenţii învăţau şi trăiau ca într-un mic paradis de ocazie. Pe vremea aceea nu ştia nimeni de G.P.-iuri, de dolari şi mărci! Oamenii de pe pistele de atletism erau atunci mai adevăraţi, mai curaţi, mai cinstiţi, mai Oameni !!!
         Tatăl tuturor lucrurilor şi oamenilor din parc era "Domnul doctor!" Aşa îi spuneau toţi. "Dom' doctor". Era vorba de doctorul în drept Ioan Arnăutu. Intors după un lung prizonierat şi aşezat în parc, ca într-un altar, a început să slujească sportul ca nimeni altul. Credinţa sa de o viaţă: atletismul. A crescut campioni şi recordmeni, a şlefuit cu migală şi trudă talente de excepţie, deşi era, în fond, un autodidact. Unul care a gândit profesia, care a creat în meserie durabil şi util. Zi de zi, decenii la rând, doctorul a fost spiritul şi flacăra care a menţinut înaltă şi luminoasă pasiunea pentru atletism, omul care a clădit în materie şi spirit.
          Ion Moina, cu aerul grav şi solemn, distins şi distant ca un filozof, a fost şi a rămas efigia atletismului universitar clujean. Un alergător formidabil, în care natura şi-a risipit daruri alese. Moci, cum i se spunea, a fost un recordmen şi un sprinter de neegalat. Campion naţional şi balcanic pe 100 şi 200 m., la ştafete de 4x100 şi 4x400 m. plat, el n-a avut, din nefericire, şansa marilor G.P.-riuri şi a dolarilor! În 1953 a câştigat titlurile naţionale la sută şi 4x400 m. După acele titluri, în plină glorie, Moina s-a retras. Avea 32 de ani. Vârsta nu iartă pe nimeni. Nici pe marii campioni, sau mai ales pe ei. Moina şi-a făcut cu prisosinţă datoria faţă de culorile naţionale şi faţă de cele ale lui "U".
Venit la Cluj din Moldova, Aurel Palade Ursu era un om atât de simplu după vorbă, după port. Văzându-l, auzindu-l vorbind molcom şi cu vagă ironie, nu l-ai fi crezut capabil să bată recorduri şi să obţină titluri de campion. Ani de zile a apărat culorile lui "U" şi a rămas apoi un comentator sportiv fidel, generos şi neobosit al presei scrise.
Inalt şi masiv, cam taciturn. Ilarie Măgdaş măcina în fuleul lui gigant sprinturile pe sută şi două sute. Părea un atlet ce întruchipa perfecţiunea fizică şi morală. Mircea Pop era mai adunat în el, mai scund, părea mai firav, dar, ca şi Măgdaş domina şi domnea în împărăţia celor mai scurte probe. Ei nu s-au despărţit niciodată, căci, ingineri fiind, au lucrat o viaţă în aceeaşi uzină. Un loc aparte şi imediat după Moina îl ocupa Alexandra Taifas Sicoe, vitezistă din viţa lui Privalova. Numai că nici ea, la fel ca şi Moina, n-a prins vremea dolarilor, a marilor olimpiade şi campionate mondiale. Doamne, ce mare ar fi fost! A fost şi a rămas marea doamnă a sportului românesc. Traian Sudrigean, mai auster, mai închis în sine şi în truda sa, a alergat şi învins pe 800 m., cucerind titluri şi stabilind recorduri. Nimic nu-l interesa, decât sfaturile lui dom' doctor. Grigore Cojocaru a fost singur printre fondişti, stăpânul probei de 3000 m. obstacole. Traian Chitul, blond şi mereu pus pe şotii, îşi făcea sutele şi miile de salturi pentru lungime şi triplu, programul de haltere şi alergări, condus de dom' doctor spre recorduri şi performanţe ieşite din comun. O boală nemiloasă l-a furat brutal în plină maturitate, ca şi pe Tiberiu Corneşan, un optsutist talentat care a completat armonios galeria marilor atleţi ai lui "U". Corneşan a fost şi un om de carte şi un pedagog de clasă la Institutul Politehnic din Cluj. El a realizat cu migală o culegere de aforisme sub titlul: "Sportul în aforisme". Gabriel Georgescu, un uriaş cu inimă de copil, aruncător de greutate, a fost primul la noi care a trecut graniţa celor 16 m. rezultat de excepţie pentru vremea aceea. Nina Pasciuc şi Marilis Cuţui, două atlete de vis, de neînvins în probele de semifond, completează legenda Parcului Sportiv dăruit nouă de Iuliu Haţieganu. Au venit mai târziu decatlonistul Kurt Sokol şi Ana Beşuan, urmaşă demnă a Tanţei Sicoe; a venit, elegant şi rasat, Cornel Porumb, campion mondial universitar la înălţime... Şi nu pot să nu amintesc, fie şi doar numai în treacăt, numele marilor conducători: Mircea Dimoftache, dr. Pop Alexandru, Nicolae Jenei şl Mircea Gogonea.
O lume de vis şi legendă, cu mulţi omişi, desigur, care au dat Clujului personalitate, victorii şi titluri. O lume în care mă refugiez în clipe de singurătate şi sfârşeală, căci găsesc acolo izvor de curaj şi putere, de înţelepciune şi adevăr.”(Viorel Cacoveanu)
	Atletismul are străvechi tradiţii în Cluj, precum şi rezultate pe măsură. Cei mai îndreptăţiţi prezentatori ai activităţii atletice clujene ( Dr. Ion Arnăutu şi Prof. Dorin Almăşan) care, în anul 1968, în materialul “Din întunericul atletismului clujean” scriau: “După terminarea războiului, sportivii clujeni se întorc în oraşul lor, începând din nou să se pregătescă pentru concursuri. Este o epocă de puternic avânt colectiv, o perioadă de entuziasm şi de particapare a maselor în întreceri sportive.” “Cupa Tineretului Muncitor”,”Cupa Unităţii Tineretului” şi alte competiţii populare descoperă elemente talentate. 
	Se remarcă, în acestă perioadă: dr. Sergiu Macavei (săritura în înălţime), Tiberiu Negrutiu (disc şi greutate), Toth Elizabeta (80 de m garduri), Ileana Birlea (sprint şi garduri), Luiza Ernst (sprint şi lungime), surorile Medrea, sprinterul Toma şi alţii.
	Imediat după aceşti ani, apare o generaţie de sprinteri şi demifondişti care vor concura cu succes în ţară şi peste hotare. Iată câţiva dintre ei : Ilarie Magdas, Mircea Pop, Aurel Palade-Ursu, Grigore Cojocaru, Virgil Grobei, Traian Sudrigeanu. Generaţia atletelor este la fel de valoroasa, reprezentată mai ales de sprintere, semifondiste şi săritoare: Alexandra Sicoe, Ema Conrad, Marilis Cutui, Nina Pasciuc, Leontina Holhos, Dora Copandeanu-Pop, etc.
	Alte individuaităţi atletice de prestigiu, care se remarcă în deceniul al şaselea sunt: Gabriel Grigorescu, aruncător de greutate, campion al ţării în 1953 şi 1954, alt aruncător de greutăţi, şi el campion al ţării, Constantin Cretu, Traian Chitul, valoros săritor în lungime şi triplusalt, triplusaltistul Constantin Ene şi campionul mondial universitar la săritura în înălţime (Torino 1959),  Cornel Porumb.
	Apropiindu-ne de generaţia contemporană, ne vom opri, la început, la soţii Ana Besuan şi Kurt Sokol, amintind că ea a fost campioană a Festivalului Internaţional al Tineretului, la 100 m. (1962, Helsinki) iar el, de mai multe ori, campion şi recordman al ţării la decatlon, precum şi campion balcanic.  Pomenind şi de fostele talentate junioare, Sanda Tanase şi Mariana Toader, ajungem aproape de anii noştri. Remarcăm în primul rând cuplul de decatlonişti Andrei Şepsi şi Vasile Bogdan, din a caror frumoasă rivalitate sportivă s-au născut rezultate de valoare. De asemenea, rezultate bune au obţinut demifondistul Florin Purghel, alergătorul de garduri Tiberiu Szatmary, săritoarea de înălţime Draga Comsa, alergătoarea de garduri Mariana Nedelcu, semifondistul Alex Moldovan, alergătorul de garduri Alexandru Imbroan, pentatlonista Anca Hoinărescu, aruncătoare de suliţă Eva Zorgo şi deosebit de valorosul saritor de lungime Vasile Sărucan. Vom incheia această enumerare cu Ileana Gergely-Silai, câştigătoarea unei medalii olimpice de argint la J.O. de la Mexico City (1968).
	Nu putem, fireşte, în aceste succinte rânduri să amintim pe toţi atleţii clujeni. Suntem convinşi că au mai fost încă destui care prin rezultatele, prin comportarea lor îşi vor avea locul într-o viitoarea istorie a sportului clujean. Fie că au făcut parte din cluburi şcolare, universitare sau muncitoreşti, fie că au fost reprezentanţi ai cluburilor U, KAC,Vasas, Şoimii, Haggibor, U.E.C, C.S.M. sau S.S.E. ei au apărat culorile cluburilor lor şi  ale oraşului.
	E cazul, credem, ca în încheiere să aducem cuvinte omagiale antrenorilor, profesorilor, conducătorilor, arbitrilor, tuturor animatorilor atletismului din oraşul nostru, care, alături de sportivi, au contribuit în bună măsura la dobândirea succeselor.Vom începe cu dr. Ioan Arnăutu, de care se leagă istoria atletismului clujean. Prin anii 1932-1938 fost sportiv de performanţă, atlet multilateral, el a devenit, apoi, antrenor şi  a crescut, cu pricepere şi migală, generaţii de atleţi pe care le-a trimis apoi să cucerească lauri pe pistele ţării şi ale Europei.
	Enumerăm, în continuare, într-o aproximativă ordine cronologică, pe câţiva din cei care au contribuit la evoluţia atletismului din Cluj: Somodi Ştefan, Boldiş Vasile, Covaci Adalbert, Ioan Arnăut, Kiss Gheorghe, Hegedüs Alexandru, Nicolae Dragomir, Paşcalău Marian, Biro Gheorghe, Nagy Péter, Olteanu Dumitru, Traian Chitul, Mircea Dumitrescu, Leontina Holhoş, Silai Paul, Kilény Péter, fraţii Davidovici, Valentin  Moisescu, Traian Bocu, Mircea Alexei, Monea Gheorghe, Bogdan Vasile, Sarucan Laszlo, Raduly Karol, Macelaru Ioan, Theil Toma, Crisan Iosif, Nagy Stefan, Kanizsai Magda, Tatar Calin, etc.”	
           
           STATISTICI, CLASAMENTE
Participări la Jocurile Olimpice. 1952 – Helsinki: Alexandra Taifas, 200 m; Emma Konrad-Jenei, 100 m; 1960 – Roma: Cornel Porumb, săritura în înălţime, 2,03 m, locul XI; 1972 – Munchen: Eva Zorgo, aruncarea sulitei, locul XII; 1976 – Montreal: Eva Zörgö, aruncarea suliţei, locul VIII; 1980 Moscova: Eva Zörgö, aruncarea suliţei, locul VII.
Participări la Campionatele mondiale universitare. 1959 – Torino: Cornel Porumb, săritura în înălţime, locul I, 2,01; Eva Zörgö, aruncarea suliţei, 3 participări: 1975 – Roma, locul III; 1977 – Sofia, locul V; 1979 – Ciudad de Mexico, locul I. 1999 – Palma de Mallorca, Eva Miklos, locul 13.
Participări la campionatele europene.  1968 – Leipzig: Bogdan Vasile, decatlon, locul VI; 1971 – Helsinki: Bogdan Vasile, decatlon, locul 14; 1974 – Roma: Bogdan Vasile, decatlon; 1978 – Praga: Eva Zörgö, aruncarea suliţei, locul V; 1993 – San Sebastian: Szarucan Laszlo, locul VI; 1997 – Ljubljana: Eva Miklos, lungime locul IV şi 100 mg locul II; 1999 – Goteborg: Eva Miklos, 100 mg locul III şi lungime locul III.
Finala Cupei Europei. 1976 – Poiana Braşov, Vasile Bogdan, decatlon, locul VI; 1979 – Torino, Eva Zörgö, aruncarea suliţei, locul I. 2001 – Gateshead, Eva Miklos, locul V; 2002 – Bremen, Eva Miklos, locul V.
Participări la Jocurile Balcanice. Ion Moina – 7 titluri la 100m, 200m, 400m, lungime, ştafete; Vasile Bogdan – 7 titluri de decatlon; Kurt Sokol – 4 titluri de decatlon; Cornel Porumb – 2 titluri la săritura în înălţime; Traian Sudrigean – 2 titluri la ştefata 4x400m. Câte un titlu: Pompiliu Stoichiţescu, săritura în lungime; Marilis Cuţui, cros; Eva Zörgö, aruncarea suliţei; Mircea Pop şi Ilarie Măgdaş, ştafetă 4x100m.
Clasament al deţinătorilor de titluri de campioni (individuale, ştafete, echipe). Ion Moina -20, Sarucan Vasile – 15,Zorilă Pop – 8, Kurt Sokol – 8, Bogdan Vasile – 8, Eva Miklos – 8, Pompiliu Stoichiţescu – 6, I. Bejenariu – 6, A. Palade–Ursu -6, Traian Sudrigean – 6, Ilarie Măgdaş – 6,  Cornel Porumb – 3, Alexandra Taifas-Sicoe – 27, Eva Zörgö-Raduly – 12, Marilis Cuţui – 9, Ileana Bârlea -8, Nina Pasciuc -8, Ilona Miklos 4, Dora Copândeanu 4.
        Tabloul campionilor naţionali
                  1946
100m Ion Moina 10,8 sec.
200m Ion Moina 21,9 sec.
400m Ion Moina 49 sec.
 4X100m Sârbu, Moll, Pincas, Moina 45,6
                   1947
Lungime E. Ghiuriţă 6,38 m, 
Disc Ileana Medrea 33,14m.
 1948
Lungime Laurian Taus 6,71 m 
Suliţă Ileana Medrea 29,26
 1949
200m Alexandra Taifas 26.2 sec 
4X100m F. Schuster, Grosli, Balc, Taifas 53,5 sec
Decatlon Laurian Taus 6045 p. 
Suliţă Mariane Plattner 29.79 m
1950
200 m Lothar Marcks 22.5 sec 
400 m Ion Moina 49,8 sec 
100 m F. A. Taifas 13,2 sec
200 m F. A. Taifas 27.0 sec 
4X100 m F. Schuster, Taifas, Grosli, Conrad
4X200 m F. Schuster, Taifas, Grosli, Conrad 
Suliţă F. M. Plattner 33.53 m
1951
Greutate Tiberiu Negruţiu 14,57m 
Disc Tiberiu Negruţiu 42,55m 100m. F. A. Sicoe 12,5 sec 
200m F. A  Sicoe 26,1 sec Greutate F. Ol. Câmpeanu 11,98m 
Suliţă F. I. Micloş 37,84m 
Grenadă F. I. Micloş
1952
800m M. A. Palade - Ursu 1,54,7 sec 100m F. A. Sicoe 12,7 sec. 
200m F. A. Sicoe 25,7 sec 
Greutate F. Ol. Câmpeanu 12,0 m 4X100m   F.   Conrad,   Marx.   Sicoe, Copândean 51,1 sec 
4X200m   F.   Conrad,   Marx,   Sicoe, Copândean 1,51 sec
1953
800m A. Palade - Ursu 1,54,7 Greutate G. Georgescu 15,34 m 4X400m  Boitoş,  Grobei,  Ursu,   Moina 3.20.08
100m F. A. Sicoe 12,5 sec 
200m F. A. Sicoe 25,1 sec 
Greutate F.  Ol. Câmpeanu 12,03 m Suită  F.  I. Micloş 41,01 m 
Grenadă  F.  I. Micloş 47,79 m 
4X100 m F. Copândean. Haffer, Haiduc, Sicoe 51,1 sec
4+3+2+100 m Pasciuc, Sicoe,  Haiduc, Copândeanu 2,21,8 min
1954
100m Ilarie Măgdaş 11,1 sec 
200m  I. Măgdaş 22,3 sec 
Greutate G. Georgescu 15,34 m 4X400m Ursu. Grobei, Boitoş, Sudrigean 3.18,2 min
4+3+2 + 100m  Sudrigean, Boitoş, Măgdaş, Pop 1,55,8 min 
100m F. A. Sicoe 13.1 sec 
200m F. A. Sicoe 25,5 sec 
3X800 F. Miclea, Pasciuc, Cuţui 7,16,8 min 
3000m obst. G. Gojocaru 9:07:4 min
1955
100m Mircea Pop 11,0 sec 
800m A. Palade - Ursu 1,53,1 min
 Lungime Traian Chitul 7,08 m 
4X400m   M.   Ursu.   Grobei,   Boitoş, Sudrigean 3,22,3 min
 Greutate C-tin Creţu 14,89 m 
Cros ind. F. Nina Pasciuc 
Cros echipe F. Pasciuc. Sicoe, Miclea, Cuţui
100m F. A. Sicoe 12,3 sec 
200m F. A. Sicoe 25.1 sec 
400m F. A. Sicoe 58,2 sec 
3X800m Cuţui, Miclea, Pasciuc 7,09 min
1956
4X100m  M.   Măgdaş,  Ardeleanu,  Pop, Cambanis 43,2 sec 
Cros ind. F. Nina Pasciuc 
Cros echipe F. Pasciuc. Sicoe, lonescu 
100m F  A. Sicoe 12.5 sec 
200m F  Dora Copândeanu 25,4 sec 
3X800m F   Miclea. Pasciuc, Cuţui 7,00 min
1957
100m.   M. I. Măgdaş 10,9 sec 800m M.Tr. Sudrigean 1,52 min 
4x200m  M. Ştiinţa 1.28 min 
400m  F. A. Sicoe 57,3 sec 
800m F. M.  Cuţui 2.13,4 min
4+3+2+100m  F.  Cuţui, Pasciuc,  Sicoe, Copândeanu 2,24,5 min
3X800m F. Miclea, Cuţui, Pasciuc 6,59,8 min
Cros ind. F. Nina Pasciuc
Cros echipe Pasciuc, Miclea, Cuţui
Greutate Constantin Creţu 16,56m
1958
400m M. Tr. Sudrigeanu 47,5 sec 
400m F. A. Sicoe 57,5 sec 
Cros ind. F. Nina Pasciuc 
Cros echipe F. Cuţui, Pasciuc, Miclea
1959
400m M. Tr. Sudrigean 48,4
Greutate M. C. Creţu 16,18 m 
Inălţime M. Cornel Porumb 1,98 m 
Cros echipe F. Cuţui, Pasciuc, Czuli 
400m F.M. Cuţui 57,9
1960
Inălţime M. Cornel Porumb 1,98 m 
Cros echipe F. Cuţui, Pasciuc, Czuli
                   1961
Inălţime M. C. Porumb 2,067 m
                   1962
Inălţime M. C. Porumb 1,95 m
                   1963
Decatlon Kurt Sokol 6.966 p.
                   1964
Decatlon Kurt Sokol 7.148 p.
                   1965
Decatlon Kurt Sokol 7.118 p.
                   1966
110mg M. Kurt Sokol 14,75 sec. 
Decatlon Kurt Sokol 7.060 p.
                   1967
Suliţă Kurt Sokol 70,34 m 
Decatlon Kurt Sokol 7.262p.
                   1968
Decatlon Kurt Sokol 7.614 p.
Decatlon Vasile Bogdan - juniori
                   1969
Decatlon Andrei Şepci 7.402 p.
Decatlon Vasile Bogdan - juniori
                   1970
Lungime Valentin Jurcă 7,65 m
Decatlon Andrei Şepci 7.470 p.
                   1971
Decatlon Vasile Bogdan 7.810 p.
                   1972
Decatlon Vasile Bogdan 7.288 p. 
Sulită Eva Zorgo 55,36 m
                   1973
Decatlon Vasile Bogdan 7.599 p. 
Suliţă Eva Zorgo 54,74 m
                   1974
Decatlon Vasile Bogdan 7.842 p. 
Suliţă Eva Zorgo 58,50 m
                   1975
Suliţă Eva Zorgo 59,50 m
                   1976
Suliţă Eva Zorgo 55,10 m
Decatlon Vasile Bogdan
                   1977
110mg Pallfy Pal 14,59 sec. 
Suliţă Eva Zorgo 56,04 m
                   1978
110mg Pallfy Pal 14,15 sec. 
Suliţă Raduly Carol 79,86 m 
Decatlon Vasile Bogdan 7.596 p. 
Suliţă Eva Zorgo-Raduly 59,28 m
                     1979
Suliţă Vasile Bonţidean 76,62 m 
110mg Pallfy Pal 14,32 sec.
4x100m  Darvaş, Pallfy, Selever şi Szekernyes 41,48 sec.
Decatlon Dan Goia 7.126 p.
 Suliţă Eva Zorgo-Raduly 59.90 m 
Greutate Csakany Csaba 16.58 m
                       1980
Suliţă Eva Zorgo-Raduly 68,36 m
                       1981
4x100 m Ivan,  Pallfy,  Selever,  Darvaş 41,16 sec.
                       1982
100 m Constantin Ivan 10,4 sec. 
Greutate Csakany Csaba 15,45 m
                       1983
200 m Constantin Ivan 21,33 sec. 
4x1 4x100 m Darvaş, Pallfy, Selever,  Ivan 40,92 sec. 
Suliţă Eva Zorgo-Raduly 62,76 sec.
                       1984
4x100m Darvaş, Pallfy,  Selever,  Ivan 41,7 sec.
                       1985
Suliţă Eva Zdrgo-Raduly 59,078 m
                       1986
Suliţă Eva Zorgo-Raduly 57,98 m 
Decatlon Aştliean Aurel 7.714 p. 
200m Constantin Ivan 21,28 sec.
                       1990
1. Ioan Bărbos		            200m tineret			 22.86
2. Ioan Şerban			800m tineret 			1.54.95
3. Bărbos - Şerban		Ştafetă 4x200m	seniori	1.26.50 (sală)
Negreanu - Mureşan					
4. Bărbos - Şerban		Ştafetă 4x200m tineret		1.26..50 (sală)
Negreanu – Mureşan
5. Bărbos - Şerban		Ştafetă 4x200m	seniori  	3.26.51 (sală)
Negreanu – Mureşan
6. Bărbos - Şerban		Ştafetă 4x400m tineret		3.26.61 (sală)
Negreanu – Mureşan
7. Ioan Bărbos		            400 m tineret		      	             46.89
8. Bărbos - Şerban		Ştafetă 4x400m tineret		3.12.85 (sală)
Negreanu – Mureşan
9. Dorin Mureşan		800 m tineret			             47.40
10. Popa – Şerban		            Ştafetă 4x400 tineret		             3.18.34
Bărbos – Mureşan
                1991
1. Călin Şpan 			heptatlon tineret			4806 p (sală)
2. Sărucan Laszlo		50 mg	 juniori		                        6.7, record naţional sala
3. Sărucan Laszlo		50 mg juniori	                             6.7, record naţional egalat sală
4. Ioan Bărbos 			400 m seniori			           50.32 (sală)
5. Ioan Bărbos 			400 m tineret			            50.32 (sală)
6. Cosmin Şpan		             decatlon tineret	 		6582 pct
7. Dan Monea 			200 m juniori			            23.49
8. Cosmin Şpan		            decatlon tineret			6282 pct
9. Dan Monea			200 m	 juniori			            23.49
               1992
1. Sărucan Laszlo		 60 mg		juniori		            8.11 (sală)
2. Cosmin Şpan		             60 mg		tineret			8.14 (sală)
3. Cosmin Şpan		           heptalon	tineret			4140 p (sală)
4. Sărucan Laszlo		110 mg	juniori		            14.40
5. Călin Şpan			decatlon	tineret			6741 pct
6. Cosmin Şpan		            110 mg	tineret			14.59
7. Călin Şpan			lungime	tineret			7.02 m
                 1993
1. Călin Şpan			heptatlon	tineret			4966
2. Sărucan Laszlo		60 mg		tineret			8.18 (sală)
3. Sărucan Laszlo		60 mg		juniori		            7.97 (sală)
4. Sărucan Laszlo		60 mg		juniori		            6.93 (sală)
5. Dan Monea			200 m		juniori		            22.72
6. Dan Monea			200 m  	juniori		            22.92 (sală)
7. Monea-Tripon		            ştafetă              seniori		            1.24.86 (sală)
Ursu-Sărucan		            4x1 tur
8. Monea-Tripon		            ştafetă             	tineret		            1.24.86 (sală)
Ursu-Sărucan		            4x1 tur
9. Monea-Ursu 		            Ştafetă	             juniori		            1.26.74(sală)
Luchianov-Sărucan	            4x1 tur
10.  Sărucan Laszlo		110 mg	 juniori		            14.21
11.  Dan Morea 			200 m		 juniori		            22.23
12. Monea-Ursu			ştafetă	             juniori		            42.23
Lochianov-Sărucan	             4x100m
13.  Miklos Eva			 80mg		 juniori		            11.71
14.  Sărucan Laszlo		 110mg				14.20
15.  Dan Monea			 400m					49.52
16.  Dan Monea			 200m					22.20
17.  Dan Monea			 200m		 juniori		            22.22
18.  Dan Monea			 400m 		 juniori		             49.51
       1994
1. Cosmin Şpan		            heptatlon	seniori		            5100 p (sală)
2. Sărucan Laszlo		60 mg		tineret			7.98
3. Dan Monea			200m		tineret			22.61
4. Dan Monea			400m		tineret			49.83 (sală)
5. Dan Monea			200m		tineret			22.72
6. Dan Monea			400m		tineret			60.46 (sală)
7. Monea-Sărucan		ştafetă	            seniori		 1.25.73 (sală)
Grecu-Luchianov		4 x 1 tur
8. Monea-Sărucan		ştafetă	             tineret 		 1.25.73 (sală)    Grecu-Luchianov		            4 x 1 tur
9. Sărucan laszlo		            110 mg	    tineret		14.04
10.  Florin Grecu		            decatlon	    tineret		6495 p
11.  Dan Monea			400 m		    tineret		48.11
12.  Dan Monea			400 m		     juniori		 48.13
13.  Dan Monea			200 m		     juniori		 22.10
14.  Dan Monea			200 m		     seniori		 21.94
15.  Dan Monea			400 m		     seniori		 48.30
16.  Monea-Luchianov		ştafetă	                 seniori		 42.20
Tripon-Sărucan		4 x 100 m	
17. Monea-Luchianov		ştafetă	                  tineret		 42.20
Tripon-Sărucan		4 x 100 m
           1995
1. Florin Grecu			 heptatlon	      tineret		4901 p (sală)
2. Soos Levente		             60 m		      tineret		6.88 (sală)
3. Sărucan Laszlo		110 mg	      tineret		14.08
4. Cristian Homorodean         	 suliţă		      juniori		60.78 m
5. Miklos Eva                              100 mg                 juniori                    13.97
                      1996
1. Dan Monea			 400 m		      seniori		 9.69 (sală)
2. Dan Monea			 400 m		      tineret		49.69 (sală)
3. Sărucan Laszlo		60 mg		     tineret		7.94 (sală)
4. Monea-Luchianov		ştafeta         	     seniori		1.24.16 (sală)
Grecu-Sărucan		           4 x 1 tur
5. Monea-Luchianov		ştafeta	                tineret		1.24.16 (sală)
Grecu-Sărucan		           4 x 1 tur
6. Dan Monea			200 m		     tineret		21.82
7. Sărucan Laszlo		110 m	g	     tineret		13.93
8. Adina Navradi		            100 mg	     tineret		13.95
9. Dorel Greţa			suliţă		     tineret		 67.98 m
10.  Monea-Luchianov		ştafeta	                seniori		 42.95
Grecu-Sărucan		         4 x 100 m
11.  Monea-Luchianov		ştafeta        	     juniori	            42.95
Grecu-Sărucan		         4 x 100 m
              1997
1. Miklos Eva			60 mg		     tineret		8.52 (sală)
2. Pap Cristian			heptatlon	     juniori		4510 p (sală)
3. Dorel Greţa 			suliţă		     tineret		64.52 m
4. Dorel Greţa 			suliţă		     tineret		71.10 m
5. Adrian Dan			decatlon	     tineret		6800 pct
         1998
1. Sărucan Laszlo		110 mg	     seniori		14.04
2. Dorel Greţa			suliţă		     seniori		66.56 m
3. Dorel Greţa			suliţă		     tineret		66.56 m
4. Miklos Eva			100 mg	     tineret		13.94
5. Miklos Eva			lungime	     tineret		6.40
6. Mihaela Botezan		3000 m	     tineret		10. 16.46
 obst.
7. Bonda-Dobocan		4 x 100 m	     tineret		47.52
Nagy-Miklos		
8. Mihaela Botezan		maraton	     seniori		2h.58.83
9. Mihaela Botezan		maraton	     tineret		2h.59.36
10. Mihaela Botezan		maraton	     tineret		2h.59.36
11. Mihaela Botezan		cros 5,5 km	     seniori	           echipa
12. Mihaela Botezan		cros 8 km	     seniori		echipa
13. Mihaela Botezan		cros 8 km	     tineret 		echipa
                      1999
1. Mikos Eva			60 mg		      tineret		8.32	
2. Romulus Boar		             disc		      juniori	            42.39 m
3. Romulus Boar		             greutate	      juniori	            14,93 m
4. Miklos Eva			100 m garduri	      seniori                   13.32
5. Miklos Eva			100 m garduri	      tineret		13.32
6. Cristian Pap			heptatlon	      tineret		 4641 p
7. Miklos-Roşca		   ştafetă 4x100	      tineret		 47.29
Dobocan-Ghiţă
                       2000
1. Mihaela Botezan		cros		            seniori
2. Cristian Graur		             prăjină		tineret
3. Mihaela Botezan		semimaraton	            seniori		21.59
                  2002
1. Maria Cioncan		           1500 m		            seniori		4.08.02
2. Cristian Graur		            prăjină		            seniori		4.50 m
3. Ciprian Man			maraton		tineret	
                  2003
1. Augusta Moldovan		pentatlon		juniori		3760 p
2. Maria Cioncan		            1500 m		seniori		
3. Maria Cioncan		             800 m			seniori
4. Mihaela Botezan		10000 m		seniori
                   2005
1. Augusta Moldovan		400 m			tineret		56.19
2. Cristina Lucaci		ştafetă 4x200	            tineret		1.36.09
3. Augusta Moldovan		ştafetă 4x200	            tineret		1.36.09
4. Vlad Mera			3000 m obs.		seniori		9.28.32
5. Vlad Mera			3000 m		seniori		8.46.41
6. Augusta Moldovan		200 m			seniori		24.84
7. Ciprian Moruţan		suliţă			seniori		70.79
8. Alexandru Androne	           decatlon		tineret
9. Cristina Lucaci		100 mg		tineret
10. Ciprian Moruţan		suliţă			tineret
                     2006
Locul II
1. Cristina Lucaci		60 mg			tineret		6.68
2. Mateffy Endre		            greutate		juniori		15.05
3. Alexandru Androne	            decatlon		tineret
                    2007
1. Daniel Danovici		triplusalt		seniori
2. Mateffy Endre			greutate	            juniori
3. Kecskes Levente		prajina			tineret
Campionate Balcanice 
Medalii de aur
1. Sărucan Laszlo		      110 mg	 1995		          14.16
2. Maria Cioncan  		       800 m
3. Maria Cioncan		       1500 m
4. Miklos Eva                        lungime      1999                         6,36
Medalii de argint
     1. Miklos Eva		      lungime	1998			6.29 m
     2. Cristina Bonda		      100 mg	1998			14.19
    3. Sărucan Laszlo		      110 mg	1992			14.37
    4. Dan Monea		      400 m	1996			48.89 (sală)
    5. Daniel Măgdaş		       cros	1997
    6. Augusta Moldovan	       4x100m        2005
    7. Augusta Moldovan	       4x400 m       2006
Medalii de bronz
1. Dorin Mureşan		      400 m	1990			47.53
2. Ioan Bărbos		      400 m	1990			48.93 (sală)
3. Sărucan Laszlo		      110 mg	1998			14.09
4. Romulus Boar  		       greutate III			 14.86
5. Romulus Boar  		       disc II 			             44.23
6. Molnar Robert  		       ştafetă

CELE MAI BUNE REZULTATE PE PROBE ALE ATLETILOR UNIVERSITARI
Masculin
Rezultat	Nume		Anul obţinerii
100 m
10,3		Darvaş Bela		1970
10,4     	Moina loan		1946
10,4    	            Szekernyes Peter	1978
10,4      	Selever Vasile	            1980
10,52		Ivan Constantin	1981
10,6		Măgdaş llarie	            1954
10,6		Pop Mircea		1955
10,6		Bancov Nicolae	1972
10,6		Nagy loan		1985
10,7		Marks Lothar	            1950
10,6 		Bogdan Vasile	            1972
10.7  		Boană Sorin		1974
10,7		Bărbos loan		1989
10,7		Sărucan Laszlo	1993
200 m
21,28		Ivan Constantin	1985
21,3		Moina loan		1948
21,4		Pallfy Pal		1977
21,56		Szekernyes Peter	1980
21,75		Mureşan Dorin	1980
21.7		Măgdaş llarie	            1956
21,7		Pop Mircea		1957
21,83		Selever Vasile 	1986
21,94		Monea Dan		1994
400m
46,89		Bărbos loan		1990
47,02		Mureşan Dorin	1990
47,5		Sudrigean Traian	1958
47.8		Purcar Dorin    	1987
47,8		Moina loan		1947
48		Negreanu Călin	1990
48,8	    Zahaichievici Mircea	1962
48,8		Sudrigean Rolf	1980
48,9		Monea Gheorghe	1973
48,11		Monea Dan		1994

800m
1:47,4		Purcar Dorin	            1987
1:49,2	            Moldovan Alexandru	1973
1:49.6		Purghel Florin	            1969
1:49.93 	Răcăşan Remus	1990
1:50.2		Sudrigean Traian	1958
1:51.0		Gedeon Francisc	1975
1:51.2		Şerban loan		1990
1:51,5		Sudrigean Rolf	1982
1:52,2	            Placintaru Gheorghe	1963
1:52,4		Ursu Palade Aurel	1953
1500m
3:44,2		Răcăşan Remus	1988
3:50	            Placintaru Gheorghe	1966
3:51,5		Purghel Florin	             1969
3:56,2		Ardelean Liviu	1993
3:57,6		Ursu Palade Aurel	1957
3:58		Baban Ferenc	             1961
5000m
14:31,6 	Răcăşan Remus	1988
14:56		Cojocaru Grigore	1959
15:24		Calin Gheorghe	1974
10.000m
31:19,6    	Cojocaru Grigore	1958
31:45,5   	Baciu Călin		1990
31:58,1    	Ardelean Emil	            1990
33:23       	Zaneti Vasile	            1961
34:47,4    	Appli Gyorgy	            1956
34:56,8    	Sarea Dorin		1965
110 m garduri
13,73		Pallfy Pal		1981
14,04		Sărucan Laszlo	1994
14,4		Kurt Socol		1970
14,4		Span Cosmin	            1992
14,5		Szatmary Istvan	1969
14,5		Sepsy Andrei	            1970
14,6		Bogdan Vasile	            1974
14,78		Rusu loan Dan	            1992
15		Jurcă Valentin   	1969
400 m  garduri
51,8		Monea Gheorghe	1974
52,3		Hari Ştefan		1980
52,7	            Imbroane Alexandru	1975
53,3		Ursac Mircea	            1958
53,7		Avarvarei Andrei	1983
53,8		Kanyo Ştefan    	1979
55.03		Szekely Gyorgy	1985
55,2		Grama Dimitrie	1966
55.2		Szatmary Istvân	1968
55,6		Olărescu Gheorghe     1968
55,6	            Szentmiklosi Gyorgy 	1970
55,8		Monea Dan		1994
55,8		Ursu Palade Aurel	1952
3000 m obstacole
9:03,4		Cojocaru Grigore	1954
9:21,6		Gheorghiu Călin	1974
9:26.2  	Szekely Gyorgy	1973
9:26,6		Irimies Nicolae	1971
9:36		Marusca Horia	             1965
9:44,63	            Ardelean Emil	             1990
Săritură în înălţime
2,12		Mathe Zoltan	             1980
2,11		Porumb Cornel	1963
2,10		Busuioc Cezar	            1985
2,05		Sepsy Andrei	             1968
2,05 		Grigoraş Marcel	1985
2,05		Stănescu Romulus	1987
2,04		Beny Laszlo		1980
2,03		Aştilean Aurel	            1980
2,02		Span Cosmin	            1994
2,00		Katona Alexandru	1971
Săritură în lungime
7,76		Jurcă Valentin	             1970
7,34		Sepsy Andrei	             1972
7,32		Bogdan Vasile	             1972
7,29		Luchianov Gelu	1994
7,27		Rizea Sorin		1979
7,25		Kurt Sokol		1970
7,21		Span Călin		1992
7,19		Aştilean Aurel	            1986
7,14		Chitul Traian	            1955
Triplusalt
14,67		Chitul Traian	            1953
14,45		Corpaci Călin	            1974
14,44		Munteanu Cornel	1962
14,26		Chiricuţă Iulian	1956
14,16		Szatmary Istvân	1967
14,14		Pămula Adrian	1968
14,11		Trif Cornel		1964
14,08		Jurcă Valentin	            1964
14,06	    Stoichiţescu Pompiliu	1936
Săritură cu prăjina
4,90		Bogdan Vasile	            1978
4,80                 Graur Cristian             2000
4,70		Aştilean Aurel	            1986
4,70                 Kecskes Levente         2008
4,50		Sepsy Andrei	            1968
4,30		Pop Cornel		1971
4,20	            Dumitrescu Mircea	1957
4,20	            Constantin Gheorghe	1959
4,20		Kurt Sokol		1970
4,10		Goia Dan		1976
4,05		Span Cosmin	            1992
4,00		Brassai Alexandru	1953
Aruncarea greutăţii
17,07		Csakany Csaba	1979
16,76		Creţu Constantin	1959
15,87		Geogescu Gabriel	1954
15,10               Mateffy Endre             2008
15,02		Lazăr loan		1964
14,89		Bogdan Vasile 	1974
14,7		Negruţiu Tiberiu	1949
Aruncarea discului
50,20		Kurt Sokol		1969
49,94		Coroiu Marcel	             1973
47,76		Nagy Dezso		1977
46,25		Schuster Berend	1967
46,10		Csakany Csaba	1977
44,96		Retezar Iozsef     	1974
44,60		Szabo Gheorghe	1983
44,26               Bogdan Vasile       
43,52		Bonţideanu Vasile	1976
43,02		Jurcă Valentin	1970
Aruncarea suliţei
84,42		Raduly Carol	             1978
70,39		Pikulski Gerhard	 1972
68,80		Demeter Paul	             1955
68,20		Toth Atilla		 1988
67,54		Brie llie		 1974
66,22		Bogdan Vasile	             1971
66,20		Cula Constantin	 1968
65,53		Kurt Sokol		 1964
64,90   	Bonţidean Vasile	 1976
63,50		Sokol Wolf		 1976
Aruncarea ciocanului
55,34 		Mathe Bela		 1988
54,71		Toma loan		 1949
51,53		Albu Vasile		 1955
48,96		Karoly Bela		 1960
48,74		Erdely Janos		 1958
48,72		Arsenievici Adrian	 1967
48,20		Barna Gyorgy	             1985
41.80		Preda Cosmin	             1965
36,08		Kurt Sokol		 1961
Decatlon
7843		Bogdan Vasile	             1975
7714		Aştilean Aurel	             1986
7659		Kurt Sokol		 1970
7516		Sepsy Andrei	             1970
7138		Goia Dan		 1979
6936		Jurcă Valentin	             1970
6920		Span Cosmin	             1992
6742		Span Călin		 1992
6495		Grecu Florin		 1994
6425		Boană Sorin		 1974
 
Feminin:
100m
11,3                  Miklos Eva                  2001
12,1	          Alexandra Taifas-Sicoe	1955
12,1		Macsai Krista	             1958
12,1		Beşuan-Sokol Ana	 1961
12,3		Copîndean Dora	 1955
12,3		Lupău Rodica	             1977
12,3		Valea Silvia		 1980
12,3		Lia Nicoleta		 1985
200m
24,8		Beşuan-Sokol Ana	 1966
24,9	          Taifas-Sicoe Alexandra	 1955
24,9		Macsai Krista	             1960
25,15		Lia Nicoleta		 1985
25,18		Stoica Olimpia	 1988
25,5	            Jenei Konrad Emma	 1952
25,5	            Lupău Rodica	             1975
25,6	            Kovacsinsky Măria	 1977
400m
54,3		Stoica Olimpia	 1988
54,9	          Taifas-Sicoe Alexandra	 1955
55,70		Cătineanu Simona	 1992
55,76               Moldovan Augusta      2006
57,3		Lia Nicoleta		 1986
57,4		Cuţui Marilis	             1959
57,6	            Kovacsinsky Maria	 1977
57,7		Pătac Bianca	             1986
57,89		Pătac Ariana		 1984
800m
2:05,62	 Stoica Olimpia	 1989
2:11,1		Cuţui Marilis	             1959
2:12,1		Pasciuc Aniela	             1957
2:12,13 	Pătac Ariana		 1986
2:12,86 	Pătac Bianca	             1986
2:16,9		Conea Mioara	             1970
2:16,9		Bota Monica           	 1979
2:17,6		Ionescu Maria	             1967
1500m
4:39,5		Bota Monica	             1980
4:45		Conea Mioara	             1973
4:49,6		Tarko Gabriela	 1986
4:50,2		Boita Livia		 1975
5:00,1		Mocan Silvia	             1988
100m garduri
13,22                Miklos Eva                   1999
13,8		Nedelcu Mariana	  1977
14,11		Kulcsar Ştefania	  1979
14,2		Hoinărescu Anca	  1973
14,4		Perde Mihaela	              1979
14,8		Pâllfy Eva		  1981
14,98		Miklos Eva		  1994
400m garduri
61,59		Lateş Camelia	              1989
63,4		Topai Erika		  1980
63,4		Mureşan Angela	  1985
63,9		Goldan Mioara	  1986
64,6		Molnar Eniko  	  1984
65,01		Mocan Silvia	              1986
Săritura în înălţime
1,78		Comşa Draga	              1972
1,74		Marian Liliana	              1982
1,65		Kertesz Magda	  1979
1,65		Moguţ Simona	              1988
1,64		Sosin Stela		  1981
1,60		Perde Daniela     	  1979
1,60		Herbert Aniko	              1979
Săritura în lungime
6,65                 Miklos  Eva                   2000
6,27		Cubleşan Sanda	  1976
6,14	    Viscopoleanu Viorica	  1962
6,05                 Călugăru Andreea         2008
6,04		Mărunţelu Ştefania	  1988
5,89		Pallfy Eva		  1980
5,78		Holhoş Leontina	  1960
5,72		Tîmpea Maria	              1972
5,70		Ciupeiu Ioana	              1982
5,70		Lupău Rodica	              1977
5,70		Vereş lldiko		  1992
Aruncarea greutăţii
14,78		Rusu Agepsina	   1974
14,45		Racolţa Melania	   1994
13,80		Răduly-Zorgo Eva	   1979
13,61		Orosz Livia		   1965
12,79		Ivaş Voichiţa	               1988
12,69		Cîmpeanu Olimpia	   1953
12,45		Bugnariu Augusta	   1963
11,92		Herman Rozalia	   1970
11,85		Petrescu Ileana	   1965
Aruncarea discului
46,22	       Dumitrescu Monea G.      1973
44,14     	Orosz Livia		1966
43,7       	Gaciu Lenuţa	            1971
42,1       	Ivaş Voichiţa    	1987
41,38     	Racolta Melania	1994
41,34    	Bugnariu Augusta	1963
40,96     	Hnat Delia		1987
40,58     	Nagy Rozalia	            1956
40, 51     	Sos Erzsebet		1961
Aruncarea suliţei
68,80		Raduly-Zdrgo   	 1980
52,10		Munteanu Eva	             1989
51,68               Codrea Stanca              2008
50,62		Zirbo Angela	             1969
49,56		Călugăru Cruciţa	 1974
47,07		Miklos Nona	             1958
41,5		Vecov Rozalia	             1983
38,33		Bîlc Maria		 1956
Heptatlon
4821		Pallfy Eva		 1981
4363                 Ciupeiu Ioana               1982
4227                 Perde Daniela               1982
           Capitolul 2.        
           
            Baschet 
	În acest sport, atât la fete cât şi la băieţi, Clujul s-a dovedit a fi unul din cele mai puternice centre sportive din ţară, cu numeroase ramificaţii internaţionale şi chiar un produs la nivel N.B.A., pivotul Ghita Muresan. 
 1. Începuturi. Iniţiative şi acţiuni de popularizare şi practicare a jocului de baschet la Cluj au loc în şcoli încă din anul 1938, primele panouri şi coşuri sunt instalate în curtea Gimnaziului Catolic. Practic însă, jocul cu mingea la coş îşi face apariţia la Cluj cu începere din anul 1940, după cedarea Adrealului de Nord, Ungariei. Învăţarea şi practicarea baschetului se realizează mai întâi în Universitate, odată cu formarea Clubului atletic (K.E.A.C.) şi, mai apoi, din 1942, şi în mediul şcolar. Un rol important în această acţiune de extindere a practicării baschetului l-a avut profesorul Adalbert Kovács, mare pasionat al baschetului, căruia i se datorează introducerea acestuia în programul orelor de educaţie fizică din şcoli, precum şi dotarea terenurilor de joc cu panouri şi coşuri.
             Intr-un material din anii ’60, se spune, despre inceputul baschetului la Cluj:
	“Tineretul clujean face cunostiinţă cu baschetul abia în anul 1940, după 50 de ani de la inventarea lui, după ce el a figurat de două ori în programul Jocurilor Olimpice. Baschetul este unul dintre sporturile tinere din Cluj. Înaintea anului şcolar 1940-1941, un grup de profesori de educaţie fizică sunt convocaţi la Budapesta pentru reîmprospătarea cunostinţelor. Întorcându-se acasă, înca din acel an, introduc în lecţiile de educaţie fizică, elemente ale jocului. Astfel, la licee şi la Universitate, în jurul prof. Kovács Adalbert, se formează nuclee unde se joacă baschet.”
	În primii ani după eliberare, centrul activităţii baschetbalistice este încă în şcoli şi la Universitate. Kovács Adalbert, Szaniszló Zoltán şi Dézsi I., organizează şi la “Dermata” o vie activitate. Ei atrag aici pe cei mai buni jucători şcolari, ca: Rusu Gh., Pop C., Király M., Bodoni I., Şerban N.şi alţii. Echipa studenţilor primeşte elemente valoroase din Tg. Mureş, astfel  Molter P., Deák I., Asztalos A., Taloş Liviu.
	Un moment important în activitatea baschetbalistică clujeană îl reprezintă participarea echipelor feminine şi masculine la “Ziua Sporturilor” din toamna anului 1945. Aici, formaţia Şerban Al.,Şerban N., Rusu Gh., Király N. şi colegii lor, se clasează pe locul III.
	În aceşti ani, scolarii îşi desfăşoară competiţia lor tradiţională, “Cupa ziarului Vilagossag”. În această competiţie se evidenţează liceele: Unitarian, Reformat, Bariţiu, Şcoala Tehnică de Pielărie şi Mecanică. Aceste echipe furnizeză în fiecare an jucători şi jucătoare echipelor sindicaliste.
	Districtul de baschet organizează primul campionat orăşenesc în anul 1947, care a fost câştigat de “Dermata”, echipă care obţine astfel dreptul de participare la prima divizie naţională, alături de alte 4 echipe bucureştene şi câte una din Târgu Mureş, Oradea şi Ploieşti. ”Dermata” se clasează pe locul V.
Secţia de baschet a Clubului „Universitatea” a fost înfiinţată în anul 1947, coexistând cu cea a Universităţii Bolyai, B.E.A.C., ce avea în frunte pe mai vechiul susţinător al baschetului în oraşul Cluj, prof. Ad. Kovács. Cele două secţii universitare se vor uni în decembrie 1948 în cadrul Clubului Sportiv Universitar (C.S.U.) Cluj, ce îşi va schimba, din anul 1950, numele, în Ştiinţa Cluj.
	În perioada 1947-1950, campionatele naţionale s-au desfăşurat după sistemul calificărilor; fază pe oraş, zonă, interzonal şi turneul final. În acest interval, echipele – masculină şi feminină ale clubului – nu se califică în fazele superioare ale campionatului, ele clasându-se pe locurile secunde în faza pe oraş. În această perioadă, ca şi în cea următoare, atât la fete cât şi la băieţi, activitatea se concentra la Asociaţia Sportivă Dermata, ulterior numită Flamura Roşie. În anii 1951-1952, sistemul de desfăşurare a campionatului suferă unele modificări, dar nici în această perioadă echipele nu reuşesc să depăşească faza orăşenească. La masculin, secţia de baschet a C.S.U. Cluj (Ştiinţa) participă la campionatele naţionale cu două echipe, de fapt: C.S.U. Cluj I şi C.S.U. Cluj II, şi avea în componenţă, printre alţii, pe următorii: I. Deak, Fr. Barabaş, L. Taloş, E. Rusu, I. Szilassi, V. Chiorean, M. Popiţan, Marosi Pál, M. Milea, C. Moldovan, H. Nicoară, I. Budişan, Bajka Pál, I. Farcaş, I. Ştirbu, I. Herţa, M. Pop, I. Aszálos, Şt. Cosma, V. Ilieş. Antrenor al echipei este Francisc Barabaş, în acelaşi timp şi jucător, iar secretar al secţiei, Mircea Benea.
          Sub conducerea antrenorului Boldizsár, cunoscut portar de fotbal şi bun baschetbalist, jucătoarele de la “Dermata” fac progrese remarcabile. Surorile Cristea, Rostás, Bereczki, Albu, înving, la data de 14 octombrie 1947, în mod surprinzător, “Sportul”, la Bucureşti, cu scorul de 17-29.
	Aceste rezultate le lansează pe surorile Cristea şi pe Rostás Ilona spre echipa reprezentativă, cu care participă, în 1948, la Balcaniadă, organizată la Sofia. Mai târziu li se alătură Albu Ana şi Bereczki Ana, toate participând la Festivalul Tineretului de la Budapesta şi la Campionatele Europene de la Moscova.
	După o ediţie, campionatul divizionar se desfiinţează, având loc întrecerile pe zone şi turneul final. În anii 1949-1951, întâietatea pe oraş este disputată între echipele AŞA Cluj, “Dermata”, CSU şi Metalul. Doi ani la rând câştigă militarii cu echipa formată din Gámentzi, Pop, Lukács, Gyárfás, Liţă şi colegii lor adunaţi din Târgu Mureş, Oradea, Bucureşti şi Cluj. Ei se clasează de două ori până în turneul final.
	În anii 1949 şi 1950, se organizează “Cupa Oraşelor”, animată competiţie, la care, pe lângă centrele provinciale, mai participă şi capitala cu o formaţie de tineret. Ambele competiţii sunt câştigate de sportivi clujeni. Finalele s-au disputat în nocturnă, la stadionul oraşului, în faţa unor tribune pline de spectatori.
           Anul 1949 găseşte cele două secţii universitare de baschet, Universitatea şi B.E.A.C., fuzionate în cadrul Clubului Sportiv Universitar (C.S.U.) Cluj, devenit din 1950, Ştiinţa. Componente din acei ani ale lotului erau: M. Pop, R. Kovacs, Cl. Taşnadi, R. Deak, L. Stoica, E. Molnar, S. Dan, A. Coroiu, M. Schiling, R. Stan, M. Hirsch, D. Bodor, E. Neagu, L. Simu, S. Salcă, D. Fodor. Campionatele se desfăşurau sistem calificări, pe faze locale, zonale, interzonale. Ştiinţa nu depăşeşte fazele locale ale calificărilor. „Flamura Roşie”, fostă „Dermata”, era atunci echipa fanion a Clujului şi activa în campionat cu bune rezultate, adunând în lot ‚,crema’’ jucătoarelor locale. Totuşi, în 1951, Ştiinţa Cluj are o zvâcnire: cucereşte titlul de campioană naţională universitară. Antrenor al echipei era acelaşi Fr. Barabaş, care se ocupa şi de pregătirile echipei masculine.
	Campionatele feminine şi masculine din 1951 au o însemnătate deosebită. Echipa calificată în turneul final promovează în Categoria A , competiţie care, de la această dată, se desfăşoară fără întrerupere. S-au calificat şi au promovat în Cat. A., echipa “Dermata”, la băieţi şi CSU, la fete.
          În anul 1952, echipa de băieţi ajunge în faza interzonală, desfăşurată la Roşiorii de Vede, dar nu reuşeşte să se claseze decât pe locul doi şi astfel nu poate participa în faza pentru promovare.
	În perioada 1950-1952 au activat ca jucători în echipa de băieţi: Francisc Barabás (jucător şi antrenor), Liviu Taloş, Emil Rusu, Vasile Chiorean, Mircea Pop, Horia Nicoară, Ioan Ştirbu, Ion Herţa, Bajka Pál, Mircea Popiţan, Ion Budişan, Cornel Moldovan, Mircea Milean, Aurel Ciortea, Farkas István şi Szilassi Iuliu.
           În anul 1953, cei mai buni opt jucători ai echipelor masculine au fost împrumutaţi divizionarei A. “Flamura Roşie”. Lotul rămas a fost:  Ion Budişan, Kovács Sándor, Alexandru Mihăilă, Józsa György, Szalma Ioan, Ioan Herţa, Ştefan Cosma şi Vasile Chiorean. În campionatul de calificare din acest an, echipa a ajuns în faza interzonală (desfăşurată la Satu Mare), clasându-se pe locul trei. Antrenor : Vasile Chiorean.
	Istoria se repetă şi în anul 1954, dar apar primele succese ale echipei de băieţi, în anul următor (1955), când echipa, intarita cu jucătorii împrumutaţi la “Flamura Roşie” Cluj, unde câştigaseră experienţă de competiţie, sub titulatura IMF-Progresul Cluj, se clasează în faza finală a campionatelor de calificare pe locul doi, după “Progresul Arta” Bucureşti, promovând pentru prima dată în divizia A, loc pe care  nu-l vor mai părăsi.
	Lotul echipei promovate a fost: Vasile Chiorean, Ion Ştirbu, Ion Sabo, Horia Nicoară, Ovidiu Lupşa, Adrian Radu, Traian Litan, Ion Budişan, Ştefan Cosma, Victor Gorschi şi Lisai Petru, antrenor fiind apreciatul tehnician Gheorghe Rusu.
	În anii 1953 şi 1954, echipa activează pe lângă Catedra de Educaţie Fizică a Universităţii şi participă la turneele finale de calificare pentru divizia A desfăşurate la Satu Mare şi Braşov; fără reuşită, însă. Noua sa denumire este Ştiinţa Babeş-Bolyai; iar antrenor, Gheorghe Rusu.
            În aceşti ani, numărul elevilor care promovează în echipe este tot mai mic. Flamura Roşie (“Dermata”) retrogradează în 1954, pierzând 6 jocuri la “masa verde”, în urma transferului neregulamentar al jucătorului Szilasi A., de la AŞA Iaşi.
	2. Pentru prima oară în „A”. Din anul 1955, numindu-se mai întâi Progresul I.M.F., apoi Ştiinţa I.M.F., aflăm echipa activând în cadrul Catedrei de Educaţie Fizică a I.M.F.-ului. De pregătirea echipei se ocupă în continuare Gh. Rusu, care reuşeşte o nouă calificare pentru turneul final ce avea să se desfăşoare la Galaţi. La acest turneu, echipa Progresul I.M.F. ocupă locul al II-lea, din cinci participante, după Progresul Arte Bucureşti, şi promovează, împreună cu aceasta, în divizia A. Pentru prima oară o echipă masculină universitară de baschet din Cluj păşeşte în divizia naţională A! Din lotul care a reuşit această performanţă au făcut parte: V. Chiorean, I, Ştirbu, I. Szabò, H. Nicoară, O. Lupşe, Adr. Radu, Tr. Litan, M. Bugnariu, I. Budişan, Şt. Cosma, V. Gorschi, P. Lissai. În campionatul anului 1956, cu acelaşi lot de jucători, echipa se clasează pe locul al XI-lea, realizând numai 5 victorii, dar, în urma unor jocuri de baraj, reuşeşte să-şi menţină locul în divizia A.
	În anul 1957, echipa, acum sub numele de Ştiinţa I.M.F., ocupă locul al VII-lea în campionat. Antrenorul Gh. Rusu va funcţiona la echipă până la sfârşitul campionatului 1957/1958. Cel care îi va urma la conducerea tehnică a echipei va fi Alexandru Şerban, acelaşi care pregătise echipa feminină universitară a Clujului, campioană naţională în anii 1953 şi 1954. Echipa masculină Ştiinţa I.M.F. îşi va întări lotul pe parcurs prin venirea lui M. Ionescu, Aug. Zeriu, N. Gusan, El. Sárossi care, alături de M. Albu, M. Bugnariu, I. Vizi, H. Demian, V. Chiorean, Tr. Litan, H. Nicoară şi Adr. Radu vor constitui o formaţie ce se va afirma constant şi tot mai puternic în anii următori. Sala de la  ”Dermata” devine neîncăpătoare pentru public, ca urmare, competiţiile se mută în Sala Armatei, care, între anii 1955-1958, este scena unor confruntări electrizante, între Ştiinţa şi celelalte  echipe puternice din ţară. Nici tribunele suplimentare nu pot asigura atâtea locuri câte se cereau. Formaţia: Demian, Cernea, Albu, Stroie, Vizi şi coechipierii lor cu antrenorul  Sárossy Elemér nu pot trece  de virtuoşii de la C.C.A., clasându-se de trei ori pe locul secund. Mulţi dintre jucătorii ce aveau să întărească formaţia universitară proveneau de la concitadina sa, echipa Constructorul, la cârma căreia se instalase fostul antrenor al studenţilor, Gh. Rusu. Cu lotul substanţial înnoit, asadar, beneficiind de condiţii mai bune de pregătire, echipa reuşeşte să se claseze în campionatul 1958/1959 pe locul al II-lea, în urma echipei militare, C.C.A. reuşind să întreacă echipe ca Dinamo Bucureşti şi Târgu Mureş, Olimpia MI Bucureşti şi toate celelalte echipe. Lotul de bază folosit la acest campionat a fost: Vizi Imre, Mircea Bugnariu, Adrian Radu, Mihai Albu, Mircea Ionescu, Litan Traian, Nicoară Horea, Vasile Chiorean, Horia Demian şi Sárosi Elemér.
	Vizi Imre promovează în echipa naţională a ţării şi participă în acest an la cea de a XI-a ediţie a campionatului european de la Instanbul, la un turneu internaţional desfăşurat la Liubliana şi la ediţia a VI-a a Balcaniadei de la Bucureşti.
            În campionatul 1959/1960, echipa va avea din nou o comportare foarte bună, clasându-se a III-a, după echipele C.C.A. şi Dinamo Tg. Mureş. N. Viciu şi V. Stroe vor întări lotul echipei universitare. I. Vizi, H. Demian şi M. Albu vor fi selecţionaţi în lotul echipei naţionale. Se afirmă tot mai puternic marele jucător care a fost Mihai Albu, contribuţia sa la succesele echipei fiind hotărâtoare. Excepţionalul talent al lui Mihai Albu, calităţile sale deosebite îl vor impune ca pe unul din cei mai buni jucători români din toate timpurile. Ca o recunoaştere a ridicatei sale clase, va fi selecţionat în echipa Europei cu ocazia unui meci jubiliar. Lotul echipei se va întregi cu Till, Popescu, Doca, Pop.
             În anul 1959-60, echipa continuă performanţa foarte bună obţinută în anul precedent şi se clasează pe locul trei, după echipele CCA şi Dinamo Tg Mureş. Lotul echipei este completat de sportivul Nicolae Viciu, student la Institutul Politehnic Cluj. În lotul naţional sunt cooptaţi, pe lângă Vizi Imre, Horia Demian şi Mihai Albu. Aceştia participă la cea de a V-a ediţie a Balcaniadei desfăşurată la Sofia, apoi la două turnee în, R.S. Cehoslovacia şi URSS.
	În campionatul următor, cel din 1960/1961, echipa ocupă locul al V-lea. Lotul celor trei selecţionabili se măreşte cu N. Viciu. Se cuvine să amintim aici de conducătorul secţiei de baschet, regretatul doctor Mircea Ciupe, ca şi de dr. Nicolae Balkani, de asemeni, mare susţinător ai baschetului universitar clujean.
           Echipele de juniori “Ştiinţa” şi Clubul Sportiv (antrenor Sárossy şi Bodoni) promovează o serie de jucători în formaţiile superioare: Horia Demian, Matei Rührig, Bogdan Culi, H. Geomolean, Rusu, Kun, Ronai. Aceştia sunt doar câţiva dintre ei. Numărul mare de jucători impune înfiinţarea echipei “Politehnica”, care promovează în Categoria A. Clujul are câte două echipe masculine şi două feminine în categoria A, a doua echipă fiind A.S.A. Cluj (la fete), condusă de antrenorul Nicolae Martin.
	Echipele clujene au ocupat întotdeauna locuri fruntaşe în clasament. Au dat baschetului reprezentanţi de marca, precum: Gh. Rusu, E. Sárossy, Till, M. Albu, Wilwerth, M. Rührig, Gh. Român, Gh. Oczelák, M. Zdrenghea, M. Barna la băieţi şi surorile Cristea, Rostás, Bereczki, Albu A., Sebestyén la fete. Dintre jucătorii clujeni, un loc deosebit trebuie acordat lui Albu Mihai, Demian Horea şi Rührig Matei, personalităţi marcante ale baschetului românesc.
	Un aport însemnat au adus baschetului activiştii secţiilor şi comisiilor orăşeneşti, oameni inimoşi care au asigurat condiţii bune desfăşurării activităţii practice, astfel: Szaniszló, Dézsi, Nagy, Benea, Moraru, Dr. Bálkány, Dr. Ciupe, Maniu, Tiţei, I. Proinov în cadrul secţiilor, iar Rusu, Şerban, Sztupyár, Gagea, Pop C., în cadrul comisiilor au desfăşurat o activitate neobosită, servind baschetul cu devotament.
	Antrenorii: Sárossy E., V. Geleriu, N. Martin, Mureşan, Pop Horea au fost numiţi antrenori ai loturilor naţionale, reprezentând baschetul românesc în confruntările internaţionale.
         Clujul a dat baschetului, în prímele doua decenii de activitate, un maestru emerit al sportului şi şapte maeştri ai sportului.
	3. Deceniul 1961/1962 – 1971/1972. Este un deceniu din istoria secţiei de baschet masculin a lui „U” care poate fi considerat cel al consolidării, al continuării tradiţiei ce începuse deja să se formeze. În anul 1960-61, echipa ocupă locul 5 în devizia A, după CCA, Dinamo Tg. Mureş, Dinamo Bucureşti şi Rapid Bucureşti. 
	În acest an, din lotul Universităţii Cluj, au fost  incluşi, în echipa naţională: Horia Demian, Vizi Imre, Mihai Albu şi Nicolae Viciu. Ei iau parte, ca şi componenţi ai echipei naţionale, la campionatele europene de la Belgrad (unde reuşesc să învingă echipa Jugoslaviei), la Balcaniada de la Skoplije şi la Universiada de la Sofia. Antrenor în această perioadă este prof. Elemér Sárossi, mai vechi jucător al echipei. Locuri fruntaşe în continuare: în campionatele 1961/1962 şi 1962/1963 locul al II-lea în clasament, precum şi alte locuri aproape de podium în campionatele următoare. Iată lotul de jucători al acelei perioade: Demian, Vizi, Cernea, Bugnariu, Stroe, Albu, Enea, Ionescu, Barczi, Berinde, Bálint, Bogdan. Kun, Gubeş, H. Pop, Rührig, Prie, Moldovan, Dăianu. După ce Mihai Albu, în toamna anului 1963, se va transfera la Dinamo Bucureşti, steaua unui alt mare jucător al lui „U” va începe să strălucească. Acesta este Matei Rührig, jucător cu totul excepţional, care va „sfinţi” vreme îndelungată, prin prezenţa şi prestaţiile sale, terenul de joc dintre cele două panouri. Organizator de joc lucid, se va impune prin constanţa randamentului său deosebit, prin dăruire şi conştiinciozitate.
	Începând cu campionatul 1961-62, echipa a fost condusă de profesorul de educaţie fizică Sárosi Elemér, plecat ulterior definitiv în ţara vecină – Ungaria.
	„Câteva cuvinte despre felul cum se desfăşoară jocurile de baschet în deplasare, în acea vreme. La Bucureşti , în sălile Floreasca, Dinamo, Rapid, în condiţii foarte civilizate, cu arbitri imparţiali şi oficiali competenţi. Un public cunoscător, printre ei foarte mulţi susţinători ai echipei “Ştiinţa” Cluj. În provincie, un cu totul alt aspect. Săli neîncălzite, cu zgură la Oradea, Timişoara, săli mici, neregulamentare, la Iaşi şi la Craiova. În aceste oraşe, mai ales la cele din urma, era foarte greu de câştigat, datoritâ publicului prea înfierbântat, de multe ori cu o comportare necivilizată, uneori agresiv (de ex. Horia Demian a fost împuns în coapsă în timpul unei acţiuni sub panou cu un ac de injecţie); arbitrii erau timoraţi de comportarea unui public care dorea cu orice preţ şi cu orice mijloace să câştige echipa locală, care de altfel era mult inferioară echipei noastre. Arbitrii aveau teamă de un eventual contact direct cu publicul în timpul sau după joc, prestaţia lor fiind în mod negativ în acest fel. Oficialii de la masă trebuiau supravegheaţi în permanenţă pentru că treceau în foaia de arbitraj coşurile marcate de noi, la ei, greşelile personale ale lor, la jucătorii noştri, manipulau cronometrul şi altele.
	Spre deosebire de acestea, publicul din Cluj, de fiecare dată când echipa disputa jocurile pe teren propriu, fie în sala “Clujana”, sala “Armatei” sau Sala Sporturilor, venea şi umplea până la refuz aceste săli, încurajând echipa în mod sportiv, civilizat şi cu aplauze la prestaţia sportivilor din echipele adverse. Aceştia plecau acasă în majoritatea cazurilor mulţumiţi de spectacolul oferit de jucătorii echipei “Ştiinţa” Cluj, care rareori pierdeau jocurile disputate acasă. Mulţi dintre aceşti spectatori pot fi văzuţi şi azi în Sala Sporturilor aplaudând performanţele actualei echipe masculine şi feminine. Cinste lor!”
	În anul 1961-62 şi 1962-63, echipa “Ştiinţa” Cluj se clasează pe locul doi în urma echipei CCA. Din nou unii dintre sportivii noştri sunt selecţionaţi în lotul naţional: Horia Demian, Nicolae Viciu, Mihai Albu şi Spiridon. Ei vor participa la Balcaniadele de la Atena şi Instanbul şi la campionatele europene de la Wroclaw (Polonia).
           În perioada 1960- 1965, din lotul de jucători ai lui „U” au plecat: Mihai Albu la Dinamo Bucureşti, Adolf Cernea ( Dinamo Bucureşti), cei doi (împreună cu Horia Demian şi Mircea Bugnariu şi Emerik Vizi) alcătuind scheletul echipei din anii 1959-1963.
	„Tripleta de aur” (din păcate nu „cvintetul de aur”) a Universităţii Cluj, în acei ani, a fost formată de Emerik Vizi, Matei Rührig şi Horia Demian. Alături de ei se mai afirmă Stăvariu şi Ronay.
            Dar, iata ce spunea prof. Dr. Ioan Proinov despre Horea Demian: „L-am cunoscut pe Horea prin anii ’60, când m-a îndatorat (sau pedepsit) cu apropierea de baschet şi de echipa căreia i-am rămas fidel până astăzi. Era student la „Chimie” şi liderul „cinci-ului” universitar. Dar un lider de-o factură cu totul aparte, subordonându-şi forţa talentului şi autoritatea personalităţii simbolicului „U”, în care nu vedea doar o grupare sportivă universitară, ci însăşi ideea de virtute sportivă a Clujului. De aici patima cu care şi-a servit echipa şi impresionanta lui fidelitate faţă de „U”. Fiindcă o spun pentru cei care nu o ştiu – Horea a fost îndelung curtat atât de marile cluburi din Capitală cât şi de formaţii de peste Ocean. Niciodată nu s-a gândit însă să-şi părăsească „U”-ul iubit şi Heidelbergul pentru care avea o adevărată veneraţie.
	Ca sportiv, Horea a fost un jucător de-o rară corectitudine, ceea ce a şi imprimat un deosebit respect printre colegii de generaţie şi identificarea numelui său cu acela de campion al fair-play-ului. Pe cât era de înalt pe atât de înaltă-i era ţinuta lui morală forjată prin educaţie, credinţă în Dumnezeu şi mare iubire de oameni. Fiindcă n-am cunoscut alt om cu atât de mare deschidere faţă de semeni cum a fost Horea. În mijlocul prietenilor, Horea echivala cu un soare: vesel, luminos, iradiant, penetrant, totdeauna dispus să asculte şi să ajute. De aceea l-au iubit atât de mult colegii (colegii de sport şi cei de la catedra universitară), l-au adulat studenţii şi cultivat prietenii. Printre care am avut bucuria să mă număr.
	La fel de mare a fost Horea şi printre slujitorii chimiei organice, ştiinţa pe care a servit-o, cu pasiune şi aplomb, atât în calitate de cadru didactic (preparator, asistent, şef de lucrări) al catedrelor de resort de la Facultăţile de Farmacie şi Medicină Generală, cât şi ca cercetător, numele său figurând pe numeroase lucrări ştiinţifice ca şi pe o valoroasă teză de doctorat ce l-a propulsat în conclavul doctorilor în chimie. Mărturisesc că nimic nu mă surprindea mai plăcut decât să-l descopăr, dimineaţa, manevrând în laborator minuscule (pentru mâna lui de gigant) eprubete, sau ţinându-şi cursurile într-o impecabilă ţinută universitară, iar seara să-l aflu la sală (sala care-i poartă astăzi numele) asudând din greu sub panouri. Unde respira, în continuare, atmosfera universitară. Cert, Horea a fost şi rămâne un simbol!”
           În anul 1962, antrenorul Alexandru Şerban are frumoasa dar mai cu seamă utila iniţiativă a înfiinţării, pe lângă Catedra de Educaţie Fizică a Institutului Politehnic, a unei echipe de baschet masculin. Va aduna aici tot ceea ce, pentru început, nu „încăpea” în lotul Ştiinţei, juniori, tineri cu perspective. Găsim echipa încă din campionatul 1962/1963 în divizia A. În multe din ediţiile campionatului, până în anul fuzionării sale cu echipa Universităţii, 1975, se va situa în zona de mijloc a clasamentului, traseu „punctat” totuşi şi de o „coborâre” în B. Dar, principalul merit al echipei a fost acela de a fi format şi rulat jucători de certă valoare, ce vor completa ritmic rândurile colegei mai mari de campionat, Ştiinţa, apoi Universitatea. Antrenori ai echipei, mai întâi, Alexandru Şerban, apoi prof. E. Sárossi, din anul 1968, şi prof. Vasile Mureşan, din anul 1972. Se distinge, în toată această perioadă, ing. Iosif Maniu, un inimos susţinător al echipei. Iată câteva nume din lunga listă a jucătorilor ce au activat la „Poli – Baschet” şi dintre care mulţi au fost promovaţi în echipa Universităţii: I. Kun, M. Rührig, H. Pop, A. Geomoleanu, L. Morau, Şimon, M. Barna, Gh. Român, V. Moisin, A. Vidican, A. Balint, A. Pungă, A. Antal, C. Voicu, Till, Barczi, Almaşu, Rusu, Lungu, Vana, M. Crăciun, T. Scridon, M. Banu, Z. Horvath, D. Moldovan, I. Bacoş. G. Farcaş, Voineag, Zatler, Moga.
	Din sezonul 1965/1966, profesorului E. Sárossi, la conducerea tehnică a echipei, îi va succede dr. Mircea Bugnariu, jucător, şi el, până de curând. Îşi va încheia cariera de antrenor după campionatul 1971/1972. Timp suficient însă pentru a demonstra realele sale calităţi de tehnician şi pedagog. În campionatele 1965/1966, 1966/1967, 1969/1970 echipa va urca pe podium, obţinând medaliile de bronz. În campionatele 1967/1968 şi 1968/1969 ocupă poziţia a V-a în clasament. Lotul acestor campionate: Demian, Vizi, Geomoleanu, Prie, Rührig, Ronay, Moraru, Zdrenghea, Kun, Stăvariu, Mathe, Ionescu, Moldovan, Andreiţu, Dăianu, Bogdan, Şimon, Laurian, Român, Antal, Bálint.
	4. Perioada 1972-1994. Începând cu anul 1972, echipa îl va avea la conducerea tehnică pe prof. Vasile Geleriu. Tehnician cu mare experienţă, beneficiind de aportul unor jucători de reală valoare, dar, în primul rând, asigurând echipei o pregătire corespunzătoare, reuşeşte obţinerea unor rezultate dintre cele mai bune. În întâlnirile directe cu veşnic pretendentele la titlu, Dinamo şi Steaua, victoria a aparţinut, în dese rânduri, studenţilor clujeni. Iată câteva din aceste rezultate şi pe câţiva din autorii lor:
	Campionatul 1972/1973, locul al III-lea, după Steaua şi Dinamo. În lot: H. Demian, T. Ursache, Şt. Nagy, P. Ronay, V. Zdrenghea, Al. Antal, I. Vizi, Şt. Mathe, M. Rührig, I. Kun, Aug. Schuller. Campionatele 1975/1976, 1976/1977, 1977/1978, de asemeni, locul al III-lea, în urma aceloraşi echipe. Apar multe nume noi: M. Crăciun, C. Voicu, Gh. Român, Ad. Mihalache, V. Moisin, M. Banu, S. Vidican, M. Dumitru, Ad. Diaconu, I. Dragomir, Mircea Barna, acesta din urmă, un superjucător a cărui contribuţie la obţinerea acestor rezultate a fost determinantă. În continuare: campionatul 1979/1980, locul al VII-lea; campionatul 1980/1981, locul al VII-lea; campionatul 1981/1982, locul al X-lea. Alte nume noi în loturile acestor ani: M. Bertz, Gh. Dăian, Z. Gellert, D. Mara, H. Nicoară, M. Rotaru, S. Coşarcă, At. Szabó, Tr. Trif.
            În campionatul 1972-1973, a obţinut locul III, după Steaua, şi Dinamo, cu următorul lot: Horia Demian, Teodor Ursache, Stefan Nagy, Péter Ronay, Vasile Zdrenghea, Alexandru Antal, Emeric Vizi, Stefan Mate, Matei Rührig, Iosif Kun, August Schuller;
	În campionatul 1975- 1976, a obţinut locul III după: Dinamo, Steaua, cu următorii jucători: Matei Rührig, Marius Craciun, Cornel Voicu, Gheorghe Român, Ştefan Nagy, Adrian Mihalache, August Schuller, Viorel Moisin, Marinel Banu, Ştefan Matè, Mircea Barna, Sorin Vidican;
	În campionatul 1976- 1977, a obţinut locul III, după: Dinamo, Steaua, având lotul: Gh. Român, Marius Crăciun, Matei Rührig, Mircea Barna, August Schuller, Ştefan Mate, Sorin Vidican, Adrian Mihalache, Marinel Banu, Viorel Moisin, Marian Dumitru.
	În anul competiţional 1977-1978, un alt loc III, după: I, Steaua şi II, Dinamo, având în lot pe: Mircea Barna, Crăciun Marius, Român Gh., Rührig Matei, Voicu Cornel, Schuller August, Mate Ştefan, Moisin Viorel, Banu Marinel, Mihalache Adrian, Diaconu Adrian, Dragomir Ion.
           Au mai jucat la „U”: Niki Dăian, Horea Alexandru Geomolean, Culi Bogdan, Prie, Voicu Moldovan, Banu Valentin, Jakab Mihai, Sabău Ion, Prică Mircea, Bretz Hans Martin, Dăian Gheorghe, Gellért Zoltán, Herbert Klaus, Mara Daniel, Mynio Robert, Nicoara Horia, Mircea Rotaru.
          „Răsfoind filele de aur ale baschetului masculin universitar clujean, ne vom opri asupa a trei nume, în ordinea apariţiei lor pe scena baschetului clujean: MIHAI ALBU, MATEI  RÜHRIG şi MIRCEA BARNA. Ne propunem să evocăm în câteva cuvinte personalitatea acestor trei mari jucători ce echipa „U” i-a prenumărat în rândurile sale.
	Câte calificative, aprecieri elogioase n-au alăturat numele lor, meci de meci, an de an, condeiele cronicarilor? Cronicile timpului sunt suprasaturate de superlative la adresa lor. Etalând o puternică vocaţie de conducător de joc, ei marcau cu personalitatea lor întregul curs al jocului; în „cinci-ul” în care evoluau, erau purtători ai „baghetei” magice care ordona jocul şi impunea jucătorilor exact acele mişcări şi mingii exact acele trasee, atât de rapid şi de precis intuite de ei, la capătul cărora trebuia să se afle întotdeauna reuşita. Adepţi ai jocului spectacol, având la „bord” întreg instrumentarul de rigoare, prezenţa lor în echipă asigura succesul reprezentaţiei; caci la aşa ceva asistam cu toţii. Vedete de necontestat, pe umerii cărora se sprijinea întreg spectacolul, interpreţi virtuozi ai unor numere personale de mare efect, fără a cadea în exibiţionism gratuit, publicul le urmărea cu emoţie şi entuziasm solo-urile totdeauna oportune şi măiestrit redate, revărsând spre ei aplauze binemeritate. Pasiunea clujenilor pentru baschet a fost întreţinută şi stimulată şi de evoluţiile acestor artişti ai paselor, driblingurilor, pătrunderilor impetuoase, execuţiilor măiastre, „coşurile” neverosimile, ce animau şi înviorau jocuri anoste care de multe ori se îndreptau spre anonimat. 
	Mai târziu, când destinul a făcut ca drumul lor în viaţă să fie altul, să se depărteze de club, nu au uitat nici o clipă că tinereţea şi talentul lor imens au aparţinut acestui club; trăirile intime şi irepetabile îi vor rechema mereu la vechea vatră. Cei trei simbolizează parcă legătura dintre club şi cei mai fideli reprezentanţi ai săi, pe care nici timpul, nici depărtările, nici, poate, întâmplările nefericite ale vieţii nu reuşesc a o şubrezi sau clătina. Aceasta este, de altfel, „marca” autenticului „U”-ist: la revenirea pe meleagurile clujene şi în mijlocul foştilor colegi, se integrează rapid în ambianţa „U”-istă, reface punţile de comunicare, legăturile cu mai vechii prieteni şi colegi de club, şi atunci marea şi nestinsa afecţiune a suporterilor de altădată se manifestă din nou iar numele lui este rostit cu respect şi admiraţie, ca şi atunci, cu ani în urmă.”
             Dacă în anii `90 iubitorii baschetului clujean tresăreau de emoţie la apariţia pe teren a echipei magice a “Universităţii” din care nu lipseau Ghiţă Mureşan, Horea Rotaru, Mircea Cristescu, Mihai Sinevici, Mihai Ţenter, Bubu Roschnavschi sau Bobo Pintea, spectatorii trecuţi la acea vreme de 40 de ani îi comparau pe cei amintiţi cu Horia Demian, Meti Rührig, Emerich Vizi, Puiu Albu, Gheorghe Român, Iosif Kun, Mircea Barna sau Adrian Bogdan. Cei mai tineri dintre spectatori nu înţelegeau de ce se făcea trimitere la aceste nume, pentru că nu îi văzuseră jucând. Ce ne rămâne din acea perioadă sunt amintirile unora dintre protagonişti. Născut pentru acest joc, Meti Rührig şi-a pus amprenta personalităţii  asupra unei întregi generaţii. El a fost posesorul unor energii nebănuite şi beneficiarul unui talent care rămâne şi azi, peste ani, unul de referinţă. Cu Meti în echipă nimic nu era imposibil şi nu de puţine ori mai marile vremii,  Steaua sau Dinamo, tremurau la apariţia sa pe teren. “Trupa nebună“ a “Universităţii” Cluj a avut “tupeul” să se opună hegemoniei instituite în acei ani de către cluburile bucureştene. Se poate spune că această opoziţie a constituit un ascendent pentru generaţia anilor `90, care a şi concretizat dezideratul predecesorilor ei, reuşind să cucerească laurii competiţiei interne, în mai multe rânduri chiar. Matei Rührig. Data naşterii : 18.12.1942, Tîrpiu, jud. Bistriţa-Năsăud. Zodia : Săgetător. Studii : Liceul “Ady-Şincai “, Cluj; Institutul Agronomic Cluj, promoţia 1965; Facultatea de Educaţie Fizică Cluj, promoţia 1974. Activitate sportivă: vice-campion naţional la handbal în 11, la Bistriţa ( coleg de echipă cu Radu Negulescu, fostul mare campion de tenis de masă de mai apoi ); multiplu medaliat cu bronz al campionatului României cu echipa “Universităţii” Cluj la care a evoluat din 1963 până în 1978; clasat pe locul 2 la “Turneul Speranţelor Olimpice “; locul 9 la Campionatele Europene de la Casserta, Italia, în 1969; dublu campion balcanic, în 1964 în Grecia şi 1965 în Iugoslavia, singurele titluri ale baschetului românesc ( dintre coechipieri : Novac, Tarău, Iekeli, Mazilu, Corcescu, Dragomirescu, Radu Diaconescu); 60 de selecţii la lotul naţional de tineret al României; 130 de selecţii la lotul naţional de seniori al României ( între 1966, prima convocare şi 1973, ultima ). Coleg cu Popescu, Bârsan, Nusievici, Iekeli, Radu Diaconescu, Horia Demian. Activitate profesională : antrenor categoria I în România; profesor de sport în Germania, unde a antrenat echipa din Ansbach, din 1980, anul emigrarii sale, până în anul 2000. Cu această echipă a câştigat campionatul Bavariei în 1986 şi a reuşit să o promoveze din liga a 4-a până în liga a 2-a; a activat la old –boys până în 1998. De menţionat că în 1997 a câştigat, la categoria aceasta de vârstă, Campionatul Bavariei. Joacă şi astăzi, la aproape 67 de ani, cu regularitate, tenis de câmp.  Este căsătorit, are un fiu, Andrei.
           
             La mijlocul anilor ‘80, spectatorii clujeni puteau asista în Sala Sporturilor la adevărate recitaluri baschetbalistice, în cadrul cărora “soliştii“ erau Demian, Rührig, Mathe, Schüller, Barna, Român sau Crăciun. Aceştia ajunseseră la un nivel sportiv atât de ridicat, încât se luptau de la egal la egal cu echipele bucureştene “Steaua“ şi “Dinamo“, doar neşansa sau faptul că au fost mereu dezavantajaţi de către arbitri, privându-i de cucerirea unui titlu naţional. Conducătorul lor de joc, Mircea Barna, era în acei ani cel mai bun din ţară, tehnica, explozia pe contraatac şi siguranţa în aruncările la coş fiind argumentele forte cu care se impunea de fiecare dată în lupta dintre cele două panouri. Pe lângă aceste calităţi, el mai deţinea şi altele, care l-au impus şi în afara terenului drept o mare personalitate. Acestea erau loialitatea, spiritul de camaraderie şi o anume încăpăţânare în a-şi susţine punctul de vedere atunci când ştia că are dreptate. A avut şi ceea ce se cheamă curajul de a-şi lua destinul în propriile mîini, alegând calea libertăţii, în 1987, când a rămas în Germania. Acolo a luat totul de la început, construindu-şi o carieră care avea să se dovedească mai apoi de excepţie. A muncit pe brânci, a valorificat la maximum talentul fiicelor sale, două tenismene de top, reuşind să le fie acestora tată, manager, antrenor, medic, maseur, psiholog şi, peste toate, prieten. Soţia sa a fost în toată această perioadă oarecum în spatele acestor realizări, dar fără sprijinul ei nimic nu ar fi fost posibil. Familia Barna a demonstrat că este puternică, unită şi tenace.  Semnul distinctiv al generaţiei din care face parte este prietenia. Rememorând împreună numele sportivilor, antrenorilor şi ale tuturor acelora care au fost aproape de baschetul clujean în acea perioadă, am descoperit, cu nostalgie aproape, atmosfera extraordinară care domnea în familia sportului din oraşul nostru. Horia Demian, Meti Rührig, Ştefan Mathe, Gheorghe Român, Marius Crăciun sunt câteva dintre numele sonore ale celor care i-au fost colegi de echipă şi prieteni adevăraţi. Alături de ei, Mircea Barna a trăit cele mai frumoase momente ale tinereţii sale, pe care le va evoca întotdeauna cu religiozitate. Această generaţie de titani ai baschetului românesc s-a întâlnit fericit sub panourile “Universităţii “ Cluj, oferind acestui club tot ce avea mai bun. Prestanţa, respectul şi faima de care s-a bucurat întotdeauna “U” se datorează în bună măsură şi contribuţiei majore pe care aceşti oameni şi-au adus-o. Pentru cei care erau mult prea tineri pe atunci ca să îşi amintească spectacolul total din Sala Sporturilor, se poate spune că doar generaţia anilor '90  (Mihai Sinevici, Marcel Ţenter, Horea Rotaru, Mircea Cristescu, Bruno Roşnavschi, Ghiţă Mureşan) s-a mai ridicat la acel nivel. 
	Anul 1982 aduce pe banca tehnică pe prof. Gheorghe Roman, după cum se ştie, un mai vechi şi valoros jucător al lui „U”, fost internaţional. În campionatul 1982/1983 un loc VII, apoi, în campionatele următoare echipa evoluează în aceeaşi grupă valorică 7-12, cu Barna, Herbert, Nicoară, Rotaru, Ilea, Bălan, Hnat, Anca, Moldovan, Trif, Crăciun, Szabó, Pulbere, Olpretean. În campionatul 1986/1987, luptă încrâncenată pentru evitarea retrogradării. Din păcate, jucătorul nr. 1 al echipei, conducătorul de joc şi realizatorul principal, Mircea Barna, se accidentează grav şi-şi va întrerupe avtivitatea. Antrenorii Gh. Român, o vreme, şi Vasile Mureşan, ca şi jucătorii Crăciun, Hnat, Pulbere, H. Geomoleanu, Cercel, Fărcaş, M. Moldovan, I. Murăşan, Z. Şandor, Trif, Vinaşi, Gh. Mureşan, Pintea, Cubleşan nu reuşesc să evite retrogradarea în divizia B. Cauze ale retrogradării? Îmbătrânirea lotului, o slabă motivaţie, număr insuficient de ore afectate pregătirii; este chiar opinia antrenorului Gh. Român. Dar cine n-a gustat, oare, din amarul decepţiei unei retrogradări?
           „În anul 1989 (8 mai) am promovat în divizia A, la Tg Mureş, contrar tuturor opoziţiilor unor echipe „mai bogate” susţinute de FRB. Campionatul 1989/90 a fost greu; am jucat cu jucători de 19-20 ani care doreau mult să joace dar nu ştiau cum. La turneul de la Timişoara, din luna mai 1990, după lupte de culise mai mari decât cele de pe teren, reuşim să ne menţinem în prima divizie, pe locul 10. La acel turneu ne-am dat seama că Ghiţă Mureşan va deveni un mare jucător. Sebestyén şi Pintea erau în certă urcare valorică dar nu prea aveam un play-maker bun şi o extremă „de meserie”.
	Evenimentele din decembrie 1989 au zguduit serios sportul militar (Steaua şi Dinamo) unde evoluau valorile baschetului românesc.
	În anul 1989, găsim echipa din nou în divizia A, cu C. Bob, C. Geomoleanu, H. Geomoleanu, V. Cercel, Fl. Hnat, C. Meşter, Gh. Mureşan, G. Olpretean, D. Pintea, M. Pulbere, Z. Rab, C. Rusu, H. Rotaru, T. Sebestyén.
	5. Anii deplinei afirmări. 1990 va însemna anul unei cotituri deosebite în destinul echipei: înscrierea ei pe lista candidatelor la titlul de campioană! Ce a făcut posibil aceasta? Mai întâi, câteva achiziţii de marcă: Mihai Sinevici, Bruno Roschnafski şi Mircea Cristescu, toţi, jucători de naţională; apoi, creşterea valorică a întregului lot, cu o subliniere specială însă pentru Gheorghe Mureşan, care confirmă spectaculos marile sale resurse, şi, în sfârşit, introducerea stimulării materiale şi soluţionarea altor probleme de aceeaşi natură cu largul sprijin al firmei căreia echipa îi purta, de-acum, numele: FIMARO. Am adăuga la cele de mai sus însă şi ridicarea pe o treaptă superioară a calităţii pregătirii, asigurate acum de cuplul Gh. Român – Liviu Moraru, ca şi schimbarea totală de optică şi mentalitate în rândul jucătorilor.
          Dar, iata ce ne spune antrenorul echipei de atunci: „În vara anului 1990 am contactat trei jucători tineri care doreau să joace la Cluj şi să concureze la admiterea pentru FEFS Cluj: Sinevici Mihai (Dinamo) şi Roschnafski Bruno cu Cristescu Mircea (Steaua). Entuziasmul, emulaţia (apăruse motivaţia materială prin firma FIMARO) au dus echipa din succes în succes în campionatul 1990-91. Dar succesul facil se plăteşte! În finala play-off-ului, cu Steaua, pierdem un meci neaşteptat acasă şi la Bucureşti suntem furaţi ca în codru : 0-2 la jocuri cu Steaua şi ocupăm pe nemeritate la final locul II. Concluzia: nu am pregătit cum se cuvine finala (echipa fusese divizată; cei din lot au lipsit şi au venit cu o zi înaintea jocului) mai ales din punct de vedere al pregătirii psihice.
	Ne înscriem în CCE şi sorţii ne repartizează o echipă grecească valoroasă, cu jucători americani şi sârbi în componenţa ei: Panionos Athena. Nimeni nu va uita jocul de la Cluj cu această echipă. De mulţi ani o echipă românească nu a mai câştigat un joc cu o echipă valoroasă. Ratăm calificarea la Atena şi ne dăm seama că fără bani mulţi nu ai ce căuta în sportul de mare performanţă.
	Campionatele 1991/92 şi 1992/93 au avut aceleaşi finaliste: U şi Dinamo Bucureşti. De data aceasta (prin venirea lui Ţenter) aveam doi conducători buni de joc şi cei mai buni doi pivoţi din ţară: Ghiţă Mureşan şi Bruno Roschnafsky. Ei se întorceau din Canada de la Campionatul Mondial al juniorilor cu un frumos loc V. Experienţa lor şi publicul entuziast au făcut să aducem la Cluj de două ori consecutiv titlul de campioni naţionali.
	Remarc faptul că ultimul titlu (1992-93) a rămas la Cluj, fără aportul lui Mureşan şi Roschnafsky (primul juca în Franţa la acea dată, iar al doilea în Germania).”
	N-au cules însă din primul an roadele reunirii acestor factori favorizanţi; nu s-au putut bucura de ele nici jucătorii şi nici din ce în ce mai mulţii şi mai frecvenţii suporteri n-au fost scutiţi de o mare decepţie. În play-off-ul cu Steaua (sistem, cel mai bun din trei), ce desemna campioana, se ratează şansa unei mari izbânzi şi premiere în baschetul masculin clujean. „Furaţi cu toţii de mirajul acestei neobişnuite posturi, trăind cu anticipaţie triumful la care aveam tot dreptul şi de care ne mai despărţea un singur pas, cum, cu mare sinceritate remarca antrenorul Gh. Român, n-am ştiut să evităm , în momentele hotărâtoare, unele superficialităţi şi cădem cu toţii pradă unei mari dezamăgiri”. Să-i dăm cuvântul, în continuare, tot lui Gh. Român, cel mai îndreptăţit a ne ţine la curent cu derularea evenimentelor:
	„Rănile odată vindecate, atacăm următorul campionat, 1991/1992, cu o înverşunare şi o hotărâre care, încă de la început, nu mai lăsau nici un dubiu asupra câştigătoarei titlului. Aceasta va fi „U” CLUJ! Pentru prima oară în istoria baschetului masculin din România, titlul suprem ajungea în posesia unei echipe din afara Capitalei”. Iată eroii care au adus Clubului, Clujului şi suporterilor acest nepreţuit dar: Gh. Mureşan, B. Roschnafski, M. Sinevici, M. Cristescu, M. Ţenţer, H. Rotaru, D. Pintea, T. Sebestyén, G. Olpretean, M. Pulbere, C. Bob, C. Rusu. De remarcat apariţia în lot a încă unei alte stele a baschetului românesc: Marcel Ţenter.  
	„Reedităm comportarea bună şi în campionatul 1992/1993 şi aducem titlul din nou la Cluj. N-a fost deloc uşor şi emoţiile nu au lipsit. Am jucat întreg campionatul fără doi din marii jucători ai sezonului trecut, Gh. Mureşan şi B. Roschnafski, plecaţi la echipe de peste hotare. Lotului rămas i s-a adăugat C. Geomoleanu. În continuare, campionatul 1993/1994 ne oferă din nou şansa de a păstra titlul la Cluj. Deşi pe parcurs înregistrăm câteva accidentări ce-i vor ţine în afara terenului, pe perioade mai mici sau mai mari, pe câţiva din jucătorii de bază, Sinevici, Cristescu, Olpretean, ajungem totuşi în finala play-off-ului cu Dinamo, dar, de pe o poziţie în clasament inferioară acesteia, şi pierdem cu 2-3.” Iată şi lotul acestui ultim episod: D. Pintea, T. Sebestyén, M. Cristescu, G. Olpretean, M. Sinevici, M. Ţenter, H. Rotaru, C. Rusu. C. Bob, A. Langa, M. Corui, C. Geomolean.
	Se încheie acest ciclu, asadar, să-i spunem noi „fast”, cu două titluri de campioni şi două locuri doi. Un bilanţ excelent al baschetbaliştilor noştri care, cu aceste rezultate, completează la modul fericit multele succese şi comportări remarcabile ale anilor dinainte. 
           Iată loturile echipei ciclului 1990-1994:
1990/91			     1991/92              1992/93	           1993/94
1.Mureşan Gheorghe	            Mureşan Gh.	                    	           Pintea Dorin	
2.Roschnafsky Bruno		Roschnafsky B.                       	Sebestyen T.	                                          3. Pintea Dorin		Pintea Dorin	                   		Cristescu M.     
4.Sebestyén Tiberiu	            Sebestyen T.	                    		Olpretean G.	 
5.Cristescu Mircea		Cristescu M.                                        Sinevici M.    
6.Olpretean Gabriel	            Olpretean G.		            	Ţenter M.
7.Sinevici Mihai		Sinevici M.		 		Rotaru H.
8.Rotaru Horia		            Rotaru H.	   	                        Rusu C.
9.Rusu Cătălin			Rusu Cătălin		                        Bob C.		
10.Constantinescu		Tenter M.		             	Langar A.
11.Hnat Florin		            Pulbere M.		 		Geomoleanu Cornel	
12.Pulbere Mihai		Bob C.			                        Corui M.
         “Campionatul 1993-1994 ne oferă din nou şansa de a păstra titlul la Cluj. Deşi pe parcurs înregistrăm câteva accidentări ce-i vor ţine în afara terenului, pe perioade mai mari sau mai mici, pe câţiva din jucătorii de bază, Sinevici, Cristescu, Olpretean, ajungem totuşi în finala play-off-ului cu Dinamo, dar de pe o poziţie în clasament inferioară acesteia, şi pierdem cu 2-3”. Aşa suna declaraţia antrenorului din sezonul 1993-1994, regretatul Gheorghe Român, care a contribuit decisiv la consolidarea şcolii de baschet clujene, dar şi la atingerea celor mai mari rezultate ale Universităţii Cluj. În 1994, când “U” a serbat 75 de ani de existenţă, baschetul masculin clujean a făcut cadou medaliile de argint.
            Debutul anilor 1990 a fost plin de realizări, cu cele două titluri de campioni (1992 şi 1993), plus cele două de vicecampioni (1991 şi 1994). A urmat o medalie de bronz, în 1995, când deja lângă echipă venise sponsorul SM Invest, care prevestea parcă marea finală din sezonul 1995-1996, care a şi adus Universităţii cel de-al treilea şi ultimul titlu din panoplie. A fost o finală “nebună”, câştigată în decisiv la Bucureşti, pe terenul Stelei. De la mijlocul acelui sezon, pe banca tehnică, lângă Gheorghe Român, se afla bosniacul Dragan Petricevici. Sosit la Cluj când abia împlinise 27 de ani, Petricevici a reuşit să insufle jucătorilor clujeni “ceva-ul” care lipsea pentru a ataca aurul. Iată şi lotul de jucători care au îmbrăcat tricoul de campioni: Horia Rotaru, Dorin Pintea, Mircea Cristescu, Zoltan Szilagy, Attila Vereş, Codruţ Bob, Tiberiu Sebestyen, Cornel Săftescu, Ciprian Kolloş, Cosmin Morna şi regretatul pivot Cătălin Rusu, care a decedat prematur şi nedrept, în luna decembrie 2008. 
           Pentru “U” SM Invest a urmat o toamnă bogată, evoluând în premieră în cea mai puternică întrecere europeană, actuala Euroligă. Chiar dacă nu a obţinut nicio victorie, în grupa cu mult mai titratele Apollon Patras, Sunair Oostende şi USK Brno, echipa studenţească a adus la Cluj “parfumul” baschetului adevărat, acele vremuri fiind în memoria tuturor iubitorilor acestui sport. Sala Sporturilor “Horia Demian” gemea de lume la fiecare meci, iar felul în care fanii au ştiut să-şi încurajeze favoriţii a rămas în memoria oraşului. Lotului Universităţii i se alăturase în acel sezon şi Mihai Sinevici, care în vara următoare a emigrat în Canada, părăsind Clujul. La fel s-a întâmplat şi cu antrenorul Dragan Petricevici, care la doar un an după sosirea la “U” a decis să demisioneze, plecând la Politehnica Iaşi (ianuarie 1997), echipa fiind preluată la finalul sezonului de Horia Rotaru, împreună cu Gheorghe Român, ca director tehnic.
              Au urmat apoi câţiva ani cu frământări. Clujul avea deja două echipe din sezonul 1997-1998, Carbochim şi UT Sanex. Echipa Universităţii, UT Sanex, s-a clasat în acel campionat pe locul 6, iar Carbochim pe 3, urmând apoi o reunire firească, sub numele “U” Carbochim. Din vara anului 1998, la cârma echipei s-a aflat fostul jucător Gabriel Olpretean, alături de care a stat acelaşi neobosit Gheorghe Român. “U” a reuşit să câştige o ultimă medalie de bronz, în 1999, având în componenţă următorii jucători: Cornel Săftescu, Tiberiu Sebestyen, Tudor Dumitrescu, Flavius Lăpuşte, Cristian Marin, Rareş Morar, Rareş Boian, Cornel Geomolean, Mihai Silvăşan, Mihai Popa, Dorin Şchiopu, Cătălin Rusu, Marius Crăciun. 
              Au venit câţiva ani de căutări şi de reaşezări ale lotului şi performanţelor. În ianuarie 2000 s-au reîntors la Cluj Dorin Pintea şi Mircea Cristescu, ce jucaseră la Tg. Mureş, dar şi Marcel Ţenter, din Germania. În aceeaşi vară, Pintea şi Cristescu şi-au făcut retragerea de la “U”, “trecând” în staff-ul tehnic şi administrativ. Bobo Pintea a devenit antrenor secund, iar Mircea Cristescu manager al noii echipe. A fost readus la “U” şi Flavius Lăpuşte, din Austria, dar la finalul turului, împreună cu Marcel Ţenter, a plecat în Israel şi apoi iar în Germania, de unde a revenit iar la Cluj, pentru a-şi încheia cariera de succes în 2007.
              În vara anului 2001, după un sezon în care pe banca tehnică a fost readus Horia Rotaru, echipa masculină de baschet a Universităţii a trecut în mediul privat, secţia părăsind clubul-mamă. S-a numit pe rand BU Poli Carbochim, BU Poli Mobitelco sau U-Mobitelco, reuşind să ajungă de două ori în finala campionatului (2006 şi 2008) şi cucerind o medalie de bronz (2007), chiar în vara în care şi-au încheiat cariera ultimii doi componenţi ai echipei de aur a Universităţii Cluj, Marcel Ţenter şi Bruno Roschnafsky. În acelaşi sezon (2006-2007), U-Mobitelco a trecut în premieră pentru baschetul masculin clujean de faza grupelor în FIBA EuroCup Challenge, jucând sferturi de finală. 
            La începutul anilor 2000 în România şi-au făcut apariţia treptat jucătorii străini. Au fost câteva sezoane în care transferurile au fost dominate de jucătorii ex-iugoslavi, valoarea şcolii de baschet din ţara vecină contând enorm în încercarea ridicării nivelului competiţionat în România. Nici Clujul nu s-a lăsat mai prejos decât adversarele din campionat, astfel că au apărut jucători ca Dejan Dukovcic, urmat de Miljan Medvedj, Zoran Krstanovic, Branko Cuic, Aleksandar Glintic sau croaţii Sasa Vukas şi Damir Milacic. Şcoala sârbă a fost reprezentantă şi pe banca tehnică, Miodrag Perisic fiind antrenorul cu care echipa clujeană masculină a jucat o finală de campionat, în 2005-2006, la zece ani de la câştigarea ultimului titlu naţional. În paralel cu transferurile sârbilor, sosirea primului jucător american la Cluj – LeVar Seals – a adus şi un alt fel de spectacol pe teren. Seals a fost unul din cei mai iubiţi baschetbalişti în cele trei sezoane în care a evoluat la Cluj, valoarea sa, dar şi show-ul pe care îl făcea în teren câştigând rapid mulţi fani în tribune. Pe drumul deschis de Seals au mai păşit apoi Stan Blackmon, Cory Jenkins, Ramel Allen, Bambale Osby, Matt Gibson sau Terrence Roberts. Alături de aceştia, în sezonul 2007-2008, la Cluj a evoluat probabil unul din cei mai buni jucători transferaţi în ultimul deceniu, pivotul Brad Buckman, care şi-a dovedit valoarea şi după plecarea din România, ajungând cu noua sa echipă, Hapoel Holon (Israel), până în semifinalele cu Maccabi Tel Aviv. În finalul cuvintelor dedicate străinilor ajunşi în baschetul clujean trebuie menţionat şi antrenorul Thomas Anthony Baldwin, care a activat un sezon şi jumătate, reuşind să ducă echipa masculină până în meciul şapte al finalei, în campionatul 2007-2008, în ceea ce avea să fie numită “cea mai spectaculoasă finală a baschetului modern din România”.
         6. Cupe europene. FIBA EuroCup Challenge. Sezonul 2005-2006. Baschetul masculin clujean a revenit pe scena europeană după 10 ani, în sezonul 2005-2006, în FIBA EuroCup Challenge, încheind grupa în care a fost repartizată cu un bilanţ de o victorie (pe teren propriu, în faţa israelienilor de la Ironi Elitzur) şi trei înfrângeri. Iată componenţa echipei din acel sezon, dar şi rezultatele din cadrul grupei:
Nr.	Nume şi prenume	       Postul  Înălţime Data şi locul naşterii
	Bogdan-Daniel Drăguş	C	2.06	07.06.1982	Sighetu Marmaţiei 
	Mihai-Florin Popa		G	1.80	17.02.1982	Cluj  
5	Bruno Roschnafsky	            C	2.06	04.04.1970	Orăştie 
6	Mihai Racoviţan		G	1.83	28.04.1984	Cluj 
7	Tudor Dumitrescu		GF	1.96	27.09.1979	Cluj 
9	Levar Cortez Seals		GF	1.95	31.08.1982	IL (USA)
10	Predrag Mijuskovic	            G	1.89	11.12.1978	Cacak (SRB)
11	Zoran Krstanovic		C	2.04	18.07.1982	Sombor (SRB)
12	Paul Chetreanu Don	            GF	1.91	30.04.1985	Cluj 
13	Flavius Lăpuşte		FC	2.01	15.08.1978	Curtea de Argeş 
14	Cătălin Baciu		            C	2.11	26.08.1988	Cluj  
15	Mihai Vlad Silvăşan	            F	2.01	20.01.1985	Cluj. 
Antrenor principal: Miodrag Perisic     Antrenor secund: Dorin Pintea.
Rezultate: 26.10.2005, Apoel-Poli Mobitelco 76-90; 2.11.2005, Poli Mobitelco-Ironi Elitzur 78-74; 17.11.2005, Poli Mobitelco-Apoel 75-82; 23.11.2005, Ironi Elitzur-Poli Mobitelco 87-97. 
           Sezonul 2006-2007. După revenirea în cupele europene, baschetbaliştii clujeni au continuat parcursul continental şi în sezonul următor, înregistrându-se câteva schimbări în lotul antrenat de acelaşi Miodrag Perisic. În istoria recentă a sportului cu mingea la coş din Cluj, acel sezon a fost cel mai prolific în Europa, echipa atingând faza sferturilor de finală în FIBA EuroCup Challenge, după ce încheiase grupa principală pe prima poziţie, în faţa ciprioţilor de la Keravnos, care au jucat ulterior finala.
Nr.	Nume şi prenume	          Postul    Înălţime     Data şi locul naşterii
4	Miljan Medvedj		PG	1.82	           08.11.1979	Zemun (SRB)
5	Aleksandar Belanovic	FC	2.03	17.09.1977	Belgrad (SRB)
6	Mihai Racoviţan		G	1.83	            28.04.1984	Cluj 
7	Tudor Dumitrescu		GF	1.96	            27.09.1979	Cluj 
8	Paul Chetreanu Don	            GF	1.91	            30.04.1985	Cluj 
9	Levar Cortez Seals		GF	1.95	            31.08.1982	IL (USA)
10	Bruno Roschnafsky	            C	2.06	            04.04.1970	Orăştie 
11	Răzvan Cenean		F	1.97	            21.12.1981	Cluj
12	Ramel Allen			C	2.10	            05.06.1979	NY (USA)
13	Flavius Lăpuşte		FC	2.01	            15.08.1978	Curtea de Argeş 
14	Marcel Dan Ţenter		G	1.84	            26.07.1969	Satu Mare 
15	Mihai Vlad Silvăşan	            F	2.01	            20.01.1985	Cluj. 
Antrenor principal: Miodrag Perisic, Antrenor secund: Dorin Pintea.
Rezultate faza grupelor: 8.11.2006,U-Mobitelco Cluj-BC Boncourt (Elvetia) 83-74;
16.11.2006, Keravnos (Cipru)-U-Mobitelco 95-100; 23.11.2006, BC Brno (Cehia) - U-Mobitelco 64-96; 29.11.2006, BC Boncourt-U-Mobitelco 86-65; 7.12.2006,U-Mobitelco - Keravnos 86-81; 14.12.2006, U-Mobitelco-BC Brno 79-62;
Sferturi de finală. Dubla manşă eliminatorie s-a jucat împotriva ciprioţilor de la Pizzaexpress Apollon Limassol, care s-au impus în ambele meciuri, cu 82-71 în Cipru, şi cu 86-75 la Cluj. Americanul LeVar Seals a încheiat campania europeană cu titlul de cel mai bun marcator al competiţiei (medie de 22,9 puncte/meci, 4,5 recuperări şi 2,1 pase decisive).
            Sezonul 2007-2008. În sezonul urmator, U-Mobitelco a jucat în aceeaşi competiţie europeană, care şi-a schimbat denumirea în FIBA Eurochallenge. Clujenii nu au reuşit să treacă însă în tururile preliminare de grecii de la PAOK Salonic, pierzând ambele manşe, în deplasare (onorant) cu 74-79, şi acasă cu 65-71, pe banca celor de la PAOK aflându-se atunci antrenorul Tab Baldwin, care ulterior va ajunge la Cluj (din luna decembrie 2007).
Lotul de atunci al formaţiei clujene:
Nr.	Nume şi prenume	       Postul Înălţime Data şi locul naşterii
4	Miljan Medvedj		PG	1.82	08.11.1979	Zemun (SRB)
5	Branko Cuic			G	1.97	08.03.1978	Zrenjanin (SRB)
6	Paul Chetreanu Don	            GF	1.91	30.04.1985	Cluj 
7	Ionuţ Mocanu		            C	2.08	27.12.1975	Constanţa
8	Ucechukwu Iheadindu	GF	1.94	29.06.1979	Bucureşti
9	Levar Cortez Seals		GF	1.95	31.08.1982	IL (USA)
10	Răzvan Cenean		F	1.97	21.12.1981	Cluj
11	Zoran Krstanovic		C	2.04	18.07.1982	Sombor (SRB)
12	Sasa Vukas			PF	2.04	27.09.1976	Rijeka (CRO)
13	Flavius Lăpuşte		FC	2.01	15.08.1978	Curtea de Argeş
14	Mihai-Corneliu Popa	            PG	1.82	01.12.1979	Cluj
15	Mihai Vlad Silvăşan	            F	2.01	20.01.1985	Cluj.
Antrenor principal: Miodrag Perisic, Antrenori secunzi: Dorin Pintea, Marcel Dan Tenter.
          Sezonul 2008-2009. U-Mobitelco a continuat şi anul următor în FIBA Eurochallenge, dar a avut acelaşi ghinion ca în sezonul precedent, fiind eliminată în tururile preliminare, de aceasta dată de nemţii de la EWE Baskets Oldenburg, tot în dublă manşă, cu 86-80 (la Cluj) şi 77-72 (în Germania). Valoarea echipei germane s-a văzut la finalul campionatului, când EWE a câştigat titlul în Germania, iar pe plan continental a făcut saltul direct în Euroligă.Pentru clujeni, eliminarea prematură din cupele europene a fost o lovitură puternică la nivelul moralului, ei fiind eliminaţi şi din primul tur al Cupei României, în timp ce în Divizia A au încheiat pe locul cinci. 
Lotul formatiei clujene:
Nr.	Nume şi prenume	     Postul Înălţime	 Data şi locul naşterii
5	Branko Cuic			G	1.97	08.03.1978	Zrenjanin (SRB)
6	Levente Szijarto		G	1.90	15.06.1982	Oradea 
7	Bambale Osby		            PF	2.03	21.05.1986	Virginia (USA)
8	Paul Chetreanu Don	            GF	1.91	30.04.1985	Cluj 
9	Aleksandar Glintic		C	2.08	19.04.1976	Travnik (BIH)
10	Leon Henry			SF	2.02	14.10.1985	Auckland (NZL)
11	Adrian Majstrovich	SF	2.01	09.02.1980	Turangi (NZL)
12	Lon Matthew Gibson	PG	1.93	02.10.1984	Oklahoma (USA)
13	Flavius Lăpuşte		FC	2.01	15.08.1978	Curtea de Argeş
14	Mihai-Corneliu Popa	PG	1.82	01.12.1979	Cluj
15	Mihai Vlad Silvăşan	F	2.01	20.01.1985	Cluj.
În lot au mai venit în returul campionatului Zoran Krstanovic (din Olanda) şi americanul Terrence Roberts (din Israel). Tot în lotul de Divizia A au mai activat trei jucători cu dublă legitimare şi la echipa a doua, Andrei Bercean, Sabin Faur şi Florin Muntean.
Antrenor principal: Thomas Anthony Baldwin, antrenori secunzi: Dorin Pintea, Marcel Dan Ţenter.
             După patru ani petrecuţi în cupele europene, cu apogeul din sezonul 2005-2006 (sferturi de finală), în campionatul 2009-2010, "U"-Mobitelco va lua startul într-o competiţie cu şansa la disputarea mai multor meciuri, Cupa Europei Centrale. Pe banca tehnică vor sta doi foşti jucători la "U", care în sezoanele precedente au fost antrenori secunzi - Marcel Ţenter, care este noul "principal" şi Dorin Pintea, care îl va asista din postura de secund.
Marcel Tenter, antrenor principal: "Este o mare responsabilitate şi totodată o onoare pentru mine să lucrez ca antrenor principal la "U"-Mobitelco. Am acceptat funcţia cu plăcere, mai ales că am jucat şi am avut satisfacţii la această echipă. Sunt conştient că nu va fi uşor, dar am încredere în primul rând în grupul de jucători din acest an, dar şi în fanii echipei, care cred că mă vor susţine şi ajuta. Pentru noi este foarte important şi proiectul echipei de Divizia B, pentru că acolo jucătorii tineri îşi vor câştiga minute pe teren, dar vor fi şi ajutaţi să facă trecerea de la juniorat la seniori. În pragul noului sezon, am câteva cuvinte şi pentru fanii noştri, care au fost loiali totdeauna. Numai cine a intrat la noi în sală poate înţelege ce înseamnă "U" şi numai cine a jucat la "U", poate înţelege spiritul care pluteşte în oraş. "U" este ceva incredibil, în care credem cu toţii şi suntem mândri că vom continua activitatea şi în cadrul clubului Universitatea", a declarat antrenorul Marcel Ţenter. 
             7. Revenirea la clubul-mama. În vara anului 2001, după un sezon în care pe banca tehnică a fost readus Horia Rotaru, echipa masculină de baschet a Universităţii a trecut în mediul privat, secţia părăsind clubul-mamă. S-a numit pe rând BU Poli Carbochim, BU Poli Mobitelco sau U-Mobitelco, reuşind să ajungă de două ori în finala campionatului (2006 şi 2008) şi cucerind o medalie de bronz (2007), chiar în vara în care şi-au încheiat cariera ultimii doi componenţi ai echipei de aur a Universităţii Cluj, Marcel Ţenter şi Bruno Roschnafsky. 
              Finalul lunii iulie din acest an, când echipa s-a reunit pentru campionatul 2009-2010, a fost plin de emoţii şi din alt motiv. După câţiva ani în care a activat în mediul privat, echipa de baschet masculin U-Mobitelco a redevenit "U"-Mobitelco, prin semnarea unui protocol de colaborare cu CS Universitatea. Declaraţiile celor prezenţi cu ocazia anunţului oficial al revenirii echipei la CS Universitatea le redăm mai jos:
Valentina Nica, preşedinte "U"-Mobitelco: "Noi n-am plecat niciodată cu totul de la CS Universitatea, sufletul a fost tot timpul alături de "U". Am revenit într-o familie, care este un mare brand şi pe care îl vom reprezenta în campionat, Cupa României şi cupele europene. Decizia a fost luată într-un moment aniversar şi sper ca împreună vom fi mult mai decişi şi eficienţi în toate activităţile. Prezenţa mea alături de echipă, de 6 ani, i se datorează lui Mircea Cristescu, dar şi faptului că am crezut în tradiţia baschetului masculin clujean".
Ovidiu Vasu, director CS Universitatea: "Sunt foarte bucuros de faptul că echipa se întoarce la CS Universitatea în anul aniversar "U" 90. Baschetul clujean are o tradiţie de 62 de ani, secţia fiind înfiinţată în 1947. Vom avea de acum o echipă puternică, ce va reprezenta şi clubul Universitatea, în campionat, Cupa României şi cupele europene, cu speranţa că va avea rezultate bune. Câştigarea unui titlu naţional în acest an ar fi extraordinară, mai ales că ultimul titlu al clubului nostru a fost adus în 1996, tot de baschetul băieţi. Vom pune şi noi umărul cu tot ce putem. Sunt convins că echipa va continua rezultatele pe care le-a obţinut în ultimii ani, de când s-a desprins de club. Palmaresul a fost doar al clubului până acum, dar acum devine comun. Echipa va beneficia de toate drepturile celorlalte echipe. A fost o discontinuitate de câţiva ani, dar acum echipa revine cu drepturi depline la CS Universitatea".
Mircea Cristescu, preşedinte executiv "U-Mobitelco: "Acest moment în care revenim prin protocolul de colaborare la CS Universitatea ne onorează, o facem la moment aniversar. Poate era şi anul trecut o bună oportunitate, dar cu un moment aniversar, ca şi "U" 90, rar te întâlneşti. Secţia de baschet a CS "U" va fi reprezentată de echipa noastră, e un protocol, prin care rezultatele vor puncta şi pentru echipă şi pentru clubul universitar. Vom juca pe trei fronturi, campionat, Cupa României şi Cupa Europei Centrale”. 
          “U”, eterna iubire.Toate performanţele bashetului masculin clujean din ultimii 15 ani se leagă şi de suportul extraordinar pe care echipele l-au primit din partea fanilor. Indiferent ce şanse au avut favoriţii lor de-a lungul timpului, în fiecare campionat, suporterii clujeni au fost la fel de fideli sportului pe care îl iubesc, au umplut tribunele până la refuz şi, de multe ori, spectacolul creat de ei a fost cel puţin la fel de strălucitor, ca şi cel din teren. “Slavă ţie, studenţie!” s-a auzit totdeauna cu emoţie în “Horia Demian”, atmosfera vibrantă determinând jucătorii care au evoluat la “U” de-a lungul timpului să declare pe bună dreptate că publicul de baschet clujean este unic. Pentru fanii lui “U” nu au existat distanţe, bariere, momente de cădere sau de renunţare. Au rămas lângă echipă până la capăt, uneori cu ochii în lacrimi de bucurie, alteori de tristeţe sau neputinţă, dar fideli iubirii eterne: “U”! Treptat, exemplul lor de implicare totală a fost urmat şi în teren, nu doar de jucătorii autohtoni, ci şi de câţiva dintre cei străini, care au descoperit treptat ce înseamnă spiritul Universităţii. Împreună cu fanii au creat o oază de respect pentru simbolul oraşului, dând cu adevărat sens expresiei - “U”, eterna iubire!
          21 de medalii. Într-un bilanţ ce se cuvine amintit la aniversarea a 90 de ani de existenţă ai clubului Universitatea, baschetul masculin clujean se mândreşte cu câştigarea a trei titluri naţionale (1992 şi 1993 cu "U" Fimaro Cluj, şi 1996 cu "U" SM Invest Cluj), şase titluri de vicecampioană (1959 şi 1962, cu Ştiinţa IMF Cluj, 1991 cu Universitatea Metalul Roşu Cluj, 1994 cu Universitatea Fimaro Cluj, 2006 şi 2008 cu U-Mobitelco Cluj) şi alte 12 clasări pe locul trei al podiumului (1960 şi 1963 cu Ştiinţa IMF Cluj, 1966, 1967, 1970, 1973, 1976, 1977, 1978 cu Universitatea Cluj, 1995 "U" SM Invest Cluj, 1999 cu "U" Carbochim Cluj, 2007 cu U-Mobitelco).           
            La adio…Istoria ultimilor 15 ani în baschetul masculin clujean a fost umbrită, din păcate, de o mare tragedie, petrecută în noiembrie 2007. Cel mai reprezentativ antrenor al şcolii de baschet masculine clujean, Gheorghe Român (59 de ani), şi-a pierdut viaţa într-un tragic accident rutier. Ultimul titlu naţional câştigat de “U” Cluj a fost cel din 1996, an în care pe banca tehnică a stat bosniacul Dragan Petricevici, împreună cu Gheorghe Român. Chiar dacă este ceas aniversar al istoriei de 90 de ani, memoria lui Gheorghe Român trebuie onorată, fiind unul dintre cei care a iubit “U” necondiţionat, până în ultima clipă. Data naşterii: 27 septembrie 1948, Cluj-Napoca. Studii: Liceul nr. 10, Cluj-Napoca, promoţia 1966; absolvent al ICF Bucureşti, promoţia 1970; atestat de antrenor categoria I ( MTS-FRB ), din 1986; doctorat la Academia Naţională de Educaţie Fizică şi Sport. Activitate sportivă: component al lotului naţional de juniori al României, 1966-1967; campion naţional de juniori, 1966-1967; jucător la echipa de baschet “Universitatea” Cluj, 1973-1983, cu care a cucerit de   mai multe ori medalia de bronz în campionatul intern; component al lotului naţional de seniori al României, 1971-1975. Activitate de antrenor: a condus de pe margine “Universitatea” Cluj, campioană a României în ediţiile 1992, 1993 şi 1996 (singurele titluri naţionale din istoria clubului); antrenor al lotului naţional de seniori al României, 1992-1993.  Experienţa profesională şi activitatea academică: profesor-antrenor de baschet la CSS Cluj, 1970-1972; asistent stagiar la Catedra de Educaţie Fizică a Institutului Politehnic Cluj, 1972-1975; asistent titular la Catedra de Educaţie Fizică a UBB Cluj, 1975-1985; antrenor categoria II la echipa de baschet CS “U” Cluj, 1983-1985; profesor CFM (Cultură Fizică Medicală) la Leagănul de Copii de la Oradea, 1985-1986; antrenor categoria I  la “ U” Cluj, 1986-1996; lector la FEFS a UBB Cluj, 1991-1993; din 1994 până în  2004, conferenţiar universitar la FEFS a UBB Cluj; din 2004 - profesor univ. dr. la FEFS a UBB Cluj; curs de management în educaţie fizică şi sport, Universitatea Windeshiem Zwolle-Olanda, 1997; prodecan al FEFS, 1996-2000; decan al FEFS, din 2000 până în 2007; vicepreşedinte al CS “U” Cluj, 1996-1998; director executiv al CS “U” Cluj, din 2002 până în 2007. Distincţii: antrenor emerit, din 1998; Diplomă de Excelenţă a Comitetului Internaţional Olimpic (semnată de Juan Antonio Samaranch), 2001; Medalia de Excelenţă pentru întreaga activitate, 2002. 
           Intre cele două generaţii cu adevărat de aur pe care baschetul clujean le-a avut de-a lungul timpului, una reprezentată de Horia Demian, Meti Rührig, Emerich Vizi, Puiu Albu, Iosif Kun, Mircea Barna, Vasile Zdrenghea sau Adrian Bogdan, în anii `70-`80, care încurca mai mereu calculele “granzilor” Dinamo şi Steaua şi cealaltă, cea din anii `90, echipa magică formată din Ghiţă Mureşan, Horia Rotaru, Mircea Cristescu, Mihai Sinevici, Mihai Ţenter, “Bubu” Roşnavschi, sau “Bobo” Pintea, de trei ori campioană a ţării, legătura între aceste perioade, generaţii, cu adevărat luminoase pentru acest sport, este însuşi Gheorghe Român. El s-a alăturat primelor nume pomenite mai sus, în calitatea sa de pivot al “team”-ului clujean al “Universităţii”, apoi, după încheierea activităţii de sportiv, a devenit antrenorul cu care acelaşi club s-a aureolat cu cele trei izbânzi din campionatul intern. Mulţi dintre colegii săi de echipă au părăsit, în timp, România, dintr-un motiv sau altul. Destinul lui Gheorghe Român a fost altul. Dacă tot a fost să rămână în ţară, a ales calea unei cariere universitare, care i-a permis mai apoi să rămână aproape, în adevăratul înţeles al cuvântului, de clubul care l-a format ca sportiv şi ca om. A fost modalitatea sa de a întoarce serviciile pe care “U” i le-a oferit şi nu se poate spune că nu a reuşit. 
          Revenind la echipa de fete, regretatul secretar de atunci al “Ştiinţei” Cluj, Jenei Nicolae, l-a adus ca antrenor pe Alexandru Şerban, de la “Flamura Roşie” Cluj, care-i era fost coleg de liceu la “Gh. Bariţiu” şi prieten. Acest lucru se întâmpla în toamna anului 1952.
          În anul 1951, echipa de fete “Ştiinţa” Cluj, a devenit campionă universitară , iar echipa de băieţi s-a clasat pe locul doi în aceeaşi competiţie.
	Sub conducere antrenorului Alexandru Şerban, care a transferat la “Ştiinţa” Cluj o serie de jucătoare, echipa de fete s-a calificat, în anul 1953, la turneul final al campionatului republican, care s-a desfăşurat la Oradea, între 4-11 octombrie, în aer liber. Cele 10 echipe calificate din întreaga ţară au fost împărţite în două grupe, urmând ca primele două clasate din fiecare grupă, să dispute turneul final. Cu un coşaveraj mai bun, “Ştiinţa” Cluj reuşeşte acest lucru, în dauna echipelor “Constructorul” Bucureşti, “Flamura Roşie” Oradea şi ICF Bucureşti. Totuşi, echipa pornea ca outsideră în finală, participând, pentru prima dată, la un turneu final, având în faţă echipe consacrate, ca ICO Oradea, favorita finalei, cu cinci jucătoare în lotul naţional, ICF Bucureşti, tot cu cinci sportive în lot, avându-l antrenor pe regretatul profesor Leon Teodorescu şi “Locomotiva” CFR Bucureşti, cu trei fete în lot. 
	În primul joc din finala, echipa noastră pierde la ICF Bucureşti cu patru puncte (34-38), iar a doua zi învinge pe “Locomotiva CFR” Bucureşti cu cinci puncte (42-37).Asadar, finala cu ICO Oradea, care venea cu cinci puncte pozitive, faţă de un punct al echipei noastre. Toată lumea, specialişti, organizatori şi public, erau convinşi că titlul va fi câştigat fără doar şi poate de către ICO, mai ales că juca şi acasă, obişnuită cu terenul şi cu panourile. Dar s-a produs lovitura de teatru: răsturnând toate calculele, sportivele noastre au dat o ripostă dârză adversarelor, le-au surprins cu o apărare agresivă- om la om pe tot terenul, aşa numitul presing, aplicat pentru prima oară pe un teren de baschet în ţara noastră. Această apărare a dereglat tot sistemul de atac şi apărare al adversarelor, le-a sufocat, le-a făcut să comită multe faulte, singura posibilitate de a opri contraatacurile noastre, pornind din intercepţii şi faulte fructificate de fiecare dată. Neţinând cont de atitudinea nedisciplinată a publicului din Oradea, care a venit să sărbătorească victoria echipei lor, echipa noastră a dominat întâlnirea de la cap la cap şi a câştigat cu un scor categoric de 40-28.
	Federaţia de specialitate de atunci (secretar Marcel Friedman), considerând că victoria, cucerirea titlului naţional de către echipa “Ştiinţa” Cluj, a fost numai o întâmplare (şi ca să dovedească acest lucru), a invitat pe cheltuiala federaţiei, numai la trei săptămâni după turneul final, echipa noastră, să participe la un turneu în Bucureşti, un fel de revanşă neoficială. Echipa noastră a acceptat participarea şi a învins la Bucureşti, la scoruri categorice, atât ICF Bucureşti  (51-35), cât şi “Locomotiva CFR” Bucureşti (61-47), câştigând simpatia publicului bucureştean. Sa reamintim numele realizatorilor acestor victorii de excepţie – primul titlu naţional pe echipe adus de “Ştiinţa” Cluj şi oraşului Cluj: Cristea Margareta şi Cristea Elisabeta, Susana Şerban, Elza Gruber Sebestyén, Marta Papp, Ana Albu, Ileana Vinceller Rostaş, Frida Halmágyi, Georgeta Moldovan, Ana Berezky, Eva Kiss, antrenor Alexandru Şerban, care la vârsta de numai 30 de ani- performanţă neegalata până atunci- reuşeşte cu echipa această unică performanţă.
	În anul 1954, echipa de fete “Ştiinţa” Cluj a repetat isprava din anul anterior, câştigând un campionat naţional, disputat pentru prima oară în sistem tur-retur, fără nicio înfrângere – 18 partide , stabilind un record neegalat până în prezent. 
	Echipa a avut aceeaşi componenţă ca şi în anul anterior, la care s-a adăugat Tonela Rădulescu, venită de la ICF Bucureşti, care s-a integrat perfect în stilul de joc al echipei şi prin prestaţia ei a contribuit substanţial la obţinerea victoriilor. Antrenor, acelaşi Alexandru Şerban. 
	Este momentul, credem, să ne oprim câteva clipe asupra unor aspecte nedorite, pricinuite de către Federaţia de specialitate din Bucureşti. Începând cu anul 1954 avea o componenţă formată exclusiv din bucureşteni. Dacă echipa “Ştiinţa” Cluj a reuşit să câştige toata simpatia publicului din Cluj ( mai ales universitar ) şi din întreaga ţară, a arbitrilor şi adversarilor, din păcate nu se poate afirma acelaşi lucru şi despre conducerea de atunci a federaţiei de specialitate din capitală.
	Echipa naţională, alcătuită pentru Festivalul de la Bucureşti nu a avut în componenţă decât o singură sportivă din echipa noastră: Elisabeta Cristea. A urmat o altă hotărâre inexplicabilă a federaţiei, aceea de a nu mai organiza şi de a nu mai participa la întâlniri internaţionale, până în anul 1956, motivând nivelul necorespunzător al baschetului feminin din ţara noastră. Rezultatele acestei hotărâri: pierderea contactului cu baschetul european (internaţional) şi anularea posibilităţilor sportivilor de  a obţine titlul de “maestru al sportului”. Explicaţia: condiţia de a obţine acest titlu, stabilită în primăvara anului 1953, era de a câştiga consecutiv de două ori titlul naţional, condiţie modificată de federaţie, imediat după ce “Ştiinţa” Cluj a câştigat în 1954 a doua oară titlul suprem, adăugându-se clauza: să fi participat la una din întâlnirile oficiale disputate de echipa naţională, întâlniri care nu s-au mai organizat, aşa cum am arătat mai sus.
	Efectele pentru echipa naţională de fete au fost nedorite, pentru că începând cu anul 1956, când au fost reintroduse în cadrul internaţional, participările la competiţiile europene, echipa n-a mai reuşit până în zilele noastre să obţină rezultate, cel puţin mediocre pe plan internaţional.
	În ce priveşte echipa de fete “Ştiinţa” Cluj, activitatea acesteia a fost de asemenea negativ influenţată de hotărârile aduse de federaţie şi de alte şicane aduse la adresa echipei. Pe vremea aceea nu existau cupele europene, nu existau turnee în străinătate ale echipelor de club (chiar dacă se primeau invitaţii, acestea nu mai erau aprobate), titlul de maestru al sportului nu se putea obţine.
	Efectele încep să se vadă în performanţele echipei, care în anul 1955 se clasează doar pe locul patru.
	Componentele echipei, descurajate de felul cum au fost tratate, s-au lăsat de baschet în marea lor majoritate. Neexistând echipe de junioare, şcoli sportive de specialitate, sportivele plecate (majoritatea lor întemeindu-şi familii) nu au putut fi înlocuite şi astfel echipa “Ştiinţa” Cluj este nevoită să se retragă din divizia naţională în anul 1957 când a şi retrogradat de altfel.
	În anul 1956 Federaţia Română de Baschet reia participarea echipei naţionale la întâlnirile internaţionale oficiale.”[footnoteRef:78] [78:  Alexandru Şerban „Aspecte din istoria baschetului clujean”] 

          În 1959, inimosul instructor Mike Iuliu promovează cu fetele din nou, în categoria A şi în scurt timp la “Ştiinţa” se formeză, prin import, un lot extrem de valoros din care se detaşează Pop Rodica, Anca Demetrescu, Sanda Dumitrescu, Bugar Clara, Jujescu Virginia, Horváth Ildiko, Wagner Magdalena şi altele. Conduse de antrenorul Geleriu Vasile, ele concureză ani de-a rândul la locuri fruntaşe. Din păcate, nici această echipă nu a reuşit să-şi păstreze competenţa pe o perioadă mai îndelungată.
	Un alt document inedit este cel care reliefează activitatea de antrenor de baschet la “U” Cluj (echipa feminină şi cea masculină) a profesorului Vasile Geleriu, unul din cei care a adus servicii deosebite clubului în cele doua decenii de activitate neîntreruptă. Referindu-se la echipa feminină, pentru a continua evenimentele descrise până acum de antrenorul Alexandru Şerban, să urmărim această fişă de competiţie: „Geleriu Vasile, profesor la Şcoala sportivă din Braşov unde a obţinut cu elevii pregătiţi de el locul I în 1959 şi locul II la campionatele naţionale şcolare de băieţi şi respectiv de juniori în acelaşi an, dă concurs în anul 1960 şi ocupă postul de asistent la catedra de educaţie fizică a Universităţii Babeş-Bolyai Cluj şi antrenează concomitent echipa feminină de baschet a Clubului „Ştiinţa” care reintrase în acel an în divizia A a campionatului de baschet.”
1960- Dintre jucătoare făceau parte: Rodica Pop Demian, Clara Bugar, Virginia Jujescu, Margareta Szilágyi.
1962- locul II în campionatul diviziei „A” : Anca Demetrescu, Erika Brekner, Maura Pop, Ana Márton, Doina Ungur, Cecilia Arif Ahmet, Margareta Szilágyi, Ildiko Horváth, Sanda Dumitrescu, Magda Godri, Simona Ionescu, Olimpia Dumitru, Magdalena Wagner.
1966- locul III în campionatul diviziei A: Maura Pop, Marcela Topor, Carmen Britzki, Ildiko Horváth, Ana Márton, Susana Kiss, Marilena Lazăr, Doina Rizescu, Magdalena Wagner, Iuliana Seres, Olimpia Păcuraru.
1967- locul III în campionatul diviziei A: Carmen Britzki, Ildiko Horváth, Marcela Topor, Doina Rizescu, Iuliana Seres, Susana Kiss, Magdalena Wagner, Maura Pop, Olimpia Păcuraru, Ana Márton.
1966- locul I la finalele campionatelor naţionale universitare: Maura Pop, Marcela Topor, Carmen Britzki, Doina Rizescu, Olimpia Păcuraru, Doina Ungur.
	Dintre jucătoarele de la „Ştiinţa”, respectiv „Universitatea” Cluj între anii 1960- 1972 au fost componente în echipa naţională de senioare: Jujescu Ferariu Virginia, Pop Demian Rodica, Dumitrescu Sanda, Ildiko Horváth, Magdalena Wagner, Rizescu Doina, Demetrescu Anca, Păcuraru Neţa Olimpia, Popa Maura, Godri Magdalena etc.
1969- echipa retrogradează în divizia B
1972- Universitatea va fi unificată cu AŞA Cluj şi promovează din nou în divizia A sub conducerea  antrenorului Nicolae Martin, sub conducerea căruia echipa „U” va câştiga mai multe titluri    de campioană naţionala  în deceniul următor.  În campionatele ce-au urmat, echipa a ocupat în ordine locurile 6, 6, 8, 6, 5, 5, şi locul 7. Cu două excepţii, echipa s-a situat în prima jumătate a clasamentului.
             Iată un scurt material din acea perioadă: “Discutând cu antrenorul Nicolae Martin, cel care se ocupa de pregătirea echipei, valorosul   tehnician ne-a relevat că printre obiectivele  prioritare pentru viitorul campionat se numără completarea lotului cu 5-6 sportive tinere, de valoare şi de perspectivă, care să determine realizarea dublului scop propus: întinerirea echipei, respectiv creşterea combativităţii ei mai ales în apărare, unde s-au manifestat cele mai serioase carenţe. În continuare vă prezentăm lotul echipei:
                 DOINA  PRĂZARU-MATHE (născută în 1952, înălţime 1,82 metri), profesoară de cultură   fizică medicală. Provine de la Rapid. La „U” joacă din 1973. Este căsătorită cu Ştefan Mathe, din echipa masculină de baschet. În ultimii trei ani este coşgetera  echipei, marcând 2.020 puncte. Este componentă de bază a lotului  României.
                 GHEORGHIŢA BOLOVAN ( 1995 - 1,87 ), profesoară de cultură fizică medicală. A venit la Cluj-Napoca în 1977 de la C.S.U. Galaţi. Este pivotul principal al echipei, are calităţi fizice deosebite, cu precădere fiind o foarte bună apărătoare şi recuperatoare. Este componentă a lotului olimpic al  României.
                MĂNDICA CIUBĂNCAN ( 1956 - 1,82 ), profesoară de educaţie fizică. Originară din Dej. În actualul campionat a marcat o evidentă creştere valorică marcând 588 de puncte ( locul doi la coşgetere în echipă ). Este şi ea camponentă a lotului olimpic al  României.
                FLOAREA ANCA ( 1948 - 1,70 ) este o originară din Satu Mare. După absolvirea studiilor la I.E.F.S Bucureşti a venit la Cluj-Napoca, funcţionînd ca profesoară de educaţie fizică. Este căsătorită cu Dan Anca, din echipa de fotbal „U”. Este conducătoarea de joc a echipei.
                VICTORIA MARIANA MERCA ( 1954 - 1,69) provine de la C.S. Şcolar Cluj-Napoca  (unde a pătruns tainele baschetului sub conducerea prof. Horea Pop ). Este profesoară de educaţie fizică. În echipă joacă pe extremă.
                ADRIANA  MANGU ( 1960 - 1,77) provine şi ea de la C.S. Şcolar Cluj-Napoca. Este elevă la Liceul „E. Racoviţă”.
               NICOLETA COSTINESCU ( 1958 - 1,81) originară din Iaşi, este studentă la Institutul politehnic , facultatea de construcţii.
              HEIDEMARIE SCHUSTER ( 1958 - 1,72) este originară din Mediaş. Este studentă la Facultatea de matematică.
              CORNELIA VLAD ( 1958 – 1,69), originară din Constanţa, este studentă la Institutul politehnic, facultatea de construcţii.
                NICOLAE MARTIN, antrenorul echipei, şi-a început activitatea în 1960 la C.S. Şcolar : în 1962 a trecut la A.S.A iar din 1972 este la „U”. Actualmente este şi antrenor secund al lotului olimpic al Românieia . În activitatea sa a promovat în echipa naţională pe următoarele sportive : Elisabeta Csegezi, Ildiko  Sipos, Doina Rimbaş şi Doina Rusu precum şi pe actualele componente ale lotului. Conducând  echipa naţională a câştigat în 1978 Cupa „Mării Negre „, precum şi turneul dotat cu marele premiu al lalelelor, desfăşurat anul trecut la Roterdam ( Olanda). “
              Trei oameni vor marca destinul echipei feminine universitare de baschet în acest răstimp : Vasile Geleriu, Nicolae Martin şi Horia Pop. Vi-i prezentăm în ordinea intrării lor în scenă.
Vasile Geleriu :  îşi găseşte loc, cu suficiente temeiuri, printre marii şi devotaţii oameni de sport care şi-au făcut din „U” o a doua familie. Nu doar rezultatele muncii sale, profesionalismul probat în cei 25 de ani de antrenorat la secţia de baschet a lui „U”, între 1960-1985, aproape egal împărţiţi între echipa feminină, pentru început, şi cea masculină, în finalul activităţii sale, îi conferă aceste aprecieri: ci şi altceva, la fel de important şi preţios; anume, calitatea sa umană, trăsăturile deosebite ale caracterului său, recunoscute şi apreciate de sportivi, colegi, prieteni. Loialitatea, spiritul de colegialitate, corectitudinea sunt numai câteva dintre acestea. Îi erau străine invidiile şi atitudinile emfatice. Sfida imposturile; fire deschisă, îşi asuma cu luciditate riscurile unor atitudini ce-i puteau aduce adversităţi, uneori. Absolvent al I.C.F.-ului din Bucureşti, promoţia 1955, este repartizat la Braşov. Aici, în cadrul Şcolii sportive se ocupă de depistarea, iniţierea şi pregătirea tinerilor elevi pentru secţiile de baschet ale şcolii, obţinând rezultate dintre cele mai bune în această activitate. În anul 1960, ocupă prin concurs postul de asistent la Catedra de Educaţie Fizică a Universităţii clujene. În acelaşi an, este numit antrenor al echipei de baschet de fete, ce activa în divizia A. Debutant la cârma unei divizionare A, va porni la drum înarmat cu o dorinţă imensă de a se impune, de a conduce echipa spre performanţe de vârf. Dovedind largi posibilităţi de perfecţionare, reuşeşte ca în scurt timp să reînoade tradiţia baschetului feminin performant ce cu 6-7 ani în urmă îşi trecea în palmares primele două titluri de campioană naţională. În cei 12 ani ai activităţii sale la conducerea tehnică a echipei, obţine rezultate bune şi foarte bune. În clasament echipa va ocupa un loc II, 2 locuri III, precum şi alte locuri fruntaşe, numeroase victorii în întâlnirile cu echipele pretendente la titlu. Multe din jucătoarele sale vor îmbrăca tricoul echipei naţionale: Virginia Jujescu, Rodica Pop, Sanda Dumitrescu, Magdalena Wagner, Ildiko Horvath, Anca Demetrescu, Maura Popa, Magdalena Godri, Doina Rizescu, Olimpia Păcuraru. El însuşi va fi o vreme antrenor la echipele naţionale de junioare şi senioare. Din păcate, încheierea activităţii lui Vasile Geleriu la echipa de baschet fete va fi mai puţin fericită. Criza de efectiv declanşată de procesul schimbării generaţiilor, ce apărea periodic mai în toate secţiile clubului, se va abate şi asupra acesteia: la sfârşitul campionatului 1969/70 retrogradează în divizia B şi vreme de două campionate, 1970/71 şi 1971/72, nu are forţe să-şi reia locul în prima divizie. În 1972, echipa „U” fuzionează cu cea a Asociaţiei Sportive Armata Cluj, divizionară A, antrenată de Nicolae Martin. Vasile Geleriu va prelua, începând cu sezonul 1972/73, echipa masculină de baschet a lui „U”, ce avusese până atunci în frunte pe dr. Mircea Bugnariu. A caştigat de 5 ori locul III în divizia A  de baschet masculin.
Nicolae Martin.  Un om providenţial pentru destinele echipei feminine de baschet, se poate spune. Aşa cum s-a arătat, fuziunea „U”-A.S.A. Cluj s-a realizat în 1972, echipa astfel rezultată va activa în cadrul clubului „U”, având ca antrenor pe Nicolae Martin. Cu condiţii mai bune de pregătire, cu un lot ce se va rotunji valoric, echipa va obţine curând rezultate încurajatoare, dar afirmarea deplină va veni ceva mai târziu. Abia spre sfârşitul anilor 1970 se va închega o echipă al carei joc va prefigura marile performanţe de mai târziu. Nicolae Martin, un meseriaş experimentat, ştia prea bine cum se construieşte o echipă competiţivă, ştia pe ce pedale să apese; ambiţios şi el, stăpânit total de gândul făuririi unei mari echipe, se dedică trup şi suflet realizării acestui îndrăzneţ proiect. Îl vom vedea cu toţii realizat în anul 1981, când echipa de baschet feminin a lui „U” cucereşte, după 27 de ani, cel de-al treilea său titlu de campioană naţională, în luptă cu Politehnica Bucureşti, Voinţa Braşov, Voinţa Bucureşti, Comerţul Târgu Mureş şi Crişul Oradea, în cadrul unor turnee pe grupe valorice.
Iată numele jucătoarelor acestei prime reuşite: Floarea Anca, Doina Mathe-Prăzaru, Mariana Merca, Măndica Ciubăncan, Viorica Jurcă, Virginia Popa, Adriana Mangu, H. Adăscăliţei, El. Czegledi, S. Lukasy, Ad. Tarniţa, I. Macavei, D. şi C. Persache. În campionatul următor, 1981/82, avea să-şi facă prezenţa în echipă acea extraordinară jucătoare venită de la Braşov şi căreia echipa Universităţii îi datorează enorm: Magdalena Pall. Şi, de aici, cu o întrerupere de un sezon, 1982/83, succesele se vor ţine lanţ, spre bucuria publicului, mândria clubului şi a oraşului şi satisfacţia celor ce vegheau şi sprijineau activitatea acestei echipe. Imbatabilă şi după plecarea Magdalenei Pall-Jerebie, care va lăsa aici, la Cluj, partea sa de contribuţie la stabilirea acelui record de neegalat – 12 titluri naţionale – seria fastă a rezultatelor echipei avea să continue. Antrenorul Nicolae Martin se va „abate”, o vreme bună, şi pe la conducerea echipei naţionale de senioare, notabile fiind şi rezultatele obţinute cu aceasta.
Trebuie să alăturăm însă celor doi de mai sus, şi pe mai tânărul antrenor, prof. Horia Pop, secund, un timp, al lui Nicolae Martin, care a mai adăugat, în nume propriu de astă dată, între 1991/1994, ultimele două titluri faimoasei serii de douăsprezece; colaboratoare fiindu-i prof. Elena Popescu. Dar nu acesta este, considerăm noi, mai marele merit al prof. Horia Pop în baschetul feminin clujean. Încheindu-şi activitatea de jucător divizionar A, începe o muncă ce până la urmă se dovedeşte a fi adevărata sa chemare: aceea, atât de pretenţioasă, de instruire şi formare a tinerelor jucătoare. Se dedică acestei munci cu pasiune, o cooptează şi pe prof. Elena Popescu în colectivul de lucru, şi începe producţia pe bandă rulantă de jucătoare ce vor completa sistematic lotul echipei mari. Cine nu ştie că Aurora Dragoş, Tünde Enyedi, Ildiko Manasses, Simona Musat şi multe alte titulare ale echipei mari i-au fost  eleve şi că el le-a predat a.b.c.-ul baschetului?
         Echipa debutează în 1981 în cupele europene cu un scor fluviu: 108-26 cu Sporting Atena (acasă) şi 84-49 (deplasare) în primul tur al Cupei Campionilor. În turul doi, „U” câştigă cu Southgate Technical College Londra 83-77 (deplasare) şi 107-69 (acasă). În continuare „U” face parte din grupa A alături de Steaua Roşie Belgrad, Minior Pernik şi Ceramica Treviso, ocupând ultimul loc. În 1984, „U” joacă în primul tur cu Beşiktas Istanbul câştigând cu 73-43 (acasă) şi 78-48 (deplasare). În turul doi, întâlneşte formaţia Stade Francais Paris, cu care pierde în deplasare (58-77) la o diferenţă mai mare faţă de meciul câştigat acasă (82-73) şi nu se califică mai departe. 
         Paralel cu succesele interne, Universitatea devine o formaţie tot mai puternică şi în CCE, reuşind două calificări consecutive (1986 şi 1987), în sferturile de finală ale competiţiei. La prima încercare, „U” a ratat calificarea în semifinale, doar datorită coşaverajului, terminând la egalitate de puncte în grupa A cu echipa italiană AC Primigi Vicenza (câştigătoare de 5 ori a Cupei Campionilor Europeni între 1983 şi 1988). Traseul echipei „U”, în acel an, a fost: în primul tur, câştigă cu Elizur Tel Aviv 87-63 (acasă) şi 90-69 (deplasare); în turul doi, după înfrângerea din deplasare de la Tungsram Budapesta, cu scorul de 66-84, „U” căştigă acasă cu scorul de 86-61 calificandu-se în grupe. Din grupa A, mai făceau parte Partizan Belgrad şi Levski Sparta Sofia. Rămân în memoria iubitorilor baschetului clujean victoriile de pe teren propriu cu Levski (85-77), Partizan (87-71), dar mai ales victoria de renume cu Primigi (76-72), echipă care va câştiga în acel an finala cu Agon Dusseldorf cu 71-57. În 1987, „U” Cluj termină din nou pe locul trei, tot în grupa A, în sferturile de finală, reîntâlnindu-le pe Vicenza şi Partizan, dar şi pe campioana URSS, Dinamo Novosibirsk. Singura victorie a clujencelor este realizată împotriva iugoslavelor (96:84), fiind întrecută de celelalte două formaţii care ulterior au disputat finala  competiţiei, Primigi Vicenza şi Dinamo Novosibirsk (86-73).
	Între anii 1981- 1987, echipa feminină de baschet „U” Cluj a cucerit 5 titluri de campioană naţională şi a jucat, asadar, o semifinală în Cupa Campionilor Europei. Echipa era formată din Magdalena Páll- Jerebie, Doina Prăzaru, Floarea Anca, Mariana Bagiu, Gheorghiţa Bolovan, Gabriella Kiss, Aurora Dragoş, Enyedi Tünde, Manasses Ildiko.
	Alături de antrenorul Nicolae Martin, se remarcă talentatul şlefuitor de talente junioare, mai apoi şi antrenor al senioarelor Horea Pop, precum şi membrii secţiei: Ioan Proinov şi ing. Lupău. 
	Ştafeta acestei generaţii de baschetbaliste clujene de excepţie a fost preluată de un lot deosebit de valoros pentru perioada anilor 1989- 1994, formată din : 1. Dragoş Aurora; 2. Kiss Badiu Gabriela; 3. Moroşanu Daniela; 4 Kamiska Ioniţa; 5. Cocârlan Ioana; 6. Simion Svetlana; 7. Popa Virginia; 8. Enyedi Tünde; 9. Manasses Ildiko; 10. Misăilă Paula; 11. Muşat Simona; 12. Geleriu Georgiana; 13. Diacenco Delia; 14. Velicica Daniela; 15. Pop Ramona. Antrenori: N.Martin, Horea Pop, E.Popescu.
            Din 1992 Horia Pop, care a fost desemnat antrenor emerit datorită rezultatelor de excepţie de la junioare, devine antrenor principal la echipa de senioare, semnând ultimele două titluri cucerite de către „U” şi cel de al zecelea consecutiv. După 1993 urmează un regres la nivelul rezultatelor. Până în 1996, echipa mai ajunge în finală, dar pierde în faţa echipelor din Arad şi Târgovişte. După Horia Pop, echipa este antrenată de Elena Popescu, iar din 1999 de fosta mare jucătoare a echipei, Magdalena Pall-Jerebie, care reuşeşte, în 2003, locul doi, după accederea în finală, pierdută însă cu scorul general de 2-3 împotriva echipei Livas Târgovişte şi un loc 3 (2004). În sezonul următor „U” a revenit în cupele europene după o pauză de un deceniu, însă nu a reuşit să obţină nicio victorie în cadrul grupei C din FIBA Europe Cup.
  Iata loturile echipei de baschet feminin în perioada 1959 – 1993 :
 În anul 1959, echipa promovează în divizia A, sub conducerea lui Iuliu Mike. Lotul: R. Pop, Bereczki, Mike, Bugar, Hirsch, Baradi, Papp, Winczeller. 
1960 – R. Pop-Demian, Clara Bugar, V. Jujescu, M. Szilagyi, A. Demetrescu, S. Dumitrescu, Il. Horvath, M. Wagner, Enea.
1962-64 – M. Gödri, S. Dumitrescu, E. Brechner, Il. Horvath, A. Demetrescu, M. Popa, M. Wagner, R. Pop-Demian, V. Jujescu, A. Marton, D. Ungur, C. Arif Ahmet, M. Szilagyi, S. Ionescu, O. Dumitru, Demianschitz.
1965-69 – M. Wagner, M. Popa, D. Rizescu, V. Pop, A. Marton, Il. Horvath, I. Sereş, A. Wagner, Ol. Păcuraru, A. Moţiu, Britzki, M. Topor, S. Kiss, Cl. Dobri, I. Iacob, A. Verzar, V. Hăurleţ, M. Covalcic, G. Vanea, M. Aramă, A. Dobri.
Locuri ocupate în clasament: camp. 1962 – locul al II-lea, camp 1965/66 – locul al IV-lea, camp. 1966/77 – locul al III-lea, camp. 1967/68 – locul al III-lea, camp. 1969/69 – locul al V-lea.
În anul 1972, „U” fuzionează cu A.S.A. Cluj, antrenor Nicolae Martin. Noul lot: L. Lazăr, E. Farkas, C. Călinescu, A. Neţa, S. Pop, A. Farkas, Il. Petruşca, L. Jichişan, V. Moraru, M. Merca, I. Szekely.
Lot 1974-77: V. Moraru, D. Prăzaru-Mathe, Il. Portik-Szekely, Fl. Anca, E. Farkas, M. Merca, A. Farkas, M. Perde, L. Lazăr, Fernea, Covaci, Bartoş, Mico, Asztalos, Pop, Lucaciu, Neţa.
Lot 1977-80: M. Merca, Pop, Moraru, Ciubăncan, Marton, Anca, Prăzaru, Asztalos, Bolovan, Mangu, Vlad, Schuster, Farkas.
Echipa participă în această perioadă (1972-1980) în campionatul diviziei A, grupa valorică I-VI. În anul 1980/81 cucereşte primul titlu de campioană (al treilea, după cele două obţinute în anii 1953 şi 1954) din seria celor 12 ce-i vor aduce celebritatea. Redăm lunga listă a jucătoarelor care în cei 12 ani de supremaţie au îmbrăcat tricourile de campioane, precum şi numărul de titluri ale fiecăreia:
Camp. 1980/81: Fl. Anca, 2; D, Prăzaru-Mathe, 2; M. Merca, 4; M. Ciubăncan, V. Jurcă,2; V. Popa, 11; Adr. Mangu, 3; H. Adăscăliţei, E. Czegledi, 4; S. Lukasz, 3; Adr. Tarniţa, I. Macavei, D. Persache, C. Persache.
Camp. 1981/82: M.Pall, 5; G. Bolovan, 3; A.M. Kirr, 2; V. Moraru, H. Schuster, 2.
Camp. 1983/84: G. Kiss-Badiu, 9; A. Dragoş, 10; S. Şandor, 4; C. Costanaşiu, 5; T. Enyedi, 7; A.M. Steriu.
Camp. 1984/85: G. Mărgineanu, 3; Il. Manasses, 9; Mioara Radu.
Camp. 1985/86: P. Misăilă, 6; M. Vigh, 3; D. Dragoste, 8; A. Şerbănoiu, 3; M. Vereş, 3.
Camp. 1986/87: S. Morar-Muşat, 7; A. Böyte, M. Cociş, D. Moroşan, 7; G. Geleriu, 7;
Camp. 1987/88: fără nume noi.
Camp. 1988/89: S. Simion, 5; I. Cocârlan, 5.
	Camp. 1990/91: D. Racka, 3; I. Kaminska, 3; L. Tulbure, 2, D. Velicica .
	Camp. 1991/92: R. Pop, 2.
	Camp. 1992/93: A. Anghel.
	Iată şi un clasament al jucătoarelor după numărul de titluri obţinute: I. Virginia Popa, 11; II. Aurora Dragoş, 10; III. Gabriela Kiss-Badiu, 9; Ildiko Manasses, 9; IV. Delia Dragoste, 8; V. Tunde Enyedi, 7; D. Moroşan, 7; Simona Morar-Muşat, 7; Georgiana Geleriu, 7; VI. Paula Misăilă, 6; Carmen Costanasiu, 6; Anca Serbanoiu, 6; VII. Magdalena Pall, 5; Svetlana Simion, 5; Ioana Cocârlan, 5.	
           

       
  
          Capitolul 2 
          HANDBAL
        
	 
           În anul 1935, prin strădania profesorului Onoriu Cheţianu, ia fiinţă prima echipă masculină de handbal în 11 la Cluj: Universitatea Cluj. Aceasta va susţine numai jocuri amicale, în centre în care handbalul era deja cunoscut: Mediaş, Sibiu, Sighişoara. Dintre jucătorii echipei de atunci, amintim pe: A. Ştefan, T. Cernăuţeanu, Titus Capeţianu, Măgheruşan, Sabin Novac. În preajma războiului ea se va desfiinţa.
	În toamna anului 1948, Huniade Anton, student la Facultatea de Agronomie, încropeşte o echipă de hanbal în 11, adunând, de prin facultăţi, 25-30 de studenţi. Pentru scurtă vreme echipa este antrenată de dr. Cheţianu. În anul 1949, întărită cu noi jucători studenţi, echipa se înscrie în campionatul de calificare pentru divizia A. Tentativă nereuşită, dar reluată în 1950 şi încununată de succes. Iată numele jucătorilor care au reuşit această performanţă: Taropa Tiberiu, Brotea Gavril, Breckner Otto, Cosma Enea, Giurgiu Emil, Videa Emil, Egyed Alexandru, Tőrők Ştefan, Kessler Hans, Nagy Alexandru, Gothárdt Dionisie, Soó Alexandru, Körödi Ion, Pivaru, Galoş Alexandru, Secui Ion, Stan Ioan.
	Primul preşedinte al Secţiei de handbal a fost prof. Ion Stamate, primul antrenor oficial, Lukács Iosif. Au mai antrenat echipa Aurel Encuţescu şi Francisc Monis.
	Destinul echipei „Ştiinţa”, în confruntarea cu cele mai bune echipe din ţară, a fost zbuciumat. Tinerii studenţi clujeni, neavând experienţa colegilor din alte centre (Bucureşti, Timişoara etc.), nu se ridică la valoarea acestora. Deşi echipa avea antrenori pricepuţi (amintim pe prof. Aurel Encuţescu şi  pe Monis Francis) şi va da chiar lotului naţional câţiva jucători (Videa, Brotea, Gothárd, Nagy şi Tőrők), ea va retrograda în divizia B, apoi, prin anii 1956-1957, se va dizolva şi va dispărea din activitatea competiţională.
	Cu aceasta se termină practic activitatea la handbal în 11. El va fi înlocuit cu handbalul în 7, mai dinamic, mai accesibil, mai spectaculos, cu posibilităţi mai mari de evoluţie. Primele echipe de handbal în 7 se înfiinţează în anii 1959-1960.
           Acestea participă la competiţiile oficiale Cupa de iarnă şi Cupa Sportul Popular. În 1961, ia parte la campionatul de calificare cu următorul lot: Radu, Dorin Almăşan, Zeriu, May Gunther, Pop Elekes, Mokes Volker, Hnat II, Cornel Neamţu, Stelian Coman, Neguleasa. Antrenor, Titus Lobonţ, student la medicină. Echipa îşi continuă tentativele de promovare, având în lot noi jucători: Vătafu, Franschy, Opreanu, Petru Pop, Tiberiu Prişcu, Ştefan Boeru, Rizescu, Kiraly, Gyarfas.
	Începând cu anul 1961, echipa are la conducerea tehnică pe profesorul Romeo Sotiriu. Tentativele de promovare din campionatul regional în divizia B sunt ratate an de an, dar anul 1964 aduce profesorului Sotiriu şi elevilor săi (mai precis, studenţilor săi) primul succes: promovarea în divizia B a campionatului naţional. Această performanţă a fost obţinută în urma câştigării turneului de calificare din oraşul Victoria. Iată lotul pe care antrenorul Romeo Sotiriu l-a avut la dispoziţie: Sergiu Vătafu, Karacsony Carol, Franschy Hans, Dorin Almăşan, Möckesch Volker, Bartmes Dieter, Ştefan Oprean, Petru Pop, Rolf Speck, Darai Zoltan, Tiberiu Prişcu, Lucian Albu, Sabin Burcă, Stelian Coman. 
	Experienţa competiţională căpătată, dar mai cu seamă profesionalismul şi ambiţia prof. Romeo Sotiriu, care îşi va dirija eforturile spre a crea o echipă performantă, vor asigura premizele realizării unui alt mare pas: participând în campionatul 1966/67 în seria studenţească a diviziei B, o câştigă detasat, promovând astfel în divizia A. Lotul: Konert Dieter, Sergiu Vătafu, Petru Albu, Roth Dieter, Gheorghe Răzor, Speck Gűnther, Constantin Panţâru, Reich Udo, Palko Ioan, Schwartz Holger, Darai Zoltan, Mihai Redeş, Dorin Paznicu, Simion Isac, Virgil Oană, Zamfir, Raul. Este meritul incontestabil al jucătorilor, dar şi al profesorului lor, care a înţeles, dar a şi acţionat pentru a alătura ideii de performanţă, cerinţele majore ale realizării ei: implicarea totală a jucătorilor, dăruire şi disciplină perfectă, acceptare a sacrificiilor.
	Alături de acest prim mare succes, în primăvara anului 1967, „U” Cluj îşi va înscrie în dreptul numelui său, un altul: câştigarea Cupei F.R. Handbal, într-un turneu de 4 la Braşov, alături de Dinamo Braşov, Dinamo Bacău şi Universitatea Bucureşti.
	Echipa a obţinut câteva rezultate foarte bune, dintre care amintim ocuparea locului III în campionatul naţional 1968-1969, precum şi câştigarea de două ori consecutiv (1967 şi 1968) a Cupei României. Handbaliştii clujeni au susţinut de asemenea numeroase jocuri internaţionale în ţară sau peste hotare. Trei dintre componenţii echipei (Tudosie C-tin, Chircu Ioan, Stuparu Paul) au făcut parte din echipa universitară a României care la Lund (Suedia), în 1973, a câştigat titlul mondial studenţesc. Echipa a fost antrenată de prof. Eugen Trofin. Numeroşi componenţi ai echipei „U” Cluj au făcut parte din loturile  olimpic, universitar, de juniori sau au făcut parte din echipe puternice ale ţării. Amintim doar pe Panţîru C-tin, Tudosie C-tin, Oros Iosif, Slavici Mihai, Keil Gh., Chircu Ioan, Palko, Răzor Gh., Negovan Ioan, Roth Dieter, Oană Virgil, Iancu Adrian, Speck G., etc.
	La prima participare în campionatul Diviziei A, echipa”U” ocupă locul V. Un bilanţ absolut pozitiv, nu numai prin realizarea acestor performanţe, dar şi prin calitatea jocului prestat şi impunerea în plan naţional a unor jucători. Sunt promovaţi, astfel, în lotul lărgit al naţionalei, jucătorii Roth Dieter şi Speck Gűnther.
	Anul 1968 aduce din nou în vitrina echipei Cupa F.R. de handbal, câştigată în întrecerea cu Dinamo Bacău, Poli Timişoara şi campioana naţională şi câştigătoarea Cupei campionilor europeni din acel an, Steaua Bucureşti. Jocul din finală cu Steaua reconfirmă bunele aprecieri asupra valorii echipei. Ea domină tehnic, tactic, dar ceea ce a impresionat şi a fost determinant în obţinerea victoriei, au fost ambiţia şi dorinţa de victorie. Este factorul asupra căruia profesorul Sotiriu va insista permanent, iar rezultatele vor confirma realizările în acest plan. Oana, Pantiru, Roth, Speck, Darai, vor puncta pentru clujeni în acest meci de referinţă, câştigat cu 19-18.
	Ediţia 1968-1969. Locul 3 în clasament (medalii de bronz, deci) şi reeditarea performanţei, în campionatul 1969-1970. Din nou jocuri spectaculoase şi evoluţii de înalt nivel tehnico-tactic. Este rândul jucătorilor Oană V. şi Panţîru C. să sporească prestigiul echipei, fiind convocaţi la lotul naţional de tineret. În continuare, echipa ocupă următoarele locuri în clasament: ’70-’71 – locul 4, ’71-’72 – locul 5, ’72-’73 – locul 5, ’73-’74 – locul 6, ’75-’76 – locul 6, ’76-’77 – locul 10, ’77-’78 – locul 7, ’78-’79  – locul 7.  Aici îşi încheie activitatea ca antrenor al echipei de handbal, profesorul Romeo Sotiriu, activitate apreciată unanim ca excepţională. Aceasta ca urmare a rezultatelor obţinute în competiţiile interne, mai întâi, dar şi a calităţii jocurilor prestate, imprimând echipei o concepţie modernă de joc. Ca o recunoaştere a valorii sale, Federaţia Română de Handbal îi încredinţează pregătirea echipei naţionale universitare, pe care o va conduce la câştigarea titlului mondial în 1973 şi echipei naţionale de tineret, care va ocupa locul I în Cupa ţărilor latine, în 1971.
	Din rândul jucătorilor pregătiţi la club de profesorul Sotiriu vor fi selecţionaţi şi se vor impune la echipele naţionale: Schobel S. şi Tudosie C. – medalii olimpice, Tudosie C. – campion mondial, Speck G. – campion mondial de tineret, Schobel S., Tudosie C., Chircu I., Stuparu Paul – campioni mondiali universitari.
	Bogat a fost şi calendarul internaţional al jocurilor amicale susţinute de „U”: turnee în Iugoslavia, Cehoslovacia,  R.F.Germania, R.D. Germania, Polonia, peste tot cu rezultate bune în compania unor echipe de renume în handbalul european.
	Demn de remarcat este faptul că echipa „U”, fiind prin excelenţă studenţească, lotul de jucători era supus fluctuaţiei an de an, absolvenţii facultăţilor clujene luând drumul altor centre handbalistice unde problemele socio-profesionale erau mai uşor rezolvate. 	Iată componenţa pe cicluri de 3-4 ani a loturilor din care antrenorul şi profesorul Romeo Sotiriu şi-a alcătuit echipele: 
1. Albu P., Negovan I., Roth D., Speck G., Petri H., Oană V., Palko I., Răzor Gh., Panţîru C., Reich U., Redeş M., Barai Z., Isac S. (anii 67-70).
2. Szlávits M., Keil Gh., Iancu A., Schobel S., Chircu I., Tudosie C., Capră V., Stuparu P., Sajgo A., Popa S., Schmidt O., Bürger H., Oros I., Udrea A., Kaumert N. (anii 70-74).
3. Szlávits M., Szász B., Rus A., Jurcă L., Dan P., Voik Klaus, Zamfirescu C., Tătaru Fl., Sobec Gh., Mircea C., Avram V., Marian G., Căldare C. (anii 76-79).
	Tuturor celor de mai sus şi altora care, poate, nu şi-au găsit numele printre cei numiţi, profesorul Romeo Sotiriu le-a mulţumit pentru a-l fi înţeles în intenţiile şi eforturile sale de a crea echipe valoroase, de a-l fi ajutat să îşi realizeze obiectivele şi ţelurile cărora s-a consacrat.
	Nu se poate uita nici numele multor oameni care i-au stat alături în munca sa de antrenor-educator: prof. Lucaciu Titus, prof. Comănaru Gh., prof. Pic Gheorghe, dr. Coldea Viorel, domnii Maior Liviu, Mureşan Nicolae, Marina M., Simuţ I. şi mulţi alţii.
	August 1979 – Om nou la conducerea tehnică a echipei. Acesta este profesorul Gheorghe Zamfir. Ce-l recomanda pentru ca, atât conducerea clubului cât şi a secţiei, să-l investească cu această mare răspundere? Fişa lui personală arată astfel: antrenor la C.S.S. Viitorul. Tehnician cu rezultate dintre cele mai bune în activitatea cu juniorii. Medalii şi locuri fruntaşe în campionatele de juniori I şi II, jucători pregătiţi şi selecţionaţi în echipele naţionale de juniori, el însuşi antrenor la lot, jucători promovaţi la echipa divizionară „U”.
	Preluând echipa de seniori, care nu depăşise criza în care se afla de o bună bucată de vreme, păstrându-şi şi postul de antrenor la C.S.S., noul antrenor va întâmpina dificultăţi serioase în pregătirea echipei cu urmări directe şi nefericite în jocuri, rezultate şi până la urmă în clasament. În plus, o formulă de campionat (turneu de sală în centre neutre) care dezavantajează echipa şi o mână de „ajutor” de la cine nu te aşteptai (Poli Timişoara) şi mâhnirea şi decepţia unei retrogradări în Divizia B, neaşteptate, dar şi nemeritate, cad din primul an pe umerii antrenorului Gh. Zamfir.
	Nu se vor pierde cu firea nici conducerile clubului şi secţiei şi nici Gh. Zamfir în faţa acestei situaţii nedorite, desigur, dar care trebuia reparată. Cum? Păi, înhămându-se, acesta-i termenul, cu toţii la treabă: antrenori, jucători, conducători (prof. Liviu Maior, prof. Tiberiu Rusu, dr. Viorel Coldea, prof. Pic Gheorghe). Profesorul Gh. Zamfir va antrena exclusiv echipa de seniori a lui „U”, lăsând altora grija creşterii juniorilor la C.S.S. Eforturile astfel conjugate aduc răsplata revenirii echipei în Divizia A, după un singur an de şedere în Divizia B.
	Bucuria o dată trăită, încep grijile noului campionat. Campionatul ’80-’81, este atacat cu câteva „găuri” în lotul echipei. Vor pleca la alte echipe câţiva jucători de bază (Marian Gabriel, Mircea Constantin, Zamfirescu C.). Locul ocupat în final – VI – în aceste condiţii este considerat onorabil. Următoarele două campionate, ’81-’82 şi ’82-’83, marchează consolidarea echipei, structurarea unui joc bazat nu numai pe elanul de-acum caracteristic, dar şi cu suficiente valenţe tehnico-tactice, care va aduce după sine rezultate valoroase şi public ca niciodată în jocurile de acasă. Echipa realizează un meci egal la Bucureşti cu Dinamo, învinge Steaua la Cluj şi reclama-i gata. Prestigiul sporeşte. În campionatul ’82-’83, echipa se clasează pe locul IV, ocupând acelaşi loc şi în Cupa României. Şi de astă dată amicii de pe Bega îşi „bagă coada” şi îi privează de „bronz” în campionat.
	În campionatul ’83-’84, se revine la formula de campionat cu turnee de sală în centre neutre. Echipa se claseză pe locul IX. Încep să se facă simţite diferenţele de condiţii materiale între echipele participante la campionat. Echipa studenţească „U” rămâne să activeze pe mai vechile şi neîndestulătoarele condiţii studenţeşti, pe când alte colege de întrecere, din centre chiar proaspăt înfiinţate, beneficiază de condiţii cu totul deosebite (Constructorul Arad, Constructorul Oradea, Tractorul Braşov, Minerul Cavnic).
	Au plecat steagul la Cluj echipe ca Steaua, Dinamo Bucureşti, Minaur Baia Mare, Poli Timişoara. Deci jocuri bune, spectaculoase, rezultate bune şi foarte bune şi o sală plină, cu un public care ştia să răsplătească cu aplauze ceea ce handbaliştii îi ofereau. Iată numele celor care în această perioadă au redat strălucire handbalului clujean: Chirilă Sorin, Romoceanu Dumitru, Avram Vasile, Moldovan Radu, Dan Petru, Pál Tiberiu, Tătaru Florin, Jurcă Liviu, Căldare C-tin, Bădosu Stelian, Pop Sergiu, Rău Mircea, Tetcu Ioan.
	Un moment trist petrecut în Sala Sporturilor la unul din meciurile echipei. Aflat mereu lângă echipă, prof. universitar Gheorghe Pic suferă un atac de cord şi moare. Îl regretă întreaga familie a handbalului pentru devotamentul şi pasiunea cu care i s-a alăturat ani mulţi.
	Probleme materiale tot mai mari apar în viaţa secţiei. Situaţia nu este nouă, dar în vara anului 1984 se acutizează şi vor părăsi echipa şapte jucători de bază, în căutarea unor locuri mai călduţe, primitoare. Cu potenţialul de joc redus, folosind mulţi juniori fără experienţă, în campionatul ’84-’85, echipa se clasează pe locul XI, retrogradând din nou în Divizia B.
	În căutarea unor soluţii pentru ieşirea din impasul material, în anul 1985, cu sprijinul unor oameni de sport din Cluj: prof. Gheorghe Pavel, ing. Ioan Turcu, prof. Ioan Rusu, prof. Liviu Maior, se pun bazele unui început de sponsorizare a echipei de către marea unitate economică CUG. Campionatul ’85-’86 nu oferă satisfacţia promovării echipei în Divizia A. Aceasta se va produce în campionatul ’86-’87, în urma unei mai bune colaborări cu conducerea CUG – ing. Mihai Tălpeanu, ing. Dorin Ilieş, ing. Victor Rusu, ec. Doru Adam. Jucătorii vor beneficia de condiţii materiale mai bune, repercutate în pregătire şi rezultate.
	Deci, echipa „U”–CUG de-acum, promovovează din nou în Divizia A, în campionatul ’86-’87, având la conducere cuplul de antrenori Gheorghe Zamfir şi Dumitru Bălan.
	Alături de „veteranii” echipei, jucători de bază, ca: Jurcă Liviu, Căldare Constantin, Chirilă Sorin, la reuşita echipei au contribuit mai tinerii lor colegi: Kiss Robert, Pop Sergiu, Botorce Dan, Sîmboan Flaviu, Vălean Lucian, Cristea Marius, Crainic Marius.	Începând cu campionatul 1987-88, echipa activează cu succes în primul eşalon al handbalului românesc, obţinând rezultate bune: ’87-’88 – locul VI, ’88-’89 – locul VII, ’89-’90 – locul VII, ’90-’91 – locul IV, ’91-’92 – locul VI, ’92-’93 – locul VI, ’93-’94 – locul VII.
	Echipa obţine în această perioadă unele rezultate foarte bune în compania formaţiilor fruntaşe ale handbalului românesc. Sub conducerea aceluiaşi, nu numai inimos, dar şi excelent  tehnician Gheorghe Zamfir, îşi trece în palmares două jocuri egale obţinute cu Minaur la Baia Mare şi îşi păstrează invincibilitatea pe teren propriu cu Dinamo Bucureşti.
	Componenţii de bază ai lotului în aceşti ani au fost: Chirilă Sorin, Marc Radu, Florean Marcel, Botorce Dan, Aldica Ion, Crainic Marius, Valean Lucian, Pop Sergiu, Sîmboan Flaviu, Kiss Robert, Cristea Marius, Marc Ovidiu, Moldovan Remus, Hossu Călin, Năstase Adrian.
	Aceiaşi mari pasionaţi din conducerea CUG continuă să sprijine echipa în eforturile ei de a se menţine pe locurile fruntaşe: ing. Dorin Ilieş, ing. Flaviu Moldovan, ing. Victor Rusu, ec. Dumitru Ianovici, tehnician Gh. Balint.
	Au fost selecţionaţi din lotul Universităţii pentru loturile de tineret, universitar sau seniori, următorii jucători: Pop Sergiu, Sîmboan Flaviu, Kiss Robert, Marc Radu, Marc Ovidiu, Florean Marcel, Moldovan Remus, Dăncilă Dacian, Neţa Bogdan. Însuşi profesorul Gheorghe Zamfir îşi aduce contribuţia la obţinerea unor succese internaţionale în calitate de antrenor al echipelor reprezentative. Astfel, la campionatul mondial universitar din anul 1990 – medalia de argint, locul 2, Campionatul Balcanic de tineret – locul 1, medalia de aur.
         Paralel cu activitatea acestor cluburi de performanţă se naşte şi activitatea handbalistică şcolară în Cluj. Datorită unor activişti sau profesori inimoşi dintre care amintim doar pe Bartha Bela, Liviu Harosa, Mircea Vinaşi, Fehérvári Ervin, la unele licee din oraşul nostru se formează echipe care vor fi angajate în competiţii şcolare sau de juniori.
	Înfiinţarea secţiei de handbal a Şcolii Sportive Cluj va da un nou impuls acestui sport şi va creşte elemente chiar pentru loturile republicane şi echipele divizionare. La acestea au contribuit mai ales profesorii pricepuţi care în diferite perioade au funcţionat ca antrenori: Bodroghi Ştefan, Dumitru Olteanu, Mihai Pivaru, Demeter Artur (care a pregătit echipa de fete de două ori consecutiv finalistă a campionatului naţional al şcolarilor şi juniorilor) şi  Mattis Claudiu şi soţii Cîrjoescu.
	În 1970 se înfiinţează Şcoala Sportivă Viitorul, echipa de handbal fiind antrenată de fostul jucător al Universităţii Cluj, prof. Gh. Zamfir. În 1972, echipa se califică pentru divizia şcolară, iar în 1973 este prezentă în turneul final, unde ocupă locul IV. Peste un an numai, echipa „Viitorul” se claseză pe locul III pe ţară la juniori I şi pe locul II la juniori II. Vasile Avram, Mircea Oprea, Dan Petru, Claus Voic sunt chemaţi la loturile republicane, iar Florentin Ulici este golgheter al turneului final.
LUNGUL DRUM CĂTRE MEDALIE. După perioada de stabilitate '87-95 (marcată mai toată de poziţionări în doimea superioară a primei divizii, artizanii fiind Marcel Florean, Radu Marc, Marius Crainic, Sergiu Pop, Călin Hossu, Marius Cristea, Flaviu Sâmboan, Remus Moldovan, Kiss Robert), "U" traversează una din ciclicele sale crize, în '97 pierzând contactul cu prima scenă. Revine însă după un singur sezon, şi nu oricum, ci în forţă (lider al turului), antamând loc de cupă europeană. Pe care îl şi obţine, echipa (practic o nouă generaţie, şlefuită de cunoscutul tehnician al handbalului masculin clujean, profesorul Gheorghe Zamfir) situându-se la finele ediţiei '98-'99 pe locul IV - loc de cupă europeană, pe care nu-l va putea însă fructifica din cauza dificultăţilor financiare.
Frustrarea neînscrierii în City Cup n-a marcat însă moralul echipei, "U" abordând sezonul '99-2000 cu şi mai multă determinare. Nu se va desprinde însă de pluton decât spre finele turului, când studenţii produc şocul sezonului învingând pe Dinamo în Ştefan cel Mare (21-20). Asta după ce remizaseră cu Steaua la Cluj. Cât priveşte returul, ei bine, acesta a semănat a marş triumfal, cele 9 victorii (6 acasă, 3 în deplasare), plus egalul de la Craiova configurând cel mai spectaculos demi-sezon realizat vreodată de alb-negri. Succes răsplătit cu BRONZUL campionatului, medalie ce revenea la Cluj după 30 de ani de aşteptare, precedentele fiind cucerite, reamintim, în '68-'69 şi '69-'70. SEMNATARII BRONZULUI 2000: senatorii Marcel FLOREAN, Horaţiu GAL, Tudor TONIŢA, Lucian BACIU, Claudiu BOANCĂ, Florin BACIU, Dacian DANCILĂ, Iulian ROCAŞ, Catrinel CĂTINAŞ, secundanţii Alexandru Cucuiet, Szabo Levente, Vivian Volovati, Cristinel Burcă, Sergiu Huian şi, evident, "baghetele" de la pupitru, prof. Gheorghe ZAMFIR şi tenacele său asistent Remus MOLDOVAN. Merite în obţinerea bronzului avea şi finanţatorul de atunci al băieţilor, potentul CUG, altfel unul dintre cei mai longevivi sponsori ai universitarilor clujeni, CUG susţinând handbalul masculin din '85 până în 2000, când marele combinat s-a dezmembrat.
Asadar, din nou loc de cupă europeană şi din nou nefructificarea acestuia din cauza fondurilor, cu totul precare acum, după retragerea CUG-ului. De altfel subţirimea financiară (care a determinat plecarea unor jucători importanţi şi slaba motivare a celorlalţi), asociată cu fluctuaţia de cadre specifică formaţiilor studenţeşti va greva mersul echipei până spre 2008. Cu atât mai pregnant în răstimpul 2000-2004 când campionatul a revenit la formula în 3 timpi (tur-turnee pe terenuri neutre - retur), formulă mult prea costisitoare şi solicitantă pentru formaţiile universitare (în raport cu cele departamentale, devenite cu toatele profesioniste "pe faţă", întrucât "subteran" erau dintotdeauna). Dar să reluăm firul evenimentelor...
În ediţia 2000-2001, studenţii (sponsorizaţi doar de inimosul Group Agressione) încheie pe VIII, loc catalogat sub valoarea trupei, dar în acord cu motivaţia deloc stimulativă a acesteia, formaţia aflându-se după două sezoane în care câştigase drept de reprezentare europeană, dar nu fructificase niciunul. Iar perspectiva financiară se întuneca văzând cu ochii, echipa ajungând în vara lui 2001 în pragul desfinţării.
PACT CU CENUŞEREASA. Salvarea? Una puţin agreată de către "U"-iştii de viţă veche, dar obligatoriu de acceptat: fuziunea cu "Armătura", concitadina din eşalonul secund, sau - cum i se mai spunea - Cenuşereasa care nu visează decât condurul prinţesei în alb-negru. Mixaj de conjunctură care a impus, legitim şi reconfigurarea primului "şapte". Ce-a rezultat din acest coabitaj forţat?! Locurile IX în 2002 şi 2003,VII în 2004 şi X în 2005, clujenii salvându-se în ultima etapă datorită egalului (21) de la Medgidia şi capotării la Tg. Jiu a contracandidatei Dinamo Braşov - cea care avea înaintea ultimei etape un punct peste Armătura "U". O salvare salutată ca o reală performanţă, întrucât fusese obţinută în condiţii vitrege (campionat dur şi "jocuri" necurate ale Braşovului) şi instabilitate a băncii tehnice, tânărul antrenor Leon Gomboş înlocuindu-l din mers pe Remus Moldovan, emigrat în Canada. Se aprecia totodată efortul şi dorinţa jucătorilor de-a continua reprezentarea onorabilă a handbalului clujean, dârzenia cu care senatorii echipei - în frunte cu căpitanul Dacian Dăncilă - ţineau cu dinţii de blazonul acesteia.
Tot cu buget de austeritate (deşi lângă tradiţionalul sponsor Armătura mai venise să pună un ban şi SA Herz) debutează şi sezonul 2005-2006, strâmtorare care n-a permis achiziţii, nici contracte care să-i oblige pe jucători să se consacre exclusiv handbalului şi nici condiţii ademenitoare de pregătire şi refacere. Iar în perioada turului s-a desprins de echipă (obligaţii profesionale) şi jucătorul emblematic al "U"-ului, Dacian Dăncilă. Desprindere pe care echipa şi antrenorul Gomboş o vor resimţi din plin, "căpitanul" exercitându-şi vocaţia de lider atât în teren cât şi în vestiar, fiindu-i astfel de mare ajutor neexperimentatului tehnician Gomboş. I-au rămas însă aproape ceilalţi veterani. Care au şi dus greul, primii marcatori ai echipei aparţinând acestei "grupări", respectiv Cristinel Burcă 156 de goluri - locul VII în ierarhia naţională a puncherilor, Raul Marian 149, Ionuţ Ştef 112, Claudiu Boancă 92. De real ajutor i-au fost şi reveniţii la echipă: Ani-Senocico (Danemarca) şi Radu Ciornohuz (Uztel Ploieşti). Producţia sezonului? Locul IX, asezonat cu momentele de reală satisfacţie oferite fidelilor suporteri clujeni de remizele cu Minaur şi HCM Constanţa - liderul momentului şi viitoarea campioană naţională.
...Şi iată-ne ajunşi în vara lui 2006. Vară preconizată a fi una a acumulărilor şi stabilităţii. Semiconfort (mental) brutal dinamitat însă de bomba explodată peste noapte: retragerea (fortuită) a Armăturii, sponsorul tradiţional!
TOAMNA NERODIRII NOASTRE. Ce-a urmat şocului, se cunoaşte. Bulversată şi cu potenţialul redus de plecarea unor jucători cheie (Marian, Boancă şi Ciornohuz), echipa - revenită sub pavilionul "U" - înregistrează 7 înfrîngeri consecutive, anunţând colapsul. Încercând să-l evite, conducerea aplică terapia de şoc: schimbarea antrenorului, mai vechiul şi rutinatul Liviu Jurcă înlocuindu-l pe inimosul dar puţin experimentatul Gomboş.
Terenul pierdut şi şubrezirea echipei prin retragerea, în tur, a ultimului său mare pion de susţinere, Cristinel Burcă, n-au mai putut fi remontate, "U" îndreptându-se cu paşi siguri (2 victorii, 2 egaluri, 22 de înfrângeri) către eşalonul secund. Penitenţă pe care o va străbate însă cu capul sus, câştigând toate meciurile, aşa că la finele ediţiei 2007-2008 revine sub soarele Ligii şi sub alt brand: "U" Transilvania, echipa fiind preluată la finele lui 2007 de nou-constituita "FUNDAŢIA DE HANDBAL TRANSILVANIA" - acel amplu proiect sportiv regional, iniţiat de 10 companii şi trei universităţi clujene şi a cărui misiune declarată este aceea ca în anul 2010 handbalul să devină cel mai popular sport din Transilvania, după fotbal, iar în anul 2012 să aibă loc, la Cluj, o finală de cupă europeană la handbal masculin. Iar una dintre finaliste să fie, bineînţeles, "U" Transilvania.
ÎN MARŞ CĂTRE FINALA CHAMPIONS LEAGUE! Finalitate întru atingerea căreia Fundaţia i-a stabilit echipei şi paşii de urmat, respectiv : 2009 - menţinerea în Ligă; 2010 - clasarea pe locurile I-VIII; 2011 - situarea între primele cinci şi prezenţa într-o cupă europeană; 2012 - clasarea pe podium şi calificarea într-o finală continentală. Chiar cea a Ligii Campionilor - după cum cutează să aspire administratorul Fundaţiei, prof. dr. ing. Ioan Rus.
Primul pas, campionatul 2008-2009, a fost făcut, însă nu la "deschiderea" aşteptată, echipa situându-se pe XI faţă de solicitatul loc VIII. O semiratare care nu i-a fost iertată antrenorului Jurcă, în locul său fiind adus cel care contribuise la obţinerea ultimului bronz, Remus Moldovan. Care va fi asistat de pivotul Ionuţ Ştef, în timp ce de portari se va ocupa ultimul important goal-keeper al echipei, Rudi Adam. Au fost fortificate şi posturile nevralgice, pe inter stânga, lângă mai tinerii Călin Hagiu şi Radu Lazăr, fiind adus bombardierul reşiţean cu mare experienţă Marian Filip, iar pentru dublarea centrului, Nikola Stojcevski, care va schimba cu veteranul Raul Marian. Încolo, mai vechile cunoştinţe: Ioan Ani-Senocico şi Mădălin Petraru pe aripa stângă, Tudor Marta şi Goran Duricin pe cea dreaptă, Mirko Milosevici - locul 3 anul trecut în ierarhia naţională a golgeterilor cu 156 de goluri - pe inter dreapta şi Mihai Buşecan pe pivot. Rezumând: echipă tânără, fortificată şi intens motivată pentru un obiectiv pe cât de ademenitor pe atât de îndrăzneţ: finală continentală în 2012! De preferat, finala Ligii Campionilor!
Şi, aviz amatorilor: asiguraţi-vă bilete din timp, Sala Sporturilor "Horia Demian" n-are decât 3.000 de locuri! Asta dacă nu cumva se va construi, până la finala preconizată, sala cu mii de locuri. Aşa cum au "Barcelona"şi "Kiel" - pentru a numi doar două dintre prezumtivele noastre adversare din finala Champions League 2012!
         Handbal feminin. Handbalul feminin apare la Ştiinţa Cluj în 1959-1960, având ca principal animator pe Aurel Matei. În sezonul 1962/1963, echipa este preluată de asistentul Tiberiu Rusu. În 1963, promovează în divizia A, după turneul de calificare de la Baia Mare. Lotul: Adriana Coroiu, Elisabeta Csegeni, Ancuţa Maximilian, Eva Tőrők, Susana Zsigmond, Eva Ujsaghi, Rodica Floroianu, Elisabeta Mathe, Margareta Szilagy, Stoica, Scridon, Maria Vigh, Eva Tőkes. Nu va rezista în divizia A decât două campionate. În sezonul 1964/65 retrogradează. În 1966/67 ocupă locul II în cupa F.R. Handbal cu lotul: Vigh Maria, Doina Guran, Rodica Vidu, Livia Olaru, Anca Maximilian, Ana Borza, Eva Csegeny, Elena Cociş, Monica Madău, Moricz Maria, Turos Iulia. Va figura din nou printre participantele la campionatul diviziei A în sezonul 1970/71, cu următorul lot: Maria Moroşan, Rodica Vidu, Eva Csegeny, Elisabeta Aftenie, Livia Bearz, Anica Pepelea, Elena Cociş, Ileana Şimon, Lidia Chirilă, Aurelia Parău, Doina Guran, Georgeta Ciprian, Paraschiva Toth. De aici încolo, tentativele de revenire în primul eşalon vor fi, arareori, încununate de succes. Vor figura în loturile acestor campionate: Elena Cociş, Sanda Şerb, Gabriela Jantea, Dorina Tişe, Georgeta Băiatu, Viorica Horvath, Monica Torcătoru.
	În campionatul 1976/77, echipa activează în divizia A, cu lotul: Iacob, Damian, Topan, Mihălţan, Peţa, Catzer, Filip, Cartoş, Tcaciuc, Munteanu. În campionatul 1978/79, din nou în divizia B. În lot: Damian, Macarie, Suntejudean, Petrescu, Perşa, Morariu. În 1979 revine în A. În campionatul 1980 ocupă locul IV în divizia A, ratând de puţin locul II, cu Morariu, Damian, Suntejudean, Petrescu, Perşa, Macarie.  Un „caleidoscop sportiv” prezintă  ECHIPA FEMININĂ DE HANDBAL „U” din anii ‘80 : “ Lotul echipei cuprinde 15 jucătoare: portari : Raveca COŞARCĂ (1955), studentă anul V Institutul politehnic, facultatea T.C.M.; Cristina LADA (1958), studentă anul anul I educaţie fizică • conducătoare de joc: Doina PETA (1957) studentă anul III educaţie fizică; Melania SUNTEJUDEAN (1958), studentă educaţie fizică anul I • interi dreapta: Emilia TOPAN (1957), studentă educaţie fizică anul III; Codruţa CRĂCIUN (1960), elevă clasa a XII-a, Liceul de ştiinţele naturii; Gabriela NICHIMIS (1957), studentă la drept, anul III • interi stânga : Dorina DAMIAN (1951), economist Trustul de construcţii Cluj; Ana TESCAR (1959), lăcătuş-mecanic Trustul minier Cluj • extreme dreapta : Felicia PETRESCU (1958), studentă Institutul politehnic, anul I, Facultatea metalurgie; Lucreţia PASC (1958), lăcătuş-mecanic Întreprinderea de tricotaje „Someşul „ • extreme stânga : Dorina JURJE (1955), studentă anul III educaţie fizică; Rodica PERŞA (1957), studentă anul II, Institutul politehnic, Facultatea de construcţii şi instalaţii • pivoţi : Maria MACARIE (1959), studentă anul I educaţie fizică; Elena MORARIU (1960), elevă clasa a XII-a, textile-confecţii, Grupul şcolar M.I.U. În paranteze am trecut anul naşterii. Reamintim că de pregătirea echipei se ocupă antrenorul Tiberiu RUSU.’’
            În campionatul 1981/82 – antrenor Nicolae Barabaş – retrogradează. În lot: Damian, Coşarcă, Petrescu, Perşa, Morariu, Cserei, Filip, Lada, Brehar, Tescar, Pasc, Rusu Gabriela. Nici prestaţiile din campionatele următoare nu permit echipei să aspire la promovarea în prima divizie, cu toate eforturile depuse de antrenorul prof. Tiberiu Rusu. Din sezonul 1982/83 echipa se va numi „U” – Farmec, activând tot în divizia B, cu lotul: Coşarcă, Prunduş, Petruş, Brehar, Şimon, Damian, Petrescu, Raţiu, Filip, Petrean, Mureşan, Ureche, Corpodean, Pinticaru, Tomşa, Tescar. Camp. 1983/84, loc V div. B; 1984/85, loc V div. B; 1985/86, loc VI div. B; 1986/87, loc II div. B; 1990/91, loc II div. B. În ultima perioadă a funcţionat ca antrenor prof. Gh. Mărginean.
	Au făcut parte din loturile naţionale de senioare sau tineret următoarele jucătoare: Rodica Floroianu-Vidu, Soos Rozalia, Livia Olaru, Anca Maximilian, Ana Borza, Eva Cserveny, Maria Moroşanu, Elisabeta Aftenie, Livia Bearz. Se cuvine a scrie căteva randuri despre o mare jucătoare, Rodica Vidu: născută în 13 ianuarie 1944, la Întorsura Buzăului. Debut la 15 ani în echipa Luceafărul Braşov. În 1963, selecţionată în echipa reprezentativă. Maestră a sportului, 48 de selecţionări în echipa naţională. Joacă la „U” Cluj în perioada 1962-1973. Provine de la Tractorul Braşov. Antrenor, celebrul „Tata Pik” (antrenorul emerit Popescu Colibaşi).
                Dacă handbalul masculin clujean şi-a proiectat prima finală europeană pentru 2012, ei bine, surata lui şi-a trecut deja în cont o asemenea experienţă: finala Challenge Cup 2007. Fără să fi cunoscut însă şi satisfacţia cuceririi trofeului, clujencele scăpându-1 din mâini după ce-1 apucaseră zdravăn de ambele toarte (9 goluri avans în manşa clujeană a finalei cu sârboaicele de la Naisa Niş). Altfel, finala Challenge Cup 2007 constituie vârful atins de semicercul clujean, fiind prima finală de cupă europeană din istoria Clubului "U". Care a fost însă drumul "şaptelui" feminin până în seara magică de 12 mai 2007?

 DRUMUL CRUCII. Ca şi în 1960, când s-a constituit prima echipă, şi în '94 handbalul feminin clujean şi-a avut un "moment Zero". Cu deosebirea că primul - naşterea - fusese marcat de entuziasmul propriu începutului, pe când cestălalt - ridicarea (din groapa în care echipa fusese aruncată în iunie '93, data radierii sale din catastifele clubului) - era împovărat de toate neajunsurile neaşteptatei şi de nimeni doritei reapariţii pe semicerc. Ce mai, un adevărat drum al crucii (pentru care depun mărturie, întrucât l-am parcurs alături de echipă şi nu doar cu condeiul), drum săvârşit cu demnitate de jucătoarele echipei reînviate, în frunte cu tenacele ei căpitan Mia Oşorhean şi tehnicianul care subscrisese la o asistenţă necondiţionată, prof. Gheorghe Mărginean. Care avea s-o aducă la echipă şi pe valoroasa sa junioară de la CSS Viitorul, Carmen Amariei.
Asadar, după anul de restrişte ‘94 echipa care refuzase să moară se reînscrie în eşalonul secund. Pe care îl va şi domina, în primăvara lui ‘96 "U”-ul renăscut din cenuşă săltând pe scena primei divizii. Moment în care intră sub asistenţa potentului Ursus, "brandul" care vizează performanţa. În numele căreia sunt operate vaste mutaţii în interiorul echipei (masive şi dramatice disponibilizări ale "fostelor" şi infuzii din afară, piesa cea mai valoroasă numindu-se Cristina Dogaru-Cucuian, ex Podravka – liderul Croaţiei) şi "fortificată" banca tehnică cu antrenorul Dinu Cojocaru.
ERA"URSUS”. Amintita efervescenţă produce şi prima scânteie: bronz în campionatul ‘97-‘98 şi, evident, loc în Cupa EHF. Care se va dovedi însă o pălărie mult prea mare pentru formaţia clujeană, părăsită în intersezon - varii motive - de 4 dintre jucătoarele care o săltase în Europa (Dogaru-Cucuian, Ana Maria Stecz, Mihaela Popa şi Carmen Niţescu - vâlceanca adusă la Cluj în schimbul lui Carmen Amariei, plecată la Oltchim), în timp ce nou-adusele la echipă (Ana Maria Ilyeş, Simona Sârbu, Alina Ariton) de-abia trecuseră pragul senioratului. De altfel media de vârstă a trupei în momentul acela era de sub 19 ani. Explicabil, în consecinţă de ce "U" n-a putut rezista mai rutinatei sale adversare din primul tur al EHF, formaţia poloneză GKS Piotrkovia, pierzând dubla la un total de 45-47. 
Ce a urmat în campionatul intern?! Repetate zbateri pentru reprinderea unui loc de cupă continentală, tentativă care nu va mai fi însă concretizată decât în 2002, când "U" Ursus încheie Liga pe VI. Până atunci: locurile VII în ‘99 şi 2000 (când este demis antrenorul Cojocaru), VIII în 2001 (după intervenţia salvatoare a profesorului  Gheorghe Mărginean, rechemat la echipă după demisia forţată a lui Gheorghe Covaciu - împotmolit în "nisipurile mişcătoare" ale clasamentului) şi, repunctând, VI în 2002,  loc – pe atunci ~ de Challenge Cup. Poziţie cucerită de trupa: Ionica MUNTEANU, Florentina GRECU - portari, Mirela ROGOZ, Oana CHIRILĂ, Simona SÂRBU (VINTILĂ), Georgeta VÂRTIC (DINIS), Andreea POP, Ana Maria ILYES, Ancuţa DEAC (MUREŞAN) şi nou-sosita de la Bistriţa, Mihaela SENOCICO (ANI), jucătoarea care va deveni - şi va rămâne pentru întreg acest deceniu - motorul şi sufletul echipei clujene. În lot figurau şi dotatele Alina ARITON, Mihaela URCAN (TIVADAR), Andreea VLAD şi Alina PETRACHE, însă cu toatele fuseseră indisponibile lungi perioade. În ansamblu: o formaţie tânără, omogenă şi  valoroasă (poate cea mai frumoasă pe care a avut-o "U”), "împănată" cu numeroase medaliate internaţional, Rogoz fiind campioană europeană de tineret în '98, Munteanu şi Ariton - campioane mondiale de tineret '99 şi "mondiale universitare" în 2000, Grecu, Chirilă, Urcan şi Sârbu - campioane europene de junioare în '99 şi campioane europene de tineret în 2000. Pentru viitorul sezon european "U" Ursus nu va beneficia însă de întreagă această garnitură, Munteanu evadând în campionatul francez, Chirilă în cel spaniol iar Ilyes la Selmont Baia Mare. Ies însă din infirmerie amintitele indisponibile, iar pentru fortificarea buturilor este adusă Monica Bochiş. Traseul continental?! Ceva mai lung decât cel din '98, dar nu pe măsura aşteptărilor finanţatorului, echipa oprindu-se în sfertul cu polonezele (iarăşi poloneze!) de la Nata Gdansk: 24-19, respectiv 21-28. Eliminare care determină Ursus-ul să-şi retragă asistenţa. Deşi în sezonul regulat 2002-2003 echipa lui Liviu Jurcă obţine a treia sa calificare într-o cupă continentală, terminând campionatul pe locul V. Era "Ursus" se încheiase însă.
ERA “JOLIDON". Începând cu vara lui 2003, formaţia universitară clujeană intră sub aripa protectoare a “Jolidon"-ului, renumita firmă de lenjerie intimă prezentă în "champions-ul mondial" al producătorilor de profil. Standard la care "Jolidon" viza să ridice şi performanţa sportivă, preconizând ca resort intim al devenirii, exigenţa. Exigenţa faţă de sine şi faţă de produsul încredinţat. Ecoul?! Promiţător în primul an al colaborării, echipa situându-se în Ligă pe onorantul loc VI, iar în Challenge Cup disputând "optimi" cu mai rutinata formaţie germană FC Nürnberg - care se şi califică cu scorul total de 59-53.
Sezonul următor însă echipa intră în vrie, încheind Liga pe XI. Se salvează în extremis, câştigând barajul de promovare. Cum ajunsese "U”-ul în această situaţie-limită? În intersezon, trupa lui Jurcă pierduse şase jucătoare din primul şapte (Seno,Vârtic şi Sârbu plecaseră peste hotare, Urcan şi Vlad la Rulmentul Braşov iar Petrache la Tomis Constanţa), gol de proporţii pe care n-aveau cum să-l umple cele 7 noi achiziţii din moment ce principalul lor atu era... tinereţea!
Dar, deşi afectată de situaţie, "Jolidon" rămâne lângă echipă, însă forţează schimbarea la faţă, pornind cu renunţarea la serviciile antrenorului Jurcă şi (re)aducerea la Cluj a lui Gheorghe Covaciu. Tehnicianul care îşi făcuse între timp mână şi nume sub Grand, scoţând-o campioană pe... vetusta Rapid. Iar Covaciu nu vine cu mâna goală, aducând cu sine parte din garnitura care îi slujise strategia din Giuleşti: jucătoarele Cristina Dogaru-Cucuian (revenită  iată sub Feleac după sejurul din ‘97-‘98), Gianina Toncean, Magdalena Paraschiv şi sfetnicul ce va gira în următorii 4 ani funcţia de director sportiv al "U” Jolidon,  Mircea Cucuian. Revine totodată la echipă Mihaela Senocico, puncherul care în viitoarele 3 sezoane va ocupa locul secund în ierarhia naţională a golgeterelor. Astfel "armată" şi animată de dorinţa de a-şi impune numele, "U" Jolidon reuşeşte un campionat bun, încheind ediţia 2005 -2006 pe locul VI. Care avea să devină loc de cupă europeană, EHF suplimentând "raţia continentală" a României ca urmare a faptului că ultima finală Challenge Cup fusese una românească: Rulmentul-Tomis. Un cadou care, fericit, avea să capete şi cea mai valoroasă acoperire, "U" Jolidon ajungând să dispute finala Challenge Cup 2007.
LA PORŢILE OLIMPULUI. Urcuşul a început cu câştigarea turneului preliminar de la Cluj, supusele "U"-ului fiind bosniacele de la Jeljeznikar, portughezele Colegiului de Gaia şi franţuzoaicele clubului Nuorese. Urmează, în tururile 3 şi 4, victorii lejere asupra portughezelor de la "Madeira" şi a ucrainiencelor de la "Energo" Lvov, iar în "sferturi" o convingătoare calificare în dauna Tomisului - conaţionala de la Pontul Euxin: 34-28 şi 27-28. Ajunseserăm, asadar, în semifinalele unei cupe continentale -  premieră în istoria handbalului clujean. Adversară? RK Zagreb, reprezentanta handbalului croat. 
Manşa inaugurală se dispută la Cluj şi, în ciuda victoriei gazdelor cu 32-30, nu lasă fanilor "U"-işti prea mari speranţe în privinţa decisivului din fieful croatelor. La Zagreb însă cerberul Dogaru-Cucuian zăvorăşte, realmente, poarta (21 de intervenţii salvatoare) iar cuplul Senocico - Amalia Busuioceanu (13, respectiv 8 goluri) seamănă pustiu în tabăra gazdelor, nevoite astfel să plece steagul în faţa iureşului clujean încheiat cu neaşteptatul scor de 33-26, pentru care mai semnaseră Magdalena Paraschiv 2 goluri, Adriana Tudorache 2, Marinela Gherman 3, internaţionala Florina Bârsan 5, Geanina Toncean, Andreea Vlad şi contrasemnase antrenorul Gheorghe Covaciu.
Cât priveşte mult-aşteptata finală cu formaţia sârbă Naisa Niş, ei bine, aceasta nu va constitui - în ciuda reţetei - supremul performanţei clujene, ci doar cea mai avansată etapă atinsă până acum de handbalul feminin clujean. Spunem aceasta, întrucât rezultatul a constituit o mare dezamăgire, Trofeul Challenge fiind pierdut de clujence după ce ele îşi asiguraseră, acasă, un plus mai mult decât consistent: 32 -23. Avantaj pe care îl considerase - şi aici a fost greşala lor - ca insurmontabil! Tenacele sârboaice l-au... surmontat însă la Niş ( 30-21), câştigând totodată Trofeul întrucât înscriseseră mai multe goluri în deplasare decât reuşise "U" în manşa similară.	
Altfel, obiectivele anului: finală europeană şi loc pe podiumul Ligii fuseseră, ambele, acoperite, lângă amintitul eveniment continental, "U" Jolidon reuşind şi bronzul Ligii Naţionale. Medalie care asigura handbalului feminin clujean cea de a cincea sa prezenţă în competiţiile europene rezervate echipelor de club, de data aceasta: Cupa Cupelor. În care clujencele avansează până în sferturi, eliminând în fazele precedente trupa austriacă Dornbirn Schören (ambele manşe la Cluj) şi pe dezavuata Naisa Niş, rivala care îi suflase în primăvară Trofeul Challenge. Revanşă în perspectiva căreia "U" se betonase cu dubla câştigătoare a Champions League, Carmen Amariei, revenită la Cluj cu intenţia de-a susţine promovarea performanţei la "U", echipa care o lansase în handbalul de mare clasă. Intenţie care nu se va concretiza însă, Amariei evadând, curând, la Rulmentul Braşov. 
În sferturile Cupei Cupelor "U" întâlneşte cel mai puternic adversar dintre cei destinaţi de-a lungul tuturor campaniilor sale continentale: trupa croată Podravka Vegeta - multiplă medaliată internaţional. Reţeta adversarei nu le sperie însă pe fetele lui Covaciu, decise să-şi apere şansa. Şi o fac cu mult aplomb, câştigând la Cluj cu 33-27 şi ţinându-se strâns în decisivul de la Koprivnica: 31-37 în min 60(!), moment în care clujencele aveau calificarea în mână, la totalul egal 64-64 ele fiind avantajate de numărul superior al golurilor, marcate în deplasare. Sorţii nu le-au fost însă favorabili; până la capăt, croatele izbutind golul calificant la chiar ultimul lor atac. O ratare pe care am regretat-o cu toţii, dar pe care nimeni n-a imputat-o echipei din moment ce aceasta îşi jucase cartea la sânge. Motiv pentru care o punem în chenar: Cristina Dogaru-Cucuian, Imola Berei, Viorica Şuba - portari, Magdalena Paraschiv, Amalia Busuioceanu, Constantina Brânzan, Marinela Gherman, Adriana Tudorache, Ancuţa Mureşan Anca Amariei, selecţionatele olimpic Mihaela Senocico-Ani şi Florina Bârsan şi, episodic internaţionala Carmen Amariei. Sfertul cu Podravka a fost, altfel, şi ultimul vârf atins de "U" în perioada noastră de referinţă (1994-2009), în ultimele sale două sezoane "U" Jolidon poziţionându-se dincoace de bariera europeană: locul VI în 2008 şi XI în 2009 (acesta fiind parcurs fără agila "pisică" dintre buturi, Cristina Dogaru-Cucuian, retrasă?! şi principalul puncher al echipei, reputata Seno, decisă pentru o maternitate). Altfel, perioada focalizată de Almanahul aniversar a fost cea mai productivă şi mai încărcată de trăiri pozitive din întreaga istorie a "şaptelui" feminin clujean şi - dacă nu cumva greşesc- din toată istoria "Jocurilor" de la "U".

                                                                                                          Nuşa DEMIAN


          

          Capitolul 3 

          JUDO

	Începuturile acestui sport, ramură a artelor marţiale, în Cluj, datează de prin anii 1964-1966, când, tineri entuziaşti (Buţiu Doru, Csép Dezső ş.a.) alcătuiesc grupe de iniţiere la Casa de Cultură a Studenţilor, Institutul Agronomic. Secţia de judo a activat iniţial pe lângă Centrul Universitar Cluj (preşedinte dr. Blăjan Ioan).
	În 1972, echipa din Cluj este preluată de prof. Ştefan Vodă (având, printre altele, şi titlul de campion naţional), în cadrul Clubului Sportiv „Universitatea”. Preşedinţi de secţie: dr. Ion Ştirbu, prof. dr. Virgil Toma, Teofil Berinde.
	„Lunga listă a succeselor – scria Al. Paloşanu în 1994 – reuşitelor o începem cu cei care şi-au înscris numele pe tabloul de onoare al campionilor naţionali la individual: Vodă Ştefan 1970, Udvari Dezső 1976, 1978, 1979, Lazăr Loghin 1981, 1982, 1983, Udvari Béla 1981, Pop Dănuţ 1991, 1993. Un total, deci, de 10 medalii de aur la naţionale-individual.
	Medalii de argint: Vodă Ştefan 1969, Csép Dezideriu 1971, Vilău Dorel 1972, Balogh Mihai 1987, Pop Dănuţ 1990. 
	Medalii de bronz: Vodă Ştefan 1972, 1973, 1974, Csép Dezideriu 1972, 1973, Naghi Eugen 1973, Tőrők Ladislau 1973, Olteanu Remus 1973, Udvari Dezső 1976, 1977, Páll Ladislau 1977, Anca Ioan 1977, Sărac Radu 1978, Toth Stefan 1979, Bastucescu Sabin 1980, Daniel Albert 1981, 1982, Udvari Béla 1982, Bercean Florin 1982, Cozma Ferdinand 1989, 1990, Moldovan Claudiu, 1990, Mărginean Octavian 1990, Pop Dănuţ 1992.
	Campionatele pe echipe seniori – cele mai bune locuri ocupate în Divizia A: 1972 – IV; 1976 – IV; 1981 – III; 1991 – III; 1992 – III; 1993 – II. În anul 1994, echipa promovează în Superligă, unde va activa alături de echipele Steaua, Dinamo Bucureşti, Bucur Bucureşti, Dinamo Braşov şi Politehnica Iaşi. Iată echipa care a realizat această frumoasă performanţă: Mărgineanu Octavian, Ghiţă Nicolae, Pop Dănuţ, Mihu Dionisie, Duţu Constantin, Gergely Tamás, Tuferan Daniel, Bucurenciu Ovidiu, Balogh Mihály, Boboş Mihai, Pop Ioan Nelu, Szabo Alexandru, Munthiu Adrian, Năsăudean Alin.
	Echipa vicecampioană universitară pe anul 1994: Pop Ioan Nelu – căpitanul echipei, Tuferean Eugen, Bucurenciu Ovidiu, Duţu C-tin, Mihu Dionisie, Pop Dănuţ, Ghiţă Nicolae, Mărgineanu Octavian.
	Campioni naţionali universitari în perioada 1972-1994: Panteleciuc Horia, Tuferean D., Balogh M., Munthiu A., Pop Ioan Nelu, Mărgineanu O., Urcan Radu, Georgescu O., Calboreanu M., Roib I., Ile A., Dan A., Lazăr Loghin, Udvari Béla, Udvari Desző, Páll L., Anca Ioan, Sărac R., Csép D., Pop M., Deceanu I., Băruţa G.
	Au mai activat în cadrul secţiei, de-a lungul anilor, aducându-şi contribuţia la succesele obţinute, următorii sportivi:  Andronescu Teodor, Ardeleanu Ioan, Avram Călin, Baba Alexandru I., Bărbulescu Mircea, Buia Doru, Câmpianu Teofil, Clit Constantin, Deceanu Ioan, Fabian Imy, Fabian Mihai, Fangly Istvan, Fried Andrei, Fried Emeric, Gurghianu Aurel, Ilioaia Viorel, Iozsa Csaba, Kovacs Iosif, Podină Mihai, Selincean Vasile, Szabo Zoltan, Trâmbiţaş Emil, Urcan Radu, Anca Ioan, Bal Nicolae, Berceanu Florin, Matei Petrică, Pascu Andrei, Pop Nicolae, Rău Adrian, Băruţă Gavril, Butu Doru, Elefterescu Horea, Negrea Constantin, Stoica Mihai, Mareş Remus, Roib Ioan, Cristea Mihai, Defta Valer, Dumitru Ioan, Lazăr Silviu, Cenan Iacob, Gădălean Alexa, Aştileanu Păunel, Demian Aurel, Gergely Attila, Hadnaghy Ştefan, Ivas Marcel, Cadar Attila, Kiss Zoltan, fraţii Moldovan Stelian, Radu şi Viorel, Orban Gyuri, Părduţiu Aurel, Păuşan Andrei, Rusu Dionisie Dinu, Rusu Viorel, Sarlos Pişti, Teodorescu Costel, Tőrők Stefan, Baba Alexandru Gesti, Catana Emil, Hirişcău Dan, Mureşan Fane, Pop Dan Nicolae, Raţiu Octavian Cristian, Sântămărian Gavrilă, Wizer Marius – preşedinte de onoare al F.R. de Judo, Cos Marin, Coslovchi Constantin, Foitos Adrian, Trenca Dumitru Puiu, Aluaş Florin, Barbos Ioan, Furda Daniel, Jucan Alexandru, Tanko Zoltan.
	Sportivi selecţionaţi în loturi pentru competiţii internaţionale: Vodă Ştefan, Csép Dezideriu, Páll Ladislau, Udvari Dezső, Lazăr Loghin, Sărac Radu, Toth Stefan, Udvari Béla, Daniel Adalbert, Anca Ioan, Olteanu Remus, Jucan Alexandru, Hirişcău Adrian, Cozma Ferdinand, Moldovan Claudiu, Pop Dănuţ.
	Printre cei mai reprezentativi judoka de la „U” care s-au impus atât în competiţiile interne cât şi în cele internaţionale prezentăm pe următorii:
	Loghin Lazăr, născut în 1954 la Arad, activează la Cluj, în perioada 1979-1983, fiind student la ICF. Iată palmaresul său: trei titluri de campion naţional, un loc II la campionatele naţionale, campion internaţional universitar, un titlu de campion balcanic. Cele de mai sus sunt cuprinse în perioada în care a activat sub culorile „U”, palmaresul său – intern şi internaţional – fiind mult mai bogat. Dotat cu calităţi fizice şi psihice deosebite, s-a afirmat ca unul dintre cei mai valoroşi judoka ai generaţiei sale.
	Csép Dezső, unul dintre animatorii de început ai secţiei. Bun tehnician, obţine rezultate remarcabile şi, datorită calităţilor sale morale, a devenit un model pentru mai tinerii săi colegi.
	Pop Dănuţ, născut în 1968 la Bozieş . Component, din anul 1990, al lotului naţional de judo. Obţine în perioada 1990-1994 două titluri de campion naţional. Pe plan internaţional, are la activ numeroase titluri şi rezultate, care l-au desemnat ca unul dintre cei mai valoroşi judoka din ultimii ani.
	Pop Ioan Nelu, nu numai component de bază al echipei, dar şi căpitan şi antrenor secund. Aduce, prin exemplul dăruirii şi seriozităţii sale, un aport serios la succesele echipei.
	Udvari Dezső, triplu campion naţional, component al echipei naţionale care a obţinut medalia de bronz la campionatele europene pe echipe din anul 1977.
	Trebuie menţionat, alături de sportivii citaţi mai sus şi numele doctorului Gomboşiu Claudiu, sportiv şi apoi arbitru de certă valoare naţională.”
	După revoluţie , la ideea prefesorului Florin Bercean şi a profesorului Ştefan Vodă, are loc "fuziunea" a două secţii de judo din oraşul nostru, nascându-se Universitatea-CS Municipal Cluj-Napoca. Secţia devine fanion al judo-ului românesc, obţinând peste 800 de medalii, premii şi distincţii de la nivelul Campionatului Naţional de copii până la cel mai înalt nivel al Jocurilor Olimpice.
Rezultate notabile:
-1991 -prima medalie Crina Cheţa(locul II speranţe)
1992  -primul campion Cristian Colceriu(copii)
           -primele sportive componente ale Centrului Olimpic din Oneşti: Diana 	Câmpean şi Cristina Cheţa
           -prima medalie Divizia A-locul III feminin
-1995-1996 - Transferăm la secţiade judo cele mai bune două sportive ale României : Moricz-Moise Laura(48 kg), Richter Simona(70 kg). Impreună cu Aluaş-Dinea Ioana (52 kg) vor forma trio-ul de aur al României , care, în cursul a 10-12 ani, au adus glorie clubului nostru, oraşului şi ţării.
1996 - obţinerea primelor două medalii la Campionatul European de senioeri din Olanda: Moise Laura-locul III la categoria 48 kg şi Richter Simona locul III la open.
1997 - este numit ca antrenor principal al Lotului Olimpic feminin, profesorul Florin Bercean.
1998 - se aduce în pregătire la Cluj-Napoca, Lotul Olimpic feminin, în structura secţiei de judo şi sub conducerea lui Florin Bercean.
1999 - urmează aducerea în oraşul nostru şi a Centrului Olimpic,  sub coordonarea profesorului Ştefan Vodă şi a profesoarei Gianina Andreica.
1993 - echipa feminină - loc II Divizia A
1994 - echipa feminină - loc I Divizia A
1995 - echipa feminină - loc I Divizia A
1996 - echipa feminină - loc I Divizia A
	- CE sen: loc III- Moise Laura (48 kg)
		    loc III- Richter Simona (open)
	-JO Atlanta – SUA – Richter Simona - loc IX - 72 kg
1997 - echipa feminină - loc II Divizia A
1998 - echipa feminină - loc III Divizia A
	- CM Universitar : loc III-Moise Laura (48 kg)
			        loc III Aluaş Dinea Ioana (52 kg)
1999 - echipa feminină - loc I Divizia A
	- CE sen : loc II Moise Laura (48 kg)
	- JM Universitare : loc II - Richter Simona (72 kg)
	- desemnarea ca antrenor emerit a lui Florin Bercean
2000 - CE sen- individual :   loc I - Moise Laura (48 kg)
				 loc III –Aluaş Dinea Ioana (52kg)
				 loc V- Richter Simona(78 kg)
	- CE sen. - pe echipe, Belgia): loc II  din cele şapte sportive, cinci erau ale secţiei noastre: 
                                        -  Moise Laura (48 kg)
			    - Aluaş Dinea Ioana (52 kg)
			    - Bădiţă Laura (57 kg)
		                - Sandu Alina (63 kg)
			    - Richter Simona (78 kg)
	În istoria judo-ului românesc feminin este prima medalie obţinută la Campionatele Europene de seniori pe echipe.
	- JO Sidney - Australia: loc III- Richter Simona (78 kg),şi prima medalie olimpică obţinută la feminin
				        loc V - Aluaş Dinea Ioana(52 kg)
				        participare Moise Laura(48 kg)
	- echipele feminine: echipa A-loc I Div A
			         echipa B-loc II Div A
2001- CE sen-individual: loc II - Moise Laura (48 kg)
			      loc III - Aluaş Dinea Ioana (52 kg)
	- CE juniori-individual: loc I -  Mihalcea Nicoleta (+78 kg)- dublă legitimare cu Chimistul Râmnicu Vâlcea.
	- Jocurile francofone-Canada: loc I- Moise Laura(48 kg)
	- echipa feminină Div A :  - A - loc I
				       - B - loc III
   				       - C - loc IV
2002 - CE sen-ind: loc III- Moise Laura(48 kg)
	- CE Cadeţi-ind: loc III - Căprioru  Corina(57 kg)
	- CE jun I- ind: loc III Bucşa Marius(90 kg)
	- CM jun I- ind: loc III Bucşa Marius(90 kg)
	- echipa feminină: loc I în Div A
2003-  Forumul Olimpic al Tineretului European (FOTE) : loc I - Cătuna Andrea 
	- CE cadete -ind: loc III Cătună Andreea şi Musteţea Oana
	- CE jun I- ind: loc I- Bogdan Carmen(48 kg)
	- CE U23-prima ediţie:           - loc II-Vasilan Mirela(70 kg)
					- loc III- Bogdan Carmen(48 kg)
					- loc III- Galicza Andreea(52 kg)
					- loc III- Băban Cristina(63 kg)
					- loc III- Bucşa Marius(90 kg)
	- echipa feminină Div A: A - loc I
				     B - loc III				
2004- CE sen- ind: loc I - Aluaş Dinea Ioana(52 kg)
	-CE jun I-ind: loc II - Căprioru  Corina(57 kg)
	-JO Atena -Grecia: loc VII - Aluaş Dinea Ioana (52 kg)
	- echipa feminină Div A: - A - loc I
				     - B - loc III
2005    - CE U23- ind: loc II- Bogdan Carmen(48 kg)
 	- CE sen- ind: loc II - Aluaş Dinea Ioana(52 kg)
	- CM sen-ind: loc V - Aluaş Dinea Ioana(52 kg)
	-Jocurile francofone - loc I - Aluaş Dinea Ioana(52 kg)
	- echipa feminină Div A: B - loc I
				     A - loc II
	- din 15 mai 2005 secţia de judo  U-CSM Cluj semnează un contract de colaborare cu secţia de judo a CS Dinamo Bucureşti, dând naştere secţiei U-CSM Cluj-Napoca - Dinamo Bucureşti.
2006 - CE sen- ind: loc II- Aluaş Dinea Ioana (52 kg)
	- CE sen- echipe: loc IV -echipa este formată pe structura echipei noastre de divizie:
                                      - Dumitru Alina(48 kg - Steaua)
			  - Bogdan Carmen(48 kg - U-CSM Cluj- Dinamo)
			  - Aluaş Dinea Ioana(52 kg - U-CSM Cluj- Dinamo)
			  - Căprioru  Corina(57 kg - U-CSM Cluj- Dinamo)
			  - Samoilă Irina( 63 kg - U-CSM Cluj- Dinamo)
			  - Marcu Anamaria(70 kg - U-CSM Cluj- Dinamo)
			  - Croitoru Alina(78 kg - U-CSM Cluj- Dinamo)
			  - Mătăsaru Alexandra(+78 kg - U-CSM Cluj- Dinamo)
	- CE U20 -ind: loc III-Ungureanu Monica(52 kg)
	- CE U23-ind: loc III Croitoru Alina(78 kg)
	- echipa feminină Div A: A - loc I
				     B - loc III
2007 - echipa feminină Div A: A - loc I
				  B - loc III
	- CE sen- ind: loc V- Aluaş Dinea Ioana(52 kg)
	- CE U23-ind: loc III - Cătuna Andreea(52 kg)
	- CE U20-ind : loc V - Ungureanu Monica(52 kg)
2008 - CE sen-ind: loc III - Aluaş Dinea Ioana(52 kg)
	- CE U23-ind: loc I- Cătuna Andreea(52 kg)
	- CE U15-ind: loc V- Ghindariu Ana-Maria(44 kg)
	- echipa feminină Div A: A - loc I
				     B - loc II
	- profesorul Florin Bercean este desemnat antrenorul numărul 1 al Europei- la feminin
	- în ultimii 20 de ani ai secţiei şi-au adus o contribuţie esenţială următorii profesori-antrenori: Vodă Ştefan, Pop Ioan,  Andreica Gianina, Bercean Florin. 
          Capitolul 4
          RUGBY

	Prof univ. dr. Dan Georgia, în 1994, nota că „în anul 1949 o mână de studenţi entuziaşti au încropit prima echipă de rugby a Clujului. Totul a început ca un divertisment, dar pe măsura trecerii timpului a devenit o adevărată pasiune şi încet, sportul bărbătesc şi-a câştigat noi adepţi şi suţinători între care menţionăm în primul rând pe prof. univ. Nicolae Ghircoiaşu, cel dintâi preşedinte al secţiei.”
	Să mai notăm că prof. univ. dr. Dan Georgia este „unul dintre antemergătorii care a pus umărul la înfiinţarea echipei universitare de rugby.”
	Într-adevăr, „jocul de rugby se practică în oraşul Cluj de la începutul anului 1949”. Ziarul „Sportul Popular” (nr. 1273 din 16.II.1949, nr. 1302 din 18.III.1949 şi nr. 1315 din 31.III.1949) insera în coloanele sale următoarele: „Clubul C.C.A. Bucureşti a dispus înfiinţarea de noi echipe militare de rugbi la Iaşi, Cluj, Timişoara, Arad. Zilele acestea a părăsit Bucureştiul un delegat al F.R. Rugbi care va studia posibilitatea difuzării şi popularizării rugbiului în centrele provinciale. Districtul Cluj a trimis la F.R. Rugbi o adresă prin care îşi anunţă înfiinţarea comisiei de rugbi. formată din: Schipor Constantin – secretar, Sambery Kurt – organizator, Lorenczy Francisc – tehnic, Avram Lazăr – administrativ, Rusu Vasile – presă şi propagandă.” 
	Aceasta a fost prima comisie de rugby în oraşul Cluj. care a început drumul greu de înfiinţare şi coordonare a primelor echipe de rugby din acest oraş. Districtul Cluj şi-a început activitatea având afiliate două formaţii sportive: „C.S. Armata” şi „C.S. Universitatea” Cluj.
	Ziarul „Sportul Popular” (nr. 1506 din 16.X, nr. 1517 din 25.X, nr. 1519 din 27.X, nr. 1526 din 3.XI şi nr. 1553 din 7.XII.1949) menţionează: „Pentru a reuşi proiectata demonstraţie de rugbi la Cluj, echipele Constructorul, Electrica şi Metalul Bucureşti vor face un antrenament pentru acomodare. în 19.X.1949. prin două selecţionate.
	În 23 octombrie 1949. a avut loc la Cluj jocul de demonstraţie între Electrica şi Metalul Bucureşti, terminat cu scorul de 8-8, fiind arbitrat de I. Sfetescu.
	La 30 octombrie 1949. districtul local Cluj, în urma propagandei făcute de echipele bucureştene. a programat un nou joc demonstrativ la Cluj, între C.S. Universitatea şi C.S.Armata Cluj, jucătorii acestor echipe primind primele noţiuni de la jucătorii echipelor bucureştene care s-au aflat în localitate.
	Pentru data de 6.X.1949. clujenii au cerut o echipă din Bucureşti pentru a susţine cu aceasta un joc la Cluj. S-a şi răspuns că se va trimite echipa C.C.A. contra echipei C.S. Armata Cluj. La rândul lor, echipele clujene fac jocuri de popularizare la Turda, în noiembrie 1949.
	            Primul derbi local se organizează la 30.X.1949. între echipele C.S.Armata şi C.S.Universitatea Cluj, câştigat de prima echipă cu scorul de 12-0, prin care se pun bazele campionatului de rugbi al Ardealului. Lotul de început: Manu, Şaramet, Georgia R., Popescu, Mavrodin, Lucaci, Pauer, Georgia D., Niculescu, Iepure, Radu, Dobrescu, Grosu, Silaghi, Igna, Deva. Studentul în medicină Mihai Negoescu, venit din Bucureşti, unde mai jucase, este primul îndrumător al formaţiei de mai sus. 
                 Organizarea partidelor demonstrative între echipele bucureştene a reprezentat un mijloc eficace de răspândire a jocului de rugbi în centrele provinciale. Astfel au luat fiinţă mai multe echipe de rugbi la: Cluj, Târnăveni, Mediaş, Sighişoara, Blaj etc.
	          Activitatea echipelor de seniori de-a lungul anilor.
	          În anul 1950 se organizează, pentru prima dată, campionatul Transilvaniei, prin participarea echipelor: C.S. Armata Cluj, „Ştiinţa” Cluj, Metalul Târnăveni, C.S. Armata Mediaş, C.S. Locomotiva Sighişoara, C.S. Armata Blaj. Stiinţa Cluj, în componenţa Tolan, Rancea, Oli Power, Dan Georgia, Radu Georgia, Niculescu, Căliman, Pop, Benţia, Dobrescu, Grosu, Iepure, Igna, Deva, Nicolae Lucaciu, Moţiu, Silaghi, Ghica, Oprea, Tică, Liati, Beju, Statescu, Stan, Torner, Aldulea, Man, Popescu, Iuga, Saramet, Călăraşiu, Mavrodin, Radu – mama, Gheorghe Codrea, instructor Andrei Barasch. De referinţă sunt şi datele care urmează : Ştiinţa Cluj – CS Armata Someşeni 3-3 (0-0); primul eseu al universitarilor clujeni reuşit de dr. Eugen Deva, în întâlnirea Ştiinţa Cluj-Armata Someşeni 8-0 ; 
	           Comisia locală de rugbi era compusă din: Schipor Constantin – preşedinte, cpt. Dacu Constantin, dr. Avram Lazăr, dr. Mora Niculescu, Nicolae Săivescu, dr. Georgia Dan şi Silaghi Vasile – membri, ajutaţi de instructorul sportiv Andrei Barasch care era şi arbitru, trimis de Bucureşti în perioada anilor 1950-1951, în vederea organizării bunei desfăşurări a activităţii rugbistice în districtul Cluj. 
	           În anul 1951, campionatul republican se joacă pe două serii. O serie denumită Bucureşti, în care participă numai echipe bucureştene, şi o serie „B”, în care participă numai echipe provinciale. Echipa „Ştiinţa” Cluj a avut de-a lungul anilor în conducerea secţiei pe: dr. Tolan, prof. univ. Ghircoiaşu Nicolae, lector Lemneanu Alexandru, conf. Văcaru Liviu ş.a. Antrenorii echipei au fost, în ordine: Alecu Ştefănescu, Dan Ştefănescu, ing. Onciu Aurel, jurist Lucaci Nicolae, prof. Viorel Cîrligelu, jurist Dumitru Manoileanu, prof. Paloşanu Alexandru.
	Iată una dintre formaţiile Ştiinţei Cluj din perioada anilor 1950-1951: Silaghi Vasile, Ghica Matei, Radu Ioan, Oprea Alexandru, Tică P. Cocol, Aurel Grosu, Liaţi Ioan, Georgia Dan, Georgia Radu, Stătescu Radu, Beju Dan, Iuga Ion, Igna Cornel, Lucaciu Nicolae, Stan Constantin, Torner Hans, Benţea Gheorghe, Popa Eugen.
	„Ştiinţa” Cluj a reprezentat echipa de mare performanţă a oraşului Cluj. Echipa „Locomotiva” Cluj şi mai târziu C.F.R. Cluj, a activat între anii 1950-1957, în cadrul diviziei naţionale B, fiind de un real sprijin pentru echipa studenţească din divizia A. A ocupat locuri fruntaşe în divizia B. Antrenorii echipei au fost în ordine: Alecu Ştefănescu, Hubert Iosif.
	Iată o parte din jucătorii echipei „Locomotiva” Cluj: Bexa Gheorghe, Pop Lorin, Bereş Corneliu, Pintilie Ion, Lungu Alexe, Borza Ştefan, Voievod Viorel, Damian Vasile, Bulubasa Mircea, Tarţa Nicolae, Grosu Aurel, Gaicu Nicolae, Fodor Valer, Dîrjan Ioan, Proca Dumitru, Ioana M., Budea Caius, Timbuş Octavian, Igna Mircea etc.
	          În anul 1952, campionatul republican se joacă pe două serii, în care echipele provinciale sunt intercalate cu echipe bucureştene. Prima serie este câştigată de Dinamo Bucureşti, iar a doua serie de „Locomotiva” Griviţa Roşie Bucureşti. În seria I, Ştiinţa Cluj ocupa locul 4 (  9   2   5  144-79) cu 36 de puncte, seria fiind câştigata de Dinamo cu 47 de puncte.  Ştiinţa Cluj – Aldulea, Codrea, Lucaciu, Stan, R. Georgia, Torner, Beju, D. Georgia, Popa,  Bentea, Statescu, Szilagyi, Alexiu, Liati, Iepure, Oprea, Radu, Stefanescu, Ghica, Carol, antrenor Alecu Stefanescu – reuşeşte câteva rezultate memorabile. De amintit sunt Ştiinţa Bucureşti - Ştiinţa Cluj 3-11; Dinamo – Ştiinţa 6-6 !; Locomotiva Timişoara – Ştiinţa 0-30 ; Constructorul Bucureşti-Ştiinţa 6-3.
                 În anul 1953-1954, „Ştiinţa” Cluj este încadrată  Institutului Politehnic.
	           În anul 1953, campionatul republican se desfăşoară pe trei serii, cuprinzând 22 de echipe. Primele două echipe din fiecare serie participă la un turneu final, câştigat de C.C.A. Bucureşti. Nici o echipă transilvăneană nu a reuşit să se claseze în acest turneu. Ştiinţa Cluj – Mihut, Constantinescu, Carol, Hagea, Beju, D. Georgia, R. Georgia, Szilagyi, Lucaciu, Iepure, Oprea, Matei, Liati, Iuga, Căliman, Stan, Torner, Tică, Grosu, Ştefănescu, Popa, Bejan, Voievod, Haţieganu, Bugnariu, Radu, antrenor Alecu Ştefănescu – este repartizată în seria I, serie în care ocupă în final, locul 3 cu 26 de puncte. Între rezultatele de amintit se înscrie şi victoria în faţa Ştiinţei Bucureşti, 6-5 pentru clujeni. 
	În anul 1954, prima categorie a ţării era formată din 9 echipe, între care a participat şi „Ştiinţa” Cluj. Ea retrogradează, la sfârşit, în Divizia B.
	În anul 1955, prima divizie a ţării este formată din 10 echipe. Echipa „Ştiinţa” Cluj activează în categoria B, seria I, şi reuşeste, la sfârşitul anului, să promoveze în categoria A.
Ştiinţa Cluj – Lucaciu, Sălăjan, Iuga, Crăciuneanu, Oprea, Boros, Căliman, Şteflea, Haller, Radu, Ioniţă, Popa, Liati I şi II, Bulubasa, Prelipceanu, Torner, Codrea, Ionică Pop, Iepure, Ivan, Mătieş, antrenor Dan Ştefănescu . Cu 40 de puncte (13  0   1   98-9), Ştiinţa reuşeşte, asadar, promovarea în A. Locul 2 este ocupat de o altă echipă clujeană, Locomotiva, 35 de puncte.
          În anul 1955, ia fiinţă o nouă echipă în oraşul Cluj, „Voinţa”, ca reprezentantă a cooperativelor meşteşugăreşti.
	Echipa „Voinţa” Cluj a activat în cadrul diviziei B între anii 1955-1957, fiind o pepinieră pentru celelalte echipe mai mature, rezultatele fiind modeste. Antrenorul echipei a fost Grigore Aman.
	Iată o parte din jucătorii echipei „Voinţa” Cluj: Demian Radu, Burzo Ioan, Pop Lorin, Iancsó Ernest, Albu Vasile, Pop Vasile, Covaci Ioan, Cosma Emilian, Ivan Dumitru, Cristescu Serafim, Dan Virgil, Vaida Teodor, Marcu Traian etc.
	 În anul 1956, echipa „Ştiinţa” Cluj, care abia intrase în Divizia A, retrogradează în Divizia B. Categoria A cuprindea  zece echipe. Ştiinţa Cluj – Torner, Boros, Radu Damian, Buia, Ioan Pop, Lucaciu, Codrea, R. Georgia, Salajan, Mazare, Iuga, Eugen Popa, Steflea, Racasan, Maties, Vintila, Tascu, H. Pop, Spirea, Liati II, Onciu, Radu, Matei, Balan, Podaru, Catanici, Caliman, Grosu, Muresan, Marin, Prelipceanu,  Craciuneanu, antrenor Aurel Onciu – la prima ei participare pe prima scena rugbistica naţionala nu reuşeşte mare lucru, ocupand în final locul 10 cu 18 puncte (0   1   17  18-299), loc care o trimite în… B. Motivele ? Le gasim în scrisul colegului nostru Viorel Cacoveanu : ”Aceasta comportare nesatisfacatoare provine din cauza conducerii colectivului sportiv şi a sectiei de rugby, care s-au preocupat prea putin de bunul mers al echipei divizionare. Aşa se explica faptul ca până la sfarsitul turului nu i-a fost asigurat echipei un teren pentru antrenamente, jucătorii fiind nevoiti sa se pregateasca pe campul din apropierea stadionului Gh. Gh. Dej. Mai poate exista omogenitate în sanul echipei când jucătorii se intalnesc numai la meciuri ? Credem ca nu…Antrenorul Aurel Onciu nu s-a preocupat deloc sa organizeze cantonamentele şi, în general, sa remedieze lipsurile constatate, el privind situatia cu o totala indiferenta. ”   
              Echipa rămâne în Divizia B până în anul 1958, când revine în Divizia A, fiind antrenată de prof. Viorel Cîrligelu. Promovarea este comentata de Radu Fisch astfel : ”Cu o pregatire excelentă, asigurată de către antrenorul Viorel Carligelu, proaspăt absolvent al Institutului de Cultura Fizică şi Sport, cu o orientare exclusiv ofensivă, cu un joc plin de subtilităţi, Ştiinţa Cluj a demonstrat cu prisosinţă că merită să revină în prima categorie de rugby a ţării, făcand un real serviciu popularizarii sportului cu balonul oval ‘’  (în ‘Sportul popular, 29 decembrie 1958, pagina 2).
                Lotul 1957-59: Ioniţă, Leaţi, Căliman, Cătănici, Mazăre, Pop I, Gebefügy, Pop H. Şteflea, Constantinescu, Răcăşan, Demian, Iancso, Boboc, Mătieş, Crişan, Fodor, Cîrligelu, Hagiu, Cordoş N, Buia, Miclea, Petreanu. Antrenori: 1951-1953-  Alecu Ştefănescu; 1954-1955-  Dan Ştefănescu; 1956- Aurel Onciu; 1957- Niculae Lucaciu; 1958- Viorel Cîrligelu, 1959-1961- Dumitru Manoileanu. Preşedinţi secţie: dr. Tolan, prof. N. Chircoiaşu, prof. Al. Lemneanu.
	           Între anii 1959-1965, echipa „Ştiinţa” Cluj cunoaşte perioada ei de glorie în cadrul diviziei naţionale A. Între anii 1960-1962 se clasează pe locul 4, după Griviţa Roşie, Steaua şi Dinamo, impunându-se ca cea mai bună echipă din provincie. Din echipa de aur a „Ştiinţei” Cluj au făcut parte următorii jucători: Miclea Ioan, Pop Ioan, Gebefűgi Andrei, Buia Alexandru, Mazăre Ilie, Cîrligelu Viorel, Boboc Bebe, Demian Radu, Fodor Ioan, Leaţi V., Crăciuneanu Alexandru, Cordoş Nicolae, Incicaş Dorel, Hagiu Dumitru, Ioniţă Mihai, Cătăniciu Viorel, Terbőczi Z., Sorin Petreanu, Sălăjan Damian, Căliman, etc. fiind antrenată de jurist D. Manoileanu. O parte din jucătorii echipei au fost componenţi ai lotului republican de rugbi, jucând efectiv în mai multe jocuri ale naţionalei: Demian Radu cu 29 de jocuri, Cordoş Nicolae cu 7 jocuri şi Gherasim Dumitru cu 4 jocuri, Fodor Ioan ş.a.  Lotul 1960-1965:  Gebefügy, Buia, Grigoriu, Manolache M., Pop Ionică, Fodor, Demian, Boboc, Mazăre, Sălăjan, Micela, Hossu, Mătieş, Crăciuneanu, Cătănici, Ioniţă, Károly Béla, Petreanu, Bunea, Paloşanu, Gherasim, Alexandrescu, Pop H., Cordoş, Căliman, Tolu, Crişan, Simion, Păulescu, Terböczi, Baba, Călian, Bucur, Chirilă, Buzilă, Catană, Munteanu, Gudea, Ştefu, Constantinescu, Bucşa, Mureşan, Bălan, Cincora, Héghetö, Gădălean, Tănăsescu, Cîrligelu, Ursu. Antrenori: Dumitru Manoileanu, Alex Paloşanu,   Gebefügy Andrei, Cordoş Nicolae. Preşedinţi secţie: Al. Lemneanu, Ivanciu Proinov, Liviu Văcaru, lect. univ. Dumitru Mugioiu.
              Dar, iată, pe scurt, ce s-a întâmplat în acesti ani, 1959-1965:
        1959. Antrenată de un nou antrenor, Dumitru Manoileanu, Ştiinţa – Miclea, I. Pop, Gebefugy, Buia, Mazare, Carligelu, Boboc, Radu Demian, Fodor, H. Pop, Craciuneanu, Cordos, Caliman, Hagiu, Ionită Catanici, Gherasim, Salajan – ocupă locul 6 cu 29 de puncte (5   1   12   115 – 195), loc peste aşteptări. Se remarcă Radu Demian şi Nicolae Cordos, ambii  convocaţi la lotul de seniori, Căliman, Boboc, Gebefugy, H. Pop, Crişan şi Fodor.
        1960.	Ediţia 44-a a categoriei A înseamă pentru Ştiinţa Cluj şi antrenorul Dumitru Manoileanu, locul 4. Este locul la care au contribuit H. Pop, Cordos, Gherasim, Caliman, Tolu, Crisan, Alexandrescu, Fodor, Alexandru Paloşanu, Boboc, Mazăre, Buia, Hagiu, Cârligelu, Gebefűgy, Sălăjan, Miclea, I. Pop, Hossu, Maties, Crăciuneanu, Ioniţă, Karoly. Ştiinţa reuşeşte partide bune, rezultate surprinzătoare cum ar fi Ştiinţa – CCA 3-3, Ştiinţa – Grivita Rosie 3-3 sau Constructorul Bucureşti – Ştiinţa 0-12 ! D. Callimachi consemnează în « Sportul popular », 18 aprilie 1960 : ” Clujenii au confirmat locul fruntaş pe care îl ocupă în actualul clasament, jucând ca o echipă matură. Şi astfel, după şase etape, Ştiinţa continuă să fie neînvinsă ! Este o performanţă nerealizată pâna acum de nici o altă formaţie din provincie”. Cei mai buni se dovedesc a fi Paloşanu, H. Pop, Demian, Alexandrescu.
         1961.	Doar locul 10 pentru Ştiinţa – Crişan, Stefu, Simion, Cordos, Căliman, Hagiu, Tolu, Gherasim, H. Pop, Paloşanu, Demian, Hossu, Petrean, Fodor, Boboc, Cârligelu, Salajan, Gebefugy, I. Pop, Manolache şi Grigoriu – cu 39 de puncte.
	Ca rezultate notabile, sunt de amintit Ştiinţa – Dinamo  0-3, Rapid – Ştiinţa 6-8, Ştiinţa – Metalul 6-6, Ştiinţa Petrosani - Ştiinţa Cluj 3-8 şi acest scor în faţa minerilor clasati pe locul 6 cu… 42 de puncte !
          1962. 	Alexandru Paloşanu este noul antrenor al echipei. Este o dublă ipostază, deoarece Alexandru Paloşanu va fi şi jucător în teren ! Alaturi de el îi are pe Buzilă, Gudea, Gădaleanu, Urs, Căliman, Crişan, Gherasim, Cătană, Petrean, Munteanu, Baba, Cordoş, Gebefűgy, Fodor, H. Pop, I. Pop, Grigoriu, Simion, Chiriţă, Cătănici, Păulescu, Cătineanu. Ştiinţa Cluj ocupă în final locul 4 cu 47 de puncte (10   5   7  129-113). De amintit sunt rezultatele Ştiinta-Steaua 3-3, Ştiinta Cluj -Ştiinta Bucureşti 3-3, Ştiinţa – Dinamo 3-6, Steaua – Ştiinţa 3-0 sau Griviţa – Ştiinţa 6-3, meci în care studenţii au impresionat printr-o extraordinară putere de luptă.
           1963. Ştiinta Cluj – Gherasim, Chirilă, Olteanu, Terboczy, I. Pop, Ghiguceanu, Cătană, Sălăjan, Buzilă, Petrean, Căliman, H. Pop, Cordos, Bucur, Koppelmann, Eliade, Simion, Cătănici, Munteanu, antrenor Alexandru Paloşanu – se clasează în final pe locul 6, 44 de puncte, dovedindu-se a fi, citez din analiza lui Dan Gârleşteanu, «  cea mai valoroasă formaţie din provincie  » (Sportul popular, 16 noiembrie, 1963, pagina 3). Rezultate deosebite : Ştiinţa – Steaua 3-3, Grivita – Steaua 3-0, Ştiinţa – Farul 20-9, Ştiinţa – Grivita 8-6.
          1964. 	Faţă de ediţia 1963, Ştiinţa Cluj – Căliman, Gherasim, Buzilă, Baba, H. Pop, Cordos, Chirilă, Călian, Chişu, Cătană, Petrean, I. Pop, Constantinescu, Bucşa, Gudea, Bucur, Sălajan, antrenor H. Gebefugy – pierde doua locuri, clasare pe 8 cu 39 de puncte (8  1   13   100-209). Surpriza este alta, scorul identic cu care au pierdut clujenii în faţa celor de la Steaua şi Dinamo, … 3-13 !!!, ambele în returul campionatului. În tur a fost dezastru, Dinamo – Ştiinţa 43-0, Steaua – Ştiinţa 20-0.
         1965.	La cârma echipei revine Alexandru Palosanu, lotul Ştiinţei Cluj rămânând în mare acelaşi, Terboczy, Constantinescu, I. Pop, H. Pop, Bucsa, Petrean, Căliman, Cordoş, Gudea, Gherasim, Chisu, Cătană, Chirila, Călian, Baba, Buzilă,  Bucur, Sălăjan. Studenţii ocupă în final locul 12, cu care intră în barajul pentru rămânerea în A. Surpriza neplăcută o constituie partida Precizia Săcele – Ştiinţa 9-3 (3-0), scor care aduce cu sine… retrogradarea.
	Asadar, în anul 1966, echipa „Ştiinţa” Cluj retrogradează din Divizia A. Prin formarea a patru cluburi studenţeşti în oraşul Cluj şi anume: „Universitatea”, „Politehnica”, „Medicina” şi „Agronomia”, fosta echipă a „Ştiinţei” trece la clubul studenţesc „Agronomia” Cluj, luând numele acestui club. În acelaşi an se înfiinţează echipa de Divizia B „Politehnica” Cluj. Echipa „Politehnica” Cluj activează, fără întrerupere, din anul 1966 până în anul 1972, când, la indicaţia Ministerului Învăţământului, de a forma un centru puternic rugbistic studenţesc în oraşul Cluj, echipa de rugbi fuzionează cu „Agronomia” Cluj, care promovează în Divizia A. „Politehnica” Cluj a fost formată din foştii jucători crescuţi la Clubul Sportiv Şcolar care s-a desfiinţat şi câţiva studenţi entuziaşti de la Facultatea de Electrotehnică, printre care cităm pe: Muteanu Radu, Pop Marius, Rusu Constantin, Lefter Eugen. Ea a ocupat diferite locuri în prima parte a clasamentului Diviziei B (în anul 1967 – locul V, în anul 1968 – locul III, în anul 1969-70 – locul V, iar în anul 1971-72 – locul VI), unii dintre jucători promovând în Divizia A: Petrean Pamfil, Murgău Dan, Berghea Ioan, Deleanu Titus, Cocişiu Ştefan la „Agronomia” Cluj, Borş Pompiliu la „Politehnica” Iaşi şi Munteanu Ioan şi Buţu Ştefan la C.S.M. Sibiu.
	Echipa Politehnica Cluj a avut de-a lungul anilor în conducerea secţiei pe: lector Mugioiu Dumitru, lector Babeş Victor şi asistent Munteanu Radu, ca preşedinţi. Antrenorii echipei au fost, în ordine: prof. Terbőczi Zsombor şi şef lucrări Viorel Cîrligelu.
	Iată o parte din jucătorii echipei Politenica Cluj, la începutul ei: Munteanu Radu, Drăghici Dan, Pop Marius, Lefter Eugen, Rusu Constantin, Muşatescu Grigore, Deneş Emeric, Gîrbu Constantin, Cintirigă Aurel, Huţu Nicolae, Marcu Vasile, Rotar Răzvan, Buuş Vasile, Munteanu Ionel, Fernea Gheorghe, Constantin Nicolae, Cocişiu Ştefan, Gudea Ioan, Mihail Dragoş etc.
	Din anul 1967, echipa Agronomia Cluj reintră şi se menţine în Divizia A până în campionatul anului 1971-72, când retrogradează în Divizia B, dar reintră în campionatul anului 1973-74, reprezentând singura echipă de seniori din oraşul nostru.
	Echipa Agronomia Cluj a avut ca preşedinte pe: conf. dr. Man Ioan şi apoi pe lector Suciu Tiberiu şi ca antrenor pe prof. Paloşanu Alexandru, clasându-se, în general, în a doua parte a clasamentului (în anul 1966 locul I Divizia B, anul 1967 – locul VI Divizia A, anul 1969-70 locul X , anul 1970-71 locul VI, anul 1971-72 locul XII, anul 1972-73 locul I Divizia B şi în anul 1973-74 reintră în Divizia A, clasându-se pe locul VII). Începând cu anul 1974-75, echipa activează în seria a doua a Diviziei A.
	Iată o parte din jucătorii echipei Agronomia Cluj la începutul ei: Coteţ Ioan, Cătană Laurenţiu, Bălan Aurel, Hégető Francisc, Iureş Victor, Chirilă Mircea, Zamfir Cicerone, Pap Aurel, Enăcescu Mihai, Chişu Mircea, Cadar Alexandru, Şerban Ioan, Dumitrescu C-tin, Semen Petru, Bucur Alexandru, Balint Ioan, Colceriu Marian, Cotuţiu Ioan, Deak Géza, Pascal Ilie, Florea Gligor, Măţăoană Nicolae, Chihaia Octavian, Olteanu Alexandru etc.
              Lotul 1971-1977- Agronomia: Deleanu, Cocişiu, Pereş, Culda, Raica, Oaneş, Szilaghi, Popescu, Mureşan, Hădărugă, Ionescu, Pop Gh., Bordean I., Ilie V., Chira Gh., Câra C., Cosma Gh., Dulamă C., Moişan E., Naghiu Fl., Măţăoană N., Cordoş I., Balint I., Bucur Al., Cristea L., Demeter Al., Marcu V., Novac A., Mărginean E., Horvath I., Vasiliu M., Pop Ionică, Pop I., Iureş V., Irimea I., Chihaia O., Gebefügy, Ursu I., Florea D., Vilt I., Frâncu Fl.
              Lotul 1978-1989- Politehnica. Se vor adăuga lotului anterior: Corburean, Sabău, Mărginean, Stănilă, Mureşan E., Stan, Tăut, Mureşan C., Munteanu, Miheş, Costin, Bor, Ionac, Buruian, Todea L., Moisil E. Preşedinţi club: prof. Teodor Alb şi prof. Gh. Pavel. Preşedinte secţie: Radu Munteanu.
              Lotul 1981-1989- Poli-16 Februarie. Apar în echipa nou formată prin fuziune, Politehnica- 16 februarie: Cozma, Boca, Márton, Petrican, Ţico, Leoca I., Leoca A., Horváth, Bărnuţiu, Cimpoacă, Boier, Lovas, Spătaru, Român, Pîrţoc, Todea Liviu, Ilcă, Băgăcean, Giura, Martac. Preşedinţi: ing. Victor Fotescu, Gh. Valasutean, Ioan F. Pop.
	          Lotul 1990-1994: Budai Gh., Ailenei C., Han Gh., Ilcă V., Marta T., Martac C., Moisil E., Mureşan I., Popean A., Raţiu Şt., Român D., Leoaca I., Groza, Mărginean S., Nechita S., Pasc Fl., Sabău Gh., Corbunean Gh., Stupar U., Giurgiu M., Marcu V., Copil N., Băgăcean V., Mardan C., Rus Vl., Paloşanu D., Leaş H., Bortiş D., Hîmpea A., Toma A., Cerceş V., Gontineac R., Şinteregan G., Hîlmă H., Săuan Cr., Cilîncă G., Mihai A., Ciorăscu C., Ciorăscu S., Rădulescu R., Sugar Ov., Brînză T., Tămaş A., Flutur V., Nichitean N., Surdu O., Franciuc C., Bişag V., Maftei V., Ciorăscu L. Preşedinte secţie: Ioan F. Pop.
	         Jucători internaţionali, perioada 1949-1990: Radu Demian, Silviu Căliman, Nicolae Cordoş, Dumitru Gherasim, Nicolae Mătăuan, Ionel Balint, Emil Mărgineanu, Ioan Pop, Alex. Pereş, Nicolae Culda.
	         Jucători de lot naţional după 1990: Răcean, Copil, Ilcă, Oroian, Doja, Roşu, Nichitean N., Brînză T., Flutur V., Cilîncă G., Gontineac R., Maftei V. Antrenor – prof. Ştefan Ionescu.
              Dar, iată, pe scurt, istoria acestor ani, 1967 până în prezent:
         1967.	Categoria A porneşte la drum cu 12 echipe, Agronomia ocupând în final locul 8 cu 41 de puncte (8  3   11   73-138). în lotul antrenorului Alexandru  Paloşanu s-au aflat Iureş, Florea, Bălan, Cincora, Terboczy, Cordoş, Chişu, Bucşe, Stefu, Cătană, H. Pop, Balint, Cotuţiu, Hegeto, Szentonai, I. Pop, Coteţ, Chirilă, Gebefűgy, Bucur, Zamfir, Moraru, Fechete, Cordoş II.
	Agronomia trece de Dinamo (3-0), pierde greu în faţa celor de la Griviţa (3-5), bate Farul cu 9-3, Ştiinţa Petroşani cu 10-8, pierde în fata Stelei cu 0-6, mai greu decat o arată scorul final.
         1968.	Se trece pe plan competiţional la sistemul primăvară – vară. Pentru ca echipele sa aiba totusi activitate, se organizează Cupa primaverii, cu două serii, Agronomia fiind plasata în seria a 2-a. 
         1968/1969.	Agronomia – Balint, Măţăoană, Chirilă, I. Pop, Cordoş I şi II, Moldovan, Iureş, Petrean, Gebefugy, Chihaia, Cotuţiu, Crisan, Irimia, Colcer, antrenor Alexandru Paloşanu – ocupă în final locul 10 cu 37 de puncte (5   5 12   129-262). Şi-a jucat rămânerea în A pâna în ultima… etapa ! 
	Cu tot acest loc 10, Agronomia a reuşit câteva rezultate bune : 3-8 cu Dinamo, 6-6 cu Griviţa, 9-3 cu Gloria Bucureşti, 6-3 cu Farul, 9-6 cu Ştiinţa  Petroşani.
         1969/1970.	Agronomia – Cordoş I, Balint, Cordoş II, Ianusevici, I. Pop, Dumitrescu, Gebefűgy, Deac, Chihaia, Cotuţiu, Pintea, Pascal, Constantinescu, Crisan, Irimia, Colcer, Iures, antrenor Alexandru Paloşanu – se claseaza tot pe locul… 10 !!! A reuşit 33 de puncte (5   1   16  98-258), scăpând din nou ca prin urechile acului de retrogradare.
         1970/1971.	Pentru antrenorul Alexandru Paloşanu şi echipa – Vasiliu, Măţăoană, Cozma, Hancu, Baba, Balint, Cordoş I şi II, Ianusevici, I. Pop, Dumitrescu, Gebefűgy, Chihaia, Cotuţiu,  Pintea, Pascal, Constantinescu, Crişan, Irimia, Colcer, Iures, Deac, Moiseanu, Gal, Bucur, Naghiu, Bordean – locul 6 este unul dintre cele mai bune. S-au reuşit 41 de puncte (8  3   11 143-263). 
	Este un loc bun şi neaşteptat chiar. Alexandru Paloşanu declară puţin timp după startul oficial, citez, “Mi-aş dori o ECHIPĂ ! Şi deşi nu o am, lupt şi anul acesta pentru realizarea ei”   („Sportul”, 21 august 1970, pagina 2). 	Lucru reuşit !
          1971/1972.	A fost o ediţie de coşmar pentru echipa – Bucur, Deac, Gebefűgy, Chihaia, Pamfil, Cordoş I şi II, Iureş, Bucşa, Florea, Baba, Crişan, Balint, Ianusevici, Cozma, Măţăoană, Mihai, Bayer, I. Pop, Constantinescu, Pintea, Murgău, Măstăcan, Dulama, Naghiu, Mircea Rusu, Bordeanu – şi antrenorul Alexandru Paloşanu.  Agronomia retrogradează la capătul unui sezon dezastruos, cu numai 4 victorii, un esaveraj de infarct 114-392 şi doar 30 de puncte.
	 Modesto Ferrarini comenteaza dezastrul în ‘Sportul’ din 14 iulie 1972, citez, ‘Din lipsă de sprijin, formaţia studenţilor a rămas pe ultimul loc şi a retrogradat’. Retrogradarea este cu atât mai surprinzătoare cu cât vorbim despre aceiaşi jucători, acelaşi antrenor, adică de cei care reuşiseră locul 6 cu o ediţie înainte…
          1972/1973.	Seria B4 este câstigată la pas de Agronomia Cluj, lot cu M. Rusu, Balint, Bucur, Oaneş, Cordoş, Vasiliu, Deleanu, Peres, Măţăoană, Culda, Moisag, Cocişiu, Szilagyi, Naghiu, Deac, Popescu, A. Bucur, I. Pop, Ionescu.
	Turneul de promovare în A este câştigat de Agronomia şi de Chimia Navodari.
          1973/1974.	Revenirea în A inseamna un loc liniştitor de data aceasta, 7, cu 49 de puncte. Agronomia îi are în lot pe Balint, Moisan, Vasiliu, Irimia, Oanes, Ilie, Măţăoană, Dulvar, Cordos I, Pereş, Culda, Deleanu, M. Rusu, Pop, Chihaia, Szilagyi, Naghiu, Bucur, Mureşan, Stefan Ionescu, Deac, I. Pop, antrenor Alexandru Paloşanu.
          1974/1975.	Cele 16 echipe sunt împărţite în doua serii, Agronomia – Balint, Măţăoană, Cordos I, Chihaia, Pop, Moisan, Culda, Oanes, Vasiliu, Popescu, I. Pop, Irimia, Dulvar, Deleanu, M. Rusu, Bucur, Peres, Ilie, Ionescu, Deac – face parte din seria a II-a, serie în care ocupa în final locul 6 cu 23 de puncte. Este locul care o trimite în grupa locurilor 9-12, cu o clasare finală pe locul 11 – 12 puncte.
           1975/1976. 	Se joacă după acelaşi sistem, doua serii, tur-retur, locuri de clasament. Agronomia – Gheorghe, Oanes, Irimia, Măţăoană, Vasiliu, Pereş, Culda, Ionescu, Gh. Pop, Balint, Mărginean, Horvath, Cocişiu, Cordoş I, Raica, Chihaia, Francu, Novac, Dulama, Ilie, antrenor Alexandru Paloşanu – este repartizată în seria a 2-a, unde ocupă locul 6 cu 24 de puncte. Prezentă în grupa valorica 9-12 înseamnă pentru clujeni un loc final 9 cu 14 puncte. A fost ceva mai bine decât în ediţia anterioară. Comentariile îi aparţin antrenorului Paloşanu, citez, “Consider că oraşul nostru are nevoie de o sectie de juniori şi cred că cei competenţi vor reuşi să găsească acestei echipe de juniori şi un părinte binevoitor” („Făclia”, 4 septembrie 1975, pagina 2).
         1976/1977.  Pentru divizia A este adoptat un nou sistem competiţional, cu aşezarea celor 16 divizionare în patru grupe a cate patru echipe. Agronomia – Francu, Novac, Măţăoană, Oaneş, Marcu, Raica, Pereş, Hădărugă, Gh. Pop, Horvath, Chihaia, Cocişiu, Balint, Dulama, Ionescu, Mărginean, Cordoş I, Spuc, Damian, Hossu, Todea, Cozma, Nistor, antrenor Alexandru Paloşanu – face parte din  grupa C alăuri de Dinamo, Minerul Gura Humorului şi Ştiinţa Petroşani.
          În grupă, Agronomia ocupă locul 3 cu 8 puncte, ceea ce o plasează în grupa valorică 9-16. În final, echipa ocupa locul 11 cu 31 de puncte (8   1   5   218-127).
         1977/1978.  Se desfaşoară în aceeaşi formulă de patru grupe a câte patru echipe. Agronomia – Novac, Ilie, Marcu, Vasiliu, Ursu, Măţăoană, Irimia, Culda, Balint, Chira, Chihaia, Cristea, Horvath, Mărginean, Cordoş I, Cocişiu, Todea, Munteanu, Mureşan, Costin, antrenor Alexandru Paloşanu – face parte din grupa C, cu Olimpia, Dinamo şi Griviţa Rosie. Accede în grupa 9-16. Sfârşitul turului aduce modificarea numelui, din Agronomia în Politehnica Cluj, schimbare care nu  aduce multe în jocul echipei, doar un loc 13 final şi o scăpare de retrogradare la ‘musţată’ şi după mari emoţii.
          1978/1979. Politehnica Cluj – antrenor Alexandru Paloşanu, jucători Novac, Marcu, Raica, Ilie, Costea, Ursu, Irimia, Balint, Măţăoană, Chihaia, Chira, Cordos, Horvath, Todea, Mărginean, Demeter, Ionac, Corbureanu, Gh. Sabau, Taut, Baciu – este plasată în grupa D cu Ştiinţa Petroşani, Griviţa Rosie şi TCI Constanţa. Ocupa  locul… 4 cu 8 puncte, intră în grupa 9-16, ocupă în final locul 13 cu 27 de puncte. Dar… este locul care trimite echipa clujeana în barajul de rămanere în A. Din păcate pentru noi, barajul dă câstig de cauză celor de la Vulcan Bucureşti şi CFR Braşov. Cu doar 2 puncte, Politehnica nu a putut emite pretenţii, drumul spre B fiind unul firesc.
           1979/1980. În divizia B, Politehnica face parte din seria a 2 – a alături de concitadina CFR Cluj. Finalul este surprinzător : Gloria PTT Arad – 55,  CFR Cluj – 52, Electrotimiş Timişoara – 46, Politehnica Cluj – 46 dar esaveraj inferior.
          1980/1981. Cele doua team-uri clujene, Politehnica şi CFR, sunt în aceeaşi serie a 3 – a din B, cu sase serii în loc de patru.
	Politehnica – Vişan, Mărginean, Mureşan, Brad, Muntean, Ursu, Rus, Pirtoc, Corujan, Băgăcean, Moldovan, Ilca, Hudrea, Soos, Pop, Lovusz, Racean, Sicoe, Novac, Puşcas, Marcu, Marta, Marton, Şuşa, Fagadar, Barnutiu, Spatar, Leoca, antrenor Alexandru Palosanu – pierde calificarea în A la Suceava. Mircea Rusu renunţă la echipa CFR, ajungându-se la o comasare cu Politehnica, motivul fiind cel al unei calificari… sigure.
          1981/1982.  În B 3, Politehnica – Todea, Boca, Chihaia, Stan, Muresan, Ursu, Marta, Mărginean, Baciu, Corbureanu, Sabău, Bărnuţiu, Stănila, I. Leoca, A. Leoca, Novac, Cimpoacă, Spătaru, Budai, antrenor Alexandru Paloşanu – prin locul 1 ocupat, accede în turneul de baraj pentru promovarea în A. Reuşeşte acest lucru alături de Rapid Bucureşti.
         1982/1983.  În componenta Todea, Boca, Bagacean, Stan, Moisil, Giura, Chihaia, Taut, Mureşan, Marton, Boier, Ursu, Marta, Mărginean, Baciu, Corbureanu, Sabău, Bărnuţiu, Stănilă, Iuliu şi Aurel Leoca, Novac, Cimpoacă, Spătaru, Motrescu/ex Farul, Budai, antrenor Alexandru Paloşanu – Politehnica 16 Februarie termină pe locul 12 cu 44 de puncte (8   2   16   190-485). Este locul care plasează echipa clujeană în A2, primele zece clasate alcătuind grupa A1, într-o formulă nouă pentru ediţia următoare de campionat.
          1983/1984. Politehnica 16 Februarie – Marcu, Novac, Copil, înca la vârsta junioratului, A. Leoca, Stănilă, Corbureanu, Sabău, I. Leoca, Racean, Rosu, Cimpoacă, Mărginean, Stan, Boier, Popa, Petrican, Moisil, Tăut, Român, Marton, Budai, Muresan, Cosma, antrenor Alexandru Paloşanu – ocupa locul 3 în A2 cu 37 de puncte (9  1  8  207-220), comportarea echipei fiind considerată “mulţumitoare”.
         1984/1985. În seria a 2-a, A, ‘U’ 16  Februarie – Gădălean, Dănila, Novac, Sabău, Marcu, Tico, Trandafir, Copil, Corbureanu, Răcean, I. Leoca, Cimpoacă, Mărginean, Marta, Popa, Petrican, Oroian, Tăuţ, Moisil, Ailenei, Pătras, Băgăcean, Pop, Budai, Doja, Nechita, antrenori Alexandru Paloşanu/principal, Octavian Chihaia/secund – ocupă locul 6 cu 34 de puncte (8  0  10  237-227)
          1985/1986. ‘U’ – Răcean, Copil,  Marcu, I. Leoca, Corbureanu, Sabău, Rosu, Nechita, Giurgiu, Oroian, Raţiu, Marta, Mărginean, Popa, Moisil, Han, T. Pop, Budai, Băgăcean, Ailenei, Bordei, Pătras, antrenori Alexandru Paloşanu/principal, Octavian Chihaia/secund – se claseaza în final pe locul 8, ceea ce înseamnă meciuri pentru locurile 15/16. ‘U’  şi Gloria PTT Arad işi împart victoriile 18 - 6 pentru ‘U’, respectiv 14-6 Gloria, rezultate care plasează ‘U’ pe locul 15.
          1986/1987. ‘U’ – Răcean, Copil, Marcu, Sabău, Corbureanu, I.Leoca, Nechita, Roşu, Gh. Mărginean, Cimpoaca, Giurgiu, Oroian, Chihaia, I. Pop, Marta, Raţiu, E. Mărginean, Ardeleanu, Han, Moisil, T. Pop, Pătraş, Ailenei, Băgăcean, antrenor Alexandru Paloşanu – este repartizata în seria I. Clujenii  au un tur modest, un retur ceva mai bun, dar care nu-i scapă de A2,  formată din doua serii. Cu alte cuvinte, o nouă retrogradare prin restructurarea sistemului competiţional intern la nivel de prim eşalon.
         1987/1988.  Divizia A cuprinde 12 echipe. ‘U’ face parte din A 2, seria a 2-a, alături de Rapid, Gloria PTT Arad, UAMT Oradea, Metalurgistul Cugir, Carpaţi Marsa, IOB Bals, Energia Bucureşti. 	I.Leoca, Nechita, Marta, Sabău, Misan, Lungu, Marcu, Corbureanu, Giurgiu, Budai, Raţiu, Han, Mărginean, Cimpoaca, Român, Copil, Roşu, Oroian, L. Pop, antrenor Alexandru Palosanu vor accede în urma rezultatelor, în grupa valorica a locurilor 5-8, alături de Maşini Grele Bucureşti şi Constructorul Constanţa. ‘U’ ocupă în final locul 5 cu 18 puncte.
         1988/1989. ‘U’ 16 Februarie – Cimpoacă, Giurgiu, Budai, Corbureanu, Sabău, Mişan, Marta, Nechita, I. Leoca, Han, Mărginean, Marcu, Lungu, Sabău, Român, Martac, antrenor Alexandru Paloşanu – ocupă doar locul 7 în A2, seria a 2-a, clasare ce trimite team-ul clujean în B.
         1989/1990. Divizia B, seria a 4-a, produce una din marile surprize, ratarea promovării de către ‘U’ 16 Februarie. Chiar daca în lot se aflau jucători cu vechi state de servicii precum Han, Bagacean, Marta, Giurgiu, I. Leoca, Sabău, Copil, Mărginean, Marcu, Ailenei, alături de mai tinerii Clapa, Popean, Rus, Doja, Dan Paloşanu, Ilca, Groza, Stupar, Hâmpea, Dunca, Serban. Finalul de retur plasează gruparea universitară pe locul 2 cu 43 de puncte, la numai un punct de Minerul Lupeni, echipă promovată a A2 !
         Fără nici un sprijin, jucătorii apelează la ing. Mircea Rusu care, sub influenţa generaţiilor pregătite în preuniversitar, reuşeşte să refacă echipa, în conducere fiind cooptat şi profesorul – antrenor Octavian Chihaia.
         1990/1991.  Divizia B, seria a 4-a… Noul antrenor al echipei este suceveanul Ştefan Ionescu. Abordarea noii ediţii se face cu Han, Clapă, Băgăcean, Popean, Rus, Doja, Leas, Pop, D. Paloşanu, Ilcă, Sinteregan, Martac, Giurgiu, I. Leoca, Sabău, Pasc, Bortiş, Stupar, Copil, Mărginean, Marcu, Ailenei, Himpea, Bor, Dunca şi Şerban. Echipa promoveaza în A2, după un loc 1 ocupat cu 16 puncte.
         1991/1992.  A2, seria a 2-a… Copil, Ilca, Sabău, Pasc, Groza, Sinteregan, Birta, Vladimir Rus, Marta, Himpea, Copil, Stupar, Han, Giurgiu,… reusesc locul 3 cu 27 de puncte. A fost o luptă în 3, ‘U’, Rulmentul Bârlad şi Minerul Lupeni, echipe apropiate valoric, lucru vizibil după partidele din tur chiar.
          1992/1993.  A2, seria a 2-a este câştigata de Gloria Bucureşti. Clujenii au comportari oscilante, 44-0 cu Minerul Berbeşti, 45-7 în faţa celor de la Chimica Târnăveni, 5-10 cu CFR Braşov, 7-9 cu Minerul Berbeşti, 10-13 cu Metrou Bucureşti !
          1993/1994.  Se adoptă o nouă formulă de campionat, pentru A1 cu trei grupe a câte patru echipe. A2 însă rămâne neschimbată, cu două serii a câte opt echipe. ‘U’ 16 Februarie – Sugar, Nichitean, Groza, Martac, Sinteregan, Sabău, Cilîncă, Răcean, Săuan, R. Gontineac, Maftei, Tamas, Pasc, Copil, S. Ciorascu, Leaş, Cr. Ciorascu, Paloşanu, Brinza, Rădulescu, Popean, Băgăcean, Cerceş, Flutur, Mihai, Bisag, Găvan, antrenor Ştefan Ionescu – ocupă locul 1 cu 40 de puncte, revenind după o absenţă destul de îndelungată, în A1. Esaverajul spune totul despre comportarea echipei :  699-117 !
          1994/1995. Bronz ! Prima medalie din istoria rugby-ului clujean. 
	Antrenorul Ştefan Ionescu aduce bronzul în Capitala Ardealului, cu Popean, Budai, Băgăcean, Cerceş, Cilinca, Sinteregan, Leas, Cr. Ciorăscu, Paloşanu, Hilma, Vl. Rus, Sugar, S. Ciorăscu, Tamaş, Rădulescu, Brinza, Flutur, Groza, Nechiţean, Surdu, Sabău, Răcean, R. Gontineac, Franciuc, Pasc, Săuan, Bisag, Drăgan, Maftei, Copil. Este ediţia în care ‘U’ trece de Dinamo în trei partide consecutive : 19-11, 13-12 şi 22-20 aceasta din urmă la Bucureşti !
          1995/1996 : Bronz din nou !!!
	Răcean, Nechiţean, Tilinca, Maftei, Sugar, Crăciun, Băgăcean, Croitoru, Copil, Franciuc, R. Gontineac, Bisag, Ciorascu, Drăgan, Groza, Săuan, Flutur, Leas, Tamaş, Paloşanu, Rădulescu, Socaciu, Budai, Popean, Iacob, antrenori Stefan Ionescu/principal şi Octavian Chihaia/secund ne aduc al doilea bronz consecutiv. Au fost obţinute victorii importante la Dinamo (16-8), Farul (29-17), Griviţa (29-3), Steaua (15-7), … Returul a fost unul fast, cu nu mai puţin de opt victorii  clujene pe linie. Brânza se transferă în Franţa, se retrag din activitatea competiţionala Marta, Hilma, Paloşanu.
        1996/1997. Final cu ‘U’ – Popean, Săuan, Nichitean, Maftei, Croitoru, Copil, Răcean, Iacob, D. Paloşanu, V. Samuil, Cilinca, Flutur, Rosescu, Rădulescu, Tamaş, Budai, Bisag, Dragomir, Tincu, Băgăcean, Socaciu, Rus, Cr. Ciorascu, Gheţa, antrenori Stefan Ionescu/pr, Octavian Chihaia/secund – pe locul 6. Şi acest lucru în contextul în care ‘U’ termină turul pe locul 4 cu 25 de puncte. Returul a avut o altă ‘faţă’, 10-34 cu Dinamo, 28-60 în faţa celor de la Steaua, 31- 47 în faţa studenţilor timişoreni.
         1997/1998 : Bronz !!!
         Al treilea bronz naţional este realizat de  Racean, Dragomir, Maftei, Iacob, Brădăţean, Bisag, Franciuc, Stupar, Săuan, Copil, Flutur, Tincu, Rădulescu, Tamaş, V. Samuil, Cr. Ciorascu, Socaciu, Cilinca, Popean, Petre Cristian, Bogdan Ionescu, Popean, Gheţa, Rus, R. Samuil, Lupu, Cantor, Lungeanu, Iacob, antrenori Stefan Ionescu/principal şi Octavian Chihaia/secund.
	‘U’ invinge Dinamo la Bucureşti (16-11), invinge fără drept de apel Farul (38-15), Rulmentul Bârlad (14-3, respectiv 62-15), Rapidul (40-20), Minerul Lupeni (57-3).
	Bronzul este reuşit cu 49 de puncte (13   1  8  647-418), Farul, a 4-a clasata, reuşind doar 43 de puncte.
         1998/1999. ‘U’ Cluj – Maftei, Iacob, Dragomir, Franciuc, Săuan, Copil, Flutur, Tamaş, B. Ionescu, Tincu, Cr. Ciorascu, V. Samuil, R. Samuil, Tudori, Croitoru, Lungeanu, Popean, Bradatan, Himpea, Stuparu, Oprea, Cerceş, Bisag, antrenori Stefan Ionescu/principal şi Octavian Chihaia/secund – ocupă locul 4 cu 44 de puncte (11  0   11 568-457), la 4 puncte distanta de ocupanta locului 3, CSM Sibiu. ‘U’ îşi trece în cont victorii la Farul (39-7), Steaua (16-12), Minerul Lupeni (17-15), pierde neaşteptat în Parcul sportiv ‘Haţieganu’ în faţa celor de la CSM Sibiu (34-35), înfrângere care-i îndeparteaza de locul 3. Dinamo câştigă şi ea în Parcul ‘Haţieganu’, 17-22, spectacolul sportiv fiind stricat de arbitrul bucureştean Davidoiu. Bătaia ca-n cele ‘7 păcate’ nu se uită deloc…
         1999/2000. Este ediţia de campionat care plasează ‘U’ Cluj – Gheţa, Gârda, Ailinchii, Deli, Lazăr, Cerceş, Oprea, V. Samuil, Tudori, Cr. Petre, Rădulescu, R. Samuil, Tincu, Român, Bulaim Simandi, Drăghia, Cr. Podea, Cantor, Copil, Brădăţean, Marin, Săuan, D. Podea, Daschievici, Panaite, Stupar, Dragomir, Lupu, Filip, Hâmpea, antrenori Stefan Ionescu/principal şi Octavian Chihaia/secund – pe locul 6 cu 25 de puncte, deloc conform cu valoarea lotului. Nu trebuie omis faptul ca ‘U’ a fost furata pe faţă de arbitrii bucureşteni în partidele cu Rulmentul Bârlad (5-15), REMIN Baia Mare (12-13).
	Antrenorul Ştefan Ionescu este numit antrenor al naţionalei de tineret a României.
          2000/2001 : Argint !!! Argint pentru ‘U’ Cluj !
`	Sistemul competiţional nu s-a schimbat, federaţia de specialitate menţinând aceleaşi patru grupe a câte patru echipe. Lotul nu a suferit schimbări majore, deci Popean, Oprea, Cerceş, Deli, Lazăr, Lungeanu, Gheţa, Cr. Petre, V. Samuil, Tudori, R. Samuil, Tincu, Român, Bulai, Cr. Podea, Copil, Marin, Săuan, D. Podea, Stupar, Dragomir, Panaite, Lupu, Brădăţean, Daschievici, Socaciu, Hâmpea, fratii Florea, Talos, Bogdan Voicu, ultimii doi promovaţi de la CSS UMR Cluj, Balan, Cantor, Teodorescu, Bisag, Bogdan Ionescu. 
	Este o ediţie interesanta pentru studenţi.  Editia 2000/2001, debutează cu Stefan Ionescu în postura de antrenor principal, Octavian Chihaia / secund. Returul îl aduce însă pe banca tehnică pe fostul internaţional Petrica Motrescu/principal, secondat de Octavian Chihaia.
	Echipa obţine victorii confortabile cu ‘U’ Timişoara (74-5), CFR Constanţa (60-3), o victorie muncita cu Poli Iaşi (19-17), apoi 66-9 cu CFR Constanţa, 19-8 cu CSM Sibiu, 23-6 cu Farul, 43-13 cu Rulmentul Bârlad, tot 43-12 cu REMIN Baia Mare, o înfrangere previzibila, 10-19 în faţa Stelei, o altă destul de usturătoare cu Dinamo (0-20), o victorie splendidă la Constanţa în faţa Farului, 27-10 (17-8), victorie care consfiinţeşte argintul ! Victorie muncită, punctele noastre fiind reuşite de Bălan/eseu min 13, Săuan/eseu min 29-Brădătan/tr, Cr. Petre/eseu min 38, Hâmpea/lpc la peste 40 de metri de H, Teodorescu/eseu min 48-Brădătan/tr. A mai fost un 51-8 cu CSM Sibiu, zarurile fiind deja aruncate. 
          2001/2002. ‘U’ – Cerces, Bogdan Bălan, Lazăr, Stupar, Gheţa, Deli, V. Samuil, Cr. Petre, N. Rus, Francu, Domocos, Simandi, R. Samuil, Marin, Daschievici, Popovici, Apjok, Dragomir, Harnagea, Bisag, Lupu, Teodorescu, Panaite, Român, Brădăţean, Hâmpea, antrenori Petrică Motrescu/principal şi Octavian Chihaia/secund – are o comportare bună, cu victorii nete, 42-17 cu Metrorex, 25-9 cu Griviţa, 74-9 cu Metrorex, un egal neplăcut, 15-15 cu Poli Iaţi, 47-14 cu REMIN Baia Mare, înfrângeri la Dinamo (14-29), Rulmentul Bârlad (10-12) şi Steaua (5-31). Returul  nu mai este aşa de fast, 17-18 cu Dinamo la Cluj, 27-32 cu Farul la Constanta, o victorie în faţa Stelei, 32-15. În final, studenţii ocupă locul 4 cu 29 de puncte (7  1  6  370-266), la un punct diferenţă de REMIN Baia Mare, clasată pe locul 3 cu 30 de puncte şi esaveraj negativ, 266-304 ?!?
           2002/2003.  Sunt în lotul universitar Cerceş, Manea, N. Rus, Popean, Bulai, V. Rus, Bogdan Bălan, Cr. Podea, Gheta, Dragomir, Cantor, Ciobanu, Voicu, Teodorescu, Bradatan, V. Samuil, Simandi, Român, Marin, Coltuneac, Bucur, Manci, Damian, Deli, Domocoş, Mesesan, Dinis, Harnagea, Lazar, antrenori Petrică Motrescu/principal şi Octavian Chihaia/secund. Ca rezultate, 23-12 cu Mangalia, 17-16 cu Dinamo prin punctele reuşite de Cantor/eseu şi Coltuneac/eseu, 2 tr, lp. A ieşit în evidenţă, în sens negativ desigur, arbitrul bucureştean Mircea Paraschivescu, cel care a pus la bătaie un întreg arsenal pentru a ajuta Dinamo, apoi, 27-24 cu Rulmentul Bârlad în deplasare, 29-13 cu Farul, 21-34 cu Steaua,…Universitarii vor ocupa în final locul 5 cu 38 de puncte (10   1   7  460-396)
           2003/2004 : Bronz ! Bronz ! Bronz !
          	Antrenor principal este Octavian Chihaia, cel care îi are în teren pe Cerceş, Gheţa, Ion Păulică, Zup, N. Rus, Boar, Cioriciu, Diniş, Bogdan Bălan, Popean, Marin, Colţuneac, Teodorescu, Voicu, Dragomir, Român, Manci, Taloş, Fărcas, Ciobanu, Crăciunaş, Costel Leoca, Manea, Cantor, Voicu, Cr. Podea.	Comportarea este foarte bună şi stau mărturie rezultatele următoare : 34-3 cu Rulmentul Bârlad, 49-0 cu Bucovina Suceava, 17-3 cu Stiinţa   Petroşani, 22-5 cu Farul, 24-22 cu Minerul Lupeni, 70-9 cu Poli Iaşi, 48-12 cu Zenner Arad, … Este locul 3 în final şi medalie de bronz, a patra din istoria şi existenta secţiei de rugby.
         2004/2005. ‘U’ Agressione Cluj – Cerceş, Gheţa, Taloş, S. Mariş, Farcaş, Român, Lupu, Popean, Eva, Hâmpea, Teodorescu, Ciobanu, Gal Csaba, Voicu, Cantor, Zup, Donciu, Petraş, Uţiu, Hojbota, Costel Leoca, Crăciunaş, Bogdan Motrescu, Florea, Andronic, Bâlc, Boar, Roscanu, antrenori Aurel Popean şi Bogdan Voicu – înregistrează câteva rezultate bune, 44-8 cu Minerul Lupeni, 18-0 cu Zenner Arad, 72-5 cu Bucovina Suceava,… Cu toate acestea, gruparea clujeană se clasează la fine de campionat pe locul 6. 
         2005/2006. Nu sunt schimbări semnificative în lotul ‘U’, deci  Cerces, Gheta, Talos, S. Maris, Farcaş, Român, Lupu, Popean, Eva, Hâmpea, Ciobanu, Gal, Voicu, Cantor, Utiu, Costel Leoca, Balc, Boar, antrenor George Sava. Este anul în care ‘U’ ocupa în final locul 4, la capatul unui an competiţional cu multe rezultate bune.
         2006/2007. Tot cu George Sava ca antrenor principal, ‘U’ – Cerceş, Taloş, Gheta, S. Maris, Român, Popean, Eva, Hâmpea, Gal, Voicu, Cantor, Uţiu, Boar,… - finalizează campionatul pe locul 6, loc bun dacă ne gândim la lotul de jucători.
         2007/2008. Revine ca antrenor principal Octavian Chihaia. Jucători în teren sunt Teodorescu, Spătaru, Hâmpea, Vasiliu, Boar, Doroftei, Gheţa, Samuel şi David  Maris, Bogdan Ionescu, Uţiu, Farcaş, Andrei Gorcioaia, Buzea, locul ocupat fiind 5. Un loc bun daca ţinem cont de tinereţea lotului universitar, o medie de vârstă de 22 de ani !
         2008/2009. Director tehnic este Ştefan Ionescu, antrenori Octavian Chihaia/principal şi Simion Mărginean/secund. În lot : Voicu, Andrei Gontineac, Pop, Târpescu, Teodorescu, Banu, Buzea, Spătaru, Vescan, Oprea, Hâmpea, Manole, Cabuz, Vasiliu, Boar, Pungea, Borobei, Salagean, Doroftei, Gheta, Cioara, David Mariş, Ionuţ, Fărcaş, Ionescu, Gavril, Otavă, Andrei Gorcioaia, Constan, Mihai Gorcioaia, Barbu, Uţiu, Prâlea.
	Este lotul care reuşeşte locul 5, bun dacă luăm în calcul din nou, media de vârsta a echipei, 22 de ani !
      	Activitatea echipelor de juniori de-a lungul anilor 
	În perioada 30.VI. – 15.VII.1950 lotul naţional de juniori a susţinut o serie de jocuri de propagandă în centrele Cluj, Turda, Tg. Mureş, Lupeni şi Petroşani. În anul 1950 în urma acestor jocuri de propagandă se înfiinţează echipa de juniori „Ştiinţa” Cluj fiind antrenată de Dan Ştefănescu. Echipa activează până în anul 1955 când se desfiinţează.	Între anii 1952-54 ocupă locul II pe ţară în campionatul rezervat juniorilor. În anul 1952 îşi dispută finala pe ţară cu Spartak B.R.P.R Bucureşti, fiind învinsă cu 3-0. 
	Iată o parte din foştii juniori ai echipei „Ştiinţa” Cluj: Demian Radu, Cătăniciu Viorel, Burzo Ioan, Ivan Dumitru, Dîrjan Ioan, Igna Mircea, Bochiş Gheorghe, Krakai Nicolae, Pop Emil, Radu Sabin, Pop Remus etc.
	Echipa de rugbi juniori a „Ştiinţei” Cluj se reînfiinţează în anul 1958 activând până în anul 1966, participând în anul 1958 în semifinala campionatului republican de juniori, fiind antrenată de prof. Viorel Cîrligelu şi mai târziu de prof. Cordoş Nicolae şi Gebefűgi Andrei.
	În anul 1959 se înfiinţează echipa Şcolii Sportive de Elevi din Cluj fiind formată şi antrenată de prof. Viorel Cîrligelu, o încercare reuşită de introducere a rugbiului în şcoală. Pentru a putea participa la competiţii republicane de juniori, în anul 1960 echipa trece la Clubul Sportiv Şcolar, un club bine închegat, cu mijloace materiale foarte bune. Aici activează până în anul 1966 când Clubul Sportiv Şcolar se desfiinţează. Această echipă a reprezentat pentru oraşul Cluj la rugbi sportul de performanţă la nivelul juniorilor. Între anii 1962-64 participă în semifinalele campionatului republican de juniori clasându-se pe locul III pe ţară.
	Iată o parte din vechii juniori ai Clubului Sportiv Şcolar Cluj: Tănăsescu Liviu, Briciu Vasile, Fernea Gheorghe, Gudea Ioan, Szabo Alexandru, Cocişiu Ştefan, Constantin Nicolae, Olteanu Alexandru, Gliga Cosma, Fiat Adrian, Vădan Mihai, Popescu Gheorghe, Pop Nicolae, Gădălean Virgil, Bucur Alexandru, Deleanu Titus, Melnic Radu, Urs Gavril, Ştefu Alexandru, Buzilă Virgil, Chiş Gheorghe, Mureşan Vasile, Dordea Iuliu, Lazăr Tiberiu, Suciu Anton, Hangan Virgil, Surducan Adrian etc.
	În aceeaşi perioadă se organizează un campionat orăşenesc de rugbi educativ în opt la care au participat echipele: Medicina, Politehnica, Agronomia, Liceul Ady Şincai, Ştiinţa şi Clubul Sportiv Şcolar, echipele fiind formate atât din juniori cât şi din seniori cu condiţia de a fi studenţi la institutele respective. Acest minicampionat a fost câştigat de echipa Medicina Cluj având mai mulţi jucători seniori care activau în echipa „Ştiinţa” Cluj. În anul 1963 se înfiinţează o nouă echipă de juniori la Cîmpia Turzii fiind antrenată de dr. Igna Virgil. Aceasta susţine o întâlnire amicală cu echipa Clubului Şcolar din Cluj, fiind învinsă de aceasta. În anul următor această echipă se desfiinţează.
	La aceste echipe de juniori s-au format o serie de jucători pentru Divizia A ca:  Buzilă Virgil, Gădălean Virgil, Urs Gavril, Ştefu Alexandru, Mureşan Vasile, Bucur Alexandru, Constantinescu Mircea, Deleanu Titus, Florea, Cocişiu Ştefan etc care mai târziu au activat în echipa de seniori a „Ştiinţei” sau „Agronomiei”  Cluj.
	Între anii 1966-70 activitatea competiţională a juniorilor este ca inexistentă. Ea este reluată în anul 1970 prin organizarea primului campionat pe ţară a şcolilor profesionale C.F.R. Astfel iau fiinţă la Cluj echipe de juniori la Şcoala profesională CFR Cluj şi la Şcoala profesională U.M.M.R. Cluj.
	Echipa de juniori a şcolii profesionale C.F.R. Cluj a fost condusă de ing. Proca Dumitru şi antrenată de dr. Cătăniciu Viorel şi Deleanu Titus. Iată o parte din juniorii acestei echipe: Borş Pompiliu, Făt Nicolae, Dide Stelian, Lonean Viorel, Barbu Nicolae, Cîrstea Andrei, Bujor Mircea, Ernuţac Vasile, Cricleviţ Ioan, Nedelea Ilie, Pop Petru, Niţescu Gheorghe, Stoica Dorel, Fazakas Ioan, Nedelcu Constantin, Ionescu Alexandru, Trif Ioan, Bonda Simion.
	Echipa de juniori a Şcolii U.M.M.R. 16 Februarie Cluj a fost condusă de Cosma Vasile şi Bud Vasile şi antrenată de prof. Viorel Cîrligelu. Iată o parte din jucătorii acestei echipe la începuturile ei: Vişan Ion, Ciotlăuş Lazăr, Ceh Emeric, Danieliuc Ioan, Bányai Ioan, Român Ioan, Varga Adalbert, Trif Nicolae, Marton Valer, Birişan Ioan, Butuza Gavril, Gheţi Iustin, Etves Vasile, Lungu Ioan, Marc Ioan, Şerban Pavel, Cherecheş Alexandru, Lovas Stefan, Pop Anania, Suciu Petru, Todiţă Andrei, Farcaş Gheorghe etc.	În anul 1970 s-a desfăşurat finala zonală în oraşul Cluj întrecându-se echipele şcolilor profesionale CFR Cluj, Oradea, Satu Mare şi UMMR Cluj. S-a calificat mai departe echipa CFR Cluj conform clasamentului: 1. Şcoala profesională CFR Cluj – 9 pct; 2. Şcoala profesională CFR Oradea – 7 pct; 3. Şcoala UMMR Cluj – 5 pct; 4. Şcoala profesională Satu Mare – 3 pct. 
	Echipa de juniori CFR Cluj a participat la turneul final de la Bucureşti, dar a fost întrecută de celelalte echipe reprezentative zonale care au fost mai rutinate.
	În anul 1971, pe lângă cele două echipe, se mai înfiinţează o echipă de juniori la Şcoala profesională Metana Cluj antrenată de prof. Ioan Negru care va participa la noile ediţii ale campionatului şcolilor profesionale de transporturi. În anul 1972 fază zonală de la Cluj este câştigată tot de reprezentativa şcolii CFR Cluj care, mergând mai departe, în turneul final la Bucureşti a fost întrecută de celelalte echipe participante. Iată o parte din juniorii echipei Metana Cluj: Bud Ionel, Balogh Stefan, Erdély Adalbert, Lazăr Traian, Molnar Géza, Petreuş Vasile, Simon Zoltán, Tarr Alexandru, Truţia Petru, Năsăudeanu Adrian, Peter Dorin, Suteu Ioan, Ciosanu  Aurel, Bugnaru Dumitru, Constantinescu Ioan etc.
	Începând cu anul 1973, faza zonală de la Cluj a acestui campionat este câştigată de către echipa Şcolii profesionale 16 Februarie UMMR Cluj antrenată de directorul şcolii, ing. Mircea Rusu, maestru emerit al sportului şi de prof. Ştefu Alexandru, echipă care începe să se afirme în cadrul campionatului feroviar, dar la turneul final disputat la Bucureşti nu se clasează pe locurile fruntaşe. 
	Comisia Judeţeană de Rugbi a fost formată în ultima perioadă din: ing. Proca Dumitru – preşedinte, prof. Cîrligelu Viorel – tehnic, dr. Cătăniciu Viorel – juniori, Paloşîeanu Alexandru şi Deleanu Titus – membri. Datorită faptului că rugbiul s-a redus numeric şi valoric în oraşul de pe Someş, începând cu anul 1974, CJEFS Cluj nu mai are prevăzut în nomenclatorul său o Comisie Judeţeană de Rugbi, existând o singură echipă de seniori, „Agronomia” Cluj şi două echipe de juniori aparţinând şcolilor Ministerului de Transporturi (16 Februarie şi Metana Cluj). Din anul 1966 oraşul Cluj nu a mai prezentat juniori în campionatul republican rezervat acestora.

           LOTUL  PRIMEI  ECHIPE CLUJENE 1949: Manu, Şaramet, Georgia, Popescu, Mavrodin, Lucaci, Pauer, Georgia D., Niculescu, Iepure, Radu, Dobrescu, Grosu, Szilaghi, Igna.
	Studentul în medicină Mihai Negoescu, venit din Bucureşti, unde mai jucase, este primul îndrumător al formaţiei de mai sus.
În anii 1950 – 1951, funcţionează ca instructor, trimis de Federaţie, Andrei Baraş.
	Lotul 1950 – 1957 – „Ştiinţa”: Georgia R., Aldulescu, Codrea, Lucaci, Torner, Stan, Iuga, Igna, Georgia D., Malide, Călăraşu, Leaţi, Niculescu, Iepure, Radu, Moşoiu, Grosu, Dobrescu, Carol Tică, Silaghi, Zăgreanu, Beju, Oprea, Popa, Ghica, Benţea, Şteflea, Căliman, Cătănici, Boroş.
	Lotul 1958 – 1959: Ioniţă, Leaţi, Căliman, Cătănici, Mazăre, Pop I., Gebefügi, Pop H., Şteflea, Constantinescu, Răcăşanu, R. Demian, Iancso, Boboc, Mătieş, Crişan, Fodor, Cîrligelu, Hagiu, Cordoş, Buia, Miclea, Petreanu. Antrenori: 1951 – 1953  Alecu Ştefănescu, 1954 – 1955 Dan Ştefănescu, 1956 Aurel Onciu, 1957 Niculae Lucaci, 1958 Viorel Cîrligelu, 1959 – 1961 Dumitru Manoileanu. Preşedinţi secţie: dr. Tolan, prof. M. Ghircoiasu, prof. Al. Lemneanu, prof. Liviu Văcaru.
	Lotul 1960 – 1065 – „Ştiinţa”: Gebefügi A., Buia, Grigoriu, Manolache, M. Pop Ionica, Fodor, Demian, Boboc, Mazăre, Sălăjan, Miclea, Hossu, Mătieş, Crăciuneanu, Cătănici, Ioniţă, Kàroly, Petreanu, Bunea, Paloşanu, Gherasim, Alexndrescu, Pop H., Cordoş, Căliman, Tolu, Crişan, Simion, Paulescu, Terböczi, Baba, Călian, Bucur, Chirilă, Buzilă, Catană, Munteanu, Gudea, Ştefu, Constantinescu, Bucşa, Mureşan, Bălan, Cincora, Hegetö, Gădălean, Tănăsescu, Cârligelu, Ursu. Antrenori: Dumitru Manoileanu, Alex Paloşanu, Ghebefügi Andrei, Cordoş Nicolae. Preşedinţi secţie: Al. Lemneanu, Ivanciu Proinov.
	Lotul 1966 – 1971 – „Agronomia”: Preşedinte prof. Tiberiu Suciu. Lotul din perioada anterioară va fi completat de: Pop Ioan, Balint, Coteţ, Iureş, Chişu I., Chişu M., Florea, Măţăuană, Cotuţiu, Zanfir, Irimiea, Vasiliu, Pascal, Dumitrescu, Papp, Cordoş II, Moişan, Naghiu, Vadi, Szentannay, Deák, Gal, Ianusievici, Chihaia, Cadar, Şerban, Colceriu, Enăcescu, Simonca, Csep, Mihály, Moldovan, Petrean, Rusu, Paşca.
	Lotul 1971 – 1977 – „Agronomia”: Deleanu, Cocişiu, Pereş, Culda, Raica, Oaneş, Szilaghi, Popescu, Mureşan, Hădărugă, Ionescu, Pop Gh., Bordean, Ilie, Chira, Cîra, Cosma, Dulamă, Moişan, Naghiu, Măţăoană, Cordoş II, Balint, Bucur, Cristea, Demeter, Marcu, Novac, Mărginean, Horvat, Vasiliu, Pop Ionică, Pop I. Iureş, Irimiea, Chihaia, Gebefügi, Ursu, Florea, Vilt, Frâncu. 
	Lotul 1978 – 1981 – „Politehnica” – Preşedinţi club: prof Albu şi Pavel Gh. Se vor alătura lotului anterior: Corburean, Sabău, Mărginean, Stănilă, Mureşan, Stan, Tăut, Mureşan, Munteanu, Miheş, Costin, Bor, Ionac, Buruian, Todea, Moisil. Preşedinte secţie: Radu Munteanu.
	Lotul 1981 – 1989 – „Poli – 16 februarie” – Preşedinte: ing. Fotescu. Apar în echipa nou formată prin fuziunea Politehnica – 16 februarie: Cozma, Boca, Marton, Petrican, Tico, Leoca I., Leoca A., Horvat, Bărnuţiu, Cîmpoacă, Boier, Lobas, Spătaru, Român, Părţoc, Todea, Ilcă, Băgăcean, Giura, Martac.
	Lotul 1990 – 1994: Preşedinte secţie: Ioan F. Pop. Budai, Ailenei, Han, Ilcă, Marta, Martac, Moisil, Mureşan, Popean, Raţiu, Român, Leoca, Groza, Mărginean, Nechita, Pasc, Sabău, Corbonean, Stupat, Giurgiu, Marcu, Copil, Băgăcean, Mardan, Rus, Paloşanu II, Leaş, Bortiş, Hîmpea, Toma, Cercaş, Gontineac, Sinteregan, Hîlmă H., Săuan, Cilîncă, Mihai, Ciorăscu C. Ciorăscu S., Rădulescu, Sugar, Brânză, Tămaş, Flutur, Vichitean, Surdu, Franciuc, Bişag, Maftei, Ciorăscu L., 
	Jucători lot naţional: Nichitean N., Brânză T., Flutur V., Cilîncă G.. Antrenor – prof. Stefan Ionescu.   
Presedintii sectiei de rugby :
1949                         Constantin Schipor
1957/1959                Dr. Ion Tolan, prof. dr. Nicolae Ghircoiasi, prof. Alexandru 
                                 Lemneanu
1960/1965                Prof. Alexandru Lemneanu, prof. dr. Ivanciu Proinov, Liviu
                                 Vacaru, prof. Dumitru Mugioiu
1966/1971                Prof. Tiberiu Suciu, prof. Aurel orban
1971/1978                Prof. Tiberiu Suciu
1978/1984                Prof. dr. ing. Radu Munteanu
1984                         Ing. Mircea Rusu, ing. Victor Fotescu
1984/1989                Jurist Ioan F. Pop, ing. Victor Fotescu, Gheorghe Valasutean
1989/2000                Jurist Ioan F. Pop
2000/2003                Ec. Ioan Irimia
2003/2005                Prof. dr. ing. Radu Munteanu, rector U. T. Cluj-Napoca
                                 Ec. Mihaela Rozor
2005/2008                Nicolae Bor
2008/2009                Victor Dragan
2009                         Ec. Mihaela Rozor

         Internaţionalii clujeni.  Este o familie frumoasă, împlinită de la un an la altul, de la o ediţie europeană sau mondială la alta. Fac parte din această familie Radu Demian (inginer TCM ; maestru al sportului – 1962, maestru emerit al sportului – 1994 ; ‘Le roi de la touche’ – titlu acordat de prestigiosul cotidian francez ‘L’Equipe’ în 1960 ; a început rugby-ul sub culorile Ştiinţei Cluj, echipa de juniori, antrenori Alecu Stefănescu şi Gheorghe Benţea, echipa cu care se claseaza pe locul 2 în 1952 ; a jucat la Vointa Cluj/antrenor Grigore Aman, Ştiinţa Cluj/antrenor Dumitru Manoileanu, Griviţa Rosie ; debut în lotul de tineret al României în 1955, urmat de selecţionarea în lotul de seniori ; face parte din lotul Frunzei de Stejar învingătoare în memorabilul România – Franţa 11-5 ; a fost secretar general al FRR ; a  deţinut funcţia de secretar adjunct FIRA), ing. Mircea Rusu (maestru al sportului ; de 24 de ori selecţionat în naţionala României ; de trei ori a fost căpitanul în joc al „Stejarilor” ; a jucat până la 46 de ani, ultima echipă fiind CFR Cluj), istoric dr. Nicolae Cordos (debut la Flamura Roşie Braşov ; la ‘U’ Cluj în perioada 1957-1974 ; a debutat  în naţionala României în 1958 ; a jucat mai multe posturi, de la uvertură la centru şi aripă), Silviu Caliman (trei selecţii în lotul României), Alexandru Paloşanu (fosta linia a III-a ; la Petrolul Ploieşti a jucat alături de … Sergiu Nicolaescu !; a jucat la Dinamo, la CCA, Progresul, pentru ca din 1962 sa treacă la Ştiinţa Cluj ; patru selecţii în naţionala României), Ionel Balint, Tiberiu Brânză, Pompiliu Borş, Vasile Cerces, Gabriel Cilinca, Cristian Ciorascu, Nicolae Copil, Ioan Doja, Vasile Doja, Marian Oprea, Catalin Franciuc, Dumitru Gherasim, Romeo Gontineac, Petre Ianusevici, Vasile Ilca,  Emil Marginean, Nicolae  Mataoana, Petrică Motrescu, Ovidiu Sugar, Adrian Tamaş, Marius Tincu, Marian Tudori, Terboczy Zambor, Ioan Teodorescu, Alexandru Pereş, Cristian Podea, Ioan Pop, Ioan Raţiu,  Stefan Rosu, Cristian Săuan, Vasile Flutur, Valentin Maftei, Neculai Nichiţeanu, Bogdan Bălan, Gal Csaba, Bogdan Voicu,  Nicolae Racean, R. Samuil, Horea Hâmpea, Petre Cristian, Andrei Gorcioaia, Sergiu Spataru.
	Cupa Mondiala este un miracol, unul pe care şi-l doreşte fiecare jucător din lume. ‘U’ Cluj i-a dat lotului naţional de seniori pentru Cupa Mondiala pe Vasile Ilca (1987, Noua Zeelanda & Australia), Doja, Racean, Nichiţean (1991, Anglia & Franţa), Brânza, Flutur, Răcean, Nichiţean (1995, Africa de Sud), Săuan, Romeo Gontineac (1999, Marea Britanie & Franţa), Socaciu, Petre Cristian, Maftei, Sauan, Tudori, Teodorescu (2003, Australia), Romeo Gontineac (2007, Franţa & Scotia). Decanul de vârsta rămâne însă Romeo Gontineac, patru prezente la Cupa Mondiala. Greu de bătut un asemenea record…
         Arbitri clujeni. Trebuie amintiţi şi ne face plăcere să-i amintim. Contextul este unic, au început rugby-ul la Cluj-Napoca, au jucat sub culorile universitare clujene ani de-a rândul. Ne-au adus faima şi ne-au făcut cunoscuţi în ţară şi în lume prin corectitudinea de care au dat şi dau dovadă. 	Este vorba despre Ioan Bărnuţi, Gheorghe Sabău, Emil Pirtoc (actualul preşedinte al CCA din cadrul FRR), Simion  Mărginean (retras din arbitraj cu puţin timp în urmă), Horea Mesesan, Nicolae Copil, Vlad Sabău, Bogdan Cantor, Valter Marcu, Gheorghe Corbureanu. Retraşi sau în activitate, cavalerii fluierului din Cluj – Napoca merită toate aprecierile noastre !
         Familiile rugby-ului clujean.	‘Noi vrem ca generaţiile care ne vor urma sa fie mai bune, mai puternice şi mai sănătoase decât ale noastre sau cele care ne-au precedat. Numai întrecand fizicul şi perfectionând psihicul cu această măsură, ne apropiem de omul armonic, bine pregătit pentru lupta vietii, astfel ca la finele anului, studenţii şi studentele se vor întoarce la casa părinteasca învăţaţi şi sănătoşi, aşa cum doresc părinţii lor’, scria în 1930 ilustrul profesor dr. Iuliu Haţieganu. Şi tot de la el avem şi aforismul ‘În afară de educaţie fizica este importantă şi o trăire continuă şi vibrantă în naţiune, respectând vechile tradiţii’.
         Şi vechile tradiţii rugbistice au fost duse mai departe de fraţii Dan şi Radu Georgia, Ioan şi Vasile Doja, Vasile şi Iuliu Horvath, Cristian şi Bogdan Andreica, Iuliu şi Aurel Leoca, Ioan şi Vasile Liati, Ovidiu şi Petru Tico, Ioan şi Dan Covrig, Bogdan şi Lorin Cantor, Daniel şi Cristian Podea, Valentin şi Razvan Samuil, Ionut şi Florian Florea, Andrei şi Mihai Gorcioaia, David şi Samuel Maris, 
	O altă filiera exemplară este cea data de relaţia tată – fiu. Sunt de amintit în acest context Alexandru Paloşanu – Dan Paloşanu, Ştefan Ionescu – Bogdan Ionescu, Ioan Irimie – Vladimir Irimie, Gheorghe  Sabău – Vlad Sabau, Petrică Motrescu – Bogdan Motrescu, Silviu Spătaru – Sergiu Spătaru/plus nepotul Mihai Spătaru.Aurel Leoca – Constantin Leoca.
        Scurte consideraţii. Important este faptul că din 1993 şi până în prezent, “U” Cluj a ocupat în primul eşalon rugbystic al ţării, locuri în primele ‘6’. Important este de reţinut că tot în această perioadă, loturile României de seniori, tineret şi juniori  au avut în componentă jucători clujeni, cu rezultate remarcabile în terenul de joc. La fel de important este şi faptul că în jurul echipei universitare s-au strâns şi se strâng oameni de calitate, de mare calitate umană şi morală. Nu în ultimul rând, este important faptul ca  exista o baza de învaţământ superior de prestigiu – Universitatea ‘Babes – Bolyai’ care, prin Facultatea de educaţie fizică şi sport (decani în timp prof. dr. Mircea Alexei, prof. dr. Gheorghe Român, prof. dr. Flavia Rusu) pregăteşte sportivi de înaltă ţinută, oameni de o conduită profesională ireprosabilă. 
	La ‘U’ Cluj dovezile succeselor din ultimii cincisprezece ani se regăsesc în seriozitate, responsabilitate, colegialitate, muncă în echipă, comunicare, fair – play pe teren şi în viaţa de toate zilele, studiu  pentru perfectionarea profesională, aplecare spre nou, ambiţie, dorinţa de a învinge. S-a pus bazele unei familii în sensul bun şi adevărat al cuvântului. O familie unită, gata să treacă peste lipsuri materiale şi financiare. O familie care a regasit şi regăseşte resurse, morale în primul rând, de a-şi dovedi ei înseşi, că se poate, ca barierele pot fi depăşite cu un plus de ambiţie, orgoliu, motivare. 
	Sectia de rugby a CS Universitatea Cluj a implinit 60 de ani.  Vivat ! Crescat ! Floreat ! 

	
           Capitolul 5 
           Tenis
            Istoria tenisului de câmp începe cu anul 1919, anul înfiinţării clubului şi am tratat-o în alt loc al volumului. Revenim acum pentru a prezenta evoluţia secţiei din anul 1945 şi până în zilele de acum.
	După revenirea la Cluj din refugiul de la Sibiu, începând cu anul 1946, apar noi jucători de valoare, se vor constitui noi echipe puternice, în cadrul secţiei de tenis universitare, ce-şi vor disputa locurile fruntaşe cu echipele ce dominau tenisul românesc în acea vreme, Dinamo şi Steaua. La masculin, în prim-plan, apar Adalbert Pusztai, Gheorghe Ghidrai, Teofil Faur, Sopa Sorin, Drâmbăreanu, Eugen Grigercsik, Ioan Dancea, Vasile Sereşter, iar la doamne, Ecaterina Pusztai, Maria Komoroczi, Iulia Benedek, Livia Iudita Avram, Kari Ami, Irgl E. Antrenor, Adalbert Pusztai. S-au impus: Ad. Pusztai, care reuşeşte în 1958 o victorie de senzaţie împotriva lui Gogu Viziru, campionul de necontestat al timpului, şi totodată o clasare meritorie în ierarhia naţională individuală, locul 8; apoi Vasile Serester, care-şi câştigă un binemeritat loc în echipa naţională. Referitor la A. Pusztai, clasat al 8-lea în ierarhia naţională individuală a seniorilor, se cuvine să subliniem spectaculoasa sa victorie, din 1958, asupra leaderului incontestabil Gogu Viziru, prefaţând, parcă, marea finală a naţionalelor din 1959, când, la Cluj, Ion Ţiriac l-a detronat pe cel care deţinuse mai bine de un deceniu titlul suprem al tenisului românesc. Nu întâmplator, campionatele din 1959 s-au desfăşurat la Cluj, programarea fiind de fapt un semn al recunoaşterii valorii deosebite a tenisului clujean.
            În cadrul campionatului pe echipe, în perioada 1950 – 1960, „U” Cluj evoluează în formaţia: Pusztay, Ghidrai, Faur, Dumbrăveanu – la bărbaţi. La doamne: E. Pusztay, Livia Judita Avram, J. Benedek. Din 1952 se adaugă şi Serester Vasile.
	Puternicile echipe bucureştene Steaua, Dinamo, Progresul, Constructorul nu puteau fi învinse. „U” Cluj a reuşit în două rânduri să fie campioană a provinciei, fiind în luptă mare cu Timişoara. Conf. dr. Sorin Sopa adaugă noi însemnări: „Am fost legitimat la Clubul „Universitatea” în anul 1949. Pe atunci clubul îşi avea sediul la Hotel Continental. În conducerea clubului erau, în special, medici ... ginecologi, precum: conf. dr. Ion Coja, conf. dr. Vladimir Băltescu, dr. Ioan Tolan, iar ca un „agent permanent” al acestora, era Ienei Miki (mereu cu geanta subsuoară, aducea jucători din toată ţara). Clubul avea în divizia A vreo 15 – 16 echipe: fotbal, baschet (băieţi şi fete), volei (băieţi şi fete), atletism, tenis, hochei pe gheaţă, patinaj viteză, scrimă, polo şi altele.
	Echipa de tenis de câmp îl avea ca antrenor pe Antoine Tănăsescu iar mai târziu pe Pusztai Adalbert. În divizia naţională se juca în echipe de 4 bărbaţi şi 2 femei.
	În echipa „Universităţii” (fostă Ştiinţa) au jucat, pe rând: Pusztai Adalbert, Toni Tănăsescu, Ghidrai Gheorghe, Serester Vasile, Teo Faur şi Drâmbăreanu Picu, Sopa Sorin, Grigercsik Eugen, Dancea Ioan. Mai devreme sau mai târziu, toţi jucătorii de tenis din Cluj au trecut pe la „Ştiinţa” (sau „Universitatea”) chiar dacă, apoi, au trecut la „Clujana” (fost „Herbák”), rivala de divizie a „U”-ului. La fete, doamna Pusztay Ecaterina, Benedek Iuliko, Livia Iudita Avram, Radó Vera, Kory Ami, Luci Tănăsescu sunt doar câteva din jucătoarele care au jucat şi în divizie. În clasamentul primilor tenismani, pe anul 1957 (de exemplu), clujenii ocupă următoarele locuri: 13. S. Sopa, 14. A. Pusztay, 15. V. Serester, 20. Telegdi, iar la fete 5. Livia Avram, 9. Ecaterina Pusztai, 13. Maria Kendeffi, 14. Maria Komoroczi.”
Începând cu anul 1960, la cârma echipelor de tenis ale Ştiinţei îl găsim pe antrenorul Anton Tănăsescu. El îşi va lega numele – mai bine de trei decenii – de performanţele realizate de sportivii clujeni. Un prim val este alcătuit din Mircea Moraru, Ion Dancea, Mihai Tălpeanu, Olimpiu Negru, Lucia Tănăsescu, Agneta Kuhn, cărora li se vor adăuga, în cadrul clubului Ştiinţa – după desfiinţarea secţiei de tenis a C.S.M.-ului – Gheorghe Komoroczi, Paul Hutter, fraţii Hulpe, Vera Rado şi Silvia Bogdan. Vera Rado şi Lucia Tănăsescu obţin 5 titluri de campioane naţionale la junioare. Începând cu anul 1970, secţia antrenată de Béla Pusztai şi Gh. Rado va activa în cadrul Clubului Sportiv Politehnica. Lucian Boldor (numărul 7 la seniori) şi Gh. Komoroczi devin vicecampioni ai României la dublu seniori. Noua generaţie aduce în prim plan câţiva jucători de reală valoare: Luminiţa Sălăjean, multiplă campioană la copii şi juniori; Tudor Vlad, campion balcanic; Răzvan Vintilă împreună cu Tudor Vlad, campioni naţionali la dublu juniori; Radu Hărnuţiu, finalist la Internaţionalele României; Liliana Pop, Vasile Sălăjean, Radu Indoleanu. La campionatele naţionale universitare, rezultatele obţinute sunt dintre cele mai bune: Boldor Lucian, Giurgiu llie, Giurgiu Dorel, Vasile Sălăjean, Radu Indoleanu, Radu Hărnuţiu, Luminiţa Sălăjean obţin între anii 1971 şi 1984 titluri de campioni la individual. Echipa de seniori - echipe mixte - obţine în anul 1973 un succes remarcabil: locul 3 în campionatul naţional, după Steaua şi Dinamo. Componenţa echipei: Lucian Boldor, Gheorghe Komoroczi, Vasile Szilaghi, Olimpiu Negru, Rado Vera, Lucia Tănăsescu, Marieta Ghercioiu, Margareta Fazakas, Hiriza Turza. Un loc 3 la naţionalele din 1974 ocupă şi echipa de seniori în componenţa: L. Boldor, Gh. Komoroczi, Ol. Negru, P. Hutter, D. Giurgiu. în clasamentul anului 1973, jucătorii universitari clujeni ocupă următoarele locuri: Boldor, 11; Gh. Giurgiu, 22, la seniori; Vera Rado, 8; Lucia Tănăsecu, 15, la senioare. Se impun ca speranţe autentice ale tenisului clujean Sălăjean Luminiţa, Pop Liliana, Săceanu Adrian şi Săceanu Cristian. O vreme, va funcţiona ca antrenor în cadrul Clubului Politehnica şi prof. Carol Mraz.
	Acea perioadă este plină de rezultate bune şi foarte bune a echipelor de juniori şi seniori, având la cârmă antrenori meseriaşi: Pusztay Adalbert, Arak Károl, Mraz Francisc, Giurgiu Dorel.
	Cele mai multe locuri I – campioni universitari, le-a avut clubul „Poli” Cluj. Astfel în 1970 – campion universitar: Boldor Lucian în1971, Giurgiu Ilie în 1974, Giurgiu Dorel în 1978, Sălăjan Vasile în 1979, Indolean Radu în 1980, Hărnuţ Radu în 1983, Sălăjan Luminiţa în 1984.
	Anul 1973 este plin de succese: locul II – echipa copii-juniori: lotul echipei format din Săceanu Cristian, Săceanu Adrian, Fărcaş Marius, Turcu Titu. În acelaşi an echipa de seniori – echipe mixte – obţine locul III după Steaua şi Dinamo. Lotul este format din Boldor Lucian, Komoroczi Gh., Radó Véra, Tănăsescu Lucia, Negru Olimpiu. În 1972, cuplul Komoroczi Gh. – Boldor L. se clasează pe locul II la naţionala de seniori. În 1974 echipa de copii – juniori ocupă locul I la naţionale. Lotul este acelaşi din 1973. În acelaşi an, echipa de seniori, compusă din: Boldor Z., Komoroczi Gh. Negru O., Huter Paul, Giurgiu Dorel ocupă locul III la naţionale.
	Anul 1980 aduce titlul de campioană naţională, la 15-16 ani, jucătoarei Sălăjan Luminiţa, iar Pop Lili se clasează pe locul III. În acelaşi an, Săceanu Adrian câştigă naţionalele de copii, iar Săceanu Cristian, locul III.
Anul 1983, aduce la loc de cinste numele lui Porumb Ciprian, care câştigă naţionalele de 11-12 ani, devine multiplu campion de junior, finalist la Campionatul Naţional de Seniori din 1992, şi titular în echipa de Cupa Davis a României.
 Continuitatea în cadrul secţiei de tenis a Clubului „Universitatea” este demonstrată şi de faptul că doi dintre foştii jucători (Lucia Tănase – Suciu şi Dorel Giurgiu) sunt, începând din 1982, antrenorii echipelor feminine şi masculine. 
	
	
          Capitolul 6
           Volei
           	
 Dacă pentru perioada de dinaintea refugiului la Sibiu, nu deţinem date sigure în legătură cu practicarea voleiului de către studenţii clujeni, în schimb, pentru anii 1941-1944, avem suficiente elemente şi mărturii ca să stabilim, pentru această perioadă, apariţia voleiului în mediul universitar şi intrarea lui în familia ramurilor sportive ale lui „U”. Cităm dintr-o prezentare aparţinând doctorului O. Cheţianu, director sportiv al Oficiului Universitar pentru Educaţia Fizică şi Sport, privind activitatea sportivă la Sibiu: „Voleiul a fost un sport îndrăgit de studentele şi studenţii Universităţii. Secţia de volei i-a avut în frunte pe S. Ştefănescu şi S. Grigorescu, studenţi la medicină. Se organizau în fiecare an campionate pe facultăţi (medicină, drept, litere). Fruntăşia, la băieţi, o deţinea echipa Facultăţii de Medicină, în alcătuirea: S. Ştefănescu, Fl. Birtolon, S. Grigorescu, I. Nistor, T. Colbazi, N. Dragoş. Echipa fetelor era condusă condusă de Otilia Peter, studentă la medicină. Echipele de volei au participat la campionatele universitare desfăşurate la Bucureşti în cadrul „Săptămânilor Universitare”, în anii 1942-1943, ocupând de fiecare dată locul al II-lea, atât la feminin cât şi la masculin.” Să stabilim, prin urmare, apariţia voleiului printre ramurile sportive ale lui „U”, în această perioadă.
            În 1943, la Sibiu (refugiu), are loc jocul „Infanteria” Făgăraş şi echipa studenţească – căpitan al echipe studenţeşti, dr. Sergiu Ştefănescu.
	Dintr-un referat nesemnat, scris în anul 1974, rezultă că: „Despre perioada 1919 – 1944 a voleiului clujean nu putem spune prea multe lucruri, pentru că – din documentarea avută – rezultă că el s-a practicat sporadic, datorită eforturilor deosebite ale unor susţinători entuziaşti.
	Nucleul începuturilor voleiului clujean trebuie căutat în echipa înfiinţată pe vremea refugiului „Universităţii” la Sibiu datorită dictatului de la Viena. Primele date ce atestă acest lucru, le-am găsit într-un ziar din Bucureşti, care sublinia faptul că la campionatele naţionale masculine studenţeşti din anul 1942 a participat şi formaţia „Universităţii” din Cluj – Sibiu sub conducerea prof. O. Cheţianu. A fost doar începutul.
           În 1945 la Cluj se desfăşoară competiţii de masă. Dr. Octav Malide, dr. Mircea Bena, sub coordonarea dr. Onoriu Cheţianu, în 1946, înfiinţează Comisia de Volei care organizează competiţii locale cu participarea a 8 echipe. Formaţia „U” avea ca jucători şi pe V. Bărbieru – solist la Opera din Cluj şi Alex Căprariu – scriitor.
 Începuturile timide, dar promiţătoare. Despre voleiul universitar clujean, despre evoluţia lui, după revenirea Universităţii la Cluj, avem la îndemână însemnările/mărturii ale doctorului Octavian Malide, participant direct la toate evenimentele, de la început, ale voleiului, până în anul 1954, în multiplă calitate: de jucător, antrenor, animator, conducător. O primă etapă o situăm între anii 1946-1948; nu exista activitate organizată, voleiul se juca mai mult ocazional sau era practicat ca sport complementar. Existau totuşi întreceri universitare, cu participarea unor echipe cu jucători lipsiţi însă de pregătire; mobilizarea şi selecţia o făceau cei câţiva jucători ce aveau oarecare tangenţe cu voleiul. În anul 1948, la Cupa Unităţii Tineretului (C.U.T.), competiţie menită să angreneze tineretul la practicarea sportului, participă şi o selecţionată a Clujului, din care au făcut parte şi studenţii Emil Onete, Sergiu Macavei şi Octav Malide. Între timp, la iniţiativa lui Octav Malide şi Mircea Bena, student la medicină, un mare pasionat al voleiului şi baschetului, se constituie Comisia locală de volei. Se organizează primul capionat orăşenesc de volei la care vor participa şi cinci echipe studenţeşti: Medicina, cu două echipe, Institutul de Mecanică (Politehnica), Agronomia şi Universitatea. Următoarea etapă a dezvoltării voleiului universitar este cuprinsă între anii 1948/49 şi 1952/53, când activitatea capătă un caracter mai organizat, se înmulţeşte numărul jucătorilor, creşte numărul echipelor, de a căror pregătire se vor îngrijii primii antrenori şi instructori voluntari. În şcoli, la îndemnul profesorilor, activitatea ia, de asemenea, amploare. În anul 1949, se va organiza o altă mare competiţie „populară”. Cupa Tineretului Muncitor (C.T.M.). Echipa Universităţii Cluj se califică pentru faza finală, dar, în urma unei contestaţii, este descalificată. După această competiţie, campionatul orăşenesc capătă mai multă forţă, profesorii de educaţie fizică din şcoli vor da o atenţie mai mare practicării voleiului; de aici vor porni viitorii componenţi ai echipelor studenţeşti. Apar, acum, în prim plan, ca organizatori, antrenorii, cei de numele cărora se leagă cu adevărat dezvoltarea voleiului clujean: Valica Moraru, prof. Ion Scurtu, ing. Angelo Ionescu, prof. Jean Bădescu, precum şi conducătorii şi antrenorii echipelor studenţeşti, Octav Malide, Ioan Tolan, Victor Fulger, ing. Ştefan Tămaş. În toţi aceşti ani, 1949-1953, echipa Univesităţii, purtând pe parcurs diferite nume: Medicina, C.S.U.C., Ştiinţa, Progresul, se clasează pe primul loc în campionatul orăşenesc şi va participa, în continuare, la fazele superioare ale campionatului.
	Primul campionat naţional masculin de volei s-a disputat în anul 1949, la care se aliniază şi formaţia studenţească, cu: dr. Victor Fulger, dr. Malide, dr. Tolan, dr. Sergiu Macavei, dr. Ioanovici, dr. Popa şi Tănăsescu. Au participat 20 de echipe: 14 echipe din provincie şi 6 din Bucureşti. La jocurile preliminare a luat parte şi formaţia clubului universitar Cluj, care a fost învinsă, cu scorul de 3-1, de către formaţia studenţilor de la Iaşi. În „Almanahul voleiului românesc”, lucrare semnată de N. Mateescu şi M. Popescu, printre cei evidenţiati, se numără şi medicul de mai târziu, Victor Fulger. Luând parte la turneul de consolare a studenţilor, clujenii se clasează pe primul loc.
           În anul următor, 1950, alături de campionatul naţional masculin se organizează şi un campionat pentru formaţiile feminine. În etapa eliminatorie a echipelor provinciale, C.S.U. Cluj învinge cu 3-2 formaţia Progresul Dej. Dar formaţia este eliminată în sferturi de finală. În campionatul masculin, printre cele 12 echipe provinciale calificate pentru tuneul final, se numără şi echipa „Ştiinţa” Cluj, care este, însă, eliminată în sferturi de finală.
	În 1951, la al treilea campionat naţional, nu se califică nici o echipă clujeană. În schimb, în anul 1952, la turneul final, participă atât echipa masculină cât şi cea feminina a Clubului „Ştiinţa” Cluj. Ele ocupă, în clasamentul general, locurile VII şi respectiv V. Performanţa formaţiei feminine trebuie subliniată pentru că, în acest an, ea ocupă primul loc în clasamentul final dintre echipele provinciale, după cele patru formaţii bucureştene. La finalele campionatelor universitare disputate la Galaţi, echipele Institutului Medico-Farmaceutic ocupă, atât la băieţi cât şi la fete, locul secund, după echipele Institutului de Educaţie Fizică Bucureşti. Nume ca Dorina Corbeanu-Ivănescu, Sonia Colceriu, Mariana Deac, Puica Suciu, Nela Crişan, Ana Mocanu, Maria Ionescu, Rodica Zoicaş, Lia Vania au contribuit la consolidarea voleiului românesc. Foarte multe dintre ele au îmbrăcat tricoul echipei naţionale.
	Documentele ce le avem la îndemână, din ce în ce mai numeroase, (ceea ce confirmă popularitatea din ce în ce mai crescândă a acestui sport), ne aduc asadar la anul 1953, când a fost organizat cel de-al cincilea campionat naţional. El s-a desfăşurat după sistemul calificărilor şi apoi un turneu final. Câştigând zona de la Oradea, formaţia masculină „Ştiinţa” şi cea feminină „Progresul”, s-au calificat pentru turneul final. Atât fetele cât şi băieţii îşi menţin în clasamentul general locurile ocupate în campionatul anterior, deci echipa feminină terminând pe locul V iar băieţii pe locul VII. Confirmând progresul voleiului, o a doua echipă feminină clujeană, „Spartac”, ocupă în acest an locul VIII din cele 11 participante la turneul final. 
	Anul 1954 marchează începerea unei etape noi pentru voleiului românesc. Pentru prima dată, se adoptă sistemul campionatului naţional divizionar. Participă 12 echipe masculine şi 8 formaţii feminine. În clasamentele finale ale celui de-al şaselea campionat naţional, echipa masculină „Ştiinţa” Cluj ocupă locul VI. Se evidenţiază, în mod deosebit, câteva talente pregătite la liceul „G. Bariţiu”, cum sunt: Gabriel Cherebeţiu, Agârbiceanu şi Gheorghe Corbeanu. De menţionat că echipa a fost antrenată de dr. Victor Fulger. Fetele de la „Progresul”, pregătite de instructorul Taşcu Anghel, ocupă în final tot locul VI, evidenţiindu-se jucătoarele Suciu şi Lupeanu. În jocurile internaţionale din acest an, printre care amintesc campionatele universitare de vară – Budapesta – în echipa naţională apare pentru prima dată un clujean, studentul Facultăţii de Medicină – G. Cherebeţiu.
Tot astfel, va trebui să pomenim aici, dacă  nu pe toţi, cel puţin o parte din mulţii jucători prezenţi în primele formaţii ale Ştiinţei: Silviu Stoica, Emil Onete, Sergiu Macavei, N. Iovanovici, Cristian Vintilă, Victor Fulger, Ioan Tolan, Octavian Malide, Cr. Georgescu, Tănăsescu, Grecu, Lazăr, Popa, N. Toderiţă, Alex Căpraru, V.Bărbieru, Ioan Vlad, Vasile Szilaghi, Mircea Adamovici, Sorin Adamovici, M. Negoescu, Ovidiu Fleşeriu, Ioan Giurculescu, V. Agârbiceanu, Ene Negoiţă, Eric Adesman, Iustin Hidişan, Traian Căldare, Ioan Buzea, Mihai Deleanu, Gh. Ionescu, Alex  Săceanu, Darvaş, C. Samochiş, Guli Rusu, T. Negruţiu.
Asadar, locul al VI-lea în 1954, în primul campionat sistem divizionar. Acest an 1954 mai are şi altă semnificaţie: apariţia pentru întâia oară a unui jucător clujean în echipa naţională. Este vorba de Gabriel Cherebeţiu, a cărui prezenţă în echipa naţională va fi întâlnită mulţi ani de acum înainte.
La feminin, echipa universitară, promovată în divizia A după turneul de calificare de la Oradea, şi pregătită de instructorul Traşcu Anghel, după plecarea doctorului Malide, ocupă locul al VI-lea, din 8 echipe participante. Se remarcă pe tot parcursul campionatului jucătoarele Eugenia Suciu şi Stela Lupeanu. Alte nume ale acestor prime formaţii feminine, de a căror pregătire s-au ocupat Valică Moraru, dr. Ioan Tolan şi prof. Ion Scurtu: Miculescu (Şerban) Corina, Deac Mariana, Bohăţel Rodica, Bănicescu Livia, Puşcaş Elena, Busch Victoria, Popa Lucia, Kovács Felicia, Ionescu Constanţa, Onciul Liliana, Corbeanu Doina, Moldovan Lucia, Colceriu Sonia, Popa Maria, Crişan Maria, Niţă Georgeta, Kiss Maria, Popa Magdalena. Ujvarossi Sonia Colceriu se vor impune în mod deosebit, devenind, în scurt timp, titulare în echipa naţională. Din biroul secţiei au făcut parte dr. Olteanu, dr. Oncu.
           Marea echipă masculină prinde contur.
Campionatul 1955. Ambele echipe apar sub titulatura de Progresul. La masculin, locul al VI-lea, cu Cherebeţiu, Agârbiceanu, Corbeanu, Adamovici, Hidişan. La feminin, locul al VII-lea, cu Lupeanu, Suciu, Ujvarossi, Crişan, Popa.
	Anul 1956 marchează un salt valoric demn de subliniat pentru echipele clujene. În clasamentul final al campionatului naţional masculin, „Progresul” Cluj se clasează pe locul,  mai ales datorită evoluţiei bune a tinerilor Cherebeţiu, Agârbiceanu, Ghe. Corbeanu şi Adamovici. În primul an de participare la campionatul naţional al diviziei A, formaţia „Flamura Roşie” se clasează pe locul V, iar jucătoarea Ana Susan îşi cucereşte dreptul de a juca la echipa naţională.
	În formaţia care participa la al III-lea campionat mondial masculin, disputat la Paris şi în care ţara noastră a ocupat locul al II-lea, au făcut parte şi doi clujeni: G. Cherebeţiu şi Ghe. Corbeanu, iar la campionatul mondial feminin, fetele ocupă de asemenea locul al II şi la această frumoasă comportare o contribuţie de seamă a adus-o clujeanca Ana Susan.
	În cel de-al IX-lea campionat disputat în anul 1957, formaţia masculină „Ştiinţa” Cluj se clasează în final pe locul VI, iar cea feminină „Flamura Roşie”, pe locul VII, în schimb echipa feminină „Progresul” retrogradează în campionatul de calificare. Tot în acest an, pentru popularizarea voleiului, se organizează Cupa Comisiei Centrale, rezervată şcolilor. Echipele clujene se clasează pe locul VII (băieţii) şi locul V (fetele). Consemnăm disputarea, la 26 mai 1957, a primului joc internaţional între echipele: „Vőrős Meteor Budapesta” – „Flamura Roşie Cluj” 3-1. La jocurile sportive internaţionale prieteneşti ale tineretului de la Moscova, formaţia noastră masculină, din care au făcut parte şi clujenii Ghe. Corbeanu, Ghe. Fieraru şi G. Cherebeţiu, a ocupat locul al III-lea, iar cea feminină, din care nu au lipsit Susan şi Vania, s-a clasat pe locul al IV-lea. Dacă în campionatele universitare de vară de la Paris formaţia masculină a cucerit primul loc, aceasta se datorează şi contribuţiei clujenilor Corbeanu, Cherebeţiu, Agârbiceanu şi Adamovici. 
	În anul 1958 se constituie Federaţia Română de Volei care îşi propune ca principal obiectiv dezvoltarea voleiului pe bază de mase. 
	Al X-lea campionat naţional disputat în anul 1958 este cel mai bogat în realizările de până atunci ale voleibaliştilor clujeni. Atât formaţia masculină CSU Cluj cât şi cea feminină „Someşul” se clasează pe locul al III-lea. Este şi anul în care ia fiinţă liceul cu program de educaţie fizică şi sport, cu o secţie de volei pentru băieţi şi fete. 
	Ar mai fi de consemnat faptul că, la al V-lea Campionat European de volei, disputat la Praga, formaţia masculină a României ocupă locul al II-lea, evidenţiindu-se clujenii G. Cherebeţiu şi Ghe. Fieraru. La fete, o comportare mai slabă, doar locul IV. Tot în acest an, la Cluj, a avut loc un turneu internaţional, la care au participat formaţiile masculine şi feminine din Cluj şi Chişinău. Clujenii au câştigat ambele jocuri. În revanşa întâlnirilor, echipele din Chişinău au dispus de cele clujene.
	Urmează un an şi mai bogat pentru voleiul clujean, 1959. Echipa masculină „Ştiinţa” Cluj încheie campionatul pe locul al III-lea, iar cea feminină are o comportare remarcabilă, „Someşul” Cluj clasându-se pe locul al II-lea. De menţionat că cea de-a doua echipă feminină participantă la divizia A, „Ştiinţa” Cluj, s-a clasat pe locul al VIII-lea. Printre jucătorii evidenţiaţi în acest an se numără: Ghe. Fieraru, G. Cherebeţiu şi Adamovici („Ştiinţa”), Susan, Pavlenco, Botezan, Crişan, Simionescu (Someşul), Zoicaş, Suciu („Ştiinţa” - fete). 
	Confirmând progresul voleiului clujean, la campionatele universitare disputate la Iaşi, echipele clujene ocupă primul loc. La Jocurile Mondiale universitare de la Torino, echipa masculină formată pe scheletul „Universităţii” Cluj se clasează în final pe locul al II-lea.
	Şcoala sportivă de elevi devine unitate de sine stătătoare şi printre secţiile ei se numărau şi cele de volei. 
          În anul 1960, formaţiile clujene confirmă ascensiunea valorică. Echipa masculină „Ştiinţa”Cluj se clasează pe locul IV, iar cele feminine CSM şi „Ştiinţa”, ocupă în final locurile 3 şi 5. În turneul final al campionatului republican şcolar, echipa de fete a Şcolii Medii nr.2 ocupă un merituos loc V. Este prima confirmare a unei munci ştiinţifice pentru creşterea unei noi generaţii de voleibaliste.
	Şi anul 1961 a adus voleiului clujean realizări de seamă. Echipele Clubului „Ştiinţa”, de băieţi,  ocupă locul III, după Dinamo şi Rapid, iar formaţia feminină se clasează în final, pe locul VII. S-au evidenţiat jucătorii: G. Dăbală, Ghe. Fieraru, N. Bărbuţă, Crişan, Bărbulescu E., Ghe. Corbeanu (Ştiinţa) precum şi Costică Benedec, Simionescu (CSM). 
	Al XIV-lea campionat de volei s-a desfăşurat după o formulă noua şi a început în toamna anului 1961. La băieţi, cele două formaţii (Ştiinţa şi CSM) se clasează pe locurile VII şi XIII, iar cele feminine (Ştiinţa şi CSM) pe locurile III şi IV. Tot acum are loc prima ediţie a campionatului liceelor de educaţie fizică; a câştigat echipa Liceului „N. Bălcescu” Cluj.
          1962, masculin – locul 7; feminin – locul 3.
	Din 1962, antrenorul dr. Victor Fulger de la echipa masculină, cedează locul prof. Constantin Bengeanu. Acesta va titulariza în echipă o serie de jucători tineri: I. Bânda, Rednic Doru, Mâinea Eugen, Szido Francisc, Biji Liviu, Mateescu Codru. 
	Fetele, sub conducerea antrenorului prof. I. Scurtu, ocupă locul III, cu un lot din care amintim: Doina Tămăşan, Mihaela Bărbulescu, Ana Mocanu, Marilena Cucu.
          Fieraru şi Bărbuţă, locul III cu naţionala, la campionatele mondiale de la Moscova.
	În anul 1963, campionatul s-a desfăşurat în condiţii identice ca în anul anterior. Doar evoluţia echipelor clujene a fost mai slabă. Astfel, băieţii de la „Ştiinţa” se clasează pe locul al IV, iar cei de la CSM pe locul al XV-lea. S-au evidenţiat Rednic şi Sido (Ştiinţa), Marta Virgil şi Ştefan Nicolae (CSM). Aceeaşi situaţie şi la fete. Formaţia „Ştiinţa” se clasează pe locul V, iar CSM pe locul VII. Evidenţieri: Botezan, M. Costic (CSM), Mocanu – Susan, Marcu-Zoicaş. În campionatul republican de juniori, disputat la Braşov, echipa de băieţi a Scolii Sportive Cluj s-a clasat pe locul al II-lea. În Cupa Federaţiei Române de Volei, disputată în iarna anului 1963, echipa feminină „Ştiinţa” se clasează pe locul al II-lea având, o comportare merituorie, datorită evoluţiei jucătoarelor Cucu Marilena, N. Marcu, Dima, Biji, R. Marcu. 
          Formaţia masculină, cu: Bînda, Biji, Sido, Mâinea, Rednic, Mateescu, Ionescu Tudor, Rogozan Ion, Dumitru, ocupă locul II în finala pe ţară la Daciadă. Fetele vor câştiga finala la Daciadă, învingând selecţionata Bucureşti.
	Al VI-lea Campionat European de volei are loc în ţara noastră. Echipele României reuşesc rezultate excepţionale: la masculin locul I iar la feminin locul III. De menţionat că una din seriile campionatului a avut loc la Cluj cu participarea echipelor: Austriei, Iugoslaviei, RDG şi URSS. Tot la Cluj a avut loc turneul pentru locurile IX – XVII. Din echipa campioană au făcut parte şi clujenii Ghe. Fieraru şi N. Bărbuţă.
	În anul 1964 nu a avut loc campionat naţional ci numai Cupa României. Echipa masculină „Ştiinţa” Cluj s-a clasat pe locul VIII, datorită comportării unor elemente tinere: Bânda, Rednic, Rogozan. Echipa feminină a clubului universitar a ocupat locul al IV-lea şi din cadrul ei s-au evidenţiat Ana Mocanu-Susan, Kopert, Cucu, Dima, Tărăşan. Formaţia CSM s-a clasat pe locul VIII. În finala campionatelor şcolare de la Bucureşti, echipa de băieţi a Liceului „N. Bălcescu” – cu program de educaţie fizică – pregătită de prof. C. Bengeanu, ocupă locul al II-lea iar la campionatul republican de juniori, formaţia de băieţi a Şcolii Sportive ocupă acelaşi loc.
	În finala Spartachiadei republicane, formaţia regiunii, pregătită de prof. I. Scurtu, ocupă primul loc, iar cea masculină ocupă locul secund. 
	La Olimpiada de la Tokio, disputată în acest an, şi unde voleiul a fost admis pentru prima data ca sport olimpic, atât echipa feminină cât şi cea masculină, au ocupat, în final, locul IV. Din aceste formaţii au făcut parte jucătorii clujeni N. Bărbuţă şi A. Mocanu-Susan. 
         În clasamentul final al campionatului din anul 1965, formaţia masculină „Ştiinţa”Cluj ocupă doar locul VIII, iar cea feminină a aceluiaş club ocupă locul V. Printre cele 3 echipe retrogradate se numără şi formaţia CSM Cluj. În campionatul de juniori, disputat la Timişoara, echipa Şcolii Sportive din Cluj se clasează pe locul II (masculin).
	În al XVII campionat naţional de volei, echipa masculină „Politehnica” are o comportare slabă, retrogradând în categoria a II-a, iar echipa feminină „Universitatea” se clasează pe locul VI. Mai este de consemnat că, în acest an, prima echipă şcolară care promovează în divizia B este aceea a Liceului „N. Bălcescu”, secţia de educaţie fizică, şi care s-a menţinut până la înfiinţarea diviziei naţionale a şcolarilor şi juniorilor din anul 1968. Acesta este de fapt anul în care evoluţia echipelor de volei urmează un drum sinuos, marcat de promovări şi retrogradări din prima divizie a ţării. (Această afirmaţie se referă atât la echipa masculină cât şi la cea feminină. Cauzele nu trebuie căutate în lipsa elementelor de valoare, ci mai curând în modul cum au fost acestea îndrumate în momentul promovării lor din formaţiile de juniori şi şcolari. Elemente de mare valoare cum au fost: surorile Meseşan, deosebit de dotate pentru volei, odată ajunse la clubul universitar nu au mai progresat, nu au mai fost chemate la loturile naţionale şi în câţiva ani au devenit jucătoare de valoare medie.)
Campionatul 1965/66. Echipa masculină va activa în cadrul Clubului Sportiv Politehnica, antrenor T. Corneşean. Locul al XI-lea, şi retrogradează în divizia B. La feminin, Universitatea, locul al VI-lea, divizia A, cu Popa, Mocanu, Marcu, Botezan, Porumb. 
Campionatul 1966/67. La masculin, Politehnica, locul al II-lea în divizia B, cu Mateescu, Mâinea, Ionescu, Bonţideanu, Bărbat, Demeter. La feminin, Universitatea, locul al VI-lea, divizia A, cu Botezan, Popa, Mocanu, Marcu, Porumb.
            Campionatul 1967/68. La masculin, , la conducerea tehnică revine prof. Constantin Bengeanu. Echipa ocupa locul I în div. B şi promovează în div. A. La feminin, locul al VII-lea în div. A. Noul antrenor este prof. Ioan Cebuc, prof. Ioan Scurtu, demisionează. 
            Campionatul 1968/69. La masculin, Politehnica, locul al XII-lea, retrogradează. La feminin, „U” locul al XI-lea, retrogradează.
            Campionatul 1969/1970. Echipa masculină revine la Universitatea. Antrenor, prof. C. Bengeanu. Locul I div. B, promovează în div. A. Lot: Mâinea, T. Ionescu, C. Mateescu, M. Ronţan, Fl. Moldovan, V. Chioreanu, S. Drăgan, E. Băgăianu, E. Marta. La feminin, loc I div. B, promovează în div. A. Lot: R. Marcu, M. Porumb, D. Meseşan, M. Meseşan, Il. Tabără, Ana Dan, R. Scurei, L. Buruş, L. Oprean, G. Şorici, D. Ciceu, Eva Grosz, F. Moga. 
Campionatul 1970/1971. La masculin, loc VII, div A. La feminin, loc XII, retrogradează div. B. În 1970, echipa masculină, sub aceeaşi conducere tehnică, preia întregul efectiv al echipei campioane de la Liceul „N. Bălcescu”, şi anume: Bălaş Viorel, Măcicasan V., I. Ghic, T. Chiş, Fr. Győrgyfalvi, A. Man, N. Moldovan, V. Moldovan.
Campionatul 1971/1972. La masculin, loc VII, div A. Lot: I. Bânda, V. Bălaş, S. Macavei, Bonţideanu, Al. Man, V. Măcicăşan, I. Ghic, L. Răcăşan, F. Vaida, E. Petrişor, C. Mateescu, E. Băgăianu. La feminin, loc I div. B, promovează în div. A. Antrenor, prof. Augustin Poenaru. Lot: D. Meseşan, M. Meseşan, I. Tabără, D. Ciceu, R. Nagy, M. Botezan, R. Marcu, E. Şuta, D. Flămând, M. Petrescu, C. Ionescu.
 Campionatul 1972/1973. La masculin, loc IV, div. A. Nume noi în lot: Ştefan Andronic, N. Dobre, E. Lapaşi, M. Popa, N. Iaru, V. Kozmucza, M. Szilagy, M. Sumurducan. La feminin, loc VII, div. A. Nume noi în lot: F. Pătlăgică, M. Erdöss, C. Cristescu, S. Lenard, I. Farhegy, A.M. Schmidt, M. Bako. 
Campionatul 1973/1974. La masculin, loc V, div. A. Loc VI în Cupa României. Antrenor, prof. C. Bengeanu. Lot: V. Balaş, F. Vaida, S.Macavei, Tr. Corcheş, V. Chezan, I. Bânda,  Marcel Popa, C. Mateescu, V. Niţescu, Fr. Györgyfalvy, V. Kozmuta, M. Szilagy. La feminin, locul XI div. A, retrogradează. Prof. Ion Bânda este noul antrenor al echipei. 
Campionatul 1974/1975. La masculin, loc IX, div. A. La feminin, loc I div. B, promovează în div. A. 
Campionatul 1975/1976. Ambele echipe retrogradează în divizia B. 
Campionatul 1976/1977. La masculin, loc I div. B, promoveză în div. A. La feminin, loc II în div. B. 
Campionatul 1977/1978. La masculin, loc VIII în div. A. La feminin, loc I div. B, promovează în div. A. Lot: D. Nicolaescu, El. Dudu, V. Maier, M. Văscan, L. Ruja, C. Săvianu, I. Varhegz, D. Săvoiu, Il. Gáll. 
Campionatul 1979/1980. La masculin, „U” nu reuşeşte promovarea în div. A. La feminin, loc I div. B, promovează în div. A.
	Nu pot fi trecute cu vederea rezultatele bune obţinute de către echipele de juniori. În anul 1967, fetele de la Liceul „N. Bălcescu” ocupă locul III la campionatele şcolare iar în 1968, locul VI la junioare şi, în 1970, la finala pe ţară a diviziei naţionale a şcolarilor şi juniorilor, locul IV, atât la fete cât şi la băieţi. În anul 1971, echipa feminină a ocupat locul V iar în anul 1972, locul III.
	Perioada 1983 – 1990 găseşte voleiul clujean în debusolare totală. În acest interval, atât băieţii cât şi fetele activează în diviziile inferioare şi numai rareori „saltă” pentru un singur an în divizia A. Un “caleidoscop sportiv” din anii ‘80 prezintă ECHIPA FEMININĂ DE VOLEI „U” : “Alcătuit din zece sportive, lotul echipei cuprinde următoarele jucătoare: Dana NICOLAESCU, studentă anul II stomatologie; Elena DUDU, studentă anul II, Facultatea de electrotehnică a I.P.; Carmen SAVIAN, profesoară de educaţie fizică; Adriana FARAGO, funcţionară; Angela SIRBAN, studentă anul III educaţie fizică; Valeria MAIER, Dora POP, Melania VĂSCAN, toate trei eleve clasa a XII-a, Liceul „Ady-Şincai”; Roxana ROTUNDU, funcţionară; Laura RUJA, elevă anul III Liceul industrial „Unirea”. Dintre jucătoare, Dana NICOLAESCU şi Valeria MAIER fac parte din loturile reprezentative. De pregătirea echipei se ocupă antrenorul Ioan BÎNDA.”                                                                         
           Anul 1990 – anul reînfiinţării Facultăţii de Educaţie Fizică şi Sport – aduce o redeşteptare a ambelor secţii. Fetele promovează în divizia A, în 1990, iar băieţii în 1991. 	Valorile individuale de care dispun cele două formaţii nu au fost exploatate la maximum de antrenorii Bînda la fete şi de cei mulţi care s-au perindat la conducerea formaţiei masculine. Obiectivele de performanţă nu au fost îndeplinite: promovarea în superligă.
	În anul 1990, prof. Constantin Bengeanu se retrage de la conducerea tehnică a formaţiei masculine. Timp de 28 de ani a condus cu profesionalism şi dăruire formaţia masculină de volei obţinând rezultate notabile în multe ediţii de campionat. În perioada 1985 – 1988,  a fost antrenor al lotului naţional, obţinând rezultate remarcabile pe plan european. A pregătit şi a dat echipei naţionale o serie de jucători: Bălaş, Măcicăşan, Chiş Teofil, Macavei Sorin, Igniska Mircea, Corcheş Traian şi Chezan Victor.
Un bilanţ pozitiv. Una din realizările şi în acelaşi timp mândriile acestei secţii este aceea de a fi pregătit şi promovat în loturile naţionale jucători şi jucătoare ce aveau să-şi aducă contribuţii notabile la multe succese ale echipelor naţionale în competiţii de nivel european şi mondial. Aceasta este rodul activităţii tuturor celor ce s-au aflat la conducerea tehnică a echipelor: dr. Victor Fulger, prof. Ioan Scurtu, prof. Constantin Bengeanu, prof. Ion Bânda. Să amintim câteva nume ce au căpătat consacrarea internaţională şi au făcut cinste, astfel, culorilor lui „U”: Doina Corbeanu, Sonia Colceriu, Ana Mocanu, Alina Pralea, Luminiţa Pintea, Gabriel Cherebeţiu, Gheorghe Corbean, Gheorghe Fieraru, Traian Căldare, Nicolae Bărbuţă, Ion Bânda, Doru Rednic, C. Mateescu, V. Balaş, Sorin Macavei, Abraham Mircea, Aurel Vlaicu. V. Măcicăşan, T. Chiş, M. Ingnişka, Tr. Corcheş, V. Chezan. Prof. Constantin Bengeanu, antrenor mulţi ani al echipei masculine universitare de volei, se va afla la rându-i pe banca tehnică a echipei naţionale.
Loturile echipelor. Masculin: Cherebeţiu, Hidişan, Corbeanu, Adamovici, Agârbiceanu, Fieraru, Mureşan, Bărbuţă, Stelea, Ionescu, Dăbală, Sido, Mâinea, Biji, Marinca, Boldur, Datu, Rednic, I. Bânda, Rogozan, Mateescu, O. Cosma, Bonţideanu, Bărbat, T. Ionescu, Demeter, Romţan, Fl. Moldovan, V. Chiorean, S. Drăgan, E. Băgăianu, E. Marta, V. Bălaş, S. Macavei, Al. Man, V. Măcicăşan, I. Ghic, L. Răcăşan, F. Vaida, E. Petrişor, M. Popa, Györgyfalvy, Şt. Andronic, I. Dobre, E. Lapaşi, N. Iaru, V. Cosmuţa, M. Szilaghy, M. Sumurducan, V. Niţoescu, M. Bânda, Cr. Ignişca, P. Militaru, G. Dinea, V. Chezan, Tr. Corcheş, V. Moldovan, M. Pop, M. Năsăudean, H. Cîmpean, D. Nistor, V. Grozav, A. Pralea, M. Romcsik, C. Marcu, I. Avram, T. Sanislav, I. Socaciu, I. Cartiş, S. Ghiroltenu, Şt. Haţa, C. Florin, C. Oargă, N. Badiu, D. Petruş, A. Vlaicu, M. Abraham, V. Sanislav, M. Iurian, D. Bodocan, V. Agoston, H. Giurgiu, M. Dumitrescu, P. Someşan, D. Ştefan, D. Matei, O. Petric, Cl. Crişan, S. Tămăşan, Ov. Puia, T. Chiş.
Feminin: N. Crişan, Pop, Ujvarossi, Suciu, Popa, Lupeanu, Zoicaş, Lucaciu, M. Crişan, M. Şeleuşeanu, M. Mocanu, G. Ozun, I. Corbeanu, D. Golimaş, D. Tărăşan, M. Bărbulescu, R. Corbeanu, Ani Mocanu, N. Marcu, M. Cucu-Porumb, M. Dima, D. Biji, I. Chepert, M. Popa, M. Botezan, D. Potra, A. Moraru, Doina şi Minodora Meseşan, V. Anuşca, S. Nicula, Tătaru, Mănăştureanu, C. Dinea, Călin Rodica, M. Petrescu, C. Cristescu, R. Nagy, I. Tabără, D. Ciceu, E. Şuta, D. Flămând, C. Ionescu, D. Botezan, Ana Dan, R. Scurei, A.M. Schmidt, L. Buruş, L. Oprean, M. Bako, G. Şorici, M. Erdöss, F. Pătlăgică, E. Grosz, E. Moga, M. Onciu-Petrescu, I. Român, M. Cherecheş, A. Pop, I. Varghey, S. Lenard, A.M. Moişoiu, FL. Radu, T. Pojan, S. Rădulescu, S. Deac, C. Săvianu, M. Nicolae, D. Popescu, D. Barna, A. Farago, L.Cătărig, D. Nicolaescu, I. Gáll, T. Rusu, A. Pop, L. Ruja, E. Dudu, R. Rotundu, M. Văscan, S. Boldor, D. Cordea, S. Vasiliu, T. Calancea, D. Dan, R. Solymon, A. Cîmpean, A. Coldea, E. Olah, V. Szekely, L. Luca, D. Pop, S. Henteş, S. Ruja, R. Puican, M. Bucur, C. Mureşan, L. Sicoe, D. Catană, M. Zamfir, M. Sasu, C. Vişovan, L. Pintea, L. Pîrvu, C. Rotar, S. Popa, L. Dragoste, Cr. Tiut, C. Muntean, G. Leonte, C. Cioroianu, Cr. Matuis, L. Călina, C. Savu, A. Drie, R. Ignat, D. Lungescu, A. Pralea, Cl. Mănilă, M. Marta, M. Miltea, O. Franciuc, C. Florescu, I. Balint, D. Militaru, C. Pintea.
Antrenori ai echipelor masculine: dr. Octavian Malide, de la debut până în 1954; dr. Victor Fulger, 1954-1962; prof. C. Benegeanu 1962-1965, 1970-1990; prof. T. Corneşean, 1966-1969; prof. C. Drăguţ; 1990, M. Romcsik 1985, 1989; I. Cosmuţa, 1992.
Antrenori ai echipelor feminine:  Valică Moraru; dr. Octavian Malide, dr. Ioan Tolan, 1954; Traşcu Anghel, 1954-1956; prof. J. Bădescu, 1956-1959; I. Mânâstireanu, 1959; prof. Ion Scurtu, 1960-1966; prof. Ion Cebuc, 1966-1970; prof. Aug. Poenaru, 1970-1974, prof. I. Bînda.
Membrii ai birourilor de secţii după 1966: Teodor Crăciun, Victor Fulger, Monica Popa, Ion Scurtu, Carmen Tertea, Sergiu Macavei, Alexandru Fărcaş, Mircea Gogonea, Iosif Somay, Gheorghe Stelea.
           Între clasări pe podiumul de premiere, retrogradări şi promovări în lanţ
           1993 – 1994 : locul 4 pentru fete, 3 pentru băieţi
           Echipa de fete a “U” Cluj – Luminiţa Pintea, Mihaela Sasu, Maties, Franciuc, Florescu, Loredana Dragoste, Lungulescu, Savu, Mărginean, antrenor Constantin Wesseli – reuşeşte doar locul 4 în divizia ‘A’, loc departe de pretenţiile lotului. Sistemul de desfăşurare a campionatului intern  înseamnă o Super Ligă, apoi divizia ‘A’ şi divizia ‘Tineret’, aceasta din urmă asimilată diviziei ‘B’.
	Echipa de băieţi, ‘U’ Transgex  Ardaf – Man, Sanislav, Vlaicu, Giurgiu, Tămăşan, Crişan, Matei, Abraham, antrenor prof. Alexandru Man – ocupă în final de campionat, locul 3 în ‘A’. 
	Este anul în care ‘U’ Transgex Ardaf participă la un prestigios turneu internaţional, ‘Challenge Robert Jeanmougin’ de la Chaumont, Franţa, septembrie 1993, turneu din care se întoarce cu locul 1 ! Între laureaţii turneului se numără Abraham/cel mai bun blocaj, Sanislav/ridicător şi Vlaicu/trăgător. Practic, turneul în sine şi comportarea echipei anticipează Dream Team-ul dorit la Cluj-Napoca de atâţia ani.
	Este meritul ing. geolog Mircea Nicorici de a fi pus bazele unei echipe competiţive în sensul bun al cuvîntului. A sprijinit echipa încă din eşaloanele inferioare, ‘U’ Transgex, menţinând ridicat interesul pentru voleiul masculin în Cluj-Napoca. 
           1994 – 1995: fetele promovează în ‘A’, băieţii locul 2 în Cupa FRV
	Echipa fetelor abordează campionatul cu un nume nou, ‘U’ SM  INVEST. Antrenor până la final de tur este prof. Constantin Wesseli, cel care reuşeşte cu echipa  o clasare modestă, nemulţumitoare din punctul de vedere al noului sponsor, SM INVEST. Returul începe cu prof. Brşovean Ferencz Arpad - antrenor principal prof. Ioan Bînda în postură de director tehnic. Lotul cuprinde următoarele jucătoare: Luminiţa Pintea, Mihaela Sasu, Maties, Otilia Franciuc, Florescu, Oana Lungulescu, Loredana Dragoste, Dana Militaru, Savu/cpt, Ana Maria Mike. Echipa reuşeşte un retur de excepţie, promovînd în ‘A’. Promovarea are loc după un turneu de baraj, 24/28 mai, la Ploieşti, încheiat cu cinci victorii din cinci partide disputate şi un setaveraj foarte bun, 15:4. 
	Trebuie menţionat faptul că gruparea feminină are şi o reprezentantă în ‘B’, ‘U’ SM INVEST II – Rusu, Vintilă, Turdean, Balint, Crişan,. Hendea – antrenată de prof. Mihaly Bela.
	‘U’ Transgex şi din retur, ‘U’ ARDAF – Coste, Man, Badiu, Sanislav, Tămăşan, Crişan, Abraham, Grozav, Vlaicu/cpt, Tvardochlib, Mant, Togan, Jurcău – promovează în ‘A’, de pe locul 2/11  3   35 :14   25 puncte. . Echipa începe campionatul cu prof. Alexandru Man, din ianuarie 1995, noul antrenor fiind prof. Neculae Pop.
	Cu Neculae Pop, echipa ocupa locul 2 în Cupa FRV, un turneu final alături de Dinamo, Granicerul Delta Tulcea şi Someş Victoria Dej.
	Vlaicu şi Grozav sunt convocaţi la lotul naţional de seniori, în timp ce Togan şi Stanca fac obiectul selecţiei în lotul de tineret/juniori.
	O altă echipă, ‘U’ Cluj, a FEFS/UBB, antrenor prof. Alexandru Mureşan, reuşeşte argintul în C. N. Universitar.
          1995 –  1996 : bronz la fete, aur la băieţi !!!
          Voi începe tot cu fetele, ‘U’ SM – Dana Turcanu, Adriana Dumitru, Mihaela Sasu, Luminiţa Pintea/cpt, Kuliaska, Otilia Franciuc, Loredana Dragoste, Dana Militaru, antrenori Valerjan Luka/pr şi Fidelia Crişan/secund, director tehnic – Ioan Binda. 
	După ani de secetă, universitarele se claseză în final pe locul 3, aducând la Cluj-Napoca, medaliile de bronz ! A fost o ediţie lungă de campionat, cu două turnee finale 1 - 6. Din păcate pentru noi, deşi are dreptul,  echipa nu este înscrisă în CCE !. 
	Septembrie 1995 ne aduce însă Cupa SM  INVEST, cu opt echipe: Agrobanat Vrset/Serbia, Caja de Avila/Spania, ‘U’ Bacău şi Rapid Bucureşti în grupa B, Universidad Granada/Spania, Reggio Calabria/Italia, Vasas Budapesta/Ungaria şi ‘U’ SM INVEST în grupa A. Rapidul cîştigă turneul, pe locurile urmatoare clasîndu-se Vasas, Reggio Calabria, Agrobanat, ‘U’ SM INVEST, ‘U’ Bacău, Granada şi Caja de Avila.
	‘U’ ARDAF – Pitigoi, Mărginean, Stoian, Sanislav, Vlaicu/cpt, Tvardochlib, Oprea, Dudaş, Grozav, Man, Agoston, Coste, Togan, antrenor Neculae Pop – aduce Clujului, în premieră absolută, AURUL ! Echipa este înscsrisă în Cupa Cupelor, grupa B, alături de PSG Racing/Franţa (1:3), Alcom Capelle/Olanda (2:3), Nafels/Elveţia (1:3), Grodno/Belarus (2:3), Hapoel/Israel (3:2) şi OK Maribor/Slovenia (3:1), unde ocupă locul 3, ratând participarea în Final Four, Atena, Grecia. Calificarea este pierdută la Paris, în sala ‘Pierre de Coubertin’, în faţa ultimei clasate în grupă !!!
	Echipa reuşeşte eventul prin câştigarea Cupei României (3:0, 9:0, 6 puncte), pe locurile următoare clasîndu-se RIFIL Săvineşti, Dinamo şi Somes Dej. În fine, Cupa ‘ARDAF’, la prima ei ediţie, revine celor de la Steaua Roşie Belgrad, urmată ‘U’, ‘U’ Bacau şi Someş Victoria Dej.
          1996 – 1997 : din nou bronz pentru fete, argint însă pentru băieţi !
	‘U’ Silva este noua denumire a echipei. Antrenori sunt Ioan Bînda/pr şi Fidelia Crişan/secund, lotul având componenţă: Corina Pintea, Otilia Franciuc, Luminiţa Pintea/cpt, Loredana Dragoste, Adriana Dumitru, Mihaela Sasu Voivod, Dana Ţurcanu, Raluca  Popescu, Ramona Marica, Daria Duma, Andreea Constantinescu, Georgeta Mureşan, Silvia Rusu.
	Locul 3 este obţinut tot la capătul unei ediţii grele, cu două turnee 1-6, disputate la Bucureşti, respectiv Piteşti.
	Cupa ‘U’ SM ajunge la ediţia a 2-a, câştigată de echipa ‘U’ Silva Cluj, urmată de Romradiatoare Braşov, Vasas şi Armătura Zalau.
	‘U’ ARDAF – Stoian, Horfas, Man, St. Filip, Piţigoi, Grozav/cpt, Oprea, Sanislav, Mărginean, Togan, Dudaş, Agoston, Vlaicu, Tvardochlib, Pîslaru, antrenor Neculae Pop – se clasează în final pe locul 2, medaliile de argint, cu 56 de puncte (24   8   84 :33). Reuşeşte din nou să-şi adjudece Cupa României, pe un final de sezon încărcat, obositor ca sistem (două turnee 1-6, Cluj-Napoca şi Zalău).
	Echipa se înscrie în CCE, trece în turul I de Olimpik Tirana/Albania (de două ori 3:0), pierde în turul II la finlandezii de la Telecom Finland (1 :3, 0 :3).
	Este anul în care ‘U’ Cluj, antrenor  prof. Constantin Bengeanu, obţine titlul de campioană europeană universitară, ediţia 8/a, Grenoble, Franţa. Aduc titlul la Cluj, Cristian Santa, Stoian, Sanislav, Dudaş, Man şi Ţogan, la capătul a şapte victorii, toate cu 3:0 !!!
	Cupa ‘ARDAF’ şi-a consumat ediţia a 2/a, câştigată tot de Steaua Roşie Belgrad, apoi ‘U’, Tractorul Braşov şi Someş Victoria Dej.
            1997 – 1998: fetele pe loc modest, băieţii retrogradează !
	‘U’ Silva şi-apoi ‘U’ Hidro, antrenori Ioan Bînda/pr şi Fidelia Crişan/secund, termină atât turul cât şi returul pe acelaşi loc 10, aproape de retrogradare. 
	Returul începe cu o nouă formulă tehnică, prof. Florin Ţurcanu pe post de principal din ianuarie 1998, Fidelia Crişan – secund. Lotul : Dana Militaru, Mihaela Sasu Voivod, Adriana Dumitru, Ramona Marica, Raluca Popescu, Georgeta Mureşan, Mihaela Oţoi, Georgiana Gîlovean, Filomela Viada, Corina Pintea, Loredana Dragoste Cristea şi Camelia Antal. Din nou sistemul de campionat este lung şi obositor, tur-retur, doua turnee 7-12, la Cluj-Napoca şi Bucureşti, plus un turneu de baraj la Braşov, câştigat de ‘U’ (3  0  9 :0  6 p).
	‘U’  ARDAF Conis – Stanca, Bodocan, Agoston, Mihai Moldovan, Colcer, Zadacencu, Vişovan, Stupar, St. Filip, Mihai Iurian, Togan, Man, Rarău, Călin Iurian, Cristian Santa, Sângeorzan – este antrenată de prof. Alexandru Mureşan. 
	În final, locul 10 trimite echipa la turneul de baraj de la Ploieşti, antrenori fiind… Ioan Bînda şi Constantin Bengeanu! Din păcate, retrogradarea nu poate fi evitată, echipa pierzând toate partidele, 3 puncte 2 : 9 setaveraj. 
	Decesul prematur al ing. Mircea Nicorici, duce şi la dispariţia ‘U’ ARDAF, a întregului club sportiv ARDAF CLUJ (atletism, box, ciclism, şah, auto, volei, fotbal – tenis).
	Are loc prima ediţie a Memorialului ‘Mircea Nicorici’, clasament final: ‘U’ ARDAF, ‘U’ Conis, Someş Dej şi Elcond Zalău.
           1998 – 1999: fetele retrogradează, băieţii rămîn în  ‘B’
	Nu sunt multe de spus. ‘U’ SM  HIDRO/’U’ HIDRO  – Oţoi, Gilovean, Vaida, Marica, Popescu, Antal, Dumitru, Militaru, Corina Pintea, Tusa, Sialomon, Safta, antrenori Aurel Ioniţă/pr şi Fidelia Crişan/secund, director tehnic – Ioan Bînda – retrogradează în ‘B’.
	Băieţii de la ‘U’ Conis/’U’ Modena  – Cotuţiu, Onac, Agoston, Stanca, Stupar, Colcer, M. Moldovan, Lobonţ, Lötei, Coste, antrenor Ovidiu Vasu – ratează promovarea în ‘A’ în turneul de baraj, ocupînd doar locul 2. Promovează ‘U’ Craiova şi astfel, clujenii mai stau un an în seria a 2-a a diviziei secunde.
	Are loc cea de a II-a ediţie a Memorialului ‘Mircea Nicorici’, cu ‘U’ ARDAF pe locul 1, ‘U’Conis – Modena Clu/antrenor Ovidiu Vasu, Elcond Zalău/antrenor Florin Tiucra şi Şomes Victoria Dej/antrenor Neculae Pop.
           1999 – 2000 : fetele în ‘B’, băieţii promovează în ‘A’
	Cu Ioan Bînda/pr şi Fidelia Crişan/secund, ‘U’ Cluj – Ana Popescu, Antal, Dumitru, Militaru, C. Pintea, Tuşa, Safta, G. Mureşan, G. Gilovean, Florina Viju – ocupă doar locul 3 în seria a II-a a diviziei ‘B’.
	‘U’ Modena în schimb – Lobonţ, M. Moldovan, Cotuţiu, R. Moldovan, St. Filip, Zoltan Atilla, Colcer, Stupar, Lötei, Agoston, Rau, antrenor Ovidiu Vasu – revine în ‘A’ de pe locul 1 ocupat din prima până în ultima etapă.
	Ediţia a III-a a Memorialului ‘Mircea Nicorici’, 19-20 mai, 200, avea să fie şi ultima, o spun cu părere de rău. Iau parte ‘U ‘ARDAF – locul 1/antrenor Neculae Pop, ‘U’ Modena Cluj/antrenor Ovidiu Vasu, Elcond Zalau/antrenor  Florin Tiucra şi Victoria Someş Dej/antrenori Neculae Pop, Ovidiu Tamaş şi Simion Retegan.
            2000  -  2001 : fetele din nou pe prima scenă, băieţii doar pe 8 în ‘A’
	‘U’ Dacia Felix – Mihaela Sasu Voivod, Viju, Veprig,  Popescu, Marica, Cecilia Pop, Frincu, Mărginean, Rusnac, Tuşa, Cr. Pintilie, Gilovean, antrenori Alexandru Mureşan/pr, Marcel Popa/secund – reuşeşte din nou revenirea în primul eşalon valoric. Locul 1 este ocupat fără emoţii de clujence.
	‘U’ Modena – Stanca, Colcer, Lötei, Lobonţ, Verdeş, Boroianu, St. Filip, Cotuţiu, M. Moldovan,  Bianu, Agoston, R. Moldovan, antrenor Ovidiu Vasu – se clasează pe un loc 8, apropiat valorii lotului. Sincer, mai mult nu se putea…
            2001  -   2002 : fetele retrogradează  în… ‘B’ !, băieţii locul 10
	Fetele sunt antrenate de prof. Alexandru Mureşan/pr şi Marcel Popa/secund. Din păcate, C. Pop, N. Pop/cpt, Pintilie, Marica, Rusnac, Frincu, Veprig, A. Popescu, Viju, Margineantu, M. Moraru, Luminiţa Pătru, Elena Bordeniuc. Mihaela  Sasu Voivod  ocupă locul 11, loc care le ‘trimite’ înapoi în ‘B’.
	‘U’ Cluj – Lobonţ, Lötei, Stupar, Giurgiu, Verdeş, Cotuţiu, Neamţ, Mant, Trifan, Ionuţ Silaghi, Faur, antrenor Ovidiu Vasu – finalizează doar pe locul 10 din 12 echipe. Scăpăm de retrogradare, …
            2002 – 2003: fetele pe locul 2 în ‘B’, băieţii retrogradează de pe locul …9
	‘U’ Cluj – N. Pop/cpt, Ioana Vasinca, Cristina Jucan, Raluca Moldovan, Adelina Roşu, Maria Nyungeko, Raluca Bucur, Andreea Grămadă, Laura Lungu, Ionela Marconescu, Bardoc Orsolya, Laura Lup, Bianca Moldovan, antrenori prof. Honorina Borojni/pr, Marcel Popa/secund, Ioan Bînda/director tehnic – termină pe locul 2 în ‘B’, seria a 2-a.
	‘U’ Cluj – Lötei, Lobonţ, Iova, Silaghi, Oct. Ştefan, R. Moldovan, Trifan, Fluieraş, Steavu, Ciortea, Stanca, Goron, Faur, antrenori Ovidiu Vasu/pr, Fidelia Crişan/secund – retrogradează în A2 Vest.
            2003 – 2004: doar locul 3 pentru fete, 4 pentru băieţi
	‘U’ Jolidon este numele echipei, antrenori Alexandru Lazar/pr şi Marcel Popa/secund. Lot cu B. Moldovan, Denisa Rusu, Raluca Lup, Cosmina Urs, Anca Ciura, Noemi Pop/cpt, Ioana Vasinca, Raluca Bucur, Adelina Roşu, R. Moldovan, Ionela Marconescu şi Laura Lungu. Clasare pe locul 3 în A2 Vest.
	‘U’ Cluj – Stanca, R. Moldvan, Lötei, Silaghi, Trifan, Stupar/cpt, Fluieraş, babencu, Savu, Faur, Iova, Soloc, antrenor Ovidiu Vasu – nu reuseşte mai mult decât un loc 4. Prea puţin faţă de pretenţiile afişate, putând vorbi despre o omogenitate a lotului clujean.
           2004 – 2005 : fetele revin în ‘A’, locul 3 pentru băieţi în A2 Vest
	‘U’ Jolidon – antrenori Alexandru Lazăr/pr şi Marcel Popa/secund, jucătoare Marta Fazekas, Roşu, Vasinca, Urs, Lungu, Marconescu, Bucur, Moldovan, Mînzat, Denisa Rusu – revine în prima divizie, A1, după un loc 2 în A2 Vest.
	‘U’ Cluj – antrenor Cristian Santa/din retur antrenor Ovidiu Vasu, lot cu Lötei, R. Moldovan, Iova, Dean Bocereg, Faur, Soloc, Savu, Andrei Crişan, Tîrîlă, Anitaş, Fluieraş, Sămărghitan – are o clasare modestă, locul 3 în A2 Vest.
           2005 – 2006: fetele pe 8 în A1, băieţii promovare de pe locul 2
	‘U’ Jolidon – Marconescu, Anamaria Costea, Noemi Pop, Bucur, Mînzat, Lungu, Vasinca, Sturzu, Andreea Rogojan, Denisa Rusu, Lup, M. Moraru, antrenori Alexandru Lazar/pr, Marcel Popa/secund – termină pe locul 8 din zece echipe.
	‘U’ Cluj – antrenor prof. Călin Cotuţiu,  manager general Ovidiu Vasu, lot cu Lötei, Soloc, Iova, Ştirb, Fluieraş, Savu, Tîrîlă, Sămărghitan, Szekely Robert, Anitas, Adrian Fuzesi, Bogdan Tănase – revine în A1, nu fără emoţii.
           2006 – 2007 : retrogradare dar tot în… A1 pentru fete, locul 8 băieţii
	‘U’  Cluj – antrenor Marcel Popa/pr, lot cu N. Pop, Vasinca, R. Moldovan, Marconescu, Lungu, Sturzu, Bucur, Mînzat, Lupu, Fazekas – retrogradează de  pe locul 9 din zece echipe. Se schimbă sistemul, se trece la 12 echipe şi ‘U’ Cluj rămâne în… A1 !
	Locul 8 pentru ‘U’ Cluj, antrenor Dănuţ Ciontoş, manager general Ovidiu Vasu, lot cu Purice, Dobra, Lötei, Halchin, Crinta, Iova, Tănase, Doru Ghimeş, Soloc, Tîrîlă, Fuzesi.
           2007 – 2008: locul 11 retrogradant pentru fete, locul 10 pentru băieţi
	‘U’ Cluj – prof. Liliana Bogendorfer/antrenor pr, lot cu Lupu/cpt, Bucur, Oana Petrican, Marconescu, Lungu, Sturzu, R. Moldovan, Mînzat, Melinda Dobes, Sonia Mărginean, Carmen  Crişan, Bianca Cenan – ocupă locul 11, care o retrimite în A2 Vest. 
	Băieţii – antrenor Ovidiu Vasu/pr, Dănuţ Ciontoş/secund, lot cu D. Rus, Cosmin Ghimeş, Andrei Spînu, Fuzeşi, Lötei, Ionuţ Badea, Sorin Schiesz, B. Rus, Tîrîlă, D. Ghimeş, Terpea, George Tadici – ocupă locul 10, după mari emoţii însă.
           2008 – 2009 : fetele revin în A1, băieţii pe locul 6 şi în… BAV !
	‘U’ Oncos – Lupu/cpt, Alexandra Ciontoş, Lungu, Petrican, Bucur, Cenan, Mînzat, Georgiana Toma, Crişan, Dobes, Iulia Stelea, antrenor prof. Liliana Bogendorfer, manager Ioan Bogendorfer – revine în … A1.
	‘U’ Cluj – antrenor Dănuţ Ciontoş, lot cu Bratosin, Badea, Goran Ivankovic, Lötei, Fuzeşi, Spînu, Colcer, C. Ghimeş, D. Ghimeş, R. Bogdan, D. Pop, Răzvan Vîlcelean,  B. Rus – ocupă locul 6 şi odată cu el reintră în cupele europene intercluburi. De data aceasta, ‘U’ accede în BAV (Balkan Volleyball Association) 2009, grupa ‘B’, alături de Teuta Durres/Albania, Partizan Belgrad/Serbia şi Fenerbache Istanbul/Turcia. Primele două clasate acced în Final Four, Thessaloniki, Grecia, 26-27 septembrie. Grupa, este de reţinut acest lucru, se desfăşoară la Cluj-Napoca între 18 şi 20 septembrie. 
           Necesare reîntoarcerii în timp…
           Echipa de fete s-a numit rând pe rând, Ştiinta Cluj, Progresul Cluj, Politehnica Cluj, ‘U’ Electronica, ‘U’ SM  INVEST, ‘U’ Silva, ‘U’ Dacia Felix’, ‘U’ Jolidon, ‘U’ Oncos, ‘U’ Cluj. Antrenorii fetelor au fost col. Vasile Moraru, dr. Octavian Malide, dr. Ioan Tolan, Anghel Traşcă, prof. Jean Bădescu, Ioan Mănăstireanu, Ion Scurtu, Ion Cebuc, Augustin Poenaru, Ioan Bînda, Valerjan Luka, Fidelia Crişan, Florin Ţurcanu, Marcel Popa, Alexandru Mureşan, Honorina Borojni, Alexandru Lazăr, Constantin Wesseli, Ferenc Arpad, Aurel Ioniţă, Liliana Bogendorfer. 
	Băieţii: Ştiinţa Cluj,  Progresul Cluj, Politehnica Cluj, ‘U’ Explorari, ‘U’ Transgex, ‘U’ Transgex ARDAF, ‘U’ ARDAF, ‘U’ Conis, ‘U’ Modena, ‘U’ Cluj din 1999 şi până în prezent. Au fost antrenori dr. Octav Malide, dr. Victor Fulger, prof. T. Corneşean, prof. Constantin Bengeanu, Martin Romcsik, I. Cosmuţă, Viorel Chioreanu, prof. Octavian Drăguţ, prof. Alexandru Man, prof. Alexandru Mureşan, prof. Horea Moşneag, prof. Neculae Pop, prof. Cristian Santa, prof. Călin Cotuţiu,  Ovidiu Vasu, antrenor Dănuţ Ciontoş.
           Au imbrăcat tricoul naţionalei …
	Au adus glorie şi strălucire voleiului clujean în special, celui românesc în general, Doina Corbeanu, Sonia Colceriu, Ana Mocanu, Alina Pralea, Luminiţa Pintea, Corina Rotar, Loredana Dragoste, Gabriel Cherebeţiu, Gheorghe Corbeanu, Gheorghe Ferariu, Traian Căldare, Nicolae Barbută, Ioan Bînda, Doru Rednic, Codru Mateescu, V. Balas, Sorin Macovei, Vasile Macicăşan, T. Chiş, M. Igniska, T. Corches, V. Chezan,  Silviu Pralea, Mircea Abraham, Aurel Vlaicu, Gabriel Mărginean, Robert Tvardochlib, Stelian Grozav, Viorel Oprea, Anton Piţigoi, Alexandru Man, Iuliu Stoian, Mircea Dudaş, Dorel Colcer, Cosmin Ghimeş, Andrei Spînu, Ionuţ Badea.
           Antrenorii…
	Profesor Ioan Bînda ( Braşov, 1942 – 2003 Cluj-Napoca). Cariera sportivă începe în anul 1954, la numai 12 ani, în cadrul grupării braşovene ‘Luceafărul’. Devine jucătorul lui ‘U’ Cluj în 1960, echipa care-l va şi lansa în voleiul de înaltă performanţă. Şi înalta performanţă înseamnă Steaua Bucureşti, sub culorile căreia îşi trece în palmares patru titluri naţionale (1967, 1968, 1969, 1970), două finale C. C. E. (1968/TSKA Sofia ; 1969/Spartak Brno), 60 de selecţii în naţionala de seniori ai României, titlu de ‘maestru al sportului’ la numai 30 de ani.
	Din anul 1974 devine antrenorul echipei feminine de volei ‘U’ Cluj, echipă cu care va cunoaşte bucuriile şi tristeţile specifice… antrenorului. Între bucuriile oferite se numără două medalii de bronz (1995, 1996). În 1999 este distins cu titlul de ‘maestru emerit al sportului’.
	Memorialul ‘Ioan Bînda’ îi cinsteşte activitatea sportiv. Ediţia I (15/16 ianuarie 2005) a dat câştig de cauză grupării CSU Tîrgu Mureş/antrenor prof. Neculae Pop, echipa urmată în clasament de Poli Tender Timişoara, ‘U’ Jolidon Cluj/antrenori Alexandru Lazăr şi Marcel Popa, Argeş Volei Piteşti.
	Ediţia a II-a, 13/15 ianuarie, 2006, a fost câştigată de CSU Tg. Mureş, apoi ‘U’ Jolidon Cluj/antrenori Alexandru Lăzar şi Marcel Popa, Argeş Volei Piteşti şi ‘U’ Craiova. 
	Cea de a III-a ediţie, 19-21 ianuarie 2007,  a revenit aceleiaşi grupări mureşene CSU/antrenor Valerjan Luka, pe locurile următoare clasîndu-se  ‘U’ Jolidon Cluj, Dacia Mioveni şi CSM Sibiu.
	În fine, ediţia cu nr 4, 11/13 ianuarie 2008, a fost câştigată de… CSU Tg. Mureş/antrenor Valerjan Luka, locurile următoare fiind ocupate de ‘U’ Oncos Cluj, CSM ‘U’ Craiova şi IOR Bucureşti.
            Figură reprezentativă pentru voleiul clujean, maestrul emerit al sportului prof. Ion Bânda s-a bucurat de o notorietate aparte în lumea iubitorilor de sport. Prin întreaga activitate pe care a desfăşurat-o de-a lungul timpului în oraşul nostru şi-a câştigat stima, respectul şi admiraţia din partea tuturor. Numele său este indisolubil legat de Clubul “Universitatea”, pe care l-a servit cu un devotament ieşit din comun. Profesorul Ion Bânda a fost un personaj fascinant, o adevărată enciclopedie în materie de volei, un om care a fost mentorul a generaţii întregi de sportivi. În afara pregătirii specifice, el s-a apropiat şi de sufletul jucătorilor, aceştia păstrînd şi azi recunoştinţă pentru cel care le-a fost, în afară de un antrenor ideal, un al doilea părinte. Pentru tot ce a făcut pentru sportul clujean, Ion Bânda ar merita de sute de ori mai multă preţuire decât încercăm noi să îi arătăm acum…
            Neluţa Bânda se confesează în 2000 : « Copilăria mea a fost marcată din primii ani de gustul pentru sport, un aport esenţial avându-l tatăl meu, care mi-a insuflat dragostea pentru mişcare în general. Dânsul era în acea vreme preşedintele A.S.”Aripile” C.F.R. Braşov, având o activitate bogată pe tărâm sportiv. Am început să practic fotbalul, dar fără tragere de inimă. Am activat apoi, timp de 4 ani, ca “pitic” la clubul de ciclism din Braşov, pentru acest sport făcând o adevărată pasiune. Într-una din expediţiile de cicloturism pe care le făceam adesea am cam întins coarda, deplasîndu-mă la peste 60 de km de Braşov, la Poiana Narciselor, mânat de cele mai bune intenţii, acelea de a-i aduce mamei mele (la care ţineam enorm) un buchet imens de narcise. Pentru că această “ieşire” a durat cam mult, la sosire am avut surpriza să fiu întîmpinat de mama, care aflînd de la ce distanţă provin florile mi-a interzis categoric să mai practic acest sport, pe care l-a considerat mult prea riscant. Astfel s-a încheiat scurta mea aventură pe două roţi.
           La liceu s-a creat o conjunctură care s-a dovedit apoi a fi decisivă în ceea ce priveşte alegerea sportului care mi se potrivea cel mai bine: prof. Papuc, a cărui activitate prodigioasă în munca la echipele de volei fete era unanim recunoscută, s-a hotărât să înfiinţeze şi o grupă de băieţi. Am fost selecţionat în această grupă, cu care mai tîrziu aveam să ne clasăm pe locul 3 la Campionatul Naţional de juniori. În 1960, la absolvirea liceului, eram pregătit să dau admitere la IEFS Bucureşti, urmînd să evoluez pentru Clubul “Rapid”, unul dintre cele mai puternice din ţară la acea dată. Dar în acel an “Poli” Braşov a promovat în Divizia A şi era în căutare de jucători tineri şi valoroşi, astfel că am fost reperat. Părinţilor mei li s-a făcut propunerea ca în schimbul acordului lor eu să evoluez la “Poli”, să mi se ofere un “ajutor” la examenul de admitere la facultate. Ai mei au cedat, am reuşit la probele scrise, dar am “căzut” la oral (probabil cei care trebuiau să mă ajute erau liberi în acea zi). În urma eşecului eram uşor dezorientat, neştiind prea bine ce îmi va rezerva destinul. Norocul meu s-a chemat Victor Fulger (antrenorul de atunci al “Universităţii”Cluj”), care m-a remarcat la un turneu. Acesta m-a selecţionat în lotul clujean, urmînd ca partea cu studiile să fie rezolvată prin înscrierea mea la o şcoală tehnică, asta mai mult ca să “fentez” armata. În 1962 am absolvit această şcoală cu aceeaşi “plăcere” cu care am început-o. În plan sportiv, însă, am trăit bucuria de a juca volei într-un oraş minunat, având coechipieri de excepţie, toţi unul şi unul. Îi amintesc aici pe Gabriel Cherebeţiu, Gheorghe Ferariu, Nicolae Bărbuţă, Jean Dăbală, ”Piţi” Datu, Francisc Sido. Din 1962, la această echipă este promovat  antrenor dl Constantin Bengeanu, care obţinuse rezultate notabile, ani la rândul, cu băieţii săi de la Liceul “Nicolae Bălcescu”. Acest distins domn mi-a acordat şi atunci, şi mai tîrziu (spre apusul carierei mele) toată încrederea sa. Multe din succesele mele se datorează acestui om deosebit, cu care am colaborat întotdeauna cu mare plăcere, existînd între noi un respect reciproc ce nu s-a alterat în timp, ba dimpotrivă. Cu această echipă am reuşit să ne menţinem în “A”, cochetînd mereu cu podiumul însă fără să obţinem rezultate notabile. Pe acea vreme “Rapid”, ”Dinamo” şi “Steaua” deţineau monopolul în voleiul românesc, constituind un “triunghi” imbatabil.
             În 1965, “Steaua” şi-a trimis primii spioni cu misiunea de a mă ademeni în Capitală. Am stat ascuns la cabana din Parcul “Babeş”, dar am fost deconspirat de către Gh. Plăcintaru (atlet clujean care făcea armata la ”Steaua”). Acesta m-a “trădat”, ştiind de ascunzătoarea mea de la tatăl său, care era administratorul parcului. Luat cu japca, am ajuns după o lună “tov. sergent major” şi sufeream cumplit. Dar lucrurile nu au fost atât de dramatice pe cât le-am anticipat eu. La ”Steaua” am găsit un colectiv excepţional, cu o serie de sportivi foarte buni, precum Dorin Porojnicu, Gyula Bartha, Marius Iorga, Marian Stamate (reputat arbitru internaţional), Guenther Cristiani, Martin Rauh, antrenor fiind dl. Tănase Tănase. Cu această echipă, în care m-am integrat rapid, am reuşit să cîştigăm patru ediţii consecutive ale campionatului, întrerupînd astfel supremaţia ce părea eternă a “duetului” Dinamo-Rapid”. În 1967, ca un fapt inedit, îmi amintesc că s-a ajuns la situaţia ciudată ca în finala Cupei Campionilor Europeni să se întîlnescă Dinamo şi Rapid, prima în calitate de campioană naţională a sezonului anterior, iar a doua în cea de campioană “en-titre” a competiţiei europene. Culmea este că la ora meciului aceste două echipe erau clasate pe locurile 2 şi 3 în campionatul proaspăt încheiat. Astfel că noi, campionii “la zi”cu “Steaua”, am urmărit din tribună o finală care decidea cea mai bună din Europa dintre două echipe pe care le învinsesem de patru ori în acel sezon. Vă puteţi da seama ce valoare avea voleiul românesc la acea vreme.
           La “Steaua” antrenamentele erau conduse de către dl Tănase în cele mai mici amănunte. Ca să compensăm handicapul unei talii inferioare în comparaţie cu cea a principalilor adversari am pus la punct o varietate de combinaţii pe atac adesea năucitoare. Capitolul “serviciu” era exersat într-un mod cu totul original: profesorul Tănase îşi punea ceasul de mînă în terenul de ţintă, marcând astfel locul unde ar trebui să ajungă mingea. Ne îndemna efectiv să-i spargem ceasul, atât de fanatic era în ceea ce priveşte pregătirea. Bineînţeles că s-au pus nenumărate pariuri pe această temă, toate pierdute de noi, jucătorii, care invocam mereu drept scuză faptul că i-am cruţat bunătate de ceas.
           În 1966, am fost cooptat în lotul naţional care făcea deplasarea în Cehia la turneul final al Campionatului European. Aici am avut mai mult statut de rezervă, echipa obţinînd locul 5. Considerat un semi-eşec de către antrenori, aceştia au decis ca, în turneul care s-a desfăşurat peste câteva luni în Franţa, titularii să fie înlocuiţi de către rezerve. Culmea este că în faţa unor adversari redutabili am câştigat toate meciurile acelui turneu, noi, rezervele, demonstrînd că aveam valoare.
            Anul 1967, fiind unul preolimpic, pregătirea la lotul naţional a durat şapte luni, punctată de o serie de turnee puternice, în care ne-am demonstrat valoarea. Îmi aduc aminte că am învins Polonia de 4 ori din 4 meciuri disputate la Olimpiada din Mexic 1968, Polonia fiind apoi medaliată cu “bronz”. Emil Ghibu, ministrul Sportului de pe atunci, a avut însă un argument “beton” pentru neparticiparea voleiului la olimpiadă: el a spus că mai bine se trimit 15 sportivi la probe individuale, care vor obţine 15 medalii, decât o echipă care nu va face faţă competiţiei. Regretul meu a fost imens, dezamăgirea pentru ratarea unei astfel de ocazii de afirmare marcându-mă mult timp. Visul oricărui sportiv este cel de a participa la această competiţie majoră, iar când el se frînge din motive independente de voinţa lui, gustul nereuşitei este cu atât mai amar. Cum puteam continua tradiţia României în acest sport (ţara noastră a fost campioană europeană şi vice-campioană mondială), dacă nu eram lăsaţi să o facem chiar de către ai noştri?
            M-am întors în mijlocul colectivului de la “Steaua” ca la o oază. Aici atmosfera era foarte bună, munca de la antrenamente fiind plăcută, cu toată rigoarea ei. Pe lîngă relaţiile bune dintre voleibalişti, componenţii acestui club eram cu toţii foarte solidari. Ne urmăream unii celorlalţi evoluţiile, încurajîndu-ne reciproc, indiferent de sporturile pe care le practicam. Nu am lipsit, de exemplu, de la nici un meci disputat de Ilie Năstase în Capitală, legând cu el o prietenie care durează şi în ziua de azi. Fiind un iubitor al spectacolelor artistice, am frecventat mereu teatrele bucureştene. Am amintiri frumoase legate de mari actori, precum Nicu Constantin, Alexandru Lulescu, Alexandru Arşinel, Silviu Stănculescu, de compozitorul Horia Moculescu, cu care am petrecut clipe de neuitat. Ţin minte că într-un an m-au luat cu ei într-un turneu la Vălenii de Munte. Stroe (“jumătatea” din celebrul cuplu Stroe şi Vasilache) era protagonistul unui moment umoristic în care primea una dintre replici de la un tip robust care întruchipa un judoka. Acesta din urmă avea doar atât de spus: ”centura neagră”. Eu având calităţile fizice pentru acest rol am fost chiar propus să-l înlocuiesc pe bietul om, dar am renunţat spunînd: ”Nu pot, domnule, nu vreau să-i mănînc pîinea”.
            Anii petrecuţi la “Steaua” au fost cei în care am atins marea performanţă, condiţiile de la acest club fiind cele mai bune din ţară. Timp de patru sezoane consecutive nu am pierdut nici un meci în campionat, dovedind tuturor că suntem cea mai bună echipă. Totodată, a fost o perioadă în care oferta artistică fiind de prim rang în Bucureşti, mi-am putut cultiva gustul pentru frumos în general, acesta însoţindu-ma apoi întreaga viaţă.
           În anul 1969, după cucerirea titlului naţional de juniori, toţi componenţii echipei “U” Cluj au sărbătorit victoria în parcul Herăstrău. Am fost şi eu invitat, băieţii reuşind în acea seară să mă convingă să revin în Cluj. Acest lucru s-a întâmplat fără ştirea antrenorului Bengeanu, astfel că în 1970, când am plecat de la “Steaua” Bucureşti cu destinaţia “Universitatea”, aveam emoţii fireşti legate de felul în care voi fi primit. Dintre zecile de formule pe care le-am exersat în tren pentru a mă prezenta în faţa dânsului am ales-o pe cea mai scurtă, spunându-i doar atât: ”am venit să joc pentru Cluj, cu tot sufletul meu”. Bucuria revederii a fost imensă, dl. Bengeanu fiind impresionat de gestul meu de a ajuta echipa, care era proaspăt promovată în Divizia A şi avea nevoie de un sportiv cu experienţă. Am primit imediat o locuinţă în oraş, dar am refuzat oferta, preferând să stau la căminul “Avram Iancu”, împreună cu noii mei colegi. Am considerat că numai astfel coeziunea din cadrul lotului va fi asigurată, iar acest lucru a avut un impact deosebit în rândul jucătorilor. Din prima zi le-am câştigat respectul şi le-am demonstrat că sunt unul de-al lor. Ţin minte că le-am spus: ”Băieţi, pentru voi eu sunt Neluţă, am venit să muncesc cot la cot cu voi, să fim prieteni şi să menţinem “Universitatea” pe prima scenă a voleiului. Dacă faceţi prostii vă “ard” de nu vă vedeţi, dacă vă ţineţi de treabă totul va fi bine”. Din acel moment, dl.Bengeanu a avut, practic, în mine, liantul care asigura un climat sănătos, propriu unei echipe omogene şi disciplinate. La antrenamente se muncea serios şi roadele au apărut în 1971, când am reuşit să ne clasăm pe locul 4, numai jocurile de culise privându-ne în acel campionat de o medalie de bronz pe care am fi meritat-o cu prisosinţă. În această perioadă am fost reprofilat pe postul de ridicător, mutarea gîndită de antrenor fiind una deosebit de benefică echipei. Acest rol de coordonator mi s-a potrivit de minune, pentru că el dă “culoare” jocului, dictează varietatea acţiunilor de atac, pune în valoare calităţile celorlalţi coechipieri. La 29 de ani, câţi aveam pe atunci, deţineam pe lângă experienţa din perioada “Steaua”, şi o înţelepciune cu care abordam meciurile, acestea constituind adevărate atu-uri în confruntările cu adversari puternici. Mai mult, pentru că am “tras” de jucători precum Chezan sau Corches, aceştia au reuşit să ajungă să fie selecţionati chiar în lotul naţional, o performanţă excelentă pentru ei. Corches avea o înălţime de 2 m, era destul de lent şi îmi amintesc că îl chemam la câte un atac în “urcare”, el întârzia şi neputând, în timpul meciurilor, să-i aplic vreo corecţie, îl strângeam puternic de braţ, chipurile pentru a-l încuraja. Ţin minte că mă ruga: “Nu mă mai strînge, Neluţă, că mă vede acasă Ileana mea şi crede c-am fost la femei! ” Lui Chezan, care provocase la un moment dat o ceartă în vestiar, i-am tras o palmă despre care acest moţ simpatic din Albac a spus mai târziu, la o petrecere: ”Neluţă, aşa palmă n-am luat în viaţa vieţilor mele!”. Chiar dacă mai ciudate, aceste exemple le-am dat pentru a vă arata că şi ele făceau parte din atmosfera lotului, contribuind, de fapt, la climatul de disciplină pe care l-am instaurat uneori şi prin aceste metode, uşor neortodoxe. Pentru că tot i-am pomenit pe cei doi, trebuie amintiţi şi ceilalţi componenţi ai “Universităţii” din acea perioadă: Bălaş, Chiş, Ghic, Măscăşan, Man, Moldovan şi alţii, toţi nişte băieţi minunaţi, cu care am format o echipă unită, competiţivă, de un mare entuziasm. În anii care au urmat, până în 1980, când m-am retras, am trăit satisfacţii deosebite în cadrul acestui colectiv condus cu un înalt profesionalism de către antrenorul Bengeanu.
            Anul 1974 a fost cel în care visul meu de a deveni antrenor s-a transformat în realitate. A fost anul în care am absolvit Facultatea de Educaţie Fizică şi Sport şi, totodată, cel în care s-au creat premisele ca să preiau echipa de volei feminin a “Universităţii” Cluj. Am fost marcat de responsabilitatea cu care am fost investit, pentru că aveam serioase îndoieli în ceea ce priveşte capacitatea mea de a mă face receptat într-un mediu nou, cu un cu totul altfel de specific. Am început munca cu un mare aplomb, reuşind în 1975 să promovăm în Divizia A. Handicapul pe care a trebuit să-l suportăm în acea perioadă era legat de faptul că, fiind studente, fetele plecau imediat după terminarea facultăţii. Neavând posibilităţile materiale de a le cointeresa, acestea îşi urmau propriul destin, continuitatea rezultatelor echipei având de suferit. Parcursul nostru fluctua din aceste motive între cele două divizii cu o regularitate care ne-a adus porecla de “formaţia ABBA”. Cu toate aceste neajunsuri, am avut bucuria de a lucra cu o serie de fete cu un caracter deosebit, munca desfăşurată împreună având darul de a-mi demonstra că toate clipele mele de adânci nelinişti şi căutări perpetue nu au fost zadarnice. Îmi amintesc cu plăcere de Doina Săvoiu, Margareta Bako, Valeria Maier, Dana Nicolaescu, Lia Catarig, Ildiko Gall, acestea ajungând în lotul naţional de senioare. De asemenea, Dorica şi Doina Meseşan, Doiniţa Popescu au jucat în lotul naţional de junioare, cu rezultate dintre cele mai bune. Această perioadă s-a caracterizat prin împletirea activităţii sportive cu cea legată de cariera universitară a fetelor: Dana Nicolaescu era o foarte bună studentă la Medicină (actualmente profesează ca şi medic stomatolog în Braşov), Laura Ruja la Politehnică (despre care “spaima” facultăţii, dl.profesor Gheorghe Ionescu, spunea că este una dintre cele mai bune studente ale sale), surorile Meseşan (astăzi medici în Zalău), Iulia Varhedi (psiholog în Cluj). De abia în 1988 a apărut primul sponsor, I.E.I.A., echipa căpătând denumirea de “U Electronica”, fetele fiind angajate cu jumătate de normă, condiţiile de cazare şi cantonament îmbunătăţindu-se simţitor. Îmi aduc aminte cu plăcere de colaborarea cu dl. director Liviu Sabău, cu care am rezolvat multe probleme ale echipei, dânsul fiind un pasionat al voleiului. În acel an am avut, ca niciodată până atunci, două cantonamente, unul la mare şi unul la munte, la Miercurea-Ciuc. Domnul Sabău a condiţionat prezenţa noastră la aceste acţiuni de cooptarea în lot a unei puştoaice de 12 ani, Loredana Dragoste, care pe toată durata acestei pregătiri a trăit cu convingerea că este legitimată în echipă. Ca să nu îi stric plăcerea, am aranjat cu preşedintele comisiei de examinare, dl.Ioan Covaci, să-i comunice cât mai oficial rezultatele de la probele de control premergătoare începerii unui nou campionat. Nu a fost decât pe jumătate o farsă, pentru că această fetiţă şi-a luat probele cu brio, doar vârsta totuşi mult prea fragedă privând-o de un debut la o echipă de senioare. Acest lucru avea să se întîmpe însă peste câţiva ani, Loredana dovedindu-se una dintre cele mai valoroase sportive ale generaţiei sale.
             Atmosfera de la “Universitatea” era în acea vreme extraordinară, la aceasta contribuind atât sportivii de excepţie ce s-au perindat la acest club, cât şi antrenorii de la celelalte secţii, cu care aveam relaţii dintre cele mai bune. Profesorul Nicolae Martin, de la baschet fete, era unul dintre aceşti oameni deosebiţi, un om vesel, mereu cu zâmbetul pe buze, care întreţinea în cadrul colectivului o bună dispoziţie contagioasă. Dânsul era responsabil cu acordarea poreclelor jucătorilor şi antrenorilor de la “U”. N-am scăpat nici eu, devenind “Broasca”, argumentul acordării acestui calificativ fiind faptul că săream mereu cu rost şi fără rost la fileu. Imediat, presa a preluat şi adaptat porecla, voleibalistele devenind “broscuţele” lui Neluţă. Pentru ca tacâmul să fie complet, prietenii de pe atunci ai echipei, au comandat la teatrul de păpuşi un imens Kermit din pluş, care nu s-a mai despărţit apoi de echipă câţiva ani buni. Responsabili de această achiziţie au fost Ovidiu Pintea,  Dan Canada şi alţi entuziaşti, care ne-au fost mereu aproape în acele vremuri şi cărora le mulţumesc pentru devotamentul lor faţă de culorile clubului “Universitatea” Cluj. Toţi aceşti ani au fost plini de o mulţime de episoade hazlii, dar nu vreau să amintesc decât două, care au făcut epocă. Unul s-a petrecut în 1974, când la unul dintre antrenamentele fetelor, jucătoarea Lucia Tabără, soţia de atunci şi de acum a domnului Gheorghe Român, a întârziat. Drept urmare, am omis-o din prezentarea lotului care urma să facă deplasarea la Deva, unde aveam prima etapă de campionat. La consternarea pe care am produs-o prin această măsură drastică (Lucia fiind o jucătoare de bază a echipei), s-au adăugat şi reproşurile domnului Vasile Geleriu, pe atunci antrenorul lui Gheorghe Român la echipa de baschet. Mă mustra constiinţa că am procedat poate prea dur, astfel că evitam pe cât puteam întâlnirea cu actualul preşedinte al Universităţii Cluj. Nu mică mi-a fost mirarea când, după vreo două săptămîni, când am dat ochii cu el, acesta mi-a spus: “Bine ai făcut, Neluţă, las-o să aibă grijă de familie, că avem un copil mic de crescut!”, aceste cuvinte stârnind râsetele celor prezenţi şi admiraţia mea pentru faptul că nu s-a supărat. Celălalt episod care a făcut carieră a fost cel legat de ultimul meu meci de retragere din activitatea de sportiv activ, prin 1980, spun ultimul pentru că am avut vreo trei astfel de tentative de a abandona în anii precedenţi. La acest moment a fost prezent ministrul sportului din acea vreme, generalul Dragnea, a cărui “perle” erau celebre. De data aceea însă a spus câteva vorbe de duh, care pe mine nu m-au deranjat, ba dimpotrivă. Văzîndu-mă la încălzire, mi-a strigat: “Măi, Neluţă, trebuie să te împuşcăm ca să te laşi odată de sportul ăsta?”.
           Anul 1990 ne-a găsit în Divizia B, într-o perioadă de reorganizare, absolut necesară după ce, în anii precedenţi, la echipă s-au perindat nu mai puţin decât 80 de jucătoare! Urmare a acestei munci, în 1991 s-a reuşit promovarea, de la Baia-Mare sosind şi noul antrenor secund, Alexandru Mureşan. Campionatul nu începe sub cele mai bune auspicii, pentru că pierdem acasă cu Stiinţa Bacău şi Farul Constanţa, iar la sfârşitul turului ne-am clasat penultimii. Făcând o analiză la rece a situaţiei în care s-a ajuns, am apelat şi la sfatul reputatului arbitru Valica Moraru, care mi-a spus că, în cele 11 meciuri ale returului, nu putem emite pretenţii decât în două dintre ele, cu Râmnicu-Vâlcea şi Galaţi. Am plecat într-un cantonament la Izvorul-Mureşului, unde am făcut una dintre cele mai dure pregătiri pe care le-am condus în întreaga mea carieră de antrenor. Ţin minte că atunci m-am lăsat pentru prima dată de fumat, iar fetele puneau pe seama acestui fapt intensitatea antrenamentelor. M-au implorat să mă reapuc, lucru pe care l-am făcut pentru a le demonstra că nu aceasta este cauza, pregătirea continuând la acelaşi nivel. Am surprins pe toată lumea când, în retur, am câştigat 10 meciuri din 11, din echipă condamnată la retrogradare devenind una cu pretenţii la podium. N-a fost să fie chiar aşa, dar am rămas în prima divizie, realizând una dintre cele mai impresionante serii pozitive ale voleiului feminin din acei ani. Au urmat doi ani în care am avut clasări undeva la mijlocul clasamentului, fiind sprijiniţi de sponsorul nostru ”Prodvinalco” şi de inimosul director al acestei instituţii, dl.George Dima.
              În anul 1994 am apelat la dl. Florin Ile pentru găsirea unui nou sponsor, iar acesta a reuşit să contacteze firma S.M. Invest, care şi-a oferit disponibilitatea de a ne ajuta. După un an de rodaj, începe o perioadă frumoasă, cu rezultate bune, marcate de o emulaţie generală, care a avut darul de a crea premisele unor performanţe, care să redea clujenilor bucuria de a viziona dispute aprinse în Sala Sporturilor ”Horia Demian”. În campionatul 1994-1995 sunt numit director tehnic, antrenor principal devenind dl. Constantin Vessely, care din păcate nu rezistă pe bancă decât până la finele turului. Din retur este adus la echipă sârbul Valerian Luca, sub conducerea căruia echipa reuşeşte la sfârsitul competiţiei să se claseze pe locul 3, loc care permitea participarea în cupele europene. Dar, fatalmente S.M Invest eşuează în afaceri, astfel că din motive obiective, respectiv lipsa banilor, am fost nevoiţi să renunţăm la aceast drept câstigat după ani întregi de “secetă” la nivelul performanţelor de vârf. Pe atunci eram membru în Biroul Federal, iar preşedintele Federaţiei de Volei era dl.Ovidiu Natea, cu care eram în relaţii bune, colaborând eficient în domeniul sportiv. Am apelat la dânsul pentru găsirea unui nou sponsor pentru echipa clujeană, acesta reuşind să mă pună în legătură cu directorul firmei Silva Reghin, dl.Alexandru Ţintosan. Am obţinut acceptul pentru finanţarea secţiei de volei fete, fapt ce a fost în măsură să ne bucure nespus având în vedere momentul dificil prin care treceam. În debutul sezonului 1996-1997 stăteam relativ bine, situaţia materială găsindu-şi rezolvarea prin acest “mariaj” cu Silva Reghin. Problema cu care ne-am confruntat a fost însă găsirea unui antrenor principal, pentru că Luca a plecat la Rapid Bucureşti, nerezistând ofertei pe care conducătorii acestui club i-au făcut-o. În acea vreme deţineam funcţia de vice-preşedinte al Clubului Universitatea, având sarcini legate şi de celelalte secţii care reprezentau Clujul pe plan sportiv. Nu mică mi-a fost surpriza când, la modul foarte oficial, am fost chemat la locuinţa jucătoarei mele Luminiţa Pintea, unde mai erau prezente alte trei coechipiere ale acesteia, respectiv Mihaela Sasu-Voievod, Loredana Dragoste şi Otilia Franciuc. Această adevărată trupă de “comando” m-a rugat să revin pe banca tehnică e echipei, argumentîndu-şi dorinţa prin faptul că au un atasament deosebit pentru mine, şi asigurindu-mă că vor “muri” pe teren dacă îmi dau acceptul. Le-am cerut să facem împreună o analiză realistă a situaţiei în care ne aflam, prin pierderea celor două rusoaice pe care le avusesem în lot şi care ne-au părăsit între timp, echipa subţiindu-se în mod evident. Nu am putut face faţă însă momentului deosebit de emoţionant în care fetele m-au asigurat că nici un impediment nu ne va sta în cale, dacă consimt la preluarea echipei, astfel că am cedat în faţa acestei provocări inedite. Campionatul următor l-am încheiat pe locul 3, astfel că am demonstrat tuturor celor care încă nu ştiau, că în sport atasamentul în relaţia antrenor-jucător deţine rolul primordial. Fericiţi în urma acestei izbînde-model pentru coeziunea unei formaţii, am plecat împreună cu organizatorul de competiţii- dl.Ovidiu Pintea- la Reghin, pentru a discuta posibilităţile înscrierii noastre în cupele europene. Au fost patru zile în care Ovidiu şi cu mine am traversat împreună drumul de la extaz la agonie şi am să vă spun de ce…Într-o zi de vineri am pornit spre Reghin, acolo am primit cele mai calde asigurări în ceea ce priveşte sponsorizarea, dânşii acordându-ne două zile la dispoziţie ca să alcătuim bugetul necesar participării la competiţia europeană. Ne-am întors la Cluj, unde sîmbătă şi duminică am muncit non-stop pentru a prezenta pentru luni materialul care ne-a fost solicitat. Am ajuns din nou în faţa domnului director de la Silva, care ne-a anunţat însă că primarul din Reghin a hotărât ca toţi banii din oraş să fie investiţi în echipa de fotbal locală, pe atunci divizionară “D”. Nu pot să vă spun ce stare de spirit am trăit atunci, cu câte speranţe am pornit la drum şi cu ce dezamăgire ne-am întors să anunţăm echipa despre acest deznodămînt nefast. Era pentru a doua oară consecutiv când, după un sezon fructuos, eram în imposibilitatea de a participa în competiţiile europene, singurele capabile să ne dea adevărata măsură a valorii noastre.
           În campionatul 1997-1998, antrenor principal a fost Florin Turcanu, echipa a terminat pe locul 9, am participat la turneul de rămânere în Divizia A, lucru pe care de altfel l-am şi reuşit. Noul nostru sponsor era “Hidroconstrucţia” Cluj, directorul acestei firme, dl. Ştefan Damian dându-şi mereu interesul ca lucrurile să decurgă cât mai normal cu putinţă. Dar scenariul “deja-vu” continuă, astfel că, la sfârşitul turului anului competiţional 1998-1999, “Hidroconstrucţia” îşi retrage sprijinul. Marcată de plecările în străinătate a jucătoarelor de bază, petrecute în anul precedent, respectiv Alina Pralea (în Belgia), Luminiţa Pintea (în Italia), Otilia Franciuc (în Olanda, apoi Luxemburg), Loredana Dragoste (în Slovenia), precum şi de lipsa sponsorilor, echipa retrogradează la final de sezon.
           Rezumând realizările din perioada 1990-2000, ele ar fi reprezentate în primul rând de revigorarea voleiului feminin clujean, reuşind să facem din nou săli pline, cu spectatori care redevin buni cunoscători ai acestui joc. Apoi satisfacţiile se mai leagă de faptul că, jucătoare precum Alina Pralea, Corina Rotar (care mai apoi pleacă în Franţa), Luminiţa Pintea, Loredana Dragoste au fost promovate în lotul naţional. De asemenea, echipa Pralea, Visovan (soţia lui Bruno Rosnavschi), Sasu-Voievod, Rotar, Dragoste, Franciuc, Pintea ajunsese să fie cunoscută şi de copii, facând prin prestaţia sa o bună propagandă voleiului.
          O nouă operaţiune de reconstrucţie are loc în anul competiţional 1999-2000, când, datorită eforturilor conjugate ale conducerii clubului, implicarea domnului preşedinte Gheorghe Român fiind salutară şi ale noului sponsor reprezentat de firma israeleană “Colal”, echipa ia o nouă gură de oxigen, fiind în faţa unui nou început. Conducerea tehnică este încredinţată cuplului Alexandru Mureşan-Marcel Popa, eu fiind investit director sportiv. Din păcate, în noiembrie 1998 a trebuit să suport o intervenţie chirurgicală, în urma căreia am rămas imobilizat într-un scaun cu rotile, dar mă străduiesc şi lupt în continuare ca această nefericită întâmplare să nu constituie pentru mine un handicap în calea achitării cu brio a sarcinilor pe care le primesc. Mă bucur că am găsit în sfârşit un sponsor serios, domnul Mandler fiind un împătimit al acestui sport. Vreau să fac menţiunea că dânsul nu a lipsit de la nici un meci din deplasare, sprijinul domniei sale având şi o componentă sentimentală, simţindu-l efectiv trup şi suflet alături de acest demers al nostru, acela de a reveni acolo unde ne este locul, printre protagonistele Diviziei A. De altfel, turneul de calificare proaspăt încheiat a demonstrat că echipa şi-a îndeplinit obiectivul imediat, urmând ca peste doi ani să atacăm cupele europene, iar de data aceasta să reuşim, în sfârşit, să şi participăm.”
         Cuvintele pălesc în faţa acestei adevărate declaraţii de credinţă făcute de unul dintre cei mai respectaţi oameni pe care sportul clujean i-a avut de-a lungul timpului. Mentor a generaţii întregi de sportivi, profesorul Ion Bânda reprezintă  un exemplu de devotament şi atasament faţă de clubul Universitatea, pe care l-a servit cu devotament. (Ovidiu Blag, 2000).
	Profesor Neculae Pop (n. 3 ianuarie 1951, Tirgu Mures). Primii paşi în volei îi face la CSS Tg Mureş, pentru că, student fiind al IEFS Bucureşti, să fie convocat în lotul naţional de seniori! Absolvirea institutului de edcaţie fizică şi sport îi aduce ‘înregimentarea’ în cadrul clubului Steaua, jucând nu mai puţin de… 13 campionate! C. V.-ul este însă impresionant: un titlu naţional cu Steaua;  patru finale europene/Cupa Cupelor, CCE ; 400 de jocuri în naţionala României/medaliat la CE Italia şi Finlanda;  bronz la JO de la Moscova, 1980 ; antrenor al grupării ‘U’ ARDAF din ianuarie 1994 / aur şi argint naţional în 1995/1996, respectiv 1996/1997 ; două Cupe ale României, 1996, 1997 ; antrenor al lotului de seniori al României/1996, 1997 ; fost antrenor al echipelor Someş Dej, CSU Tg. Mureş, Petrom Ploieşti/un alt titlu naţional ca antrenor; fost observator FRV.
            Profesor universitar Constantin Bengeanu (n. 17 noiembrie, 1935, Râmnicu Vâlcea). Ramine  cel mai titrat şi galonat antrenor de volei  al Clujului. Vorbim despre o activitate exemplara, dedicata  voleiului clujean în special, celui românesc în general, o activitate care în datele ei esentiale inseamna jucător, antrenor, profesor, vicepresedinte şi presedinte de club – CS Universitatea Cluj – recunoasteri naţionale (Antrenor Emerit; Medalia de Merit pentru activitatea de performanta) şi internaţionale. Le voi lua şi le voi analiza pe fiecare în parte, cu acea placere data de intilnirea cu un OM şi un SPORTIV exemplar.
	A inceput voleiul inca de pe bancile liceului ‘Alexandru Lahovari’ din Rm. Vilcea. A continuat ca jucător al gruparilor bucurestene CFR şi ICEF, ambele în primul esalon naţional. A facut parte din lotul ‘B’ al României. Din anul 1962 devine cetatean al Clujului, fiind numit professor de educatie fizica şi sport în cadrul Liceului “Nicolae Balcescu” (1963 – 1970; director professor Mircea  Alexei). Se claseaza cu echipa liceului, pe locul 2 în campionatul naţional al copiilor şi şcolarilor (1965), pentru ca doi ani mai tirziu, să aducă titlul naţional în competiţia reyervată liceelor cu program de educaţie fizica şi sport. 
	Activitatea didactică se implineste prin calitatea de asistent universitar în cadrul Institutului de educaţie fizica şi sport/UBB (1970-1974), apoi lector (1974-1991), conferentiar (1992), professor universitar FEFS/UBB (1993-2000). A detinut şi funcţia de prodecan interimar al Facultatii de edcuatie fizică şi sport/UBB.
	Cu anul 1962 este numit antrenor al echipei masculine “U” Cluj, pe banca căreia reuşeşte performanţe notabile. Este antrenorul cu cea mai lunga activitate la un singur club de volei din România, 1962 – 1989). Rezultatele obţinute cu “U” Cluj duc la numirea prof. Constantin Bengeanu, ca antrenor al lotului de seniori al României (1976-1978). Sunt de subliniat locul 1 la Jocurile Balcanice (Adana, Turcia, 1977), locul 3 la Campionatele Europene (Helsinki, Finlanda, 1977; România obţinând rezultatele 2:3 cu Italia, 3:0/Franţa, 3:1/Iugoslavia, 3:1/Ungaria, 3:0/Finlanda în grupa, apoi 1:3/Polonia în semifinale, 3:0/Ungaria în finala ‘mica’; în lotul României : Oros, Tutovan, Udisteanu, Dumanoiu, Ionescu, Pop, Macavei, Manole, Macicasan, Păusescu, Arbuzov).
	În 1978 este numit antrenor coordinator al lotului de seniori al Chinei. Valoarea antrenorilor români este confirmată şi de alţi tehnicieni solicitaţi să antreneze peste hotare, Nicolae Sotir, Gyula Bartha, Petrică Stancu în Franţa, St. Român în Grecia, Nicolae  Murafa în Turcia, Horatiu Nicolau, Nicolae Barbuta şi C. Gangiu în Belgia, Gabriel Cherebetiu şi Nicolae Tarchila în Mexic, Stelian Moculescu în Germania.
	Activitatea ştiinţifică se traduce prin titlurile ‘Volei, teorie şi metodica’/1999, ‘Volei – iniţiere-fixare-consolidare’/2000, ‘Volei, metodologia planificării’/2000. Se adaugă lor cinci manuale de specialitate, prezentă la simpozioane internaţionale peste hotare (Helsinki, 1977 cu  lucrarea ‘Consideratii asupra Campionatelor Europene’; Bratislava, ex Cehoslovacia, 1978 cu ‘Aducerea lucrătorilor în starea de formă sportivă’; Berlin, ex RDG, 1978, cu  lucrarea ‘Cauzele supraantrenamentului în volei’; 1979, China, ‘Dezvoltarea jocului de volei european’).
	Recunoaşterile naţionale se traduc prin Diploma de Excelenta ‘Alexandru Lahovari’, Cetăţean de Onoare al municipiului Râmnicu Vâlcea, prezentă în lucrarile ‘Personalitati clujene ale secolului XX’ şi ‘Who’s Who in Romania’.
          Statistici…
            Sunt necesare atâta timp cât ele sunt expresia continuitaţii, a permanenţei sportive. Să vedem cum arată cele doua grupări voleibalistice clujene, băieţii şi fetele, din 1952 şi pâna în present…
“U” Cluj/m                                                                                “U” Cluj/f
locul 1  1995/1996/antrenor Neculae Pop/U ARDAF                          -
locul 2 1996/1997/antrenor Neculae Pop/U ARDAF                           -
locul 3 1957/1958-29 p/antrenor Victor Fulger/CSU              1960/1961-36 p/Ion Scurtu
            1958/1959-30 p/Victor Fulger/CSU                            1961/1962-38 p/Ion Scurtu
            1960/1961-37 p/Victor Fulger/Ştiinţa                          1995/1996/Valerjan Luka
                                                                                                  1996/1997/Ion Binda
locul 4 1956/29 p/Victor Fulger/Progresul Cluj                       1963/1964/Ion Scurtu
            1959/1960-39 p/Victor Fulger/Ştiinţa                          
            1962/1963/Constantin Bengeanu/Ştiinţa             
            1972/1973/Constantin Bengeanu/U Cluj

locul 5 1973/1974/Constantin Bengeanu/U Cluj                     1952-12 p/Ştiinţa
                                                                                                 1953 – 16 p/Progresul
                                                                                                 1959/1960-33 p/Ştiinţa/Ion Scurtu
                                                                                                 1962/1963/Ştiinţa/Ion Scurtu
                                                                                                 1964/1965/Ştiinţa/Ion Scurtu
locul 6 1954-25 p/Victor Fulger/Ştiinţa                                   1954-18 p/Progresul
            1955 – 27 p/Victor Fulger/Progresul                           1965/1966 – 25 p/U/Ion Scurtu
            2008/2009/Danut Ciontos/U                                        1966/1967 – 27 p/U/Ion Scurtu
locul 7 1952 – 8 p/Ştiinţa/Octavian Malide                             1955 – 25 p/Progresul/J.Badescu
            1953 – 12 p/Ştiinţa/Octavian Malide                           1967/1968 – 23 p/Ion Cebuc/U
            1961/1962/Victor Fulger/Victor Fulger                       1972/1973/Augustin Poenaru/U
	Primul esalon volebaslistic mai înseamnă locurile 8, 9, 10, 11, 12, în funcţie de sistemul  competiţional adoptat de federaţia de specialitate. Băieţii au ocupat locul al 8-lea de sase ori, locul 9 o singura dată (1974/1975), locul 10 de trei ori (1997/1998, 2001/2002 şi 2007/2008). Fetele bifează două locuri 8 (1958/1959, antrenor Ion Scurtu), de alte două ori locul 9 (1956, 2006/2007), de trei ori locul 11 retrogradant (1973/1974, 2001/2002 şi 2007/2008).
          Cupa României
          Antrenata de prof. Neculae Pop, “U” ARDAF reuşeşte doua Cupe ale României, 1995/1996, respective 1996/1997.
          Trebuie amintită şi Cupa FRV, editia 1990/1991. Două echipe, Tractorul Braşov şi “U” Transgex Cluj, termină la egalitate de puncte, 5 puncte, potrivit ‘Buletinului official al FRV’, 1991. Braşovenii au parte de un setaveraj superior şi sunt creditaţi de federaţia de specialitate, pe locul 1, pe doi fiind clasati clujenii

              Scrabble
              Scrabble-ul a apărut în anii 1940 în SUA, fiind inventat de către arhitectul american Alfred Mosher Butts şi perfecţionat de către James Brunot. În prezent este jucat în aproximativ 120 de tari şi în 30 de limbi. În România a fost adaptat în anii 1980, iar ulterior scrabble-ul a funcţionat ca parte a unei federaţii de sporturi logice împreună cu sahul, go-ul şi bridge-ul. La inceputul anilor 1990 a fost ânfiinţată federaţia de specialitate, care coordoneaza şi astăzi activitatea scrabble-istica. Principalele competiţii interne sunt Campionatul Naţional Individual de Scrabble, în cadrul caruia se acorda titluri şi medalii pentru clasamentul general şi pentru probele Duplicat, Liber, Compus şi Anticipaţie; Campionatul Naţional de Perechi; Campionatul Naţional Intercluburi; Campionatul Naţional Anglofon, Campionatul Naţional Francofon; Cupa României Individual şi Echipe. Campionatele Mondiale în limba engleză şi în limba franceză sunt cele mai importante competiţii pe plan internaţional.
În toamna anului 1993, pe baza unor performanţe individuale sau la alte cluburi, un grup de profesori şi studenţi propun înfiinţarea unei secţii la Clubul Sportiv Universitatea Cluj-Napoca. Aceasta se realizeaza în martie 1994, cu sprijinul preşedintelui şi vicepreşedintelui de atunci ai clubului, profesorii Nicolae Martin şi Constantin Bengeanu, şi al DJTS Cluj prin profesorul Nicolae Ienac. Iniţiatorii au fost profesorul Iuliu Crivei de la Universitatea Tehnica şi studenţii Septimiu Crivei, Florin Buhai şi Emil Zbranca. Presedinte al noii secţii a devenit Septimiu Crivei, acum cadru didactic la Facultatea de Matematica şi Informatică de la Universitatea Babes-Bolyai, care se ocupă şi în prezent de activitatea echipei. Acesta îşi aminteşte acele momente de inceput: “Eram student şi jucam deja scrabble la competiţiile naţionale din 1991. În 1993 am evoluat pentru clubul Locomotiva Bucureşti şi am câştigat Cupa României pe echipe. Împreună cu alţi câţiva tineri jucători clujeni şi apropiaţi ai noştri, cu rezultate extrem de promiţătoare, ne-am gândit că am putea face o echipă foarte bună la Cluj. Am ajuns să batem la portile clubului “U” cu propunerea noastră în toamna anului 1993. Înarmaţi cu un dosar plin de diplome şi cu multa rabdare, am reuşit după căteva luni de insistenţe să convingem conducerea de atunci a clubului că putem aduce rezultate importante şi pe viitor.”     
              Într-adevar, rezultatele nu au întârziat să apară, după locul 2 la Cupa României pe echipe în primul an, a urmat primul trofeu câştigat, şi anume Cupa României pe echipe în anul 1996, componenta echipei fiind Florin Buhai, Septimiu Crivei şi Corneliu Faur. Aceasta a fost considerata o mare surpriză pentru lumea scrabble-ului de la noi, deoarece la principala contracandidata la titlu jucau primii 3 clasati din campionatul naţional individual. Septimiu Crivei îşi aminteşte că intr-un interviu din agenda federaţiei, campionul naţional absolut de atunci Catalin Latis, care juca la echipa Olimpia Campulung Moldovenesc, deţinătoarea Cupei României din 1995, a fost întrebat pe cine vede favorită în Cupa României pe echipe în 1996. Iar acesta a răspuns cam aşa: “E ca şi cum m-aţi întreba ce culoare are zapada. Evident echipa mea.” Clujenii însă au fost de altă părere şi au câştigat prima Cupa a României la scrabble pentru clubul “U”, chiar daca după o lupta foarte stransa până la ultima proba a concursului. A fost prima cupa câştigata de scrabble-istii de la “U” din care s-a băut şampanie, iar învingătorii au sărbătorit până târziu cu căntece de galerie. 
De atunci U Cluj a devenit o prezentă constantă pe podiumurile Campionatelor Naţionale şi ale Cupei României la scrabble, fiind unul dintre cluburile de scrabble de prim plan din ţară. Acesta este unul dintre cei 3 membri fondatori ai Federaţiei Române de Scrabble, reorganizată în 2001 după noua lege a sportului. Au urmat o serie de titluri de campioni naţionali, dintre care cele mai reprezentative au fost titlul de campion naţional absolut câştigat de Septimiu Crivei în anul 1998 şi titlul de campioana naţionala obţinut de echipa clubului în anul 1999 în echipa: Florin Buhai, Septimiu Crivei, Corneliu Faur, Adrian Popan. 
Celelalte titluri de campioni naţionali au fost câştigate de către Corneliu Faur la Scrabble Compus în 1997, Septimiu Crivei la Scrabble Duplicat şi Corneliu Faur la Scrabble Compus în 1998, Septimiu Crivei la Scrabble Duplicat şi Corneliu Faur la Scrabble Compus în 1999, Septimiu Crivei la Scrabble Duplicat în 2001, Mihai Pantis la Scrabble Anglofon în 2007 şi 2008. 
Pe de alta parte, Cupa României la scrabble pe echipe este o competiţie traditionala şi extrem de importanta, până de curand jucand mai mult rolul unui Campionat Naţional. Clubul U Cluj a cucerit 4 Cupe ale României pe echipe, în anii 1996 în echipa: Florin Buhai, Septimiu Crivei, Corneliu Faur, 1999 în echipa: Septimiu Crivei, Corneliu Faur, Adrian Popan, 2001 în echipa: Septimiu Crivei, Corneliu Faur, Adrian Popan şi 2002 în echipa: Septimiu Crivei, Corneliu Faur, Alexandru Gheorghiu, Matei Gall. De asemenea, Daniela Boldor a câştigat Cupa Federaţiei în anul 2007.
Cupa României câştigata în anul 1999 a avut şi ea o poveste speciala. După prima dintre cele 5 probe disputate, Olimpia Campulung Moldovenesc conducea faţă de “U” cu 500 de puncte de clasament. A doua probă a adus un reviriment al lui “U”, care a recuperat 1 punct dintre acestea. Septimiu Crivei ne povesteste:  “Atunci glumeam ca în ritmul acela ii vom ajunge pe cei de la Olimpia în 500 de partide. Şi ne-am adus aminte de una dintre legile lui Murphy, care spunea să nu crezi în miracole, ci să te bazezi pe ele. Şi un mic miracol s-a întâmplat după proba a 4-a, când deşi crezusem că proba respectivă a fost câştigată de către cei de la Olimpia, inexistenţa unui cuvant jucat de adversari, iniţial validat de către arbitri, a facut ca noi să recuperăm diferenţa şi să ne instalăm pe primul loc înaintea ultimei probe. Am rezistat acolo şi am câştigat din nou Cupa României după 3 ani.”
Astfel, în cei 15 ani de existentă ai secţiei, au fost obţinute la Campionatele Naţionale sau la Cupa României 60 de medalii, dintre care 15 de aur, 25 de argint şi 20 de bronz. Pe langa cei deja menţionaţi, au mai câştigat medalii pentru U Cluj urmatorii sportivi: Catalin Caba, Andrei Alexandrov, Liana Vagai, Matei Costache, Cristina Popan, Vasile Mihalache şi Dan Sibef. 
În ultimii ani, s-a pus accentul şi pe reprezentarea internaţionala la scrabble în limba engleza. În anul 2007, sportivul Adrian Tamas de la U Cluj s-a calificat la Campionatul Mondial, desfăşurat la Mumbai (India), unde a ocupat locul 36, cel mai bun loc ocupat vreodata de vreun scrabble-ist român la Campionatele Mondiale. În anul 2008, Adrian Tamas a participat la Campionatul Mondial al jucătorilor, desfăşurat la Dallas (SUA), unde şi-a îmbunătăţit performanţa prin ocuparea unui merituos loc 12. De asemenea, este calificat la Masters-ul din 2009 din Marea Britanie, unde vor juca primii 16 jucători din lume din clasamentul ABSP (Association of British Scrabble Players), dar şi la Campionatul Mondial din 2009, care se va desfăşura în Malaysia. Un aspect inedit este faptul ca Adrian Tamas, nascut în Cluj-Napoca şi absolvent de filologie la Universitatea din Bucureşti, a plecat la studii şi are domiciliul în Japonia, unde a obţinut 3 titluri de campion naţional la scrabble în limba engleza. Un alt rezultat notabil este câştigarea turneului internaţional Malta Open 2009 – categoria C, de către sportivul Catalin Caba, legitimat la “U”.
La aniversarea a 90 de ani de la înfiinţarea Clubului Sportiv Universitatea şi a 15 ani de la  înfiinţarea sectiei sale de scrabble, conducerea sectiei doreste sa-i aminteasca pe câţiva dintre cei care au ajutat-o de-a lungul timpului. Astfel, merită menţionată în mod special susţinerea echipei, în masura posibilităţilor existente, de către toti presedinţii clubului: profesorii Nicolae Martin, Constantin Bengeanu, Ioan Bânda, Gheorghe Român şi Ovidiu Vasu, fără de care ar fi fost imposibila obţinerea şi menţinerea performanţelor la un nivel de vârf.  

            FOTBAL : Anii de referinţă 1945-1967; 1968-1994.
              1945- Numai jocuri amicale şi pentru Cupa O.S.P. - Districtul Cluj. Rezultate mai importante: "U" - Hagibor 4-0; "U" - Carmen Buc 2-2; "U" -Ferar 4-0; "U" - Ujpest Budapesta 4-1; ("U" câştiga cupa oferită de O.S.P:); Venus Buc. -"U"3-4; Unirea Tricolor Buc. - "U" 4-2; F.C Ploieşti - "U" 0-1; Dermangant Tg Mureş - "U” 1-3; Juventus Buc. - "U" 2-1; A.S. Ciocanul - "U" 3-2. 
               Lotul folosit: Cristea, Straja, Medrea II, Bretoteanu, Luca, Muscă I, Muscă II, Dumitraş, Rădulescu, Român, Coracu, Vigu, Medrea III, Dascălu, Tiberian, Ţăranu, Jifcovici.
               1946- Antrenor la "U" - maghiarul Müller. În sezonul de primăvară meciuri amicale şi pentru Cupa Victoriei. Rezultate mai importante: „U”-Ferar 0-0; Unirea Tricolor Buc. - "U" 6-1; Dermata - "U" 3-2; "U" - Ferar 0-1; Tricolor Baia Mare - "U" 3-2. 
               Divizia naţională A 1946/47 va fi formată din 14 echipe. Clujului îi vor fi atribuite două locuri. Cele 4 echipe pretendente vor susţine jocuri de baraj; tragerea la sorţi stabileşte următoarele jocuri: "U" - Victoria şi Ferar - Dermata, partide tur - retur. 
              Rezultatele lui "U": Victoria - "U" 1-1 şi "U" - Victoria 3-1. Universitatea şi Ferar vor reprezenta Clujul în campionatul naţional 1946-47.
            Camp. 1946/47 - Lotul lui "U": Cristea, Straja, Medrea II, Luca, Dumitraş, Coman, Joja, Rădulescu, Român, Medrea III, Ţăranu, Dascălu, Jifcovici, Coracu, Borzan, Păcuraru, Poenaru. Antrenor: Markos. "U" ocupă locul IX. "U" învinge în deplasare toate cele patru reprezentante ale capitalei: C.F.R., Juventus, Carmen, Ciocanul. Campioană I.T.A. Arad.
            Camp. 1947/48 - Participă 16 echipe. În lotul lui "U" apar: Vigu II, Cornea, Hussa, Zăhan, Lutz, Tarău. Antrenor: Nicolae Munteanu. "U" ocupă locul V. Campioană I.T.A. Arad.
            Camp. 1948/49 - Participă 14 echipe. Jucători noi: Crăciun I, Pădureanu, Crăciun II, Ţandrău, Copil I, Capătă, loanovici, Dumitru. Antrenor: Ştefan Cîrjan. "U" ocupă locul XII şi retrogradează în divizia B. Din retur, antrenor, Andrei Sepci.
            Camp. de tranziţie 1949 - disputat numai toamna. Campionatul se va desfăşura, începând cu anul următor, primăvara- toamna. În toamna anului 1949 se organizează un campionat de tranziţie, pe zone geografice, cu echipe de A şi B. Antrenor: luliu Baratki. "U" ocupă locul V în seria Nord. Noua denumire a lui "U" este C.S.U. Cluj . În finala Cupei României, A.S.A. Buc. - C.S.U Cluj 2-1.
             Camp. div. B 1950 - Participă 12 echipe. Nume noi: Săbăslău, Vidican, Mihuţ, Hociotă, Tomescu, Silviu Avram, Biolan, Vili Kovacs, Traian Georgescu, Kovacs IV Ştefan, Molnar. Din toamna anului 1950, C.S.U. Cluj se va numi Ştiinţa Cluj. Ştiinţa câştigă seria a II-a div. B şi promovează în div. A.
            Camp. naţional div. A 1951 - Participă 12 echipe. Nume noi: Costea, Fărcăşan, Zeană, Laur Munteanu, Chiorean, Ciobanu, Szekely. Antrenor: luliu Baratki, apoi Bărbulescu. În final Ştiinţa ocupă locul VI. Campioană: C.C.A. Buc. La Cluj, Ştiinţa - C.C.A. 3-1. Traian Georgescu marchează cele 3 goluri pentru Ştiinţa.
               Camp. naţional div. A 1952 - Nume noi: Niculescu, Dobrescu, Moldovan, Dragoman, Zaharia, Vereş. Antrenor: Ştefan Kovacs. În final Ştiinţa ocupă locul V. Campioană C.C.A. Buc. La Bucureşti, C.C.A.- Ştiinţa 1-1. Marchează pentru Ştiinţa, Dragoman.
                Camp. naţional div. A 1953 - Nume noi: Sturzu, Constantin Român - Pixi, Dumitru Nicolae, Copil III, Augustin Todor, Nedelcu Valentin, Isac, Covătaru. Antrenor: Ştefan Kovacs. Ştiinţa ocupă locul VIII. Campioană C.C.A. în Cupa României Ştiinţa ajunge până în semifinale, fiind eliminată de I.T.A. Arad.
              Camp. naţional div. A 1954 - Participă 14 echipe. Nume noi: loan Suciu, Popa Paul, Hăran, Don Liviu. Antrenor: Ştefan Kovacs. Ştiinţa ocupă locul V. Învinge la Bucureşti pe C.C.A. cu 1-0 (Dragoman) şi pe Dinamo cu 4-3 (Al. Moldovan 2, Avram, Zeană). Campioană I.T.A. Arad.
               Camp. naţional div. A 1955 - Participă 13 echipe. Nume noi: Catina, Munteanu Iustin, Bărbosu, Raab, Oroshegy, Crişan, Ghibănescu. Antrenor: Ştefan Kovacs, Ştiinţa ocupă locul VII. Campioană, Dinamo Buc. Ştiinţa Cluj campioană naţională la juniori: Ştiinţa - Tânărul Dinamovist 1-0, la Bucureşti.
              Camp. naţional div. A 1956 - Nume noi: Cojocaru, Nedelcu II Mircea, Mureşan Felician, Petru Emil, Papiu, Serban, Băluţiu, Costin Vasile. Antrenor: Ştefan Kovacs, apoi Nicolae Munteanu. În final Ştiinţa ocupă locul XII şi retrogradează în div B. La juniori, din nou campioni: Ştiinţa - Energia Ploieşti 2-1, la Bucureşti. Formaţia Ştiinţei: Şerban, Costin, Mureşan, Tatu, Petru Emil, Crişan, Papiu, Pană, Oroshegy, Băluţiu, V. Crişan. Antrenor: Willi Kovacs. Campioană naţională la seniori C.C.A. Buc.
               1957 - sezon de tranziţie. Campionatul 1957-58 se va disputa toamna-primăvara. Nume noi: Nicoară Aurel, Szilaghyi, Ivanovici, Horaţiu Moldovan, Kromely, Paul Marcu, Victor Rusu, Pană. Antrenor: Nicolae Săbăslău. Ştiinţa Cluj ocupă locul III din 7 echipe în Cupa de Primăvară.
               Camp. naţional div. B 1957/58 - Ştiinţa  participă în seria a II-a formată din 14 echipe. Antrenori: Ştefan Kovacs şi Nicolae Săbăslău. Ocupă locul I şi promovează  
în div A.
              Camp. naţional div. A 1958/59 - Participă 12 echipe. Nume noi: Ivansuc Zoltan, Dragomi, Mateianu Viorel, Copil II loan, Ilea, Pânzaru, Scărlătescu. Antrenor: Virgil Mărdărăscu. Ştiinţa ocupă locul XI în final, dar îşi va păstra Iocul în div. A. Nou promovata echipă TAROM fuzionează cu Rapid Bucureşti. Ştiinţa va ocupa locul echipei TAROM
              Camp. naţional div. A 1959/60 - Nume noi: Moguţ Simion, Müler Cristian, Constantin loan, Octavian Popescu, Drăgoi. Antrenori: Sepci Andrei şi dr. Luca Mircea. Ştiinţa ocupa locul V. Rezultate deosebite: Ştiinţa - Dinamo Buc. 2-1 (Marcu 2) şi C.C.A.- Ştiinţa 2-2 (Mateianu, Ivansuc). Campioană, C.C.A.
               Camp. naţional div. A 1960/61 - Participă 14 echipe. Nume noi: Cîmpeanu Remus, Gane Călin, Giurgiu, Mardan, Cerchezan. Antrenori: Sepci Andrei şi dr. Constantin Rădulescu. Ştiinţa ocupă locul IV. Un rezultat deosebit: Dinamo-Ştiinţa 0-2 (Marcu/ Mateianu). Campioană C.C.A.
               Camp. naţional div. A 1961/62 - Nume noi: Rîngheanu, Bretan Marius, Nacu, Szabo Nicolae, Mihai Adam. Antrenor: Andrei Sepci, apoi N. Săbăslău şi dr C. Rădulescu, în retur. Ştiinţa locul VII. Campioană Dinamo Buc.
            Camp. naţional div. A 1962/63 - Participă 15 echipe. Nume noi: Matei Alex., Gherman Mircea, Cucu, Pop. Antrenori: dr. C. Rădulescu şi N. Săbăslău. Ştiinţa ocupă locul IV. Campioană Dinamo Buc.
             Camp. naţional div. A 1963/64 - Participă 14 echipe. Nume noi: Doru Bîrsan, Toma, Mureşan II loan, Grăjdeanu, Simonfi, Don Liviu, Alexandru Vasile, Szoke losif, Neşu Mircea. Antrenor: Şepci Andrei. Ştiinţa ocupă locul IX. Campioană Dinamo Buc;
             Camp. naţional div. A 1964/65 - Locul VII în campionat. Câştigătoare a Cupei României. "U"-Dinamo Piteşti: 2-1, la Bucureşti. Formaţia: Moguţ, Marcu, Georgescu, Grâjdeanu, Cîmpeanu, Al. Vasile, Neşu, Szabo, Ivansuc, Adam, Suciu. Antrenori: Andrei Şepci, Robert Cosmoc.
             Camp. naţional div. A 1965/66 - Nume noi: Gaboraş, Pexa, Dan Anca, Tarcu, Ţegean, Oprea, Barbu, Moldovan. Antrenori-.Andrei Şepci şi Robert Cosmoc. Echipa îşi reia vechiul nume de "Universitatea", începând cu 1966. "U" locul VII. în "Cupa Cupelor": Wiener Neustadt - Ştiinţa 0-1 şi Ştiinţa - Wiener Neustadt 2-0; Ştiinţa - Atletico Madrid 0-2 şi Atletico Madrid - Ştiinţa 4-0. Campioană Petrolul Ploieşti.
             Camp. naţional div. A 1966-67 Nume noi: Petru Emil, Uifăleanu Alexa, Coman. Antrenori: Eugen Mladin şi Robert Cosmoc. "U"ocupă locul VI. Campioană Rapid Bucureşti.
             DE CE   1945-1967   ANI  DE REFERINŢĂ?
             Am caracterizat perioada 1945-1967 a fotbalului studenţesc clujean, chiar din titlu, ca "ani de referinţă". Iată câteva considerente care ne-au făcut să ne oprim asupra acestui titlu:
              Apariţia în acest interval a două mari şi valoroase echipe. Cea a anilor 1946-1948, mai întâi, apoi cea a anilor 1958-1963, considerată de specialişti drept cea mai valoroasă din întreaga istorie a secţiei de fotbal.
Deopotrivă, apariţia unor jucători de excepţie care îşi vor pune pecetea pe întreaga perioadă la care ne referim: Cristea Vasile, Vigu II, Coracu, Coman, Dumitraş, Pavel, Dascălu, Jifcovici, Luca, Rădulescu, Straja, Medrea li, Joja, Român, Zăhan, Lutz, Copil I, Crăciun II Gh., apoi, ceva mai târziu, în anii '50, a lui Tarău, Avram, Mihuţ, Ţandrău, Covaci IV, Moldovan, Dragoman, Szekely, Dobrescu, Georgescu, Român-Pixi, Suciu, Todor, Nedelcu I, Munteanu, Crişan, ca să continue spre sfârşitul anilor '50 şi începutul celor din decada următoare cu o strălucită pleiadă: Costin Vasile, Petru Emil, Mureşan Felician, Băluţiu Vasile, Moldovan Horaţiu, Kromely Gheorghe, Nicoară Aurel, Marcu Paul, Mateianu Viorel, Ivansuc Zoltan, Moguţ Simion, Cîmpeanu Remus, Popescu Octavian, Gane Călin, Adam Minai, Bretan Marius, Szabo Nicoiae, Grăjdeanu Paul, Anca Dan, Neşu Mircea, Alexandru Vasile, Pexa Werner, Mustăţea Alex., Uifăleanu Alexa, Moldovan Ştefan, Barbu Dorin, Oprea Vasile, Creţu Simion, Solomon Gheorghe, Codrea Gheorghe.
Reputaţi tehnicieni se vor afla la conducerea tehnică a echipei în această perioadă: Nicolae Munteanu, Ştefan Cîrjan, Andrei Şepci, Iuliu Baratki, Ştefan Covaci,
Camp. naţional div. A - 1967/68 - 14 echipe. Antrenorii: C. Teaşcă, N. Săbăslău. Nume noi: Codrea, Solomon, Angelescu, Creţu, Udă, Florean, Crişan, Fanea, Butuza, Popa. "U" locul 10. Un rezultat: Dinamo Buc - U 2-4 (Adam 4).  Campioană Steaua Bucureşti. 
Camp. naţional div. A - 1968/69 - 16 echipe Nume noi: Gadja, Bungău, Şoptereanu, Oct. lonescu, Aldea, Petrovici. Antrenori: C. Teaşcă, N. Săbăslâu. U locul 8. C. Teaşcă demisionează la sfârşitul turului. Noul antrenor Ştefan Cîrjan. "U" campioană la juniori: 1-0 în finala cu Poli laşi. Antrenori A. Sepci, V. Băluţiu. Campioană div. A U.T.A. Arad.
Camp. naţional div. A - 1969/70 - Nume noi: Negru, Pripici, Munteanu II, lordache, V. Mureşan, Mihăilă. Antrenori: Ştefan Cîrjan, Silviu Avram. Din retur antrenor principal A. Şepci. "U" locul 11. Un rezultat: Dinamo Buc - "U" 1 -2 (Uifâleânu, Adam). Campioană U.T.A. Arad.
Camp. naţional div. A -1970/71 - Nume noi: Totoianu, Stîncel, Munteanu I, Penzeş, Coca, V. Ciocan; Antrenori: A. Şepci, V. Băluţiu. "U" locul 12. Campioană Dinamo Buc.
Camp. naţional div. A - 1971/72 - Nume noi: Furnea, Sudi, Munteanu III-Antrenori: Ştefan Onisie, Vasile Băluţiu. "U" locul 3. Campioană F.C.Argeş Piteşti. "U" campioană la juniori. Dinamo Buc - "U" 1-2. Antrenori: Vili Covaci şi Petru Emil.
Camp. naţional div. A - 1972/73 - Nume noi: Lăzareanu, Soo. Antrenor: Ştefan Onisie, Vasile Băluţiu. Cupa U.E.F.A.: "U" - Levski Sofia. 4-1 şi Levşki Sofia -'U" 5-1. "U" locul 16 dar îşi păstrează locul în dîv. A, numărul echipelor mărindu-se la 18. Campioană Dinamo Buc.
Camp. naţional div. A - 1973/74 - 18 echipe. Nume noi: Suciu Aurel, Bichescu, Negruţiu, Cîmpeanu II. Antrenori: Silviu Avram, Vasile Băluţiu. "U" locul 10. Un rezultat: Dinamo Buc - "U" 0-1 (Uifăleanu). Campioană Universitatea Craiova. "U" campioană la juniori: "U" - Steaua 2-0. Antrenor: A. Şepci.
Camp. naţional div. A - 1974/75 - Nume noi: Batacliu, Vasiliu, Luchescu, Mierluţ, Dumitrescu, Vaczi II, Duha, Salomir. Antrenori: S. Avram, V. Băluţiu, apoi principal V. Băluţiu secundat de Remus Cîmpeanu. "U" locul 12. Campioană Dinamo Buc.
Camp. naţional div. A - 1975/76 - Nume noi: Sorin Bagiu, Sorin Bretan, Kozarec, Vesa. Antrenori: Paul Popescu, Gheorghe Neţa. "U" locul 18 - retrogradează în div. B.
Camp. naţional div. B - 1976/77 - Seria a lll-a - 18 echipe. Nume noi: Mureşan Aurel, Zare, Pop Florin, Berindei, Dobrotă, Florescu, Olosutean. Antrenori: dr. C. Rădulescu, Valentin Nedelcu. "U" locul 12.
Camp. naţional div. B - 1977/78 - Nume noi: Moş, I. Mureşan, Răduţă, Stana, Suciu Alex. Antrenori: Petre Moldoveanu, Valentin Nedelcu. "U" locul 3.
Camp. naţional div. B -1978/79 - Nume noi: Ciocan Ion, Man Vasile, Mihai Liviu. Antrenori: Petre Moldoveanu, Teodor Pop. "U" locul 1 şi promovează în div. A.
Camp. naţional div. A 1979/80 - loc 12 - Antrenor: Gh. Staicu
Camp. naţional div. A 1980/81- loc 14 - Antrenor: Gh. Staicu
Camp. naţional div. A 1981/82- loc 16 - Antrenori: A. Niculescu şi C. Ardeleanu. Retrogradează în div. B.
Camp. naţional div. B 1982/83 - loc 2 - Antrenor. C. Ardeleanu, consilier A. Niculescu.
Camp. naţional div. B 1983/84 - loc 2 - Antrenor: Remus Vlad.
Camp. naţional div. B 1984/85 - loc 1 - Antrenori: R. Vlad şi A. Uifăleanu. Promovează în div. A.
Camp. naţional div. A 1985/86 - loc 7 - Antrenori: R. Vlad şi A. Uifăleanu.
Camp. naţional div. A 1986/87 - loc 7 - Antrenori: R. Vlad şi A. Uifăleanu.
Camp. naţional div. A 1987/88 - loc 14 - Antrenori: R. Vlad, Dan Anca şi A. Uifăleanu.	
Camp. naţional div. A 1988/89 - loc .14 - Antrenori: Dan Anca, l. Cavai şi A. Uifăleanu.
Camp. naţional div. A 1989/90 - loc 14 - Antrenori: Cornel Dinu, Dan Anca şi Şt. Sameş
Camp- naţional div. A 1990/91 - loc 18 - Antrenori: Şt. Sameş, I, Ciocan, G. Răduţă, V. lordache, I. Sdrobiş. Retrogradează în div. B.
Camp. naţional div. B 1991/92 - loc 1 - Antrenori: I. Sdrobiş şi A. Uifăleanu.
Promovează în div. A
Camp. naţional div. A .1992/93 - loc 11 - Antrenor: R, Vlad.
Camp. naţional div. A 1993/94 -loc 12 - Director tehnic; R. Vlad, antrenori: Silviu Stănescu apoi Dan Anca şi I. Cavai.
Lotul de jucători folosiţi pe parcursul acestei perioade: Büköşi, Liviu Mihai, Fl. Pop, Moş, I. Ciocan, Dobrău, I. Mureşan, Manu, Dobrotă, Bagiu, Hurloi, Poraţchi, Al. Suciu, Cîmpeanu II, Boca, Flprescu, Batacliu, Moldovan, Florea, Coman, Popa, Butoi, Răduţă, Ţiglariu, Ţegean, Paniţă, Gh. Vasile, Lăzăreanu, Vidican, Albu, Negruţiu, Riţiu, Boeru, Caţroş, Vladu, Ioniţă, Roşu, Vădana, Musznai, Ariciu. Pasc, Ovidiu Sabău, Fîşic, L Movilă, Dochia, R. Stan. Feşnic, E. Iepure, A. Stoica, N. Bucur, Ciucur, Fr. Jenei, Ciobanu, Estinca, D. Matei, Lucaci, Brata, Bănică, Ratiu, Pîrvu, Györfi, Zanc, R. Szabo, Gherman, Bacoş, Falub, Cavai, Mia, Iaşko, Prunea, R. Cîmpean, Pojar, Neamţu, I. Moldovan, L. Moldovan, Ad. Teodorescu, M. Stoica, M. Popescu, Biro, Cr. Sava, A. Doboş, Popicu, V. Blaga, Z. Cadar, M. Munteanu, Nagy, Meszaroş, Corpodean, Biriş, I. Gigi, Buliga, Cocan, Fedor, Sălăgean, Nedelcu, Mălău, Bănceu, Sima, Neag, Şandru, Ilea, Apachiţei, Voica, Tâmaş, Năstruţ, Coraş, L. Paul, M. Predatu, Colceag, Dican, M. Alexandru, Manasă, Arvinte, Şutea, R. Gabor, S. Moga, Cojocaru, Lucaci, Necula, Jula, Rus.









            Capitolul 9.
             Secţii dispărute
            Apreciem că se cuvine evocarea, în acest moment jubiliar, a vieţii şi destinului unor echipe, ramuri sportive din marea familie a lui "U", care, acum, la a 90-a aniversare a Clubului nu au mai răspuns prezent la strigarea catalogului. Secţii de elită, de mare tradiţie, născute, unele, aproape odată cu clubul, căruia nu în puţine rânduri i-au adus strălucire şi glorie, şi unde o vreme, a clocotit viaţă, adică pasiune şi entuziasm, bucurii şi împliniri, emoţii şi deznădejdi, secţii, azi dispărute, nu mai sunt decât aduceri aminte şi nostalgie. Le vom rechema în amintire cu tristeţile şi regretele unor pasiuni stinse, strălucirea şi gloria lor din trecut vor însoţi însă pe mai departe trecerea prin ani a clubului născut în inima Transilvaniei. Destinul unora s-a frânt brusc, având la origine cauze obiective, cum se obişnuia a se spune, decizii administrative de la centru, restrângere a activităţii; altele însă s-au stins lent, cel mai adesea ca urmare a unei crize a pasiunilor, a dispariţiei marilor entuziaşti, protectori şi mentori ce-şi aflaseră aici o a doua existenţă şi care stârneau şi catalizau alte pasiuni, energii şi ambiţii.
             Au dispărut secţii emblematice ale clubului, ca cele de nataţie şi polo, tir, hochei pe gheaţă şi patinaj, scrimă, şah, schi, dar şi unele care abia se înfiripaseră şi care nu au avut răgazul sa-şi adauge rezultatele, la început, poate, firave, reputaţiei şi prestigiului clubului. Să aducem, deci, şi acestora, o dreaptă pomenire: box, lupte, ciclism, gimnastică, ping-pong, alpinism, hochei pe iarbă, oină, auto-karting.
            Tuturor sportivilor, antrenorilor şi celor care au călăuzit destinele acestor secţii şi echipe, azi, numai amintire, tuturor celor ce la auzul numelui lor palpită şi freamătă, un gând, o rază de speranţă că făclia pasiunii lor va fi reaprinsă şi că farmecul clipelor de dăruire şi vibraţie tinerească vor putea fi retrăite!
             Tirul. Sport tehnico-aplicativ cu mari rezonanţe în rândurile tineretului universitar clujean, s-a practicat iniţial în activitatea sportivă de masă, pe lângă Catedrele de Educaţie Fizică. Tirul are însă o tradiţie mult mai veche în oraşul Cluj. În anul 1873, ia fiinţă la Cluj „Societatea de tir”, după modelul „Societăţii de gimnastică, arme şi dare la semn”, din Bucureşti. Se vor face schimburi de vizite; în 1874, la Bucureşti, în anul următor la Cluj. Ambele întâlniri au fost câştigate de clujeni. Câştigătorilor li s-a oferit o medalie de argint cu inscripţia: „Serbarea generală 1874. Societatea de dare la semn Bucureşti”. 
               În anul 1948, „U” Cluj organizează primul concurs de tir. Pe locul al III-lea se clasează Gasparovici Gheorghe, de la „U” Cluj. În anul 1949, la poligonul din Parcul Victor Babeş se organizează un concurs internaţional de tir. Proba de pistol viteză este câştigată de Turi Carol, de la „U” Cluj. În anul 1952, au loc campionatele universitare de tir. Se impun trăgătorii de la Ştiinţa I.M.F.
              În anul 1966, în cadrul Clubului Sportiv Medicina, nou creat, ia fiinţă şi o secţie de tir al cărei antrenor va fi asistentul universitar Valentin Micuşan. Din anul 1969, tirul sportiv este nominalizat ca secţie de performanţă. În 1971, juniorul Traian Florescu cucereşte primul titlu de campion naţional la proba olimpică de 60 focuri culcat. În anul 1973, trăgătorul Mărginean Ioan este promovat în lotul olimpic. În 1975, echipa alcătuită din Mărginean Ioan, Darabaş Şandor şi Tilinca Cristian obţine primul record naţional la proba olimpică de arme cu aer comprimat. Vor apărea şi primele rezultate pe plan internaţional, datorate trăgătorilor Traian Florescu, Marian Dumitru, Mărginean Ioan. În anul 1979, Clubul Medicina se desfiinţează. Secţia de tir trece mai întâi la „U”, şi, puţin mai târziu, la Clubul Politehnica. În 1981, juniorul Marian Dumitru este component al echipei României, câştigătoare a unui titlu european. Tot în acest an, se reînfiinţează Clubul Sportiv Medicina şi secţia de tir îşi reia locul în cadrul acestui club. În 1983, după fuziunea cu secţia de tir a C.S.M.-ului Cluj, secţia nou creată va trece din nou la clubul „U”, având antrenori acum pe prof. Valentin Micuşan şi Gheza Lakatos, preşedinte al secţiei rămâne prof. univ. I. Simiti, prorector al I.M.F. Cluj. Câteva rezultate ale ultimilor ani: locul V la individual la campionatele europene la proba armă liberă, 60 focuri culcat, prin Micuşan Sebastian, căruia i se acordă titlul de maestru al sportului; titluri de campioni naţionali, prin: Mocsi Lászlo, Micuşan Sebastian, Kosma Norbert; numeroase recorduri naţionale prin Micuşan Sebastian, Popa Lucian, Popa Minerva.
              Scrimă. Activitatea între anii 1947-1955. Componenţa loturilor. Floretă masculin: Z. Uray, Gavril Hintz, Florian Potra, Orban II, Lazăr, Opincar, Ad. Pellegrini - campion 1955, N. Ghilezan, Ioviţă. Floretă feminin: Ema Hintz, Marieta Nagy, Keszthely. Ecaterina Orban, Marta Telegdy - campioană 1953, I. Valaskay, I. Zâgoni -campioană 1952, El. Szaniszlo, Eugenia Ţărăngoiu, Rodica Stanca, Iulia Talpeş. Spadă: Tiberiu Bartoş, Vasile Orban, Z. Uray. Sabie: T. Bartoş - campion 1955, Kokosy, I. Szantay - campion 1949, Ad. Gurath, Z. Uray, Gavril Hintz, N. Ghilezan. 
             Numeroasele locuri fruntaşe în campionatele naţionale pe echipe la floretă masculin, floretă feminin (multicampionă naţională), la sabie, alături de comportările excelente la întrecerile individuale sunt rezultatele ce au creat faima acestei secţii. Antrenor: prof. Ozorai Ludovic, 1945-1953; Ad. Pellegrini, 1953-1955. Conducători ai secţiei: doctor Constantinescu V., Florian Potra.
            Activitatea în cadrul secţiei de scrimă se reia după anul 1966, în cadrul Clubului Sportiv Medicina. Antrenor Tiberiu Bartoş. Nu se va putea ridica la nivelul valoric al secţiei anilor 1947-1955. Câteva nume, totuşi: Mircea Anton, P. Suceveanu, R. Săndulescu, Z. Demeter.
            Patinaj artistic. După revenirea la Cluj, patinajul artistic universitar clujean repurtează strălucite succese. Să le consemnăm numai pe cele de vârf: 
Campionatul 1952 - Sarca Titus, locul al ll-lea 
Campionatul 1954 - Marieta Weinrich, locul al ll-lea 
Campionatul 1955 - Marieta Weinrich, campioană naţională.
Rezultate excelente obţin, în aceşti ani, Cecilia Weinrich şi Ecaterina Pusztáy. Trebuie reamintit, aci, numele multiplului campion naţional, Maxim Bindea, ce-şi începe seria victoriilor în anii '30, ca s-o continue şi după 1950.
                Patinaj viteză. Cine îi poate contesta acestei vrednice secţii meritele deosebite pe care le-a avut, deşi îşi desfăşura activitatea în "umbra" atletismului, fotbalului şi a celorlalte secţii sportive ce începuseră a lua avânt? Se vor forma aici campioni şi recordmeni care vor adăuga, aproape cu discreţie, zestrei clubului, an de an, zeci de titluri naţionale. Sarcă Titus, multiplu campion naţional la bărbaţi, se impune ca cel mai valoros patinator al anilor '50. Alături de el, concurează cu bune rezultate, Lungu Ovidiu, Simu Mircea, Român Titus, Pop V. La feminin se detaşează Magda Fazakas, campioană multiplă şi absolută, ale cărei rezultate vor stimula şi pe Deretry Ileana, Peter Iosefina. Antrenor al secţiei, în perioada 1956 – 1962 , dar şi patinator cu bune rezultate alături de elevii săi, Sorin Paşcu. Gh. Katona, Rodica Zoicaş, Carol Komiâtszegy, Marilena Cucu sunt printre cei ale căror nume figurează pe primele locuri ale întrecerilor regionale şi naţionale.
              Zoltán Szekely, fost şi el sportiv de performanţă, se va dedica, începând cu anul 1962, antrenoratului. Îşi vor înscrie numele pe tabloul de onoare al campionilor şi se vor afla în  fruntea multor întreceri naţionale: Gh. Varga, Gh. Pop, E. Imecs, I. Roşca, C. Komiátszegy, Al. Spitzer, H. Timiş, Adr. Ciobanu., Doina Platon, R. Roşca, T. Gagesch, fraţii Jenei, Maria Pardi, Maria Tomor, S. Anghel, Marcel Truţă, Z. Székely, Gh. Pârv, Aug. Demeter, El. Bonta, Nuna Marius. Secţia de patinaj viteză, trecută între timp la "Agronomia", îşi va înceta activitatea în anul 1974.
             Dintre sporturile de iarnă practicate la „U” Cluj cele mai bune rezultate în ultimele decenii au fost realizate la patinaj viteză. Antrenori: Paşcu Sorin, Székely Zoltán – secţia fiinţează în cadrul clubului „Ştiinţa”, apoi „Agronomia”. Numeroşi campioni naţionali de seniori şi juniori, recordmani: Sarca Titus, Katona Gheorghe, Zoicaş Rodica, Komiatszegi Károl, Roşca Romulus, Timiş Horia, Varga Gheorghe, Imecs Eugen, Spitzen Alexandru, Ciobanu Adrian, Pop Gheorghe, Platon Doina, Popescu Ioana, Gagea Tiberiu. Ambii antrenori, Paşcu Sorin şi Székely Zoltán au funcţionat ca antrenori la lot.
             Nataţie. După cum notează dr. Lia Cucu-Drăgănescu, într-un material scris în 1974, cu titlul „Pagini din  istoria nataţiei clujene (Perioada de la 1944)”: „Nataţia clujeană, care în anii războiului a înregistrat o inerentă stagnare, [după 1944] începe să ia avânt, ajungând în scurt timp printre disciplinele fruntaşe ale oraşului şi ale ţării.
             Activitatea secţiei de nataţie va cunoaşte un reviriment puternic după revenirea la Cluj. Galeria marilor campioni şi recordmeni a anilor '30 se va întregi cu multe alte nume. Apare o pleiadă de străluciţi înotători şi înotătoare care va situa Clujul pentru o bună perioadă de timp în fruntea centrelor de nataţie din ţară: Sorin Mager, Heitz Felix, Mayer, Brânzaş, Filip, FI. Uleu, Iuliu Maxim, Loghin, Vârgolici, M, Olaru, M. Doleanu, Czimbalmos, Victor Constatinescu, Béla Iordaky, Argintaru, Cosrna, I. Mozes, Vasiu, Hangea, Lörincz, N. Uleu, Modrigan, Brebenariu, Slăvoacă, Tămaş, Geza Müller, Cezar Danciu, Alex. Szabo, la masculin; Ecaterina Orosz, Lucia Cucu, Lia Cucu, Delia Mureşan, Iudith Eichner, Ana Măria Zálog, Ţârlea, Clari Orosz, Moraru, A. Hirsch, Delia Vancu, la feminin. Înotătorii Universităţii participă cu regularitate la toate competiţiile interne: campionate naţionale în bazin, la toate probele olimpice şi la toate stilurile, ştafete, probe mixte, la campionatul de mare fond pe Dunăre, la competiţia de la Bucureşti "Traversarea lacurilor". Mulţi sunt prezenţi în loturile reprezentative în întâlnirile internaţionale.
	În 1946, înotătorii clujeni participă la primul campionat naţional de după război, la Bucureşti şi la Balcaniada de la Split. În 1947, la Balcaniada de la Budapesta, participă clujenii Jordáki Béla, Sàrkàdi Arcadie şi Cucu Lia. 
	Începând din acest an, înotătorii clujeni vor participa cu regularitate la toate competiţiile interne şi unele întâlniri internaţionale, interţări, U.I.S. La festivalurile internaţionale de la Bucureşti, Varşovia, Berlin, iar în 1952, din delegaţia olimpică, la Helsinki, fac parte sportivii Jordáki B. şi Sàrkàdi A. Între timp, apare o generaţie de înotători valoroşi care, o bună perioadă, a dominat nataţia pe plan republican, obţinând performanţe valoroase. Fără a avea pretenţia de a-i aminti pe toţi, ţinem să remarcăm performanţele celor care au obţinut titluri şi recorduri republicane: Oros E., surorile Luci şi Lia Cucu, Delia Mureşan, Sorin Mager, Ovidiu Hagea, V. Lőrincz şi Victor Constantinescu.
	Cea mai grea competiţie anuală de nataţie era campionatul republican de mare fond ce se desfăşura pe Dunăre, între Brăila şi Galaţi.
	Sportivii clujeni şi-au înscris mai mulţi ani consecutivi numele pe lista campionilor de mare fond ai ţării, astfel, la băieţi, maestrul sportului Jordáki Béla, 2 ani consecutiv, iar la fete, maestra sportului Lucia Cucu, trei ani consecutiv, stabilind şi cel mai bun timp realizat vreodată pe această distanţă, care, împreună cu coechipierele sale de la „U” Cluj – Lia Cucu şi Delia Mureşan, au cucerit şi titlul de campioane pe echipe.
	Sezonul de înot în aer liber se termina în a treia decadă a lunii sepembrie cu competiţia de fond „Traversarea lacurilor”, unde câştigătoare au fost, pe rând, maestrele sportului Lucia Cucu, Ecaterina Oros, care împreună cu Lia Cucu şi Delia Mureşan au câştigat şi titlul pe echipe („U” Cluj, antrenor Jordáki Béla). Dintre înotătorii Clujului, au participat cu bune rezultate Mircea Olaru, Cezar Danciu şi alţii, fără însă să se cucerească titlul suprem.
	Antrenori: Cernăuţeanu, Jordáki Béla. Sportivi: Sorin Mager – port drapel, brasist de forţă, campion şi recordman la juniori şi seniori. Apoi Uleu Flaviu, Maxim Iuliu, Doleanu Mircea, Olaru Mircea, Filip Gheorghe, Heitz Felix, Czimbalmoş, Loghin, Vîrgolici, Mayer, Victor Constantinescu. Fetele aveau în frunte pe Lia Cucu, Lucia Cucu, Ecaterina Orosz, Orosz Clary, Delia Mureşan, Delia Vanea, multiple campioane şi recordmene la stiluri diferite. Se distinge Lia Cucu, campioană naţională în piscină, campioana de mare fond pe Dunăre, individual şi pe echipe.
	Cu toate condiţiile tot mai bune, dintre care darea în folosinţă a primului bazin acoperit din Cluj (1954), înotătorii clujeni nu se mai prezintă ca protagonişti ai nataţiei româneşti. Astfel, asistăm la o relativă stagnare, înregistrând performanţe notabile izolate. Apar, totuşi, o serie de tineri care reuşesc să readucă titluri naţionale în oraşul Cluj. Amintim pe maestrul sportului Zeno Opriţescu, multiplu campion naţional şi balcanic, participant la campionatele europene de la Viena, 1974.
	În privinţa săritorilor în apă, performanţele au fost mediocre, singurul rezultat notabil a fost locul II la campionatele naţionale, obţinut de Molnár Alfred (1946). Prin deschiderea Bazinului Olimpic (1968) şi crearea unui centru de copii şi juniori sub conducerea lui Sabo Dionisie, activitatea săritorilor în apă a fost reimpulsionată şi s-au obţinut câteva rezultate meritorii.
           Polo pe apă. Tradiţia jocului de polo pe apă în Cluj a fost reluată după anii războiului, astfel încât oraşul nostru a avut permanent în campionatul naţional 2-3 echipe, dând jucători echipei naţionale („U” Cluj şi „Metalul” Cluj). Amintim, dintre cei mai valoroşi jucători, pe: Sarkadi, Aranyosi, Ardeleanu, Maxim, Danciu, Gebefűgi A., Doleanu etc. 
	În 1945, se organizează campionatul naţional, în luna iulie, la Cluj, unde echipa lui „U”, fiind încă în refugiu la Sibiu, nu poate participa, din lipsă de fonduri. Revenită la Cluj din refugiul de la Sibiu, unde activitatea secţiei nu a încetat, participă la campionatele naţionale dintre anii 1946-1949, clasându-se pe locuri fruntaşe. Campionatul naţional: 1946 – locul IV, 1947 – locul IV, 1948 – locul IV, 1949 – locul IV.
	În anul 1949, fuzionează cu echipa de polo a Universităţii Bolyai KEAC, sub denumirea de CSUC, iar mai târziu, din 1951, sub denumirea de „Ştiinţa” Cluj.
          Echipa de polo a anilor 1952-1958: Műller, Mayer, Bîră, Gebefűgi A., Hagea, Loghin, Vîrgolici, Erdélyi, Maxim, Bogdan, Szabo, Danciu, Doleanu, Blajec, Kincs, Cosma. În anul 1958, locul II în campionat, după Dinamo. Antrenori, în ordine: Jordáki B., Aranyóssi L., Ardeleanu A.
           Campionatul naţional Divizia A: 1950 – locul V; 1951 – locul V, 1953 – locul IV, 1954 – locul IV, 1955 – locul III, 1956 – locul II, 1957 – locul II, 1958 – locul V, 1959 – locul IV, 1960 – locul IV, 1961 – locul II, 1962 – locul III, 1963 – locul III, 1964 – locul III, 1965 – locul V, 1966 – locul VI, 1967 – locul VI, 1968 – locul VII, 1969 – locul VIII, 1970 – locul IX, 1971 – locul VII, 1972 – locul VI, 1973 – locul V, 1974 – locul VII, 1975 – locul X, 1976 – locul IX, 1977 – locul IX, 1978 – locul IX, 1979 – locul VIII.
	În 1966, luna mai, prin desfiinţarea Clubului „Ştiinţa” Cluj, echipa de polo este repartizată de către Ministerul  Învăţământului să activeze în continuare la Institutul Politehnic Cluj-Napoca, sub denumirea de „Politehnica”.
        Lotul 1949-1953: Moga, Bogdan, Erdély, Bâra, Kániády, Gáll, Uleu, Ardeleanu, Loghin, Maxim, Vârgolici, B. lordaky, Muller, Negrea, Lörincz.
           Lotul 1953-1958: Muller, Mayer, Bâra, Gebefügy, Hagea, Loghin, Vârgolici, Erdély. Maxim, Bogdan, Szabo, Danciu, Doleanu, Zette, Blajec, Kincs, Cosma, Csiki, Ţigănuş, Urcan.
           Lotul 1959-1966: Czégeni, Urcan, Danciu, Magyari, Chirilă, Şt. Mihai, Bikfalvi, Zette, Nagy, Mureşan, Káry, György, Daroczi, Pécsi, Spingold, loanette, Dobariu, Bârsan, Aron, A. Tişe, D. Crăciuneanu, Vrabie, M. Pop, R. Timoc, N. Jumate.
           Lotul anilor 70: loanette, E. Pop, Dobariu, A. Tişe, Daroczi, Danciu, D. Crăciuneanu, Spingold, M. Gavriş, V. Pop. V. Oprea, Al. Horváth, Vrabie, N. Jumate, M. Pop, Chioreanu, Crişan, Mariotti, Szücs, G. Kovács, Sebestyén.
          1981 - Unul din ultimele loturi ce au premers desfiinţarea secţiei: V. Pop, T. Cristea, Mariotti, FI. Moldovan, I. Magyari, Ov. Pocol, I, Chioreanu, D. Mea, M. Oprean, A. Breazu, D. Crăciuneanu, Şt. Alexandrescu, M. Batoc.
           Campionatele naţionale de juniori I „Ştiinţa” Cluj: 1962 – locul III, 1963 – locul VI, 1964 – locul III, 1965 – locul IV, 1966 – locul III „Politehnica” Cluj-Napoca, 1967 – locul VI, 1968 – locul III, 1971 – locul VII, 1972 – locul III, 1973 – locul VI, 1974 – locul VIII, 1975 – locul III, 1976 – locul VIII, 1977 – locul IX.
           Campionatele de juniori II-mici „Politehnica” Cluj-Napoca: 1968 – locul III, 1969 – locul VI, 1972 – locul VIII, 1973 – locul VI, 1974 – locul X.
             Sportivi în loturile naţionale  de-a lungul anilor:
           Loturi olimpice naţionale: Szabo Alexandru, Ioanete Horea, Mureşan Emil, Győrgy Alexandru, Rus Viorel, dr. Danciu Cezar, Dobariu Radu.
           Loturi de tineret: Pécsi Gavril, Ioanete Horea, Daróczi Vasile, Kori Gheorghe, Doleanu Ion, Urcan Vasile, Tişe Augustin.
          Loturi de juniori: Dobariu Radu, Ioanete Horea, Kovács Gheorghe, Szűcs Ladislau.
          Clubul sportiv universitar „Politehnica” Cluj-Napoca: vicepreşedinte Gheorghian Gheorghe, preşedinte prof. Almăşan Dorin, antrenor echipa divizionară A juniori I şi juniori II, Aurel Ardeleanu, arbitru polo din secţie: Czégeni Arcadie, categoria III, Metalul Roşu Cluj-Napoca. 
          Hochei pe gheaţă. 	Secţia de hochei pe gheaţă se reorganizează la Universitatea Cluj în anul competiţional 1948/49, din iniţiativa fostului mare om de sport, profesorul Nicolae Jenei. Dumnealui gira funcţia de secretar, iar ca preşedinte activa dr. Ion Birta
         Antrenorul Császár Francisc avea la dispoziţie următorul lot de jucători: Tiberiu Agachi, Simion Benea, Gheorghe Demeter, Tomor B., Vili Kovács, fraţii gemeni Carli şi Aldo Million, Ion Mártonfi, Pambucol Ioan, Lőrincz I., Heintz A., Raduch E., Nagy A.	În ediţia 1949/50, la campionat, au luat parte 4 echipe, iar „Ştiinţa” Cluj a terminat pe locul 1. 
        O performanţă deosebită se înregistrează în 1954, când „Ştiinţa” câştigă campionatul naţional, cu următoarea echipă: Sprencz II Fr., Agachi, Tőrők I, Tőrők II, Tomar, dr. Deneş, Kovács V., Császár F., Takács, Hajdu, Fenke II, Gál I.  Dintre ei, Vili Kovács (jucătorul şi antrenorul de fotbal), Császár, Takács, Tőrők I şi Tőrők II fac parte din echipa naţională.
	Însă, terminându-şi studiile universitare, o serie de jucători pleacă, în locul lor venind alţii: Dan Stafie – de la Galaţi, Nagy Albert de la C.C.A., Botar G., Kozan I, Kozan II, Takács II, Tompos L., Dibernardo Anton, Biro A., Krasser A. Antrenor este acum fostul jucător Vili Kovács (şi fost fotbalist). Echipa se clasează, astfel: locul III în 1955/56 şi ’56/’57, locul II în ’57/’58, locul III în următoarele două ediţii, iar în 1960/61 locul II. În lotul naţional sunt: dr. Biró, fraţii Kozan, Nagy A, Takács II.  Kozan A. şi Nagy A. devin maeştri ai sportului.
	În 1966, secţia trece la Institutul Agronomic, după o perioadă de frământări, de renunţări şi de părăsire a echipei de către mulţi jucători de valoare.
	Iata loturile complete ale jucătorilor de hochei pe gheaţă care au evoluat la Cluj între 1956-1982, când, din lipsă de fonduri materiale, echipa studenţească clujeană, cu tradiţie de peste 6 decenii, a fost desfiinţată abuziv de către Ministerul Culturii.
	Antrenor jucător: Kovács (Wily) Adalbert. Lotul de jucători: Stafie Dan, portar ; Sprencz Francisc; Gál Zoltán, Timár Ludovic, Pál Coloman, Dibernardo Anton, Tompos Ladislau, Takács Ludovic, Kozán Andrei, Kozán Gavril, Botár Gavril, Biró Anton, Godri Anton, Kurt Krasser, Timár Csaba, Nagy Adalbert , Radu Şerban, Csűros Stefan, Őtvős Iosif ,  Sántha Gavril, Scripniciuc Radu; 
Secretar club: Jenei Nicolae.
Locul III în 1959, 1960, 1962. Locul IV în 1963-64.
Hochei – Agronomia Cluj (1966-1982). Antrenor jucător: Kozán Andrei. Lotul de jucători: portari: Radu Şerban, Csőg Csaba, Lázár Attila, Roth Gheorghe; jucători: Gál Andrei, Borbáth Andrei, Texe Stefan , maestru al sportului, Nagy Adalbert maestru al sportului,  Kozán Andrei , Kozán Gavril , Kollo Felix, Dénes Ladislau, Őtvős Iosif , Fogarasi Zoltán, maestru al sportului, Daniel Ştefan, Baka Andrei, Imre Ladislau, Fűlőp Attila, Tamás Alexandru, Győrgypál Kadocsa, Gegő Tiberiu, Bokos Levente, Salló Iuliu, Lajos Zsolt, Erőss Béla, Albert Gavril, Sprenc Toma. Secretar club: Kozán Andrei.  
             Echipa este prezentă în primul eşalon al campionatului şi în anii următori, 1962-1969, ocupând poziţii onorabile în grupa valorică 1-6. Din anul 1966, echipa va trece la nou creatul C.S.U. Agronomia. Vor apare sub culorile negru-portocaliu ale Agronomiei mulţi jucători valoroşi ce vor menţine echipa la cota pretendentelor la supremaţie, dar şederea acestor jucători la Cluj se va reduce exact la perioada anilor de studii. 
        Locul I, seria II, divizia A: 1970-1971-1972-1976.
           Locul II, seria II, divizia A: 1978-1979-1980-1981.
             Iată câţiva din cei care între anii 1966-1982 au apărat aceste culori: Radu Şerban, L Attila, Gh. Roth, A. Gáll, F. Kollo, Z. Fogarasi, D. Ştefan, A. Baka, L Imre, A. Borbath, Şt. Texe, F. Attila, A. Tamás, T. Gegö, L. Boros, I. Sállo, B. Eröss, I. Marian, A. Lazăr, Cs. Timár, Cs. Bartha, Al. Bomher, G. Sántha, Al Toth, A. Gödri, Cs. Borsos, Gh. Eidlitz, Györgypál, Kadocsa, I. Venczel. Deşi, între timp, s-a dat în folosinţă patinoarul artificial al oraşului iar mai apoi la Clubul Sportiv Şcolar s-a înfiinţat o secţie de copii şi juniori, lotul Agronomiei, nu-şi va putea întări rândurile. Din contră, de la an la an, efectivul secţiei se va restrânge numeric şi, firesc, anii din ce în ce mai grei ai supravieţuirii nu vor întârzia să apară. Va activa o vreme în grupa a ll-a valorică şi până în cele din urmă, în 1982, se va desfiinţa. Au rămas la conducerea tehnică, din 1966 până la desfiinţare, Kozán Andrei, Nagy Albert şi Vili Covaci.
            Schi. 	La proba de schi alpin s-au remarcat antrenorii: Gogonea Mircea, Gotea Petru, Paşcu Sorin, Barabaş Nicolae şi sportivii: Ileana Medrea, Fabriţius Betina, Şchiopu Victor, Simu Mircea, Gogonea Mircea, Nistor Ioan, Aurel Grosu, Dora Stefan, Tőmőry Judith, Tőmőry Géza, Băncilă Georgeta, Bârsan Ioana, Suciu Dan.
	La proba de schi fond a activat ca antrenor Petre Nagy. S-au remarcat sportivii: Jucan Gheorghe, Bacociu Mihai şi Selejan Ioan.
            Reluarea activităţii după revenirea Clubului "U" la Cluj se face destul de anevoios. Timid la început, nucleul se va reface şi consemnăm primele participări la concursuri în sezonul 1946/47. I. Medrea, B. Fabritius, V. Şchiopu, M. Simu, M. Gogonea, I. Nistor, A. Grosu, D. Alexandru, Dora Ştefan, R. lonescu, V. Micu, iată o parte din membrii secţiei ce au participat la întrecerile acestor prime sezoane. În anul 1949, la campionatele naţionale de la Poiana Braşov participă la schi alpin, alături de cei mai sus enumeraţi, Ileana Bârlea, Renate Zaitner şi Stela Tampa. La schi fond, găsim pe pârtiile de concurs pe Schob Rita şi Nanu Stela. În anul 1950, polivalentul Mircea Gogonea, anunţă ziarele, câştigă un concurs de "coborâre artistică'' pe panta din Floreşti, urmat fiind de Victor Şchiopu. În anul 1957, Teofil Faur câştigă, pe aceeaşi pantă din Floreşti, proba de slalom uriaş. Alături de veterani, se vor afirma în perioada următoare şi nume ale unor tineri schiori: R. Niţescu, A. Rusu, C. Pavel.
            Cel mai mare succes al schiului clujean îl repurtează senioara Judith Tömöry care cucereşte în anul 1968 titlul de campioană naţională la coborâre şi locurile 3 la slalom uriaş şi combinată alpină. Antrenor: Petre Gotea. În anul 1969, "U"-iştii Z. Hambric, I. Câmpeanu, Tömöry Geza, G. Băncilă, pregătiţi de acelaşi Petre Gotea, devin campioni la juniori. Sorin Paşcu, în 1971, ca antrenor, prezintă pe pârtiile de concurs pe Georgeta Băncilă, triplă campioană universitară, Dan Alexandru, Elena Donea, apoi în anul 1972, pe S. Teşileanu, C. Samoilă, V. Căpăţână; în colectivul tehnic figurând şi N. Barabaş, care va prelua, solist, apoi, postul de antrenor al secţiei. Apar şi alte "speranţe" în aceşti ani: Angela Manole, Suciu Dan, Malanca Nectarie, Kacso Arpad, Bârsan Ioana, S. Adăscăliţei, Cristina Ene, Claudia Gheorghiţă, Daniel Barabaş, Tudor Moraru, Ina Văleanu, Renate Hamus. 
           ŞAH. „După al Doilea Război Mondial, odată cu eliberarea Clujului, viaţa şahistă din municipiul nostru capătă noi valenţe, apar o serie de cluburi de şah muncitoreşti (C.F.R., Grafica, Textila, Fabrica de încălţăminte, Sănătatea, Voinţa etc) care împreună cu altele (Surdo – Muţi, Speranţa Nevăzătorilor, Progresul, Ştiinţa) impulsionează un puternic şah de mase, cu o sumedenie de concursuri populare şi de tineret, cu un campionat al Clujului pe echipe, la care iau parte peste 60 formaţii, împărţite în 4 grupe valorice. Paralel cu aceasta, începe să se înfiripe şi şahul de performanţă, reprezentat la început de studenţi, cu progrese rapide, care culminează cu cucerirea primului titlu de campion naţional, în anul 1951, de studenta în medicină Maria Albuleţ (actuala maestră internaţională Maria Pogorevici).
	Compoziţia şahistă românească, secţia studii, este dominată de Paul Farago, care, afară de titlurile de campion naţional, cucereşte o medalie de bronz la Olimpiada de Studii de Şah. 
	În toamna anului 1948, se produce o cotitură a şahului clujean,  schimbându-se comisia judeţeană, care până atunci îl avea ca preşedinte pe prof. Francisc Kory, cu merite deosebite de introducere a şahului la Şcoala de Orbi din Cluj, acţiune unică în ţară şi printre primele din lume. Tot el întrebuinţează, pentru învăţarea şahului şi practicarea lui de către nevăzători, un şah special, cu tabla şi piesele care se întrebuinţează şi acum.
	Vechea comisie punea accentul pe şahul de masă, acţiune extrem de importantă în acea perioadă, dând însă mai puţină importanţă şahului de performanţă, care făcea paşi repezi şi hotărâţi în ţara noastră. S-a ales prima comisie de şah, având ca preşedinte pe dr. Victor Malcoci. Ca secretari ai comisiei au funcţionat: Vasile Boar (1948 - 1950), Gabriel Petri (1950 - 1964), Octavian Ivan (1964 - 1971), şi Eugen Hang (1971 - 1974). Afară de cei de mai sus, au mai depus o susţinută activitate, ca membrii ai Comisiei Judeţene de Şah: Balla Alexandru, Koloman Széll, Mihai Breazu, Adrian Buza, Iosif Szabo, Gh. Ballo, C-tin Tobă (Turda), I. Rode (Dej), Dan Gorgan.
	Începând cu anul 1948, şahiştii clujeni participă cu regularitate la toate campionatele naţionale, obţinând o serie de succese, prin cucerirea unor titluri de campioni naţionali. Primul titlu de campion a fost obţinut, după cum am arătat mai înainte, de Maria Abuleţ la senioare (1951). Paul Farago, aproape în fiecare an, a fost campion la compoziţie (studii). Alexandru Pruneanu cucereşte titlul de campion naţional la juniori (1969) iar Margareta Juncu (1965) şi Judit Kantor (1973), pe cel de junioare. Mihai Breazu devine campion naţional la corespondenţă de două ori (1971 şi 1973) iar Margareta Juncu este în repetate rânduri campioană naţională universitară (1971 - 1973). Titluri de campioni universitari au mai cucerit şi Iosif Szabo (1962) şi Carol Drozd (1964) iar Mihai Eremia a fost în trei rânduri campion naţional al nevăzătorilor. Emerich Csucsai cucereşte titlul de campion naţional şcolar (1968).
	Afară de aceste titluri de campioni, şahiştii clujeni mai obţin şi o serie de locuri fruntaşe în campionatele naţionale. Adrian Buza obţine locul II  - III (1967) şi III (1968) în finalele campionatelor naţionale de seniori,  Margareta Juncu locul II – III (1972) în finalele de femei, Horia Pruneanu locul II (1971), Judit Kantor locul III (1972), Elek Nagy locul III (1969), în finalele de juniori şi junioare. Horia Pruneanu, în finalele Campionatelor Naţionale Universitare (CNU), din anul 1974, se clasează pe locul III, acelaşi loc fiind obţinut de echipa mixtă a „Ştiinţei” Cluj (1965) şi de echipa masculină a Clubului Sportiv Municipal Cluj, în divizia A din anul 1971, activând permanent în prima divizie a ţării încă de la înfiinţarea ei. „Medicina” Cluj-Napoca ia parte în divizia B, clasându-se întotdeauna pe locuri fruntaşe. Tot un loc III a obţinut şi Codruţa Albu la finalele Campionatelor Universitare Feminine (1967), iar locul II la Campionatele Universitare Masculine, Radu Coroieru (1966).
	Datorită bunelor rezultate obţinute în campionatele şi concursurile interne, şahiştii clujeni au fost selecţionaţi în echipele reprezentative ale ţării noastre, un număr de 16 clujeni apărând culorile patriei în meciurile naţionale sau în concursurile internaţionale. Aceştia sunt: Corvin Radovici, Adrian Buza (seniori), Maria Albuleţ Pogorevici, Margareta Juncu, (senioare şi corespondenţă), Paul Farago, Nicolaie Drăgan (Compoziţie), Mihai Breazu, Victor Malcoci, Eugen Hang, Elek Nagy, Dorin Oană, Horia Pruneanu, Judit Kantor, Alexandru Pruneanu (juniori), Carol Drozd (universitar) şi Mihai Eremia (nevăzători).
	În aceste competiţii şahiştii clujeni au obţinut şi o serie de rezultate excepţionale. Câteva dintre ele: Margareta Juncu locul I la Turneul Internaţional de la Halle – R. D. Germană (1973) şi locul III la Tuneul Internaţional de la Braşov; Horia Pruneanu locul III la Turneul Internaţional de la Bratislava (1971). Mihai Breazu şi Margareta Juncu au obţinut cele mai bune rezultate individuale în echipa ţării noastre, participantă la Olimpiadele prin corespondenţă, primul primind, datorită rezultatelor realizate, titlul de maestru internaţional la Congresul Federaţiei Internaţionale de Şah (F.I.D.E.) ţinut la Nissa în anul 1974. Margareta Juncu a câştigat toate partidele jucate la Hexagonalul din Iugoslavia în cadrul echipei noastre naţionale (1974). Maria Albuleţ-Pogorevici a făcut parte din echipa olimpică română clasată pe locul I-II la prima Olimpiadă feminină de şah pe echipe (Olanda, 1957).
	Tot datorită performanţelor avute, şahiştii clujeni au obţinut titlurile înalte în ierarhia şahistă şi a sportului din ţara noastră: Paul Farago – maestru emerit al sportului, Maria Albuleţ-Pogorevici – maestră emerită a sportului şi maestră internaţională, Corvin Radovici şi Mihai Breazu  - maeştri internaţionali, Margareta Juncu şi Adrian Buza – maeştri, precum şi candidaţi de maeştri ca: Gabriel Simon, Iosif Szabo, Alexandru Kovács, Alexandru Pruneanu, Dorin Oană, Horia Pruneanu şi Gustav Lang. Bunele rezultate obţinute pe plan naţional şi internaţional au ca bază intensa activitate pe planul şahului de performanţă din municipiul şi judeţul nostru, precum şi relaţiile şi diferitele cupe disputate cu şahiştii altor judeţe. Astfel, campionatul Clujului, prilej de ierarhizare a şahiştilor noştri fruntaşi, începând cu anul 1946, a dat următorii campioni: Adrian Buza (1959, 1961, 1963, 1965, 1966), Mihai Breazu (1953, 1954, 1955, 1960), Corvin Radovici (1950, 1951, 1952), Victor Malcoci (1957, 1958, 1964), Zaharia Boilă (1948), Gh. Balogh (1949), Valer Demian (1956), Carol Drozd (1962), Gabriel Simon (1968) şi Horia Pruneanu (1970).
	Şahul feminin clujean, în trecut mult în urma celui masculin, a cunoscut în ultimul timp un spectaculos salt valoric. Afară de Maria Albuleţ şi Margareta Juncu, mari valori naţionale, un grup masiv de şahiste au obţinut bune rezultate pe plan naţional. Între acestea menţionăm: Judit Kántor (încă junioară), Maria Eberlein, Elisabeta Szabo, Dorina Horotan, Veturia Topan, Klári Ferencz şi Gabriela Mazilu. Alte două şahiste (candidatele de maestru Tereza Urzică şi Adela Gesticone) au activat, o scurtă perioadă de timp, în cadrul echipelor clujene.
	Odată cu înfiinţarea, în anul 1965, a „Centrului de antrenament pentru copii şi juniori”, în cadrul Clubului Sportiv Municipal Cluj (antrenor Victor Malcoci), asigurarea viitorului schimb al şahului a căpătat contur. Rezultatele obţinute până acum în cadrul acestul centru au întrecut toate aşteptările. Trei titluri de campioni la juniori: Margareta Juncu (eleva antrenorului Mihai Breazu), Alexandru Pruneanu şi Judit Kántor (ambii de la „Centrul de antrenament”), au fost încununarea muncii cu juniorii. Dar în afară de aceştia trei, şi alţi juniori de la „Centrul de antrenament” au obţinut categorii superioare de clasificare: Horia Pruneanu, Attila Furdek, Dorel Oltean, Mihail Moldovan, Adrian Cosma, Gabriela Mazilu, Emerich Csucsai şi mulţi alţii. 
	Trei mari competiţii pe echipe au dominat activitatea şahistă din Transilvania: „Cupa Ştefan Szabo” (cu participarea judeţelor Bihor, Cluj, Maramureş, Mureş şi Timiş), „Cupa ceor patru oraşe” (Arad, Cluj, Oradea, Satu Mare) şi „Cupa Farago” (judeţele Cluj, Iaşi, Maramureş, Mureş şi Satu Mare), ediţiile fiind organizate, prin rotaţie, de fiecare reprezentativă. „Cupa celor patru oraşe”: Cluj (1952, 1953, 1967, 1968, 1969, 1972, 1973); Oradea (1951, 1954, 1956, 1957, 1962, 1965); Arad (1959, 1961, 1963, 1971) şi Satu Mare (1955).
          Apărut târziu ca secţie de specialitate în cadrul Clubului Ştiinţa, în 1962, a fost practicat şi a avut adepţi, bineînţeles, cu mult înainte de aceasta. În anii '40, reţinem numele studenţilor la medicină Victor Malcoci, Iacob Ciuruş, Mircea Rusu şi chiar al lui Sever Coracu, celebrul fotbalist şi atlet. Ceva mai târziu se impun atenţiei Gheorghe Melau, Ioan David, Corvin Radovici, Valer Demian, Rodica Ghişa (deasemeni studenţi). Vor confirma în mod deosebit Corvin Radovici, maestru internaţional, component timp îndelungat al lotului naţional, şi prof. Valer Damian. Este de remarcat activitatea întinsă pe o lungă perioadă de timp a doctorului Victor Malcoci, reputat jucător dar şi neobosit animator al şahului clujean. Anii '60 vor fi marcaţi de alte nume ce vor atinge performanţe de vârf: Nicolae Juncu, Vasile Toszt, llona Szekely, Cornelia Meşter, Vasile Jambor, Florica Petre, care vor obţine la rândul lor alte binemeritate aprecieri pentru rezultatele din concursuri. Participând între anii 1962-1966 la campionatele naţionale pe echipe, Ştiinţa ocupă locuri fruntaşe (locul al lll-lea, în camp. 1965). Echipa avea în componenţă pe Adrian Buză, Béla Soós, Emil Ungureanu, Mihai Breazu, Adela Gesticone, Maria Eberlein. În acelaşi an (1965), maestrul Bela Soós s-a clasat pe locul al lll-lea în turneul final al campionatului naţional individual. Alături de echipa de bază, mai activau mulţi alţi şahişti talentaţi: Carol Drozd, Dorin Oană, Florin Isac, losif Katona, Radu Coroeru, Petru Stan, Margareta Juncu, Codruţa Albu. Carol Drozd câştigă în 1963 titlul de campion naţional universitar. Antrenorul secţiei a fost maestrul sportului Mihai Breazu.
            Cele mai înalte performanţe le va obţine marea maestră internaţională Margareta Mureşan, născută Juncu. Campioană de junioare a ţării, campioană naţională universitară, campioană naţională de senioare, campioană balcanică, componentă a echipei naţionale, participantă la olimpiade şi mari turnee internaţionale, activează la Cluj până în 1973 când, absolvind Facultatea de Filologie, se mută la Bucureşti. Antrenor în această perioadă, Mihai Breazu. Secţia de şah se transferă, din 1966, la Clubul Sportiv Medicina, funcţionând aici până în 1978. Se formează şi se lansează în competiţii de performanţă alţi numeroşi studenţi: Francisc Lengyel, Dan Gorgan, Virgil Manu, Aurel Cozma, Horia Prundeanu, Liviu Toma, Liviu Olteanu, Klára Ferencz, Alexandru Prundeanu. Antrenor, Minai Breazu, preşedintele secţiei, doctor Văleanu. Secţia de şah a Clubului Sportiv Medicina se desfiinţează în 1978.
            Alpinism. Secţia de alpinism a Clubului "U" Cluj a luat fiinţă în octombrie 1971 la iniţiativa geologului Valentin Crăciun de la Institutul de Speologie şi a medicului Constantin Mititeanu. Rezultate şi trofee: numeroase locuri I - III la alpiniadele universitare; un titlu de campioană naţională prin Mezei Maria în 1975; escaladarea celor mai dificile trasee de căţărare din Cheile Bicazului, Bucegi, Piatra Craiului; două parcurgeri de iarnă a Crestei Făgăraşilor; ascensiune pe Vârful Mont Blanc (C. Mititeanu); ascensiune pe Vârful Matterhorn din Alpii Elveţieni (Alexandru Brăduţ Şerban). Alţi alpiniştî evidenţiaţi: Györgyösi Nicolae (antrenor), Oros Doru, Stoica Eugen, Omar Roli, Bucur loan, Nistor Georgeta, Székely lulia, Engy Lajos, Raţiu loan, Nicoară Mircea, Szalma Alexandru, Şerban Leoca şi mulţi alţii. Secţia îşi încetează activitatea în 1983.
              Tenis de masă. Dintre ramurile sportive care au înnobilat viaţa spirituală, culturală, internaţională a Clujului, tenisul de masă este, fără îndoială în prim plan. Timp de peste 6 decenii, începând din anii 1930, tenisul de masă clujean a dominat cu autoritate sălile de joc din România, şi o bună bucată de vreme chiar şi cele europene, iar prin Farkas Panèth, antrenorul cel mai titrat al României din toate timpurile, şi arena mondială, prin titlurile cucerite de Angelica Rozeanu, Kolozsvári–Szász–Sàri, Ella Zellèr, Maria Golopeniţa, Alexandru, Geta Pitică, Mariana Basarch, Catrinel Folea, Eleonora Mihalca etc. 	Referindu-ne la datele şi numele cele mai importante, notăm că, după 1944, activitatea la Cluj a tenisului de masă este intensă. „Progresul”, „Dermata”, „Tipografia”, „Uzinele Electrice”, câstigă numeroase titluri, prin Paneth Farkas şi Cupa României în 1947. Sári Kolozsvdri este componentă a echipei campioane modiale în 1950.
	Din 1956 până în 1982, Clujul câştigă 22 de titluri de campioni ai României, 32 de titluri de campioni la individual, dublu, dublu mixt.
	În perioada 1956 – 1984, Clujul câştigă 192 titluri de campion. Între anii 1961 – 1967, echipa CSM Cluj câştigă 5 ediţii ale Cupei Campionilor Europeni, având în componenţă sportivi ca: Radu Negulescu, Giurgiucă Dorin, Cobârzan Gheorghe, Réthy Adalbert, Doboşi Şerban, sub conducerea antrenorului Paneth Farkas, care este antrenor al naţionalei din 1949. 
	Anul 1984 aduce în sală o generaţie tânără de perspectivă, cuprinsă în diferite loturi naţionale, sportivi ca Ignat Cristian, Trandafir Radu, Cioca Daniel, Zoltán Zoltán, Sîrb Sabin, Gherman Gabriela.
	În anii de după 1945, alături de Farkas Paneth, Victor Vladone, Szàsz Sari (componentă a echipei României, campioană mondială în 1950), se confirmă Toma Reiter, Tiberiu Haraszosi, Radu Negulescu, Marta Tompa, Vanghel Gavrilescu, Maria Biró-Gavrilescu, Doina Vâşcan, Fleischer, Gheorghe şi Lucia Cobârzan, Borca, Marius Bodea, Adalbert Majtényi, Ioan Indolean, Mircea Evenţiu, Gheorghe Fehér, Andrei Demeter, Réthi Adalbert, Szentivámyi Ştefan, Hidvègi Fr., Krezsek Judith, Mariana Ghe., Ligia Lupu, Maria Şinteuan, Dorin Giurgiucă, Sergiu Suciu, Vera Weins, Carmen Crişan, Tothfalusi, Şerban Doboşi, Lazăr Attilla, Gheorghe Bozga, Ernest Papp, Böhm Józef, Böhm Zsolt, Ligia Lupu, Adrian Cuc, Simion Crişan, Daniel Cioca, Eugen Borca, Horaţiu Pintea, Ovidiu Mesaroş, Mircea Jurascu, Nagy Liviu, Fehér Andras. 
	În 1978, Farkas Paneth aminteşte că sub îndrumarea sa, România a obţinut 16 titluri mondiale, 18 europene, 48 campioni naţionali care au câştigat 128 de titluri naţionale şi 74 internaţionale.
	În ultimele decenii, după 1980, apar noi talente la CSM Cluj: Gabriela Gherman, Ferenczi Zita, Ferenczi Ferdinand, Ioan Cadar, Cristian Ignat, Daniel Cioca, Zoltàn Zoltàn, Radu Trandafir, Ana Miron, Ilyès , Hettmann Tibor. Antrenorii lor, alături de Farkas Paneth sunt: Mihai Bledea, Giurgiucă Dorin, Şerban Doboşi şi alţii.[footnoteRef:79] [79:  Pentru detalii, vezi Paneth Farkas : Paleta şi Planeta. Întâmplările unei vieţi tâlăcite şi redactate de Gheorghe I. Bodea. Ed. Tipolux, Cluj – Napoca, 1997] 

	În ultimii ani, rezultatele tenisului de masă clujean nu se mai ridică la gradul performanţelor din perioada de glorie a acestui sport la nivelul naţional şi internaţional.
    Box. Într-un material întocmit la 5 decembrie 1974, consacrat boxului clujean, doi specialişti în materie, I. Chendreanu şi Fl. Stanomir, erau de părere că: „Primii ani după 1944 au fost ani frământaţi, ani care au conferit însă sportului noi sensuri şi noi impulsuri. Tot mai mulţi tineri se îndreaptă spre sălile de box care şi ele devin mai numeroase. Se îmbunătăţesc continuu condiţiile materiale şi organizatorice.  În 1946 este adus la Cluj antrenorul Petre Alexandrescu (primul antrenor român de box din ţara noastră) a cărui experienţă şi pricepere îşi arată curând roadele.
     În anul 1948 apare primul succes clujean de după război şi lui Ambrus Francisc, proaspătul purtător al centurii de campion i se face la întoarcere o primire entuziastă. Selecţionat în echipa naţională, Ambrus participă în acelaşi an la prima deplasare de peste hotare a reprezentaţilor boxului românesc, la turneul de la Paris , organizat de F.S.G.T. În anul 1949, trei clujeni: Ripka, Chendreanu şi Ambrus se califică în finală, dar numai Ambrus reuşeşte sa cucerească titlul, reeditând succesul său anterior. Maestrul sportului Ambrus Francisc a susţinut numeroase întâlniri în reprezentativa ţării, a participat la J.O. de la Helsinki şi a cucerit medalia de bronz la C.E. de la Varşovia. Tot în anul 1949, în Cupa României (întrecere pe echipe reprezentative de oraşe), Clujul, întrecând echipe deosebit de puternice în acea vreme, ca Reşiţa, Timişoara şi Brăila, a reuşit să ocupe locul II, pierzând la mare luptă cu Bucureştiul, performanţă reeditată în 1959 şi apoi de către A.S.A. Cluj în campionatul pe echipe din 1972. Alături de Ambrus Francisc, s-a ridicat o altă stea,  maestrul sportului Ripka Gustáv care a cucerit trei titluri naţionale între 1950-1953, făcându-se cunoscut şi temut pe toate ringurile europene prin loviturile sale năprasnice.
     În anii următori alţi doi clujeni, Ambrus Ludovic (unul dintre puţinii învingători ai lui Mircea Dobrescu) şi Czégeni Vasile au reuşit să intre în posesia centurii de campion, însă sub culorile C.C.A. (Steaua) unde îşi satisfăceau stagiul militar. Titlul naţional avea să poposească din nou la Cluj, în anul 1957, fiind primul din cele şase pe care avea să le mai cucerească maestrul sportului Mihalik Iosif, de al cărui nume se leagă o carieră sportivă prestigioasă, desfăşurată pe mai toate ringurile lumii şi cele mai mari succese obţinute vreodată de un pugilist clujean.
    În următorii 8 ani, o serie de pugilişti ca Simonka Gustáv, Vanea Petre şi în special maestrul sportului Mîrza Vasile, participant la C.E. de la Belgrad, Berlin şi J.O. de la Tokio, deşi reprezintă culorile naţionale în numeroase întâlniri, nu reuşesc să îmbrace şi tricoul de campion. A reuşit s-o facă însă, în 1965, Chivăr Gheorghe din Câmpia Turzii, oraşul în care sămânţa sădită de Vasile Tătaru a dat peste ani, un splendid rod. Alături de cele 4 titluri naţionale, Chivăr l-a obţinut şi pe cel de maestru al sportului.
    Deşi din 1952 încoace juniorii clujeni au cucerit peste 30 de titluri naţionale, la seniori, acest succes s-a lăsat aşteptat ani de zile. Popa Alexandru, Mathé Ladislau, Kiss Vasile şi Cozma Remus, ultimul participant şi la C.M de la Havana, deşi selecţionaţi în repetate rânduri în echipa naţională, nu reuşesc să-şi adjudece preţiosul treofeu. În continuare credem că ne facem o datorie de onoare amintind măcar câţiva din lungul şir de pasionaţi ai sportului cu mănuşi cum ar fi: Placintár Lukács, Kiss Rezsö, Rahăianu Ion, Dr. Rozenthal Iacob sau Vlad Laurenţiu, oameni care prin activitatea lor voluntară au contribuit de-a lungul anilor la realizarea acestor succese”.
       Lupte. Bazat pe un trecut remarcabil în perioada interbelică, sportul luptelor din Cluj, după război, s-a impus, în primul rând, prin secţia de specialitate a Asociaţiei Sportive „Dermata”, avându-l, luptător şi antrenor, pe Kiss Dionisie, care a câştigat titlul de campion naţional la lupte în 1946-1947.
	Lotul echipei Dermata a fost format din următorii atleţi: Han Fr., Nagy Gh., Imbuzan V., Ferdinand V., Tocauer A., Binder B., Kiss Dionisie şi Márton Gheroghe. Dintre aceştia, rezultatele cele mai bune le-a avut Márton Gheroghe, de multe ori campion naţional şi apoi maestru al sportului.
	În 1952, ia fiinţă secţia de lupte a A.S.Constructorul, având ca antrenor pe Boroşan Vasile.
	În 1960, ia fiinţă Clubul Municipal Cluj, care comasează toate secţiile de lupte din Cluj, având ca antrenori pe Kiss Dionisie şi Márton Gheorghe. Dintre sportivii acestui club vom menţiona  pe Fodor Pataki, Vasile şi Márton Ioan, ambii campioni şi maeştri ai sportului.
             Oina. Deşi nu a figurat ca secţie a clubului, nu a lipsit din preocupările sportive ale studenţilor clujeni. În 1933, la Timişoara, într-un concurs pe centre universitare, Clujul ocupă locul al II-lea. În 1951, la campionatele universitare desfăşurate la Bucureşti, Clujul ocupă primul loc. În anii 1954 şi 1956, la fazele regionale, participă şi Ştiinţa Politehnica Cluj. În 1967, la Cupa României participă şi echipa Agronomia Cluj, condusă de prof. Victor Plaiari. Prof. Gh. Comănaru şi prof. Dumitru Mugioiu sunt alţi mari animatori ai oinei studenţeşti.
             Haltere. „În oraşul nostru sportul halterelor are un foarte scurt trecut. După anii eliberării patriei de sub jugul fascist, un grup de tineri entuziaşti, studenţi şi muncitori, au început să practice acest sport bărbătesc. Prima secţie de haltere s-a format la Universitatea în perioada anilor 1949-1950, ca apoi să ia fiinţă o secţie la A.S.C.F.R. Cluj şi la A.S. Silva Cluj. Printre primii antrenori de haltere din Cluj, trebuie să amintim pe entuziastul Hodgea Virgil şi, apoi, devotatul Szatmári Francisc. Aceşti „antrenori pioneri”, au crescut o generaţie foarte talentată, pe scheletul lor formând apoi o şcoală clujeană de haltere, care din an în an a dat lotului reprezentativ elemente de valoare.
	În decursul anilor, secţiile au schimbat denumirile, s-au efectuat schimbări structurale. După reîntoarcerea sportivului Român Tiberiu de la C.S. Steaua Bucureşti, în Cluj s-au format două secţii puternice: „Ştiinţa” Cluj şi C.S.M Cluj. Pe lângă această secţie, a activat şi un centru de iniţiere la A.S. Unirea Cluj. Între anii 1963-1968, după unificarea secţiilor „Ştiinţa” şi C.S.M., practic a rămas o singură secţie, cea a C.S.M. Cluj. În anul 1968, a luat fiinţă o secţie sindicalistă de haltere la A.S. Clujana Cluj sub conducerea prof. Jávorek Stefan, ca după doi ani să ia fiinţă o echipă de elevi la S.S.Viitorul Cluj, sub conducerea prof. Voicu Alexandru.
	Sportivii C.S.M., sub îndrumarea antrenorilor Român Tiberiu, Cătăniciu Ion, Barabás Ludovic şi Jakab Gheorghe au reuşit să câştige ani de-a rândul campionatul republican pe echipe de juniori, nenumărate titluri şi recorduri republicane de juniori şi seniori.
	Dintre performanţele sportivilor clujeni se evidenţiază în ordine cronologică următorii: Român Tiberiu – primul maestru al sportului din oraşul nostru la haltere, multiplu recordman şi campion naţional de seniori; Fitzi Balas – descoperit de Szatmári Francisc, sub îndrumarea lui realizănd norma de maestru al sportului. Fitzi a realizat mai multe recorduri mondiale de juniori, fiind un halterofil de valoare mondială. Zakariás Anton – maestru al sportului, care într-un stupid accident de motocicletă şi-a pierdut viaţa, tânăr, la începutul carierei sale sportive. Herghelegiu Spiridon – descoperti de antrenorul Român Tiberiu. Multiplu recordman şi campion naţional de seniori, în 1973 şi 1974, a câştigat campionatul balcanic, realizând şi recorduri naţionale absolute.  Holtzer Andrei – maestru al sportului, considerat de mulţi specialişti ca un talent cu excepţionale calităţi. Dar din păcate, strădaniile antrenorilor de la C.S.M. nu s-au fructificat în rezultate valoroase, din lipsa de seriozitate a sportivului Holtzer.
	Pop Olimpiu – C.S.M. – maestru al sportului care, la fel, a terminat prea devreme activitatea competiţională, ca şi colegul său de club Deuşan Simion, al şaptelea maestru al sportului din Cluj-Napoca.
	Printre tinerii talentaţi se înscriu şi următorii: Bute Ioan, Oros Ioan, Péter Zoltán, Pallos Mihai, Krejcsik Ştefan, Szalma Gheorghe – de la C.S.M. Cluj-Napoca, Antal Francisc, Kiss Stefan, Bungărdean Gheorghe, Máthé Csaba, Csete Stefan de la A.S.Clujana şi Lucaci Vasile de la S.S.Viitorul. 
          Popice. În anul 1934 se înfiinţează secţia de popice a Clubului "U", căpitan ai echipei fiind dr. Gabriel Russu. Din echipă mai făceau parte: dr. doc. Traian Popovici, dr. Căprioară, dr. Mihalca, dr. Coja, precum şi un număr oarecare de studenţi.
           Gimnastica. Dr. Onoriu Cheţianu, în lucrarea intitulată „File de aur din gimnastica sportivă clujeană”, scrisă în 1968, fixează câteva puncte de reper din istoria unei discipline glorioase, cu tradiţiile cele mai puternice din întreg cuprisul României, şi notează următoarele:„Numai după 10 ani de la Olimpiada din Berlin, ţara noastră participă la balcaniada de gimnastică, ce a avut loc la Sofia. Din echipa României, din 6 fete, 4 au fost clujence: Pop Maria, Kerekes Melinda, Finta Magdalena şi Szabó Iolanda. Antrenorul echipei a fost Vasile Moldovan,  fost gimnast concurent la Olimpiada din Berlin. Şi din echipa reprezentativă de băieţi au făcut parte patru clujeni: Moldovan Vasile, Tökés Iosif, Adalbert Ioan şi Batiz Andrei. La acest concurs, Pop Maria a câştigat trei titluri de campion, la bârnă, paralele şi sol iar Kerekes Melinda a ieşit campioană la sărituri obţinând cea mai mare notă din concurs 9,90. Dintre băieţi, Moldovan a câştigat titlul de campion balcanic la cal.
    În anul 1947, la Balcaniada de gimnastică ce s-a ţinut la Liubliana, în Jugoslavia, echipa reprezentativă de fete a fost formată din cinci clujence: Pop Maria, Kerekes Melinda, Corobean Berta, Bodo Elisabeta şi Finta Magdalena. Din 7 ţări participante, echipa de fete a României s-a clasat pe locul 3, iar echipa de băieţi pe locul 4.
   În 1948 are loc concursul internaţional de gimnastică Bulgaria- România fete şi Bucureşti- Rusciuc la băieţi. La acest concurs echipa României care a fost formată numai din clujence a învins echipa bulgară cu 168 de puncte la 159. La individual compus s-au clasat astfel : locul I Corobean Berta, 2- Kerekes Melinda, 3- Geczö Olga, 4- Pop Maria, 5- o gimnastă bulgară, 6- Finta Magdalena, 7- Bota Magdalena. Deci vedem că fetele noastre au repurtat o victorie strălucită.
    Tot în acest an s-a format lotul de gimnaste care urma să ne reprezinte ţara la Olimpiada de la Londra din 1948. Din 10 fete selecţionate, 9 au fost din oraşul nostru; Pop Maria, Kerekes Melinda, Finta Magdalena, Bota Magdalena, Munteanu Lili, Barta Maria şi Szabó Iolanda. La această olimpiadă însă România nu a participat.
     În 1949, a avut loc concursul internaţional România- Bulgaria. Întreaga echipă feminină a fost formată din clujence. Din echipa de băieţi au făcut parte 4 clujeni: Moldovan Vasile, Bedö Carol, Batiz Andrei şi Paşca Viliam. La fete au câştigat româncele iar la băieţi echipa bulgară.
     La jocurile universitare de la Budapesta, lotul feminin a fost format din 7 clujence. Aici, Kerekes Melinda a ieşit campioană mondială la exerciţiile liber alese.
     În 1950 au avut loc 2 concursuri internaţionale: România- Cehoslovacia (după care Kerekes Melinda a fost declarată a patra gimnastă din Europa) şi România- Franţa câştigat detasat de către fetele clujence.
     În 1952 echipa de gimnastică a participat la Olimpiada din Helsinki (Finlanda). Echipa României de fete antrenată de către Vasile Moldovan s-a clasat pe locul 9, înaintea Finlandei, Austriei şi Jugoslaviei. În 1953, la Festivalul Mondial al Tineretului de la Bucureşti echipa feminină s-a clasat pe locul 2 (după echipa Uniunii Sovietice) iar echipa băieţilor pe locul IV. Din această echipă au făcut parte trei clujeni: Batiz Andrei, Bedö Carol şi Darvaş Francisc.
     La Dinamoviada de gimnastică ce a avut loc în Bucureşti în septembrie 1953, au fost prezente reprezentativele din 6 regiuni: Cluj, Iaşi, Oradea, Bârlad, Timişoara şi Bucureşti.
    „Sportul Popular” din 22 septembrie 1953 scrie : „comportarea cea mai bună a avut-o gimnaştii clujeni care au ocupat locul întâi atât în clasamentul pe echipe cât şi în clasamentul individual pe aparate.” Echipele au fost pregătite de către V. Moldovan, Szabo Dionisie şi Darvas Francisc.
     Începând cu perioada anilor de după 1954 se înregistrează o rămânere în urmă a gimnasticii clujene, din mai multe motive:
1. înfiinţarea unor secţii de gimnastică sportivă în capitală, la Clubul Dinamo, Steaua şi „ Standard Telefoane” cu sportivi şi antrenori clujeni
1. plecarea unor gimnaşti şi gimnaste la studii în Bucureşti: Corobean Berta, Gyárfás, Ileana, Sonia Iovan etc.
1. Cantonamentele naţionale organizate în Bucureşti cu sportivi şi antrenori clujeni : Moldovan, Darvas, Szabo D. , Molnár Al.;
1. Apoi lipsa unei baze de masă în mişcarea de gimnastică din Cluj. Toate aceste motive au scăzut într-o bună măsură nivelul performanţelor în gimnastica sportivă clujeană.
         Totuşi prin eforturile depuse la Clubul Municipal din Cluj- Napoca, oraşul nostru a mai dat elemente de valoare în lotul naţional de gimnastică precum : Baizat Rozalia, Sărăcuţ Irina, Branea Radu şi Juşan Gheorghe. Nu putem omite rolul jucat în gimnastica mondială , de clujeanul Károly Béla, atlet al Clubului Sportiv „Universitatea” Cluj, care a obţinut la proba de aruncarea ciocanului într-un concurs din Bucureşti, din 10 august 1960, rezultatul de 48,96 m ( la 12 august 1960, Harold Connolly a marcat 70,33, record mondial, recordul naţional fiind 62,46 obţinut de Nicolae Răzcănescu), mai apoi jucător de rugby la „Agronomia” Cluj, absolvent al Institutului pedagogic de trei ani, secţia educaţie fizică din Cluj ( împreună cu soţia Marta).”
           Ciclism. Secţie la Ştiinţa la începutul anilor '50. Filip Ion, campion judeţean de fond, în anul 1950. 
           Orientare turistică. Participanţi la campionatele universitare: I. Bocor, E. Torte.
            Turism sportiv. Secţie înfiinţată încă din 1949 la C.SU. Cluj. Din 1969, la Conservator. Antrenor Alexandru Marton, sportivi P. Horvath, A. Enyedi.
            Călărie. Activau în cadrul acestei secţii, pe lângă Clubul Ştiinţa, în anul 1962, Teleki Clara, Timiş Radu, Lefter Maria. Antrenor Pamula, preşedinte secţie Petre Adrian.
Încercări de "implantare" se fac la hochei pe iarbă, pentatlon modern, timide şi fără rezultate.

Primii zece sportivi ai anului 1971		
	(stabiliţi de club)				
1. Bogdan Vasile – atletism			
2. Anca Dan – fotbal				
3. Bălaş Viorel – volei						
4. Schobel Simion - handbal
5. Monea Gheorghe – atletism		           
6. Băncilă Georgeta – schi			
7. Csep Dezideriu – judo						           
8. Lică Dumitru – fotbal			
9. Rührig Matei – baschet			
10. Bânda Ion – volei				

Primii zece sportivi ai anului 1979                                                           
(stabiliţi de club)       

1. Barna Mircea – baschet 		        
2. Udvari Dezideriu – judo                                                                                                                                                                                                        
3. Bolovan Ghiorghiţa – baschet                                                                             
4. Dan Petru – handbal                                  
                                                   5. Pop  Danut - judo                                                                          
6. Moş Aurel – fotbal                                                                                                             
7. Cîmpeanu II Septimiu – fotbal                                                                                                                         
8. Misăila Paula – baschet                                                                          
9. Popa Marcel – volei                                   
10. Român Gheorghe – baschet         

 Primii zece sportivi ai anului 1980
	(stabiliţi de club)
1. Zörgö Eva – atletism
2. Câmpeanu II Septimiu – fotbal
3. Pallfy Pal – atletism
4. Barna Mircea – baschet
5. Dan Petru – handbal
6. Ciocan Ioan – fotbal
7. Anca Floarea – baschet
    Român Gheorghe – baschet
8. Chirilă Sorin – handbal
9. Batacliu Ioan – fotbal
10. Suciu Alex. – fotbal

   
Primii zece sportivi ai anului 1982            
               (stabiliţi de club)                                                  

1. Páll-Jerebie Magdalena – baschet		 
2. Lazăr Loghin – judo                                                                                                                                                                                                                            
3. Pálfy Páll – atletism                                    
4. Dan Petru – handbal                                      
5. Mihai Liviu – fotbal		                     
6. Barna Mircea – baschet                                                                                                      
7. Ciocan Ion – fotbal                                                                                                                
8. Popa Verginia – baschet                                                                                                      
9. Zörgö-Raduly Eva – atletism                      
10. Ivan Constantin – atletism                        
 
  Primii zece sportivi ai anului 1987

1. Kiss-Badiu Gabriela – baschet 
2. Sabău Ovidiu – fotbal   
    Pop Sergiu – handbal      
3. Misăilă Paula – baschet 
4. Cîmpeanu II Septimiu – fotbal    
5. Micuşan Sebastian – tir 
6. Purcari Dorin – atletism 
    Porumb Ciprian – tenis  
7. Sîmboan Flaviu – handbal
    Kiss Robert – handbal 
8. Petruş Maria – handbal 
    Iaşco Zoltan – fotbal 
9. Pop Ioan – judo 
10. Mureşan Carmen – volei
      








 Primii zece sportivi ai anului 1991
                     (stabiliţi de club)       

1. Mureşan Gheorghe – baschet
2. Pralea Alina – volei
3. Sîmboan Flaviu – baschet
Dragoş Aurora – baschet
4. Roschnafski Bruno – baschet
Sinevici Mihai – baschet
5. Pop Dănuţ – judo
6. Şpan Călin – atletism
Şpan Cosmin – atletism
7. Popa Minerva – tir
Kiss Robert – handbal
8. Misăila Paula – baschet
Rotar Călina – volei

9. Rotar Tudor – volei
10. Oşorhean Maria – handbal


            Preşedinţii clubului „U” după 1945
	La revenirea la Cluj – prof.dr. Grigore Benetato, prof. Dr. Ion Păcuraru, prof. Lánczos Ştefan, prof.dr. Pop D. Popa, prof. Aurel Nana, prof. dr. Ioan Puia, prof. dr. Ion Ciobanu, prof. Matic Zacheu, prof. dr. Ion Albu, prof dr. Ioan Rus, prof.dr. Ionel Vlad, apoi Remus Câmpeanu, prof.dr. Liviu Maior, Popa Viorel, Nicolae Martin, Sorin Bagiu, Remus Vlad, Ioan Maja, Remus Câmpeanu.
Secretarii clubului:
Tomuş Mihai, Jenei Nicolae, Gogonea Mircea, Paşcu Sorin, Neţa Gheorghe, Vereşezan Ion, Titus Lucaciu, Damian Mircea.

